
For    al  Uret  er  Tiden    den 
store  Hævner. 


Friheden  er  ikke  en  Skat, 
men  et  Sværd,  hvormed  man 
værger  sit  Eje;  dog  bør  det 
Sværd  ligesom  Theseus'  ligge 
gemt  under  en  Sten,  som  kun 
mandvoksen  Villie  kan  løfte,  men 
ikke  den  første  den  bedste  Grøn- 
skolling rokke  ved. 


FORORD. 


G. 


Teorg  Brandes  har  oftere  talt  om  sin  sælsomme 
Undtagelsesstilling  herhjemme,  hvorledes  der  er  „frit 
Slagu  paa  ham,  og  han  har  til  andre  Tider  dvælet 
ved,  hvorledes  denne  hans  Stilling  virkede  tilbage 
paa  hans  Stilling  i  Udlandet.  Lejlighedsvis  har  han 
i  en  saadan  Sammenhæng  ogsaa  beklaget  sig  over, 
at  der  ikke  paa  Dansk  forelaa  noget  Skrift  om  ham, 
hvortil  man  kunde  henvise  den  Udlænding,  der 
onskede  Oplysning  om  hans  Betydning  for  og  Ind- 
flydelse paa  samtidig  dansk  Litteratur.1) 

Heri  har  Dr.  Brandes  i  Virkeligheden  Ret.  Hans 
Indflydelse  paa  samtidig  dansk  Litteratur  og  Aands- 
liv  har  været  saa  fremragende,  at  det  vel  kan  undre, 
at  ingen  har  forsøgt  en  samlet  Redegørelse  for  hans 
Værk.  Ikke  saa  meget  for  Udlandets  Skyld  endda 
—  de  hjælper  sig  foruden  — ,  som  for  vor  egen;  ti, 
naar  Brandes  for  Udlandet  var  et  af  de  mange  glim- 
rende Navne,   der   kom    og   drog  forbi,   saa  har  han 


>)    „Et    dansk    Forfatterskabs    Vilkaar",    „Politiken"    for    2. 
Marts  1892. 


nu  her  hos  os  i  en  Menneskealder  været  et  af  de  faa 
Navne,  hvorom  Udviklingen  har  drejet  sig  og  Kampen 
har  staaet. 

Tidligere  var  det  maaske  en  Regel,  at  man  lod 
en  Mand  dø  og  blive  begravet,  før  man  begyndte 
historisk  at  sysselsætte  sig  med  ham  og  hans  Værk : 
men  med  den  fremskyndede  Rytme,  der  er  Nutidens. 
og  som  ogsaa  hersker  i  dens  aandelige  Liv,  er  det 
et  Spørgsmaal,  om  denne  Praksis  længere  er  praktisk 
og  forsvarlig,  og  den  er  da  i  Virkeligheden  ogsaa 
opgivet.  Man  erindre  blot,  hvor  meget  der  allerede 
er  skrevet  om  Henrik  Ibsen  baade  herhjemme  og 
derude.     Det  kan  jo  fylde  Bogreoler. 

Dobbelt  mærkeligt  er  da  denne  Tavshed  om 
Georg  Brandes,  naar  man  tager  i  Betragtning,  at  han 
ingenlunde  har  staaet  alene,  men  at  han  tværtimod 
altid,  og  mens  Aarene  gik  i  stigende  Grad  har  været 
omgivet  af  et  voksende  Følge  af  Tilhængere  og  Me- 
ningsfæller, ja  vel  endog  af  Ildtilbedere.  Hvorfor 
har  da  ingen  af  dem  søgt  at  give  en  samlende  Rede- 
gørelse for  hans  Betydning,  men  indskrænket  sig  til 
i  Hymner  og  Canzoner  at  lovsynge  ham  som  Be- 
frieren? Er  hans  Væsen  og  Virksomhed  maaske  for 
lyrisk,  til  at  der  kan  skrives  i  Prosa  derom. 

Men,  maaske  skulde  det  høre  med  til  denne 
Mands  særegne  Skæbne,  at  han,  der  har  beskrevet 
og  skildret  saa  mange  af  sin  Samtids  ledende  Mænd 
og  aandelige  Førere,  selv  ikke  skulde  finde  nogen 
Skildrer,  ihvor  mange  Beundrere  han  end  fandt,  og- 
saa blandt  de  penneførende,  at  han,  der  ligesom 
Lassalle  som  Agitator  traadte  ud  af  sit  Telt,  at- 
traaende  en  Førers  Stilling,  efterhaanden  som  Tiden 
gik,  selv  skulde  blive  trængt  noget  til  Side  af  den 
Bevægelse,   han   selv  havde   skabt   og  en   smuk  Dag 


finde  sig  selv  omgivet  af  det  tomme  Rum,  som  det 
efter  hans  egne  Ord  er  de  store  Mænds  Lod  at  om- 
gives af  .  .  .  Ikke  længere  radikal  nok  for  de  unge 
Himmelstormere  —  disse  Pygmæer,  som  ikke  vide 
anden  Vej  til  Storhed  end  at  kaste  med  Snavs  efter 
Oldtidens  Gudebilleder  —  og  dog  endnu  bestandig 
en  Trusel  for  de  Konservative,  dem,  for  hvem  hans 
Navn  en  Gang  er  blevet  ensbetydende  med  en 
Brandfakkel. 

Og  dog  er  der  intet  fornuftigt  Menneske  —  han 
dømme  for  Resten,  hvordan  han  vil  —  der  vil  be- 
stride, at  hans  Indflydelse  paa  samtidigt  dansk  Aands- 
liv  og  dansk  Litteratur  har  været  ualmindelig.  Den 
er  for  længst  fastslaaet  og  lader  sig  slet  ikke  længere 
omtviste. 

Men,  medens  alle  i  Virkeligheden  for  længst  have 
akcepteret  den  nye  psykologiske  Form  for  Litteratur- 
forskning, som  han  efter  franske  Forbilleder  har  ind- 
ført her  i  Landet  og  selv  dyrket  med  saa  stort 
Talent,  stiller  Forholdet  sig  ganske  anderledes,  naar 
Spørgsmaalet  udvides  til  at  omfatte  Georg  Brandes' 
hele  Optræden  som  Agitator  og  Polemiker.  Som 
bekendt  har  Brandes  en  meget  stor  Del  af  sit  Liv 
indtaget  en  fremskudt  Stilling  som  saadan,  saa  vel 
paa  det  litterære  som  paa  det  politiske,  sociale  og 
religiøse  Omraade.  Han  er  her  ofte  traadt  i  et  Mod- 
sætningsforhold ikke  blot  til  vore  Traditioner,  men 
ogsaa  til  visse  dybtliggende  Instinkter  i  vor  nordiske 
Natur  og  vort  Folkeliv.  Og,  selv  om  han  langt  fra 
altid  har  haft  Uret,  saa  har  han  dog  tidt  ved  den 
udæskende  Tone  og  den  Mangel  paa  Forstaaelse  af 
eller  Respekt  for  andres  Følelser,  som  deri  har  ytret 
sig,  nedkaldt  en  Regn  af  Hadets  Ildgnister  over 
sit  Hoved. 


Georg  Brandes,  som  utvivlsomt  er  en  af  de  aand- 
fuldeste  af  Nutidens  Skribenter,  har  undertiden  kun- 
net vise  en  forunderlig  Snæverhed  og  Mangel  paa 
Forstaaelse  ved  Bedømmelsen  af  visse  Fænomener. 
Det  er  ham  næsten  ikke  muligt  at  betragte  religiøse 
Følelser  uden  under  Synspunktet  Fordomme,  og  han. 
som  ellers  lovpriser  Frihed  over  alt,  og  som  har  vist 
en  overordentlig  Smidighed  i  Forstaaelsen  af  de  for- 
skelligste Naturer  og  Standpunkter,  kan,  hvor  der 
bliver  Tale  om  religiøse  og  etiske  Modsætninger  i 
Nutiden,  undertiden  vise  en  højst  fanatisk  Ensidig- 
hed, en  politisk  Bornerthed  i  Bedømmelsen  af  Mod- 
standere, der  kan  tilsløre  hans  ellers  af  Naturen 
klare  Blik  og  til  Tider  gøre  ham  ganske  blind. 

Det  er  sagtens  dette  Forhold,  der  har  afholdt 
vindskibelige  Nutidsskribenter,  der  ellers  ikke  lader 
nogen  Sten  uvendt,  fra  endnu  at  tage  Georg  Bran- 
des' Virksomhed  op  til  samlet  Behandling,  fordi  de 
Bevægelser,  han  har  fremkaldt,  endnu  ikke  ere 
historisk  aflejrede  og  en  Fremdragen  af  dem  endnu 
let  vilde  kalde  Lidenskaberne  under  Vaaben. 

Men  dertil  kommer,  at  Georg  Brandes  jo  i  al  Fald 
ved  højtidelige  Lejligheder  hyppigt  er  bleven  hyldet 
som  Partifører,  som  General.  Hr.  Erik  Skram 
gjorde  sig  ved  Brandes'  Forfatterjubilæum  —  hin 
famøse  Sammenkomst  i  Koncertpalæet  —  i  en  Tale. 
som  han  der  holdt,  til  Talsmand  for  denne  Opfattelse, 
naar  han  udtalte,  at  han  kom  i  Spidsen  for  „en 
slagen  Hær"  med  Bøn  til  Georg  Brandes  om  nu  som 
før  at  være  „vor"  Fører. 

Maaske  forbyder  da  Partidisciplinen  den  under- 
ordnede Officer  offentligt  at  fremsætte  noget,  der 
kunde  opfattes  som  en  Kritik  af  hans  General. 


Det  er  for  en  stor  Del  denne  Førerstilling,  man 
har  tillagt  Georg  Brandes,  uden  at  han  dog  nogen- 
sinde havde  den  faktiske  Ledelse  af  et  Parti,  der  har 
f  jærnet  mange  fra  ham,  som  maaske  ellers  vilde  være 
traadt  ham  nærmere,  og  som  har  bebyrdet  ham  med 
Ansvaret  for  meget,  som  han  dog  vistnok  kun  i  ringe 
Grad  var  ansvarlig  for,  bl.  a.  med  Ansvaret  for  en 
Journalistik,  der  ikke  blot  til  Tider  skyllede  over 
alle  Velanstændighedens  og  Sømmeligheden  Grænser, 
men  som  tillige  for  at  bruge  et  Udtryk  af  ham  selv 
„bar  Tyranniets  Træk  under  Frihedens  Maske a,  lige- 
som man  ogsaa  paa  hans  Konto  opførte  Ansvaret 
for  den  Selvovervurderingens  forrykte  St.  Veitsdans, 
som  til  Tider  opførtes  af  unge  og  uansvarlige  Litte- 
rater, som  haabede  ad  denne  Vej,  om  ikke  ad  anden, 
at  opnaa  herostratisk  Berømmelse. 

Men,  selv  om  Georg  Brandes  ikke  ganske  kan 
unddrage  sig  Meddelagtigheden  i  dette  Ansvar,  bl.  a. 
fordi  han  ikke  tilstrækkeligt  har  taget  Afstand  der- 
fra, saa  bør  man  dog  erindre,  hvor  vanskeligt  det 
var  for  ham  under  stærkt  spændte  Forhold  og  som 
fanatisk  Partimand  med  Kraft  at  iværksætte  en  saa- 
dan  Afstandtagen. 

Begivenhedernes  Udvikling  har  dog  efterhaanden 
gjort  det  klart,  at  man  ingenlunde  med  Rette  tør 
betragte  ham  som  det  radikale  Partis  Fører  i  det 
Omfang,  hvori  man  ofte  har  gjort  det,  og  den  Tid 
turde  nu  være  kommet,  da  man  atter  maa  kunne  se 
Georg  Brandes  som  noget  for  sig,  omgivet  af  det 
tomme  Rum,  der  er  de  betydelige  Mænds  Glorie,  og 
da  man  maa  kunne  begynde  paa  at  forsøge  en  Værd- 
sættelse af  ham  baade  som  Litteræi  historiker  og  som 
Gennembrudsmand. 


Maaske  er  det  naturligt  at  et  saadant  Første- 
forsøg gøres  af  en,  der  —  trods  Samstemning  paa 
mange  Punkter  —  aldrig  har  været  indrulleret  under 
Radikalismens  Partifaner,  der  aldrig  af  Georg  Bran- 
des selv  er  bleven  opfattet  som  en  Discipel,  der  uden 
at  dele  hans  Livsanskuelser  —  jeg  er  Mystiker  i 
sidste  Instans,  men  ogsaa  først  da  —  paa  det  rent 
kunstneriske  Omraade  er  hans  Beundrer  næsten  uden 
Forbehold,  og,  som  uden  at  skylde  ham  sin  litterære 
Stilling  dog  paa  mange  Punkter  føler  sig  staaende  i 
Oæld  til  ham  for  frugtbare  Paavirkninger,  og  som 
lige  fra  Georg  Brandes'  Optræden  omkring  Halv- 
fjersernes  Begyndelse  har  fulgt  hans  Virksomhed 
med  aarvaagen  Interesse  og  ikke  ladet  noget  ulæst 
af,  hvad  han  skrev.  En  saaden  Karakteristik  maa 
—  naar  den  skal  betyde  noget  —  beskæftige  sig  med 
Brandes  ikke  blot  som  Kunstner,  som  Talent,  men 
ogsaa  som  Personlighed,  som  offentlig  Karakter.  Naar 
Kritiken  under  Brandes'  første  Optræden  altfor  en- 
sidigt beskæftigede  sig  med  hans  Principer  og  A  ands - 
retning,  saa  har  den  paa  det  sidste  slaaet  om  i  den 
modsatte  Yderlighed:  Den  beskæftiger  sig  ofte  for 
ensidigt  med  Brandes'  Talent  og  lader  hans  Aands- 
indhold  ude  af  Betragtning.  Men  begge  disse  Syns- 
maader  maa  forenes. 

Maaske  vil  Fremtiden  trække  Linierne  anderledes 
op  i  Billedet,  maaske  vil  den  dømme  anderledes  hist 
og  her;  den  vil  i  hvert  Fald  aldrig  kunne  beklage 
sig  over,  at  den  har  en  samtidig  Skildring  at  holde 
sig  til. 

Og  maaske  er  Forholdet  i  Virkeligheden  det,  at 
Samtiden  langt  mere  har  Brug  for  en  saadan  Frem- 
stilling og  Vurdering  af  en  Personlighed,  der  i 
højeste  Grad   hører  Samtiden  til,   og  trods  alle  Fejl 


og  Mangler,  som  Skildringen  maatte  have  og  nød- 
vendigvis har,  vil  man  i  al  Fald  ikke  kunne  frakende 
den  det  uomtvistelige  Fortrin,  at  den  arbejder  i  Stof, 
som  endnu  har  Livets  og  Aktualitetens  Interesse, 
som  endnu  bevæger  de  tænkende  tusinder  og  ikke 
blot  de  granskende  Tiere. 

Lad  da  kun  Fanatikerne  fra  begge  Sider  kaste 
sig  over  mig  og  mit  Skrift  eller,  om  det  lyster  dem, 
accentuere  deres  Fornemhed  og  Overlegenhed  og 
min  Intetsigenhed  ved  at  „tie  det  ihjel",  —  Fana- 
tikerne beholder  dog  aldrig  Retten  længe,  saa  vist 
som  al  Historie  og  al  Udvikling  sigter  paa  en  Mod- 
virkning af  al  Fanatisme.  Den  vejer  sindigt  Ret  og 
Uret,  Svaghed  og  Styrke,  den  tegner  Skikkelserne 
med  deres  naturlige  Lys  og  Skygge,  uden  Forskøn- 
nelse, men  ogsaa  uden  Forvanskning  eller  kari- 
kerende Spot  —  og  Historien  har  altid  det  sidste  Ord. 

Jeg  udgiver  ikke  mine  Domme  og  Meninger  for 
at  være  historiske  d.  v.  s.  endelige  i  den  Forstand; 
men  jeg  haaber,  at  min  Bog  kan  blive  en  Vej  til 
Vejen,  en  Forberedelse  til  en  virkelig,  d.  v.  s^ 
historisk  Udvikling. 


FØR  BERLINEROPHOLDET 


I. 

Barndom  og  første  Ungdom. 


Georg  Morris  Cohen  Brandes  fødtes  den 
4.  Februar  1842  i  en  jødisk  Købmandsfamilie.  Fade- 
ren var  Grosserer  H.  C.  Brandes,  Moderen  Emilie 
var  en  født  Bendix.  I  Hjemmet,  hvor  han  var 
den  ældste  af  tre  Brødre  —  Søstre  var  der  ingen 
af  —  raadede  der  fuldstændig  religiøs  Frihed.  Det 
synes  særlig  at  have  været  Forældrene  magtpaalig- 
gende  at  give  deres  Børn  saa  god  en  Uddannelse 
som  muligt,  og,  da  der  var  de  fornødne  Midler  der- 
til, blev  intet  sparet. 

Den  opvakte  Dreng  blev  først  privat  undervist 
af  cand  ph.il.  Ja  c.  Voltelen;  men  allerede  i  en 
Alder  af  syv  Aar  blev  han  anbragt  i  det  von 
Westenske  Institut,  hvor  han  tilbragte  ti  Aar. 

I  Modsætning  til  særdeles  mange  andre  geniale 
Mennesker,  der  var  daarlige  Disciple,  viste  Georg 
Brandes  sig  i  Skolen  som  en  velbegavet  og  normal 
Elev,  der  med  Lethed  tilegnede  sig  det  forskellige 
Stof  og  gjorde  gode  Examener.  Dette  er  i  og  for 
sig  kun,  hvad  man  maatte  vente  af  en  Mand,  der 
som  Georg  Brandes  siden  har  vist  en  Tilegnelses- 
lethed  og  mangesidig  Videnstrang  som  faa. 

At  han  imidlertid  ikke  har  været  af  de  Drenge, 
der  kan  faa  alle  deres  Interesser  til  at  gaa  op  i 
deres  Skolepligter,  kan  man  sige  sig  selv.  Tvært- 
imod har  han,  tidligt  udviklet,  som  han  var,  sikkert 
været  sydende  fuld  af  Interesser. 

Fra  hans  sidste  Skoleaar  1858  foreligger  der  et 
Digt:  „Seksten  Aaru,  hvori  han  med  en  Sikkerhed, 
der  maa  forbavse,  har  tegnet  Prototypen  for  den 
senere  Georg  Brandes. 

Det  begynder  saaledes: 


Jeg  synger  højt  det  ud,  det  er  min  Lyst. 

naar  Havets  sorte  Søer  bruse  mægtigst, 

naar  Bølgen  ruller  Skummets  Flokke  prægtigst, 

at  styrte  mig  med  Vælde  til  dens  Bryst, 

at  føle  Strømmens  Friskhed  nær  mit  Hjerte, 

dens  Fart  og  Svulmen,  som  gør  kold  og  varm, 

og  kløve  Bølgen  med  min  stærke  Arm, 

naar  den  har  givet  mig,  hvad  jeg  begærte. 


Disse  Linier  kunde  for  den  Sags  Skyld  være 
skrevet  af  en  ung  Atlet,  en  Sportsmand,  der  glæder 
sig  over  sine  unge  Musklers  svulmende  Kraft,  og 
det  andet  Vers  forstyrrer  ikke  denne  Illusion;  men 
læser  man  det  tredie  og  sidste  med,  saa  slaar  denne 
Opfattelse  ikke  længere  til.     Det  lyder  saaledes: 


Naar  Tordnen  ruller  over  Jorden  hen 

og  Fuglen  døer  af  Skræk  paa  Træets  Grene, 

det  er  min  Lyst  at  staa  paa  Marken  ene 

og  med  min  Røst  at  overdøve  den. 

Og  Zeus!  naar  Lynet  knitrer  i  din  Haaud, 

da  griber  jeg  det  som  mit  bedste  Værge. 

Mod  denne  Slægt,  der  blev  en  Slægt  af  Dværge, 

jeg  slynger  det  som  Straffens  vrede  Aand. 

Naar  man  li  ar  læst  dette  Vers  med,  ser  man 
nok,  at  det  ikke  er  nogen  almindelig  Atlet,  man 
har  for  sig,  men  en  Titan,  der  er  fyldt  med  Trods, 
i  hvis  hele  Væsen  Trodsen  er  et  Grundmotiv,  som 
har  læst  Søren  Kierkegaard  og  forelsket  sig  i  hans 
Ideal  af  ensom  Lidenskab. 

Læser  man  det  næste  Digt  i  „Ungdoms vers" 
„Til  Foibos  Apollo"  —  et  Digt,  der  ligeledes  stam- 
mer 'fra  Aaret  før  Brandes'  Studentertid,  saa  gaar 
her  den  samme  Grundstemning  igennem: 

Foibos  du  ler,  o  min  himmelske  Fader. 

Foibos  du  ler: 

ser  hvor  jeg  raser,  kæmper  og  hader, 

ser  det  og  ler, 

ser,  hvordan  Bjerge  af  Daarskab  sig  taarne 

rundt  om  dit  Barn. 

ser  at  jeg  ret  som  en  fraadende  Orne 

snæres  i  Garn  .  .  . 

Dette  Digt,  der  er  forsynet  med  et  Motto  af 
Heine:  „Phoibos  du  låchelst,  mein  himmlischer 
Vater!"  —  et  Digt,  der  aabenbart  ogsaa  har  inspire- 
ret det  —  fortæller  om  en  ung  Mand,  der  har  læst 
sin  Heine  med  Flid  og  hos  ham  inddrukket  Radikal- 
isme, Autoritetstrods. 

Der  er  dog  ikke  Spørgsmaal  om,  at  den,  der  ud- 
taler sig  saa  trodsigt,  er  den  lettest  rørte,  den 
blindest  begejstrede,  den  mest  sværmeriske,  der  bærer 
sin  Radikalisme  som  en  Gladiatorkappe  bl.  a.  fordi 
den  klæder  ham,  og  fordi  det  altid  har  ligget  til 
Ungdommen  at  lege  Røvere. 

Man  kan  vanskeligt  tænke  sig  en  saa  udviklet 
Oppositionstrang  og  en  saa  revolutionær  Opfattelse 
lios  fin  saa  ung  Mand  uden  som  Resultat  af  litterær 

Paa virkning.  Og  dog  er  det  muligt,  at  det  her  til- 
dels bunder  i  Raceinstinkt,  skyldes  Brandes  jødiske 
Herkomst  og  Barndomsindtryk.  Det  har  noget  paa 
sig  at  tilhøre  et  gennem  Aar hundreder  forfulgt  og 
undertrykt  Folk,  et  Folk,  hvis  historiske  Stilling 
har  været  en  Pariakastes.  Selv  om  Jøderne  nu  her 
i  Danmark  er  ligestillede  med  de  indfødte  Borgere, 
saa  vedbliver  Fortidens  Skygger  dog  endnu  længe 
at  hvile  over  deres  Liv,  paa  hundreder  af  Maader 
spøger  de  og  lader  dem  føle,  at  deres  Ligestilling  er 
af  ny  Dato.  Den  Slags  Undtagelsesforhold  afsætte 
let  dybe  Indtryk  i  et  modtageligt  Barnesind.  Ud 
fra  en  saadan  Grundstemning  søger  saa  Ungdommen 
den  Litteratur,  som  svarer  dertil  og  bestyrkes  der- 
igennem i  sin  Trods. 

Saaledes  antager  jeg  at  Forholdet  er;  men  for 
øvrigt  bør  det  jo  straks  i  denne  Sammenhæng  be- 
mærkes, at  Georg  Brandes  næppe  nogensinde  har 
følt  sig  i  Opposition  til  Danskerne  som  Nation  eller 
til  dansk  Nationalitet,  hvor  mange  skarpe  eller  sure 
Sandheder  han  end  kan  have  sagt  dem.  Tværtimod^ 
han  har  altid  følt  sig  som  Patriot, *  stærkt  knyttet 
til  dansk  Aands-  og  Samfundsliv.  At  han  gjorde 
det  i  sin  Ungdom,  kan  læses  ud  af  hans  Ungdoms- 
vers,  der  aande  levende  Fædrelandssind,  f.  Eks. 
Digtet  „Til  en  tysk  Pige"  (skrevet  1863),  som  slutter 
„der  brænder  mellem  os  Nationers  Had  —  saa  lad 
os  da  i  Stilhed  skilles  ad".  Og  der  er  Vidnesbyrd 
nok  ned  gennem  Aarene  lige  til  den  sidste  Tid,  der 
viser,  hvor  varmt  Georg  Brandes  altid  har  følt  sig 
som  dansk,  hvor  levende  han  har  følt  sig  som  ét 
med  Nationen.  Den  Foragt,  som  udtales  i  de  oven- 
nævnte Digte  og  i  mange  andre  fra  hans  tidligste 
Ungdom,  er  da  ikke  Foragt  for  den  danske  Nation,. 

det  er  snarere  Foragt  for  Mængden,  for  Gennem- 
snittet, for  Tiden  og  for  „denne  Slægt,  der  blev  en 
Slægt  af  Dværge"  1).  Med  andre  Ord,  der  er  næppe 
nogen  Grund  til  at  tro,  at  Georg  Brandes'  Udvik- 
lingsgang  og  Stilling  vilde  være  bleven  en  anden, 
om  han  var  født  indenfor  et  større  Samfund,  og  man 
skal  i  saa  Henseende  ikke  lade  sig  narre  af,  at  han 
ofte  plejer  at  sammenligne  Forholdene  i  Danmark 
med  Forholdene  i  Udlandet  for  at  lade  Sammenlig- 
ningen gaa  ud  over  Danmark,  som  om  det  var  et  i 
Udvikling  særlig  forsinket  Land.  Det  er  kun  en 
polemisk  Finte,  og  den  modsiges  paa  andre  Steder 
kraftigt  af  Brandes  selv,  f.  Ex.  naar  han  i  sin  lille 
Brochure  om  Sønderjylland  drager  en  Parallel  mel- 
lem dansk  Kultur  og  tysk,  hævder  han  jo  netop  den 
lille  Nations  Overlegenhed.  „Det  vilde  vistnok  ikke 
være  muligt",  hedder  det  her,  „indenfor  det  store 
tyske  Rige,  ja  end  ikke  i  den  hele  tysktalende  Ver- 
den at  udskille  en  Gruppe  paa  to  Millioner  Menne- 
sker, der  besad  alle  en  selvstændig  Kulturs  Organer 
.  .  .  men  i  Danmark  findes  en  saadan  Kultur  med 
et  selvstændigt  Præg".  Og  andetsteds  hedder  det: 
„Vort  Landbrug,  vort  Mejerivæsen  staar  afgjort  over 
det  tyske,  maaske  over  alle  andre  Folks".  Dette 
udvides  til  at  gælde  hele  vor  folkelige  Kaitur:  „Vor 
Bondestands  Kultur  er  overhovedet  langt  højere  end 
den  tyskes".  Og  paa  næste  Side  læse  vi:  „Ogsaa 
vore  danske  Studenters  Kultur  staar  over  de  tyskes". 
Jeg  tror,  at  man  ganske  roligt  kan  udvide  dette  til 
ogsaa  at  omfatte  Aandsfrihed  og  politisk  Frihed. 
Selv    om    Brandes     undertiden    har    gjort     et    stort 


*)  I  dette  Udtryk   sporer  man  tydeligt  Søren  Kierkegaardsk 
Læsning. 

Numer  af  vort  hjemlige  Barbari,  vor  Kulturfor- 
sinkelse —  40  Aar  efter  det  øvrige  Europa  — ,  saa 
véd  han  i  Virkeligheden  meget  godt,  at  det  ikke 
har  videre  paa  sig,  at  vi,  naar  det  kommer  til  Styk- 
ket, slet  ikke  er  saa  bornerede,  som  man  fra  radikal 
Side  har  villet  gøre  os  til,  og  at  vor  Kultur  til  Trods 
for  vor  politiske  Stagnation  ganske  rolig  er  ved- 
blevet at  gaa  fremad,  saa  at  den  Stagnation,  for 
hvilken  vore  Hedsporer  og  Demagoger  ved  deres  alt- 
for store  Angst  og  deres  ukloge  Taktik  ogsaa  maa 
bære  deres  store  Del  af  Skylden,  slet  ikke  har  saa 
forskrækkeligt  meget  paa  sig,-  fordi  vi  socialt  have 
nydt  et  meget  rundeligt  Maal  af  Frihed.  Ja  den 
sociale  og  demokratiske  Udvikling  er  endogsaa  fore- 
gaaet  i  et  saa  hurtigt  Tempo,  at  Greorg  Brandes  selv 
i  sit  Foredrag  „Om  Nationalfølelsen"  sukker:  „Det 
føles  dog  mer  og  mer,  at  det  er  de  udannede  der 
er  over  os." 

I  1858  tog  Brandes  første  Del  af  Adgangs- 
eksamen til  Universitetet.  I  et  Hold  af  24  stod  han 
højest  af  alle  med  blankt  Ug  i  alle  fire  Fag.  Blandt 
Klassekammerater  var  J.  C.  Collin  og  den  senere 
Konseilspræsident  K.  T.  T.  O.  Reedtz-Thott. 
Aaret  efter  (1859)  blev  han  Student  med  Udmærkelse. 
Mærkeligt  nok  havde  han  kun  mg  i  dansk  Stil. 

Man  skulde  da  nu  synes,  at  Livet  laa  straalende 
og  solbeskinnet  for  ham,  der  var  saa  uafhængigt 
stillet,  udrustet  med  saa  rige  Evner,  og  som  dertil 
var  i  Besiddelse  af  en  stor  personlig  Elskværdighed, 
der  let  vandt  ham  Venner,  som  villigt  indrømmede 
ham  den  Førerstilling,  det  laa  i  hans  Ærgærrighed 
at  attraa,  og  paa  hvilken  han  havde  et  naturligt 
Krav.  Men  Lykkens  Betingelser  ligge  saa  væsent- 
lige   i    os    selv    og    netop    Studentertiden    blev    for 

Brandes  efter  hans  eget  Udsagn  en  kval  fuld  Periode, 
fordi  den  kastede  ham  ud  i  stærke,  indre  Brydninger, 
i  Kampe  af  religiøs  og  filosofisk  Art.  Gamle  og  nye 
Anskuelser,  gamle  og  nye  Idealer  stredes  om  Magten 
i  hans  Sind.  Det  var  navnlig  Studiet  af  Spinoza, 
Hegel  og  Feuerbach,  der  kastede  ham  ind  i  denne 
Gæring,  hvoraf  han  i  Begyndelsen  af  1865  gik  ad. 
Det  gjaldt,  som  han  selv  har  udtrykt  det,  et  Valg 
..mellem  Tankernes  høje,  men  haabløse  Ro  og  den 
haabende,  vovende,  fredløse  Trou,  og  han  valgte  den 
første.  Han  gik  ud  af  denne  Brænding  som  en 
overbevist,  fanatisk  Fritænker.  Man  finder  i  .,Ung- 
domsvers"  Bidrag  til  denne  Udviklings  Historie, 
s-aaledes  fra  1862  et  Digt  kaldet  „Tvivlerens  Bønu, 
der  begynder: 

Giv,  at  det  mørknes  en  Gang  i  mit  Sind, 
giv  mig  at  tro! 

Udsluk  Fornuftens  Lys,  gør  mig  blind, 
giv  mig  Ro! 

og  som  slutter: 

Frist!  hvilket  Ord!     Hvem  er  Frist,  vel  forundt, 

Kød  er  jo  Hø. 

Vist  er  kun  et:  vi  skal  do.     Hvert-  Sekundt 

kan  vi  dø. 

Hør  da  mit  Raab,  mens  jeg  lever  (ifald  du1)  forstaar  det) 

Se  barmhjertigt  til  mig  (ifald  du  formaar  det) 

Vredes  ej  for  mit  Ord  (hvis  du  kan  det  fornemme) 

Glem  i  Naade  min  Tvivl  og  min  Trodsen!  (ifald  du 

ellers  ved.  hvad  det  er  at  erindre  og  glemme). 

Det  er  let  at  se,  at  Tvivlen  allerede  har  Over- 
magten i  denne  „Tvivlerens  Bøn",  og  allerede  i  Juli 
samme  Aar   er   den   saa  helt  herskende,    at   den  har 


')  Guddommen,  der  tiltales. 

lagt  ham   et   „Opraab"    i   Munden,    der   er  rettet   til 
Ungdora  i  Norden,  hvori  det  hedder: 

Ungdom  i  Norden!     Rejs  dog  en  Gang  dig  mod  Magt. 

Rejs  dig  og  tænk! 

Tænk  og  løn  med  en  stærk  og  forbitret  Foragt 

hver,  som  har  sig  til  Hvile  lagt 

eller  fejg  og  forsagt  sidder  døsig  paa  Spotterens  Bænk. 

Og  som  slutter  saaledes: 

Husk,  alt  i  Vuggen  har  Slægternes  Arv  du  sat  til. 

Rejs  dig  og  tænk! 

Aldrig  tilbage  du  kan,  om  du  vil, 

Broen  er  sprængt  bag  din  Ryg,  dit  Liv  staar  paa  Spil, 

Hver  en  Jolle  bag  dig  er  boret  i  Sænk. 

Her  er  den  frie  Tanke  altsaa  proklameret  som 
Fremtidsevangelium  oven  i  Købet  med  den  n}7- 
omvendtes  Fanatisme  mod  dem,  der  ikke  vil  følge. 
„Løn  med  en  stærk  og  forbitret  Foragt  hver,  som 
har  sig  til  Hvile  lagt  ..."  Strauss  og  Feuerbachs 
Tanker  have  sejret  hos  ham.  Gennem  en  rent  intel- 
lektuel Proces  har  han  frigjort  sig  ikke  fra  Kristen- 
dommen alene,  men  fra  Religion  overhovedet.  Det 
er  ikke  godt  at  se,  hvilket  Fond  af  religiøse  Følelser 
og  Indtryk,  Brandes  har  haft  at  tære  paa  fra  sit 
Barndomshjem  og  sin  Opdragelse ;  der  er  intet,  der 
taler  for,  at  han  nogensinde  skulde  have  været  særlig 
religiøs,  om  han  end  andetsteds  har  ytret,  at  han 
har  kendt  „Smerten  ved  Bruddet  med  det  over- 
leverede". Rimeligst  er  det  vel,  at  han  har  mod- 
taget de  religiøse  Forestillinger  i  den  traditionelle 
Form,  hvori  man  i  Reglen  modtager  dem  ved  Reli- 
gionsundervisningen, men  ikke  har  mødt  dem  i  nogen 
personlig  Form.  At  han  ikke  har  kendt  synderlig 
til   det  religiøse  Liv   her  i  Landet,   særligt  som  det 

ytrer  sig  som  Menighedsliv,  og  den  Gang  ikke  mindst 
i  grundtvigske  Kredse,  fremgaar  af  Brandes'  egne 
Ytringer  i  „Forklaring  og  Forsvar"  (Pag.  77),  hvor 
han  indrømmer,  at  han  har  taget  fejl  i  et  meget 
væsentligt  Punkt,  nemlig  med  Hensyn  til,  hvad  han 
betegner  som  „den  traditionelle  Stemnings  Magt  her- 
hjemme". „Jeg  troede,"  siger  han  her,  „at  vi  var 
videre  fremme  end  vi  er.  Mit  Liv  har  f.  Eks.  ikke 
bi  agt  mig  i  Berøring  med  grundtvigianske  Kredse 
eller  Kliker.  Jeg  har  maaske  aldrig  tilfulde  vurderet 
deres  Indflydelse  herhjemme,  og  efter  et  længere 
Ophold  i  Udlandet  har  jeg  været  endnu  mere  udsat 
for  at  overse  den." 

Man  faar  det  Indtryk,  at  den,  der  har  skrevet 
disse  Linier,  overhovedet  aldrig  har  været  i  nær  Be- 
røring med  virkelig  religiøse  Personligheder,  for  hvem 
Religion  ikke  var  Anskuelser  alene,  men  Livsfylde. 
Og  dog  vides  det  jo  af  Brandes'  Bog  om  Julius 
Lange,  at  denne,  som  vel  i  disse  Aar  udgjorde 
hans  nærmeste  Omgang,  var  stærkt  religiøs.  Men 
det  synes  tillige,  som  om  de  i  saa  Henseende  ikke 
ret  have  aabnet  deres  Hjerter  for  hinanden 

I  1859  —  altsaa  Brandes'  Studenteraar  —  havde 
han  truffet  Lange  paa  Ehlers'  Kollegium  og  ved 
deres  første  Møde  faaet  det  Indtryk,  at  han  var 
Humorist,  hvad  der  ganske  sikkert  ogsaa  var  en 
ikke  uvæsentlig  Side  af  hans  Væsen.  De  mødtes 
hyppigere  i  en  lille  Studenterkreds,  som  kom  sammen 
hos  Frederik  Nutzhorn,  en  ung  filologisk  Kandi- 
dat, som  den  Gang  var  Inspektør  paa  Ehlers' 
Kollegium.  Ved  disse  Møder,  som  fandt  Sted  hver 
anden  Torsdag  Aften,  udfyldtes  Tiden  med  Højtlæs- 
ning og  Samtale.  Brandes  foredrog  saaledes  en  Gang 
en  Afhandling    om  Symbol  og  Allegori  med  to  ind- 

flettede  poetiske  Forsøg,  der  fik  megen  Ros,  mens 
Afhandlingen  selv  blev  gjort  til  Genstand  for  vold- 
som Kritik.  Ikke  sjeldent  afsluttedes  Aftenen  med 
et  Sold. 

Til  denne  Kreds  hørte  foruden  Jul.  Lange  og 
Brandes  ogsaa  Jens  Paludan-Muller,  Historikeren 
Troels  Lund  (den  Gang  ung  teologisk  Student). 
Harald  Poulsen  (nu  Højesteretssagfører),  den  stille 
Sværmer  Emil  Petersen  (død  i  1890  som  Af- 
delingschef ved  Statsbanerne)  o.,  fl.  Mellem  Lange 
og  Brandes  udviklede  der  sig  snart  et  nærmere  og 
nærmere  Fortrolighedsforhold,  der  navnlig  bundede 
i  deres  fælles  Beundring  for  HellenismeD  og  i  deres 
levende  Interesse  for  Kunst,  og  som  udvikledes  ved, 
at  de  drev  deres  Studier  i  Fællesskab.  De  fulgtes 
paa  Vandringer  snart  mellem  Antikerne  paa  Chai- 
lottenborg,  snart  i  Antikkabinettet  eller  i  Kælderen 
i  Thorvaldsens  Musæum.  At  der  var  ikke  blot  en 
stor  Anskuelses-  men  ogsaa  en  stor  Temperaments- 
forskel imellem  dem,  fremgaar  bl.  a.  af  følgende  lille 
Træk,  som  Brandes  selv  fortæller  i  sin  Bog  om 
Julis  Lange  (Pag.  17).  En  Aften,  da  Brandes  stod 
og  klædte  sig  paa  for  at  gaa  i  Selskab,  udbad 
Julius  Lange  sig  en  af  hans  nye,  lakerede  Støvlet- 
og  skrev  med  Kridt  under  Fodsaalen :  „Ovenstaaende 
hylder  under  Aandsfrihedens  Maske  betydelige  For- 
domme, endog  Stands  do.  f.  Eks.  Præstehad". 

Den,  som  har  haft  Lejlighed  til  at  iagttage  den 
kolossale  Humbug,  der  senere  er  dreven  med  Be- 
grebet „Aandsfrihed",  der  er  benyttet  som  en  Etiket 
for  det  forskelligste,  maa  nødvendigvis  applaudere 
Lange;  men  for  Resten  maa  man  jo  indrømme,  at 
Georg  Brandes  selv  virkelig  har  vist  en  vis  „Aands- 
frihed '    ved    at    meddele  Historien,    netop  fordi  han 

maa  føle,  at  det  er  Lange,  som  i  den  tager  Løvens 
Part  af  Bifaldet,  og  at  dette  er  vundet  paa  hans 
Bekostning.  For  øvrigt  er  Georg  Brandes  jo  selv 
paa  det  sidste  kommet  til  den  Erkendelse,  at  det 
ikke  er  alt  det,  der  udraabes  som  Frihed,  der  svarer 
til  sit  Navn;  hans  Angreb  paa  Venstrepartiet,  der 
ofrer  Sandheden  paa  Partiets  Alter,  viser  det. 
Muligvis  vil  han  ved  en  tilbageskuende  historisk 
Betragtning  komme  til  en  lignende  Betragtning  for 
Aandsfrihedens  Vedkommende. 

I  Juli  1861  foreslog  Lange  Brandes  en  Fodtur 
gennem  Sælland  til  Møen.  De  gennemgik  Roskilde 
Domkirke,  stod  i  Ringsted  Kirke  ved  Dagmars  og 
Berengarias  Grave,  overnattede  i  Holmekro,  hvis 
Navn  saa  fornøjeligt  minder  om  Chr.  Winther, 
de  besøgte  Gisselfeldt  og  Bregentved,  var  til  Bonde- 
gilde i  Allerslev  i  Anledning  af  en  Aftægtsmands 
Død,  gik  fra  Præstø  ned  til  Nysø,  hvor  de  besaa 
Thorvaldsens  Værksted. 

Derfra  gik  Turen  videre  til  Møen,  hvor  de  svæl- 
gede i  Naturskønhed.  Georg  Brandes,  der  ellers  kun 
sjældnere  lader  sig  henrive  til  Naturbegejstring, 
skriver  her,  hvor  Naturindtrykket  er  sammenvævet 
med  Ungdomserindringerne,  som  en  Lyriker  ex 
prof es  so: 

„Da  vi  fra  Store  Klint  skuede  ud  over  det 
umaadelige,  dejlige  Hav  med  Skumstænk  paa  dets 
Flade  over  hele  dets  Bredde,  følte  vi  os  umaadeligt 
lykkelige.  Skoven  paa  Klinten,  hvis  Løv  holder 
sig  saa  lysegrønt  selv  om  Sommeren,  gjorde  det  mest 
forfriskende  Indtryk.  Og  det  lyse  Løv  tog  sig,  set 
nedefra,  saa  dejligt  ud  mod  den  hvide  Klint.  Den 
anden  Dag  gik  vi  til  Korsbjærg,  besteg  det  højeste 
Punkt    paa  Møen,    hvorfra    der    var  en  Udsigt,    som 

var  os  ny  i  det  aldeles  bølgeformede  Land,  Havet 
til  alle  Sider,  Markerne,  der  saa  ud  som  det  bløde 
Filt  paa  en  Hat,  strøget  mod  Haarene.  Vi  steg  op 
paa  en  Sten,  der  stod  deroppe,  og  mindedes  Billedet 
af  Kongesønnen  og  den  fattige  Dreng  i  Andersens 
Eventyr  og  spurgte  hinanden,  hvem  af  os  der  var 
Kongesønnen,  og  hvem  den  fattige  Dreng,  eller  om 
vi    hver    for  sig  var  begge".     (Hvor  ungdommeligt!) 

Men,  da  de  ud  paa  Natten  kom  hjem,  fortæller 
Brandes,  skete  der  noget,  der  berørte  ham  saa  pin- 
ligt, at  Ubehaget  derved  levende  er  bevaret  i  hans 
Erindring.  Uden  nogen  forudgaaende  Forklaring 
kom  Lange  pludselig  frem  med  den  Fordring  til 
Brandes,  at  han  maatte  og  skulde  blive  Kristen, 
skulde  dele  hans  Tro.  Hans  Udbrud  rørte  mig, 
skriver  Brandes,  og  jeg  forstod,  at  dette  for  ham 
var  en  Sag  af  saadan  Vigtighed,  at  han  mente  sig 
berettiget  til  at  sætte  sig  ud  over  alle  Hensyn.  Der- 
imod følte  jeg  mig  saaret  af  den  Motivering,  han 
straks  derefter  gav  sin  Opfordring:  Jeg  dyrkede 
ingen  anden  Gud  end  Intelligensen,  savnede  det  ene 
fornødne,  vilde  tænke  mig  til  Troen  osv.  Det  var 
min  stolte  Helener.  Hele  hans  teologiske  Opfostring 
var  steget  ham  til  Hovedet,  og  han  talte  som  en 
Missionær.  Jeg  svarede  intet,  men  harmedes.  Vi 
pakkede  vort  Tøj  sammen  til  Opbrud  næste  Morgen 
og  gik  i  Seng.  Der  var  ikke  Tale  om  at  sove.  Ud 
paa  Natten  hørte  jeg  Julius  Langes'  Stemme.  Han 
bad  med  høj  Røst  sit  Fadervor.  Det  var  højtide- 
ligt og  pinligt.  Klokken  fire  stod  vi  op  og  gik  til 
Stege,  begge  tause'og  ilde  tilpas." 

Jeg  har  anført  hele  denne  Skildring,  fordi  den 
giver  saa  levende  et  Indtrj'k  af  begge  de  to  Venner, 
maler  dem  saa  levende;   men,  mon  ikke  Brandes  gør 

sig  skyldig  i  en  Misforstaaelse,  naar  han  stempler 
Lange  som  Missionær  i  Anledning  af  dette  Om- 
vendelsesforsøg  og  stiller  Hellenismen  paa  den  Maade 
i  Modsætningsforhold  til  Kristendommen.  Græker  i 
egentlig  Forstand  er  jo  intet  Nutidsmenneske;  ti 
ingen  af  os  tror  paa  Grækenlands  Guder.  De  er 
døde  og  forsvundne,  som  Schiller  rigtigt  har  set  i 
sit  Digt:  „Die  Gotter  Griechenlands".  De  har  efter- 
ladt Naturen  afsjælet,  livløs.  Naar  man  da  taler  om 
moderne  Grækere  i  aandelig  og  æstetisk  Forstand, 
saa  er  det  altid  med  Modifikation,  og  det  ses  ikke, 
hvorfor  en  moderne  Hellenisme  skulde  være  ufor- 
enelig med  Kristendommen.  Hellenismen  var  jo  dog 
i  sin  Glanstid  ikke  Gudløshed,  ikke  Menneskedyr- 
kelse ;  den  dyrkede  sine  Guder  og  oprejste  Altre  for 
dem,  og  det  ses  ikke,  hvorfor  ikke  Fromheden  lige 
saa  godt  kan  afgive  Lighedspunktet  som  Forskellen 
i  Gudsdyrkelse. 


II. 

Studie-  og  Læreaar. 


Efter  at  Brandes  i  1860  havde  underkastet  sig 
den  filosofiske  Eksamen  —  han  fik  den  med  tre 
Ug'er  —  beskæftigede  han  sig  først  nogen  Tid  med 
Filologi,  Studier,  som  utvivlsomt  gik  Haand  i  Haand 
med  æstetiske.  Snart  ombyttedes  dog  de  filologiske 
Studier  med  juridiske,  maaske  under  Hensyn  til,  at 
de  bød  et  fastere  Fodfæste  for  Livet;  men  snart  brød 
hans  Naturs  afgjorte  Forkærlighed  for  det  æstetiske 
sejrrigt  igennem.  „Mange  til  Hersker  er  aldrig  til 
Gavn,  kun  én  være  Hersker",  og  denne  herskende 
ene  blev  Æstetikken,  det  vil  sige  Poesien;  ti  for 
Brandes  var  Videnskaben  om  det  skønne  et  med  det 
skønne  selv,  det  var  kun  Indfatningen  om  Diamanten, 
der  skulde  fremhæve  dennes  naturlige  Skønhed.  D^t 
var  i  1861,  at  han  sagde  Embedsstudierne  Farvel,  og 
under  Professor  Br o chners  Vejledning  kastede  han 
sig  nu  over  Studiet  af  Filosofi  og  Æstetik. 

Brøchner  var  den  Gang  41  Aar  gammel.  Han 
havde  just  holdt  en  Række  Forelæsninger,  som 
Brandes  havde  besøgt.  Den  unge  Æstetiker  var 
bleven  fængslet  af  „hans  elegante  og  strenge  Skik- 
kelse",  hans  sydlandske  Hoveds  klassiske  Profil,  det 

store,  alvorsfulde  Blik  under  de  hvælvede,  lidt  trætte 
Laag.  „Han  var'1,  skriver  Brandes,  „skønt  noget  med- 
taget af  Aaxene,  den  adeligste  Mandsskønhed,  vi 
nogensinde  havde  set.  Han  var  høj  og  slank,  mager 
og  tør.  Ansigtet  var  smalt  og  noget  indfaldent,  det 
rige  og  bløde  Haar  blaasort  i  sin  Glathed.  De  store, 
brune  Øjne  havde  et  Udtryk,  som  havde  de  grædt 
meget,  som  var  deres  Blik  blevet  blidnet  af  Sorg 
Panden  hævede  sig  over  dem  stejl  og  hvid,  som  i 
to  Etager.  Det  spanke  Skæg  bidrog  til  at  give  Ind- 
trykket af  noget  fremmed.  Han  lignede  ikke  en 
moderne  Lærd,  snarere  en  Tænker  fra  Renæssancens 
Italien".1) 

Der  er  noget  af  en  Forelskelse  i  denne  Skildring 
med  dens  detaillerede  Udmaling.  Her  havde  Brandes 
fundet  den  Helt,  han  skulde  tjene  som  Væbner,  og 
der  er  ikke  Spørgsmaal  om,  at  det  Fortroligheds- 
forhold, som  udviklede  sig  mellem  de  to,  blev  af 
dybtindgribende  Betydning  for  Brandes'  hele  Liv, 
skønt  ogsaa  det  kun   blev  et  Gennemgangsstadium. 

Og  dog  —  hvilken  uhyre  Forskel,  man  kunde 
fristes  til  at  sige  Modsætning  var  der  ikke  mellem 
disse  to  Personligheder!  Den  ene  saa  fornem,  saa 
indesluttet,  saa  menneskesky,  den  anden  saa  frem- 
stormande,  saa  meddelsom  som  en  aaben  Bog,  saa 
selvtillidsfuld.  Og  nu  Brøchners  hele  s  trængt  akade- 
miske Præg,  hans  gennemførte  Abstraktion,  hans- 
systematiske  Pertentlighed  som  Foredragsholder  og 
Skribent,  hvilken  større  Modsætning  kan  der  tænkes 
til  Brandes'  konkrete  Forestillingsform,  hans  lyriske 
Voldsomhed  og  Ligegyldighed  for  alt  vedtaget.  Men 
det,   der  fængslede  Brandes  hos  hans  Lærer,    var  d.i 


')  Hans  Brochner.     Norden,     lste  Hefte. 

heller  ikke  nær  saa  meget  Lærdommen  selv,  som 
den  Personlighed,  der  laa  bag  ved  den.  „Hvad  man 
nitten  Aar  gammel  med  de  første  Studieaar  bag  sig 
soger  hos  Lærerne  ved  et  Universitet",  skriver  Brandes 
i  den  ovenanførte  Artikel,  „er  ikke  saa  meget  Kund- 
skab som  Indtrykket  af  en  kraftig,  moden  Person- 
lighed. Man  attraar  mindre  Undervisning  end  den 
Vejledning,  som  kan  gives  Ungdommen  af  en  ikke 
blot  i  Bøgernes  Verden  vel  orienteret  Aand.  Man 
ønsker  sig  en  Lærer,  der  tillige  er  en  Karakter". 

Men  var  det  saaledes  det  personlige  Indtryk, 
der  blev  dybest  afgørende  for  Forholdet  mellem 
Lærer  og  Elev,  saa  maa  man  dog  ikke  deraf  drage 
den  Slutning,  at  Brandes  var  ligegyldig  for  Brøch- 
ners filosofiske  Belæring.  Den  Gang  ansaas  Filosofien 
jo  endnu  for  henhørende  til  det  uomgængeligt  nød- 
vendige, den  afgav  den  uundværlige  Underbygning- 
for  ethvert  virkeligt  æstetisk  Stadium,  og  den,  som 
vilde  kaste  sig  ind  i  Æstetikken  uden  en  saadan 
Forskole,  var  kun  at  anse  for  en  halvstuderet  Røver. 

Men  —  ikke  nok  hermed.  Man  ventede  af 
Filosofien  Løsningen  af  Tilværelsens  dybeste  Spørgs- 
maal;  den  var  det  Tankens  Bor,  hvormed  man 
sprængte  Vej  gennem  Klipperne  ned  til  Erkendelsens 
skjulte  Skatte,  hvor  Aladdinsgrotternes  Herlighed 
ventede  en. 

Brandes  udtrykker  sig  derom  saaledes:  „Der 
var  i  1861  adskillige  Yngre,  som  glødede  for  Filosofi; 
næsten  alle  troede  paa  den".  At  Brandes  selv  som 
en  saadan  troende  tog  Plads  ved  sin  Lærers  Fod,  er 
der  ingen  Tvivl  om,  og  han  fik  sikkert  ogsaa  gennem 
hans  Forelæsninger  og  maaske  endnu  mere  gennem 
hans  personlige  Omgang  en  Befrugtning  af  græsk 
Aand  og  en  Respekt  for  skolet  Tænkning,  som  skiller 

ham  fra  mange  af  de  yngre  Forfattere,  der  sluttede 
sig  til  ham. 

Først  og  fremmest  førte  vel  Paavirkningen  fra 
Brøchner  til  en  Klaring  af  Brandes'  Forhold  til  det 
overleverede  paa  det  religiøse  Omraade.  Brøchners 
Had  til  Kristendommen  har  sikkert  fremskyndet  det 
Brud  med  denne,  som  alligevel  ikke  vilde  være  ude- 
blevet. Brøchner  var  en  glødende  Panteist,  eller, 
som  Brandes  udtrykker  det,  „en  naturfrom,  hvis  Tro 
paa  Menneskeaanden  og  hvis  Forhold  til  Universets 
Aand  havde  Karakteren  af  en  Religion1',  og  han 
gennemførte  sin  Opfattelse  med  den  Konsekvens, 
som  er  ejendommelig  for  den,  hvem  Tænkningen  er 
bleven  en  Lidenskab.  At  Brandes  netop  gennem 
Forholdet  til  Brøchner  blev  kastet  ind  i  en  religiøs 
Brydning,  ses  af  „Ungdomsdigtene".  Netop  fra 
denne  Tid  —  Aarene  61  og  62  —  skrive  sig  de 
Digte,  hvori  Tro  og  Tvivl  brydes,  Digte  som  „Novi- 
cens Bønu,  der  indeholder  en  Anraabelse  om  Kræfter 
til  det  store  Brud  med  „alt,  hvad  Verdens  er"  og 
(Aaret  efter)  „Tvivlerens  Bøn",  det,  vi  ovenfor 
har  anført  Prøver  paa.  Endelig  følger  saa  (Juli 
♦32)  „Opraabet"  —  ligeledes  citeret  ovenfor  —  der 
viser  Omslaget  fuldbyrdet,  hvor  Forfatteren  med 
den  nyomvendtes  Lidenskab  optræder  som  Forkynder 
og  opfordrer  Ungdom  i  Norden  til  at  træffe  sit  Valg, 
det  Valg,  som  han  nu  har  fuldb3'rdet. 

Naar  ovenfor  denne  Udvikling  er  sat  i  Forbin- 
delse med  Studiet  af  Strauss  og  Feuerbach,  saa 
udelukker  det  ikke,  at  den  rent  personlige  Paavirk- 
ning,  han  modtog  igennem  sin  Lærer  Brøchner,  var 
en  fuldt  saa  mægtig  Drivfjeder. 

Der  kan  fornuftigvis  ikke  være  Tvivl  om,  at 
Brøchners  Indflydelse    har    været  Fermentet  i  denne 

Udvikling.  Ikke  for  intet  har  Brandes  tilegnet 
Brøchner  baade  første  og  anden  Del  af  sine  Hoved- 
strømninger i  Ord,  der  trods  Lærerens  langt  mere 
reserverede  Maade  at  udtrykke  sig  paa,  ikke  levne 
nogen  Tvivl  om,  hvor  inderlig  Forstaaelsen  var 
imellem  dem  netop  paa  dette  Punkt.  Det  er  da 
ogsaa  karakteristisk,  at  Brøchner  havde  ønsket,  at 
Brandes  skulde  have  talt  over  ham  ved  hans  Be- 
gravelse, hvilken  han  ansøgte  om  maatte  ske  fra 
Universitetets  Forhal,  en  Begæring,  der  blev  af- 
slaaet. 

Foruden  Brøchner  fik  ogsaa  en  anden  af  Universi- 
tetslærerne Indflydelse  paa  Brandes,  en  Indflydelse, 
der  dog  var  af  hel  anden  Art.  Det  var  den  gamle 
Humanist,  Sibbern.  Brandes  har  selv  dvælet  ved 
den  Betydning,  Sibbern  havde  for  ham  i  hans  Studie- 
aar,  i  den  Tale,  som  han  holdt  ved  Festen  i  Kon- 
certpalæet, hvor  han  fremdrog  Mindet  om  den  ud- 
mærkede Mand,  som  da  næsten  ganske  var  gaaet  i 
Glemme. 

Imens  øvede  den  unge  studerende  sin  Skarp- 
sindighed, og  sine  Kræfter  paa  de  af  Universitetet 
udsatte  Prisspørgsmaal.  I  18ti2  vandt  han  sig  et 
„meget  hæderligt  Accessit1'  for  en  Besvarelse  af  Pris - 
spørgsmaalet  om  Forholdet  mellem  Historie  og 
Roman.  Aaret  efter  vandt  han  Universitetets  Guld- 
medaille  for  en  Besvarelse  af  Prisspørgsmaalet  om 
Skæbneforestillingen  i  den  antike  Tragedie.  Hans 
Universitetskarriere  indfriede  saaledes  fuldstændigt 
de  gode  Lofter,  som  hans  Skoletid  havde  givet.  I 
1864  underkastede  han  sig  Magisterkonferencen  i 
Æstetik,  ved  hvilken  han  erholdt  Karakteren  „Ad- 
missue  cum  laude  præcipua",  paa  Dansk:  med  Ud- 
mærkelse.  Det  var  den  første  Station,  der  var  naaet; 

men  rastløst  og  arbejdsivrigt  satte  Brandes  straks 
Kursen  efter  den  næste  —  Doktorgraden. 

Hvad  der  absolut  aftvinger  Respekt,  naar  man 
overskuer  denne  Udvikling,  det  er  den  energiske  Ar- 
bejdsvillie  og  den  „Videbegærlighedens  Nydelsessyge" 
{for  at  bruge  et  Udtryk  fra  St.  Beuve)  som  ud- 
mærker den.  Og  dog  var  Brandes  ikke  nogen  blot 
Bogorm,  som  lukkede  sig  inde  i  sin  Stue  og  gravede 
sig  ned  i  sine  Boger.  Tværtimod,  han  var  meget 
omgængelig  og  søgte  gerne  Selskab  med  andre,  for 
saa  vidt  de  havde  aandelige  Interesser.  I  1863  blev 
han  Medlem  af  „Diskussionsforeningen",  en  Forening 
af  unge  studerende,  der  stiftedes  ved  Nytaarstid  det 
nævnte  Aar  efter  Initiativ  af  A.  C.  Larsen  og 
sanere  Professor  N.  C.  Frederiksen. 

Det  var  et  af  disse  frie,  smaa  Samfund,  som 
opstaa  spontant  fra  Tid  til  anden,  naar  der  er  Trang 
til  dem  og  som  have  til  første  og  nærmeste  Formaal 
at  knytte  Bekendtskaber  og  at  udvikle  sine  aande- 
lige Kræfter  i  en  Dyst  med  Jævnaldrende.  De  have 
ofte  en  ikke  ringe  Betydning  som  en  Slags  Forskole 
for  det  offentlige  Liv.  „Diskussionsforeningen"  kan 
vidne  derom. 

Den  unge  Forening  vandt  megen  Tilslutning, 
Georg  Brandes  taler  om  et  halvt  hundrede  Med- 
lemmer, og  af  disse  have  mange  siden  gjort  sig 
kendte  i  vort  Lands  offentlige  Liv.  Der  var  saaledes 
blandt  Medlemmerne  Prof.  Vilh.  Thomsen  (til 
Tydeliggørelse  nævnes  Medlemmerne  med  deres 
senere  Titler),  Dr.  Fr.  N utzh or n,  Højesteretssagfører 
Octavius  Hansen,  Professorerne  William  og 
Henrik  Scharling,  Etatsraad  P.  Hansen,  Biskop 
Sthyr,  Dr.  E.  Løffl er,  Bibliotekar  Emil  Elber- 
ling, Dr.  Jens  Nørregaard,  Fattigforstander  Cand. 

(iaWriel  Sibbern,  Prof.  H.  Zeuthen  og  Broderen 
Provst  Zeuthen,  Fr.  Brun,  Cajus  Branth,  (død 
som  Assessor  i  Kriminalretten),  Chr.  Richardt  og 
en  hel  Del  andre.  Med  et  Par  Ugers  Mellemrum 
samledes  man  til  Møder,  der  holdtes  paa  Borchs 
Kollegium,  hvor  der  holdtes  Foredrag,  som  efterfulgtes 
af  Diskussion.  Til  de  indledende  Foredrag  forberedte 
Medlemmerne  sig  med  den  største  Omhu,  saa  at  disse 
Foredrag  blev  vedkommendes  litterære  Debutarbejder. 
Det  gælder  saaledes  om  A.  C.  Larsen,  hvis  Fore- 
drag om  Dødsstraffen  senere  tryktes  i  „Fædrelandet". 
Det  gælder  ogsaa  om  Georg  Brandes,  der  her  holdt 
et  Foredrag  onr  Paludan-Muller,  som  ligeledes  tryktes 
i  „Fædrelandet".  Ogsaa  Julius  Lange  var  med  i 
denne  celebre  Kreds  og  ham  var  det  nok,  som  med 
sin  bekendte  Mutter  vits  døbte  den  „Intelligensens 
Aroma",  et  Navn,  som  bed  sig  fast.  Til  Underhold- 
ningen bidrog  han  med  et  Foredrag  om  Monu- 
menter, hvis  Resultat  af  en  tilstedeværende  spøgende 
karakteriseredes  saaledes,  at  efter  Langes  Opfattelse 
havde  Manden  enten  fortjent  sit  Mindesmærke,  og 
da  var  det  overflødigt,  da  han  sagtens  vilde  huskes 
uden  det,  eller  han  havde  ikke  fortjent  det,  og  da 
var  det  endnu  mere  overflødigt1). 

Under  de  Forhandlinger,  som  furtes  efter  Fore- 
dragene dukkede  for  første  G-ang  Modsætninger  op 
(f.  Eks  mellem  Kirketro  og  Fritænkeri),  som  i  en 
senere  Tid  skulde  blive  brændende.  Overhovedet  fik 
Foreningen  stor  Betydning  for  Deltagernes  personlige 
Udvikling  og  kom  derigennem  til  at  virke  ind  paa 
Forhold  og  Tilstande  herhjemme.     Saa  alvorligt  tog 


•)    Dette  Træk  meddeles   af  G.  Brandes  i  Bogen  om  Julius- 
Lange  Pap-,  100. 

man  Sagerne,  at  næsten  aldrig  nogen  udeblev  fra 
Moderne.  Under  Krigen  i  64  stansede  Foreningen 
sin  Virksomhed,  men  genoptog  den  i  Vinteren  64 — 65 
og  den  fortsattes  nu  indtil  1867  —  maaske  endda 
lidt  senere  —  da  den  døde  en  stille  Død.  En 
Del  af  Medlemmerne  havde  imens  passeret  Eks- 
aminens  Skærsild  og  var  forsvundne  fra  Byen,  andre 
havde  travlt  med  Eksamenslæsning  —  Diskussionens 
teoretiske  Forstadium  var  afløst  af  Livets  Praksis. 
I  sit  lille  Skrift  „Om  Friheden".  Til  Minde  om 
Foreningen  „Fremtiden"s  25-aarige  Jubilæum1)  har 
A.  C.  Larsen  under  Pseudonymen  Theodor u s  givet 
et  morsomt  lille  Tilbageblik  over  denne  ejendomme- 
lige Forening,  idet  han  med  poetisk  Frihed  hat 
stævnet  Medlemmerne  sammen  til  et  25  Aars  Jubi- 
læum for  nu  paa  Grundlag  af  den  indvundne  prak- 
tiske Erfaring  at  genoptage  den  Diskussion,  der  op- 
tog Foreningens  første  Møde,  Diskussionen  om 
Friheden,  hvor  det  da  viser  sig,  at  Udviklingen  har 
ført  de  gamle  Studenterkammerater  til  de  mest  for- 
skellige Standpunkter,  uden  at  det  dog  har  gjort 
noget  Skaar  i  det  personligt  gode  Forhold. 

Under  Forberedelserne  til  sin  Doktordisputats 
førtes  Brandes  ind  paa  et  indgaaende  Studium  af 
fransk  Æstetik  og  Litteratur,  der  blev  af  afgørende 
Indflydelse  paa  hans  Forfattervirksomhed.  Den  Skole, 
i  hvilken  han  hidtil  havde  dannet  sig,  var  Filosofer- 
nes.  Han  havde  tumlet  med  Ideer,  Systemer  og 
Abstraktioner.  Heiberg  og  Kierkegaard,  Hegel 
og  Heiberg,  Brøchner  og  Feuerbach  havde 
fyldt  ham  med  Tanker,  ogsaa  om  Kunst,    men  disse 


')  Udgivet     1883.     Larsen    henlægger  saaledes  Foreningeas 
Stiftelse  til  1858. 

Tanker  var  blevet  som  et  Fangenet,  der  hæmmede 
hans  Vingers  Flugt,  hvorigennem  han  ikke  kunde 
.slippe  ud  til  den  Virkelighed,  der  drog  ham.  Hos 
Franskmændene  lærte  han  den.  Virkelighedssans, 
disse  lærde  Mænd  manglede,  hos  dem  lærte  han 
at  se  naturligt  paa  Tingene  og  at  udtrykke  sig  i 
simple  Ord  Hos  Germanerne  havde  han  lært  at 
filosofere  over  Kunst,  i  Franskmændenes  Skole  lærte 
han  at  gøre  Kunst.  Ingen,  der  studerer  Brandes' 
Bøger  fra  disse  Aar  med  opmærksomt  Øje  for  den 
Udvikling,  der  er  udtrykt  i  dem,  vil  kunne  være 
blind  for,  hvor  meget  der  skyldes  fransk  Paavirk- 
ning,  ikke  blot  i  Metode,  men  ogsaa  i  Stil.  Hos 
Franskmændene  udvikles  hans  Evne  til  Sansning, 
lians  Blik  for  Livets  Mangfoldighed,  for  Farvernes 
Bigdom  og  for  Karakterens  og  Stemningens  Nuancer. 
Hans  Sanser  slibes  og  forfines,  han  mætter  sig  med 
Indtryk,  han  tilegner  sig  deres  Kunstnertein peramentr 
deres  medfødte  Sans  for  Kunst,  alt  det,  som  ligger 
uudviklet  som  Muligheder  i  hans  eget  Temperament, 
og  han  føler  det  som  en  Frigt treise. 

Man  ser  det  tydeligt  i  Brandes'  Udtalelser  om 
hans  beundrede  Lærer  Brøchner,  naar  han  mange 
Aar  efter  bedømmer  ham  som  Forfatter  og  Taler. 
„Altfor  lidet  af  Brøchners  Væsen  som  Menneske 
finder  man  i  hans  Skrifter/'  hedder  det  her.  „Ind- 
holdet er  for  abstrakt  og  Stilen  skræmmer  .  .  .  Hans 
store  Boger  afspejle  kun  en  Del  af  hans  Menneske- 
væsen og  ikke  den  menneskeligste.  De  give  en 
Forestilling  om  hans  Tankeliv  og  hans  pantheistiske 
Religiøsitet.  De  røbe  hans  Skarpsindighed  og  hans 
Pathos  —  det  er  alt." 

,    Han  tilføjer,    at  det  i  Brøchners  senere  Leveaar 
gik  op  for  ham,    at  han  ved  en  anden  Skrivemaade 

kunde  have  vundet  sig  en  større  Læsekreds.  Han 
gik  imellemstunder  saa  vidt  som  til  at  beklage,  at 
lian  ikke  som  ung  havde  opholdt  sig  længe  nok  i 
Frankrig  til  at  modtage  en  Paavirkning  af  fransk 
Frem  stillings  kunst" — 

„Han  havde  hidtil  ligesom  ikke  vovet  at  skrive 
med  hele  sit  Menneskevæsen.  Hans  Brochure  mod 
R.  Nielsen  var  det  første  Symptom  paa  hans  Drift 
til  at  anslaa  en  naturligere  Tone.  Dog  smelter  i 
den  det  vittigt-skarpe  ikke  ret  sammen  med  det  høj- 
tidelige" .  .  . 

„Han  behøvede  kun  at  anvende  den  utvungne 
Stil,  som  han  altid  havde  haft  til  sin  Raadighed  i 
mundtlig  Meddelelse  og  i  Breve,  men  som  han  ikke 
havde  turdet  fortro  sig  til." 

Man  vil  heraf  se,  hvor  lidt  Brandes  er  blind  for 
sin  Lærers  stilistiske  Mangler,  hans  fuldstændige 
Savn  af  kunstnerisk  Udvikling;  men  man  kan  tillige 
læse  Selvbekendelser  ud  deraf.  Og  man  gør  i  denne 
Sammenhæng  vel  i  at  agte  paa,  hvorledes  han  taler 
om  Taine. 

„Hvad  der  hos  Taine  henrev,"  skriver  han  i  sin 
Artikel  om  denne  —  affattet  ved  Taines  Død  i  1893 
(offentliggjort  i  „Udenlandske  Egne  og  Personlig- 
heder")—  „det  var  inderst  inde  vistnok  hans  Skøn- 
hedssans. Den  var  saa  selvstændig  og  stærk,  at 
det  forekom  en,  som  havde  man  aldrig  mødt  en 
lignende.  Og  det  var  dernæst  Foreningen  af  Tan- 
kernes Dristighed  og  Indbildningskraftens  Rigdom 
og  Pragt."  Med  andre  Ord,  det  var  de  rent  digte- 
riske Egenskaber,  dem,  der  ogsaa  skulde  blive  saa 
fremtrædende  hos  Brandes  selv,  der  endnu  svævede 
midt  mellem  Digtning  og  Kritik.  I  denne  Hen- 
seende,   i  den  digteriske  og  sproglige  Behandling  af 

Stoffet,  er  Brandes  afgjort  Taines  Lærling.  Hvad 
derimod  hans  filosofiske  Teorier  angaar,  bemærker 
Brandes,  at  de  „interesserede  mest  som  Udslag  af 
hans  Karakter,"  og  han  tilføjer,  at  det  var  ikke 
den  Doktrinære  i  Taine,  som  vakte  Begejstring. 
Men  senere  ved  Taines  Død  udtalte  han  uden  For- 
behold, at  han  var  den  Mand,  hvem  han  skyldte 
mest  og  mest  havde  beundret.  „Med  Taine  dør 
Europas  største  Historiker  og  Kritiker  i  vore  Dage, 
maaske  overhovedet  Europas  første  Prosaforfatter  i 
dette  Øjeblik." 

Imens  var  Brandes  selv  debuteret  som  Forfatter, 
foreløbigt  dog  som  æstetisk  Dagbladsforfatter.  I 
1865  d.  29de  April  offentliggjorde  han  i  „Fædre- 
landet" en  signeret  Anmeldelse  af  Paludan-Midlers 
„Ungdomskilden".  Der  er  det  for  Forfatteren  karak- 
teristiske ved  denne  Debut,  at  han  allerede  her 
sætter  Litteraturen  i  direkte  Forbindelse  med  Livet : 
„Uden  Tvang",  skriver  han  om  „Ungdomskilden", 
„lader  dens  Symbolik  sig  udlægge  om  mere  end  ét 
Fænomen  i  vort  aandelige  Liv,  lettest  maaske  om 
et  stort  Parti  herhjemme,  der  ser  Frelsen  i  en 
umiddelbar  Tilbagevenden  til  det  Gamle,  til  Folkets 
første  Ungdomstid,  der  for  længst  er  afsluttet."  Bran- 
des blev  saaledes  indført  i  det  skrivende  Lag  under 
Carl  Plougs  Ægide  —  den  Mand,  til  hvem  han 
siden  skulde  komme  i  saa  skarpt  et  Modsætnings- 
forhold. Endnu  var  der  intet  Brud  mellem  Brandes 
og  den  herskende  Nationalliberalisme,  der  beundrede 
og  forkælede  den  unge  Æstetiker,  saa  længe  til  han 
selv  med  sine  „Hovedstrømninger"  kastede  Handsken 
til  det  samtidige  Danmark  og  aabent  erklærede  Krig. 
,  Og  nu,  da  Brandes  havde  gjort  det  første  Skridt 
paa  sin  Forfatterbane,  var  han  snart  inde  i  en  frugt- 

bar  Produktion.  Han  skrev  æstetisk  Kritik  i  Dag- 
bladet, det  intelligente  Københavns  Organ,  der  den 
Gang  endnu  lededes  af  Bille,  snart  optraadte  han 
ogsaa  i  „Illustreret  Tidende"  som  Teaterkritiker 
under  Mærket  G — g. 

Men  allerede  i  1866  kom  han  ind  i  en  Polemik 
med  den  Rasmus  Nielsenske  Lære,  som  netop  den 
Gang  var  i  Fremrykning  og  søgte  a£  underlægge 
sig  Aanderne.  For  Brandes,  som  just  da  havde  op- 
gjort sit  Regnskab  og  valgt  „Tankernes  høje,  men 
haabløse  Ro,"  maatte  denne  Lære  med  dens  Ud- 
soning af  Modsætninger,  som  Brandes  netop  agtede 
at  uddybe,  staa  som  en  truende  Fjende,  og  dobbelt 
fordi  den  meldte  sig  som  noget  nyt  og  med  det 
Skær  af  Tillokkelse,  hvoraf  det  ny  altid  er  omgivet. 
Brandes  var  da  heller  ikke  sen  til  Angreb;  i  en 
Række  af  Artikler  i  „Dagbladet"  og  „Fædrelandet" 
angreb  han  det  nye  Medieringsforsøg,  der  stillede 
sig  i  Vejen  for  ham  og  den  Livsgerning,  som  han 
allerede  følte  skulde  blive  hans.  I  sin  lille  Bog 
y  Dualismen  i  vor  nyeste  Filosofi"  foretog  han  Hoved- 
angrebet Han  udtaler  her  sit  Haab  om,  at  „Sand- 
heden selv  i  den  svagestes  Haand  vil  være  stærk 
nok  til  at  forstyrre  en  dristig  anlagt  Teori,  opført 
paa  et  skrøbeligt  Grundlag,  en  Teori,  der  vil 
hæmme  den  aandelige  Fremskriden,  der  vil 
spærre  Vejen  for  enhver  Stræben  efter  at 
bringe  Harmoni  til  Veje  mellem  Fornuft  og 
Religion,  mellemMenneskeaandens  intellek- 
tuelle og  dens  etisk-religiøse  Krav,  og  som 
saaledes  forstyrrer  enhver  Arbejden  paa 
Løsningen  af  en  af  Menneskeslægtens  store 
Fremtidsopgaver.  Den  lille  Bog  er  et  liden- 
skabeligt,   om    end  i  Formen  modereret  Angreb  paa 

Læren  om  de  absolut  uensartede  Principer,  den 
Nielsenske  Dualisme.  „Den  Adskillelse,  som  Prof. 
Nielsen  vil  anbringe  mellem  Livet  og  Videnskaben 
er  kimærisk,"  hedder  det  her  (Pag.  86)  og  med  Hen- 
syn til  „Aandsvirkeligheden"  udtales  det  (Pag.  71  , 
at  den  „klare,  historiske  Virkelighed,  som  den  troende 
maa  tillægge  de  hellige  Kendsgerninger,  hvis  han 
ikke  til  sin  Forundring  vil  se  sig  enig  med  Rationa- 
listen, synes  her  at  vige  Pladsen  for  en  mystisk 
Halvvirkelighed,  en  ideel  Realitet,  der  intet  har  at 
sige  der,  hvor  det  netop  gælder  Eksistens  og  Fak- 
tum". Ellers  er  det  ganske  utroligt,  hvilket  skola- 
stisk-filosofisk  Sprog  dette  Indlæg  er  affattet  i.  Paa 
Nutidslæsere  vil  det  virke  gammeldags,  næsten  ufor- 
st aaeligt  ved  sine  utrolige  Syllogismer.  Det  vil 
vanskeligt  formaa  at  fange  Interessen  hos  et  ungt 
Nutidsmenneske,  der  næppe  en  Gang  vil  forstaa,  hvad 
det  hele  drejer  sig  om.  Og  dog  er  dette  Indlæg  ikke 
blottet  for  Vid,  om  end  Viddet  otte  fremsættes  noget 
omsvøbt,  saaledes,  naar  Forfatteren  dvæler  ved  den 
hos  Kierkegaard  imponerende,  men  her  (hos  hans 
Modstandere)  uheldige  Vending,  at  den  sande  troende 
ingen  Tid  har  til  at  beskæftige  sig  med  den  viden- 
skabelige Teori.  „Hvis  denne  Vending,"  siger  Bran- 
des, „ikke  opklarer  andet,  saa  viser  den  i  det  mindste, 
at  vore  Theoretici,  ligervis  som  de  gamle  Vikinge- 
konger, der  tilfredse  med  Æren  gerne  afstod  Ira 
deres  Del  af  Byttet,  højmodigt  for  deres  egne  Per- 
soner gøre  Afkald  paa  den  Tro,  de  som  Feltherrer 
saa  tappert  tilkæmpe  de  andre."  Sætningsbygningen 
og  Sprogføjningen  er.  som  man  ser,  ikke  let;  men 
det  er  vittigt  tænkt. 

Mærkeligt  er  det,  naar  Brandes  i  sin  Kamp  mod 
det   Paradoksale    vil    hævde,    at   Budet    om    ikke    at 

gengælde  ondt  med  ondt  er  et  rent  Fornuftbud. 
Brandes  vil  dog  næppe  følge  Tolstoj  i  hans  Lære, 
der  netop  er  bygget  over  dette  ene  Punkt  i  Kristen- 
dommen, at  gengælde  ondt  med  godt  og  ikke  at 
sætte  sig  mod  det  onde.  I  dette  ene  Bud  ligger, 
naar  det  tages  for  Alvor,  en  hel  Selvfornægtelsens 
og  Askesens  Religion  —  en  hel  ny  Munkelære.  For- 
nuften som  saadan  lærer  næppe  en  saa  opofrende 
Moral. 

I  denne  Polemik  staar  Brandes  alene  overfor 
Høffding,  Rud.  Schmidt  og  Heegaard  foruden 
Mesteren  Prof.  Nielsen  selv.  Biskop  Martensen 
saa  derimod  i  Brandes  delvis  en  Partifælle,  i  al  Fald 
med  Hensyn  til  Stillingen  til  R.  Nielsens  Lære,  og 
komplimenterede  ,,den  begavede  Forfatter"  i  en  Note 
til  sit  Skrift  „Om  Tro  og  Viden",  dog  med  Tilføjelse 
af  Ønsket  om,  at  han  ikke  for  snart  maatte  komme 
ud  over  den  platoniske  Forundring  (thaumasia)  som 
Filosofiens  Begyndelse.  Vinteren  1866 — 67  tilbragte 
Brandes  i  Paris,  hvor  han  hørte  Taines  Forelæsnin- 
ger og  gjorde  Taines  personlige  Bekendtskab.  Om 
Foraaret  67  er  han  hjemme  igen  og  øver  sig  i 
Gothersgadens  Eksercerhus  i  de  første  Geværgreb. 
„Nogle  truende  politiske  Skyer,"  fortæller  Otto 
Borchsenius  i  „Ude  og  Hjemme",  havde  foranlediget 
Oprettelsen  af  et  nyt  Kursus  foruden  det  sædvan- 
lige efter  Sommerferien  for  Russerne,  og  flere  ældre 
akademiske  Borgere  havde  fulgt  Opraabet.  Blandt 
disse  „ældre"  Akademikere  var  Georg  Brandes,  der 
dog  kun  var  25  Aar,  og  for  hvem  et  „Rør"  altid 
var  Signalet  til  at  springe  lige  midt  ind  i  en  Sam- 
tale enten  om  Striden  om  Tro  og  Viden,  der  den 
Gang  endnu  var  staaende,  eller  hvad  der  nu  ellers 
kunde  være  Genstand  for  Dagens  Diskussion.    „Har 

vi  talt  sammen  om  det  eller  det?  var  ofte  Indled- 
ningen til  en  længere,  rivende  hurtig  Udvikling, 
hvori  Brandes  egentlig  førte  Ordet  alene  eller  lige- 
som prøvede,  hvad  der  kunde  siges  for  og  imod  den 
paagældende  Sag." 

Otto  Borchsenius  konstaterer,  at  Georg  Brandes 
allerede  den  Gang  havde  et  anset  Navn  indenfor 
Studenterkredse1).  „Det  Hold  af  Studenter,  hvortil 
jeg  hørte,  regnede  hans  Magisterkonferens  med  til 
sine  Rusminder  —  jeg  l^usker  saaledes,  hvilket  Ind- 
tryk hans  Forelæsning  om  Schillers  Tragedier  gjorde 
paa  mig,  og  hans  glimrende  Universitetskarriere  var 
tidt  paa  Tale  imellem  os.  Landets  største  og  mest 
ansete  Blade  satte  en  Ære  i  at  tælle  ham  mellem 
deres  Medarbejdere,  og  de  yngre  saa  med  Beundring- 
op  til  ham,  uden  dog  endnu  at  ane,  hvad  han  i  den 
nærmeste  Fremtid  skulde  blive  for  dem." 

Hvad  Brandes  selv  angaar,  synes  alt  dette  ikke 
at  have  ydet  ham  nogen  dybere  Tilfredsstillelse. 
Digte  fra  disse  Aar  tale  om,  hvor  urolig  og  omtumlet 
han  føler  sig.  Saaledes  Digtet  ved  en  Vens  Afrejse, 
der  levende  skildrer  den  unge  Brandes'  sønderrevne 
Sjælstilstand.  Idet  han  takker  sin  Ven  for  det 
svundne,  siger  han: 

„Den  Magt,  der  daglig  drog  mig  til  din  Dør, 

som  Afsind  ser  den  ud  for  lave  Sjæle: 
men  gode  Aanders  var  den  .  .  . 

og  han  fortsætter: 

Men  kom  jeg  som  Bajads  med  Daarskabs  Fagter 
og  dansed'  paa  dit  Gulv  en  Narrevals, 


'    ')  Otto    Borchsenius:     Med   Georg    Brandes'  Portræt.     Ude 
og  Hjemme  7.  Maj  1882. 

og  en  for  eu  afkasled  tyve  Dragter 

og  slængte  Bjældesnoren  om  din  Hals, 

og  skreg:  „Ved  alle  Himlens  gode  Magter 

for  fire  Skilling  er  mit  Liv  til  fals" 

og  svang  min  Briks  —  da  lo  du  og  forstod  mig. 

Hav  Tak,  fordi  du  var  saa  god  imod  mig. 

Stod  saa  jeg  ved  din  Dør,  til  Døden  mat, 

af  Tungsind  gal,  af  Mismod  knust  og  lammet, 

og  hulked  uden  Taarer,  en  Besat, 

der  frem  i  dybe  Suk  sin  Smerte  stammed, 

Du  aabned  for  mig,  og  hvor  vildt  det  flammed 

her  i  mit  Bryst,  min  Pande  blev  dog  glat, 

saasnart  din  Haand  —  du  led  ej,  jeg  det  sagde  — 

velsignende  du  paa  mit  Hoved  lagde. 

Det  er  ikke  godt  at  vide,  hvorfor  Georg  Bran- 
des ikke  har  genoptrykt  dette  Digt  i  Bogen  om 
Julius  Lange,  hvor  det  dog  utvivlsomt  hører  hen. 
Der  kan  nemlig  intet  Spørgsmaal  være  om,  at  den 
Ven,  der  „velsignende"  lagde  sin  Haand  paa  hans 
Hoved,  var  Lauge,  der  netop  i  1867  tiltraadte  sin 
store  Udenlandsrejse  til  England,  Svejts,  Paris  og 
Italien.  Det  Venskabsforhold,  som  bestod  imellem 
dem,  var,  som  bekendt,  af  den  ejendommeligste  Art. 
Lange  har  meget  morsomt  karakteriseret  Forholdet, 
naar  han  i  et  Brev  fra  Florens  (28/u  67)  skriver  til 
Brandes :  „Jeg  bærer  paa  den  Dualisme  at  være  din 
fuldstændigste  Modstander  og  din  Ven".  Et  andet 
Sted  kalder  han  udtrykkeligt  Brandes  for  sin  „Anti- 
pode og  kæreste  Ven."  „Jeg  vil  savne  dig  meget," 
skriver  han  i  et  Brev  af  69,  „mens  du  er  borte.  Jeg- 
har  altid  savnet  dig,  naar  vi  i  længere  Tid  ikke  har 
set  hinanden." 

Intet  Under,  naar  man  husker,  at  det  var  to 
Mennesker,  der  levede  saa  intimt  sammen,  som  var 
sammenknyttede    med  nogle  af  de  stærkeste  Baand, 

hvormed  unge  Mænd  kan  sammenknyttes,  fælles 
Interesser,  fælles  Studier.  De  plejede  at  ses  to  til 
tre  Gange  om  Ugen  og  levede  i  Grunden  hele  deres 
aandelige  Liv  i  Fællesskab.  Hver  Søndag  Formid- 
dag tilbragte  Lange  i  Brandes'  Forældres  Hus.  Des- 
uden gik  de  ofte  Ture  sammen,  ikke  at  tale  om 
den  lange  ovenfor  omtalte  Feriefodtur,  de  foretog 
gennem  Sælland  til  Møen.  Man  voksede  ganske 
anderledes  sammen  paa  Fortidens  Fodture  med  deres 
Strabadser  og  Eventyr,  end  man  gør  det  nu  om 
Stunder  paa  Jernbane-  og  Cycle-Farter. 

Dertil  kom,  at  Lange,  der  var  fire  Aar  ældre 
end  Brandes,  yderligere  ved  sit  Væsens  Djærvhed  og 
Ligevægt  kom  til  at  spille  den  ældre  Broders  Rolle 
overfor  den  yngre  Ven,  der  sandelig  var  alt  andet 
end  ligevægtig,  og  som  derfor  i  høj  Grad  trængte 
til  et  saadant  sindigere  Element,  der  paa  en  Gang 
forstod  ham,  og  som  dog  ikke  bøjede  sig  for  hans 
Luner.  Det  er  da  ogsaa  en  saadan  taknemlig  Broder- 
følelse, der  kommer  til  Udbrud  i  Digtets  sidste 
Vers: 

Se  derfor  er  i  mit  Farvel  en  Tak, 
en  Broderømhed,  som  kan  ej  beskrives. 
Min  Sjæl  kar  endnu  aldrig  ligget  brak. 
den  er  en  Jord,  som  steds  paany  oprive^ 
og  pløjes  om:  hvor  intet  fast  der  gives 
undtagen  Et:  Troskab  mod  Venner.  Ak! 
En  bort  er  rejst,  de  andre  tidligt  døde. 
Nu  banker  intet  Hjerte  mit  imøde. 

De  tidligt  døde  Venner,  som  Digtet  hentyder 
til,  maa  være  „den  sære,  dybtoriginale"  Jens 
Paludan -Muller,  der  var  faldet  ved  Sankelmark, 
og  Filologen  Fr.  Nu tz horn,  nær  Ven  af  Jul. 
Lange    og  forlovet  med  hans  Kusine.  Han  var  død 

i  Venedig  i  Februar  18GB,  og  til  Minde  om  ham 
skrev  Brandes  1867  et  Forord  til  hans  Oversæt- 
telse af  Apulejus'  „Amor  og  Psyche",  der  blev  ud- 
givet af  Rektor  C.  Paludan -Mil  11  er.  Denne 
sympatetiske  Levnetsskildring  af  den  afdøde  viser, 
hvor  nær  Brandes  i  Virkeligheden  havde  staaet  bam. 
..Der  er  næppe  nogen  af  hans  Venner,"  hedder  det 
her,  „der  ikke  har  ham  at  takke  for  beroligende 
eller  opmandende  Indtryk,  om  det  saa  blot  var 
gennem  en  henkastet  Bemærkning,  et  Ord  eller  et 
Slag  paa  Skulderen  i  rette  Tid",  og  han  fremhæver 
„den  tillidsfulde  Frejdighed,  der  var  det  mest  frem- 
springende Træk  i  hans  Væsen,  og  som  i  vore  Dage 
er  sjeldent  nok  hos  den  danske  Ungdom.  Om  det 
Daguerrotvp-Billede,  der  ledsager  Bogen,  siges  det,  at 
viet  viser  „en  hos  en  Yngling  ualmindelig  Uskyld  i 
det  opvakte  Blik,  og  saaledes  var  han:  ren  i  Tan- 
ker, ren  i  Tale;  hans  sjælelige  Sundhed  bevaredes 
ved  Renheden  i  hans  Sind".  Et  snevrere  Selskab 
ramledes  i  nogle  Aar  hos  ham  og  om  ham.  I  denne 
Sammenhæng  kan  ogsaa  mindes  om  den  tidlig  døde 
Christian  Møller,  Professor  Brøchners  kæreste 
Discipel,  om  hvem  Georg  Brandes  skrev  saa  varmt 
et  Mindeord  i  „Dagbladet",  da  han  den  27.  Marts 
1870  døde  af  Blodstyrtning.  Jeg  véd,  at  der  er 
dem,  der  have  ment,  at  Brandes'  Udvikling,  og  den 
hele  hjemlige  Udvikling,  vilde  have  faaet  et  noget 
andet  Løb,  om  Møller  havde  levet. 

I  1868  udgav  Brandes  „Æstetiske  Studier",  der 
var  tilegnet  Julius  Lange.  Lange,  der  var  i  Italien, 
vidste  intet  derom,  før  han  ved  et  Tilfælde  faldt 
over  det  norske  „Morgenblad"  i  den  skandinaviske 
Forening  i  Rom  og  deri  fandt  en  litterær  Korre- 
spondance fra  Danmark,    der  oplyste  ham  derom.     I 

et  Brev  til  Georg  Brandes  skildrer  han  sin  Over- 
raskelse over  denne  uformodede  Opdagelse.  „Kære 
Ven!u  skriver  lian.  „Hvad  er  nu  det  for  nogen 
Narrestreger?  Jeg  synes,  at  du  kunde  have  ventet 
med  at  gøre  mig  en  slig  Ære  til  jeg  var  bleven 
Konferentsraad,  hvilket  jeg  maaske  nok  bliver.  Jeg 
erindrer,  at  jeg  en  Gang  havde  det  Forsæt,  der  gik 
samme  Vej  som  adskillige  andre  menneskelige  For- 
sætter, at  udgive  en  Bog  og  dedicere  den  til  gamle 
Puggaard,  som  havde  den  ubestridelige  Fortjeneste 
af  mig  at  have  taget  mig  med  til  Rom;  men,  jeg 
vil  tilstaa  ærligt,  at  jeg  ikke  har  haft  den  Tanke  at 
udgive  en  Bog  for  det  første  og  dedicere  den  til 
dig.  Jeg  vilde  vente  til  du  var  bleven  Konferents- 
raad .  .  .  Mit  Navn  er  min  Sjæl  saa  flovt  paa  mine 
Vegne,  at  det  gerne,  hvis  det  ikke  var  godt  prentet, 
hvor  det  staar,  vilde  blive  ganske  magert  i  Typerne 
og  krybe  sammen  i  et  Hjørne  eller  om  paa  Bag- 
siden af  Bogen;  rødme  gør  det  dog  ikke,  da  røde 
Bogstaver  vilde  være  endnu  mere  pralende ;  det  vilde 
hellere  blegne,  dog  uden  at  blive  ganske  hvidt  .  .  . 
Jeg  blev  rørt  paa  min  Sideforfængelighed,  der  hvor 
Kildrepunktet  ligger  paa  den  menneskelige  Sjæl. 
Der  vilde  jeg  dog  være  bleven  mere  rørt,  hvis  du 
havde  været  Konferentsraad;  desuden  ledsages  slige 
Følelser  hos  mig  altid  af  et  Nag  over,  at  det  er 
andre,  som  gør  mig  Ære,  og  at  jeg  gør  saa  Fandens 
lidt  for  det  selv.  Jeg  blev  dog  endnu  mere  rørt 
paa  min  Venskabsprik  over,  at  du  virkelig  gør  saa 
meget  ud  af  mig,  at  du  vil  have  mit  Navn  med  dit 
sammen  paa  en  saadan  Bog.  Du  er  jo  ogsaa  ikke 
alene  min  bedste  Ven,  men  snart  den  eneste  —  Gud 
bedre  det!  —  af  dem,  som  jeg  har  levet  mit  Ung- 
domsliv med;  ja,  jeg  har  i  Grunden  (med  Undtagelse 

af  min  egen  og  min  Hustrus  Slægt)  kun  meget  faa, 
som  bryder  sig  rigtig  personligt  om  mig  her- 
hjemme.' 

„Ak!  havde  mit  Navn  bare  en  Kaabe  paa  med 
et  langt  Slæb,  eller  i  al  Fald  kun  en  lille  Skjorte, 
jeg  føler  saadan  en  frysende  Fornemmelse  i  det  ved 
at  det  er  saa  bart1)." 

Jeg  har  anført  dette  Brev  saa  udførligt,  fordi 
det  ved  sin  lune,  skøjeragtige  Tone  giver  en  ud- 
mærket Karakteristik  af  Jul.  Lange,  og  dermed  tillige 
et  godt  Bidrag  til  Forstaaelse  af  Forholdet  mellem 
de  to  Venner,  af  hvilke  den  ene,  skønt  han  ellers 
forstaar  alt,  vanskeligt  forstaar  Spøg,  mens  den 
anden  i  den  Grad  har  svøbt  sit  Væsen  ind  i  en 
burlesk  Humor,  at  man  aldrig  rigtigt  er  sikker  paa, 
naar  han  er  alvorlig.  Man  forstaar  godt,  at  Georg- 
Brandes  ved  deres  første  Sammentræf  kunde  faa  det 
Indtryk  af  Lange,  at  han  var  „Humorist." 

Bogen  selv  indeholdt  dels  et  Par  filosoferende 
æstetiske  Afhandlinger  „Om  Begrebet  den  tragiske 
Skæbne"  og  „To  Kapitler  af  det  komiskes  Teori," 
dels  en  lille  Række  litterære  Monografier.  Den  første 
af  de  filosoferende  Afhandlinger  er  i  Virkeligheden 
Indledningen  til  Forfatterens  Guldmedailleafhandling 
„Om  Skæbne-Ideen  i  den  antike  Tragedie".  De  to 
Kapitler  af  det  komiskes  Teori  havde  Brandes  en 
Gang  tænkt  sig  at  benytte  som  sin  Doktorafhand- 
ling, hvorfor  Jul.  Lange  ogsaa  ytrede  sin  Betænke- 
lighed ved  at  se  Brandes  udgive  den. 

Som  man  vil  se,  er  det  Digtningens  tvende  evige 
Poler,  det  tragiske  og  det  komiske,  Forfatteren  her 
i  sine   første  æstetiske  Afhandlinger  har  syslet  med, 

og  han  fremtræder  i  dem  efter  Tidens  Sæd  i  speku- 
lativt. Kostume  som  den,  der  bunder  dybt  saa  vel  i 
den  heibergske  Skoles  Metode  som  i  tysk  filosoferende 
Æstetik.  Naar  han  allerede  lier  ved  Offentliggørelsen 
af  Artiklen  om  Begrebet  den  tragiske  Skæbne  be- 
mærker, at  dens  Form  i  A  arenes  Løb  er  bleven  ham 
fremmed,  vil  Læseren  i  høj  Grad  godkende  denne 
Udtalelse.  Den  gør  paa  en  Nutidslæser  et  rent  skola- 
stisk Indtryk,  ja  en  almindelig  Læser  vil  vistnok 
være  ude  af  Stand  til  at  forstaa  den,  fordi  dens 
Terminologi  vil  forvirre  ham.  Det  synes  endogsaa, 
Mim  om  Brandes  —  efter  Tidens  og  Kierkegaards 
Art  —  her  har  behaget  sig  i  det  difficile,  det  ind- 
viklede. Saa  kunstigt  som  muligt  synes  at  være 
Mottoet.  Denne  Brandes  er  endnu  ikke  Fransk- 
mændenes Skolar,  han  er  ganske  udelukkende  Ger- 
manernes Lærling. 

Og  dog  var  han  paa  det  Tidspunkt,  da  Ud- 
givelsen af  „Æstetiske  Studier"  fandt  Sted,  dybt  be- 
gravet i  franske  Forfattere  som  Taine,  Sainte-Beuve 
ug  Renan,  og  allerede  i  Bogens  sidste  Halvdel,  de 
litterære  Monografier,  er  deres  Virkning  kendelig. 
Disse  litterære  Portrætter  vilde  i  Virkeligheden 
næppe  være  blevne  til,  om  ikke  Brandes  havde 
kendt  Sainte-Beuve.  Men  Lærlingen  har  endnu  kun 
meget  delvis  tilegnet  sig  sin  Mesters  Metode,  den 
tyske  Æstetik  hænger  ham  endnu  i  Klæderne,  og 
af  og  til  dumper  han  ned  i  en  af  disse  formelle 
Analyser,  der  var  saa  karakteristiske  for  Datidens 
tyske  Æstetik.  Man  kan  da  sige  om  denne  Bog, 
som  Gjellerup  skriver  om  en  af  sine  Digtsamlinger: 
„Et  dobbelt  Ansigt  bærer  du  Boglille".  Forfatteren 
befinder  sig  som  Herkules,  staaende  paa  en  Skille- 
vej   paa  Grænsen    mellem  Tysk  og  Fransk,    om  end 


51 

han  ikke  er  i  nogen  Tvivl  om,  hvilken  Vej  han  skal 
vælge.  Denne  Dobbelthed,  der  er  saa  stærkt  frem- 
trædende i  denne  Bog,  gør  den  til  et  interessant  og 
karakteristisk  Dokument  i  dens  Forfatters  Udvik- 
lingshistorie. 

„Æstetiske  Studier"  i  sin  oprindelige  Skikkelse 
indeholder  i  alt  fem  Karakteristiker,  nemlig  Chr. 
Richardt.  Fr.  Paludan-Muller,  Emil  Aare- 
strup, Henrik  Hertz  og  Henrik  Ibsen  —  fire 
Guldalderforfattere  og  en  „Gennembrudsmand"  — 
desuden  tre  Skuespilkritiker,  som  Forfatteren  senere 
har  omnyttet  fra  denne  Bog  til  „Kritiker  og  Por- 
trætter", hvor  han  overhovedet  har  samlet  de  af  sine 
Skuespilkritiker  fra  „Illustreret  Tidende",  som  han 
har  ønsket  bevaret. 

Hvad  man  allerede  her  beundrer,  er  den  ram- 
mende Evne  til  at  karakterisere.  Skønt  Forfatteren 
øjensynligt  behandler  Chr.  Richardt  med  den 
største  Sympati  og  har  Blik  for  ethvert  af  hans 
Fortrin,  siger  han  dog  træffende  om  ham  — ,  at  han 
har  „ikke  saa  meget  poetiske  Tanker,  som  poetiske 
Udtryk  for  almindelige  Tanker".  Ypperligt  har  han 
bestemt  Richardts  Omraade  og  Tonart  i  disse  Linier: 
„Medens  andre  af  vore  Digtere  næsten  stadigt  synge 
i  Mol,  er  Richardts  Tonart  ufravigeligt  Dur;  men 
hans  Strenge  klinge  helst  saa  blidt  og  saa  blødt, 
som  det  er  muligt  indenfor  denne  Grænse.  løvrigt 
er  der  saa  lidt  noget  ubestemt  som  noget  forstemt 
ved  hans  Toner.  Han  er  ikke  haabende  eller  drøm- 
mende, ikke  længselsfuld  eller  anelsesfuld,  men  lige 
saa  lidt  er  han  elegisk,  sukkende  eller  klagende. 
Der  hersker  intet  Halvlys,  hverken  Morgenens  eller 
Aftenens,  i  hans  Poesi."  Ogsaa  Hertz,  der  er  saa 
mild    og    blid,    saa    overvejende   idyllisk,    behandles 

trods  hans  fuldstændige  Mangel  paa  problemdebat- 
terende  Egenskaber  med  stor  Sympati.  Overhovedet 
er  det  karakteristisk  for  en  vis  Dobbelthed  hos 
Georg  Brandes,  at  han,  der  faa  Aar  efter  med 
saa  stor  Styrke  fremsatte  Paastanden  om,  at  kun 
den  Digtning  lever,  der  sætter  Problemer  under 
Debat,  viser  en  mærkelig  Forkærlighed  for  ikke  faa 
Digtere  og  Værker,  som  ud  fra  dette  Synspunkt  kun 
kan  gælde  for  døde.  Eksempelvis  kan  til  de  her 
nævnte,  Richardt  og  Hertz,  føjes  Bødtcher  — 
Skælmeriets  lune  Mester  —  Snoilsk}-  i  Sverige, 
med  hvem  vi  passerer  Grænsen  til  vor  Tid  i  egent- 
ligste Forstand,  og  naar  Brandes  i  den  aller  nyeste 
Tid  har  ydet  Lyrikeren  Valdemar  Rørdam  en 
varmere  Ros  end  nogen  anden  yngre  dansk  Lyriker, 
gjaldt  det  heller  ikke  det  problemdebatterende  ved 
Manden,  som  maatte  søges  i  hans  „Karen  Kjeldsen", 
men  ganske  særligt  hans  Vers,  der  er  af  rent  lyrisk 
Natur  og  kemisk  rene  for  Tendens. 

Særligt  interessant  er  det  at  læse  Brandes'  Be- 
handling af  „Frederik  Paludan-Muller  og  hans  Adam 
Homou.  Naturligvis  beundrer  Brandes  dette  Værk, 
der  er  skudt  frem  af  en  kraftig  realistisk  Jordbund. 
I  Indledningen  til  „Emigrantlitteraturen"  kalder  han 
det  jo  endogsaa  for  den  „strengt  taget  eneste  virke- 
ligt typiske  og  for  en  Fremmed  lærerige  danske 
Roman."  Og  det  siges,  at  det  staar  uomtvistet,  „at 
dette  Værk  er  en  fra  Grunden  original  og  i  alle 
Litteraturer  enestaaende  Digtning."  Men  —  dog  er 
Begejstringen  ikke  saa  ubetinget. 

„Man  er  vel  temmelig  enig  om,  at  Digteren  er 
gaaet  noget  for  vidt  i  sin  Realisme,"  hedder  det 
Pag.  175  (Originaludgaven).  Udtrykket  overrasker 
en    Smule    i  Brandes'   Mund    ved    en    ejendommelig 

Vaghed.  „Gaaet  noget  for  vidt,"  hvad  vil  det  sige? 
Kan  man  overhovedet  gaa  for  vidt,  saa  længe  man 
blot  bevæger  sig  i  den  rigtige  Retning?  Læser  vi 
videre,  finde  vi  følgende  nærmere  Forklaring:  Man 
horer  ikke  sjeldent  den  Ytring  om  „Adam  Homo", 
at  saa  fortrinligt,  saa  sandt  og  lærerigt  et  Værk  det 
end  er,  saa  mesterligt  dets  Form  er  udarbejdet,  saa 
betydningsfuldt  det  vidner  om  vort  og  vor  Digte- 
kunsts aandelige  Standpunkt,  saa  er  det  dog  ikke 
rigtig  Poesi.  Der  ligger  noget  sandt  til  Grund 
for  slige  Udtalelser.  Ti  Totalbilledet  af  det  Menneske- 
liv, der  her  oprulles  for  os,  er  ikke  skønt,  ikke 
komisk,  ikke  tragisk  og  falder  ikke  heller  under 
nogen  æstetisk  Mellemkategori.  Totalbilledet  er  hæs- 
ligt, frastødende,  modbydeligt  og  smerteligt". 

Det  vil  maaske  undre  en  og  anden  at  høre  disse 
Indvendinger  førte  i  Marken  mod  et  poetisk  Værk 
fra  Brandes'  Side.  Det  er  en  Rest  af  Fortiden,  der 
endnu  er  blevet  tilbage  i  hans  Sind ;  nogle  Aar  efter, 
da  han  havde  gennemført  den  naturalistiske  Analyses 
Teori,  vilde  han  ikke  taget  saadanne  Ord  i  sin  Pen ; 
ti  Digtningen  er  da  kun  et  menneskeligt  Dokument 
og  har  som  saadant  Lov  til  at  være  baade  „hæsligt, 
frastødende,  modbydeligt  og  smerteligt". 

Men  —  endnu  vaander  den  unge  Brandes  sig 
under  „Adam  Homo's"  Dommedags-Ubarmhjærtig- 
hed,  dette  skaanselløse,  til  Dybden  af  den  menneke- 
lige  Sjæl  gennemtrængende  Blik.  „Den  ætsende 
Spot",  hedder  det  om  det  Sted,  hvor  Adam  Homo 
takker  Forsynet  rørt  for  sin  Kammerherrenøgle,  „gør 
os  ilde  tilmode.  Vi  føle  os  uhyggeligt  berørte  ved 
at  se  vore  gode  Øjeblikke  saa  uhyggeligt  karikerte ; 
vi  ane,  hvilken  frygtelig  Højde  det  ubevidste  Selv- 
bedrag   kan    naa;    vi    beundre   Kundskaben    til    det 

niPiineskelige  Hjerte,  men  vi  savne  et  befriende,  et 
forsonende  Ord.  Yor  psykologiske  Sans  er  til  Over- 
flod mættet,  men  vor  æstetiske  Sans  har  intet  mod- 
taget" •  .  .  Man  mærker  en  hel  Tidsalders  Filosoli 
i  det  erte  Udtryk  „vor  æstetiske  Sans",  og  vi  maale 
tillige  heri  den  Afstand,  der  skiller  Brandes  fra  det 
hele  Barbari,  som  siden  øvedes  i  lians  Navn,  da 
Naturalismen  først  havde  taget  Fart. 

Mærkeligt  nok  falder  det  ikke  Brandes  ind  at 
underkende  Digtets  hele  Psykologi,  dets  Domfældelse 
af  Adam  Homo  og  forlange  Sagen  optaget  til  ny 
Behandling.  Denne  Udvej  skulde  dog  synes  at 
ligge  nær.  Ti  Grundlaget  for  den  hele  „Adam  Homo" 
er  jo  Kristendommens  absolute  Fordring,  der  ikke 
skaaner  den,  der  svigter,  var  det  saa  blot  en  Tøddel, 
et  Jota,  det  gjaldt.  Og  dog  stod  Brandes  jo  allerede 
paa  det  Tidspunkt,  da  denne  Artikel  blev  skrevet, 
klart  bevidst  udenfor  Kristendommen.  Men  han 
vover  ikke  at  møde  frem  med  et  saadant  Forsvar. 
Han  føler  nemlig,  at  selv  om  Konklusionen  —  den 
kristelige  Autodafé,  hvortil  det  hele  sigter  —  er 
ubarmhjertig,  overdreven,  saa  er  Præmisserne  Psyko- 
logien, Halvheden  i  alt,  rigtige  nok.  Denne  Digtets 
Grandstemning  betegnes  som  en  etisk  Ironi,  en  kold, 
bidende,  blodig  Ironi. 

„Er  det  sandt,  udbryder  man  uvilkaarligt,  at  vi 
til  den  Grad  er  Øjeblikkets,  Stem  ringerne  s,  Selv- 
bedragets Børn,  at  vore  bedste  Følelser,  vore  bedste 
Forsæt,  vore  ædleste  og  reneste  Erindringer  svinde 
som  Røg  og  fordampe  i  Dunst,  o  Digter!  hvor  kan 
du  da  drage  dit  sarkastiske  Smil  ved  Tanken  der- 
paa.  Har  du  da  ikke  en  Taare  tilovers  for  vor 
sædelige  Svaghed,    for  vor  menneskelige  Naturs  be- 

s \  liderlige  Blanding,  der  gør  en  saadan  Elendighed 
mulig?" 

Og  med  træffende  Fynd  besvarer  Forfatteren 
selv  denne  Indvending  saaledes:  „Da  er  det,  man 
med  Magt  maa  erindre  sig  om,  at  denne  Digter  har 
et  Formaal  med  sit  Digt,  at  han  er  en  indigneret 
Moralist,  en  afgjort  Pessimist,  en  af  lutter  Kærlighed 
til  det  Gode,  Svagheden  spottende  og  fordømmende 
Aand.  Han  frygter  for  at  blive  vemodig  paa  urette 
Sted,  han  tør  ikke  græde,  han  maa  være  stærk  for 
at  kunne  fordomme  og  straffe." 

Mærkeligt  er  det,  at  Brandes  fordømmer  denne 
strenge  etiske  Tendens,  ikke  udfra  en  naturalistisk 
Morals  lempeligere:  „Lad  os  nu  være  Mennesker", 
men  udfra  et  æstetisk:  Dette  er  uskønt.  „Selve  det, 
at  et  vel  anlagt  Menneske  gaar  til  Grunde,  er  rent 
uæstetisk,  og  dog  er  dette  det  heles  Pointe"  .  .  . 
„Helhedsindtrykket  bliver  ikke  skønt;  ti  det  er 
Antipatien,  der  beholder  det  sidste  Ord,  og  man 
føler  det  vel,  at  det  er  den,  som  er  Paludan-Mullers 
egen  Følelse."  „Heine  haaner  sine  egne  ideale 
Ytringer,  Paludan-Muller  Adam  Homo ;  men  hos 
begge  mangler  denne  Haan  et  forsonende  Moment." 

Og  Artiklen  om  Adam  Homo  slutter  med  føl- 
gende højst  besynderlige  Ræsonnementer:  „Hensigten 
med  denne  Skitse  var  kun  at  udvikle,  at  Værket 
formentligt  ikke  kan  sættes  saa  højt  i  rent  æstetisk 
Henseende  som  i  etisk,  i  aandelig,  i  intellektuel.  — 
Den  gamle  Strid  om  Formens  eller  Indholdets  Prin- 
eipat  i  Poesien  blev  af  den  hegelske  Skole  bragt 
til  den  Løsning,  at  under  Forudsætning  af  lige  Form- 
fuldkommenhed  staar  af  tvende  Værker  det  som  det 
højeste,  der  har  det  vægtigste  Indhold.  Den  her- 
barthske  Skole  har  siden  spurgt:    hvad   forstaas  ved 

„højest'"?  Staar  Værket  æstetisk  eller  etisk  (intellek- 
tuelt) betragtet  højest  ?  Den  besvarede  da  Spørgs- 
maalet  saaledes:  kun  etisk.  Saa  vist  som  denne  lidet 
dialektiske  Sondring  ikke  lader  sig  fastholde  absolut, 
saa  er  den  dog  ganske  berettiget,  hvor  der  tales  ikke 
om  et  i  enhver  Henseende  fuldendt,  men  netop  om 
et  fra  Kunstvirkningens  Side  mindre  fuldkomment 
Værk,  og  et  saadant  er  „Adam  Homo".  Men  staar 
Digtet  end  højere  i  intellektuel  end  i  æstetisk  Hen- 
seende, saa  meget  staar  dog  uomtvistet,  at  dette 
Værk  er  en  fra  Grunden  original  og  i  alle  Littera- 
turer enestaaende  Digtning".  Enhver  er  dog  Barn 
af  sin  Tid,  selv  den,  der  er  født  til  at  bekæmpe 
den!  Saa  gammeldags  som  Papillotter  virker  nu 
disse  kuriøse  Betragtninger  om  et  videnskabelig  talt 
saa  uløseligt  Spørgsmaal  om  æstetisk  og  etisk  Rang- 
forordning. 

Da  Georg  Brandes  et  Par  Aar  efter  i  „Emi- 
grantlitteraturen1' vender  tilbage  til  „Adam  Homo", 
har  Piben  faaet  en  anden  Lyd.  Det  hedder  nu: 
„Den  —  Adam  Homo  —  indeholder  al  den  euro- 
pæiske Reaktionstids  Slaphed  og  Usselhed  samlet 
som  i  en  Essents.  Adam  Homo  er  Mennesket  i  Al- 
mindelighed, lad  saa  være,  men  Mennesket  fra 
Christian  den  8des  Tid*4.  Her  er  Værket  ganske 
vist  med  en  noget  respektløs  Ligegyldighed  for  For- 
fatterens Mening  trukket  fra  Ideens  frie  Verden  ned 
i  Endelighedens  snævre  Sfære,  det  er  næsten  redu- 
ceret til  en  politisk  eller  tidshistorisk  Pasquil.  Men 
intet  har  ligget  Paludan-Muller  fjernere  end  det 
historiske  eller  tidshistoriske  —  han,  der  altid  er 
udenfor  Tiden.  Adam  Homo  er  Mennesket  i  al 
Evighed,  Mennesket  i  sin  evige  Halvhed,  svævende 
hjælpeløst    midt    mellem    Ideens    og    Virkelighedens 

Verden,  redningsløst  fortabt  overfor  Ideens  Domstol, 
overfor  Sandhedens  og  Retfærdighedens  og  Kærlig- 
hedens absolute  Krav.  Det  er  Stymperen,  der  har 
smykket  sig  med  Ideernes  straalende  Stjernekaabe, 
hvoraf  dog  Æselørerne  stikke  frem.  Da  han  har 
skullet  have  et  Kostume,  har  Forfatteren  naturlig- 
vis klædt  ham  i  sin  Tids ;  ligesom  man  paa  Hol- 
bergs Tid  malede  de  bibelske  Figurer  med  Paryk  og 
Knæbukser;  men  Klædningen  er  det  ligegyldige. 
Homo-Komedien  lod  sig  lige  saa  godt  opføre  i  demo- 
kratiske Dragter.  Den  gaar  igen  overalt,  hvor 
Idealerne  fornægtes,  og  hvor  Skinnet  trækker 
Menneskene  med  ind  i  sin  Dans. 

Derfor  har  Georg  Brandes  ganske  forbyttet  de 
to  Led  i  sin  Sætning,  naar  han  skriver  som  anført: 
„Adam  Homo  er  Mennesket  i  Almindelighed,  lad  saa 
være,  men  Mennesket  fra  Christian  den  8des  Tid." 
Hvis  det  var  Tilfældet,  kunde  Forfatteren  have 
sparet  sig  alle  sine  Beklagelser  over  det  pinlige  i 
Digtet;  ti  hvad  angaar  Menneskene  fra  Christian  den 
8des  Tid  os?  Dem  ofrer  vi  gladelig  paa  Fordøm- 
melsens Alter,  naar  blot  vi  selv  —  Demokrater  eller 
radikale  Aristokrater,  hvad  vi  er  —  maa  undgaa 
den  samme  Skæbne. 

Om  Sommeren  1868  var  Brandes  en  Tur  i  Svejts. 
Hjemvendt  til  København  tager  han  paany  fat  paa 
sine  Studier,  men  faar  tillige  Tid  til  at  skrive 
Teateranmeldelser  og  dyrke  allehaande  Allotria,  som 
gennemgaaende  forligedes  godt  med  hans  Studier. 
At  han  ikke  tjente  Pallas  Athene  alene,  men  ogsaa 
Eros  kan  ses  af  en  Række  Ungdoms-Digte  fra  disse 
Aar,  i  hvilke  en  „hende"  spiller  en  meget  frem- 
trædende Rolle.  Han  elsker  hendes  „brune  Øjnes 
3Iørke    og    hendes    bløde  Krøllers  fagre  Fald."     Og 

hun,  hvis  sværmeriske  Sjæl  „deler  Kamp,  deler  Fryd, 

deler    Sorger    med    ham ,"     stiller    heller  ikke    smaa 

Fordringer,  som  man  kan  se  af  det  Digt,  der  betitles 
„Fremtidsfantasier" : 

Min  egen   Yndling  vil,  jog  skal  blive  meget  stor, 
vokse  højt,  vinde  Ros,  sprede  Dag  og  gøre  lyst, 
al  Aandens  stygge  Overlast  hævne. 
Den  første  skal  jeg  være  lier  blandt  os  i  vort  Nord, 
saa  vidt  vor  Tunge  tales  op  langs  Østersøens  Ky^t 
skal  mit  Navn  man  nævne  alle  Vegne. 

Disse  Fordringer  til  en  ung  Mand,  der  ganske 
vist  har  vundet  Guldmedaillen,  men  som  endnu  kun 
har  gjort  de  all  er  første  Trin  paa  Forfatterbanen  og 
deltaget  i  en  litterær  Forpostfægtning,  kan  synes 
lidt  ublu.  Hvis  man  vilde  følge  den  moderne  kritiske 
Forsknings  Metode,  der  over  alt  søger  den  til  Grund 
liggende  Virkelighed  bag  Værket,  kande  man  maaske 
endda  finde  ud  af,  hvem  der  har  afgivet  Modellen 
for  denne  „min  egen  Yndling"  ;  ti  nogen  blot  Fantasi- 
figur er  det  aabenbart  ikke,  og  der  er  givet  mange 
konkrete  Træk  til  en  Bestemmelse.  Digtene  tale 
saaledes  om  „hendes  dulgte  Lidenskabs  forborgne 
Styrke1-,  hun  skildres  som  „Frue  paa  Borgen",  og 
om  deres  indbyrdes  Forhold  bruger  han  disse  Linier: 

I  Fare  saa  jeg  hende  først;  i  Farer, 
i  Smertens  Luer  har  vor  Elskov  levet. 

Men  det  er  hende,  som  har  villet  det,  og  som 
har  knyttet  Forholdet,  som  det  kan  ses  af  dette 
Vers: 

Roser  har  han  knækket, 

ak,  at  han  dem  brød, 

Duer  dræbt,  hvi  maatte  han  dem  jage ! 

S-'Iv  de  Længslen  vækked, 

ung  dens  bud  han  lød, 

derfor  døver  ban  den  fjerne  Klage. 

Og  dog  sukker  hun  efter  ham  og  savner  ham, 
da  han  rejser  bort.  „Dræbt  er  Søvn  og  Hvile, 
Dodens  Kalk  mig  rakt,  den,  du  elsked,  saa  du 
kunde  glemme".  Men  paa  samme  Tid  klager  han 
over,  at  „hendes  Villie  er  et  Vrag,  hendes  Hjerne 
sløv  og  svag,  efter  hvert  et  Skridt  den  svage  atter 
gor  et  Skridt  tilbage".  Og  i  det  næste  Digt  „Tær- 
ningkast"  (fra  1871)  spørger  han: 

Er  Spillet  tabt?     Er  hendes  Sjæl  umyndig? 
Er  hendes  Aand  saa  tam  og-  kvindeblød, 
som  hun  er  skøn  og  lokkende  og  yndig 
og  undersød. 

Og  han  klager  over,  at  han  har  sat  sit  Liv  paa 
denne  Terning,  at  hans  Kraft  hent  æres  i  Smægten, 
at  han  i  Savn  og  Sorg  forraader  sin  store  Gerning, 
sin  Sag,  sit  Navn.  Da  han  efter  en  Fraværelse 
genser  hende,  træder  hun  ham  i  Møde,  „som  svigted 
hende  Øje,  Haand  og  Fod",  og  da  han  lægger  de 
Blomster,  han  har  bragt  med  til  hende,  fra  sig  og 
siger:  „De  er  bedre  —  hvilken  Glæde",  giver  hun 
sig  til  at  tale  om  sin  Mand,  „der  er  saa  god". 

Det  har  da  været  en  lille  Episode  med  en  gift 
Kone  —  Fruen  paa  Borgen  —  der  lever  i  et  lige- 
gyldigt Ægteskab  med  sin  Mand,  og  som  søger  en 
Afveksling  i  Forholdet  til  en  ung,  begejstret  Mand. 
Men  nu  er  det  forbi;  hun  har  resigneret  i  Erken- 
delse af,  at  denne  Idyl  ikke  var  bestemt  for  Evig- 
heden, og  han  følger  hendes  Eksempel,  idet  han 
argumenterer  saaledes,  at  Venus'  Perle  er  en  Skat, 
som  ingen  enkelt  kan  bevare.    Han  har  opgivet  den 

Tanke,  hvormed  han  begyndte  Forholdet,  Tanken 
om  at  bøje  hendes  Lod  og  vende  hendes  tunge 
Skæbne.  Men,  han  vil  bære  hendes  Farver  („Tur- 
nering" Pag.  112)  og  det  synes,  som  det  er  hende, 
der  endnu  tænkes  paa  i  Digtet  „Jusja"  (Pag.  128), 
hvor  det  hedder: 

Du  var  en  af  hine  Kvinder 

med  Sværd  ved  Lænd, 

med  luende  Hu, 

som  sprængte  mod  Polens  Fjender, 

skønne  ved  Stolthed  og  Blu. 

Derfor  maa  vi  ikke  os  skille, 

men  enes  godt 

og  et  Gran  forstaas, 

saa  intet  skønt  gik  til  Spilde, 

som  ved  os  to  kunde  naas. 

Blev  din  Broder  en  Fører  for  mange. 

en  Herremand  med  Svende  i  Flok, 

du  blev  skabt  at  begejstre  til  Sange, 

og  at  vie  til  Daad  —  det  er  nok. 

Her  er  dvælet  saa  udførligt  ved  denne  Digt- 
række, fordi  den  aabenbart  maler  et  Forhold,  som 
har  haft  nogen  Betydning  for  den  unge  Brandes  — 
han  var  den  Gang  i  den  sidste  Halvdel  af  Tj'verne 
—  og,  som  fortsattes  gennem  flere  Aar.  Det  har 
vistnok  sat  sine  Mærker  i  hans  Udvikling.  En 
Kvinde  —  dertil  en  ærgerrig  og  moden  Kvinde  — 
forelsker  sig  ikke  helt  omsonst  i  en  ung,  seksogtyve- 
aarig  Mand,  fabler  med  ham,  lægger  Planer  med 
ham  og  drømmer  ærgerrige  Drømme  for  hans  Frem- 
tid for  derpaa  at  forlade  ham,  uden  at  en  saadan 
Erfaring  efterlader  sig  Mærker  i  hans  Sind. 

Maaske  har  netop  denne  Oplevelse  —  direkte 
eller  indirekte  —  givet  Brandes  Stødet  til  det  litte- 

rære  Arbejde,  der  sysselsatte  ham  i  1869,  Oversæt- 
telsen af  Stuart  Mill's:  „The  subjection  of  women". 
Maaske  har  det  Indblik,  han  gennem  det  omtalte 
Forhold  fik  i  den  gifte  Kvindes  Stilling  og  Kaar, 
gjort  ham  lydhør  overfor  MilPs  Klageskrift.  Den 
Indledning,  hvormed  Brandes  ledsager  Oversættelsen, 
viser,  med  hvilken  rent^  personlig  Lidenskab  han 
har  kastet  sig  over  Opgaven,  naar  det  hedder:  „Over- 
sættelsen af  nærværende  Skrift  er  ikke  foretaget  med 
en  Oversætters  sædvanlige  Kulde  (!)  overfor  Indholdet 
af  det  Værk,  han  overfører  paa  sit  Modersmaal.  Den 
samme -Indignation  over  bestaaende  Samfundstilstandes 
Raahed,  der  har  bragt  Bogens  Forfatter  til  at  skrive 
den,  har  drevet  dens  Oversætter  til  at  gøre  sit  for 
den  videre  Udbredelse  af  de  Ideer,  som  den  udtaler". 

„Allerede  i  flere  Aar  havde  jeg,  da  Mill's  Skrift 
kom  mig  for  Øje,  forberedt  en  Afhandling  over  den 
Genstand,  han  behandler;  det  var  min  Hensigt  til 
Udgangspunkt  for  en  Polemik  mod  den  i  Danmark 
herskende  traditionelle  Betragtning  af  det  bestaaende 
Forhold  mellem  Mand  og  Kvinde  at  tage  S.Kierke- 
gaards paa  teologiske  Forudsætninger  hvilende  Af- 
handlinger om  Ægteskabet.  Jeg  havde  tøvet,  fordi 
jeg  indsaa  Umuligheden  af  uden  den  Autoritet,  der 
knytter  sig  til  et  Navn  og  en  Stilling,  og  med  de 
Evner,  der  stode  til  min  Raadighed,  at  gøre  et  over- 
bevisende Indtryk  paa  den  almindelige  Mening  om 
denne  Sag.  Det  var  mig  desuden  lettere  at  se  de 
sørgelige  og  frygtelige  Følger  af  den  nuværende 
Tilstand  end  bestemt  at  angive  Midler  imod  den. 

Mill's  Skrift  har  styrket  min  Tillid  til  mine 
Ideers  Rigtighed,  paa  samme  Tid  som  det  har  givet 
dem  et  uendelig  meget  fyldigere  og  bedre  begrundet 
Udtryk,  end  jeg  selv  nogensinde  havde  været  i  Stand 

til  at  meddele  dem.  Jeg  har  da  skudt  mine  egne 
Udkast  til  Side  og  til  min  Fordel  foretrukket  at  gøre 
Forfatteren  af  „Den  induktive  Logik"  til  min  Tals- 
mand. Ikke  at  jeg  paa  ethvert  Punkt  tør  kalde 
mig  enig  med  ham;  om  Virksomheden  af  enkelte 
blandt  de  Forslag,  han  gør,  har  jeg  en  Tvivl  og  — 
for  at  tage  det  ubetydelige  med  —  hans  Domme  om 
Litteratur  og  Kunst  vil  jeg  ikke  altid  ubetinget 
underskrive;  men  jeg  føler  mig  i  saa  stor  Overens- 
stemmelse med  ham  med  Hensyn  til  alle  Hoved- 
punkterne, at  jeg,  hvis  nogen  herhjemme  vil  rette 
et  Andreb  mod  disse,  er  villig  til  at  tage  Handsken 
op.  Det  forstaar  sig,  at  Angrebet  baade  maa  være 
af  den  Art,  at  det  er  Svar  værd,  og  ikke  allerede 
maa  være  besvaret  i  Skriftet". 

Om  den  Modtagelse,  dette  Skrift  fandt,  har 
Brandes  selv  udtalt  sig  i  Bogen  om  Julius  Lange 
(Pag.  173  ff.),  hvor  det  hedder :  „Det  er  senere  hyp- 
pigt blevet  fremstilt,  som  fandt  denne  Bog  en  god 
Modtagelse  i  Danmark,  og  man  har  beraabt  sig  paa 
en  enkelt  Avisartikel.  I  Virkeligheden  var  For- 
holdet meget  forskelligt.  Der  herskede  almindelig 
Forundring  og  Harme  over  Bogens  Indhold,  og  da 
man  ikke  kunde  faa  Ram  paa  dens  Forfatter,  maatte 
dens  Oversætter  undgælde."  (Det  var  jo  da  ogsaa 
naturligt,  naar  Brandes  selv  paa  en  demonstrativ 
Maade  havde  stillet  sig  ved  Forfatterens  Side  og 
gjort  hans  Sag  til  sin).  „Det  Blad,  hvori  jeg  den 
Gang  skrev,  nægtede  mig  ubetinget  Tilladelse  til  at 
tage  til  Orde  i  Sagen,  og  selv  om  jeg  ingen  offent- 
lig Overlast  led,  er  dette  ikke  identisk  med,  at  jeg 
overhovedet  ikke  maatte  døje  et  og  andet  for  Bogens 
Skyld." 

Andet  var  jo  heller   ikke   at  vente.     Naar  man 

paa  demonstrativ  Maade  optræder  som  Anbefaler  af 
en  Bog.  der  i  den  Grad  angriber  tilvante  Forestil- 
linger og  Tilstande,  maa  man  nødvendigvis  være 
forberedt  paa,  at  Gemytterne  komme  i  Bevægelse. 
Og  dertil  kommer,  at  Brandes  aldrig  har  valgt  den 
nænsomste  Form  for  sine  Angreb.  Tværtimod,  han 
har  altid  haft  en  særegen  polemisk  Evne  til  at  finde 
det  mest  udæskende  og  ætsende  Udtryk,  det,  som 
snarest  bragte  Modstanderen  i  Affekt.  Naar  Brandes 
saaledes  taler  om  „de  sørgelige  og  frygtelige  Følger 
af  den  nuværende  Tilstand,"  saa  ligger  der  i  selve 
Udtrykkets  Voldsomhed  noget,  som  bringer  den 
danske  Ironi  paa  Benene,  en  Overdrivelse,  der  vækker 
Reaktion.  Ti,  hvilken  Samfundstilstand  skulde  kunne 
beskytte  de  svage  mod  brutal  Udbytning  og  Mis- 
handling af  de  stærkere  og  brutalere  Naturer?  Man 
kan  lovordne  og  beskytte,  saa  meget  man  vil,  saa 
længe  man  ikke  formaar  at  udrydde  de  slette  Til- 
bøjeligheder, de  onde  Instinkter  af  Menneskenes 
Hjerter,  vil  Tilstandene  ikke  væsentlig  forbedres. 
Men,  der  er,  eller  rettere  sagt,  der  var  den  Gang 
hos  Brandes,  som  ogsaa  hos  hans  Læremester  Mill, 
en  altfor  overdreven  Tillid  til  Betydningen  af  ydre 
Reformer. 

Dernæst  møde  vi  allerede  her  den  Til  bøjelighed, 
som  siden  har  været  altfor  gennemgaaende  i  Bran- 
des' Polemik,  til  at  behandle  Danmark  som  et  Para- 
digma paa  et  fordomsfuldt  og  i  Kultur  forsinket 
Land,  som  om  Tilstandene  var  væsentligt  ander- 
ledes eller  (fra  Forfatterens  Synspunkt)  væsentligt 
bedre  i  andre  Lande.  Man  skimter  en  saadan  Ten- 
dens her,  naar  Brandes  taler  om  en  Polemik  mod 
„den  i  Danmark  herskende  traditionelle  Betragtning 
af  det  bestå  aende  Forhold  mellem  Mand  og  Kvinde/' 

Som  om  denne  traditionelle  Betragtning  ikke  her- 
skede fuldt  saa  vel  i  de  andre  evropæiske  Lande,  i 
nogle  af  dem  endogsaa  i  adskilligt  strengere  Form 
end  hos  os!  En  Polemik  som  den,  der  fores  i  Max 
Dreyers  Skuespil:  „En  Kurmetode",  vilde  slet  ikke 
kunne  føres  i  et  dansk  Nutidsskuespil,  fordi  de  For- 
hold, som  der  skildres  og  karikeres,  her  til  Lands 
maa  betragtes  som  antediluvianske.  Men,  Georg 
Brandes  har  til  Skade  for  sig  selv  ikke  været  til- 
strækkelig opmærksom  paa  denne  ægte  danske  Ironi, 
som  altid  ligger  paa  Lur  efter  Overdrivelsen,  og  som 
ingenlunde  lader  sig  imponere  af  den. 

Derimod  kan  Brandes  maaske  nok  have  nogen 
Ret,  naar  han  taler  om  de  københavnske  Ravne- 
krogsforhold.  „I  en  Ravnekrog,  som  København 
den  Gang  var,"  hedder  det  i  Bogen  om  Julius 
Lange,  „fandtes  saa  at  sige  ingen  Forskel  paa  offent- 
ligt og  privat."  Det  er  naturligt,  at  Forholdene  i 
et  saa  stærkt  begrænset  Samfund  som  vort  og  i  en 
saa  lille  By,  som  København  særligt  den  Gang  var, 
er  en  offentlig  Person  udsat  for  grovere  Udslag  af 
Sladder  og  personlig  Snusen  i  hans  Forhold  end  i 
en  Storstad  som  Paris,  der  vel  nærmest  er  den  By, 
der  har  tjent  Brandes  til  Sammenligning.  Og  dog, 
hvordan  Forholdene  er  i  Udlandet,  selv  i  dets  store 
Byer  —  hvor  store  eller  smaa  —  véd  i  Grunden 
kun  den,  som  har  levet  aarevis  i  dem,  som  selv  har 
brudt  sig  sin  Vej  dér  i  Kamp  med  deres  nedarvede 
Fordomme  og  Traditioner.  Mon  Byron  i  sin  Tid 
fandt  det  engelske  Samfund  mere  vidt  og  frit  end 
Brandes  det  københavnske  ved  Halvfjersernes  Be- 
gyndelse? Mon  den  engelske  slander  sysselsatte 
sig  mindre  med  hans  Affærer,  end  den  københavnske 
Sladder    med    Brandes'?      Man    kan   selv    læse    sig 

Svaret  til  Brandes'  „Naturalismen  i  England".  Sladder 
er  der  over  alt,  hvor  der  findes  selskabeligt  Samliv 
mellem  Mennesker,  der  ikke  er  Engle,  og  enhver,  der 
har  levet  nogen  Tid  i  Verden,  vil  være  bleven  vænnet 
til  at  regne  med  denne  Faktor.  Faa  er  de,  som 
kunne  sige  sig  fri  for  selv  at  have  deltaget  deri,  og 
den  moderne  litterære  Metode,  som  i  andre  Henseender 
har  saa  store  Fortrin,  ikke  at  tale  om  den  „moderne'" 
Journalistik,  har  paa  dette  Punkt  givet  denne  Til- 
bøjelighed et  Opsving,  hvorom  Fortiden  næppe  drømte, 
idet  den  har  sat  Tingene  i  System  og  kan  tjene  som 
Paaskud  eller  Undskyldning  for  Sladderen  med  Hen- 
syn til  den  berømte  Mands  Privatliv  og  den  Tilbøje- 
lighed, som  Heiberg  betegnede  som  Lyst  til  at  „kende 
ham  ret  privat".  Udgivelsen  af  „Kvindernes  Under- 
kuelse" medførte  for  øvrigt  en  lille  Rivning  i  For- 
holdet til  Julius  Lange,  hvorom  Brandes  selv  beretter : 

„Under  disse  Omstændigheder  har  jeg  rimeligvis 
gaaet  om  i  en  ganske  uforstandig  Irritation,  der 
synes  at  have  gjort  sig  saare  taabeligt  og  ubehersket 
gældende  overfor  Julius  Lange".  Det  synes,  som  en 
Sammenligning,  Lange  har  draget  mellem  Hundenes 
og  Kvindernes  Afhængighedsforhold,  har  bragt  Bran- 
des fuldstændigt  i  Harnisk.  Han  har  i  sin  Ophid- 
selse faret  hen  og  skrevet  et  Brev  til  Lange,  som 
denne  besvarer  bl.  a.  med  følgende  fyndige  Tilrette- 
visning: 

„Hvad  Fanden  har  der  fejlet  dig,  at  du  har 
skrevet  dette  Brev?  „Hund"  og  „Kvinde",  „Menneske- 
rettigheder" og  „Borgerrettigheder"  drejer  sig  rundt 
for  dig.  Har  du  nogensinde  hørt  af  mig,  at  Sy- 
pigen —  under  Straf  af  at  være  „uskøn"  —  ikke 
maa  være  andet  end  Sypige?  Henvend  dig  paa  de 
rette  Steder  med  din  Rasen." 

Og  han  fortsætter:  „Lad  mig  —  trods  den  dybe 
Modsætning,  der  er  imellem  vore  Karakterer,  vort 
Liv,  vore  Forudsætninger,  vort  Temperament,  vor 
Tænkemaade  og  Tro  —  kunne  tale  til  dig  med 
Tryglied  for  ikke  at  blive  (lenstand  for  de  ræd- 
somste Misforstaaelser.  Er  du  bleven  led  ved  mig, 
saa  lad  os  skilles,  men  lad  mig  vedblive  at  være 
din  hengivne  Ven." 

Der  blev  ingen  Skilsmisse  af.  Langes  burleske 
Brev  har  sikkert  virket  som  en  Spand  koldt  Vand 
paa  Brandes'  ophidsede  Sindstilstand.  Brandes  bad 
om  Forladelse,  hvilket  Lange  erklærede,  at  han  ikke 
havde  behøvet.  Imidlertid  lod  Lange,  der  havde 
læst  Mills  Bog  med  Interesse,  sig  ingenlunde  om- 
vende af  den.  Da  Brandes  senere  rejste  udenlands 
og  havde  anmodet  Lange  om  at  købe  ham  nogle 
Fotografier,  som  han  vilde  medtage  som  Foræring 
til  Taine,  bemærkede  Lange,  der  troede,  at  det 
drejede  sig  om  en  Foræring  til  Mill:  „Det  kunde 
være  rart  at  faa  en  Illustration  af  det  kvindelige 
til  Mill:  men  han  vilde  maaske  ikke  være  modtage- 
lig for  den  og  mindst  i  plastisk  Form,u  og  han  til- 
føjer følgende  lille  snurrige  Træk:  „I  meget  gamle 
Dage,  da  jeg  skrev  Vers,  skrev  jeg  en  lille  Samling 
Dyrevers,  som  var  eller  skulde  være  satiriske:  Den 
indførte  jeg  en  Vaskebjørn  talende.  Han  sagde  bl.  a. 

Jeg  vasker  hvidt,  jeg  véd  ej  hvad. 
jeg  vasker  hvidt  det  grønne  Blad, 
jeg  vasker  lund  den  grønne  Rose 


En  ærlig  Bjørn  I  her  kan  se, 
som  kæmper  for  en  stor  Ide 
med  Vask  at  reformere  Verden. 

Imidlertid  viser  dette  lille  Træk,  hvor  over- 
ordentlig irritabel  og  let  saarbar  Georg  Brandes 
allerede  den  Gang  var,  naar  endogsaa  nogle  spøge- 
fulde Udfald  af  en  Ven  kunde  bringe  ham  i  den 
Grad  ud  af  sig  selv.  Han  manglede  stærkt  noget 
af  den  Haardhudethed,  der  er  saa  ønskelig  for  en 
Mand,  der  har  anlagt  sit  Liv  paa  Kamp  —  en  ideal 
og  ridderlig  Kam])  naturligvis  —  en  olympisk  Dyst 
om  Ideer.  Ti  Verden  er  nu  én  Gang  hverken  ideal 
eller  ridderlig.  Her  gælder  alle  Kneb,  og  Brandes 
nk  det  at  fole.  Af  det  ovenstaaende  ser  man.  at 
det  Blad,  han  var  knyttet  til  —  Dagbladet?  —  næg- 
tede ham  den  fornødne  Plads  til  Opførelsen  af  et 
saadant  Dystløb,  der  let  kunde  fremkalde  Mishags- 
ytringer fra  det  betalende  Publikums  Side.  Et  saa- 
dant Forbud  er  jo  unægteligt  en  slem  Streg  i  Reg- 
ningen for  derj,  der  har  anlagt  sit  Liv  paa  Dystløb. 
Det  sætter  ham  med  ét  Slag  ud  af  Funktion  og  an- 
viser ham  som  eneste  Trøst  at  søge  sig  en  anden 
Bane. 

Men,  hvilken  Skæbnens  Ironi,  at  den,  der  saa 
bittert  havde  lidt  under  Undertiykkelsen  af  den  fri 
Meningstilkendelse,  saa  srjart  skulde  opleve,  at  man 
i  hans  eget  Blad  og  saa  at  sige  i  hans  Navn  skulde 
øve  en  lignende  Lynchjustits  mod  Meninger  og  Per- 
soner, der  var  ubehagelige,  ja  endda  med  en  langt 
større  Fanatisme,  end  det  var  sket  i  den  gamle 
Presse,  hvor  Hensynet  til  et  højtæret  Publikum  og 
et  frygtet  Abonnenttab  altid  havde  spillet  en  Hoved- 
rolle og  afgivet  et  undskyldende  Moment  overfor 
den  strengere  Morals  Domstol. 

Fra  samme  Aar  skriver  sig  et  Par  interessante 
Artikler  i  „Illustreret  Tidende".  Den  ene  er  en 
Anmeldelse    af   Vilh.    Bergsøes    „Fra    den    gamle 

Fabrik",  i  Virkeligheden  en  fuldstændig  og  i  alt 
væsentligt  meget  træffende  Karakteristik  af  den 
den  Gang  endnu  unge  Forfatter  —  dobbelt  inter- 
essant nu,  fordi  Brandes  aldrig  senere  har  op- 
trykt den. 

Betegnende  hedder  det  her  om  Datidens  litte- 
rære Situation:  „Der  er  og  har  allerede  længe 
været  en  Pavse  i  Danmarks  poetiske  Produktion. 
En  Litteraturperiode  ligger  afsluttet  bag  os.  En  ny 
og  rigere  vil  forhaabentlig  om  kortere  eller  længere 
Tid  indtræde.  De  Romanforfattere,  der  udfylde 
Mellemrummet,  danne  en  Gruppe  for  sig  og  friste  i 
Fællig  deres  gode  og  onde  Skæbne,  som  er  den,  at 
indtage  en  mere  fremragende  Plads,  end  de  tyve  Aar 
tidligere  vilde  have  formaaet  og  at  savne  al  dtn 
Opmuntring,  al  den  Inspiration,  som  Medlemmerne 
af  en  stor  poetisk  Skole  meddele  hverandre  indbyrdes. 
Iblandt  disse  Forfattere  har  Goldschmidt  søgt  sig 
sit  Felt  ved  at  forene  en  fin,  moderne  Iagttagelses- 
evne og  en  heldig  kunstnerisk  Stræben  med  en  for- 
ældet og  usand  Mysticisme;  Bergsøe  er  som  den 
yngre  Forfatter  et  endnu  anskueligere  Udtryk  for 
Tidens  urolige  Tendenser.  Hans  Rolle  er  den,  at 
betegne  de  unge  Naturvidenskabers  friske  Indbrud  i 
Skønlitteraturen.  Der  risler  et  friskt  Væld  fra  nylig 
fundne  Kilder,  der  gaar  et  Naturaandens  Pust 
igennem  hans  nye  Bog;  den  er  digtet  af  en  ved 
Natursans  og  ved  Kundskab  til  den  unge,  mægtigt 
fremski  idende  Erfaringsvidenskab  beriget  og  farvet 
Fantasi  ....  man  kan  uden  Overdrivelse  sige,  at 
hvad  Andersen  i  store,  uvisse  Træk  har  varslet 
om  den  nye  Rigdom,  Poesien  vilde  finde  i  de  nye 
Videnskaber,  og  hvad  Hauch  allerede  for  længst 
har    gjort  gjældende   i  højst  geniale  Frembringelser^ 

det  har  denne  Forfatter  begyndt  at  realisere  med  et 
endnu  ikke  fuldt  udviklet  Talent,  men  paa  sin  egen 
Maade.  Her  er  det  nye,  det  levende  Punkt  i  hans 
Forfattervirksomhed. " 

Hvor  der  tales  om  det  rent  formelle,  betegnes 
hans  Talent  som  „et  rent  episk  Talent,  en  Evne  til 
Udmaling,  Fortælling,  Skildring,  bred  og  yppig,  let 
flydende  og  uudtømmelig.  Det  viste  sig  i  hans  Vers 
ved  deres  formløse  Bredde.  Det  viser  sig  i  hans 
Prosastil,  der  er  letløbende  uden  alle  Knorter  og 
Knuder,  fortrinligt  skikket  til  den  raske  Fremstilling 
ved  sin  fuldstændige  Frihed  for  Maner,  men  fattig 
paa  streng  og  kunstnerisk  Karakteristik."  Dette 
udvikles  yderligere,  hvor  Brandes  gaar  over  til  at 
omtale  Bergsøes  Stilling  paa  det  psykologiske  Om- 
raade,  „der  jo  alt  i  alt  er  Poesiens  eneste  sande 
Residens."  „Det  er  ikke  blot  den  fineste  Spids,  som 
Forfatterens  Sortkridt  mangler,"  hedder  det  her,  „det 
er  brækket  af  et  godt  Stykke  højere  oppe.  Det  er 
ikke  blot  Sjælelivets  fine  Bølgekrusning,  som  han 
ikke  formaar  at  fremstille;  men  ogsaa  dets  dybere 
Bølgegang,  dets  hele  Understrøm  mangler  i  hans 
Karakter." 

Saa  sandt  dette  er,  ligger  det  Spørgsmaal  nær 
og  paatrænger  sig  uvilkaarligt,  om  vi  da  med  den 
frembydende  Litteratur,  som  Brandes  her  saa  rigtigt 
indvarsler,  have  faaet  denne  Psykologi,  om  vi  have 
faaet  en  Menneskeskildring  af  Rang,  der  har  frem- 
bragt typiske  Skikkelser  af  blivende  Betydning.  Det 
er  i  Sandhed  vanskeligt  at  vide,  hvor  man  skal 
vende  Øjet  hen.  Drachmann  vandt  jo  ikke  sine 
Lavrbær  som  Psykolog,  J.  P.  Jacobsen  opløste  alt 
i  psykologiske  Enkeltiagttagelser,  uden  synderlig 
Evne  til  at  forbinde,    og  Schandorph  —  ja,    hans 

Menneskeskildring  ligger  jo  ofte  paa  Grænsen  af  Farcen. 
De  Forfattere  af  nogen  Betydning,  der  siden  er 
dukkede  op,  har  været  Lyrikere  ligesom  vor  Guld- 
alders Forfattere  eller  Fareører  og  professionelle 
Komikere.  Den  objektive  Menneskeskildring  har 
ingen  Mestre  at  opvise,  og  hvad  der  er  ydet'  at 
Karaktertegning  er  som  oftest  blevet  paa  Over- 
fladen. 

Forøvrigt  slutter  Brandes  sin  meget  indgaaende 
Omtale  af  Bergsøe  med  en  varm  Anerkendelse, 
naar  det  hedder:  „Denne  Bog  er  ikke  som  saa 
mangen  en  jævnt  god  Bog,  hvori  der  er  lidt  at  rose 
og  lidt  at  dadle,  men  intet,  som  river  med  —  det 
er  en  Bog,  som  har  sine  Svagheder,  men  som  inde- 
holder saa  meget  smukt  og  i  enkelte  Partier  noget 
saa  fortrinligt,  at  den,  uanset  dens  Forhold  til  For- 
fatterens første  Arbejde,  ved  sit  eget  indre  Værd 
indtager  sin  hæderfulde  Plads  blandt  vor  Roman- 
litteraturs ikke  overdrevent  mange  gode  Bøger." 

Man  tør  vistnok  antage,  at  Georg  Brandes  endnu 
vil  vedkende  sig  disse  Ord.  De  Romaner,  der  siden 
er  tilkomne  i  den  danske  Litteratur,  og  som  er  værd 
at  nævne,  er  snart  talte,  de  udgør  næppe  stort  mere 
end  et  halvt,  eller  naar  absolut  alt  tages  med,  et 
lille  Dusin,  og  de  fleste  af  dem  turde  efterhaanden 
i  Tavshed  forsvinde  ned  ad  Glemselens  Strøm,  i  det 
Glemselens  Hinsides,  hvor  efter  Brandes'  Ord  H.  F. 
Ewalds  „Agathe"  venter  dem. 

Ulige  betydningsfuldere  end  Karakteristiken 
over  Bergsøe  er  dog  den  Nekrolog,  som  Brandes 
den  31te  Oktober  18*59  offentliggjorde  over  Saint e- 
Beuve. 

•  Med  Hensyn    til  Brandes'  Udviklingshistorie   er 
det  et  Dokument  af  højeste  Rang,  idet  det  til  Over- 

flod  viser,  kvad  man  jo  for  øvrigt  af  selve  Værkerne 
kan  granske  sig  til,  i  hvilken  eminent  Grad  den 
franske  Litterærhistoriker  har  været  Brandes'  Lærer, 
hvor  uendeligt  dybt  Brandes  staar  i  Gæld  til  ham. 
I  Sammenligning  med  dette  Forhold  træder  Bran- 
des' Elevforhold  til  Taine  —  et  Forhold,  som  man 
har  gjort  alt  for  megen  Væsen  af  —  ganske  i 
Skygge.  Mellem  Taine  og  Brandes  er  Naturellets 
Modsætning  i  Virkeligheden  for  stor  til,  at  der  kan 
blive  Tale  om  nogen  dyberegaaende  Paavirkning. 
Med  Sainte-Beuve  er  det  en  ganske  anden  Sag. 
Brandes  har  her  fundet  en  Generalnævner,  hvori 
hans  egne  Evner  kan  gaa  op.  Naar  Brandes  be- 
mærker om  Taine,  at  han,  idet  han  valgte  Titus 
Livius  til  Emne  for  sin  første  Karakteristik  af  en 
Historieskriver,  har  fundet  Lejlighed  til  at  beskrive 
sit  "eget  Talent  og  forsvare  sin  egen  Fremgangs- 
maade  (Den  franske  Æsthetik  Pag.  20),  saa  lade 
disse  Udtalelser  sig  uden  Vanskelighed  bruge  om 
Georg  Brandes' Behandling  af  Sainte-Beuve,  som  han 
siden  lod  optrykke  i  første  Udgave  af  „Kritiker  og 
Portræter". 

Man  lægge  Mærke  til  den  intime,  stærkt  person- 
ligt berørte  Tone  allerede  i  Indledningen: 

„Det  berører  en  underligt  at  høre  om  Mænd, 
hvem  man  hverken  har  set  eller  kendt,  men  med 
hvis  Tanker  og  Synsmaader,  hvis  Ejendommelig- 
heder og  Forkærligheder,  de  smaa  som  de  store,  man 
efter  et  langt  aandeligt  Samliv  er  bleven  fortrolig, 
at  nu  har  dette  Hjerte  hørt  op  at  slaa.  Det  var  En 
tidligere  ikke  nok  at  tænke,  at  de  endnu  vare  i 
Live,  man  stillede  sig  undertiden,  naar  et  nyt  Talent 
eller  en  ny  Tanke  frerntraadte,  det  Spørgsmaal,  hvad 
vil  han  sige  derom,  hvorledes  vil  han  tage  dette,  vil 

han  forstaa  det,  vil  han  bifalde  det?  Saaledes  er 
det  gaaet  mig  med  Sainte-Beuve,  og  selv  om  jeg 
ikke  fik  min  Nysgerrighed  tilfredsstillet,  havde  jeg 
en  Slags  indre  Beroligelse  ved  at  vide,  at  var  der 
end  intet  andet  Sted,  saa  var  der  dog  et,  hvor  selv 
det  yngste  virkelige  Talent  fandt  Paaskønnelse,  hvor 
selv  den  dristigste,  nye  Ide  var  sikker  paa  at  finde 
et  villigt  Øre  og  en  modig  Talsmand,  og  hvor  ethvert 
Forsøg  paa  ved  usand  Effekt  eller  Skin  af  Dybde 
at  erhverve  en  utilbørlig  Plads  for  en  forfejlet  Per- 
sonlighed eller  Retning  fandt  en  Tilrettevisning, 
paa  hvilken  der  blev  agtet  —  saa  længe  Sainte- 
Beuves  omfattende  Aand  og  gennemtrængende  Blik 
endnu  var  oven  Mulde  .  .  .  Han  efterlader  en  tom 
Plads,  som  ingen  i  den  yngre  Generation,  hvis 
Mester  og  Lærer  han  var,  kan  udfylde.  Der  findes 
blandt  Frankrigs  nuværende  Prosaister  kraftigere  Be- 
gavelser end  hans,  grundigere  og  strengere  dannede 
Skribenter,  der  saa  vel  med  Hensyn  til  Studium  som 
til  Fremstillingens  Kunst  have  stillet  Fordringer  til 
sig  og  overvundet  Vanskeligheder,  hvorom  han  som 
ung  ikke  drømte;  han  har  med  ædel  Beskedenhed 
selv  kaldt  sig  en  blot  Underholdningsskribent  i 
Sammenligning  med  disse  „unge  Kæmper,  nærede 
med  Løvemarv" ;  men  den  unge,  realistiske  Skole 
har  i  ham  tabt  sin  Fører  og  sit  Midtpunkt." 

Idet  Brandes  nu  gaar  videre,  søger  han  at  be- 
stemme Sainte-Beuves  Ejendommelighed  som  Kri- 
tiker og  som  Aand,  og  her  stanser  han  først  ved 
den  Mærkelighed,  at  han,  den  ukirkelige,  rent  skep- 
tiske Skribent  i  sin  „Port  Royal"  har  skrevet 
Jansenismen  og  dens  Historie.  Og  han  bemærker: 
„Han  kunde  det  netop,  fordi  han  hverken  var  orto- 
doks  eller  Jansenist,    men    fordi    han    som   Kritiker 

forstod  alt  det,  hvormed  han  følte  Sympati,  og  fordi 
han  som  Kritiker  var  i  Stand  til  at  føleSym- 
pati  med  enhver  sand  Sindsbevægelse.  Den 
Anskuelse,  man  selv  nærer,  er  man  ikke  i  Stand  til 
at  overskue,  den  Anskuelse,  man  aldrig  har  næret, 
er  man  ikke  i  Stand  til  at  forstaa;  man  forstaar  kun 
den  Synsmaade,  man  en  Gang  har  delt,  og  nu  ikke 
længere  deler."  Der  ligger  en  mærkelig,  men  ikke 
uinteressant  Tilstaaelse  i  Bemærkningen  om,  at  man 
ikke  er  i  Stand  til  at  overskue  den  Anskuelse,  man 
selv  deler.  Det  er  en  Omskrivning  af  det  gamle 
Ord  om  Kærligheden,  der  gør  blind.  Men  fører 
man  denne  Synsmaade  ud  i  sin  yderste  Konsekvens, 
da  kommer  man  til  den  lidt  betænkelige  Opfattelse, 
at  man  for  at  bedømme  alt,  selv  maa  staa  udenfor 
alt,  med  andre  Ord,  at  Kritikeren  aldrig  maa  slaa 
sig  til  Ro  i  nogen  bestemt  Livsanskuelse,  fordi  hans 
Pølelse  derved  afstumpes,  hans  Horisont  indsnævres, 
«ller,  rettere  sagt,  at  han  bør  have  gennemløbet  dem 
alle  for  derpaa  at  være  havnet  i  det  rene  intet.  Men, 
en  saadan  Aand  vilde  næppe  afgive  frugtbare  Im- 
pulser, den  vilde  være  gold  og  ikke  indgyde  nogen 
hverken  Tillid  eller  Varme. 

Ikke  desto  mindre  frembyder  denne  Udtalelse, 
der  maaske  ikke  har  været  bestemt  til  at  føres  ud 
i  sin  yderste  Konsekvens,  en  mærkelig  Parallel  til 
det  yderst  karakteristiske  (men  udaterede)  Digt: 
„Proteus",  hvormed  Brandes'  Ungdomsdigte  slutter, 
og  hvori  han  skildrer  sit  Væsen  som  en  evig  Om- 
skiftelighed, der  ikke  lader  sig  binde  i  nogen  enkelt 
Form : 

Skønt  Proteus  af  Fag  er  Sandsiger-Gud 
han  lider  ej  godt,  at  man  fritter  ham  ud. 
Da  videlystne  en  Gang  vilde  prøve 

at  fange  ham,  blev  han  en  skægget  Løve, 
da  Løven  forfulgtes,  en  Salamander, 
og  saa  et  Vildsvin  og  saa  en  Panther. 

Saa  blændede  han  som  blussende  Flamme, 

men  var  selv  i  Ildform  en  og  den  samme; 

blev  saa  rindende  Vand,  saa  et  Træ,  der  skød  Grene: 

dog  Vand,  Træ  og  Dyr  —  det  var  Proteus  alene. 

Ingen  enkelt  Form,  ingen  enkelt  Gestalt 

bandt  den,  som  formed  og  fattede  alt. 

Selv  om  den  proteusske  Forvandlingsevne,  der 
er  udtrykt  i  disse  Ord,  er  „over  Evne",  over  menne- 
skelig Formaaen  i  al  Fald,  saa  kan  det  ikke  nægtes, 
at  det  Program,  som  her  er  udtalt,  er  et  smukt 
Program  for  en  Kritiker  og  Historiker,  der  skal 
sysle  med  vekslende  Tider  og  Slægter  og  prøve  at 
forstaa  dem  alle.  Der  er  langt  mindre  Grund  til  at 
gaa  i  Rette  med  Brandes  for  dette  Program,  end 
fordi  han  ikke  har  gennemført  det  strengt  nok.  Han 
har  i  o  virkeligt  til  Tider  ladet  sig  binde  af  For- 
domme og  Antipatier,  der  har  afstumpet  hans  For- 
staaelse,  hans  Retfærdighed.  Da  han  blev  Agitator 
for  „Gennembruddets"  Tanker,  gjorde  han  sig  uføl- 
som overfor  de  Egenskaber  ved  Guldalderforfatternes 
Digtning,  som  han  tidligere  havde  forstaaet  og  rost. 
og  holdt  en  stræng  Dommedag  over  hele  Perioden 
uden  at  anvende  den  historiske  Formidling  i  Synet 
derpaa,  som  netop  er  Principet  i  den  St.  Beuve- 
Taineske  Metode. 

Alt  som  Artiklen  skrider  frem  til  en  mere 
detaljeret  Karakteristik  af  St.-Beuve,  føler  man, 
hvorledes  det  er  sit  eget  Ideal  af  Litteraturkritik, 
Brandes  —  ubevidst  —  forherliger. 

„Det  er  Sainte-Beuves  Fortjeneste,"  siger  han, 
.,at  han  har  forstaaet  bag  Papiret  at  opdage  Menne- 

sket,  at  han  har  lært  os,  at  man  intet  forstaar,  intet 
Skrift  og  intet  Aktstykke  fra  Fortiden,  før  det  er 
lykkedes  en  at  begribe  den  Sjælstilstand,  fra 
hvilken  det  udsprang1)  og  danne  sig  Billedet  af 
den  Personlighed,  i  hvem  det  bar  sit  Ophav.  Først 
saaledes  faar  Historien  Aand."  .  .  .  Og  videre: 
„Sainte-Beuve  har  forstaaet  at  udglatte  Studiets 
rlynker.  Han  tortæller  ikke  blot,  han  maler.  Først 
forsker  han,  gennemforsker  den  skjulteste  Krog  af 
sin  Personligheds  Hjerte,  opsnapper  en  Bekendelse, 
der  ufrivilligt  er  undsluppet  ham,  og  som  han  ikke 
aner  at  have  gjort,  viser  at  den  støttes  af  andre 
Udtalelser,  at  den  forklarer  og  belyser  Personens 
Handlinger,  han  skildrer  ham  i  hans  ædle,  lyse  Øje- 
blikke, han  overrumpler  ham  i  Negligée,  han  maler 
hans  legemlige  Tilstand  og  hans  Befindendes,  hans 
daglige  Levemaade,  hans  Vaners  Indvirkning  paa 
hans  Ideer  og  Følelser,  han  viser  hans  Villies  Kraft 
til  at  beherske  Legemets  sygelige  Tilstande,  han  ud- 
forsker ham  i  hans  Ævne  til  godt  og  ondt,  i  Kraft 
af  sin  mærkværdige  Ævne  „til  at  finde  en  Naal  i  en 
Høstak".  „Han  har  Videbegærlighedens  Ny  del- 
ses syge,  og  han  har  Menneskekundskabens  Vis- 
dom. Jeg  véd  ingen  Kritiker,  om  hvem  jeg  vilde 
anvende  Ordet  viis  uden  netop  om  St.-Beuve.  Hans 
Fortolkning  er  aldrig  blot  aandfuld,  den  er  rigtig. 
Den  rammer  Midten."  .  .  . 

Er  det  ikke  paafaldende,  hvor  meget  i  denne 
Skildring  der  passer  paa  Brandes  selv!  Og  ikke 
mindre  gælder  dette  den  efterfølgende  Periode :  „Han 
(Sainte-Beuve)  har  gjort  Kritiken  fra  litterær  til 
psykologisk     og     grundet    sin    Sjælekyndighed    paa 

!)  Udhævet  af  mig-. 

Fysiologi,  og  lian  har  forvandlet  den  fra  en  tør 
intetsigende  Dom  efter  Regler  til  en  sympate- 
tisk og  poetisk  Forstaaelse  af  det  mest  for- 
skelligartede." 

Om  Sainte-JBeuve  som  Stilist  hedder  det:  „At 
karakterisere  denne  enestaaende  Stil  er  vanskeligt. 
Den  er  for  det  første  i  ingen  Henseende  paafaldende. 
En  i  Fransk  ikke  synderlig  forfaren  Læser  vil  al- 
deles ikke  opdage,  at  der  her  er  noget,  man  kunde 
kalde  Stil.  Sætningerne  følge  paa  hinanden,  uryt- 
miske, uden  at  samles  i  Grupper,  nonchalant  som 
Zuaverne  marchere.  Aldrig  en  patetisk  Sætning, 
sjældent  et  Udbrud,  en  enkelt  Gang  en  Apostrofe: 
„O  Digter!"  eller  lgn.  Talen  rinder  som  et  mildt 
kruset  Vand.  Men  den,  der  læser  med  Opmærksom- 
hed henrives  over  Sprogets  ædle  Atticisme.  Tonen 
er  ikke  afgørende,  men  ganske  rolig  og  stille  skep- 
tisk". Naar  man  læser  disse  Linier,  føler  man  uvil- 
kaarligt,  at  deres  egen  Stil  er  i  Slægt  med  det 
Stilideal,  de  skildrer. 

Ogsaa  i  Bogen  om  Taine  vender  Brandes  til- 
bage til  Sainte-Beuve  og  roser  hans  Metode  og  hans 
Kunst  i  de  stærkeste  Udtryk,  Udtryk,  der  langt 
mere  ere  prægede  af  personlig  Beundring  end  den 
ganske  vist  stærke,  men  køligere  Ros,  han  paa  dette 
Tidspunkt  yder  den  „ejendommeligt  matematiske  og 
snorlige  Forstandighed",  der  udmærker  Taine.  Og, 
naar  Brandes,  der  jo  overhovedet  kritiserer  Taine 
ganske  eftertrykkeligt,  fremhæver,  at  han  „aldrig  en 
eneste  Gang  har  forsøgt  at  skildre  et  Talents  Ud- 
viklingshistorie, men  altid  betragter  Talentet  som 
færdigt,  som  værende  hele,  saa  fremhæver  han  ud- 
trykkeligt i  Modsætning  dertil  om  Sainte-Beuve, 
at    han   véd,    at  hans  Genstand   ikke   er  noget  fast, 

at  ethvert  menneskeligt  Væsen  er  i  bestandig  Ud- 
vikling. „Han  følger  det  da  paa  alle  Stadier",  hedder 
det  i  den  nævnte  Nekrolog,  „fanger  det  fra  alle 
Sider,  øm  over  sin  Gerning  som  en  Kvinde,  med  et 
Blik  som  en  Malers  for  enhver  Overgang,  enhver 
Nuance.  Til  en  saadan  Gerning  kan  man  ikke  bruge 
en  ensartet  Fremstillingsform.  Han  blander  uop- 
hørligt Biografien  med  Karakteristikon^ 
sammenruller  Sætninger,  der  mildne  og  dæmpe  hin- 
anden, anvender  tekniske  Ord,  der  drage  et  langt 
Slæb  af  Forbindelser  og  Erindringer  efter  sig". 

Brandes  fremhæver,  at  Sainte-Beuve's  „Causeries 
de  Lundi"  og  „Nouveaux  lundis"  i  al  deres  Spredt- 
hed  tilsammen  udgøre  den  bedste  franske  Litteratur- 
historie. Kan  man  ikke  sige  det  samme  om  Georg 
Brandes'  Artikler  om  dansk  Litteratur,  selv  om  man 
forbeholder  sig  at  udskyde  et  og  andet  Essay  fra 
Tiden  efter  Gennembruddet,  da  Forfatteren  under- 
tiden lader  sig  sin  Stilling  diktere  af  andre  Hensyn 
end  de  rent  litterære  (Skrams  Optagelse  i  Gennem- 
brudsmændene  f.  Eks.). 

Der  vil  blive  Lejlighed  til  at  vende  tilbage  til 
Forholdet  mellem  Brandes  og  Sainte-Beuve,  naar  vi 
kommer  til  Brandes'  Behandling  af  Perioder  af 
Frankrigs  Litteraturhistorie  —  altsaa  under  „Hoved- 
strømninger". 

Under  saadanne  Studier  nærmer  Brandes  sig  det 
sidste  Maal  paa  sin  akademiske  Løbebane:  Doktor- 
graden. I  Begyndelsen  af  Februar  1870  udkom  hans 
Afhandling:  „Den  franske  Æstetik  i  vore  Dage.  En 
Afhandling  om  H.  Taine",  og  den  25.  Februar 
foregik  den  mundtlige  Handling  paa  Universitetet  — 
ni  Dage  efter  at  Høffding  havde  taget  Doktor- 
graden.   De  ordentlige  Opponenter  var  Professorerne, 

Digteren  Dr.  phil.  Carsten  Hauch  og  Dr.  phil. 
H.  Brøchner.  Af  Tilhørerne  opponerede  Kaud. 
mag.  J.  Lange.  Forhandlingerne  varede  i  hen  ved 
halvtredie  Time  og  havde  samlet  en  saa  tæt  Til- 
hørerkreds i  det  lille  Auditorium  —  Nr.  3  —  hvor 
Disputatsen  foregik,  at  man  var  nær  ved  at  trykke 
hinanden  sønder  og  sammen,  hvorved  der  hyppigt 
opstod  en  Støj,  som  virkede  forstyrrende  paa  Hand- 
lingen. Forhandlingerne,  der  udmærkede  sig  ved  et 
usædvanligt  Liv,  fulgtes  med  stor  Interesse  af  For- 
samlingen, der  brød  ud  i  stærkt  Bifald,  da  Prof. 
Brøchner  afsluttede  sine  klare,  stringente  Udtalelser 
med  en  Apostrofe  til  den  Sandhed  søgende  frie 
Forskning,  som  ikke  higer  efter  Kampen, 
fordi  den  finder  Hvile  i  sig  selv,  men  heller 
ikke  skyer  den,  naar  den  bydes.  „Den  vor- 
dende Doktor",  skriver  „Dagbladet",  „erkendte  med 
Fylde  og  Varme,  hvad  han  skyldte  netop  de  to 
Universitetslærere,  som  paa  Embedsvegne  optraadte 
imod  ham  og  modtog  af  disse  i  hædrende  Udtryk 
Vidnesbyrd  om  Begavelse  og  alvorligt  Studium". 
Han  endte  med  nogle  Ord,  der  førte  Tanken  hen  til 
Fædrelandet  og  Universitetet.  Jeg  mindes  fra  min 
Studentertid,  at  nogle  af  Datidens  Unge,  der  over- 
værede Handlingen,  talte  med  en  vis  Indignation 
om  den  spotske  og  overlegne  Tone,  den  unge  Kand. 
mag.  anslog  overfor  den  ærværdige  gamle  Hauch ; 
men  jeg  lægger  ikke  megen  Vægt  derpaa,  da  Stem- 
ningen overfor  Georg  Brandes  den  Gang  medførte 
en  vis  forudfattet  Uvillie:  det  er  jo  klart,  at  en  saa 
udfordrende  og  polemisk  anlagt  Personlighed,  som 
Georg  Brandes  særligt  den  Gang  var,  ikke  altid 
kan  i  det  enkelte  Moment  fyldestgøre  Pietetens 
Fordringer. 

Bogen,  der  udkom  kort  før  Disputatsen,  indtager 
en  fremskudt  Plads  i  Brandes'  tidligere  Produktion 
ikke  som  Stil  prøve  —  i  den  Henseende  er  den  i 
Virkeligheden  mangelfuld  —  men  ved  sit  indgaaende 
Studium  af  en  betydelig  Opgave.  Med  stor  Energi 
har  Brandes  forfulgt  Taines  System  gennem  alle 
dets  Facer,  vist  hvorledes  det  er  opstaaet,  og  hvor- 
ledes det  hænger  sammen,  dets  Styrke  og  dets 
Svaghed.  Hans  Fortjeneste  er  i  Virkeligheden  den, 
at  have  paavist  Ensidigheden  i  Taines  hele  Litteratur- 
betragtning  —  den  falder  let  nok  i  Øjnene  —  men 
ogsaa  Umuligheden  af  at  opføre  en  Livs-  og  Verdens- 
anskuelse paa  den  Grund.  Først  paa vises  den  hele 
Vilkaarlighed  i  den  Maade,  hvorpaa  Taine  har  op- 
stillet en  herskende  Evne.  Videnskabeligt  har  den 
ingen  Betydning  allerede  af  den  Grund,  at  Aanderne 
er  saa  mange,  som  de  herskende  Evner  nødvendigvis 
faa.  Med  andre  Ord:  man  opnaar  ikke  at  indivi- 
dualisere ad  den  Vej;  det  hele  flyder  ud  i  den  løseste 
Almindelighed.  Med  Hensyn  til  Kritiken,  udvikles 
det,  hvorledes  Taines  Principer  umuliggør  enhver 
som  helst  Kritik,  da  de  forudsætter,  at  enhver  Type 
*  r  god  saavel  i  den  tænkende  som  i  den  dyriske 
Verden,  og  at  alle  Typer  har  samme  Eksistensret. 
Ingen  bebrejder  Hejren  dens  lange  skrøbelige  Ben, 
dens  magre  Legeme,  dens  betragtende  og  ubevægelige 
Stilling,  saa  lidt  som  man  fordømmer  Fregatfuglen 
for  dens  uhyre  Vinger  og  korte  Fødder;  ti  denne 
Magerhed  er  en  Skønhed  hos  Hejren  og  dette  Mis- 
forhold er  en  Skønhed  hos  Fregatfuglen,  De  aaben- 
bare  hver  især  en  Naturidé,  og  Naturforskerens  Op- 
gave er  at  forstaa  dem,  ikke  at  gøre  sig  lystig  over 
dem.     Kritikeren  er  Sjælens  Naturforsker". 

„.Men,"  siger  Brandes,  „li vis  det  sande  og  gode 
og  skønne  ikke  er,  men  kun  danne  sig,  hvis  de 
mindre  er  et  fast  Maal  end  en  bevægelig  Resultant. 
da  er  Læren  om  Idealet  forud  dømt  i  Litteratur  og 
i  Kunst.  Der  er  da  ej  mere  noget  absolut  skønt  i 
de  forskellige  Værker,  hvortil  de  forskellige  Slægter 
mer  eller  mindre  nærme  sig.  Der  er  da  ikke  mere 
store  Aarhundreder  i  Poesien,  ikke  mere  nogen  klas- 
sisk Litteratur,  der  kan  fremstilles  som  Mønster  for 
Beundring.     Alt  gaar  op  i  Tolerance  " 

Det  vises  nu  —  i  Kapitlet  om  Geniet  —  at  der 
indenfor  Taines  Teori,  der  gaar  ud  paa  at  forklare 
alt  som  Resultat  af  samvirkende  Omstændigheder, 
heller  ikke  er  Plads  for  noget  saa  overordentligt  som 
Geniet,  der  jo  netop  er  det  ny,  Gennembruddet,  der 
ikke  lader  sig  forklare  ud  fra  Omstændighederne, 
men  hævder  sig  som  det  spontane,  det  troldmand  s- 
agtige;  det  ses  da  ogsaa,  at  Taine,  naar  det  kniber, 
selv  smutter  ud  af  Maskerne  i  sit  Garn  og  bryder 
sig  fejl  om  alle  sine  omhyggeligt  udarbejdede  Teorier, 
saaledes  naar  han  begynder  sin  Skildring  af  Shake- 
speare med  disse  Ord:  „Alt  kommer  indenfra  ho^ 
ham,  det  vil  sige  fra  hans  Aand  og  hans  Geni.1" 
Hvordan!  Hvor  er  Klimaet  og  Omgivelserne  og 
Forfædrene  her  blevet  af,  kort  sagt  alle  de  sam- 
virkende Omstændigheder  og  Forhold,  hvoraf  William 
Shakespeare  skulde  være  Resultant?  De  er  borte. 
Ti  hør!  „Omstændighederne  og  det  Ydre  have  kun 
lidet  bidraget  til  at  udvikle  dem"  (hans  Aand  og 
Geni).  Med  andre  Ord  Taine  har  her  akcepteret  en 
Undtagelseslov  for  Geniet.  Han  har  gennembrudt 
sin  egen  Teori. 

Og  saaledes  over  alt.  Taines  Principer  lade  si^ 
kun   gennemføre   til   et  vist  Punkt,   saa  kommer  der 

noget,  der  kuldkaster  dem.  Ja,  selv  „den  herskende 
Evne"  er  ifølge  Taines  egne  Udtalelser  ikke  nogen 
umiddelbart  forekommende  Naturvirkelighed,  men 
kun  et  Ideal,  og  det  er  Kritiken,  der  som  øverste 
Dommer  har  opstillet  dette  Ideal.  Hvorledes?  Kri- 
tiken? Kritiken,  som  ved  selve  Systemet  er  umu- 
liggjort. Med  andre  Ord  Taines  Anskuelse  er 
alligevel  ikke  ment  som  Naturvidenskab,  den  er 
Kunstteori,  og  i  et  saadant  Kunstnersyn  udmunder 
alt  hos  ham.  Men  han  har  ikke  selv  fastholdt  denne 
Begrænsning. 

Fra  mange  Sider  belyses  „Taines  Gliden  ned 
ad  Materialismens  Skraaplan"  og  det  hedder  af- 
sluttende om  ham:  Taine  mangler  den  sande  viden- 
skabelige Aand;  ti  han  er  færdig  med  alt,  han  har 
Svaret  paa  ethvert  Spørgsmaal  liggende  i  Skuffer  i 
sin  Aand,  og  i  sit  aandelige  Hovmod  lemlæster  han 
mangen  Gang  Problemer,  hvormed  han  ikke  ellers 
kan  faa  Bugt  for  at  simplificere  dem.  Han  er  for 
let  tilfredsstillet  med  Resultater."  Naar  saaledes  den 
altforklarende  Kendsgerning  til  Romerfolkets  Natur 
og  Historie  søges  i  „Hjernens  oprindelige  Bygning", 
saa  vil  man  let  se,  at  det  er  en  Frase,  der  ikke  for- 
klarer noget. 

Morsomt  anvendes  Taines  egen  Metode  paa 
ham  selv  til  Forklaring  af  hans  Teori  og  Synsmaade. 
naar  hans  deterministiske  Opfattelse  af  Historien, 
hans  kvietistiske  Godkenden  af  alt  bestaaende  som 
nødvendigt,  bestemt  af  de  politiske  Begivenheder  i 
Datidens  Frankrig,  af  den  Magtens  Sejr  over  Retten, 
som  den  samtidige  Generation  af  franske  Forfattere 
var  Vidne  til:  Napoleons  vellykkede  Statskup.  Den 
har  omstøbt  sin  Erfaring  i  Teori,  hedder  det. 

Naar  Brandes  dog,  til  Trods  for  denne  sønder- 
lemmende Kritik,  udtaler  sig  med  den  største  Be- 
undring og  Sympati  om  Taines  Forfatterskab,  sker 
det  —  udenom  lians  Metode  i  Anerkendelse  af  Tai- 
nes Skønhedssans,  hans  litterære  Talent.  Her  viser 
sig  hans  Aands  hele  Bøjelighed  i  Modsætning  til 
Teoriernes  Stivhed:  „Han  har  en  saa  ualmindelig, 
saa  sjælden  og  alsidig  Skønhedssans",  hedder  det 
Pag.  268,  „en  saadan  Gave  til  at  nyde,  ril  at  glæde 
sig  over  det  skønne  i  alle  dets  Formationer  og  paa 
alle  dets  Stadier,  at  man  næppe  finder  en  lignende 
Modtagelighed  hos  nogen  samtidig  æstetisk  Forfatter. 
Denne  misundelsesværdige  og  kraftige  Skønhedssans 
aabenbarer  sig  overalt  i  Taines  Kunstkritik  saa  vel 
som  i  hans  litterære  Kritik". 

Men  det  fuldendteste  Udtryk  har  Brandes  givet 
sin  Taine-Beundring  i  den  Artikel,  han  skrev  om 
ham  paa  et  langt  senere  Tidspunkt,  nemlig  ved  hans 
Dod1),  hvor  det  hedder: 

„Hvad  der  hos  Taine  henrev,  det  var  inderst 
inde  vistnok  hans  Skønhedssans.  Den  var  saa  selv- 
stændig og  stærk,  at  det  forekom  en,  som  havde 
man  aldrig  modt  en  lignende.  Og  det  var  dernæst 
Foreningen  af  Tankernes  Dristighed  og  Indbild- 
ningskraftens Rigdom  og  Pragt.  De  Læsere,  der  fik 
ham  kærest,  var  ikke  bestukne  af  hans  filosofiske 
Teorier  —  de  interesserede  mest  som  Udslag  af  hans 
Karakter  —  var  heller  ikke  vundne  af  hans  sind- 
rige, men  nødvendigvis  utilfredsstillende  Forsøg  paa 
at  tømre  en  Æstetik  —  Æstetikken  var  Doktrin,  og 
det    var    ikke    den  Doktrinære    i  Taine,    som    vakte 

M  Optrykt  i  „Udenlandske  Egne  og  Personligheder". 
(Pag.  223.) 


Begejstring.  Nej,  det  var  den  overlegne  Digter 
og  Maler  i  ham,  som  betog.  Denne  Prosa  var  som 
Brokade". 

Denne  Lovtale  over  Taine  som  Kunstner  og 
kunstnerisk  Temperament  vil  alle  kunne  tiltræde, 
selv  om  de  ikke  kan  gøre  Brandes'  Ord  til  deres, 
naar  han  omtaler  Taine  som  den,  han  skylder  mest 
og  mest  har  beundret". 

I  denne  Bog  har  Brandes  udfoldet  sit  hele 
Batteri  af  Lærdom  og  Belæsthed  og  en  filosofisk 
Skolethed,  som  maaske  vil  overraske  den,  der  kun 
kender  Brandes'  senere  Skrifter.  Taine  er  stillet  i 
Forhold  ikke  blot  til  det  forrige  Aarhundredes  fore- 
gaaende  Filosofi,  men  ogsaa  til  den  umiddelbart 
forudgaaende  tyske,  og  det  er  paavist,  hvad  han  til 
Trods  for  al  tilsyneladende  Modsætning  skylder 
Hegel.  I  Kapitlet  om  Aarsagsbegrebet  er  Taines 
Opfattelse  deraf  sammenholdt  med  Mills.  I  Analysen 
er  der  anvendt  en  Skarphed,  der  forfølger  Spørgs- 
maalene  til  den  sidste  Instans.  Jeg  synes  ikke, 
Brandes  har  skrevet  nogen  Bog,  der  saa  meget  viser 
ham  som  Tænker,  som  denne. 

Det  kan  derfor  nok  overraske  at  se  den  Be- 
handling, dette  Skrift  blev  Genstand  for  i  „Fædre- 
landet", der  bragte  en  udførlig  Anmeldelse  deraf  d- 
19de  Marts.  Forundringen  taber  sig  noget,  naar 
man  husker,  at  det  k,  hvormed  Artiklen  er  signeret, 
betyder  Rudolf  Schmidt  og  erindrer  den  skarpe 
Kontravers,  de  havde  haft  i  Spørgsmaalet  om  den 
R.  Nielsenske  Dualisme.  Alligevel  vil  man  finde 
Anmeldelsen  utilladelig  bidsk  og  uvillig,  endda  til  i 
væsentlige  Henseender  selvmodsigende.  Naar  Bogen 
betegnes  som  en  Ret,  med  hvilken  man  trygt  kan 
give    sig    i  Lag,    uden    at    frygte    for  at  faa  haarde, 

videnskabelige  Ben  mellem  Tænderne"  eller  som  en 
„medgørlig  farceret  Ret  som  ikke  volder  Kæberne 
stor  Anstrængelse",  saa  er  disse  Udtryk  (man  be- 
mærke de  ægte  kulinariske  Rud.  Schmidtske  Ven- 
dinger) i  og  for  sig  malplacerede;  ti  Værket  mang- 
ler som  sagt  ingenlunde  Benbygning  eller  Rygrad, 
og,  naar  det  hedder  om  Forfatterens  livlige  Stil,  at 
„den  helt  igennem  gør  Bogen  pikant  og  krydret", 
saa  er  dertil  at  bemærke,  at  der  i  og  for  sig  ikke 
er  anvendt  andet  Pikanteri,  end  hvad  Stoffet  selv 
kræver,  og  de  fleste  Nutidslæsere  vil  maaske  endda 
finde  Bogen  med  dens  lange  filosofiske  og  abstrakte 
Udviklinger  lidt  nok  krydret. 

Det  udvikles  nu  som  en  Ejendommelighed  for 
Tiden  og  Udviklingen  i  de  store  Kulturlande,  at  der 
er  „Stilhed  i  det  centrale",  idet  de  store  Aander  er 
borte  og  i  der  „intet  Midtpunkt  er,  hvorfra  det 
aandelige  Liv  kan  fortsættes,  ingen  Opgaver  af  dem, 
hvori  Menneskeaanden  i  Sandhed  vokser".  Til  Gen- 
gæld holder  man  sig  da  „rørig  i  det  periferiske". 
Man  „opstøver  Kendsgerninger,  anstiller  Sammenlig- 
ninger, finder  paa  Kombinationer,  man  mætter  sig 
i  det  uendelige  og  føler  stadig  fornyet  Hunger. 
Hemmeligheden  er,  at  det,  hvormed  man  mætter  sig. 
ingensinde  kan  mætte". 

Det  siges  nu  om  denne  Retning,  at  den  i  Taine 
har  fundet  sin  Fuldendelse.  Det  indrømmes,  at 
Taine  er  „en  Mand,  som  utvivlsomt  har  gjort  uhyre 
Studier,  at  man  hos  ham  —  i  Modsætning  til,  hvad 
der  er  Tilfældet  hos  St.-Beuve  —  altid  mærker  Tan- 
ken som  en  „samlende  Magt",  og  at  „man  vil  høre 
ham  til  Ende,  selv  om  man  paa  det  bestemteste  føler, 
at'  der  er  noget  væsentligt,  han  ikke  faar  medk\ 
Hans  Stil    roses    for    imponerende   Simpelhed,  Taine 

har    naaet    at     „skildre    Naturgenstandene    i    deres 
sandselige  Tilsyneladelse". 

Hvad  er  der  da  i  Vejen?  Hvorfor  foi holder  R. 
Schmidt  sig  saa  affejende  til  Brandes'  Behandling 
af  Taine?  Jo,  der  er  det,  at  Brandes  ikke  har  ydet 
en  Gendrivelse  af  Taine.  ,,Skal  hans  Synsmaade 
forkastes,  saa  maa  den  ogsaa  gendrives".  Men,  det 
er  jo  netop  det,  som  Brandes,  efter  hvad  vi  ovenfor 
have  set,  har  gjort.  Schmidt  indrømmer  da  ogsaa 
af  bitterhaard  Nødvendighed,  at  Brandes  har 
skildret  den  hele  Retning  uden  at  godkende  dens 
Grundforudsætning,  men  ogsaa  uden  at  skjule  sin 
vidtgaaende  Sympati."  Men,  hvorfor  skulde  han 
skjule  den,  naar  Hr.  Schmidt  heller  ikke  ganske  kan 
unddrage  den  sin  —  jævnfør  det  citerede  —  men, 
hvad  Hr.  Schmidt  skjuler,  det  er,  at  Brandes  ikke 
hlot  har  undladt  at  godkende  Taines  Grundforud- 
sætning, men  at  han  paa  ethvert  Punkt  har  imøde- 
gaaet  hans  filosofiske  System  og  paa  vist  dets  Umu- 
lighed. 

Det  er  derfor  ganske  ubeføjet,  naar  Hr.  Schmidt 
Spalte  op  og  Spalte  ned  udslynger  en  Række  Beskyld- 
ninger mod  Brandes,  der  ikke  har  „gennemskuet 
Fremstillingens  Genstand  i  den  Forstand,  at  han 
fra  et  selvstændigt  aandeligt  Standpunkt  har  fældet 
dens  Dom",  at  han  ikke  har  kendt  „nogen  ny  frugt- 
bar Udviklingstanke,  paa  hvilken  han  har  prøvet 
den",  at  han  ikke  „bringer  sine  Læsere  andet  end 
Tidskort  og  sig  selv  andet  end  illusorisk  Mættelse". 
Ulykken  er  i  Korthed  den,  at  Brandes  har  lagt 
sig  ud  med  den  Nielsenske  Filosofi.  Dette  udtrykkes- 
patetisk  saaledes:  „Hr.  Brandes  møder  frem  i  en 
Tid,  hvori  i  Modsætning  til  de  gamle  udlevede 
Kulturlande     lysende    Udviklingstanker     er    oppe    i 

Norden,  hvor  der  vælder  elementære  Kræfter  af 
Folkebunden  med  tydelig  Belæring  til  alle,  som  vil 
nemme,  om  hvor  Aand  er.  Ved  i  en  saadan  Tid  at 
vælge  det  midtpunktlose  har  Hr.  Brandes  uigen- 
kaldelig opgivet  at  komme  i  et  andet  Forhold  til 
det  Store  end  et  Misforhold.  Og  de,  der  ville  sam- 
lende Arbejde  og  ikke  adspredende  Belæring,  have 
intet  med  ham  at  gøre". 

Lad  de  „lysende  Udviklingstanker"  være,  hvad 
de  vil  —  at  Grundtvig  bragte  Lystanker  er  sikkert 
nok  —  det  synes  dog  stærkt  haartrukket  at  ville 
hale  dem  ind  i  denne  Sammenhæng. 

Jeg  har  anført  saa  stort  et  Uddrag  af  denne 
Anmeldelse,  fordi  den  kaster  Lys  over  Datidens 
litterære  Situation  med  dens  Rivaliseren  mellem  den 
Nielsenske  Falanks,  der  snart  skulde  samles  om  „Ide 
og  Virkelighed  og  den  Brandesske  Falanks,  der  lidt 
senere  samledes  om  „Nyt  dansk  Maanedsskriftu  og 
efter  dettes  Ophør  om  ..Det  nittende  Aarhundredeu. 
Ved  hele  sin  Aand  og  Tone  viser  Anmeldelsen  den 
Misstemning  og  Mistænksomhed,  som  allerede  den 
Gang  —  før  „Gennembruddet"  —  var  paa  Færde 
overfor  Georg  Brandes,  og  som  sugede  Næring  af 
alt,  hvad  han  foretog  sig. 

Luften  var  fyldt  med  Elektricitet,  og  den  mindste 
Gnist  kunde  fremkalde  en  Eksplosion.  Som  et  godt 
Bidrag  til  Situationens  Spændthed  kan  det  følgende 
lille  Intermezzo  anføres. 

Dagen  før  Brandes'  Doktordisputats  skulde  finde 
Sted,  var  Henrik  Hertz  død.  Den  norske  Digter 
Andreas  Munch  lod  i  „Dagstelegrafen"  for  10de 
Marts  indrykke  nogle  Minde  vers  over  ham,  hvor- 
iblandt   efterfølgende   i   alle  Henseender  slette  Vers: 

Saa  tror  jeg  høre  Nutid shel te  prale 

imellem  sig,  skønt  de  maaske  ej  end 

for  alle  vove  aabent  at  udtale, 

at  de  med  Smil  saa  Gubben  segne  hen. 

Dog  mindes  jeg,  at  en  af  deres  Fæller 

ved  Skjaldens  sidste  Værk  udgav  den  Spot: 

Hvi  sættes  han  i  et  Asyl  ej  heller 

end  saa  at  skrive  end  for  Føden  blot. 

„Dagstelegrafen"  fjernede  al  Tvivl  om  Adressen 
ved  i  en  Note  til  „deres  Fæller"  at  henvise  til  det 
kendte  Mærke  Gg:  „Illustreret  Tidende". 

Brandes  svarede  med  en  indsendt  Artikel  i ,. Dag- 
bladet" for  12te  Marts,  hvori  det  hedder: 

„Hvad  den  mere  almindelige  Beskyldning  for  at 
have  glædet  sig  ved  Hertz'  Død  angaar,  da  kan  man 
vel  uden  Overdrivelse  erklære  den  for  saa  plump  og 
lav,  at  den  uden  Undtagelse  ingen  rammer.  Med 
Hensyn  til  den  bestemtere  Beskyldning  imod  under- 
tegnede, da  behøver  jeg  kun  at  aftrykke  de  Linier, 
hvortil  der  maa  være  sigtet,  for  at  vise,  paa  hvilken 
Fordrejelse  den  hviler."  Brandes  citerer  saa  det  paa- 
gældende Sted  fra  Anmeldelsen  af  Hertz'  „Et  Herre- 
selskab". Det  hedder  her:  „Saa  tidt  en  Rigmand 
døer,  har  man  Lejlighed  til  at  forbavses  over,  hvilke 
sindrige  Paafund  Menneskeaanden  er  i  Stand  til, 
naar  det  angaar  Anvendelsen  af  det  indsamlede 
Mammon,  den  nu  ikke  mere  har  Brug  for.  Man 
efterlader  sin  Formue  til  tro,  aldrig  opsigende 
Tjenestepiger,  til  Brudeudstyr  for  unge  Jomfruer, 
hvem  Medgiften  da  skaffer  den  forønskede  Mand, 
til  fjerne  Slægtninge,  man  aldrig  har  set  for  sine 
Øjne,  til  legemlige  og  aandelige  Krøblinger.  Man 
borttestamenterer  Formuer  til  Idioter".  Det  ud- 
vikles nu,  hvor  umuligt  det  derimod  er,  at  noget 
Menneske    skulde    falde   paa  at  efterlade  en  Sum  til 


den  Kunstner,  hvis  Arbejder  Aar  efter  Aar  har 
glædet  ham,  hvem  han  skylder  sin  Ungdoms  dybeste 
poetiske  Indtryk  og  henrykte  Timers  Lykke,  og 
Forfatteren  anbefaler  hellere  at  betænke  Geniet  end 
Idioten,  saaledes  at  den  hædrede  Digter  i  sit  Livs 
Aften  kunde  hvile  paa  sine  Lavrbær  og  Roser 
uden  at  tvinges  til  at  skrive  af  Vane  eller  af 
Trang. 

Man  vil  se,  hvor  ond  og  rent  grundløs  Munchs 
stygge  Sigtelse  er.  Hans  Svar  i  „Dagbladet"  for 
23de  Marts,  hvori  han  hævder  sin  Opfattelses  Rig- 
tighed, var  da  ogsaa  yderst  mat.  Han  fastholder, 
at  Brandes  har  drevet  usømmelig  Spot  med  den 
højtærede  Digters  Alderdomstilstand,  naar  han  har 
henvist  ham  til  den  private  Godgørenhed  —  enten 
hin  testamentariske  Understøttelse  kaldes  Asyl  eller 
Legat. 

For  at  forstaa  den  forbitrede  Stemning,  hvoraf 
dette  forrykte  Angreb  er  fremgaaet,  behøver  man 
imidlertid  blot  at  læse  Brandes'  ubarmhjertige  An- 
meldelse af  Munchs  Skuespil  „Lord  William  Russell", 
saaledes  som  den  foreligger  i  „Kritiker  og  Por- 
trætter" *),  hvor  Stykket  nævnes  som  et  af  de  sidst 
mulige  Produkter  af  den  OehlenschlagerskeManer  og 
Skole,  og  hvor  det  hedder  om  Stykkets  Helt,  Lorden, 
at  han  i  Strid  med  Historien  og  med  Guizots  Frem- 
stilling er  gjort  til  en  fuldstændig  „Martyr,  en 
Dydshelt  uden  Temperament,  uden  Lidenskaber  og 
uden  Skyld  i,  hvad  han  anklages  og  døer  for,  og 
som    taber  i  Interesse  alt,    hvad  han  vinder  i  Dj^d." 

Man  vil  let  forstaa,  at  dette  friske  Saar  brændte 

endnu  og  gjorde  den  krænkede  Forfatter  (dobbelt 
krænket,  fordi  lian  havde  Publikum  paa  sin  Side) 
ganske  utilregnelig. 

Umiddelbart  efter  Bogen  om  den  franske  Æste- 
tik udkom  ogsaa  „Kritiker  og  Portrætter",  hvori 
Brandes  i  et  Genoptryk  havde  samlet  de  betydeligste 
af  sine  mangfoldige  Skuespilanmeldelser  fra  „Illu- 
streret Tidende"  —  kun  med  Bortskæring  af  det, 
der  drejede  sig  om  den  enkelte  Opførelse  —  og 
forøget  dem  med  en  Række  litterære  Essaj^s  som: 
H.  C.  Andersen,  Rubens,  M.  Goldschmidt, 
Sainte-Beuve,  K.  M.  Rahbek  og  Prosper 
Merimé1).  Bogen  udkom  i  to  Halvdele,  første  Del 
i  Februar,  anden  i  April,  formodentlig  for  at  lette 
Salget. 

Det  synes,  som  om  Brandes  har  ladet  det  være 
sig  magtpaaliggende,  at  denne  i  god  Forstand  folke- 
lige Bog,  der  viser  Forfatterens  Evne  i  friere 
kunstnerisk  Udfoldning,  skulde  ligesom  danne  en 
Modvægt  til  Taine-Bogens  tungere  Ufordøjelighed, 
der  gjorde  den  til  et  Skrift  for  de  forholdsvis  faa, 
der  besad  Forudsætninger  for  at  kunne  følge  en  filo- 
sofisk Udredning.  Havde  han  med  denne  Bog  mar- 
keret sig  som  Forskeren,  der  ønskede  at  maales  med 
Videnskabens  Maal  og  at  kæmpe  paa  dens  Arena, 
saa  vilde  han  med  „Kritiker  og  Portræter"  hævde 
sig  en  Plads  som  den,  der  ønskede  at  bejle  til  det 
brede  Publikums  Gunst  og  at  tale  ikke  til  en  lille, 
afsluttet  Kreds  af  Akademikere,  men  til  et  helt  Folk 
og  navnlig  til  Ungdommen.  At  dette  —  trods  den 
Modstand,  som  allerede  den  Gang  var  oppe  —  lykkedes 


')  I    anden  Udgave   har  Brandes  udskilt  Portrætterne  med 
Undtagelse  af  H.  C.  Andersen  og  Aarestrup. 

ham  i  ikke  ringe  Grad,  selv  om  ikke  hans  Ord 
straks  naaede  til  Adressaterne  og  maaske  ikke  straks 
vendte  tilbage  med  højlydt  Bifalds-Ekko,  kan  der 
nu  ingen  Tvivl  være  om. 

Jeg  tror  ikke,  jeg  husker  fejl,  naar  jeg  siger,  at 
mit  første  —  bevidste  —  Indtryk  af  Georg  Brandes 
daterer  sig  fra  denne  Bog,  og  jeg  vil  aldrig  glemme 
den  Henrykkelse,  hvormed  mit  Øje  en  Dag  —  jeg 
synes  det  var  paa  min  gamle  Rektors  Bord  —  faldt 
paa  de  første  Sider  af  Artiklen  om  H.  C.  Ander- 
sen, dette  fortræffelige  Essay,  der  begynder:  „Der 
skal  Mod  til  at  have  Talent"  og  som  videre  ud- 
vikler, hvor  svært  det  er  at  fortrøste  sig  til  sin  Ind- 
skydelse, at  stole  paa,  at  den  Form,  der  falder  en 
naturlig,  selv  om  den  er  ny,  har  Ret  til  at  være. 
Og  nu,  da  Skildringen  gik  over  til  at  karakterisere 
Eventyrene  igennem  deres  eget  Indhold,  deres  Sprog- 
form, gennem  deres  Udtryksmaades  Mundtlighed  og 
Ligefremhed,  idet  Forfatteren  anførte  en  Række  af 
disse  fortrinlige  og  malende  Eventyr-Begyndelser. 
der  som  ved  en  Art  Trolleri  hensætter  en  midt  i 
Tingene,  som  f.  Eks.  denne:  „Man  skulde  rigtignok 
tro,  at  der  var  noget  paa  Færde  i  Gadekæret;  men 
der  var  ikke  noget  paa  Færde"  —  da  følte  man  det, 
som  om  Andersen  blev  ny  for  en,  de  kendte  Even- 
tyr fik  en  Charme  gennem  denne  Behandling,  der 
lod  Digteren  karakterisere  sig  selv,  og  indskrænkede 
sig  til  at  kommentere  ham  ganske  diskret,  paa  samme 
Maade  som  en  god,  forstaaende  Oplæser  hjælper  en 
til  at  nyde  et  Digterværk  ved  at  at  understrege  dets 
Skønheder.  Der  var  her  en  digterisk  Medforstaaelse. 
der  ikke  vilde  ødelægge  Værket  for  en,  men  hjælpe 
en  til  at  nyde  det  rigere  og  fuldere,  mere  bevidst. 
og   som   ganske  modsagde  det  Begreb  af  en  Recen- 

sent,  som  alle  brave  Digtere  i  Aarhundredets  første 
Halvdel  ansaa  det  for  deres  Pligt  tappert  at  be- 
krige. 

Denne  Kritiker  —  sit  licentia  ver  bo  —  be- 
tragtede ikke  Digteren  koldt  udvendig  eller  ovenfra; 
nej,  han  gik  lige  ind  i  ham,  i  hans  Bevidstheds 
allerhemmeligste,  gjorde  sig  til  et  med  hans  Maade 
at  føle  og  tænke  paa,  søgte  at  tydeliggøre  hans 
Natur  og  Kunst  for  Læseren.  Det  føltes  saa  vid- 
underligt velgørende  at  være  fri  for  alle  de  mod- 
D3'delige  Kunstord,  hvormed  man  ellers  i  Recen- 
sioner maltrakterede  og  sønderlemmede  det  arme 
Digterværk,  spændte  det  ad  paa  filosofisk  Dissek- 
tionsbord  for  saa,  naar  Livet  først  var  tappet  af  det, 
at  lade  det  henlægge  paa  en  æstetisk  Prokrustes- 
sarkofag  for  at  anatomere  det.  Det  var  en  Nydelse 
at  være  fri  for  al  den  højtidelige  og  naragtige  Bombast 
af  hjemmegjort  Kunstteori,  hvormed  man  fortrædigede 
og  tilsmudsede  „das  zarte  Seelchen  Poesieu. 

„Kritiker  og  Portræt  er u  er  en  ved  sit  Stof  yderst 
righoldig  Bog.  En  overordentlig  Mængde  Forfattere 
og  Emner  er  behandlede  i  den,  engelsk  Litteratur 
reprænsenteret  ved  ikke  mindre  end  lire  af  Shake- 
speares Stykker,  fransk  Litteratur  ved  Behandlingen 
af  Moliéré,  Scribe  og  Legouvé,  Bayard, 
Sandeau,  Musset  og  Dumas  fils,  tysk  Litteratur 
ved  Schrøder  ogBenedix,  mens  dog  Broderparten 
af  Bogen  selvfølgeligt  optages  af  Behandlingen  af 
danske  Skuespil  og  Skuespilforfattere  fra  Holberg- 
og  Oehlenschlager  over  Heiberg,  Hertz  og 
Hostrup  ned  til  de  aller  nyeste  som  Richardt, 
der  den  Gang  lige  var  krøbet  af  Svøbet  med  „De- 
klarationen", hans  første  og  sidste  Skuespil  forsøg. 

Man  maa  dog  ikke  opfatte  det  saaledes,  som  om 
der  i  denne  brogede  Mangfoldighed  ikke  var  nogen 
samlende  Traad.  Der  findes  ganske  sikkert  en  saadan, 
oven  i  Købet  en  der  er  stærkt  polemisk  i  sin  Tvin- 
ding. Man  faar  hurtigst  fat  paa  det  centrale  i  Bogen, 
naar  man  kaster  sig  over  det  lille  Stykke:  „Det 
uendeligt  smaa  og  det  uerdeligt  store  i  Poesien", 
det  eneste  af  Bogens  Stykker  —  med  Undtagelse  af 
Karakteristikkerne  —  der  ikke  har  Lejligheden  at 
takke  for  sin  Tilblivelse.  I  Virkeligheden  er  det  et 
lille  Essay  om  Shakespeare,  men  et,  hvori  Shake- 
speares sandselige  og  plastiske  Kraft  benyttes  til 
Bebysning  af  Manglerne  i  den  datidige  danske 
Litteratur:  Abstraktionens  Blegsot  og  Almindelighed. 
Det  fremhæves  her,  hvordan  det  er  de  ganske  smaa, 
tilfældige  og  ligegyldige  Træk,  der  gør  Shakespeares 
Personer  og  Steder  saa  levende.  Den  samme  Helt, 
hvem  Stoltheden,  Æresfølelsen,  Uafhængighedsdriften 
og  Modet  lægger  de  mest  sublime  Udtalelser  paa 
Læben,  hører  vi  spøge  og  snakke,  ja  vrøvle.  (Henry 
Percy.)  Men  paa  samme  Tid  indeholder  Shakespeares 
Karakterskildring  „det  uendeligt  store",  det,  hvori 
Tanken  udmunder.  Saaledes,  naar  det  siges  om 
Hotspur,  at  han  er  saa  dybt,  saa  ganske  en  Mand, 
at  man,  naar  man  har  lært  ham  at  kende,  finder  al 
Manddoms  Type  i  ham.  Han  er  det  i  den  Grad,  at 
han  i  den  moderne  Poesi  er  det  eneste  Modstykke 
til  Achilles  i  den  græske. 

Her  er  det  Maal  givet,  hvormed  Brandes  maaler 
den  hjemlige  Litteratur,  særligt  Skuespildigtningen, 
som  han  i  denne  Bog  væsentligt  har  for  Øje,  og 
som  jo  fortrinsvis  beror  paa  Menneskeskildringens 
Kunst.  Intet  Sted  skarpere  end  i  nævnte  Anmeldelse 
af  A.    Munchs:  „Lord  William  Russell",  hvor  det 

hedder:  „Den  femfodede  Jambe  er  bleven  vor 
Aleksandriner,  der  taber  det  uend  eligt  smaa,  som 
udgør  Livet,  igennem  Maskerne  i  sit  Net,  de  smaa 
fine  Træk,  som  sandses,  det  enkelte  i  dets  Ejen- 
dommelighed, det  naturlige,  det  anonyme  er  for- 
svundet, og  Femaktsdramaet  er  blevet  vor  regulære 
Tragedie,  ""som  forgæves  stræber  at  indfatte  det 
uendeligt  store,  som  er  Livets  Aarsag,  Grund 
og  Tj^pe,  i  sin  Ramme.  (Man  vil  se,  at  endogsaa 
Udtrykkene  her  er  hentede  ordret  fra  Afhandlingen 
om  „det  uendeligt  smaa"  osv.,  hvis  det  da  ikke  er 
omvendt,  at  denne  Artikel  er  en  Videreudvikling  af 
Indtryk  fra  Munchs  Stykke.) 

„Stykket",  hedder  det,  „er  interessant  som  et  af  de 
sidst  mulige  Produkter  af  den  Oehlenschlågerske 
Maner  og  Skole.  Man  genfinder  her  flere  af  Sko- 
lens gode  Traditioner,  en  rolig  Udvikling  af  Stoffet, 
Ligelighed  i  Diktionen,  Klarhed  og  Simpelhed;  her 
er  ingen  Kraftanstrengelse  og  ingen  Umodenhed; 
men  man  genfinder  ogsaa  alle  Skolens  Svagheder, 
førte  ud  i  deres  yderste  Konsekvenser.  Enhver 
Kunstskoles  Stil  ender  nemlig  med  at  præstere  sin 
Selvkritik  igennem  sin  Overdrivelse.  De  Parodier, 
som  skrives  for  at  drive  Spot  med  de  store  Mestre, 
have  kun  lidet  at  betyde.  Den  afgørende,  den  eneste 
interessante  Parodi  er  den,  som  leveres  af  de  store 
Mesteres  Beundrere  og  Elever.  (Noget  som  sande- 
lig ogsaa  J.  P.  Jacobsen  maatte  sande!)  Stifteren 
af  enhver  Skole  i  Kunst  og  Poesi  begynder  med  at 
fordybe  sig  i  den  Virkelighed  og  i  det  Liv,  han  vil 
fremstille,  og  medens  han  har  den  for  Øje,  frem- 
bringer han  sine  gode  og  store  Værker.  Senere 
trænger  mod  eller  med  hans  Villie  en  anden  Virke- 
lighed   sig   frem    mellem    ham    og   hin    første,    hver 

Gang  han  vil  stille  sig  Ansigt  til  Ausigt  med  den. 
Denne  Virkelighed  er  hans  egne  tidligere  Arbejder, 
hans  Fremgangsmaade,  hans  Stil.  Idet  han  nu  ikke 
mere  opererer  direkte  paa  Virkeligheden,  men  be- 
arbejder sit  eget,  forvandler  hans  Stil  sig  til  Maner. 
Saaledes  gik  det  Michel  Angelo,  saaledes  gik  det 
Oehlenschlåger. u 

Og  længere  henne  i  Artiklen  fortsættes  denne 
Tankegang  saaledes:  „En  Elev  af  Oehlenschlåger 
vil  hellere  rose  de,t  store  end  opløse  det  for  at  for- 
staa  det,  og  hellere  prise  end  karakterisere.  Hans 
Formaal  er  at  bevæge  og  begejstre,  ikke  at  gennem- 
skue og  henstille,  hans  Middel  hertil  er  en  lyrisk 
Rhetorik,  der  leder  Tilskueren  ikke  til  at  se  indad 
i  sig  selv,  men  til  at  se  opad  og  ud  i  det  blaa. 
Ingen  af  Karaktererne  forraade  ufrivilligt  deres 
Egenskaber  og  gennem  Egenskaberne  deres  Natur- 
grund og  deres  dybeste  Tanker;  deres  Egenskaber 
hænge  dem  skrevne  paa  Sedler  ud  af  Munden  og  de 
bære  deres  Hjerter  i  Knaphullet  som  Dekoration." 
Og  med  et  Eksempel  fra  Munchs  Stykke,  til  hvilket 
de  ovenanførte,  tilspidsede  og  stærkt  ironiske  Sæt- 
ninger vistnok  fortrinsvis  sigte,  fortsættes  der: 

„Lord  Russell  S3rnes  at  have  gjort  den  Sætning 
til  sit  Valgsprog,  at  det  er  bedre  at  rose  sig  selv 
end  at  sige  ondt  om  andre,  og  Lad}r  Russel  fore- 
viser sin  gamle  Tjener  sin  ægteskabelige  Lykke  ved 
at  læse  højt  for  ham  af  et  Brev,  som  hun  har 
skrevet  til  sin  Mand.  Hun  havde  før  slugt  Brevet, 
end  hun  havde  gjort  sig  skyldig  i  en  saadan  Profa- 
nation. Hun  havde  ikke  gjort  det  især  af  den 
Grund,  at  hendes  Brev  til  hendes  Mand  ikke  egnede 
sig  til  Oplæsning.  I  det  Brev.  hun  i  Stykket  læser 
for  Taunton,    er  et   Stykke   oversprunget,    der  lyder 

saaledes:  „Jeg  skriver  til  dig  i  min  Seng  med  din 
Hovedpude  bag  mig;  dér  skal,  det  haaber  jeg,  dit 
kære  Hoved  hvile  imorgen  Aften  og  endnu  mange 
Nætter."  Denne  Sætning  gør  Lady  Russell  mindre 
serafisk,  men  mere  menneskelig;  den  er  et  godt 
Vidnesbyrd  om,  af  hvad  Art  den  Udrensning  er, 
som  den  Oehlenschlagerske  Skole  i  sin  sidste  Fase 
maa  foretage  med  Virkeligheden." 

Og  om  Lord  Russell  siges  det,  „at  han  i  Strid 
med  Historien  og  med  Gruizots  Fremstilling  —  bliver 
en  fuldkommen  Martyr,  en  Dydshelt  uden  Tempera- 
ment, uden  Lidenskaber  og  uden  Skyld  i,  hvad  han 
anklages  for,  som  taber  i  Interesse  alt,  hvad 
han  vinder  i  Dyd.  Jo  mere  Behag  Englene  og 
de  kvindelige  Tilskuere,  disse  jordiske  Engle,  finde 
i  ham,  desto  mindre  Behag  vækker  han  hos  Ung- 
dommen, hvis  vi  ellers  have  en  Ungdom  i 
Danmark." 

Som  man  vil  se,  indeholdt  disse  Ord  ikke  blot 
en  skarp  Kritik  af  den  oehlenschlagerske  Skoles 
Ensidighed,  navnlig  i  dens  Udsanding.  men  tillige 
Programmet  for  ny  litterær  Udvikling,  Anvisning  paa 
en  Virkelighedskunst,  virkelig  ved  sin  mere  indtræn- 
gende Forstaaelse  af  Menneskenaturen  og  sin  Sand- 
hed i  dens  kunstneriske  Afspejling.  Men  det  er  en 
Kritik  udfra  rent  kunstneriske  Forudsætninger.  Her 
er  endnu  ikke  Tale  om  nogen  fri  Tanke,  men  kun 
fri  Tænkning  anvendt  paa  kunstneriske  Spørgs- 
maal  og  Opgaver.  Og  Forlatterens  Kritik  saa  vel 
som  hans  Anvisning  er  af  en  saa  selvindlysende 
Rigtighed,  at  alle,  skulde  man  synes,  om  end  maaske 
med  noget  Forbehold  overfor  Udtrykkenes  Skarphed, 
maatte  kunne  slutte  sig  til  dem.  Det  er  da  ogsaa 
det,    der  i  Tidens  Løb   er   sket,    og  de  Synsmaader, 

Georg  Brandes  lier  har  gjort  sig  til  Talsmand  for,  er 
nu  i  Virkeligheden  den  dannede  Almenheds  Fælleseje. 
Allerede  inden  anden  Del  af  „Kritiker  og  Por- 
trætter" var  udkommet,  var  Georg  Brandes  „tiber 
alle  Berge"  eller  dog  i  Paris.  Den  5te  April  var 
han  draget  afsted  —  ud  ,paa  sin  store  Udenlands- 
rejse, ud  for  at  hente  Lykkens  gyldne  Skind. 


III. 

Gennembruddet. 


For  den,  der  har  fulgt  Georg  Brandes'  For- 
fattervirksomhed indtil  1870,  maatte  det  være  klart, 
at  der  i  denne  var  Stof  til  en  Revolte,  til  en  Signal- 
forandring; men  det  var  endnu  ingenlunde  klart, 
neppe  heller  for  Brandes  selv,  at  denne  skulde  blive 
et  saa  skarpt  og  bittert  Brud  med  det  overleverede, 
som  den  blev. 

Medens  Brandes  havde  levet  herhjemme,  optaget 
af  Studier  og  i  Omgang  med  mange,  omslynget  af 
alle  Hjemmets  Baand,  havde  han  neppe  fundet  Lej- 
lighed til  at  klare  sig  sin  egen  Stilling  eller  til  at 
sætte  sig  Maal  for  sine  Fremtidsopgaver  ud  over  de 
nærmeste. 

Nu,  da  han  paa  en  Rejse  fik  Lejlighed  til  at 
komme  paa  Afstand  af  Hjemmet  og  de  hjemlige 
Forhold,  til  at  indsamle  personlige  Indtryk  af  Livet 
i  Udlandet,  af  dets  ledende  Strømninger  og  Mænd, 
kom  han  ogsaa  til  Klarhed  over  sig  selv,  der  fore- 
gik en  Løsrivelse  hos  ham  og  et  Gennembrud  af  de 
Tanker  og  Tendenser,  som  allerede  tidligere  havde 
ligget  paa  Bunden  af  hans  Skrifter.  Men,  man  tør 
ogsaa  tro,  at  det  voksede  under  hans  Hænder  i  Kraft. 

af  den  Konsekvensens  Fanatisme,  der  er  et  Grund - 
træk  i  Krandes'  Natur. 

Og  af  denne  Udvikling  fødtes  den  kæmpemæs- 
sige Plan,  der  skulde  blive  Programmet  for  hans 
Virksomhed  efter  hans  Hjemkomst  i  de  følgende, 
stormfulde  Kampaar.  Han  kom  til  at  se  paa  For- 
holdene hjemme  som  haabløse,  forsumpede:  mens 
det  øvrige  Europa  (d.  vv  s.  Frankrig)  havde  skabt 
sig  en  Kultur,  uafhængig  af  religiøse  Traditioner,  en 
fri.  menneskelig  Kultur  og  en  Litteratur,  der  frygt- 
og  hensynsløst  prægedes  af  Tidens  Tanker,  sad 
Danmark  derhjemme  fortabt  i  barnligt  Drømmeri, 
indspundet  i  Teologi,  som  intet  andet  Steds  havde 
Kurs. 

Det  havde  ikke  manglet  paa  Antydninger  af 
noget  saadant  i  hans  tidligere  Skrifter.  I  hans 
Essay  om  Richardt  havde  han  talt  om  „den  alt  for- 
tærende Theologi",  der  allerede  havde  mærket  en  af 
vore  betydeligste  Digtere  (Paludan-Muller)  og,  som 
det  synes,  ganske  opslugt  en  anden  (Hostrup)  og 
udtalt  det  Haab,  at  den  naadigt  vilde  spare  os 
„Deklarationen" s  Forfatter  —  et  Haab,  der  som 
bekendt  ikke  gik  i  Opfyldelse.  Udtrykket  har  dog 
her  endnu  en  vis  Godmodighed;  Forfatteren  følte 
sig  jo  ogsaa  sympatetisk  stemt  og  i  Taknemligheds- 
gæld til  alle  de  nævnte  Forfattere.  Senere,  efter 
Gennembruddet,  udtrykker  han  sig  langt  stærkere 
Det  hedder  i  Indledningen  til  „Emigrantlitteraturen" : 
„Ifald  man  tænkte  sig  et  Land  af  Danmarks  Størrelse 
bestyret  som  en  Art  Kina  og  imaginerede  sig  en 
Lov,  ifølge  hvilken  i  en  vis  given  Tid  ingen  andre 
end  teologiske  Kandidater  skulde  have  Stemmeret  i 
Litteraturen  eller  faa  Lov  til  for  deres  Landsmænd 
at  bearbejde  Indtrykkene  udefra,  saa  vilde  det  være 

et  interessant  Spørgsmaal  at  undersøge,  hvori  vel  en 
saadan  Litteratur,  forfattet  af  teologiske  Kandidater, 
vilde  blive  forskellig  fra  en  stor  Periode  og  Gruppe 
af  vor.1' 

Naar  Georg  Bn  ndes  har  skrevet  denne  Sætning 
om  Lassalle:  „Som  Agitator  traadte  Lassalle  ud  af 
sit  Telt",  saa  lade  de  samme  Ord  sig  anvende  paa 
ham  selv  efter  hans  Hjemkomst. 

Under  Fraværelsen  har  han  udkastet  sin  An- 
grebsplan, og  det  Signal,  han  ved  sin  Hjemkomst 
udstøder,  er  et  Angrebs-  og  Krigssignal.  Hans  Plan 
er  denne. 

Han  vil  paa  den  ene  Side  føre  Udlandets  Litte- 
ratur i  Marken  til  et  Angreb  paa  det  samtidige 
Danmark,  dets  Aandsliv,  dets  Litteratur,  dets  Tradi- 
tioner. Dette  skal  ske  i  et  stort  Værk,  inddelt  i 
seks  Afdelinger  og  formet  som  et  Drama  i  seks 
Akter.  I  den  første  Gruppe,  den  franske,  af  Rous- 
seau inspirerede  Emigrantlitteratur,  skal  den  be- 
gyndende Reaktion  mod  Revolutionen  og  det  attende 
Aarhundredes  Litteratur  fremstilles,  dog  saaledes,  at 
de  reaktionære  Strømninger  endnu  overalt  ere 
blandede  med  de  revolutionære.  I  den  anden  Akt 
—  Tysklands  halvkatolske,  romantiske  Skole  — 
vises  Reaktionen  mod  Oplysningstidens  Ideer  i  Stigen. 
Den  tredie  Akt,  hvori  optræder  Forfattere  som 
Joseph  de  Maistre,  Lammenais  i  dennes  orto- 
dokse Periode,  Lamartine  og  Victor  Hugo  i  den 
Tid,  da  de  under  Restaurationen  endnu  var  Legiti- 
misternes og  de  Klerikales  bedste  Støtter,  omfatter 
den  heftige  og  sejrrige  Reaktion.  Byron  og  hans 
Omgivelser  udfylder  fjerde  Akt.  Byron  skal  efter 
Forfatterens  Plan  være  Helten  i  Dramaet.  Hans 
Optræden  paa   Skuepladsen  frembringer   Omslaget  i 

Handlingen.  Som  femte  Forfattergruppe  følger  saa 
Frankrigs  romantiske  Skole,  den  nye  ved  Julirevolu- 
tionen fremkaldte  liberale  Bevægelse,  betegnet  ved 
Navne  som  Lammenais,  Hugo.  Lamartine, 
Musset,  George  Sand.  Og,  idet  Bevægelsen  nu 
gaar  fra  Frankrig  over  til  Tyskland,  breder  den  sig 
ogsaa  dér  blandt  yngre  —  overvejende  jødiske  — 
Forfattere  som  Heine,  Borne  og  Auerbach,  der 
gribes  af  Julirevolutionens  Ideer,  og  saaledes  ud- 
formes Dramaets  sidste  Akt. 

Det  er  et  stort  og  dristigt  udkastet  Stykke 
moderne  Litteraturhistorie,  Brandes  lier  har  undfanget 
Ideen  til.  Fortrinene  ved  en  saadan  Konstruktion 
er  selvindlysende.  Der  kommer  Enhed  og  Sammen- 
hæng i  Fremstillingen,  idet  det  naturligt  sammen- 
hørende samles  i  større  Grupper  og  der  kommer 
dramatisk  Liv  derover,  idet  det  hele  fremstilles  som 
en  historisk  Kontinuitet,  en  Udvikling  trukket  paa 
Fremskridtets  røde  Traad.  Det  faar  anderledes  Liv 
og  Karakter  end  Kompilatorernes  døde  Massesam- 
linger, hvor  smaat  og  stoit  blandes  i  ligegyldig 
Forskelsløshed  og  det  hele  fremtræder  som  en  Art 
Katalog,  i  hvilken  Navne  og  Værker  kun  fremtræde 
som  Numre  lige  som  Soldaterne  i  et  Kompagni. 
Dertil  kommer,  at  Litteraturen  ikke  behandles  som 
noget  for  sig,  løsrevet  fra  de  andre  Livsfænomener, 
men  i  Forbindelse  med  det  øvrige  Aandsliv,  med 
Politik  og  Videnskab,  Musik  og  Kunst,  og  at  Bag- 
grunden altid  tegnes  saa  vel  i  Biografiens  som  i 
Tidsbilledets  Form,  den  Baggrund,  hvorfra  Enkelt- 
skikkelserne hæve  sig  frem.  Kunstnerisk  set  har 
saaledes  denne  Fremgangsmaade  alle  Fortrin  paa  sin 
Side  og  den  har  ligesom  den  rembrandtske  Maale- 
maade  navnlig  den  store  Fordel,  at  Lyset  falder  fra 

én  bestemt  Side  med  kraftig  Lys-  og  Skyggevirkning 
og  malerisk  Kontnrgivning  .  .  . 

Men,  for  øvrigt  har  Planen,  som  det  let  ses, 
sine  store  og  iøjnefaldende  Svagheder.  Først  Vil- 
kaarligheden  i  det  hele  Anlæg,  i  de  valgte  Grupper, 
i  Opstillingen.  Disse  Forfattere  var  dog  ikke  de 
eneste,  maaske  ikke  en  Gang  altid  de  betydeligste  — 
med  andre  Ord  ved  denne  Systematik  overspringes 
andre  Digtere,  der  have  haft  fuld  saa  megen  Betyd- 
ning, fuld  saa  megen  digterisk  Værdi.  De  passe 
ikke  ind  i  Systemet,  de  have  maaske  ikke  tilhørt 
nogen  Gruppe,  men  indtaget  en  Plads  for  sig  selv. 
De  er  ikke  blevne  Gennemgangspunkter  for  Ideen, 
den  Tde,  som  Forfatteren  vil  skildre,  og  det  er  den 
eneste  Vej  til  Optagelse  i  denne  Rangforordning. 
De  store  engelske  Romanforfattere  komme  saaledes 
slet  ikke  med  i  disse  Hovedstrømninger,  Forfattere 
som  Dickens  og  T  hacker  av  eller  en  Forfatterinde, 
som  George  Eliot,  endda  de  have  haft  en  saa  emi- 
nent Indflydelse  paa  Aarhundredets  Udvikling.  Er 
de  ringere  end  de  franske  Prosaskildrere,  der  optræde 
i  Dramaet?  Ingenlunde.  Men  de  passe  ikke  ind  i 
Rammen.  Eller  tag  i  Tyskland  Forfattere  som 
Lenau,  Geibel,  Th.  Storm  og  den  af  Brandes 
selv  saa  skattede  Gottfried  Keller.  De  kommer 
heller  ikke  med.  De  kan  ikke  faa  Plads,  ti  de  tilhøre 
ikke  nogen  Korporation,  nogen  Gruppe.  Og  nu  hele 
dette  unge  Tyskland,  hæves  det  ikke  af  eksterritoriale 
Grunde  til  en  noget  fantastisk  Betydning,  der  ingen- 
lunde svarer  til  dets  virkelige?  Med  Undtagelse  af 
de  tre  ovenfor  nævnte  var  dets  Forfattere  jo  ikke 
særligt  betydelige  og  afsatte  ikke  en  Gang  dybere 
Virkninger  i  Samtiden.  Og  nu  Auerbach  med  hans 
fromme,  blaaøjede  Schwartzwaldergeschichten,  hvor- 

ledes  kommer  lian  i  Grunden  i  Skuffe  sammen  med 
saa  politisk  revolterende  Aander  som  Heine  og  Borne. 
Eller,  hvis  den  religiøse  Negativisme  er  Fællesmærket, 
hvordan  gaar  det  da  med  Heine  selv,  den  store 
Spotter,  der  omvendte  sig  paa  sit  Dødsleje  og  gjorde 
den  gamle  Vorherre  en  spøgefuld  Afbigt  for  sine 
mange  Uvorenheder  og  sin  kaade  Mund?  Traaden 
er  skrøbelig,  Arrangementet  vilkaarligt. 

Eller  hvor  vagt  er  ikke  det  Begreb  af  Natural- 
isme, hvormed  Forfatteren  sammenknytter  de  For- 
fattere, han  behandler  under  Fællestitlen  Naturalismen 
i  England?  I  Anskuelser,  politiske  og  religiøse,  i 
Naturel  og  Smag  er  disse  Digtere  vidt  forskellige. 
Brandes  indrømmer  selv,  at  „disse  Digtere  have  saa 
godt  som  ingen  Teori,  sjældent  nok  en  æstetisk, 
aldrig  nogen  filosofisk".  Hvori  ligger  da  det  fælles? 
Jo,  tor  det  første  deri,  at  disse  Forfattere  er  natio- 
nale. „Det  at  blive  national  vilde  i  England  sige  at 
blive  Naturalist,  som  det  i  Tyskland  betød  at  blive 
Romantiker,  i  Danmark  at  blive  oldnordisk".  Hvilken 
mærkværdig  Definition.  I  Følge  den  gaar  altsaa 
ogsaa  Oehlenschlågers  hele  oldnordiske  Digtning,  den 
ganske  danske  Romantik  med  baade  Grundtvig  og 
Ingemann  op  i  Naturalismens  store  Fællesskab.  Men 
et  Begreb,  der  er  saa  omfattende,  saa  ubegrænset, 
duer  ikke  til  Karakteristik.  Heller  ikke  er  det 
hverken  lidt  eller  meget  beslægtet  med  det  Begreb 
af  Naturalisme,  Brandes  senere  har  opstillet,  naar 
han  hævder,  at  det  ene  afgørende  er,  at  „Stand- 
punktet er  taget  indenfor  Alnaturen.  ikke  i  det 
dogmatisk-overnaturlige".1) 


'  i  ..Det  moderne  Gennembruds  Mænd"  Pag  398. 

Og  nu  denne  engelske  Lord,  der  bliver  Helten 
i  det  hele  Drama,  Gennem  brudsmanden  for  det  hele 
Aarhundrede?  Mon  han  ogsaa  er  Opgaven  voksen? 
Mon  han  fylder  tilstrækkeligt?  Det  kan  dog  nu  paa 
det  meste  af  et  A  århundredes  historisk  Afstand  ikke 
længer  være  skjult  for  nogen,  at  der  var  en  hel  Del 
uægte  Effekt  ved  ham,  og  at  hans  Torden  ikke  saa 
sjældent  var  en  lidt  hul  Teatertorden.  Jeg  ved  meget 
godt,  at  det  ikke  er  saa  længe  siden,  at  et  af  Eng- 
lands største  Blade  —  The  Standard  —  titulerede 
ham  the  greatest  Englishman  of  tliis  Century,  og  at 
han  fyldte  en  Del  i  sin  Samtids  Bevidsthed  kan 
ikke  nægtes;  men,  mon  hans  hele  Revolte  nu  alligevel 
var  saa  stort  bevendt.  Den  ædle  Lord,  som  virkelig 
var  en  veltalende  Digter,  der  oven  i  Købet  forstod 
at  drappere  sig,  vejer  just  ikke  netop  særligt  til  ved 
sine  Anskuelser,  og,  skønt  han  selvfølgeligt  fandt 
Efterlignere  i  alle  Lande,  turde  hans  Stilling  som 
Gennembrudsmand  og  revolterende  Aand  dog  være 
noget  overvurderet  i  Georg  Brandes'  Behandling. 

Det  er  ikke  alene  i  Behandlingen  af  Grupperne 
og  de  store  Masser,  at  Planen  vil  fremkalde  Forsk}^!- 
ninger  og  Yilkaarlighed  i  Arrangementet,  men  ogsaa 
de  enkelte  Personer,  som  optræde  i  Dramaet  vil  let 
blive  underkastede  en  noget  pjrokrustisk  Behandling. 
Idet  de  saa  at  sige  indkomponeres  i  Totalbilledet,  vil 
de  blive  anbragte  netop  paa  den  Plads  og  i  den 
Belysning,  som  Helhedsvirkningen  og  den  dramatiske 
Virkning  kræver.  Skildringen  vil  understrege  netop 
de  Sider  og  Egenskaber  i  deres  Karakter  og  Virk- 
somhed, som  stemmer  med  Værkets  Tendens  og  Plan. 
Det  mærkes  da  ogsaa  f.  Eks.  netop  i  Skildringen  af 
Byron,  der  ganske  sikkert  er  baade  idealiseret  og 
forstørret.     Den,    der   forudsætningsløst    giver    sig    i 

Lag  med  Læsningen  af  Byrons  Værker,  vil  ingen- 
lunde faa  det  Indtryk,  han  modtager  ved  at  gøre 
Bekendtskab  med  Digteren  gennem  Brandes'  Skil- 
dring af  ham. 

Men  endelig  kan  man  jo  med  Rette  spørge,  naar 
man  har  sluttet  Læsningen  af  „Hovedstrømningerne1", 
hvad  saa?  Naar  den  ved  Julirevolutionen  fremkaldte 
Bevægelse  har  sejret,  ikke  blot  i  Frankrig,  men  ogsaa 
i  det  unge  Tyskland,  hvad  saa?  Historien  er  jo 
ikke  dermed  afsluttet,  den  fortsætter  ganske  roligt 
sit  Løb.  Vil  den  nu  ogsaa  fortsætte  i  det  her  an- 
tydede Leje?  Eller  vil  ny  Reaktion  afløse  den  i 
Bogen  skildrede  Aktion?  Historien  bevæger  sig  jo 
ikke  fremad  efter  nogen  afstukket  Linie,  den  følger 
ikke  nogen  forud  fastsat  Plan.  Den  er  stadig 
eksperimenterende,  stadig  underkastet  Indflydelser, 
der  ikke  logisk  lade  sig  deducere  af  tidligere  Be- 
givenheder. Her  spille  ikke  blot  Tidsstrømningerne 
en  Rolle,  men  ogsaa  Personer  og  Ting,  der  i  al  Fald 
for  menneskelige  Øjne  tage  sig  ud  som  Tilfældig- 
heder. Det  er  bekendt  nok,  hvor  lidt  det  hele  af 
Heine  udkastede  Fremtidsperspektiv  gik  i  Opfyldelse, 
hvor  haardt  Historien  desavouerede  hans  vittige 
Spot  over  Prøjserdømmet  i  hans  „Deu.tschland,  ein 
AVmtermiuvheu".  Prøjserdømmet,  som  han  hud- 
flettede med  sit  Vids  Sporpioner,  tog  ikke  Flugten, 
som  han  havde  spaaet.  det  voksede  sig  stort  og 
stærkt  paa  det  Frankrigs  Bekostning,  som  Heine 
havde  ment  skulde  knuse  det.  Det  tilintetgjorde 
Smaatj^skeriet,  samlede  det  splittede  Tyskland  til  én 
Rigskolos,  organiserede  det,  tog  Rhinen  tilbage  og 
knuste  Franskmændene  og  deres  Overmagt  i  det 
frygtelige  Sammenstød.  Den  Barbarossa,  som  Heine 
spottende  lod  tælle  Heste  i  Kiiffhauser-Bjerget,  blev 

en  Dag  færdig  med  at  tælle  sine  Mænd;  han  sam- 
lede dem,  brød  ud  af  Bjerget  og  virkeliggjorde 
Sagnet  paa  en  Maacle,  som  Vintereventyrets  For- 
latter mindst  havde  drømt  om.  Det  er  sandt,  at  de 
ved  Revolutionerne  fremkaldte  Aandsstrømninger 
fortsætte  sig  i  et  Omfang  og  under  Former,  som 
ikke  den  Gang  lod  sig  forudse,  i  Nutidens  Arbejder- 
bevægelse, i  den  moderne  Socialisme;  men  Nutidens 
Koncentration  frembragte  ogsaa  af  Tidens  Kaos 
Rigscentrer  med  en  Styrke  og  en  Organisation, 
hvorom  man  i  Datidens  individualistiske  Søndring 
og  Splittethed  end  ikke  kunde  drømme. 

Endelig  lader  jo  med  Rette  den  Betragtning  sig 
fremsætte,  at  man  ikke  af  Revolutionsideernes  Sejr 
i  andre  Lande  kan  drage  noget  Bevis  for  deres 
Rigtighed.  Magt  er  ikke  Ret.  Naar  Brandes  af  sit 
store  Seksbinds-Drama  vil  uddrage  den  Lære,  at  vi 
ere  blevne  en  40  Aar  bag  efter  Europa,  saa  lader  et 
saadant  Bevis  sig  ikke  føre.  Vilkaarene  ere  for- 
skellige i  de  forskellige  Lande.  Danmark  har  ingen 
Revolutioner  haft  i  dette  Aarhundrede ;  ikke  desto 
mindre  er  det  naaet  fuldt  saa  vidt  i  borgerligt  Frem- 
skridt og  Frihed  og  i  almindelig  Oplysning  langt 
længere  end  de  Lande,  der  i  vort  Aarhundrede  have 
oplevet  en  hel  Række  af  Revolutioner.  Er  det 
sandt,  at  den  danske  Digtning  ingensinde  i  vort 
Aarhundrede  havde  befundet  sig  i  en  saadan  Hen- 
døen  som  da1)  —  i  Halvfjersernes  Begyndelse  — 
saa  beviser  det  heller  ikke  det,  som  Forfatteren  vil, 
at  Danmark  var  forsinket  i  almindeligt  Kulturfrem- 
skridt, at  det  var  blevet  stikkende  i  „Reaktionens 
Sump".     Litteraturen  er  i  saa  Henseende  ikke  noget 

sikkeit  Maal  —  i  saa  Fald  maatte  Tyskland  da  for 
Øjeblikket  stikke  i  Sump  til  Halsen;  ti  den  tysk- 
Skønlitteratur  er  unægteligt  for  Øjeblikket  den  bare 
Fattigdom  og  Elendighed.  Den  danske  Litteraturs 
Stagnation  paa  hin  Tid  var  en  ganske  naturlig  Følge 
af  dens  tidligere,  rige  Blomstring  —  intet  Træ  bærer 
rigt  hveit  Aar  —  og  hvad  angaar  den  litterære 
Blomstring,  saa  påaviser  den  tyske  Litteraturforsker 
Scherer,  at  der  er  seks  Aarhundreder  mellem  to  paa 
hinanden  følgende  Blomstringsperioder  i  Tysklands 
Litteratur.  Det  var  da  ikke  at  vente,  at  den  danske 
Litteratur,  der  præsteres  af  et  meget  mindre  Antal 
Individer,  skulde  kunne  opvise  en  Guldalder  hvert 
Decennium. 

Ikke  desto  mindre  var  det,  som  det  ligger  udtalt 
i  de  ovenanførte  Ord  af  Georg  Brandes,  tydeligt  nok 
hans  Mening,  at  hvis  den  danske  Litteratur  var 
sunket,  saa  skulde  den  nu  rejse  sig  igen.  En  ny 
Litterr.tur,  hverken  mer  eller  mindre,  det  var  en  af 
Betingelserne  for  den  Aandslivets  Revoltering,  som 
han  vilde  iværksætte,  og  derfor  satte  han  sit  Ord  i 
Pant.  Vi  finde  en  saadan  Bebudelse  i  Artiklen  om 
Richardts  „Deklarationen",  hvor  det  hedder:  „Vi 
kunne  ikke  evigt  nøjes  med  Vaudeviller,  vi  maa  en 
Gang  faa  et  Drama  at  se.  Af  de  tvende  Strømme. 
i  hvilke  vort  Lystspil  nu  er  mundet  ud,  vil  den  ene 
tabe  sig,  bestandigt  tyndere,  i  Sandet;  den  anden 
kan  endnu  svulme  til  en  Flod.  Den  ene  Retning 
er  den  mod  den  rene  Lystighed,  de  blotte  Løjer; 
den  har  selv  i  sine  bedste  Frembringelser,  som 
Hostrups  „Soldaterløjer"  og  „Intrigerne",  det  tilfælles 
med  Dame-,  Duft-  og  Kasinovaudevillen,  at  den 
handler  om  ingenting.  Den  anden  Retning  er  den 
alvorligere  mod  det  virkelige  Liv;  den  forsøger  paa 

at  fremstille  Mennesker,  som  ikke  have  Roesaft,  men 
Blod  i  deres  Aarer ;  den  stræber  at  give  et  omfattende 
og  sanddru  Billede  af  vore  Sæder  og  Forhold.  Som 
det  bedste  Arbejde  af  den  Art  staar  trods  mango 
Svagheder  Hostrups  „Tordenvejr",  et  af  Digterens 
sidste  Stykker,  der  med  sit  dygtige  Figurgalleri  er 
i  Slægt  med  Blichers  Noveller  og  Dalsgaards  Genre- 
malerier. I  dette  Hjulspor  maa  vort  Lystspil  slaa 
ind,  og  for  at  gøre  det  bredere  og  dybere 
maa  Roman  og  Novelle  vise  Vej.  Vi  mangle 
endnu  helt  en  Romanlitteratur,  og  før  vi  faa  den, 
faa  vi  neppe  noget  Drama.  Det  gælder  ikke  mere 
om  først  og  fremmest  at  præstere  det  komiske.  Vi 
maa  først  og  fremmest  have  Materialet  bragt  for 
Lyset  .  .  .  Gid  vore  Digtere,  hvis  vi  have  nogen 
(af  alle  sikre  Ting  er  den  sikreste  den  at  tvivle). 
vilde  forlade  de  ufrugtbare  Kunstarter  og  som  for- 
standige Bjergmænd  søge  til  de  rige  Aarer.  Selv 
det  store  Talent  kan  ikke  vedblive  at  tære  paa  det 
gamle  Forraad,  selv  det  mindre  Talent  faar  Kapitaler 
mellem  Hænder,  naar  det  finder  et  længe  opsamlet 
og  endnu  ubrugt  Stof.  Lægger  man  blot  Haand 
paa  Værket,  vil  man  se,  at  ingen  behøver  at  for- 
stumme; end  ikke  Tanken  paa  Kritiken  bør  skræmme 
nogen;  ti  uanset,  at  en  Forfatter  ikke  bør  tænke 
mere  paa  Kritiken,  end  Soldaten  bør  tænke  paa 
Hospitalet,  saa  vil  enhver  Kritiker,  hvem  det  ligger 
paa  Hjerte,  at  vor  Litteratur  ikke  skal  dø  af  en  vis 
Art  Tæring,  som  paa  Latin  hedder  sancta  simplicitets, 
opmuntre  ethvert  alvorligt  og  talentfuldt  Forsøg  paa 
at  gribe  dybere,  skildre  sandere  og  male  med 
stærkere  Farver,  end  det  hidtil  er  sket  paa  vort 
Teater". 

Man  vil  se,  at  disse  Ord  indeholde  en  direkte 
Opfordring  til  at  tage  fat  paa  Frembringelsen  af  en 
ny  Litteratur,  og,  skønt  Opfordringen  vel  nok  i 
første  Linie  er  rettet  til  den  Forfatter,  om  hvem  han 
skriver  —  til  Chr.  Richardt  —  saa  rækker  den  videre 
ud  over  Hovedet  paa  ham  til  Litteraturens  unge  og 
til  dens  ufødte  Muligheder. 

Den  samme  Tanke  genfindes  paa  andre  Steder, 
saaledes  i  Artiklen  om  Hostrups  „Genboerne"  („Kri- 
tiker og  Portrætter"  Pag.  278),  hvor  Brandes,  efter  at 
have  rost  Hostrup  i  de  stærkeste  Udtryk  som  den 
Digter,  der  siden  Holbergs  Dage  har  leveret  os  et 
enestaaende  Galleri  af  sin  Samtid,  slutter  med  at 
sige:  „Jo  varmere  ens  Kærlighed  er  dertil  (til  „Gen- 
boerne"), jo  større  Beundring  man  nærer  for  dets 
Digter,  desto  inderligere  ønsker  man,  at  ogsaa  denne 
Generation  maatte  være  saa  lykkelig,  at  en  Digter 
opstod  i  den,  der  var  i  Stand  til  at  male  og  træffe 
Nutidens  Samfundsliv  med  samme  Genialitet,  hvor- 
med en  foregaaende  Slægt  her  er  taget  paa  Kornet." 

Andetsteds  giver  han  mere  direkte  Anvisninger, 
som  naar  han  i  Artiklen  om  Hertz'  „Et  Herresel- 
skab" (den,  som  A.  Munch  tog  ham  saa  ilde  op) 
direkte  udpeger  Studenterstanden.  „Den  fede  Kalv 
er  salva  reverentia  Studenterstanden,  der  nu  saa 
længe  har  svælget  i  Latterligheden,  at  den  fremfor 
nogen  er  moden  til  Kniven.  Alt,  hvad  man  beundrer 
hos  Kammerjunkerne,  vil  man  jo  i  tifold  større  Stil 
kunne  genfinde  hos  Flertallet  (Dosmerne  er  altid 
Flertallet)  blandt  Athenes'  altid  sejrrige  Sønner,  og 
det  i  Forening  med  mangfoldige  meget  interessantere 
og  morsommere  Egenskaber.  Eller,  tror  man  virke- 
lig, at  Kammerjunkerstanden  kan  hamle  op  med 
Studenternes    i    saadanne    uvurderlige    Lj^stspilegen- 

skaber  som  Karakterløshed,  Umandighed,  Frasevæsen, 
Eftersnakken  og  Eftertraven?  Aabn  dine  Øjne,  du 
skrivende  Beboer  af  det  latinske  Land,  og  du  vil 
se,  at  du  ikke  behøver  at  rejse  udenlands  for  at 
botanisere  blandt  disse  Planter". 

Saaledes  virker  Brandes  rundtom  direkte  stimu- 
lerende, ansporende  og  har  uden  Tvivl  gjort  det 
endnu  mere  i  mundtlige  Samtaler  med  dem  af  sine 
samtidige,  til  hvem  han  knyttede  litterære  Forhaab- 
ninger. 

Men,  som  man  ser,  er  det  navnlig  en  dramatisk 
Produktion,  han  har  for  Øje,  og  naar  han  taler  om 
Nødvendigheden  af  at  skabe  en  Roman-  og  Novelle- 
litteratur, tænker  han  sig  den  kun  som  et  Gennem- 
gangsled, en  Forskole  til  et  nationalt  Drama. 

I  Norge  opfyldtes  forholdsvis  hurtigt  Forfatte- 
rens Haab  om  en  ny  dramatisk  Produktion  af  dybere- 
gaaende  psykologisk  Art  og  det  ganske  uden  nogen 
forberedende  Roman-  og  Novellelitteratur  som  Gen- 
nemgangsled. I  Danmark  derimod  fik  man  vel  den 
eksperimenterende  Romanlitteratur,  der  dog  som 
oftest  ikke  naaede  ud  over  Eksperimentets  Stadium. 
De  Dramaer  derimod,  som  frembragtes  i  Aarhun- 
dredets  Slutning,  var  næppe  af  den  Art  eller  Vægt, 
at  de,  deres  tekniske  Fortrin  ufortalte,  var  egnede 
til  at  stille  Fortidens  i  Skygge.  Nogle  af  dem 
syntes  direkte  at  fortsætte  Fortidens  Strømning, 
mens  de  alvorligere  af  dem  som  Einar  Christiansens' 
manglede  den  digteriske  Gennembrudskraft,  den  dra- 
matiske Gnist,  der  tænder  Sindene  i  Brand. 

Den  menneskelige  Natur  lader  sig  en  Gang  ikke 
forandre  —  heller  ikke  det  nationale  Naturel  —  og 
som  den  danske  Litteratur  i  Guldalderen  havde  sin 
Styrke  i  det  lyriske,  i  Stemningens  impulsive  Kraft, 

eller  i  dens  Inderlighed  og  Finhed,  saaledes  blev 
det  ogsaa  i  den  realistiske  Periode,  kun  at  de  lyriske 
Udmalinger  nu  ofte  indlagdes  i  Romanerne,  som  de 
befrugtede  uden  dog  at  kunne  bære  dem. 

Den  Trylleformel,  hvorved  denne  ny,  virkelig- 
hedstro Litteratur  skulde  fremmanes,  blev  Sætningen 
om  at  „sætte  Problemer  under  Debat".  Den  findes 
som  bekendt  i  „Hovedstrømningerne'^  første  Bind  i 
,,  Emigrantlitteraturen u  (1ste  Udg.  Pag.  15),  hvor 
det  hedder: 

„Det,  at  en  Litteratur  i  vore  Dage  lever,  viser 
sig  i,  at  den  sætter  Problemer  under  Debat.  Saa- 
ledes  sætter  f.  Eks.  George  Sand  Ægteskabet, 
under  Debat,  Voltaire,  Feuerbach  og  Byron 
Religionen,  Proud'hon  Ejendommen,  den  yngre 
Alexander  Dumas  Forholdet  mellem  de  to  Køn 
og  Emile  Augier  Samfundsforholdene.  At  en 
Litteratur  intet  sætter  under  Debat,  er  det  samme 
som,  at  den  er  i  Færd  med  at  tabe  al  Betydning. 
Det  Folk,  som  frembringer  den,  kan  da  længe  nok 
tro,  at  Alverdens  Frelse  vil  komme  fra  det  (en  Hen- 
tydning til  Rud.  Schmidts  idelige  Forkyndelse  af 
Nordens  Frelsermission  overfor  Tidens  Spedalskhed), 
det  vil  se  sig  skuffet  i  sin  Forventning;  det  bliver 
ikke  mere  et  saadant  Folk,  som  styrer  Udvikling  og 
Fremskridt,  end  Fluen  gjorde  det,  da  den  mente  at 
drive  Vognen  frem,  fordi  den  nu  og  da  gav  dens 
Heste  et  ubetydeligt  Stik". 

I  denne  Proklamation  har  man  den  nye  Be- 
vægelse —  Halvfjersernes  —  in  nitce;  man  har  den 
i  hele  dens  polemiske  og  skæbnesvangre  Ensidighed, 
he,r  er  Litteraturen  kun  betragtet  som  en  Murbrækker 
for  nye  Ideer,  politiske,  sociale  og  religiøse.  Den 
har   ikke   længere   sit  Midtpunkt  i   sig   selv  som  en 

selvstændig  Livsmagt,  men  er  en  Lejeknægt  i  frem- 
med Sold. 

Man  vilde  ikke  have  ventet  dette  af  Georg- 
Brandes;  ti  det  er  i  den  evidenteste  Modsigelse  med 
det  Standpunkt,  han  tidligere  havde  indtaget  og 
forsvaret.  Saaledes  hed  det  i  hans  første  Essay  om 
Henrik  Ibsen:  „En  Kilde  til  den  nyere  norske  Digter- 
skoles  fleste  Ufuldkommenheder  er  den:  altfor  meget 
at  ville.  En  vis  bestemt  Kunstbestræbelse  tager 
Fantasien  i  Beslag;  man  mærker  altfor  meget 
Kraftanstrengelse  og  Hensigt.  De  sande 
store  Digtere  og  Kunstnere  have  intet 
„villet",  de  have  digtet,  malt  og  kompo- 
neret, som  Mozart  komponerede,  da  han 
skrev  „Don  Juan".  Hos  Ibsen  giver  dette  Villiens 
Overherredømme  sig  til  Kende  i  den  Holle,  Reflek- 
tionen  spiller  hos  ham;  ti  Reliektionen  er  hos  ham 
det  Medium,  gennem  hvilket  Villien  indvirker  paa 
Fantasien.  Jeg  har  oftere  i  det  foregaaende  maattet 
bruge  Ordet  „Tanke",  naar  det  kom  an  paa  at  frem- 
hæve det  poetiske  hos  Ibsen.  Det  taler  ikke  til 
Fordel  for  en  Digter,  naar  det  tidt  bliver  nødven- 
digt at  benytte  dette  Ord.u  Det  bebrejdes  gentagne 
Gange  Ibsen,  at  han  er  Polemiker  og  Moralist,  saa- 
ledes Pag.  241,  hvor  det  hedder:  „Hvor  skulle  vi 
nu  hos  Ibsen  søge  det  nye?  Det  danske  Publikum 
har  lært  ham  at  kende  som  Polemiker.  Ifald  han 
ikke  var  andet  og  mere,  var  der  ikke  stort  Haab  at 
knytte  til  ham;  en  blot  nedbrydende  Aand  er  ikke 
en  poetisk."  Og  i  Slutningen  af  Afhandlingen1) 
hedder  det  i  Samklang  hermed,  at  hvis  Ibsen 
havde    været    Filosof,    som    en    Digter    bør 

være  det1),  da  vilde  han,  i  Stedet  for  at  kæmpe 
som  en  Besærk  imod  Selvskuffelsen ,  have  anvist 
Fantasteriet  den  det  tilkommende  Plads  i  Menneske- 
livet, og  vilde  vel  have  set,  at  Illusionen,  foruden 
at  være  en  farlig  og  fordærvelig  Magt,  hvad  villig 
indrømmes,  indtil  en  vis  Grad  er  for  det  første 
uundgaaelig,  altsaa  nødvendig,  for  det  andet  gavn- 
lig, trøstende,  skøn,  som  den  Illusion,  at  der  er  en 
Himmel,  altsaa  anden  Gang  nødvendig.  Men,  til  en 
saadan  Betragtning  har  Ibsen  for  Tiden  hverken 
Lyst  eller  Kald,  han  er  ikke  længere  vel  tilpas  uden 
som  Polemiker."  (Det  er  „Per  Gynt",  der  har  foran- 
lediget disse  Udtalelser). 

Nu  har  Brandes  vendt  sig  til  den  stik  modsatte 
Anskuelse.  Nu  skal  Litteraturen  ikke  længere  leve 
sit  eget  Liv,  den  skal  dokumentere,  at  den  lever,  ve  1 
at  træde  i  Tjeneste  hos  Fremskridtet  og  sætte  Pro- 
blemer under  Debat.  Nu  hedder  det  ikke  længere, 
at  de  sande,  store  Digtere  have  intet  „villet";  tvært- 
imod forsøger  Brandes  at  dokumentere,  at  de  For- 
fattere, der  duer  noget,  særligt  de  franske,  altid  have 
yndet  at  sætte  Problemer  under  Debat,  saa  vel  i 
dramatisk  Form  som  i  Romanform,  og  for  at  demon- 
strere det  ret  eftertrykkeligt,  plukker  han  fra  den 
lovpriste,  franske  Litteratur  en  Buket  af  saadanne 
og  holder  sine  Landsmænd  under  Næsen  for  at  bi- 
bringe dem  en  gavnlig  Nysen,  der  kan  bringe  deres 
Organismer  i  livfuldere  Funktion.  Nogen  særligt 
fyldig  Buket  er  det  dog  ikke  blevet,  den  overrasker 
nærmest  ved  sin  Magerhed,  ved  Navnenes  Faatallig- 
hed.  Og  saa  er  de  endda  sankede  sammen  fra  flere 
Lande  og  fra  to  Aar hundreder!     Og  hvilken  under - 

lig  Virkning  Proudhon  gør  i  denne  Sammenhæng! 
En  professionel  Socialøkonom,  stukket  ind  midt 
mellem  de  skønlitterære  Forfattere.  Ti  det  var  jo 
dog  Skønlitteraturen  —  Roman  og  Drama  —  Talen 
var  om.  Og  nu  Feuerbaeh,  en  Religionsfilosof! 
I  denne  Sammenstilling  er  al  Distinktion  forsvundet, 
al  Sondren  mellem  digterisk  og  videnskabelig  Pro- 
duktion, naar  blot  Retningen  er  tilpas.  Det  synes 
virkelig,  som  om  denne  Liste  over  problemdebatterende 
Forfattere  ved  sin  Faatallighed  bekræfter  Brandes" 
egen  tidligere  Paastand  om,  at  „de  sande  store  Dig- 
tere have  intet  villet".  At  Digterne,  særlig  de  store 
og  selvstændige,  ikke  forbliver  upaavirkede  af  deres 
Tids  Tanker  og  Liv  er  naturligvis  en  anden  Sag, 
og  det  bekræftedes  ogsaa  af  Halvfjersemes  Littera- 
tur, der  var  mættet  af  sin  Tids  Virkelighed,  af  dens 
Uro,  dens  sociale  Bestræbelser,  dens  demokratiske 
Stræben.  Men  det  er  et  karakteristisk  Bevis  for,  hvor 
lidt  Digtningen  lader  sig  kommandere,  selv  om  man 
har  Forfatterne  i  sit  Sold,  at  af  de  ny  Forfattere, 
der  virkeligt  betød  noget,  blev  den  ene  hverken 
Psykolog  eller  debatterende  Samfundsskildrer,  men 
en  selvbespejlende  Lyriker,  der  nok,  naar  det  kom 
højt,  kunde  formulere  et  politisk  Program  paa  Vers, 
men  hvis  Styrke  laa  paa  helt  andre  Felter,  og  en 
anden  blev  en  mesterlig  og  enestaaende  Maler  med 
den  aabneste  Sans  for  Sprogets  Farver  —  ogsaa 
dets  Klangfarver  —  og  for  Stemningens  fineste 
Nuancer,  de  Ting,  som  „Sanserne  fable  om  i  deres 
Drømme",  der  vel  nok  kunde  forme  en  Hymne  til 
Ateismen,  men  som  for  Resten  ikke  satte  noget  som 
helst  mellem  Himmel  og  Jord  under  Debat,  men  gik 
hen  og  skrev  stik  mod  „Gennembruddets  Program  en 
historisk    Roman,    mens    lian    for    øvrigt    førte    en 

Forskers  og  Drømmers  stille  Liv  fjernt  fra  Døg- 
nets Kampplads.  Og  disse  to  var  af  Gennembruddets 
Forfattere  de  eneste,  der  var  af  første  Rang. 

Den  nye  Teori  modsagdes  saaledes  gennem  Bran- 
des' egne  Tilhængere  og  Meningsfæller.  Kravet  var 
urigtigt  stillet.  Georg  Brandes  havde  forset  sig  paa 
den  franske  Litteratur  med  dens  overvejende  Forstan- 
dighed og  epigrammatiske  Logik  og  en  deraf  født 
Tilbøjelighed  til  at  behandle  et  eller  andet  „Problem" 
i  dramatisk  Form  eller  Romanform,  en  Tendens,  der 
dog  ingenlunde  er  saa  almindelig,  som  man  efter  den 
anførte  Udtalelse  skulde  tro. 

Men  Georg  Brandes  havde  under  sin  Udenlands- 
rejse omskabt  sig  i  en  Agitators  Skikkelse.  Han 
vilde  ikke  længere  belære  æstetisk  —  selv  om  der 
var  en  Kunstners  Sjæl  deri  —  nu  vilde  han  refor- 
mere religiøst,  han  vilde  revoltere  Aanderne.  Som 
Agitator  betraadte  han  sit  Kateder,  da  han  den 
tredie  November  1871  mødte  paa  Universitetet  for 
at  holde  sin  første  Forelæsning,  Indledningsforelæs- 
ningen til  Hovedstrømningerne.  Det  var  et  Banner, 
han  vilde  plante  og  Bannerets  Indskrift  var:  Den 
frie  Tanke. 

Som  et  Trompetstød  klinger  dette  Angrebssignal 
ud  fra  hans  første  Forelæsning,  hvori  han  bekender 
sin  Tro  paa  „den  frie  Forsknings  Ret  og  den  frie 
Tankes  endelige  Sejr".  Om  Overbærenhed  beder 
han  for  sin  Uerfarenheds  Mangler;  hans  Evner,  hans 
Kundskaber  er  lige  ufuldkomne  —  Tid  og  Øvelse 
maa  rette,  hvad  der  mangler;  men  med  Hensyn  til 
sine  Grundanskuelser,  sine  ledende  Principer  og  Ideer 
forlanger  han  ingensomhelst  Overbærenhed.  „Hvad 
der  i  denne  Henseende  maatte  støde  Dem,  vil  ikke 
blive  forandret".     Mærkeligt    nok  har   Brandes   her 

valgt  at  udtrykke  sin  Anskuelse  ikke  i  Videnskabs- 
mandens absolute  Form,  men  i  Form  af  en  Tros- 
bekendelse. Jeg  bekender  mig  til  Troen  paa  .  .  . 
Det  er  uendeligt  karakteristisk  for  det  Temperament, 
der  banker  i  disse  Forelæsninger;  men  det  forklarer 
tillige,  ti  ny  Tro  føder  ny  Fanatisme.  Her  ligger 
for  en  stor  Del  Nøglen  til  den  hele  lange  Strid, 
Forklaringen  af  dens  Voldsomlied,  dens  ulægelige 
Bitterhed.  Som  en  Orlando  Furioso,  ladet  med  Fana- 
tisme, med  Trods,  med  Uforsonlighed  aabner  han 
Felttoget,  ubøjelig  som  Cato  og  dog  i  en  Byronsk 
Attitude  med  lyrisk  Slængkappe  over  Armen. 

Og  der  neden  under  Katedret  sad  de  unge  og 
stirrede  med  Øjne,'  der  blev  store  og  blanke  af  For- 
undring. En  saadan  Revolution  var  det  jo  netop  de 
havde  drømt  om,  og  se!  Idealerne  var  nedstegne 
paa  Jorden,  nu  stod  han  der,  Forkynderen  af  det 
ny,  tusindaarige  Skønhedsrige,  forkyndende  Frihedens 
Evangelium,  Individets  Løsrivelse  fra  Aarhundreder- 
nes  døde  Traditioner,  fra  Samfundsvedtægternes 
Tvang.  Med  den  nye  Pagts  Bøger  —  Digternes 
hellige  Værker  —  i  sin  Haand  stod  han  dér  som  en 
af  Bjærget  nedstegen  Moses,  omstraalet  af  en  ny 
Aabenbarings  Glans!  Det  var  jo  netop  noget  saa- 
dant,  hvorom  de  havde  drømt,  hvorom  Ungdommen 
altid  drømmer,  mens  den  uforstaaende  gaar  rundt 
mellem  al  Tilværelsens  Ubegribelighed  og  støder  an 
baade  her  og  der.  Om  han  greb  fejl  i  det  mindre, 
om  han  konstruerede  vilkaarligt,  om  han  gjorde 
Uret  i  sin  Bedømmelse  her  eller  der,  hvad  brød  de 
sig  om  det;  Ungdommen,  der  altid  er  absolut,  døm- 
mer absolut;  han  var  det  nyes  Mand,  Lysbringeren, 
der  havde  den  store  Ret,  Begejstringens  evige  Ret, 

og    alt    det    andet   laa  udenfor  og  bagved,    det  kom 
dem  ikke  ved. 

En  jordisk  Skønhedshave  til  Gengæld  for  det 
tabte  hinsides,  et  Watteausk  Arkadien,  der  blaanede 
bort  i  blide  Skygger  og  med  Fauners  og  Nymfers 
dansende  Kor  som  Udtryk  for  naturlig  og  sund 
Livsglæde.  Og  var  der  dem,  det  skræmmede  ved 
altfor  stor  Yppighed,  saa  var  der  ogsaa  dem,  det  drog. 

Man  tager  ikke  fejl,  naar  man  mener,  at  de 
Følelser,  denne  Forkyndelse  fremkaldte  hos  en  Del 
af  Ungdommen,  mest  lignede  en  religiøs  Kultus,  og 
der  foreligger  jo  da  ogsaa  litterære  Vidnesbyrd,  der 
viser,  hvor  ekstatiske  Former  Beundringen  antog. 
Der  er  saaledes  Gjellerups  Hyldest  i  Digtet  „Aveur 
der  ganske  vist  er  skrevet  senere,  men  bygget  over 
Indtryk  fra  Halvfjerserne,  som  ganske  sikkert  ud- 
trykker netop  den  Følelsens  Ubetingethed,  hvormed 
den  radikale  Del  af  Ungdommen  den  Gang  flokkedes 
om  Georg  Brandes  og  særligt  om  hans  Forelæs- 
ninger. 

Digteren  skildrer  sig  som  siddende  i  det  teolo- 
giske Auditorium  (det  var  jo  i  det  samme,  at  Bran- 
des holdt  sine  Forelæsninger),  hensunket  i  Minder 
fra  sin  teologiske  Studietid,  da  han  morede  sig  med 
at  ridse  et  blasfemisk  Vers  i  de  blanktpolerede  Borde 
med  sin  Pennekniv.     Med  ét  vaagner  han  op  og 

pludselig  hver  Mund  blev  stum; 

en  Knirken  lød;  —  man  rejste  sig  ved  Døren, 

og  rundt  om  rejste  sig  den  bele  Vrimmel. 

Og  nu  skildres  det,  hvorledes  Brandes  staar  der- 
oppe paa  Katedret,  „ung  og  rank  og  kæk'''  med  sit 
Fysiognomi,    der    er    „udpræget,    sjeldent,    fint   og 

stærkt  som  Silke  fra  Orientens  Væverstol,  hvori  man. 
tydeligt  kan  se  liver  Isletstraad." 

Der  stod  du  sirlig  i  den  sorte  Kjole 

med  snehvid  Halsklud,  paaklædt  som  til  Dans, 

en  revolutionær  Carmagnole 

som  den  du  spilled  op  til  lier  til  Lands, 

saa  alt,  hvad  der  var  Ungdom  i  herhjemme 

sprang  op  med  ét  ved  Klangen  af  din  Stemme 

og  næsten  dansed  sig  fra  Sind  og  Sans, 

mens  bag  af  Dansen  gik  den  gamle  Skole;  — 

og  Professorer  paa  de  høje  Stole 

blev  rystede  fra  Fodsaal  indtil  Isse 

af  Rædsel  og  Forargelse  ved  disse 

med  alle  akademiske  Traditioner 

højst  uforenelige  Valsetoner. 

Valsetakten  er  just  ikke  ganske  sikker,  men 
Villien  er  der.  Og  nu  i  det  følgende  stiger  Skil- 
dringen til  en  formelig  Apoteose,  naar  Georg  Bran- 
des benævnes  „vor  Helligaandsridder ,  vor  Sanct 
Georg!"  der  fældede  Reaktionens  Drage,  saa  at 
Edder  og  Blod  endnu  under  hans  Gangers  Hovslag 
fryder  ud  af  dens  Vunder. 

Dens  stumpede  Gifttand  er  løs  i  sin  Rod, 

og  slappere  knytte  dens  slimede  Ringe 

sig  over  vort  Bryst,  og  dens  Flagermusviuge 

basker  saa  mat  — 

kan  ikke  flyve,  kan  ikke  bringe 

os  bort  til  den  gamle  Nat  — 

Kobenhavn  er  ikke  nogen  Krudttønde ;  men,  naar 
man  kaster  en  saadan  Braudfakkel  ud  i  den,  som 
denne  Brandes'  første  Forelæsningsrække  med  dens 
hyppige  Udfald  mod  danske  Forhold  og  dansk  Aands- 
liv  maatte  være,  saa  er  det  dog  naturligt,  at  den 
sprutter   og   gnistrer,    og  at  der  slaar  nogen  Røg  til 

Vejrs.  Forelæsningernes  Form  var  med  den  snart 
let  ironiske,  snart  skærende  Haan  netop  anlagt  paa 
at  udæske  og  tirre  som  Toieadorens  Udfald  med 
Kaarden;  de,  der  ikke  paa  Forhaand  var  Talerens 
Meningsfæller,  maatte  nødvendigvis  ofte  føle  sig 
saarede  af  dristigt  henkastede  Paastande,  der  ikke 
overbeviste  dem.  Og  natui  ligvis  gik  det  her  som 
overalt,  hvor  noget  vækker  Opsigt  og  Omtale,  at 
Kraftstederne  ved  at  løbe  Byen  rundt  og  kommen- 
teres blev  værre  end  de  var. 

At  Forelæsningerne  virkelig  har  vakt  en  ganske 
overordentlig  Opsigt  i  Datidens  forholdsvis  lille  og; 
forholdsvis  borgerlige  København,  kan  ses  ikke  blot 
af  den  Tilstrømning,  der  fandt  Sted,  som  overgik 
alt,  hvad  Universitetet  havde  kendt  siden  Marten- 
sens unge  Dage,  men  ogsaa  af  det  Forord,  hvormed 
Brandes  ledsagede  dem  ved  Udgivelsen,  der  fandt 
Sted  allerede  den  15de  Februar  1872.  Forfatteren 
siger  her,  at  den  Opsigt,  de  havde  vakt,  kun  kunde 
betragtes  som  smigrende  og  kærkommen,  hvis  de 
ikke  samtidigt  i  adskillige  Kredse  havde  fremkaldt 
en  mindst  lige  saa  ufortjent  Uvillie,  under  hvis  Tryk 
det  ikke  er  let  at  virke  i  et  saa  lille  Samfund  som 
vort.  For  at  fjerne,  hvad  der  i  denne  Uvillie  skriver 
sig  fra  Misforstaaelser ,  fra  Fordrejelser  og  Over- 
drivelser, forsætlige  og  uforsætlige,  har  han  da  mod 
sin  tidligere  Bestemmelse  besluttet  sig  til  at  udgive 
Forelæsningerne  saa  hurtigt  efter  at  de  er  holdt,, 
for  i  det  mindste  ikke  at  blive  ilde  omtalt  for,  hvad 
han  ingensinde  hverken  har  sagt  eller  ment. 

Hermed  var  da  Sagen  indanket  fra  Dagligstue- 
kritikens  og  Kafépassiarens  Domstol  for  Pressens  og 
den  offentlige  Menings,  og  denne  Instans  lod  ikke 
længe    vente    paa    sig.     Der    udspandt    sig    en  efter 

Datidens  Forhold  overordentlig  livlig  Polemik,  og 
naar  vi  nu  give  et  kort  Overblik  over  den,  give  vi 
tillige  et  Udsyn  over  Datidens  aandelige  Situation 
og  Partigrupperinger.  Den  første  Udtalelse  fremkom 
i  „Fædrelandet",  det  Blad,  som  overhovedet  livligst 
fulgte  Brandes  paa  Sporet  og  førte  Hovedkampen 
imod  ham,  og  den  skyldtes  Ploug  selv. 

Hermed  hænger  det  saaledes  sammen :  I  Vilhelm 
Møllers  „Nyt  dansk  Maanedsskrift"  havde  Georg 
Brandes  offentliggjort  en  fri  Version  af  „Historien 
om  den  lille  Rødhætte",  hvori  han  lader  den  lille 
Rødhætte  være  den  frie  Tanke,  der  er  paa  Vej  hen 
at  besøge  sin  Bedstemoder,  Friheden,  men  som  paa 
sin  Vandring  i  Livets  Skov  møder  „den  gamle 
Oppositionspresse",  den  „slemme  gamle  Ulv",  der 
narrer  Rødhætte,  idet  den  paatager  sig  hendes  Bedste- 
moders Skikkelse  og  opæder  hende,  da  hun  kommer. 

Det  var  denne  Beskyldning  mod  den  gamle 
Oppositionspresse,  der  kaldte  Ploug  under  Vaaben. 
I  en  Artikel  i  „Fædrelandet"  for  16de  Februar 
svarer  han: 

„Den  gamle  Oppositionspresse  er  intet  Rovdyr, 
der  har  ædt  Friheden,  ti  Brandes'  egen  Forfatter- 
og  Docentvirksomhed  er  gyldigt  Bevis  for,  at  Fri- 
heden lever,  og  lige  saa  lidt  kvæler  og  æder  Opposi- 
tionspressen „frie  Tanker",  der  fremtræde  i  en  lille 
Rødhættes  uskyldige  Skikkelse  eller  holder  sig  paa 
Videnskabens  rene  Omraade.  Oppositionspressen  er 
derimod  et  frivilligt  „Brand-  og  Politikorps",  som 
har  ikke  blot  den  Ret,  men  ogsaa  den  Pligt  at 
vaage  for  Samfundet  og  advare  det  for  Fare.  Saa 
længe  det  ingen  Frihed  havde,  men  en  maadelig 
Bestyrelse,  var  dens  Virksomhed  fornemmelig  rettet 
mod  Frihedens  Erhvervelse  og  Bestyrelsens  Fejlgreb; 

nu,  da  vi  besidde  den  første  og  have  den  sidste 
bedre,  vogter  den  mere  paa  Bevægelserne  nedenfra 
men  dens  Karakter  er  den  selv  samme,  reformatorisk, 
ikke  revolutionær.  Naar  Oppositionspressen  altsaa 
paa  sin  Vej,  i  Virkelighedens  Skov,  møder  ikke  et 
skyldfrit  Barn,  men  en  forvildet,  uvorn  Tøs,  af  hvis 
Øjne  utæmmede  Lidenskaber  og  onde  Lyster  funkle, 
der  ser  ud  baade  som  Røveres  Afkom  og  som  deres 
villige  Redskab,  kort  sagt  en  opvoksende  Petroleuse, 
saa  maa  den  ikke  lade  hende  frit  passere,  men  skal 
stoppe  hende  for  at  henlede  Samfundets  Opmærk- 
somhed paa,  hvad  hun  tager  sig  for." 

„Er  nu  Hr.  G.  Brandes'  egen  frie  Tanke,  som 
den  træder  frem  i  hans  i  Dag  for  otte  Dage  siden 
udkomne  Forelæsninger  over  „Hovedstrømninger  i 
det  19de  Aarhundredes  Litteratur",  et  saadant  Væsen 
som  nys  betegnet?  Det  vilde  være  Uret  at  paastaa 
det,  og  vi  ville  ikke  gjøre  ham  Uret.  Men  vist  er 
det.  at  den  er  intet  uskyldigt  Barn,  der  leger  med 
Blomster  og  Smaasten,  men  et  blandet  Væsen,  hvori 
tvivlsomme  Anlæg  og  betænkelige  Træk  træde  tyde- 
ligt frem  ved  Siden  af  det  gode." 

„Derfor  maa  han  undskylde,  at  vi  ikke  tør  lade 
den  passere  Litteraturens  Slagbom  uden  at  raabe 
Vagt  i  Gevær  til  den  offentlige  Mening,  at  den  ikke 
altfor  ubekymret  og  letsindigt  bærer  ham  og  den 
frem,  ti  det  kunde  den  maaske  komme  til  at  angre." 

„Vi  skulle  slet  ikke  gaa  ind  paa  Hr.  Brandes' 
Syn  paa  Litteraturen  i  det  hele  eller  paa  hans 
Karakteristik  af  flere  mærkelige,  litterære  Fænomener 
i  Begyndelsen  af  dette  Aarhundrede ;  maaske  vil  en 
udførligere  Anmeldelse  senere  omhandle  Hovedind- 
holdet af  hans  Forelæsninger,  der  maa  være  hørte 
med   Interesse    og    maa    læses    med   Interesse,    hvad 


121 

enten  man  er  meget  eller  lidt  uenig  med  ham,  fordi 
han  i  hvert  Fald  er  en  Mand  af  Aand  og  Kundskab, 
og  hans  Fremstilling  livlig  og  pikant.  Det,  der  ved- 
kommer os  her,  er  kun  de  Udflugter,  han  lejligheds- 
vis foretager  sig  fra  Litteraturens  ind  paa  Virkelig- 
hedens Omraade,  hans  Ytringer  om  enkelte  Spørgs- 
maal  af  Interesse  for  hele  Samfundet." 

Der  gjøres  nu  en  Indsigelse  mod  Brandes'  Be- 
handling af  Selvmord  og  delvise  Forsvar  derfor  i 
Forbindelse  med  Sénancourts  „Obermann",  der  som 
bekendt  uden  Forbehold  forsvarer  Berettigelsen  af 
Selvmord.  Brandes  havde  dertil  knyttet  den  Be- 
mærkning: „Hvorvel  jeg  ikke  tror,  at  man  kan 
anføre  andet  mod  Berettigelsen  af  Selvmord  end 
Pligterne  mod  andre  Mennesker,  saa  betvivler  jeg 
for  min  Part  ingenlunde,  at  dette  Argument  er  fuld- 
komment tilstrækkeligt  og  fyldestgørende.  løvrigt 
overlader  jeg  ganske  Moralisterne  dette  Spørgsmaals 
Besvarelse."  Dertil  bemærker  nu  Ploug,  at  hans 
eneste  Grund  mod  Selvmords  Berettigelse  godtgjør, 
hvor  fattig  Ateismen  staar  lige  over  for  dette 
Spørgsmaal. 

Derpaa  gaas  der  over  til  Brandes'  Behandling 
af  Hjemmet  i  Forbindelse  med  hans  Omtale  af  Mm8 
de  Staéls  to  Hovedværker  „Oorinne"  og  „Om  Tysk- 
land". Idet  han  her  siger,  at  M,1,e  de  Staél  gjorde 
de  forskellige  Nationers  humane  og  litterære  Syns- 
maader  relative  for  dem,  udvikler  han  til  Eksempel 
den  forskellige  Stilling,  Hjemmet  har  i  de  forskellige 
Zoner  og  siger:  „Hjemmet  holder  f.  Eks.  Familie- 
livet sammen,  følgelig  priser  den  Nation,  som  har 
„Hjem",  Familielivet  fremfor  alt  og  laster  Sydboerne, 
fordi  Familielivet  hos  dem  ikke  spiller  samme  Rolle. 
Et  Ord  som  Arnen   faar  en  Ærværdighed,   som  det 

aldrig  kunde  faa  under  Troperne,  Ordet  „huslig14 
kommer  tiJ  at  betegne  Kvindens  højeste  Dyd  og 
strengeste  Pligt  (?),  og  denne  Race  vil  mindst  af  alt 
lade  sig  sige,  at  alle  disse  dens  store  Idealer,  „Hjem- 
met, H/yggeligheden,  Husligheden,  Familielivet  lade 
sig  udlede  af  en  eneste,  grumme  simpel,  grumme  lav 
klimatisk  Nødvendighed,  Nødvendigheden  af  kunstig 
Varme." 

Disse  Ord,  der  unægtelig  indeholde  nogen  Sand- 
lied, er  tilspidsede  saa  stærkt,  at  de  næsten  blive 
usande.  De  affødte  i  Virkeligheden  en  hel  trojansk 
Krig  med  langt  hengjaldende  Ekkoer  som  af  et 
Tordenskrald  mellem  Bjerge. 

Ploug  bemærker  i  den  Anledning,  at  man  skulde 
tro,  „at  Hr.  Brandes  var  et  fader-  eller  moderløst 
Barn  eller  paa  Grund  af  andre  ulykkelige  Omstændig- 
heder aldrig  havde  lært  at  kende  et  Hjem  eller  et 
Familielivs  Værd,  siden  den  løjerlige  Forestilling 
har  kunnet  opstaa  hos  ham,  at  det  beror  paa  — 
Kakkelovnsvarme;  ligesom  han  ogsaa  maa  have  været 
særlig  uheldig  med  sine  Iagttagelser  i  Syden,  siden 
han  tror,  at  der  intet  virkeligt  Familieliv  eksisterer, 
fordi  man  ikke,  eller  kun  undtagelsesvis,  lægger  i 
Kakkelovnen  og  tilbringer  en  stor  Del  af  Dagen  i 
det  frie.  Men  i  hvert  Fald  er  den  Haan,  hvormed 
han  omtaler  Familielivet,  meget  ilde  anvendt,  fordi 
Samfundets  Sundhed  og  Styrke  meget  væsentligt 
afhænger  af,  at  det  holdes  i  Ære  og  fortjener  at  blive 
det.  Men",  hedder  det  videre,  „man  kan  rigtignok 
ikke  undre  sig  over  hans  Miskendelse  af  Familieliv-:. 
naar  man  ser,  hvorledes  han  forholder  sig  til  selve 
Samfundet". 

Og  her  anføres  nu  et  stort  Uddrag  af  Brandes' 
Polemik  mod   Samfundet  —  d.  v.  s.  det  paa  Tråd  i- 

iionens  Grund  lov-  og  konveniensordnede  Samfund 
—  i  Anledning  af  Mme  Staals  „Corinne",  særlig  disse 
Linier: 

„Medens  det  naturlige  vilde  være,  at  Individet 
formede  sig  selv  sine  Anskuelser,  sine  Principer  om 
de  højeste  Ting,  gav  sig  selv  Love  for  sin  Opførsel  (?) 
og  efter  Evne  søgte  Sandheden  med  sin  egen  Hjerne, 
forefinder  Individet  ved  sin  Fødsel  først  en  færdig 
Religion,  i  ethvert  Land  en  forskellig,  dets  Forældres, 
som,  længe  førend  det  selv  føler  eller  tænker  religiøst, 
bliver  det  indpodet;  saaledes  kvæles  i  Spiren  al 
religiøs  Produktivitet  eller  kvæles  den  ikke,  saa  ve 
Individet!  Det  er  en  Handske  kastet  til  Samfundet. 
Saaledes  forefinder  Individet  en  færdig,  offentlig 
Moral,  og  denne  Moral  understøttes  af  en  færdig 
offentlig  Mening.  Da  én  Part  af  Menneskeheden 
maa  betragtes  som  vilde  Dyr,  en  anden  som  Aber. 
og  den  aldeles  overvejende  Del  som  Dosmere  øg 
Ignoranter,  er  det  let  at  se,  i  hvad  Forhold  til  Sand- 
heden og  den  offentlige  Moral  den  offentlige  Me- 
ning i  Almindelighed  vil  staau. 

Fejlene  i  dette  Ræsonnement  er  lette  nok  at  se. 
Hvis  Menneskeheden  udelukkende,  eller  saa  godt  som 
udelukkende,  bestaar  af  Dosmere  og  Abekatte,  hvor 
kan  man  da  forlange  eller  vente,  at  de  enkelte  Indi- 
vider skulde  tilvirke  sig  en  selvstændig  Opfattelse 
saa  at  sige  paa  første  Haand  af  alle  Tilværelsens 
vigtigste  Problemer  ?  Og  endvidere :  Hvis  Forfatteren , 
som  han  atter  og  atter  udtaler  det,  venter  Udvikling- 
og  Fremskridt  af  et  Samfund,  der  er  saaledes  sammen- 
sat, saa  maa  det  være,  fordi  han  tror  paa  de  enkelte 
udviklede  Intelligensers  Evne  til  at  lede  Mængden : 
men  i  saa  Fald  bliver  ogsaa  den  overleverede  Sam- 
fundstilstand med   dens  religiøse  og  moralske  Syns- 

maader  Produktet  ikke  af  de  vilde  Dyrs,  af  Aber- 
lies  og  Dosmernes  Taabeligheder,  men  af  de  enkelte 
ledende  og  udmærkede  Aanders  Skaben.  deres,  der 
have  skabt  Fortidens  Kultur  og  givet  Samfundet 
den  Form,  som  det  har. 

Istedetfor  at  yde  en  saadan  logisk  Imødegaaelse, 
møder  Hr.  Ploug  imidlertid  med  den  borgerlige  Stor- 
tromme og  afæsker  Hr.  Brandes  en  nærmere  For- 
klaring. 

„Hvad  har  Hr.  Brandes  ment  hermed?"  spørger 
han.  Har  han  virkelig  villet  erklære  Samfundet 
Krig?  Han  maa  jo  vide,  at  et  saadant  Angreb  har 
en  ganske  anden  praktisk  Betydning,  naar  det  med 
koldt  Blod  føres  fra  et  af  Universitetets  Katedere  for 
en  Mængde  ubefæstede  letbevægelige  unge  Menne- 
sker, end  om  det  fremkom  fra  en  hypokonder  Digter 
eller  var  lagt  en  Romanhelt  i  Munden,  og  han  maa 
vide,  at  det  faar  en  særegen  Betydning  paa  et  Tids- 
punkt, da  opløsende  Kræfter  have  begyndt  at  røre 
sig,  da  der  daglig  gøres  lignende,  kun  plumpere, 
raaere  og  taabeligere  Angreb  paa  Samfundet  i  de 
laveste  Kredse.  Er  det  nu  Hr.  Brandes'  Mening  at 
stille  sig  som  „Duks"  for  disse  „Fukser"  eller  med 
sine  Evner  at  støtte  og  fremme  de  samfundsopløsende 
Bestræbelser?  Eller  har  han  kun  søgt  at  tilfreds- 
stille et  ungdommeligt  Hovmod,  der  ikke  kunde 
nøjes  med  mindre  end  at  knipse  Samfundet  paa 
Næsen,  for  med  et  Spring  at  komme  paa  lige  Trin 
med  de  store  berømte  Fritænkere  og  Radikale,  som 
hvis  Ven  han  ynder  at  præsentere  sig?  Vi  ville 
antage  det  sidste.  Vi  ville  antage,  at  hans  Hovmod 
er  saa  ægte,  at  det  forsmaar  alt  Samkvem  med 
„Internationales"  smudsige  Lidenskaber,  ja,  at  det 
endog  snart  faar  nok   af  det  rødblissede  Kompagni 

af  smaa  Ærgerrigheder  og  store  Misunde! ser,  der  af 
og  til  stikke  Hovedet  op  af  „Nyt  Dansk  Maaneds*- 
skrifV'  og  „ Lolland-Falsters  Stiftstidende";  vi  ville 
antage,  at  naar  han  betænker  sig  ret,  har  han  dog 
lidt  til  overs  for  det  Samfund,  der  har  givet  hans 
Fædre  gæstfrit  Ly  og  ikke  kan  siges  at  være  uskøn- 
somt for,  hvad  han  hidtil  har  ydet,  og  at  han  dog 
hellere  vil  tjene  dets  Udvikling  end  dets  Opløsning. 
Og  med  dette  Haab  ville  vi  for  denne  Gang  tage 
Afsked  med  Dr.  G.  Brandes". 

Den  Sigtelse,  de  sidste  Ord  indeholdt,  for  at  Dr. 
Brandes  skulde  være  en  allieret  af  „Socialdemokra- 
tiet", var  af  den  farligste  Art  for  en  Skribent  i  hine 
Dage.  Som  det  vil  erindres  havde  Louis  Pio  netop 
den  Gang  stiftet  den  danske  Afdeling  af  „Interna- 
tionale" og  havde  paabegyndt  Udgivelsen  af  Bladet 
„Socialisten",  der  førte  et  voldsomt  Sprog,  medens 
Geleff  samtidigt  berejste  Provinserne  som  Agitator. 
Man  kan  let  tænke  sig,  at  denne  Bevægelse  frem- 
kaldte baade  Indignation  og  Frygt  rundt  om,  og 
det  laa  ikke  saa  fjernt  —  ogsaa  paa  Grund  af 
Korrespondens  i  Tid  —  i  denne  sociale  Bevægelse 
at  se  et  Udslag  af  den  samme  revolutionære  Aand, 
der  gav  sig  Luft  i  Brandes'  social-litterære  Fore- 
læsninger. 

At  Sagen  opfattedes  saaledes  fra  Socialisternes 
Side  kan  ses  af  en  Artikel,  som  kort  Tid  efter 
fremkom  i  „Socialisten"  (Nr  11),  hvori  det  bl.  a. 
hedder: 

„Hvor  længe  vil  den  „offentlige  Mening"  rinde 
sig  i  at  være  i  Hænderne  paa  en  Flok  Idioter  med 
mugne  Sjæle  og  Hesteforstand?  Vi  véd  det  ikke. 
Der  er  slet  ingen  Tegn  paa,    at  Tankefrihedens  Sol 

snart  vil  stige  op  og  sprede  Bornerthedens  og 
Kammeraderiets  Taager." 

„Dog  jo!  En  enkelt  lysende  Stribe  har  vist  sig 
i  Horisonten;  et  enkelt  Menneske  har  vovet  paa 
Litteraturens  Marker  at  udfordre  til  en  Kamp  lig 
den,  vi  nu  fører  paa  det  sociale  Territorium.  Sfærerne 
er  forskellige;  men  vi  erkender  fuldt  vel,  at  den 
Kamp  maa  ogsaa  kæmpes,  før  Fremskridtet  er  sikret, 
og  derfor  hilser  vi  Arbejdere  med  et  Hurra  den 
Mand.  der  har  vovet  at  rejse  Fornuftens  og  Fri- 
liedens friske,  vaargrønne  Banner  i  de  tilstøvede 
„lærde  Sale""! 

Man  ser,  at  Socialisterne  uden  Betænkelighed 
drager  den  Parallel,  som  Ploug  antyder,  og  uden  alt 
Forbehold  proklamerer  Alliancen.  Og  det  uden  Hen- 
syn til,  at  Brandes  da  allerede  havde  afvist  den. 

I  „Dagbladet"  for  den  22de  Februar  havde  han 
nemlig  allerede  indrykket  et  Svar  paa  Plougs  Ar- 
tikel, hvori  han  i  første  Række  afviser  Sigtelsen  for 
at  være  allieret  med  Socialisterne. 

„Hr.  Redaktør  Ploug,"  skriver  han,  „har  af  min 
Bog  „Emigrantlitteraturen"  taget  Anledning  til  at 
skrive  en  Artikel  om  mig,  i  hvilken  det  er  lykkedes 
ham  at  bringe  Ordene  „Petroleuse",  „Internationale" 
og  Resten  af  de  mest  frygtede  Stikord  i  Forbindelse 
med  et  Skrift,  der  end  ikke  med  en  Stavelse  sigter 
til  nogen  socialistisk  Bevægelse,  endsige  da  til  mord- 
brænderiske  Forsøg,  og  som  er  bleven  udarbejdet 
paa  en  Tid,  da  der  her  tillands  neppe  fandtes  Spor 
til  socialistiske Bestræbelser(I)  Tidligere nøjedes„Fædre- 
landet"  med  at  variere  Stikordene  „Frivolitet"  og 
„Ateisme",  naar  det  foretrak  at  nedrive  det,  jeg 
skrev,  for  at  iagttage  en  fuldstændig  Tavshed  des- 
angaaende ;  nu  har  Hr.  Ploug  fundet  en  virksommere 

Denunciation,  idet  lian  blander  mit  Navn  og  min 
Skribentvirksomhed  sammen  med  sine  Udfald  mod 
Socialismen  og  „Internationale"  1).  Hr.  Ploug  refererer 
en  Bagatel,  jeg  har  forfattet,  betitlet  „Den  lille  Rød- 
hætte", hvilken  Rødhætte  er  brugt  som  Symbol  paa 
den  frie  Tanke,  identificerer  nu  min  Rødhætte  med 
en  opvoksende  Petroleuse  og  siger  saa  noget  længere 
henne,  at  det  vilde  være  Uret,  om  man  betegnede 
min  Tanke  saaledes.  Hvad  vilde  Hr.  Ploug  vel 
sige,  ifald  man  sagde  til  ham  eller  til  en  anden: 
„Jeg  siger  ikke,  at  du  er  en  Slyngel,  jeg  siger  ikke, 
at  du  er  en  Løgner,  jeg  siger  ikke,  at  du  har  Mord- 
brænderinstinkter osv. ;  men,  da  jeg  frygter  for,  at 
du  kan  blive  til  allehaande,  vil  jeg  herved  give  dig 
en  Advarsel  og  et  Vink.  Hr.  Ploug  har  ved  denne 
Lejlighed  haft  den  usædvanlige  Resignation  at  an- 
vise sig  (den  saakaldte  Frihedsmand)  sin  Plads 
blandt  „det  frivillige  Politi".  I  Frankrig  har  jeg 
tidt,  naar  jeg  spurgte  om  visse  Forfattere,  faaet  det 
Svar:  „Ceci  n'est  pas  de  la  litterature,  &est  de  la 
police".  Jeg  havde  ikke  selv  vovet  at  anvise  Hr. 
Ploug  sin  Plads  blandt  Politiet;  men,  naar  han  selv 
siger  det  .  .  . 

Hr.  Ploug  har  tidligere  gennem  forskellige  Med- 
arbejdere forsøgt  at  gøre  mig  umulig  i  Litteraturen, 
Nu,  da  det  er  mislykkedes,  forsøger  han  at  kaste 
Ansvaret  for  det  i  hans  Blad  fremkomne  over  paa 
sine  underordnede  og  affekterer  en  vis  Hensyntagen 
blandet  med  en  vis  Faderlighed.  Da  det  imidlertid 
kun  for  ham  gælder  om  at  give  sine  Læsere  noget 
at  korse  sig  over,  citerer  han  3  eller  4  af  Sammen- 
hængen løsrevne  Steder  af  min  Bog,  og  hvad  enten 

lian  nu  ikke  kan,  eller  han  ikke  vil  forstaa  disse, 
faar  han  det  besynderligste  Kaudervælsk  ud  deraf. 
Han  anfører  i  Anledning  af  mine  Ytringer  om  Selv- 
mord nogle  Betragtninger,  ved  Hjælp  af  hvilke  han 
vil  vise,  hvor  fattig  Ateismen  staar  overfor  dette 
Spørgsmaal,  Betragtninger,  som  kun  vise,  hvor  fattig 
Vartovsreligiøsiteten  staar  overfor  det  moralske.  For 
Hr.  Ploug  staar  det,  som  man  har  opfyldt  sine 
Pligter  mod  andre  Mennesker,  „naar  man  ikke  har 
nogen  at  forsørge,  naar  man  har  betalt  sit  Logis, 
sin  Skrædder  osv.u  Jeg  kan  forsikre  Hr.  Ploug,  at 
jeg  har  et  mere  idealt  Begreb  om  Pligten." 

„Han  anfører  dernæst  et  Par  af  mine  Ytringer 
om  det  huslige  Liv,  der  staa  som  Forberedelse  til. 
hvad  senere  fremkommer  om  „Corinna",  og  gør 
nogle  burleske  Forsøg  paa  at  vise,  at  jeg  har  udledt 
Kærligheden  mellem  Forældre  og  Børn  af  „Kakkel- 
ovnsvarmen" 1).  Han  citerer  endelig  en  længere 
Passus,  der  paa  det  nøjeste  forholder  sig  til  en  Del 
i  det  foregaaende  bedømte  franske  Værker,  og  i 
hvilke  ej  med  et  Ord  er  hentydet  til  det  danske 
Samfund  som  Bevis  paa,  at  jeg  agter  at  tjene  de 
„samfundsopløsende"  (salig  Augustforeningen  sagde 
„statsopløsende")  Bestræbelser  her  tillands.  Han 
ender  med,  at  jeg  dog  sikkert,  naar  jeg  betænker 
mig  ret,  vil  have  lidt  til  overs  for  det  Samfund,  der 


1)  „Denne  Race  vil  mindst  af  alt  lade  sig  sige,  at  alle  diss 
dens  store  Idealer,  Hjemmet,  Familielivet  lade  sig  udlede  af  en 
eneste  grumme  simpel,  grumme  lav  klimatisk  Nødvendighed, 
Nødvendigheden  af  kunstig  Varme"  (Emigrantlitteraturen  Pag« 
151).  Naar  man  vil  slaa  efter  ovenfor,  vil  man  se,  at  Ploug 
gengiver  Brandes'  Ord  fuldstændig  korrekt,  og  end  ikke  har 
foretaget  den  lille  Omskrivning,  Brandes  her  lægger  ham  i 
Munden. 

„har  givet  mine  Fædre  gæstfrit  Ly."  For  denne 
sidste  Ytring  er  jeg  Hr.  Ploug  taknemlig.  Den  er 
mig  direkte  indbringende,  den  har  ladet  mig  vinde 
et  Væddemaal.  Jeg  væddede  nemlig  for  nogen  Tid 
siden  med  en  af  mine  Bekendte  om,  at  jeg  i  Anled- 
ning af  min  Bog  paa  en  eller  anden  Maade  vilde 
blive  mindet  om  min  mildest  talt  orientalske  Op- 
rindelse. Jeg  gik  nd  fra,  at  det  hidtil  i  enhver  af 
mine  Polemiker  var  hændet  mig  mindst  én  Gang, 
og  det  viser  sig  nu,  at  jeg  havde  sluttet  rigtigt1). 
Hvad  nu  iøvrigt  den  af  Hr.  Plougs  „Fædre"  mod 
mine  „Fædre"  udviste  „Gæstfrihed"  angaar,  da  kunde 
en  utaknemlig  mene,  at  den  har  været  saa  som  saa. 
Hr.  Ploug  har  Ret,  det  er  en  stor  Skam  af  mig  i  et 
Land,    hvor    mine  Fædre    er  blevne    saa  kærlig  op- 


')  Om  dette  Punkt  skriver  P.  Hansen  i  sin  „Illustreret 
dansk  Litteraturhistorie"  Pag.  551  bl.  a. :  Man  har  ladet  Brandes 
høre,  at  han  er  Jøde.  At  dette  i  Løbet  af  de  hidsige  Kampaar 
mere  end  eu  Gang  er  sket  paa  en  raa  eller  i  al  Fald  taktløs 
Maade,  kan  neppe  bestrides;  men  en  Polemiker,  der  forudsætter 
en  ret  haard  Hud  hos  sine  Modstandere,  bør  ikke  selv  være  for 
ømskindet.  Hertil  kommer,  at  just  den  nye  kritiske  Metodes 
Betoning  af  Raceforskellens  Betydning  for  Individets  Aandsliv 
berettiger,  ja  opfordrer  til  reciprok  Anvendelse.  Brandes  har  i 
sin  Karakteristik  af  Goldschmidt  („Kritiker  og  Portrætter")  ladet 
dette  Moment  komme  til  sin  Bet,  hvor  han  udtaler,  at  den 
moderne  Jøde  i  vor  europæiske  Civilisation  har  den  uvurderlige 
Fordel,  at  han  under  Kontrasten  og  Brydningen  mellem  den 
romanske  og  den  gotogermaniske  Natur  og  Kultur  som  Semit 
staar  paa  et  arkimedisk  Punkt  udenfor  begge  disse  Stammers 
medfødte  Begrænsning,  men  at  han  paa  samme  Tid,  saa  snart 
som  hans  Natur  begynder  at  tale,  føler  sig  som  det  sorte  Fa  ar 
i  Flokken,  uden  samme  Religion,  uden  samme  Temperament 
som  det  Folk,  midt  i  hvilket  han  boer,  uden  Fællesskab  med 
det  i  de  Anskuelser,  som  følge  af  Temperamentet,  og  uden  at 
føle  samme  Forfædres  Aand  røre  sig  i  sig. 

:> 

tagne,  at  skrive  Emigrautlitteraturens  Historie  og 
forklare,  hvad  Constant  og  Mmc  de  Stael  have 
ment  med  deres  Kamp  mod  Samfundet.  Jeg  burde 
overhovedet  kun  fortælle  om  lykkelige  Samfund  og 
lykkelige  Individer,  der  levede  fredelig  mellem  hver- 
andre under  et  frivilligt  „Brand-  og  Politikorps". 
Men,  naar  jeg  som  sagt  betænker,  hvor  ædelmodigt 
Hr.  Plougs  Forfædre  have  tilladt  mine  at  drive  enhver 
Bestilling  (med  Undtagelse  af  næsten  alle  honnette) 
og  beklæde  ethvert  Embede  (med  Undtagelse  af  dem 
allesammen),  saa  smelter  mit  Hjerte,  og  jeg  kan  ikke 
skrive  mere  imod  ham." 

Det  er  denne  Artikel,  Georg  Brandes  mange 
Aar  efter  sigter  til,  naar  han  1894  i  det  lille  Skrift 
„Om  Nationalfølelse",  Pag.  14,  siger: 

„Pressen  lukkede  sig  for  de  unge  Skribenter, 
og  det  hele  Pressen.  Jeg  véd  den,  som  i  1872  skrev 
sin  sidste  Forsvarsartikel  i  en  dansk  Avis  som  betalt 
Inserat  og  derefter  i  ni  samfulde  Aar  ikke  havde 
noget  Organ  i  Dagspressen,  hvori  han  kunde  værge 
sig  mod  de  Angreb,  der  haglede." 

Georg  Brandes  har  saaledes  selv  tillagt  denne 
Artikel,  der  snærter,  mere  end  den  rammer,  en  vis 
Betydning  som  en  Milepæl  paa  sin  Vej,  der  betegner 
Indgangen  til  en  langvarig  Banlysning,  eller,  mere 
moderne  udtrykt,  til  den  store  Look- out,  foretaget 
imod  ham  af  hele  den  danske  Presse. 

Var  Stillingen  i  den  danske  Presse  da  virkelig 
saa  bornert,  at  Georg  Brandes  ikke,  eller  dog  ikke 
indenfor  den  herskende  Højrepresse,  kunde  faa  Ordet 
for  et  Svar,  selv  et  skarpt  Svar,  paa  et  Angreb? 
Neppe.  Var  han  gaaet  til  „Fædrelandet"  direkte, 
er  det  vel  et  Spørgsmaal,  om  Ploug  vilde  have  været 
saa  uridderlig  at  nægte  ham  Ordet  for  et  Selvforsvar 

efter  at  have  angrebet  ham  saa  heftigt.  Jeg  tvivler 
•derom.  Den  Vej  er  Brandes  imidlertid  ikke  gaaet. 
Det  fremgaar  tilstrækkelig  tydeligt  af,  at  da  han  en 
Uge  før,  den  13de  Februar,  i  „Dagens  Nyheder" 
havde  indrykket  et  Svar  paa  en  Artikel  af  44  (D. 
<3.  Monrad),  hvori  denne  polemiserede  mod  Brandes' 
Artikel  om  Renan,  ledsager  han  den  med  følgende 
Fodnote:  „At  Artiklen  ikke  er  sendt  til  „Fædre- 
landet" har  sin  Aarsag  i,  at  jeg  vidste,  det  vilde 
være  unyttigt.  Redaktøren  af  „Berlingske  Tidende " 
har  nægtet  at  optage  den."  Hvis  disse  Sætninger 
skal  læses,  saaledes  som  jeg  læser  dem,  saa  at  den 
sidste  Sætning  staar  som  Motivering  af  den  første, 
saa  maa  det  være  tilladt  at  bemærke,  at  den  Argu- 
mentation ingenlunde  synes  at  være  overbevisende. 
At  „Berlingske  Tidende"  afslog  Optagelsen,  forklares 
ganske  simpelt  ud  fra  den  stærkt  personlige  og  ikke 
videre  parlamentariske  Tone  i  Artiklen;  men  Ploug, 
der  havde  megen  Sans  for  et  djærvt  og  uomsvøbt 
Sprog,  kunde  meget  godt  have  optaget  en  Artikel 
—  særlig  en  Artikel,  der  slog  løs  paa  ham  selv  — 
fordi  den  ærbare  Madam  Berling  i  Velanstændig- 
hedens Navn  maatte  afvise  den.  Men  man  forstaar, 
at  det  har  været  ubehageligt  for  Brandes  at  søge 
Husly  hos  Ploug  for  at  skælde  ham  ud  —  man 
skælder  dog  ikke  gerne  en  Mand  ud  i  hans  eget 
Hus  —  og  spinder  Striden  sig  altfor  langt  ud,  uden 
at  der  opnaas  Forsoning,  ender  det  altid  med,  at 
man  til  sidst  bliver  afskaaret  Ordet.  At  „Dagbladet" 
(der  siden  Januar  var  overtaget  af  Topsøe)  ikke 
onskede  at  optage  Artiklen,  kan  forstaas,  da  det 
kunde  se  ud,  som  om  Bladet  tog  Parti  imod  en 
Kollega  i  Pressen  og  gjorde  sig  delagtigt  i  et  Over- 
fald   paa    ham,    noget    der    stod    i    Strid    med    den 

kollegiale  Forhandl  i  ngsfod,  hvorpaa  de  to  Blade,  til 
Trods  for  deres  journalistiske  Rivaliseren,  befandt 
sig  med  hinanden.  Desuden  ventede  Topsøe  sig 
intet  af  Georg  Brandes.  Men,  der  kan  formodentlig 
neppe  være  Tvivl  om,  at  „Dagens  Nyheder" ,  der 
den  19de  Februar  —  altsaa  fire  Dage  før  —  havde 
indeholdt  en  yderst  smigrende  Anmeldelse  af  Emi- 
grantlitteraturen, og  som  kort  forinden  havde  op- 
taget Brandes'  ikke  altfor  lemfældige  Svar  til  „Fædre- 
landets 44,  ogsaa  villigt  havde  givet  ham  Plads  for 
dette  Svar  til  Ploug,  hvis  han  havde  søgt  den  derom. 
Men  formodentlig  har  han  ikke  fundet,  at  dette 
Blad  afgav  en  tilstrækkelig  anseelig  Pjedestal,  eller 
han  er  bleven  træt  af  at  gaa  Tiggergang  fra  Redak- 
tion til  Redaktion  i  en  Sag,  hvor  han  ansaa  sig  for 
den  udæskede  Part,  og  derfor  mente  at  have  den 
soleklareste  Ret  til  at  komme  til  Orde. 

Her  er  dvælet  saa  vidtløftigt  ved  denne  Epi- 
sode, fordi  det  dog  har  sin  Interesse  at  faa  oplyst, 
om  den  danske  Presse  i  1872  var  saa  afgrænset,  saa 
blottet  for  Følelse  af  den  Pligt,  som  til  alle  Tider 
er  Pressens  helligste,  at  vaage  over  det  frie  Ord- 
skifte og  paase,  at  man  ikke  ubetimeligt  afskærer 
angrebet  Mand  Ordet  til  Selvforsvar. 

I  denne  Forstand  tør  det  altsaa  dog  neppe  siges,, 
at  den  danske  Presse  lukkede  sig  for  Brandes  i 
Februar  1872,  dels  fordi  Brandes  ikke  forsøgte  alle 
Muligheder  og  navnlig  ikke  den,  som  i  dette  Til- 
fælde laa  nærmest,  dels  fordi  hans  Svar  —  ved  sin 
Form  —  (Udtrykket  „Vartovsreligiøsitet"  f.  Eks.) 
overskred  Grænserne  for  den  Ytringsfrihed,  man  nu 
en  Gang  har  Ret  til  at  vente  af  Modstandere. 

At  Brandes  imidlertid  ikke  i  Længden  kunde 
paaregne   den   danske  Presses  Gæstfrihed  med   Hen- 


133 

syn  til  den  Agitation  og  den  Kamp,  han  stod  i  Be- 
greb med  at  aabne,  er  jo  selvindlysende,  al  den 
"Stund  det  gjaldt  en  Kamp  mod  selve  denne  Presse 
■og  de  i  den  raadende  Anskuelser,  og  det  siger  sig 
selv,  at  Brandes  i  høj  Grad  maatte  føle  Savnet  af 
-et  Presseorgan,  der,  som  kun  et  Dagblad  formaar 
det,  gav  ham  Adgang  til  hurtigt  at  udtale  sig  om 
Dagens  Spørgsmaal  og  gribe  ind,  hvor  han  fandt  det 
r>nskeligt.  Foreløbig  var  han  imidlertid  henvist  til 
at  hjælpe  sig  med  at  laane  lidt  Husly,  dels  i  Vilh. 
Møllers  „Nyt  dansk  Maanedsskrift",  dels  i  en  snæver 
Vending  i  „Dagens  Nyheder".  Da  „Morgenbladet" 
Aaret  efter,  Oktober  1873,  stiftedes  som  „det  for- 
enede Venstre"s  Organ  under  N.  I.  Larsens  Re- 
daktion, betød  det  intet  i  saa  Henseende,  da  Bladet 
ikke  agtede  at  tjene  hans  Interesser.  I  hele  det 
første  —  Oktober  —  Kvartal  indeholdt  det  over- 
hovedet intetsomhelst  litterært  ud  over  en  Anmel- 
delse af  M.  Rosings  „Ann'  Mari"  og  en  Anmeldelse 
af  Bauditz  „Ude  i  Skoven",  undertegnede  B—  n. 

Den  af  Ploug  bebudede  Anmeldelse  af  „Emigrant- 
litteraturen" lod  ikke  længe  vente  paa  sig.  Den  frem- 
kom i  „Fædrelandet"  for  9de  og  10de  Marts  under 
Mærket  k  —  Rudolf  Schmidt  —  hvis  Præg  den  da 
ogsaa  helt  igennem  bærer.  Det  er  naturligvis  et 
Advokatindlæg,  skrevet  med  den  bedst  mulige  Villie 
til  at  ramme  Modstanderen  og  komme  ham  til  Livs. 
De  Midler,  Artiklerne  i  den  Hensigt  betjener  sig  af, 
er  ikke  helt  igennem  af  den  fineste  Kaliber,  ligesom 
de  i  deres  iltre  Fanatisme  skyder  over  Maalet  og 
vækker  Mistillid  til  Aktors  Uhildethed. 

Den  vægtigste  Indvending  mod  den  foreliggende 
Bog,  hedder  det,  er  den,  at  den  stiller  sig  under 
den   store   Kritiks   Ægide,   henviser   til  dens  Heroer 


134 

og  indbyder  af  sig  selv  til  en  Sammenligning  med 
dem.  som  den  ikke  kan  bære.  Bogen  løser  ingen 
kritisk  Førstehaandsopgave.  Ja,  noget  saadant  er 
end  ikke  tilstede  i  dens  Forsæt.  En  kritisk  Første- 
haands- Opgave  betinger  nemlig,  at  der  arbejdes  i  et 
Raastof,  som  Forfatte1  ens  egen  Afsøgning  har  til- 
vejebragt, som  han  med  oprindeligt  Syn  har  prøvet 
og  sigtet,  og  hvis  lovbundne  Sammenhæng  ved 
hans  Tanke  først  er  bleven  afdækket  i  sin  Sammen- 
hæng ..." 

„Hr.  Brandes  henholder  sig  ganske  til  den  al- 
mindelige Bevidsthed  om  Tiden  før  og  efter  Revolu- 
tionen. Han  har,  trods  sin  Fordring  paa  Nyhed  r 
meget  nøje  sat  sig  ind  i  de  Opfatninger,  der 
ere  i  Kurs  paa  Verdenslitteraturens  store  Marked. 
Hans  Brug  af  Hettner,  Sainte-Beuve,  Gustav 
Planche1)  og  andre  er  paa  ingen  Maade  utillade- 
lig, men  den  er  dog  langt  mere  vidtgaaende,  end  en 
flygtig  Læser  faar  Forestilling  om  ved  den  Indrøm- 
melse, der  i  Anmærkningen  til  Side  45  en  Gang  for 
alle  er  gjort  ved  det  lille  vimse  Ord  „passim".  Rent 
ud  sagt  er  der  i  Bogen  en  forunderlig  Mangel  paa 
Originalitet.  Ingensinde  mærkes  det,  at  Forfatteren 
overfor  de  franske  Forfattere,  han  citerer  og  be- 
nytter, har  i  det  væsentlige  nogen  anden  Dom,  end. 
disse  have  om  sig  selv.  Og,  som  Hr.  Brandes'  Bog 
i  sig  mangler  al  Oprindelighed,  saaledes  ogsaa  hans 
Stil,  der  er  uden  noget  kraftigt  primitivt  Særkende. 
Hans    største  Fortrin    som  Prosaiker  er   en  udviklet 


')  Fransk  Kritiker  i.  ,6/2  18  8 
har  udgivet  „Portraits  litteraires"  (1836 — 49)  i  4  Bind.  Portraits 
d'artistes  1853  i  2  Bd.  Nouveaux  portraits  litteraires.  1854. 
Etudes  sur  l'ecole  francaise  1855.  2  Bd.  Etudes  sur  les  arts 
1856.  2  Bd. 

Sans  for  Teknik,  en  virtuosmæssig  let  Bevægelse 
gennem  de  sproglige  Figurer  og  en  opladt  Sans  for 
hurtig  Pointering;  men  man  begaar  neppe  Brud  paa 
noget  som  helst  Sømmelighedshensyn  ved  at  frem- 
hæve, at  denne  ejendommelige  Færdighed  hos  Hr. 
Brandes  snarest  er  at  betragte  som  en  Arvelod,  der 
overalt  følger  den  semitiske  Stamme,  hvor  den  sys- 
ler i  Litteraturen,  og  ikke  nogen  individuel  Be- 
gavelse. Brandes'  Stil  er  som  gennemtrukket  af 
hans  franske  Forbilleder,  man  behøver  som  Eksempel 
blot  at  pege  paa  Udtryk  som  „en  Stil  af  Sølv  og 
Silke'  eller  „hin  Treenighed  af  skønne  Ting,  Guld, 
Purpur  og  Marmor".  De  tage  sig  ud  som  gamle 
Bekendte,  man  slet  ikke  S3'nes  om  at  træffe  igen  i 
dansk  Klædedragt". 

„Og  selve  Typen  af  den  Aandsvirksomhed,  som 
Bogen  aabenbarer,  lader  sig  da  ogsaa  hente  ud  af 
den  moderne  franske  A  andelighed  af  den  sletteste 
Art,  som  Hr.  Brandes  har  faaet  det  selsomme  Ind- 
fald at  ville  gøre  til  en  ny  frelsende,  befrugtende 
Magt,  efter  at  den  sidste  Krig  uigenkaldelig  har 
slaaet  den  i  Stykker  og  blottet  dens  Raaddenskab. 
Hr.  Brandes  fører  sine  Læsere  ind  i  Tidens  blød- 
agtige Boudoirer,  hvor  den  nuværende  Kulturaand 
som  Træl  maa  fylde  Luften  med  Røgelse  og  svinge 
Viften  for  det  selvisk  bedøvede,  midt  i  Nydelsen 
urolige  Sind.  Hr.  Brandes  er  ikke  en  af  den  moderne 
Undersøgelses  heroiske  Arbejdere,  han  er  en  af  den 
moderne  Tids  smidige  v Underholdere" ;  hans  For- 
billede er  ikke  den  store  Kritik,  han  stiler  kun  paa 
at  være  en  „Causeur". 

„Men,  yder  Hr.  Brandes  ikke  den  store  Kritiks 
Arbejde,  er  han  ikke  desto  mindre  i  betydelig  Grad 
tilbøjelig  til  dens  Overgreb.     Fanatismen,   som  altid 

er  Tegn  paa  en  afmægtig  Udvortesgørelse  af  den 
Lidenskab,  Sindet  er  for  kraftløst  til  at  bære  og 
lukke  over,  mærker  man  aldrig  hos  Undersøgelsens 
Heroer;  men  hos  Hr.  Brandes  slaar  de  store  Forskeres 
Grundfortolkning  af  Aandens  Væsen  ud  i  Spiritus- 
ll  ammer  af  den  fæleste  Blaalighed,  ved  hvilke  der 
er  Fare  for,  at  Hr.  Brandes  vil  brænde  sig  selv  op, 
men  med  hvilke  det  er  hans  Mening  at  tænde  Ild 
paa  alt,  hvad  hans  Fædreland  agter  som  ædelt  og 
ærer  som  det  bedste  i  Aandens  Rige". 

k  gør  nu  den  Indrømmelse,  at  hin  Følelseslivets 
Reaktion  mod  de  revolutionære  Tankestrømninger, 
yom  Bogen  skildrer,  hørte  op  i  Vanmagt,  hvilket 
forklares  ved,  at  den  ikke  i  Europas  almindelige 
Kultur  fandt  sit  Holdepunkt  i  en  fast  Personligheds- 
lære,  saaledes  som  her  i  Norden,  hvor  Tænkningen 
paa  Grundlag  af  det  nye  Følelsesliv  har  løst  en 
Række  helt  ejendommelige  Opgaver.  Der  følger  nu 
en  Lovsang  over  Kierkegaard,  der  førte  sin  Sam- 
tid ind  i  Personlighedens  Midtpunkt,  det  religiøse, 
efter  forst  at  have  gjort  ryddeligt  i  Forgaardene,  og 
som  i  stærke  Straaler  samlede  alt,  hvad  der  lever 
og  rører  sig  i  det  Galleri  af  glimrende  Usselrygge, 
Hr.  Brandes  fører  frem  som  Genstand  for  vor  Be- 
undring, og  lod  det  brænde  af  paa  en  Gang.  Der 
henvises  særligt  til  første  Del  af  „Enten-Ellen",  som 
Brandes  ogsaa  havde  henvist  til  i  Anledning  af 
Benjamin  Constants:  „Adolphe",  hvor  Ægteskabet 
er  sat  under  Debat  med  aandelige  Kræfter,  der 
overgå a  George  Sands. 

„Men  Brandes  underkender  fra  den  olympiske 
Top  af  et  Læs  magelig  og  let  erhvervet  æstetisk 
Læsning  alt,  hvad  der  knytter  Menneskelivets  Ud- 
vikling   til    den    aabenbarede  Religion.     Han   forud- 

sætter  uden  videre,  at  det  beror  paa  Hildethed  i  en 
svunden  Tids  eftergemte  Forestillinger,  som  en  nfriu 
Aand  ikke  behøver  at  tage  Hensyn  til.  Fornægtel- 
sens store  Aander  have  valgt  en  anden  Fremgangs- 
maade;  de  have  forsøgt  en  Kamp  paa  Liv  og  Død 
mod  den  i  deres  Samfund  som  Kirkelære  bestaaende 
Religion,  og  Religionens  Tanke  er  ved  deres  ind- 
trængende Kritik  overalt  bleven  klaret  og  lutret. 
Hr.  B.  underskyder  derimod,  at  den  positive  Religion 
ei  udryddet  af  den  moderne  Bevidsthed,  og  det  saa 
fuldstændigt,  at  en  fornuftig  Mand  ikke  behøver  at 
spilde  flere  Ord  derpaa." 

Rudolf  Schmidt  gaar  nu  over  til  en  Drøf- 
telse af  nogle  Forhandlingspunkter  —  paa  rent  human 
Grund  og  med  rationelle  Midler  —  særligt  Spørgs- 
maalet  om  den  frie  Tankes  Ret.  Han  erkender,  at 
Tanken  er  fri;  men  den  maa  erkende  sin  egen  Be- 
grænsning, Videns  absolute  Grænse.  De  religiøse 
Grundspørgsmaals  Sandhed  er  Videnskaben  lige  saa 
lidt  i  Stand  til  at  godkende  som  at  forkaste.  Alt 
afhænger  her  af  et  personligt  Valg. 

Med  Hensyn  til  Spørgsmaalet  om  Ateismen  — 
en  Sigtelse,  som  Brandes  havde  afvist  —  gør  k  nu 
gældende,  at  der  i  vore  Dage  kun  er  én  væsentlig 
Modsætning,  Modsætningen  mellem  Teister  og  Ate- 
ister. Spørgsmaalet  er  simpelt  hen  det:  „Anerkender 
du  en  højere  Garant  for  dit  eget  Væsens  Sandhed 
end  dig  selv,  eller  gør  du  det  ikke?"  I  første  Til- 
fælde er  du  Teist,  i  sidste  Tilfælde  er  du  Ateist.  Hr. 
Brandes  og  hans  Hale  af  daarligt  Tilhæng  vil  nu 
saa  gerne  i  Betegnelsen  Ateist  lægge  ind  en  Beskjdd- 
r.ing  for  moralsk  Ryggesløshed,  som  intet  Menneske 
har  tænkt  paa  at  fremføre,  for  derved  at  skaffe  sig 
en    godtkøbs    Martyrkrone    med    smertefrie    Torne. 

Sandheden  er  dog  den,  at  den  fornægtende  efter  sit 
Sind,  sin  aandelige  Naturbeskaffenhed  lige  saa  godt 
kan  være  god  som  ond,  hvorimod  den  Aabenbaringen 
fornægtende  Livsanskuelse  savner  et  principielt  i 
Livet  kendeligt  og  for  Livet  gyldigt  Skelnemærke 
mellem  godt  og  ondt". 

Der  er  i  denne  Anmeldelse  en  karakteristisk 
Ejendommelighed,  som  —  hvor  lille  den  er  —  dog 
ikke  bør  undgaa  Opmærksomheden  —  det  er  den 
Konsekvens,  hvormed  Rud.  Schmidt  undgaar  nogen- 
sinde at  skænke  Brandes  den  Doktortitel,  som  han 
dog  havde  et  retmæssigt  og  vel  erhvervet  Krav  paa. 
Der  er  i  denne  Undladelse  noget  af  Rivalens  Sma-a- 
lighed,  saa  meget  mere  som  man,  hvor  det  gælder 
en  olympisk  Dyst,  dog  ellers  gerne  vaager  strengt 
over  omhyggeligt  at  iagttage  alle  Høflighedens  For- 
mer over  for  Modstanderne. 

Men  ellers  er  der  vel,  trods  Hadets  Fanatisme, 
adskilligt  godt  i  hans  Anmeldelse,  navnlig  i  den 
Energi,  hvormed  han  hævder  Videns  Grænse  — - 
absolut  eller  ikke  absolut  —  over  for  de  absolute 
Trommehvirvler,  hvormed  Brandes  forkynder  den 
frie  Forskning,  som  var  den  alene  et  Frelsens  Evan- 
gelium. Selv  Zola  har  jo  i  sin  Studentertale  af 
1893  indrømmet,  at  man  i  sin  Tid  indsnævrede  Hori- 
sonten for  meget,  og  at  de  nyeste  Forfattere  har 
gjort  vel  i  at  generobre  det  ubekendte,  Mysteriet. 
Det  er  dette  Mysterium,  som  man  ogsaa  i  Brandes* 
Behandling  af  det  principielle  mærker  for  lidt  til; 
Tilværelsen  behandles,  som  var  den  en  aaben  Bog, 
hvori  ethvert  Skrifttegn  var  tydet. 

Det  er  da  ogsaa  denne  Videns-Absolutisme,  som 
„Dagbladet"  i  sin  Anmeldelse  (il/3  1872)  protesterer 
imod.    Det  hedder  her:  „Hvad  dernæst  angaar  dem, 

der  have  kunnet  gøre  Aandens  Valg  og  bestemt 
forkaste  alt,  hvad  Ny-Materialisterne  byde  „Igno- 
ranterne", da  bliver  den  „frie  Tanke u s  Mænd  over- 
for dem  Frihedsmænd  paa  en  ganske  egen  Maade. 
De  deklamere  stærkt  om  den  frie  Tankes  Ret  og 
dens  Retsløshed  i  det  bestaaende  Samfund.  De 
Herrer  have  ikke  blot  Frihed  til  at  tænke,  men 
ogsaa  Frihed  til  at  udtale  og  offentliggøre  deres  frie 
Tanker,  lige  saa  meget  som  de  ville.  Men,  hermed 
ere  de  ikke  tilfredse.  De  kræve  for  sig  Ret  til  at 
tænke  og  tale,  som  de  ville;  men  andre  maa  ikke 
tænke  eller  tale  anderledes.  De  ville  have  Anerken- 
delse og  Sympati  for  deres  frie  Tankeflugt  og 
Sympati  for  deres  Anskuelser,  og  de  betragte  det 
som  en  personlig  Fornærmelse,  naar  Sympatien  ude- 
bliver, og  som  Underkuelse  og  et  Martyrium  —  der 
dog  ikke  altid  synes  dem  velkomment  —  naar  man 
vover  at  opponere  og  ikke  tier  roligt  til  de  saa  hen- 
synsløst fremsatte  Angreb  paa  alt,  hvad  der  har  vor 
Sympati  og  vor  Kærlighed.  Saa  imødekommende 
hverken  kunne  eller  ville  vi  være.  Ogsaa  vi  ville 
hævde  vor  Ret  til  frit  at  kunne  tænke  og  tro,  hvad 
vi  anse  for  ret  og  sandt,  vi  ville  være  saa  tyranniske 
og  despotiske  at  have  vor  egen  Mening  osv.u 

Som  Helhed  var  denne  Anmeldelse  dog  noget 
velvilligere  end  „Fædrelandet"s.  Den  væsentligste 
Del  anvendes  paa  en  Polemik  mod  Forfatterens  Op- 
fattelse af  Goethes  Werther,  og  i  Modsætning  til 
Brandes'  Paastand,  at  „Grundkilden  til  Werthers 
Ulykke  er  Misforholdet  mellem  Hjertets  Uendelighed 
og  Samfundets  Skranker",  paastaas  det,  „at  Grund- 
kilden til  Werthers  Ulykke  er  ganske  simpelt  den, 
at  han  elsker  Lotte,  og  at  hun  —  ikke  elsker  ham. 
Talen  er  her  om  en  af  de  Konflikter,  som  Livet  selv 

turer  med  sig,  og  som  derfor  ville  finde  Sted  til  alle 
Tider  og  under  alle  Samfundsforhold".  Og  Anmel- 
deren paastaar  nu,  at  denne  Paavisning  lod  sig  gen- 
tage ved  de  'alier  fleste  at  de  andre  Skrifter,  som 
Forfatteren  behandler.  Denne  Paastand  belægges 
imidlertid  ikke  med  saa  meget  som  en  Antydning 
af  et  Bevis  —  mærkeligt  nok,  da  en  Anmelder,  der 
har  saa  gode  Trumfer  paa  Haanden,  i  Reglen  ikke 
nægter  sig  den  Fornøjelse  at  spille  dem  ud. 

Endelig  paastaar  Anmelderen,  at  den  Litteratur- 
betragtning, Forfatteren  fører  sine  Læsere  ind  i,  ikke 
er  Kritik,  ikke  en  „videnskabelig"  Litteratur  betragt- 
ning, men  et  Referat,  da  den  ikke  oplyser,  hvor  vidt 
Forfatteren  anser  de  enkelte  Arbejder,  han  omtaler, 
for  gode  eller  slette  eller  nævner,  hvilke  æstetiske 
Fortrin  de  besidder  .  .  . 

I  „Hejmdal"  fra  15de — 20de  Marts  imødegaar 
„Hejmdal"s  Redaktør,  den  bekendte  Forfatter  C. 
Rosenberg,  Brandes'  Bog  i  fem  lange  Artikler  og 
hævder,  at  naar  Forfatteren  optræder  som  Forsvarer 
af  den  frie  Tanke,  saa  er  det  i  Virkeligheden  „den 
frie  Lyst",  han  tager  Sigte  paa.  Det  er,  som  det 
fremgaar  af  Bogens  Litteraturbehandling,  særlig  mod 
Ægteskabet,  han  retter  sit  Augreb,  Ægteskabet,  som 
lægger  en  Hemsko  paa  Individernes  frie  Udvikling, 
og  det,  der  tilsigtes,  er  „Parring  i  Flæng".  Her- 
imod protesterer  Rosenberg  i  Kristendommens  Navn ; 
man  kan  ikke  sætte  den  frie  Lyst  som  Maal  uden 
at  ende  i  Snavset.  De  Værker,  Forfatteren  indfører 
Læseren  i,  er  et  Sindssygehospital,  hvor  Sengene  er 
Underholdningsromaner.  Naturligvis  har  Rosenberg 
set, rigtigt,  naar  han  har  set,  at  det,  som  Angrebet 
gjaldt,  var  ikke  blot  filosofiske  og  dogmatiske  Sy- 
stemer,   men   fuldt  saa  vel  den  paa  Kristendommen 

byggede  Moral,  noget,  der  dog  mærkeligt  nok  slet 
ikke  kommer  frem  i  Bogens  programmæssige  Ind- 
ledning. Maaske  er  det  dette,  som  Schmidt  sigter 
til,  naar  han  taler  om  Bogens  „tilrryllede"  Tendens: 
ti  ellers  har  Brandes  naturligvis  Ret  i,  at  Bogens 
Tendens  er  alt  andet  end  tilhyllet. 

For  øvrigt  mener  Rosenberg,  at  det  danske 
Folk  nærmest  har  vist  en  altfor  stor  Modtagelighed 
for,  hvad  der  rørte  sig  i  de  fremmede  Folkeslags 
Liv;  men  der  er  dog  det  gode  derved,  at  det  frem- 
mede altid  har  kaldt  en  hjemlig  Spire  til  Liv. 

Det  er  urigtigt,  mener  han,  naar  Brandes  daterer 
det  sidste  Aarhundredes  Udvikling  fra  Oehlenschlåger. 
Det  er  hos  Ewald,  at  man  finder  Spirerne  til  den 
Udvikling,  som  fortsættes  hos  Oehlenschlåger,  de  tre 
Grundstrenge,  det  kristelige,  det  nordiske  og  det 
folkelige.  Religiøsiteten  var  hos  Ewald  ikke  tilstede 
som  en  „Reaktion"  mod  noget  som  helst  fremmed, 
heller  ikke  er  de  Tanker  og  Følelser,  man  finder  hos 
Oehlenschlåger,  blot  Affødninger  af  hans  Uvillie 
mod  Rationalismen1).  Den  fremmede  Paavirkning 
kalder  hos  Oehlenschlåger  noget  oprindelig  dansk, 
oprindelig  nordisk  til  Live  og  aabner  en  Hovedkilde 
fra  Folkelivets  egen  Bund.  Det  er  paa  dette  Grund- 
lag, at  Mynster  og  Grundtvig  arbejder  videre,  det 
er  disse  Tanker,  som  gennemtrænger  hele  Aarhun- 
dredets  Digtning,  som  maaske  ikke  sætter  Problemer 
under  Debat,  men,  som  i  al  Stilhed  løser  dem.  Naar 
Brandes  klager  over,  at  der  intet  sættes  under  Debat 
herhjemme,    saa    peger   Rosenberg  paa,    at  det  ikke 


')  „Hver  Gang  Oehlenschlåger  digtede  daarligt,  hver  Gang 
han  kom  med  noget  spidsborgerligt,  enfoldigt,  aandsfattigt,  saa 
skyldtes  det  altid  dette  „rationalistiske  Pust"  fra  hans  Ungdom." 

saa  helt  ringe  Spørgsmaal  om  Forholdet  mellem  Tro 
og  Viden  netop  nu  i  Danmark  er  taget  op  til  Debat, 
desuden  paa  den  af  Kierkegaard  udfoldede  Kritik 
og  paa  Sibberns  „Gabrielis'  Breve". 

Det  er  imidlertid  godt,  at  disse  Spørgsmaal  en 
Gang  tages  op  til  Drøftelse,  saa  at  det  bliver  klart 
for  alle,  at  ingen  behøver  at  stikke  sine  Anskuelser 
under  Stolen,  at  ingen  ydre  Magt  stiller  sig  hindrende 
i  Vejen  for,  at  de  bekender  deres  Tro.  „Det  tør 
haabes,  naar  en  saadan  Prøvelse  har  fundet  Sted,  at 
det  danske  Folk  vil  foretrække  sit  eget  hjemme- 
gjorte Tøj  for  Parisernes  aflagte  Klæder,  om  de  end 
er  aldrig  saa  snildt  opfiksede  af  Forhandleren  her 
til  Lands". 

Det  eneste  Blad,  der  tog  venligt  paa  „Emigrant- 
litteraturen" var  vist  „Dagens  Nyheder",  hvor  Poul 
Pry  (Watt  selv)  d.  19de  Februar  som  Forfeuilleton 
skrev  en  Anmeldelse,  der  indgaaende  gør  Rede  for 
Bogens  Plan,  og  som  i  varme  Udtryk  roser  den 
Dygtighed,  hvormed  den  er  gennemført.  Det  bemær- 
kes til  Slutning,  at  Bogen  ganske  vist  paa  mange 
Punkter  fremsætter  Anskuelser,  som  neppe  ville 
tiltale  de  fleste,  og  som  vel  sagtens  endog  ligefrem 
ville  saare  adskillige.  „Kun  Bornerthed  kan  imidler- 
tid paa  Grund  deraf  overse  de  mange  og  store  For- 
trin ved  dette  Arbejde,  at  det  dog,  naar  alt  kommer 
til  alt,  er  det  betydeligste,  der  længe  er  fremkommet 
i  vor  Litteratur".  Her  er  der  altsaa  ganske  set  bort 
fra  Bogens  torpedoagtige  Karakter  for  at  dvæle  ved 
dens  uomtvistelige  æstetiske  Fortrin.  Dette  Sjois- 
punkt  er  ubetinget  det  mest  overlegne  og  turde 
være  det  retfærdigste;  imidlertid  kan  Brandes  næppe 
siges  fri  for  selv  at  maatte  bære  Skylden  for,  at 
Kampen   saa  væsentlig  kom  til  at  staa  om  det  peri- 

feriske  —  en  Skæbne,  der  helt  igennem  har  forfulgt 
ham.  Han  havde  givet  sin  Bog  en  saa  program- 
mæssig Tilspidsning,  at  Modstanderne  af  Programmet 
vel  maatte  være  berettigede,  ja  føle  sig  forpligtede 
til  at  betragte  den  som  en  Handske,  der  var  tilkastet 
dem,  som  et  Angreb  paa  deres  litterære  og  sociale 
Synsmaader  og  Sympatier. 

Brandes  følte  Nødvendigheden  af  at  irnødegaa 
den  allierede  Hær,  og  skønt  han  utvivlsomt  kunde 
have  faaet  Ordet  for  en  nogenlunde  udførlig  Imøde- 
gaaelse  i  „Dagens  Nyheder",  der  tidligere  havde 
givet  ham  Plads  for  et  Svar  i  Anledning  af  en 
Artikel  af  44  i  „Fædrelandet",  foretrak  han  at  samle 
sit  Svar  til  en  Bog  „Forklaring  og  Forsvar.  En 
Antikritik." 

Paa  fem  Ark  imødegaar  han  sine  vigtigste 
Angribere  en  for  en. 

„Der  gives  Forfattere",  hedder  det  her,  „som 
straks  ved  deres  første  Optræden  og  senere  Skridt 
for  Skridt  er  blevne  hilsede  med  Bifald  af  Publikum 
og  mødt  med  Overbærenhed  eller  vel  endog  med 
Anerkendelse  af  Kritiken.  „Denne  Lod  har  ikke 
været  min.  Lige  fra  jeg  vovede  mig  ud  paa  For- 
fatterbanen og  indtil  nu  er  jeg  bleven  meget  haardt 
angrebet,  og  hvor  Kritiken  ikke  kunde  sige  noget 
ondt  om  mig,  der  foretrak  den  gerne  at  tie.  Og  det 
er  langt  fra,  at  de  Angreb,  for  hvilke  jeg  har  været 
udsat,  er  blevne  færre  eller  mattere  med  Aarene, 
tværtimod,  de  have  nu  i  Anledning  af  mit  sidste 
Skrift:  „Hovedstrømninger  i  det  nittende  Aarhun- 
dredes  Litteratur" ,  antaget  en  Udbredelse  og  en 
Voldsomhed  som  ingensinde  før.  Jeg  beklager  mig 
paa  ingen  Maade  herover;  hvis  Angrebene  alle  vare 
loyale,    maatte   jeg  jo    endog    betragte    det    som    et 

Gode,  at  de  kom  frem.  Derimod  er  det  vel  mm 
Agt  at  paatale  de  fleste  af  disse  Angrebs  Be- 
skaffenhed". 

Det  mærkeligste  i  denne  Indledning  er  den 
Sammenligning,  Forfatteren  anstiller  mellem  sig  selv 
og  andre  lykkeligere  Forfattere,  som  om  der  kunde 
være  Sammenligning  mellem  en  Forfatter,  der  i  det 
væsentlige  stiller  sig  paa  Traditionens  Grund,  og 
som  arbejder  med  rent  digteriske  Emner,  hvad  enten 
det  sker  i  Menneskeskildringens  Form.  som  Roman, 
eller  i  Selvskildringens,  som  Lyrik,  og  en  Forfatter, 
hvis  udtrykkeligt  angivne  Opgave  er  at  lægge  Torpedo 
under  Samfundsarken  og  at  bryde  Grunden  radikalt 
op  under  Samfundet  saa  vel  religiost  som  socialt  og 
borgerligt.  Det  vilde  dog  være  urimeligt  at  vente, 
at  „Samfundet"  uden  videre  skulde  akceptere  en 
Revolutionær,  og  derved  underkende  Berettigelsen 
af  sit  eget  hidtidige  Grundlag.  Ingen  Reformator, 
langt  mindre  nogen  Revolutionsmand,  er  endnu 
bleven  modtaget  med  Bifald  af  sin  Samtid. 

Brandes  vender  sig  først  mod  „Dagbladet"  <<g 
fastslaar  straks  dets  Anmelders  Inkompetence,  idet 
han  påaviser,  at  Anmelderen  slet  ikke  har  forstaaet 
Metoden  i  den  Bog,  han  anmelder;  han  véd  ikke. 
at  den  Metode,  der  bestaar  i  at  give  Referat  og 
Skudsmaal,  Referat  og  Skudsmaal  efter  hinanden, 
er  aldeles  forældet  og  for  længst  opgivet.  „Har; 
véd  ikke,  at  det  netop  er  i  Overensstemmelse  med 
den  Metode,  jeg  følger,  og  som  i  vore  Dage  følges 
af  alle  Europas  største  Kritikere,  at  jeg  ikke  har 
sat  mig  til  Formaal  at  levere,  hvad  man  i  gamle 
Dage  forstod  ved  en  æstetisk  Kritik  efter  udenfra 
givne  Regler,  men  kun  skildrer  Værkerne,  for  g«$ 
vidt    de    paa    en    levende    Maade    udtrykke    Tidens 

Følelser  og  Tanker,  det  vil  sige  med  stadigt  Hensyn 
til  deres  kulturhistoriske  Værdi.  Min  Fremgangs  - 
maade  er  derfor  ikke  at  levere  Referater;  jeg  har 
bestandig  fremhævet  de  afgørende  Synspunkter,  jeg 
har  sammenlignende  draget  nye  Paralleler  og  jeg 
har  eftervist  en  Sammenhæng  mellem  ikke  faa  litte- 
rære Fænomener,  der  tidligere  er  blevne  betragtede 
som  hinanden  uvedkommende  ....  Jeg  læser  Ti- 
dens Historie  i  dens  Typer.  Hvis  Anmelderen  havde 
forstaaet  noget  af  Planen  i  min  Bog,  vilde  han  vide, 
at  det  havde  været  en  utilgivelig  Udskejelse  fra 
denne,  om  jeg  havde  opholdt  mig  ved,  hvor  vidt 
første  Del  af  denne  eller  hin  Roman  var  bedre  kom- 
poneret end  anden  Del,  hvor  vidt  tredie  Akt  af 
dette  eller  hint  Drama  var  udført  efter  Kunstens 
Regler  eller  ikke.  Den  Art  Kritik  hører  hjemme 
ganske  andensteds  hen,  og  hvor  megen  Fortjeneste 
den  end  kan  have  i  sig  selv  —  og  jeg  har  adskillige 
Gange  vist,  at  den  ikke  er  mig  fremmed  —  vilde 
den  her  ikke  være  paa  sin  Plads  og  forhindre  alle 
Skriftets  Dele  i  at  tendere  til  samme  Maal". 

Forfatteren  betegner  da  her  sin  Metode  indenfor 
dette  Værk  som  den  typiske  Litteraturhistorie,  sva- 
rende til  den  Udvælgelsens  Typemetode,  man  af  og 
til  benytter  i  vore  Dages  botaniske  Lærebøger;  men 
han  bestrider  ikke  Berettigelsen  af  en  værdibestem- 
raende  Litteraturkritik,  hvad  jo  ogsaa  saa  meget 
mindre  kan  gøres,  som  der  allerede  ligger  en  Værdi- 
bestemmelse bagved  Valget  af  de  enkelte  T}Tper.  Ja, 
det  var  vel  ikke  umuligt,  at  man  ud  fra  et  helt 
andet  Synspunkt  —  et  overvejende  religiøst  f.  Eks. 
—  skrev  en  helt  anden  Hovedstrømningernes  Historie, 
der  dog  vistnok  vilde  komme  til  at  anvende  endnu 
mere    Pres    over    for    Stoffet,    end    det,    der    her    er 

10 

anvendt.  Mens  vi  endnu  er  ved  Spørgsmaalet  om 
Forholdet  mellem  den  typiske  og  den  vurderende 
Litteraturskildring,  er  det  maaske  ikke  af  Vejen 
at  gøre  opmærksom  paa,  at  den  typiske  Litteratur- 
skildring  i  Følge  Sagens  Natur  er  den  mest  objektive. 
åen  absolut  neutrale  —  den  kan  saa  lidt  indlade  sig 
paa  en  Vurdering  som  en  Botaniker  paa  at  give 
Planterne  Karakter  —  er  dette  dens  Styrke,  saa  er 
det  tillige  dens  Svaghed,  fordi  den  Side  af  Menneske- 
livet og  ogsaa  af  Digtningen,  som  interesserer  mest, 
er  ikke  den  plantemæssige,  den  botaniske,  men  den, 
der  beror  paa  Frihed,  og  som  derfor  henhører  under 
Moralens  Domstol. 

Men  Brandes'  Fremstilling  er  i  Virkeligheden 
heller  ikke  saa  lidenskabsløs,  som  man  skulde  vente 
det  af  en  Tilhænger  af  Typemetoden,  og  Brandes 
er  meget  langt  fra  her  at  vise  sig  som  nogen  Elev 
af  Taine  og  dennes  zoologiske  Litteraturhistorie  — 
for  saa  vidt  harR.  Schmidt  Ret.  Der  flammer  bagved 
Brandes'  Værk,  som  ovenfor  paavist,  et  meget  kraftigt 
Temperament  og  en  meget  lidenskabelig  Tendens,  som 
strider  mod  Værkets  udtalte  videnskabelige  Program. 

Brandes  imødegaar  nu  „  Dagbladets  u  Opfattelse 
af  Grunden  til  Werthers  Ulykke,  hævder  med  Citater 
af  Bogen,  at  Lotte  virkelig  elsker  "Werther  og,  idet 
han  bortrykker  dette  underste  Led.  hvorpaa  Anmel- 
deren uforsigtigt  har  anbragt  hele  sin  Bevissøjle, 
afviser  han  hans  Indsigelse. 

Idet  Brandes  nu  vender  sig  mod  k,  bemærker 
han,  at  det  er  den  Del  af  Angrebet,  han  mest  har 
krympet  sig  ved  at  indlade  sig  med.  Han  beskæf- 
tiger sig  da  heller  ikke  med  de  Ting  deri,  der 
virkelig  kunde  være  en  Gendrivelse  værd,  men  ind- 
skrænker sig  til  et  Pindehuggeri  af  visse  ret  under- 

ordnede  Detailler  og  en  lidt  prokuratormæssig  Retor- 
kveren.  R.  Schmidt  havde  bebrejdet  ham,  at  Studiet 
at  fransk  Litteratur  havde  farvet  hans  Fremstilling 
og  Sprog.  Han  svarer:  ,,Hvad  ondt  er  deri?  Naar 
man  gaar  i  Solen,  bliver  man  solbrændt.  Men  sæt 
nu  hine  Anklager  kom  fra  en  Litterat,  der  har  fulgt 
sin  Lærer  gennem  tykt  og  tyndt  som  en  Lakaj  følger 
sin  Herre,  hvis  Mening  er  den  Mening,  Hr.  N.  har 
idag,  hvis  Mening  var  den,  som  Hr.  N.  havde  i  Gaar, 
og  hvis  Mening  vil  være  den.  som  Hr.  N.  vil  have 
i  Morgen.  Han  glemmer  da  at  sige,  at,  mens  jeg  i 
det  mindste  har  indaandet  Europas  frie  Luft,  har 
han  kun  indaandet  sin  Lærers  Aande". 

Denne  Polemik  er  med  sit  Vid  mere  grov  end 
egentligt  overbevisende.  Den  dækker  knebent  over 
den  Kendsgerning,  at  Hr.  Schmidt  virkelig  paa  dette 
Punkt  havde  nogen  Ret.  Hr.  Brandes'  Sprog  viste 
virkelig  ofte  en  Paavirkning  af  franske  Forbilleder, 
der  ikke  altid  virkede  behageligt;  der  kunde  nævnes 
mange  andre  Eksempler  end  de  af  R.  Schmidt 
anforte.1) 

Spørgsmaalet  om  Videns  Græuse,  som  var  et 
Hovedpunkt  i  Schmidts  Antikritik,  gaar  Brandes' 
Svar  ganske  uden  om,  endda  det  vel  kan  siges  at 
være  Forhandlingen  i  høj  Grad  vedkommende. 

I  Modsætnmg  til  den  af  R.  Schmidt  opstillede 
Dobbelthed  mellem  Teisme  paa  den  ene  Side  og 
Ateisme  paa  den  anden  —  som  den  eneste  Modsæt- 
ning, der  betyder  noget  —  opstiller  Brandes  Mod- 
sætningen mellem  Aabenbaringstro  paa  den  ene  Side 


')  F.  Eks.   et  Sted  som  dette:  „Og  Luften  selv  er,  som  var 
det  et  stærkt,  massivt  Legeme,  man  ind  a  and  ede." 

Emigrantlitteraturen  Pa«  4s. 

og  Fritænkning  paa  den  anden,  saaledes  at  den  fri 
Tanke  derefter  kommer  til  at  omfatte  al  den  Religi- 
øsitet, der  ikke  grunder  sig  paa  en  Aabenbaring. 
Hvor  man  vil  drage  Delingslinien,  afhænger  ganske 
af  det  Synspunkt,  hvorfra  man  ser  Sagen.  For 
Brandes  gjaldt  det  om  at  komme  Autoritetsprin- 
cip et  til  Livs,  derfor  søgte  han  at  berøve  det  saa 
mange  af  dets  allierede  som  muligt,  mens  Rud.  Schmidt 
derimod  ud  fra  sit  Synspunkt  mere  betragter  det 
religiøse  som  Livsværdi,  som  Grundstemning  og  Fø- 
lelse, og  derfor  om  den  religiøse  Pol  samler  alt,  hvad 
der  ikke  udelukker  Muligheden  af  religiøst  Guds- 
forhold. Saa  snart  den  rent  polemiske  Stilling  op- 
gives, turde  vel  det  sidste  S3rnspunkt  være  det  natur- 
lige; men  Brandes'  hele  Stilling  var  jo  i  hø]  Grad 
polemisk,  og,  da  hans  Forehavende  ikke  krævede  det, 
følte  han  sig  ikke  kaldet  til  at  udsætte  sig  for  det 
Had,  der  fulgte  med  Stillingen  som  erklæret  Ateist. 
Der  er  altid  hos  meget  store  Dele  af  Publikum  en 
mer  eller  mindre  udtalt  Sympati  med  et  rationalistisk 
Standpunkt,  der  forkaster  Miraklerne  og  hele  Religi- 
onens overnaturlige  Apparat;  medens  Gudsfornægtel- 
sen skræmmer. 

Naar  adskillige  af  Brandes'  Opponenter,  blandt 
dem  ogsaa  Rud.  Schmidt,  havde  paastaaet,  at  vi 
her  i  Landet  have  Frihed  til  at  tænke  og  ikke  blot 
til  at  tænke,  men  ogsaa  til  at  udia'Id  vore  Tanker  og 
altsaa  alle  ere  Fritænkere,  svarer  Brandes  derpaa: 

„Hvad  der  forstaas  ved  den  frie  Tanke  lader  sig 
sige  med  to  Ord:  Overbevisningen  om  den  frie  Forsk- 
nings Ret  er  det  samme  som  Overbevisningen  om,  at 
en  Part  af  Vestasien  ikke  i  et  Spand  af  Oldtidens 
Historie  er  blevet  styret  efter  helt  forskellige  Natur- 
og  Aandslove  fra  dem,   som   den  hele  øvrige  Verden 

i  Fortid  og  Nutid  er  og  har  været  underkastet,  og 
ikke  har  været  Skuepladsen  for  saakaldte  overnatur- 
lige Begivenheder,  medens  Jorden  i  øvrigt  fra  Nord- 
pol til  Sydpol  og  fra  de  ældste  Tider  indtil  nu  kun 
har  været  Skuepladsen  for  naturlige  Begivenheder. 
Det  er  med  ét  Ord  Overbevisningen  om  Naturens, 
om  Historiens,  om  hele  Tilværelsens  Enhed,  som  den 
frie  Forsknings  Dyrkere  bekende,  og  ikke  blot  be- 
kende, men  retfærdiggøre.  Ti  al  den  Forskning,  som 
hvert  nyt  Aarhundrede  har  føjet  til  tidligere  Aar- 
hundreders  Resultater,  har  retfærdiggjort  og  med 
utallige  Røster  i  alle  Tungemaal  bekræftet  og  stad- 
fæstet denne  Overbevisning.  Det  er  den,  som  ingen 
Bibeltroende  kan  vedkende  sig,  hvor  meget  han  end 
kalder  sig  en  fri  Tænker,  og  det  er  den,  som  ingen, 
der  ikke  bruger  bevidst  Usandhed  som  Middel  kan 
identificere  med  Irregiliositet,  Usædelighed,  fri  Lyst, 
Frækhed  eller  deslige." 

Dette  er  Rationalisme  i  Lighed  med  svundne 
Dages  Forkastelse  af  Mirakeltroen;  men  der  ligger 
heri  i  og  for  sig  ingen  Forkastelse  af  Kristi  Lære, 
at  den  indre  Aabenbarings  Sandhed  eller  af  Mysteriet 
i  dybere  Forstand.  At  Brandes  dog  ogsaa  i  saa 
Henseende  stod  fjernt,  i  den  yderste  Periferi  af  kri- 
stelig Paavirkning,  ja  overhovedet  af  religiøs,  frem- 
gaar  imidlertid  med  stor  Tydelighed  af  Konteksten. 
Naar  da  Brandes  saa  stærkt  indigneres,  fordi  „Fædre- 
landet" slaar  Fritænkeri  i  Hartkorn  med  Ateisme  og 
nævner  det  som  et  Tegn  paa  manglende  Overlegen- 
hed i  Dannelse  og  Kundskab,  saa  er  der  en  Smule 
Affektation  deri ;  ti  for  G.  Brandes  personligt  spillede 
Mellemstandpunkterne  neppe  nogen  større  Rolle.  Man 
læse  f.  Eks.  Stedet  i  Artiklen  om  Henrik  Ibsen  i 
„Det  moderne  Gennembruds  Mænd"  Pag.  113,   hvor 

Brandes  nævner  en  Bække  „fremragende  Digtere  af 
den  yngre  Slægt",  som  mødes  i  en  „sjælfuld,  ateistisk 
Humanisme".  Han  udtaler  ganske  vist  ikke  selv 
nogen  Dom;  men  der  er  i  den  Maade,  hvorpaa  lian 
omtaler  dem,  langt  fra  Skygge  af  Forbehold  eller 
Afstandtagen.  Tværtimod  har  man  det  Indtryk,  at 
han  mwvner  dem  som  sine  Meningsfæller. 

I  Anledning  af  Beskyldningen  for  at  „indføre 
Usædelighed  i  kønslig  Henseende"  minder  Brandes 
om,  at  denne  Beskyldning  oprindelig  er  fremført  af 
Schmidts  Forgænger  i  „Fædrelandet"s  Kritik  (Hr. 
Clemens  Petersen)  og  giver  i  den  Anledning  „  Fædre- 
landets litterære  Anmeldere  det  onde,  men  ikke  helt 
ubetimelige  Baad,  at  de  nu  én  Gang  skulde  ophøre 
med  at  moralisere. J)  Til  Ploug  selv  gør  han  den  Be- 
mærkning, at  han  „med  al  sin  Partimagt  og  trods 
alle  sine  Effekttalemaader  ideelt  betragtet  n uomstunder 
er  en  udlevet.  For  længst  har  han  sagt  alt,  hvad 
han  havde  at  sige,  for  længst  har  han  lært  alt  det 
fra  sig,  han  havde  at  lære  Verden."  Og  Brandes 
slutter  med  den  Bemærkning,  at  man  ikke  kan  lede 
den  yngre  Slægt,  naar  man  endnu  selv  lever  paa 
Ideerne  fra  1830,  eller,  naar  det  kommer  højt,  paa 
Ideerne  fra  1848. 

Endelig  vender  Brandes  sig  til  Anonymen  Hr.  44 
—  D.  G.  Monrad  —  der  under  dette  Mærke  i  „Fædre- 
landet" havde  offentliggjort  nogle  Artikler  under  Titlen : 
„Den  frie  Tanke  og  Dr.  G.  Brandes'  Forelæsninger". 
Brandes  slaar  her  over  i  en  helt  anden  Tone;  men 
begynder  dog  med  den  Bemærkning,  at  Artiklernes 
Forfatter  næppe  heller  ganske  kan  siges  hævet  over 


')  Man  erindrer,  at  det  ikke  var   for   sine  Dyders  Skyld,   at 
Hr.  Clemens  Petersen  maatte  forlade  Landet. 

den  Anklage  at  leve  paa  Ideerne  fra  en  svunden  Tid. 
Han  beklager,  at  han  i  Stedet  for  at  finde  en  virke- 
lig Diskussion  af  sit  Arbejdes  Plan,  et  om  ikke  sym- 
patetisk saa  dog  Totaliteten  betragtende  Skøn,  kun 
har  fundet  nogle  polemiske  Aforismer  med  Hensyn 
til  enkelte  løsrevne  Steder  af  sin  Bog.  Han  imøde- 
gaar  derpaa  Monrads  Forklaring  af  Tankens  Frihed, 
naar  denne  hævder,  at  den  frie  Tanke  er  bundet  ikke 
alene  ved  sine  egne  Love  men  ogsaa  ved  Kends- 
gerningerne. „Ved  hvilke  Kendsgerninger,  spørges 
der?  Er  det  ved  de  normale  eller  de  abnorme.  Hvis 
den  frie  Tanke  bliver  den  Tanke,  som  bøjer  sig  for 
Kendsgerninger,  som  Tanken  ikke  maa  røre,  bliver 
dens  Frihed  illusorisk.  .  .  .  Det  er  fordi  vi  maa  sikre 
os  imod,  at  Videnskaben  bliver  romersk-katolsk  i 
romersk-katolske,  græsk- katolsk  i  græsk- katolske  og 
protestantisk  i  protestantiske  Lande,  jødisk,  naar  den 
behandles  af  en  Jøde,  buddhistisk,  naar  den  behand- 
les af  en  Hindu,  —  at  vi  maa  hævde  Tankens  Fri- 
hed." Her  maa  for  Resten  bemærkes,  at  den  Verden, 
hvorom  Monrad  havde  talt,  var  „en  indre  Verden  af 
Kendsgerninger,  Samvittighedens,  Bønnens,  det  hele 
Troslivs  Verden",  altsaa  ikke  særligt  den  ydre  reli- 
giøse Historie,  om  han  end  som  bekendt  ogsaa  an- 
tog den. 

Endelig  afslutter  Brandes  sit  spredte  Kampindlæg 
med  en  mere  personlig  Udtalelse,  en  Bekendelse. 
Monrad  havde  spurgt:  „Er  du  forvisset  om,  at 
Menneskeslægten  ved  at  tilegne  sig  din  Overbevis- 
ning vil  gaa  et  Skridt  fremad  i  Oplysning  og  Sæde- 
lighed?" „Ja,"  svarer  Brandes,  „derom  er  jeg  for- 
visset. Ja,  jeg  svarer:  Den  Forvisning,  jeg  føler 
derom,  er  af  samme  Art,  som  den,  jeg  føler  om  min 
egen  Eksistents,  om  at  der  gives  en  Verden  udenfor 

lriig,  og  om  at  Solen  vil  gaa  op  i  Morgen.  Denne 
Forvisning  er  min  Styrke.  Og  den  er  stærk,  fordi 
den  er  møjsomt  tilkæmpet.  Hvor  mange  Beskyld- 
ninger for  Overfladiskhed  og  Ubekendtskab  med 
Sjælelivets  Alvor,  man  end  retter  mod  mig,  saa  véd 
jeg  dog  med  mig  selv,  at  jeg  har  gennemgaaet  alle 
hine  Brydninger,  om  hvilke  man  fortæller  mig,  at 
de  gives,  og  at  jeg  Skridt  for  Skridt  har  kæmpet 
mig  frem  eller  rettere  af  mine  Tankers  nødvendige 
Udvikling  er  bleven  ført  frem  til  det  Standpunkt, 
hvorpaa  jeg  nu  staar." 

En  Indrømmelse  gør  Brandes  dog.  Han  har 
fejlet  i  et  meget  væsentligt  Punkt,  han  har  taget 
fejl  af  den  traditionelle  Stemnings  Magt  herhjemme. 
..Mit  Liv  har  f.  Eks.  ikke  bragt  mig  i  personlig 
Berøring  med  grundtvigianske  Kredse  eller  Kliker. 
Jeg  har  maaske  aldrig  tilfulde  vurderet  deres  Ind- 
flydelse herhjemme,  og  efter  et  længere  Ophold  i 
Udlandet  har  jeg  været  endnu  mere  udsat  for  at 
overse  den.  De  have  ikke  det  mindste  mere  Ret, 
fordi  de  have  Magt,  og  jeg  tilbagekalder  ikke  i 
mindste  Maade  min  Polemik  imod  dem,  men  jeg 
indrømmer  ganske  villigt,  at  der  maa  kæmpes  paa 
en  anden  Maade  imod  en  talrig  og  vel  organiseret 
Hær  end  imod  de  sidste  Rester  af  en  opløst  Armé." 

Det  undgaar  ikke  Opmærksomheden,  i  hvilken 
Grad  selve  det  litterære  Stof—  „Emigrantlittera  turen" 
—  og  dets  Behandling  er  forsvundet  i  denne  Debat. 
Den  hele  Strid  former  sig  som  en  Kamp  for  og 
imod  religiøse  Anskuelser  eller  bestemtere  sagt  til 
en  Diskussion  om  Kristendommens  Sandhed.  At 
det  udviklede  sig  saaledes,  kunde  Brandes  ikke  med 
Rette  bebrejde  sine  Modstandere.  De  kunde  med  fuld 
Ret  svare  ham:  Tu  l'as  voulu  George  Dandin.     Ved 

at  sætte  en  programmæssig  Forkyndelse  af  den  frie 
Tanke  i  Spidsen  for  sin  Bog  og  ved  sine  spredte 
polemiske  Angreb  paa  hjemlige  Synsmaader  og  Tra- 
ditioner havde  han  selv  nedkaldt  Stormen  over  sit 
Hoved,  og  man  tør  vel  antage,  at  det  var  ham  ikke 
ukært,  at  den  kom,  at  det  tværtimod  vilde  have 
været  ham  en  Skuffelse,  om  man  havde  indskrænket 
sig  til  en  rent  æstetisk  Behanling  af  Stoffet  i  hans 
Bog.  Og  dog  kom  snurrigt  nok,  Kampen  ganske 
overvejende  til  at  staa  ikke  om  selve  Kapitalspørgs- 
maalet:  Kristendommens  Sandhed,  men  om  saadanne 
rent  periferiske  Punkter  som  Hjemmets  Betydning 
for  Nord-  og  Sydboer1),  om  Thorvaldsens  Nat,  Ytrin- 
gerne om  Grundtvig,  Bemærkningen  om,  at  en  Del 
af  Menneskeheden  maa  betragtes  som  vilde  Dyr,  en 
anden  som  Aber,  mens  den  aldeles  overvejende 
Del  er  Dosmere  og  Ignoranter,  eller  om  Brandes* 
Forhold  til  Socialismen;  det  er  den  Slags  Ting,  der 
kalder  Lidenskaberne  under  Vaaben,  og  hvorom  der 
leveres  sande  Braavallabatailler.  Og  dog  viser  det 
sig,  at  Braudes  efter  roligere  Overvejelse  har  mildnet 
eller  fjernet  de  fleste  af  disse  udfordrende  Steder  i 
senere  Udgaver  af  sin  Bog.  Man  kan  da  spørge  sig 
selv:  Hvis  han  den  Gang  havde  haft  Sindsro 
nok  til  at  moderere  eller  fjerne  disse  Udtryk,  disse 
Overdrivelser,  hvilken  Foraudring  vilde  det  da  ikke 
have  gjort  ikke  blot  i  den  øjeblikkelige  Modtagelse 
at  hans  Bog,  i  Pressens  Kritik,  men  derigennem 
ogsaa  i  Brandes'  hele  følgende  Liv  og  Stilling,  i 
hans  Forhold  til  Autoriteterne  og  til  Publikum  her- 


')  Endnu  et  Indlæg  i  saa  Henseende  udkom  efter  Antikri- 
tiken:  „Den  nye  sensualistiske  Lære  og  Dr.  G.  Brandes  oplyst 
fra  et  naturvidenskabeligt  Standpunkt"  af  Ax  (Professor  Dr.  med 
P.  A.  Schleisner). 

hjemme?  Men  Overdrivelsen,  den  enkelte  Ubesindig- 
hed har  spillet  en  stor  og  skæbnesvanger  Rolle  i 
denne  Mands  Liv.  Den  har  hidset  Modstanden  im<  d 
ham,  den  har  væbnet  den. 

En  anden  skælmesvanger  Fejltagelse,  ikke  blot 
i  denne  Bog,  men  ogsaa  i  Brandes'  følgende  For- 
fattervirksomhed er  hans  Opfattelse  af  det  religiøse. 
Han  indrømmer,  som  vi  ovenfor  saa,  at  han  havde 
taget  fejl  af  det  religiøses  („den  traditionelle  Stem- 
nings") Magt  herhjemme.  Men,  hvilken  endnu  langt 
større  Fejltagelse  røber  der  sig  ikke  i  de  Udtryk, 
hvori  han  tilstaar  det!  Det  ses  nemlig  tydeligt  deraf, 
at  han  kun  opfatter  det  religiøse  som  en  Overflade- 
bevægelse,  noget,  der  ved  Tankens  og  Oplysningens 
Hjælp  let  kan  fjærnes  i  en  Haande\;ending.  Forstaar 
G.  Brandes  da  ikke,  hvilke  dybe  Rødder  det 
religiøse  —  hos  os  Kristendommen  —  har  i  Nationens 
Liv?  Overfladisk  set  kan  det  tage  sig  ud,  som  var 
det  blot  et  Stykke  Overtro,  som  saa  megen  anden 
gammel  Overtro,  der  har  maattet  vige  for  Oplys- 
ningens Sol,  en  Dressur,  en  indbanket  Lektie,  som 
ikke  har  virkelig  Rod  i  Befolkningens  Sind.  Det  er 
sandt,  at  den  religiøse  Følelse  hos  de  fleste  ikke  er 
nogen  gennemtrængende  Livsmagt,  at  den  er  tilsat 
med  Rationalisme  og  Fritænkeri,  at  de,  som  i  Ordets 
strængere,  ædlere  Betydning  ere  Kristne,  saa  det  be- 
tyder noget,  ere  uendeligt  faa,  at  det  er  Stykkeværk  og 
Halvhed  det  meste,  og  at  den  overvejende  Del  af 
Nationen,  naar  den  ret  vinder  Klarhed  over  sig  selv 
cg  faar  Mod  til  at  udtale  sig,  neppe  en  Gang  vil 
gøre  Fordring  paa  Kristennavnet.  Det  er  sandt,  at 
Kirkegængernes  Antal  —  de  faste  Kirkegængeres  — 
den  Gang  her  i  København  var  forsvindende  ringe, 
om  jeg  husker  ret  kun  atten  Procent.    Og  dog,  hvis 

man  vilde  kaste  Kristendommen  med  et  Slag  over- 
bord, da  vilde  de  rejse  sig  i  Protest.  De  vilde  føle 
det,  som  om  man  vilde  fravriste  dem  en  af  deres 
dyrebare  Husguder.  Hvor  skulde  det  være  muligt, 
at  man  paa  den  Maade  kunde  frembringe  et  Spring 
i  et  Folks  Historie.  Selv  om  man  et  Øjeblik  til- 
syneladende kan  opnaa  et  saadant  Resultat,  vil  Tin- 
gene dog  snart  af  sig  selv  vende  tilbage  i  deres 
gamle  Leje.  Og,  selv  om  Brandes  hundrede  Gange 
havde  Ret  i  sin  Livsanskuelse,  hvor  vil  han  saa  tro, 
at  Befolkningens  Titusinder,  dens  store  brede  Lag. 
skulde  kunne  slaa  sig  til  Taals  med  en  saadan  filo- 
sofisk-videnskabelig  Anskuelse,  at  Børnene  skulde 
kunne  nøjes  med  den,  eller  at  den  skride  tilfreds- 
stille de  sorgfulde  og  syge,  de  skuffede  og  trætte. 
Har  han  aldrig  følt  Sandheden  i  Rénans  Ord  — 
dem  han  selv  citerer:  „Den  værste  af  de  Kvaler, 
ved  hvilke  det  Menneske,  som  naar  til  et  Liv  i 
Reflektionen,  udsoner  sin  eksceptionelle  Stilling,  er 
den  at  se  sig  udelukket  af  den  store  religiøse  Fa- 
milie, der  indbefatter  Jordens  bedste  Sjæle, 
og  at  betænke,  hvorledes  de  Væsener,  med  hvilke 
han  helst  vil  leve  i  aandelig  Forening,  nød- 
vendigvis maa  betragte  ham  som  et  fordærvet 
Menneske.  Man  maa  være  meget  sikker  paa  sig  selv 
for  ikke  at  rystes,  naar  Kvinderne  og  Børnene  folde 
deres  Hænder  og  sige:  „O  tro  som  vi!1'  Eller  for- 
staar  han  ikke,  at  det  ikke  er  bare  Skaberi,  naar 
„Dagbladet"s  Anmelder  taler  om  de  mange  Tvivlere, 
„der  sikkert  føle  Tvivlen  som  en  Ulykke",  for  ikke 
at  tale  om  den  store  Skare  af  indifferente,  der  under 
givne  Livsforhold  kan  vaagne  op  og  tage  Parti,  og 
som   under   alle   Omstændigheder  vilde  rejse  sig  til 

Modstand,  hvis  man  resolut  vilde  kaste  Broen  af 
over  til  deres  tabte  Illusioners  Land? 

Og  forstaar  Dr.  Brandes  ikke,  at  det  er  et  altfor 
fattigt  Evangelium,  det  han  forkynder,  for  det  store 
enfoldige  Folk,  for  de  mange  der  arbejde  og  ere  be- 
sværede? Hvorledes  taler  han  selv  i  „Emigrant- 
litteraturen" ved  Overgangen  til  Obermann  om  den 
Sindstilstand,  der  opstaar  ved  Tankens  Frigørelse. 
„Paa  samme  Tid  som  Tanken  saaledes  har  faaet  Mod 
til  at  erkende  ikke  stykkevis,  men  paa  alt  omfattende 
Maade,  er  Evnen  ikke  vokset  med  Modet,  og 
nu  som  før  raver  Menneskeheden  i  det  uendelige 
Mørke  og  begriber  intet  af  sin  Tilværelses  Hemmelig- 
hed. Hvortil  fødes  vi,  hvorfor  leve  vi,  hvad  fører 
det  hele  til?  Man  er  ikke  rykket  Svaret  paa  disse 
Spørgsmaal  nærmere.  Kun  Følelsen  af  Savnet,  kun 
Utaalmodigheden  over  Uvidenheden  er  vokset.  Saa- 
ledes føler  man  Sandheden  af  et  Billede,  som  Alfred 
de  Mus  s  et  har  anvendt:  Evigheden  ligner  en  Ørne- 
rede, ud  fra  hvilken  alle  Aarhundrederne  flyve  som 
Ørneunger,  for  hvert  efter  sin  Tur  at  gennemfare 
Universet.  Nu  er  det  vort,  som  er  kommet  til  "Redens 
Rand;  det  stirrer  ud,  men  man  har  klippet  dets  Vin- 
ger, og  det  venter  Døden  skuende  ud  i  det  uendelige 
Rum,  ud  i  hvilket  det  ikke  formaar  at  slynge  sig.u 

Tror  Dr.  Brandes,  at  det  er  en  Forkyndelse, 
hvorom  man  kan  samle  Nationerne,  et  Evangelium, 
hvorpaa  et  virksomt  og  tillidsfuldt  Menneskeliv  kan 
bygges?  Føler  han  ikke,  at  den  bestandige  Svimlen 
her  paa  Redens  Rand  med  det  uendelige,  tomme 
Verdensrum  over  sig  og  omkring  sig  i  Længden  er 
umulig?  At  den,  der  længe  stirrer  ud  i  denne  Af- 
grund, bliver  svimmel  og  maa  styrte  sig  ud  deri? 
At  her  er  det  Punkt,   hvorfra,   som  jeg  i  min  Para- 


157 

frase  af  „Hyrdinden  og  Skorstensfejeren"  l)  har  skil- 
dret det,  Tilbagevejen  maa  tiltrædes,  hjem  til  det 
lille  Bord  under  Spejlet?  Nej,  saa  har  J.  P.  Jacob- 
sen bedre  loddet  den  menneskelige  Natur,  naar  han 
i  „Niels  Lyhne"  skildrer,  hvordan  Gerda  paa  sit 
Dødsleje  vender  tilbage  til  sine  Barndomsminder,  til 
sin  Barndoms  Gud  og  til  sin  Barndoms  Paradis,  mens 
hun  ligger  stille  og  lytter  efter  Klokkerne  og  taler 
stille  med  sig  selv : 

„Jeg  véd  nok  .  .  .  men  om  vi  alligevel  havde 
taget  fejl,  det  kunde  jo  dog  være,  Niels,  kunde  det 
ikke?  Du  tror  nej;  men,  det  er  dog  underligt,  om 
alle  Mennesker  tog  fejl,  og  det  slet  ikke  var  noget 
alle  de  store  Kirker  ...  og  naar  de  begraver  dem, 
de  Klokker,  jeg  har  altid  syntes,  de  Klokker  ..." 

„Det  er  umuligt,  Niels,  at  det  kan  være  forbi 
med  Døden,  du  kan  ikke  føle  det,  som  er  rask,  du 
synes,  det  maa  slaa  os  helt  ihjel,  fordi  man  er  saa 
mat  og  alting  svinder  hen:  men  det  er  blot  for  Ver- 
den udenfor,  derinde  er  der  lige  saa  megen  Sjæl  som 
før,  der  er,  Niels,  jeg  har  det  herinde  altsammen,  alt, 
hvad  jeg  har  faaet,  den  samme  uendelige  Verden, 
bare  mere  stille,  mer  ene  med  sig  selv,  ligesom  naar 
man  lukker  sine  Øjne." 

Saa  gaar  Niels  efter  Præsten.  Tror  Dr.  Brandes 
ikke,  at  noget  af  det  er  i  de  fleste  af  os  —  til  Tider, 
naar  Klokkerne  ringe  Livets  og  Afgørelsens  Alvor 
ind  i  vort  Sind,  naar  de  Haabets  og  Drømmens  Kort- 
huse, vi  byggede,  styrte  sammen  over  vore  Hoveder  ? 

Eller  man  mindes  det  Sted  i  „Niels  Lyhne", 
hvor  denne  er  bleven  skudt  igennem  Brystet  og  han 
ligger    stønnende    paa    Lazarethet,    hvor  Vennen   og 

Lægen  Hjerrild  siger  til  ham :  „Lig  ikke  og  pin 
Dem  med  Deres  Anskuelser,  Folk.  der  skal  dø,  har 
ingen  Anskuelser,  Anskuelser  er  kun  til  at  leve  paa 
.  .  .  Tro  De  mig,  vi  har  jo  allesammen  lyse,  bløde 
Minder  fra  vor  Barndom,  jeg  har  set  saa  mange 
Snese  dø,  det  trøster  altid  at  faa  de  Minder  frem." 

Jeg  véd  nok,  at  Niels  Lyhne  dør  uden  Præst  — 
det  er  da  heller  ikke  Præsten,  det  kommer  an  paa  — 
men  jeg  véd  ogsaa,  at  det  fortælles  om  J.  P.  Ja- 
cobsen, at  da  han  skulde  dø,  havde  han  Salmebogen 
hos  sig  og  havde  mærket  enkelte  Salmer  ud  i  den, 
som  han  gærne  læste. 

Jeg  sagde  før,  hvis  Dr.  Brandes  havde  Ret.  — 
Men  Dr.  Brandes  har  ikke  Ret.  Han  har  ikke  Ret: 
og  det  er  netop  hans  Programs  skæbnesvangre  Fejl- 
tagelse paa  den  Maade  at  opstille  Tanken  og  Forsk- 
ningen som  Menneskehedens  eneste  Ledestjærner. 
fordi,  som  J.  P.  Jacobsen  skriver,  „der  er  saa  meget 
andet  end  Hjernen  i  et  Menneske,  der  skal  over- 
bevises, Blodet  og  Nerverne,  Haab  og  Længsler,  ja, 
om  det  saa  er  Drømmene,  saa  de  ogsaa."  x) 

Men,  hvem  kunde  leve  et  saadant  drømmeløst 
Liv?  Har  Menneskeheden  da  ikke  Ret  til  at  drømme, 
mens  Uendeligheden  stirrer  ned  paa  den?  Har  Fø- 
lelsen da  ikke  sit  Krav  saa  godt  som  Tænkningen 
og  Forstai.den,  og  hvorfor  skal  Tanken  absolut  være 
mere  ufejlbar  end  den? 

Men,  naturligvis  er  det  sandt,  at  Tanken  maa 
have  Ret  og  Frihed  til  at  arbejde,  og  det  er  Georg 
Brandes'  Fortjeneste,  at  han  har  brudt  den  Vej,  at 
han  har  givet  den  Impulser. 

,     Hvilken  frisk  og  fortryllende  Bog  denne  „Emi- 

grantlitteraturen"  i  Virkeligheden  er,  til  Trods  for 
sin  Sørgmodighed,  og  selv  naar  man  er  allermest 
uenig  med  den.  Hvilken  Rigdom  af  Tanker  den 
>H'tter  i  Bevægelse!  Hvor  fint  den  eftergaar  menneske- 
lige Følelser  og  Stemninger  og  fører  os  igennem  et 
Galleri  af  ensomme  Sjæle!  Hvem  lades  uinteresseret, 
hvem  lades  kold?  Fra  hvert  et  Blad  vifter  Aand- 
f  uldhed  os  i  Møde.  Hvor  meget  bedre,  om  man 
havde  læst  den  roligt  overvejende  og  overlegent  og 
saa,  efter  at  have  sindigt  fordøjet  den,  havde  frem- 
sat sine  Tanker  derom.  Men  Gennembrudstiderne 
udmærke  sig  en  Gang  ikke  ved  Overlegenhed. 
Følelser  og  Stemninger  polarisere  sig,  og  det  ene 
Ekstrem  fremkalder  det  andet. 

Men,  hvordan  man  end  vil  dømme  om  Bran- 
des' Voldsomhed,  hans  Udæskninger,  den  Liden- 
skabelighed, hvormed  han  gav  sig  sine  Impulser  i 
Vold,  hans  Uforstaaenhed  overfor  visse  Sider  af  vor 
Nations  Aandsliv,  saa  er  der  et  forsonende  Element, 
som  man  ikke  har  Lov  til  at  slippe  af  Syne.  Det 
er  den  Uegennyttighedens  Uklogskab,  som  raader  i 
hans  Færd.  Ellers  plejer  Beregningen  saamænd  at 
spille  en  tilstrækkelig  stor  Rolle  her  i  Verden.  Den 
dominerer  de  fleste  Handlinger,  den  stikker  sit  lille 
kloge  Regn emesterho ved  frem  fra  hver  en  Krog. 
Hvor  sjeldent  Folk  ignorere  dens  Røst!  Men  i  hele 
dette  Georg  Brandes'  Stormløb  mod  de  danske  Tradi- 
tioner var  der  ikke  Skygge  af  Beregning.  Man 
kunde  næsten  ønsket  —  ogsaa  for  hans  egen  Skyld 
—  at  der  havde  været  noget  mere  Beregning  med  i 
Spillet!  Det  vilde  maaske  have  forskaanet  ham  for 
mange  Skuffelser,  for  megen  oprivende  Bitterhed. 

Lad  os  huske,  hvordan  Georg  Brandes'  Situation 

den  Gang  var!  l)  Han  havde  i  en  ung  Alder  vun- 
det sig  en  fremskudt  og  anset  Position.  „Landets 
største  og  mest  ansete  Dagblade  og  Ugeskrifter", 
skriver  Otto  Borchsenius,  „satte  en  Ære  i  at 
tælle  ham  mellem  deres  Medarbejdere,  og  de  yngre 
saa'  med  Beundring  op  til  ham,  uden  dog  endnu  at 
ane,  hvad  han  i  den  nærmeste  Fremtid  skulde  blive 
for  dem.  Det  Hold  af  Studenter,  hvortil  jeg  hørte, 
regnede  hans  Magisterkonferens  med  til  sine  Ru-- 
minder  —  jeg  husker  saaledes,  hvilket  Indtr3Tk  hans 
Forelæsning  om  Schillers  Tragoedier  gjorde  paa  mig 
—  og  hans  glimrende  Universitetskarriere  var  tidt 
paa  Tale  imellem  os." 

Ved  disse  sidste  Ord  tænkes  der  selvfølgelig  paa 
Pladsen  som  Hauchs  Efterfølger  paa  Universitetets 
aistetiske  Lærestol.  Hauch  var  jo  en  gammel  Mand, 
han  tilbragte  netop  dette  Halvaar  i  Italien,  og  da 
han  overhovedet  ikke  ventede  at  komme  til  at  holde 
Forelæsninger  mere,  havde  han  opfordret  Georg 
Brandes  til  at  indgive  en  Ansøgning  til  Universi- 
tetet om  Ansættelse  som  midlertidig  Docent  med  en 
Gage  af  400  Rdl.  om  Aaret.  Brandes  havde  fulgt 
dette  Raad  og  indsendt  sin  Ansøgning  i  Efteraaret 
1871,  umiddelbart  før  han  paabegyndte  sine  Fore- 
læsninger. „Ingen  betvivlede  den  Gang,u  skriver- 
Brandes  selv,  „at  dette  vilde  blive  bevilliget,  da  en 
af  Universitetslærerne,  Professoren  i  slaviske  Sprog, 
O.  W.  Smith,  en  nær  Ven  af  Ploug,  der  havde 
indfundet  sig  paa  Forelæsningerne  for  at  kunne  give 
Rapport  om  deres  Indhold,  nedlagde  den  Paastand, 
at  jeg  som  Angriber  af  Religionen  og  Hjemmet,  som 
Forsvarer  af  Selvmords  Berettigelse,  paa  ingen  Maade 

kunde  komme  i  Betragtning.  Saaledes  modtog  jeg 
end  ikke  et  Svar." J) 

Er  det  nu  muligt,  at  Brandes  kan  have  været 
blind  for  den  Fare,  hvormed  hans  Universitetskarriere 
truedes  af  hans  Forelæsninger?  Han,  der  i  „For- 
klaring og  Forsvar"  har  beklaget  sig  over,  at  han 
fra  sit  første  Skridt  paa  Forfatterbanen  stadig  var 
bleven  haardt  angrebet,  som  i  sit  Afskedsdigt  til 
Italien  („Finis"  1871)  taler  om,  at  han  atter  skal 
bindes  til  Pælen  hjemme,  at  hans  Hjerte  skal  kastes 
for  Hundene,  hans  Navn  flaas  og  hans  Stolthed 
slagtes,  han  kan  dog  neppe  have  overset,  at  disse 
Forelæsninger  i  den  udfordrende  Form,  han  iklædte 
dem,  ikke  var  nogen  god  Anbefaling  af  den  Ansøg- 
ning, han  samtidigt  indsendte  til  Ministeriet  (ti  til 
dette  maa  Ansøgningen  vel  være  sendt). 

Hvorfor  udsatte  han  da  ikke  sine  Forelæsninger 
en  Smule,  til  han  havde  faaet  Svaret  paa  sin  Ansøg- 
ning? Det  kunde  dog  ikke  varet  saa  længe.  Eller, 
hvis  han  endelig  vilde  holde  dem  straks,  hvorfor 
dæmpede  han  saa  ikke  deres  Form  en  Smule,  gjorde 
dem  lidt  mindre  udæskende;  han  behøvede  jo  ikke 
derfor  at  slaa  en  Tomme  af  paa  sin  Overbevisning, 
og  han  vilde  formodentlig  ganske  roligt  være  gledet 
ind  i  en  Docentstilling  ved  Universitetet,  før  hans 
Forelæsninger  endnu  var  endte.  Han  vilde  i  saa 
Fald  ikke  have  haft  nogen  forspildt  Chance  at  se 
tilbage  paa  .  .  . 

Ja,  hvorfor?  Det  er  ikke  saa  let  at  svare  paa, 
siden  Brandes  selv  ikke  har  givet  Svaret,  ti  han 
siger  jo  intet  om,  hvad  han  selv  ventede,  men 
bemærker  kun,  at  „ingen"  tvivlede  om,  at  hans  An- 

søgning  vilde  blive  bevilliget  —  et  ingen,  der  dog 
vistnok  nærmest  refererer  sig  til  hans  egen  Kreds, 
dette  Ord  taget  i  videste  Forstand. 

Rimeligt  er  det,  at  hvis  Brandes  paa  hin  Skille- 
vej havde  forholdt  sig  lidt  afventende,  saa  vilde  det 
Kampspørgsmaal,  der  nu  igennem  Aarene  atter  og 
atter  tændte  Gemytterne  i  Luer  og  gav  Anledning 
til  en  mange  Gange  fornyet  Diskussion,  slet  ikke 
have  været  til. 

Sikkert  er  det,  at  Brandes  allerede  før  sin 
Hjemkomst  havde  opgjort  sine  Fremtidsplaner  og, 
da  han  jo  dog  under  ingen  Omstændigheder  havde 
i  Sinde  at  fravige  dem,  har  han  fundet  det  over- 
flødigt af  Hensyn  til  en  eventuel  Universitetsansæt- 
telse at  udsætte  eller  ændre  noget  i  saa  Henseende. 
Og,  da  han  saa  først  var  i  Ilden  —  ja,  saa  over- 
vejer man  jo  ikke  længere,  man  slaar  løs. 

Imidlertid  døde  Hauch  i  Rom  den  4.  Marts 
1872  midt  under  Diskussionen  om  „Emigrantlittera- 
turen",  og  dette  Dødsfald  gød  ny  Olie  paa  Ilden. 
Før  sin  Død  havde  Hauch  nemlig  afgivet  en  skrift- 
lig Erklæring  saalydende: 

„Af  alle  de  unge  Mænd,  som  jeg  i  den  Tid,  jeg 
i  København  har  været  Professor  ved  Universitetet, 
er  kommen  i  Berøring  med,  véd.  jeg  ingen,  der  i 
æstetisk  Begavelse  og  i  Kundskaber  i  denne  Ret- 
ning kan  sættes  ved  Siden  af  cand.  mag.  G.  Brandes, 
hvorfor  jeg  ubetinget  anser  ham  for  at  være  den 
mest  berettigede  til  at  beklæde  den  Post,  som  nu 
ved  min  Død  er  bleven  ledig". 

Denne  Erklæring  —  afgiven  3  Uger  før  Hauchs 
Død  —  blev  offentliggjort  i  Aprilheftet  af  „Nyt 
dansk  Maanedsskrift"  efter  Anmodning  af  Konferents- 
raadinde  Hauch  med  en  tilføjet  Erklæring  om  at  „tre 

af  vore  Hovedblade",  hvoriblandt  „Fædrelandet", 
havde  vægret  sig  ved  at  offentliggøre  den.  „Fædre- 
landet" oplyste  i  den  Anledning1),  at,  naar  det  havde 
nægtet  at  optage  Erklæringen,  var  det,  fordi  denne 
aabenbart  var  afgivet,  uden  at  han  (Hauch)  havde 
kendt  det  mindste  til  de  Forelæsninger,  „ved  hvilke 
Dr.  Brandes  har  villet  godtgøre  sin  Adkomst  til 
Ansættelse",  og  at  det  „overhovedet  ikke  er  Pressens 
Sag  at  anbefale  Kandidater  til  Professorater,  hvilket 
i  nævnte  Tilfælde  vilde  være  saa  meget  mere  urime- 
ligt, som  Hauchs  Embede,  der  i  sin  Tid  oprettedes 
for  Oehlenschlågers  Skyld,  rimeligvis  slet  ikke  vil 
blive  besat."  „Dagbladet"  gav  en  lignende  Begrun- 
delse af  sit  Afslag. 

Naar  Universitetet,  der  uden  Betænkelighed  havde 
taalt  Brochners  filosofiske  Fritænkeri,  ikke  at  tale 
om  Rasmus  Nielsens  grove  Udfald  og  skarpe  Lud 
overfor  Teologien,  nu  ikke  mente  at  kunne  give 
Plads  for  Georg  Brandes'  Forelæsninger,  som  det 
dog  under  alle  Omstændigheder  maatte  taale  inden- 
for sine  Mure,  var  Grunden  naturligvis  disse  Fore- 
læsningers hele  agitatoriske  Tilsnit.  Det  er  forbav- 
sende, at  der  —  Referatets  Rigtighed  forudsat  — 
som  Grund  til  Afslaget  nævnes  Ting  som  Angreb 
paa  Hjemmet  og  Forsvar  for  Selvmords  Berettigelse 
—  Spørgsmaal  af  en  saa  periferisk  Art;  men  vi  have 
-ovenfor  set,  hvilken  Rolle  disse  Punkter  kom  til  at 
spille  i  hele  Debatten  om  Brandes'  Bog,  og  nægtes 
kan  det  ikke,  at  denne  i  al  Fald  i  det  ene  Tilfælde 
ved  den  æggende  Form,  han  iklædte  sine  Udtalelser, 
gav  sine  Modstandere  Retten  i  Hænde.  Overhovedet 
kan  der  vel  være  nogen  Mening  i  at  hævde,  at  naar 


>)  Fædrelandet  Nr.  109. 


164 

man  ellers  ude  i  Livet  og  i  Pressen  bør  finde  sig  i,, 
at  Emnerne  behandles  i  en  agitatorisk  og  polemisk 
Form,  saa  bør  indenfor  Universitetet  kun  herske  den 
objektive  Undersøgelses  rolige  Form.  Man  vilde  dog 
heller  ikke  synes  om  det,  hvis  fanatiske  Helvedes- 
prædikanter  i  Teologiens  Navn  udspyede  deres  Gift 
fra  Universitetets  Lærestole  og  udslyngede  Banstraaler 
mod  anderledes  tænkende.  Derimod  havde  det  maaske- 
nok  været  klogt,  om  en  eller  anden  Minister  ved 
en  Dotation  af  Statens  Midler  paa  anden  Konto- 
havde  holdt  Brandes  skadesløs  for  det  Tab,  hans 
fremskudte  Stilling  forvoldte  ham.  Brandes  er  jo- 
efterhaanden  blevet  en  europæisk  navnkundig  Mand, 
og  det  ser  ikke  godt  ud,  at  den  danske  Stat  aldrig 
med  en  Øre  har  vist  sin  Anerkendelse  af  hans  For- 
tjenester, de  Fortjenester,  som  vi  —  hvilken  Stilling 
vi  Stilling  vi  for  Resten  indtage  til  ham  som  „Fører"- 
—  er  enige  om  at  anerkende. 


IV. 
Fortsat  Kamp.  —  Fremskridtets  Legioner. 


Naar  en  Gang  en  ny  Retning,  en  ny  Anskuelse, 
der  ikke  appellerer  til  Videnskabens  Dyrkere  alene, 
skal  kæmpes  igennem  og  vinde  Terræn,  viser  det  sig 
i  Reglen  nødvendigt,  at  der  danner  sig  smaa  Kon- 
ventikler  og  Kredse  af  dem,  der  stille  sig  velvilligt 
overfor  det  ny,  for  at  det  ny  fra  disse  Kredse  kan 
bane  sig  Vej  ud  i  bredere  Lag.  Saaledes  ogsaa  her. 
Brandes  følte  Trang  til  ogsaa  udenfor  Auditoriet  at 
faa  Lejlighed  til  at  gøre  Propaganda  og  uddanne 
Disciple,  til  sammen  med  Aands-  og  Meningsfæller 
•at  drøfte  means  and  ways. 

Han  havde  altid  fra  sine  unge  Dage  været 
meddelsom  og  let  tilgængelig.  Borchsenius  skildrer 
ham  i  den  ovennævnte  Artikel  som  den,  der  altid  i 
en  Pavse  mellem  Geværøvelserne  i  Gotersgadens 
Ekserserhus  fandt  Lejlighed  til  en  Diskussion,  „hvor 
den  ivrige  Skytte  mangen  Gang  førte  Ordet  alene, 
eller  ligesom  prøvede,  hvad  der  kunde  siges  for  og 
imod  det  paagældende  Emne".  Han  havde  siden, 
dels  i  en  mindre  Studenterkreds,  dels  i  „Diskussions- 
klubben"   øvet  sine  Evner  i  Veltalenhed   02   sluttet 

Bekendtskaber,  hvoraf  nogle  i  al  Fald  fik  Betydning 
for  Livet. 

I  Efteraaret  —  Slutningen    af   September    1S71 

—  var  Holger  Drachmann  kommet  hjem  fra  sit 
londonske  Ophold  og  havde  midlertidig  slaaet  sig 
ned  paa  Borchs  Kollegium,  hvor  han  ved  Inspektøren 
A.  C.  Larsens  Velvillie  havde  faaet  Lov  til  at  bebo 
et  ledigt  Værelse.  Herfra  skrev  han  til  „Nyt  dansk 
Maanedsskrift"  nogle  Artikler  om  dansk  Malerkunst 
og  nogle  engelske  Rejsebilleder.  Georg  Brandes 
havde  bidt  Mærke  i  dem  og  aflagde  en  Dag  deres 
Forfatter  et  Besøg  paa  Kollegiet.  Drachmann  for- 
tæller selv  derom:  „En  ung  Mand  traadte  en  Dag 
ind  til  mig  paa  Borchs  Kollegium.  Han  vilde  kom- 
plimentere mig  for  mine  Artikler  om  dansk  Sømaleri. 
Jeg  følte  mig  meget  smigret,  var  betydelig  forlegen 
og  meget  glad.  Vi  kom  i  Samtale;  det  vil  sige, 
han  talte.  Og  hvor  han  talte!  Og  alt  det,  han 
vakte  frem  i  mig!  Det  varede  ved  —  i  Stuen,  ud 
paa   Gaden,    langs  Voldene,    hele   København    rundt 

—  det  København,  som  han  aandeligt  vilde  udfri 
fra  de  Nationalliberales  Formynderskab  over  hele 
Linien  —  en  Kampagne,  hvortil  han  hvervede  unge 
Kræfter.  Han  var  nylig  hjemkommen  fra  et  Ophold 
i  Frankrig  og  Italien,  havde  været  meget  syg,  var 
endnu  bleg  —  Rekonvalescentens  Bleghed,  der  bærer 
Bud  om  et  nyvaagnet  Liv,  nye  Syner,  Appetit  paa 
Arbejdet  og  paa  Kamp.  Han  vilde  have  Krig  og 
han  fik  Krig;    og  han  fik  til  at  begynde  med  mig". 

Det  var  ikke  nogen  daarlig  Begyndelse.    Fortes 
fortuna  juvat. 

•  Minder  for  Resten  ikke  hele  denne  Scene,  trods 
al  Forskel  —  Drachmann  var  nu  alligevel  ingen 
Oehlenschlåger  —  ganske    snurrigt    om    en    berømt 

Scene  i  vor  Litteraturs  tidligere  Historie,  om  et  lig- 
nende Møde  mellem  en  Digter  og  en  Kritiker? 

Men  én  enkelt  Mand,  selv  om  det  var  en  Goliat, 
var  dog  for  lidt  i  den  forestaaende  Betaille.  Og  nu 
i  Februar  dannedes  i  Tilslutning  til  Brandes1  Fore- 
læsninger et  Selskab,  der  benævnedes  „Litteratur- 
selskabet u,  som  fik  en  lignende  Nimbus  af  mystisk 
Uhygge  som  Middelalderens  hemmelige  Selskaber, 
en  Forestilling,  der  kun  er  forklarlig  ud  fra  en  op- 
skræmmet  Fantasi,  der  for  et  Nutidsmenneske  maa 
synes  lidt  besynderlig,  naar  man  betænker,  hvem 
dette  Selskab  bestod  af.  Der  var  først  Bestyrelsens 
fem  Medlemmer:  Dr.  G.  Brandes,  Marinemaler 
Drachmann,  Kandidat  J.  P.  Jacobsen,  Fabriks- 
bestyrer  L.  Bing  og  Docent  Julius  Petersen. 
Og  saa,  samlet  om  dem,  et  Selskab  paa  ca.  (30  Per- 
soner, bestaaende  af  unge  Studerende,  Videnskabs- 
mænd og  Kunstnere,  hvoraf  mange  senere  ere  blevne 
Offentligheden  særdeles  vel  bekendte,  deriblandt  Folk 
som  Vilh.  Møller,  Adolf  Hansen,  der  optraadte 
som  Foredragsholder,  Dr.  H.  AV.  Schwanenflugel 
og  mange  andre. 

Om  Efteraaret  kom  saa  Drachmanns  lille  Digt- 
samling, den  nu  allerede  historiske,  med  Tilegnelsen 
„til  min  Ven  Georg  Brandes. u  Det  kan  ikke  næg- 
tes, at  Brandes  havde  været  ualmindelig  heldig  med 
sin  første  Mand!  Digtsamlingen  var  rig  og  lovende, 
rig  paa  Melodi,  rig  paa  nye  Motiver,  tindrende  frisk 
fra  Top  til  Taa.  Et  Digt  som  det  om  „De  danske 
Studenter  med  Kokarderne  paaa  var  jo  ligefrem 
bygget  over  et  af  Brandes  Yndlingsmotiver,  og 
maatte  være  som  skrevet  ud  af  hans  Hjerte.  I  sin 
politiske  og  sociale  Radikalisme  var  Digtsamlingen 
endda  mere  yderliggaaende  end  Brandes  selv,  den  er 

stærkt  gennemtrængt  af  „Internationale"s  Tanker,  cg 
priser  de  henrettede  Kommunister  som  Helte  og 
Martyrer.  I  Virkeligheden  havde  Brandes  aldrig 
taget  bestemt  Standpunkt  over  for  „Kommunen",  og 
da  Ploug  til  Støtte  af  sin  Sigtelse  mod  Brandes,  for 
at  staa  i  Forbund  med  „Internationale",  paaberaabte 
sig  det  i  „Nyt  Dansk  Maanedsskrift"  offentliggjorte 
Digt,  der  forherligede  „Internationale"  (Digtet  om 
Satory-Mændene),  idet  han  betegnede  det  som  stam- 
mende fra  en  af  hans  Venner,  afviste  Brandes  med 
Haan  denne  Sigtelse:  han  havde  ikke  opgivet  Hr. 
Ploug  nogen  Liste  over  sine  Venner. 

I  Foraaret  73  paabegyndtes  saa  Forelæsnin- 
gerne om  den  tyske  Romantik,  og  baade  Emnet  og 
den  Opsigt,  de  foregaaende  Forelæsninger  havde 
vakt,  bevirkede  selvfølgelig,  at  Tilstrømningen  ikke 
var  mindre. 

Det  er  i  disse  Forelæsninger,  at  Hovedstrøm- 
ningernes Tendens  i  fuldt  Omfang  bliver  aabenbar. 

I  Indledningen  minder  Brandes  om  den  Be- 
vægelse, de  foregaaende  Forelæsninger  havde  vakt 
og  om  den  Modtagelse,  den  havde  fundet.  „Den 
Reaktion,  som  det  er  min  Agt  at  skildre  og  afsløre, 
har  forsøgt  at  tilintetgøre  den  Bevægelse,  der  gik 
ud  paa  at  byde  den  Stangen.  Det  er  imidlertid  langt 
fra,  at  der  er  Udsigt  til,  at  dette  vil  lykkes.  Fransk- 
mændene have  et  Ordsprog,  som  siger:  Nulprinceria 
tué  son  successenr." 

Han  gaar  saa  over  til  at  give  en  Sammenlig- 
ning mellem  tysk  og  dansk  Romantik,  som  han  gan- 
ske lader  falde  ud  til  Fordel  for  den  første.  Læse- 
ren erindrer  maaske  det  Billede,  Brandes  i  Indled- 
ningen til  „Emigrantlitteraturen"  anvendte  om  Litte- 
raturbetragtningen, naar  han  sammenligner  den  med 

en  Kikkert,  hvis  ene  Side  forstørrer  og  hvis  anden 
Side  formindsker,  den  nærmer  det  fremmede  til  os, 
saaledes,  at  vi  kunne  tilegne  os  det,  og  fjerner  vort 
eget  fra  os,  saaledes, "at  vi  kan  overskue  det,  og 
tjener  saaledes  til  at  korrigere  det  naturlige  Syns 
Illusioner.  Hvis  vi  anvende  dette  Billede  med  Hen- 
syn til  den  Jævnføring,  som  her  er  foretaget  mellem 
de  tvende  nogenlunde  samtidige  Litteraturperioder, 
saa  maa  det  siges,  at  Glasset  har  i  høj  Grad  rystet, 
og  det  Overblik,  man  faar,  mangler  altfor  meget 
Klarhed  og  objektiv  Ro.  Ja,  jeg  betænker  mig  ikke 
paa  at  sige,  at  netop  dette  Kapitel,  Indledningen  til 
„den  romantiske  Skole  i  Tyskland",  er  noget  af  det 
uheldigste,  der  er  udgaaet  fra  Brandes'  Pen,  og  den 
Underbygning,  han  —  efter  sit  eget  Udtryk  —  her 
har  givet  til  den  danske  Litteraturs  Historie,  savner 
i  højeste  Grad  Soliditet. 

For  det  første  hævder  Brandes  den  tyske  Ro- 
mantik Primitiviteten.  Den  graver  Æmnerne  op. 
Derfor  har  den  mere  Oprindelighed,  mere  Liv  end 
den  danske.  Den  danske  Romantik  modtager  der- 
imod sine  Ideer  og  Æmner  fra  Tyskland,  den  an- 
vender og  bearbejder  dem,  og  det  lykkes  den  at  give 
dem  mere  Klarhed  og  Form.  Med  andre  Ord:  den 
danske  Romantik  naar  højere  i  rent  kunstnerisk  Hen- 
seende. Men,  den  Harmoni,  som  raader  i  den  danske 
Digtning,  skyldes  Forsigtighed,  Mangel  paa  kunst- 
nerisk Mod  til  at  føre  en  Tanke,  et  Sujet  ud  i  sin 
sidste  Konsekvens.  „Vi  ere  ikke  faldne  ned,  fordi 
vi  ikke  ere  stegne  derop,  hvorfra  der  var  Fare  for 
at  falde.  Og  med  ægte  tainesk  Logik  hævdes  det, 
at  den  Dristighed,  hvormed  Forfatteren  forfølger  det 
for  hans  Retning  typiske,  er  det,  som  i  Værket  bli- 
ver til  Skønhed.     Dette  Synspunkt  er  rent  artistisk, 

rent  zoologisk,  om  man  vil  —  det  tager  kun  Hen- 
syn til  Kunstens  skildrende,  ikke  til  dens  vurderende 
Evne. 

Det  bebrejdes  som  sagt  de  Danske,  at  de  ikke 
løbe  Linen  rd,  at  de  vige  tilbage  for  den  dristige 
Konsekvens.  „Naar  en  Retning  som  Romantiken 
anslaar  den  fantastiske  Streng,  synes  den  Forfatter 
mig  interessant  fremfor  alle,  som  driver  Fantaste- 
riet op  til  den  kækkeste  Højde  —  som  Hofman n. 
Jo  mere  vildt  fantastisk  han  er,  des  skønnere  er 
han,  ligesom  Poplen,  jo  højere  den  er,  og  Bøgen, 
jo  bredere  den  er."  Saaledes  bebrejdes  det  ogsaa 
den  danske  Litteratur,  at  den  ikke  har  noget  at 
sidestille  Fr.  Schlegels  geniale  Oppositionsaand, 
og  at  vi  i  Steden  for  den  udtalte  katolske  Tendens 
hos  flere  af  de  tyske  Romantikere  blive  hængende 
paa  Halvvejen  med  den  grundtvigske  Retning,  der 
glider  ned  ad  det  Skraaplan,  som  fører  til  Katoli- 
cisme, uden  dog  nogensinde  at  naa  til  Enden.  Med 
andre  Ord:  „Reaktionen  hos  os  er  langt 
mere  snigende  og  skjult.  Tilhyllet  som 
Lasten  er  det,  klamrer  den  sig  til  Kirkens 
Altre,  der  altid  afgave  et  Tilflugtssted  for 
Forbrydere  af  enhver  Art.  Man  kan  aldrig 
ret  komme  den  paa  Klingen,  aldrig  uden 
videre  overbevise  den  om,  hvortil  kon- 
sekvent dens  Principer  føre,  nemlig  til 
Samvittighedstvang,  Inkvisition  og  De- 
spoti." 

Nu  tages  som  et  Modstykke  en  aabenhjertig 
Reaktiona?r  som  Joseph  de  Maistre,  der  rigtig- 
nok ikke  var  tysk,  og  han  roses  i  høje  Toner  som 
en  „ædel  og  oprigtigt  troende  Mand"  med  et  „men- 
neskekærligt Sind".     Han  er  en  glimrende  begavet, 

gennemdannet  Aand,  der  driver  alle  sine  Anskuelser 
ud  i  deres  klare,  praktiske  Konsekvenser,  mens  en 
Forfatter  som  Søren  Kierkegaard  sky  som  en 
gammel  Jomfru  viger  tilbage  for  „Udvorteshedens 
Spektakel." 

Begj'nder  Læseren  ikke  at  blive  betænkelig  ved 
saa  megen  Kos  over  en  saa  energisk  og  uhyklet  Re- 
aktion?    Skulde  det  hele  være  Ironi? 

Ganske  rigtigt.  Pludseligt  vendes  Kanonerne, 
og  nu  er  det  den  tyske  Romantik,  der  faar  det 
glatte  Lag.  „Paa  det  poetiske  Gebet  løber  den  ud 
i  hysterisk  Andagt  og  blaa  Dunst,  paa  det  sociale 
Omraade  har  den  kun  behandlet  et  eneste  Forhold, 
et  Forhold  af  Privatlivet,  det  imellem  Kønnene,  og 
hyppigst  med  uordentlig  og  usund  Lidenskabelighed 
uddelt  Slag  i  Luften.  Den  har  her  ikke  Menneske- 
heden, men  kun  nogle  aristokratisk  begunstigede 
Kunstnernaturer  for  Øje.  Hvad  det  religiøse  For- 
hold angaar,  række  alle  de  i  Poesien  saa  revolutio- 
nære Romantikere  Halsen  frem,  saa  snart  de  ser 
Aaget.  Og  i  Politiken  er  det  dem,  der  dirigere 
Wienerkongressen  og  forfærdige  dens  Manifester,  af- 
skaffende Folkenes  Tænkefrihed  mellem  en  Kirkefest 
i  Stefanskirken  og  en  Østersdiner  hos  Fanny  Elsler.': 

Men  var  det  saa  alligevel  ikke  ganske  godt,  at 
de  danske  Romantikere  bræmsede  undervejs.  Grundt- 
vig f.  Eks.  —  han  kan  dog  neppe  siges  kun  at  have 
haft  nogle  aristokratisk  begunstigede  Kunstnerna- 
turer for  Øje,  heller  ikke  viste  han  nogen  særlig- 
Smag  for  Afskaffelsen  af  Folkenes  Tænkefrihed,  og 
om  Østersdiner'er  i  Skuespillerindeselskab  melder 
hans  Saga  ikke.  Men  er  der  saa  nogen  rigtig  Me- 
ning i  at  bebrejde  ham,  at  han  ikke  løb  Linen  ud. 
Maaske    var  det,    naar  alt  kommer  til  alt,    slet  ikke 

den  samme  Line.  Og  lad  os  saa  paa  den  anden 
Side  kaste  et  Blik  paa  en  modig  Dansker,  paa  én, 
der  ikke  var  bange  for  at  løbe  Linen  ud,  men  som 
uf'orkn}^  tog  sine  Konsekvenser.  Vi  har  ikke  mange 
af  dem,  men  vi  har  dog  én:  Hr.  Johannes  Jør- 
gensen. Hvorledes  er  det  gaaet  ham?  Har  man 
ogsaa  rigtigt  paaaskønnet  hans  Principfasthed?  Saa 
vidt  jeg  véd,  har  ikke  en  Gang  Georg  Brandes  selv 
ydet  ham  nogen  rigtig  Anerkendelse  derfor.  Han  er 
ikke,  som  Joseph  de  Maistre,  bleven  rost  som  „en 
ædel  og  oprigtigt  troende  Mand  med  et  menneske- 
kærligt Sind."  Ej  heller  er  han  bleven  anerkendt 
som  en  „glimrende  begavet,  gennemdannet  Mand" 
efter  sin  resolute  Overgang  til  Romerkirken.  Tvært- 
imod, han  har  maattet  høre  en  Del,  som  ikke  alt- 
sammen var  lige  behageligt  —  sidst  af  Hr.  Sven 
Lange,  der  havde  indarrangeret  ham  blandt  Livets 
alier  specielleste  Fjender  her  i  Danmark.  Burde 
Georg  Brandes  da  ikke  have  taget  ham  i  Forsvar? 
Er  ikke  Poplen  skønnere,  jo  højere  den  er,  ligesom 
Bøgen  jo  bredere  og  mægtigere?  Eller  er  Konsekvens 
ikke  lige  saa  fortjenstfuld  i  Danmark  som  den  for 
tre  Menneskealdre  siden  var  det  i  Tj^skland? 

Sagen  er  nok  den,  at  Georg  Brandes  roser  den 
tyske  Romantik,  saa  længe  han  skal  bruge  den  til 
at  slaa  den  danske  med;  men,  da  han  saa  bliver 
færdig  med  det,  saa  er  ogsaa  Herligheden  forbi,  saa 
anvendes  lige  den  omvendte  Metode,  saa  bruges  den 
tyske  Romantik  endnu  en  Gang  til  at  gennemhøvle 
den  danske  Romantik  med  i  en  Omvendtslutning. 

Nu  er  den  tyske  Romantik  lutter  Edder  og  For- 
gift. Nu  gennemgaas  dens  Synderegister  for  hver 
enkelts  Vedkommende,  og  saa  hedder  det:  „læg  alt 
dette  sammen,  og  de  vil  føle,  hvorledes  Romantiken 

ender  som  en  sand  Heksesabbat,  i  hvilken  Filo- 
sofferne spille  de  gamle  Kærlingers  Rolle,  under 
Obskuranternes  Tordnen,  under  Mystikernes  vanvit- 
tige Hyl  og  under  Politikernes  Raaben  paa  Politi- 
stat, Kleresi  og  Teokrati,  medens  Teologien  og 
Teosofien  kaste  sig  over  Videnskaberne  og  kvæle 
dem  under  deres  Kærtegn." 

Og  nu  komme  man  ikke  og  fortælle  os,  „at  det 
kun  er  de  gode  og  sunde  Elementer  af  Romantiken, 
vi  have  tilegnet  os.  Tro  ikke  dem,  der  sige  saa- 
ledes!  Romantiken  var  forgiftet  i  sine  Kilder.  Tror 
man,  en  Flod,  der  førte  saadanne  Bestanddele  i  sig 
ved  sin  Munding,  førte  Guld  med  sig  ved  sit  Ud- 
spring?" osv. 

Altsaa:  for  det  første  bebrejdes  det  den  danske 
Romantik,  at  den  ikke  dristigt  nok  fulgte  den 
tyske  Romantik  paa  Sporet,  at  den  ikke  lignede 
den  nok. 

Men  dernæst  bebrejdes  det  den,  at  den  over- 
hovedet lignede  den,  allerede  et  saadant  Indicium 
er  nok  til  at  dømme  den  paa. 

Dette  er  maaske  Taktik,  men  Logik  er  det 
ikke. 

Er  det  ogsaa  rigtigt  at  køre  saadan  i  Ring  med 
sine  Læsere? 

Til  Forsvar  kan  der  siges,  at  Georg  Brandes 
næppe  gør  det  forsætligt,  at  han  næppe  en  Gang  er 
sig  det  ret  bevidst.  At  Fænomenet  beror  paa  en 
indre  Modsætning  eller  Modsigelse  i  hans  Opfattelse 
eller  Natur.  Paa  den  ene  Side  staar  han  som  en 
Discipel  afTaine,  der  ikke  vil  dømme  Fænomenerne, 
men  kun  skildre  dem  med  størst  Sympati  for  den 
mest  udprægede  Type,  men  paa  den  anden  Side 
føler   han    sig    som  Agitator  og  Polemiker,    og  som 


174 

saadan  hader  han  den  religiøs-konservative  Retning 
og  sværger  ved  politisk-socialt-religiøst  Frisind  og 
Fremskridt,  eller,  med  andre  Ord,  han  føler  som 
den  gesinnungstuchtige,  intransigente  Radikaler, 
han  er. 

Denne  Dobbelthed  gennemsyrer  alt,  hvad  Georg 
Brandes  i  hin  Tid  skrev  om  den  ældre,  danske 
Litteratur.  Hans  Dom  og  Mening  er  spaltet  saa  at 
sige  til  Roden.  Paa  den  ene  Side  en  stor,  ja  næsten 
ubetinget  stor  pietetsfuld  Ærefrygt  for  den  ældre 
danske  Digtning,  som  han  er  vokset  op  med.  Man 
kan  jo  læse  den  paa  hvert  Blad.  Paa  den  anden 
Side  en  underminerende  Kritik,  hvis  inderste  Nerve 
er  en  Sigtelse  for,  at  den  danske  Litteratur  har  tabt 
sit  direkte  Forhold  til  Livet,  at  den  tumler  med 
Abstraktioner,  at  den  handler  om  vore  Drømme, 
men  som  her  udmunder  i  den  dristigste  Anklage, 
Brandes  dog  endnu  havde  udslynget  imod  den,  en 
Anklage  for  at  være  forgiftet,  forgiftet  i  sine  Kilder 
og  derfor  ogsaa  forgiftet  i  sit  Udløb.  Her  hæver 
Brandes  sig  til  en  formelig  moralsk  Dommedag  over 
den  hele  Guldalderlitteratur,  han  nedstyrter  dens 
Heroer  fra  deres  Troner  ned  i  det  Fordømmelsens 
Hades,  hvor  de  hører  hjemme.  De  har  fordærvet 
og  besmittet  Nationens  Liv,  Drømmere  og  naive 
Fantaster  som  de  var  til  Hobe,  har  de  gaaet  Reak- 
tionens Ærinde  og  lagt  Friheden  i  Lænker. 

Se,  det  er  noget  andet  end  Anklagen  for  ikke 
dristigt  nok  at  have  udviklet  sin  Naturs  Ejendomme- 
ligheder til  den  sidste  Konsekvens !  End  det  taineske 
lidenskabsløse  Typesværmeri  med  dets  tout  compren- 
dr,e,  der  endogsaa  i  Billedet  med  Bøgen  og  Poplen 
forstraktes  ud  over  sin  naturlige  Rækkevidde  og 
Mening  til  et  Forsvar  for  Abnormiteter  og  sygelige 

Sindstilstande;  ti  Bøgen  og  Poplen  høre  med  Rette 
hjemme  i  det  skønnes  Verden,  men  det  er  kun  i 
Kraft  af  en  forrykt  Sprogbrug,  at  man  kan  tale  om 
en  smuk  Kræftknude  eller  et  glimrende  udviklet 
Tilfælde  af  Ptisis. 

Men  naturligvis  er  det  sidste  Standpunkt  i  Virke- 
ligheden det  rette  ug  endelige,  det  vurderende,  og 
ingen  har  fuldere  Ret  til  at  indtage  det  end  Brandes, 
der  selv  i  sin  Kritik  af  Taine  har  vist,  at  heller 
ikke  han  —  Mesteren  selv  —  kan  blive  staaende 
paa  det  indifferente  Standpunkt,  at  ogsaa  han  nød- 
vendigvis kommer  ind  paa  at  underkaste  Fænome- 
nerne og  Typerne  en  vurderende  Bedømmelse. 

Kun  kunde  man  ønsket,  at  Brandes,  naar  ban 
fra  det  deskriptive  Forhold  gik  over  til  det  vur- 
derende, havde  medtaget  en  mere  levende  Erindring 
om  Taines  Lære  om  Relativiteten,  at  han  ikke  havde 
afsagt  saa  absolute  og  saa  absolut  forkerte  Domme. 

Ti,  som  den  ny  Litteratur,  for  hvilken  Brandes 
optraadte  som  Vejbryder,  delvist  havde  Historiens 
Ret,  saaledes  havde  den  gamle  —  Guldalderlitteraturen 
—  ogsaa  sin.  Og  det  er, vel  endda  muligt,  at  den 
paa  sine  Punkter  havde  en  højere  Ideens  Ret,  som 
i  det  store  Gennembruds  Omvæltning  blev  overset  og 
misagtet. 

Men,  efter  at  den  absolute  Idealismes  Filosofi 
havde  drevet  det  til  en  saadan  Yderlighed  som  at 
fornægte  hele  Legemsverdenen,  var  det  nødvendigt, 
at  der  maatte  komme  et  kraftigt  Tilbageslag  i 
materialistisk  Retning.  Jærntiden  var  desuden 
inde  og  ogsaa  Litteraturen  trængte  i  sin  Blegsot  til 
Jærn,  Idealismens  Digtning  trængte  til  en  Impræg- 
nering med  Realismens  Metal.  Jeg  nægter  det  ikke, 
vi  trængte  til  at  lære  Respekt  for  Virkeligheden,  til 

at  studere  den  og  trænge  ind  i  dens  Væsen,  saa 
dybt  som  det  er  muligt.  Men,  enesaliggørende  er 
dette  Jærn  nu  alligevel  ikke.  Til  at  erstatte  en 
moralsk  Rygrad  egner  et  Jærnstativ  sig  daarligt,  og- 
disse  realistiske  Jærnmennesker  har  ofte  vist  en 
mærkværdig  Slattenhed  saa  vel  i  Henseende  til  Logik 
som  til  Karakter,  en  Skavank,  der  saa  nogenlunde 
er  fælles  for  det  meste  af  den  nyere  Litteratur  og  den& 
Frembringere.  Var  det  alene  Naivitetens  Pansei\ 
der  dækkede  hine  gamle  Digtere  mod  de  skæbne- 
svangre Forvildelser,  for  hvilke  de  yngre  faldt  som 
Offer,  eller  var  det  ikke  det,  at  de  gamle  havde 
Troen  paa  en  Livssammenhæng,  en  Livsenhed,  som 
slet  ikke  nødvendigvis  var  positiv  kristelig,  endsige 
ortodoks.  Var  der  ikke  hos  dem  en  rigere  Syntese 
end  Materialismens  altfor  fattige  A-B-C? 

At  Brandes  skyder  langt  over  Maalet  og  kom- 
mer i  uløselig  Strid  med  Historien  ved  sin  katego- 
riske Fordømmelsesdom  over  den  danske  Romantik, 
er  sikkert  nok  og  viser  sig  som  sagt  i  den  Dualisme, 
den  Dobbelthed,  der  her  fremtræder  overalt  i  hans 
Syn  paa  Fænomenerne.  Hvorledes  lader  hans  varme 
Hyldest  af  en  hel  Række  danske  Digtere  ogAander 
sig  forene  med  denne  drakoniske  Fordømmelse?  Man 
mindes  blot  Brandes'  Essays  over  Staffeldt,  J.  L. 
Heiberg,  Hertz,  Hauch,  Chr.  Winther,  Pa- 
ludan-Muller, Aarestrup,  Hostrup,  Ludvig 
Bødtcher  —  disse  sympatetiske  og  forstaaende 
Skildringer,  i  hvilke  Kritikeren  saa  ganske  er  gaaet 
op  i  Genstanden  for  sin  Skildring,  og  paa  hvilke 
hans  Fortjenester  som  dansk  Litterærhistoriker  saa 
væsentlig  beror.  Er  da  alle  disse  Domme  annullerede 
sammen  med  denne  rigoristiske  Gennembrudsekseku- 
tion?    Er  det  lutter  Taagespind  og  Naivetet  og  Mis- 

visning,  vi  møde  i  deres  Værker,  for  ikke  at  sige 
„Giftu.  Bør  de  mærkes  med  sort  Etiket  og  kors- 
Jagte  Dødningeben  som  en  for  Livet  farlig  Lære? 
Det  synes  ikke  saa.  Brandes  har  jo  selv  genoptrykt 
.sine  danske  Essays  i  væsentlig  uforandret  Form  og 
derved  givet  dem  Godkendelsens  Stempel.  Men  ud 
fra  den  lader  sig  da  ogsaa  uden  Vanskelighed  hente 
det  nødvendige  Korrektiv  til  disse  Gennembruddets 
Brandtaler  og  saa  mange  senere.  At  sammenarbejde 
disse  to  forskellige  Bestræbelser  til  en  harmonisk 
sammenhængende  Enhed,  er  en  Opgave,  som  kun 
kan  løses  af  Georg  Brandes  selv;  men  han  vil  næppe 
løse  denne  Opgave,  før  han  naar  frem  til  et  noget 
andet  Syn  paa  det  religiøse,  ja  selv  de  positive 
Religioner  om  det  skal  være,  end  det  hidtil  er 
lykkedes  ham. 

Først  naar  han  naar  til  Erkendelse  af,  at  ogsaa 
Naturalismen  med  alle  dens  Fortrin,  dens  hele  kæmpe- 
mæssige Arbejde  kun  var  et  Stadium  paa  Udvik- 
lingens Vej,  men  ikke  Udviklingens  sidste  Ord,  først 
da  vil  det  lykkes  ham  at  tilvejebringe  Harmoni 
imellem  sit  Forfatterskabs  forskellige  Elementer, 
mellem  det,  som  Dr.  Wilkens  benævner  det  peri- 
feriske og  det,  han  kalder  det  centrale  i  hans  Virk- 
somhed, men  som  rigtignok  ofte  er  optraadt  for 
centralt. 


Spørger  Læseren  nu,  hvorledes  denne  Bog  — 
r.Hovedstrømningerne"s  andet  Bind  —  blev  mod- 
taget af  den  Presse  og  det  Publikum,  der  havde 
modtaget  det  første  Bind  med  saa  skarpe  Salver, 
saa  maa  Svaret  lyde,  at  den  slet  ikke  blev  modtaget, 
at  den  samlede  Presse  synes  at  have  sluttet  et  Kartel 

om  at  jorde  den  i  al  Stilhed.  Er  det  en  Manøvre 
for  at  hindre  Bogens  Udbredelse  eller  er  det  Indig- 
nationen, der  gør  stum?  Jeg  husker,  at  jeg  i  mine 
unge  Teologdage  skrev  paa  en  Artikel  om  „For- 
tielsens System",  der  var  rettet  mod  den  gamle 
nationalliberale  Frihedspresse,  der  havde  sat  sig  paa 
det  Standpunkt  ikke  at  omtale  saadanne  Fæno- 
mener, som  af  kirkelige  eller  politiske  Grunde  syn- 
tes den  misliebige,  selv  naar  de  ellers  kunde  have 
Krav  paa  Publikums  Opmærksomhed.  Men  Udar- 
bejdelsen forsinkedes,  og  før  jeg  blev  færdig  med 
den,  var  den  blevet  utidssvarende  af  den  Grund,  at 
det  samme  System  nu  anvendtes  i  fuldt  saa  stort 
Omfang  og  i  fuldt  saa  ødiøse  Former  af  den  op- 
rykkende radikale  Presse,  der  havde  afløst  de 
Nationalliberales  abstrakt-politiske  Frihedsprogram 
med  et  dogmatisk-radikalt  „Vi  alene  vide",  som  hæv- 
dedes med  den  størst  mulige  aandelige  Ufrisindethed. 
Alligevel  forbavser  det  en,  at  ingen  følte  sig 
kaldet  til  Forsvarer  for  den  saa  haardt  og  ubilligt 
bedømte  danske  Litteratur.  Man  undres  over,  at, 
om  ingen  andre,  saa  dog  ikke  Brandes'  Fjender  be- 
nyttede Lejligheden  til  et  kritisk  Indhug,  hvor  man 
var  vis  paa  at  have  den  offentlige  Mening  i  Ryggen. 
Ti,  man  kunde  dog  ikke  være  saa  naiv  at  mene,  at 
Brandes'  Værk  skulde  dø  Straadøden,  blot  fordi 
Pressen  ikke  skræppede  op  om  det.  Dertil  kommer 
jo  endda,  at  det  Emne,  Brandes  denne  Gang  havde 
valgt  at  behandle,  var  et  saadant,  der  paa  Forhaand 
kunde  paaregne  nogen  Interesse  hos  dannede  danske 
Læsere,  da  det  omhandlede  en  Litteratur,  som,  selv 
om  den  ikke  var  særligt  godt  kendt  herhjemme, 
dog  havde  en  Del  Berøringer  med  ældre  dansk 
Litteratur. 

Men,  som  sagt,  Pressen  hyllede  sig  i  sin  Tavs* 
heds  Sky-Kaabe.  End  ikke  „Dagens  Nyheder",  som. 
saa  varmt  havde  antaget  sig  „Hovedstrømningerne^ 
første  Del,  fandt  det  denne  Gang  raadeligt  at  løfte 
sin  Stemme. 

For  den,  der  som  Brandes  fra  ung  havde  higet 
efter  Navnkundighed  og  Hæder,  maa  der  have  været 
noget  i  høj  Grad  nedslaaende  i  denne  Modtagelse; 
for  den,  der  som  han  ikke  havde  nogen  stærk  Tillid 
til  en  guddommelig  Retfærdighed,  der  udbalancerer 
den  jordiske  Retfærdigheds  Mangler  og  Forsinkelser, 
maa  det  have  været  dobbelt  deprimerende.  At  blive 
hængt,  er  altid  en  alvorlig  Begivenhed ;  men  at  blive 
hængt  i  Tavshed,  ganske  uden  Appel  til  en  Offent- 
lighed —  ja,  Voltaire  har  sagt  det:  Rien  n'est 
plus  desagréable  que  cV  etre  pendu  obscurement. 

Imens  falder  Brandes  tilbage  paa  sin  Naturs 
Grundegenskab,  det  trodsige,  han  klæder  sig  i  Trods 
som  en  Pansersærk,  og  han  væbner  sig  med  Foragt. 
Ikke  for  intet  har  H.  Ibsen  talt  om  Styrken  i  at 
staa  alene  og  Bjørnson1)  for  den  Sags  Skyld  med 

—  der  er  noget  i  denne  Situation,  der  potenserer 
ens  Livsstyrke  og  Livsfølelse  ganske  anderledes  end. 
Betryggelsen  ved  at  bæres  frem  af  et  Kompagni, 
end  Følelsen  af,  at  ens  Magt  og  Indflydelse  hviler 
paa  de  andres  Anerkendelse  og  Hyldest,  et  højst 
omskifteligt  og  usikkert  Fundament. 

Der   foreligger  fra  dette  Aar  et  interessant  Digt 

—  et  af  de  sidste  i  den  lille  Samling  „Ungdoms- 
digte" —  der  giver  os  et  Indblik  i  Brandes'  Sinds- 
tilstand paa  denne  Tid.  Det  er  skrevet  under  et 
Ophold  i  Tyskland  paa  en  af  de  mangfoldige  mindre 


')  „Enhver  Gud  sætter  ene,  lian  selv  er  mere  nær." 

ir 

Kejser,  hvormed  Brandes  altid  har  holdt  af  at  krydre 
sin  hjemlige  Tilværelse,  og  hedder:  „Den  engelske 
Have  i  Aliinchen".     Det  beg3'nder  saaledes: 

I  tunge  Tanker,  ensom  alt  i  Uger, 
i  Kampe  stedt,  af  den  Art  Skæbner  ramt, 
hvorover  Sjælen  mørk  og  kvalfuld  ruger, 
i  Parken  gik  jeg. 

Livet  synes  ham  at  ligge  fredlyst  for  de  andre 
i  Hegn  af  alle  Love,  mens  det  kun  gav  ham  Kamp 
til  Løn  for  Kampe.  Da  hører  han  en  hvislende  Lyd 
imellem  Siv,  gaar  efter  Lyden  og  staar  med  ét  foran 
et  Vandfald.  Det  slaar  ham  med  ét,  hvor  meget 
skønnere  Floden  er  nu  i  sit  Fald,  end  nys,  da  den 
løb  ganske  sløvt  i  sit  Leje.  Først,  da  Grunden  svig- 
tede den  under  Foden,  aabenbarede  dens  Natur  sig 
i  al  sin  Pragt. 

Først  dybt  sig  alle  Bølger  neje, 
saa  skummer,  bruser,  syder  hele  Floden, 
Regnbuen  straaler  i  dens  hvide  Stænk. 
Den  synger.  Højt  mod  Himlen  stiger  Oden. 
Og  jeg  som  sidder  her  paa  denne  Bænk 
Og  ser  al  denne  Pragt,  jeg  skulde  klage!1) 

Saa  rejser  han  sig  og  gaar  ind  i  Parken,  hvor 
de  friske,  brede  Bøge  vifter  venligt  og  lover  det 
syge  Sind  Lægedom.  Men,  bedst  som  han  gaar, 
fængsles  hans  Blik  pludseligt  af  et  ensomt  Træ,  der 
dryppende  som  Blod  stiger  frem  af  Jorden  og  staar 
der  som  „en  Protest  imod  Naturens  Orden".  Af 
alle  Havens  Træer    alene   var   dette  blevet  Blodbøg. 

Og  rundt  om  hvisker  alle  Havens  andre  Træer 
Haansord  imod  dette  fremmedartede  og  besynderlige 


')  Ungdomsvers  Pag.  134. 

Træ,  som  de  hader,  fordi  det  er  anderledes  end 
de,  fordi  det  ved  sin  blotte  Tilværelse  synes  at  ud- 
tale en  Protest  imod  dem.  Da  siger  han  til  sig  selv: 
Det  ligger  i,  at  Blodbøgen  af  alle  Parkens  Træer 
alene  har  et  Navn  for  sig  selv.  Hvem  véd  i  denne 
Park  at  nævne  et  eneste  andet  Træ  ved  Navn  end 
den.     Derfor  hader  de  den. 

Og  idet  han  paakalder  den  Skribent,  hvis  Bog 
han  har  ført  med  sig  i  Parken,  en  Mand,  der  er 
bleven  en  fremmed  blandt  Tidens  Børn,  der  kun 
har  Øje  for  hans  Fejl  (Lassalle?),  udbryder  han: 

Men  se,  i  mig,  en  fremmed,  er  dig  født, 

en  Slægtning,  lutter  Trods  som  du  den  vrænged, 

den  usle  Hob  af  mig  som  dig.  Forødt 

har  jeg  som  du  min  borgerlige  Ære. 

Af  hundred  Hal*!'  har  det  mod  mig  gøet, 

det  Hundekobbel,  som  mod  dig,  du  kære, 

bestandig  halsed. 

Man  ser  heraf,  hvor  dybt  de  har  skaaret  de 
.skarpe  og  bitre  Ord,  Kritiken  og  Spotten,  Forkæt- 
relsen og  Anklagerne,  alt  det,  som  han  stundom 
syntes  at  afryste  som  Konfetti.  Det  maa  dog  have 
sat  sig  dybere  Mærker  alligevel,  naar  han  her  kan 
tale    om,    at    han    har    „forødt   sin  borgerlige  Ære". 

Hvor  er  det  muligt,  at  han  noget  eneste  øje- 
blik har  kunnet  se  det  saaledes,  han,  der  har  stæv- 
net Samtiden  for  sin  Dom?  Der  var  dog  sikkert 
næppe  nogen,  end  ikke  hans  bitreste  Modstandere, 
der  vilde  have  brugt  dette  Ord  om  ham,  hvor 
skarpt  han  end  stod  mod  sin  Samtid,  og  hvor 
haardt  man  end  vilde  misbillige  hans  Angreb  paa 
hjemlige  Guder  og  Traditioner.  Denne  titaniske 
Trodser  er  alligevel  ikke  nogen  usaarbar  Mand,  han 

bærer  ikke  den  mod  alle  Vunder  beskyttende  Dia- 
neira- Skjorte.  Tværtimod,  han  er  kun  altfor  let 
*aarlig  og  Saarene   sætte  dybe  Mærker  i  hans  Hud. 

Man  gør  vel  i  at  mærke  sig  dette  for  at  forst  aa 
det,  naar  Brandes  saa  ofte  siden  paaberaaber  sig  sit 
Martyrium.  Man  har  som  oftest  betragtet  det  som 
blot  Affektation  eller  Spekulation  i  Folks  bedre 
Følelser,  har  stundom  smilt  deraf  og  stundom  for- 
arget sig  derover;  ti,  hvad  Mart}^rium  var  der  at 
tale  om,  efter  at  Brandes  for  længst  havde  faaet 
Anerkendelse  i  fulde  Skaaler  —  stundom  Virak- 
skaaler  —  rakt  af  saa  at  sige  hele  den  nordiske 
Digterungdom,  nu  og  da  i  Hymner,  der  var  saa 
voldsomme,  at  han  selv  maatte  tage  Afstand  fra 
dem  for  ikke  at  kompromitteres,  og  efter  at  ogsaa 
Udlandet,  eller  dog  den  meget  store  Del  af  Udlan- 
det, som  delte  hans  Anskuelser,  havde  sluttet  sig 
dertil  og  anerkendt  ham  som  den  fremragende  Litte- 
raturforsker? Var  det  dog  ikke  Hæderen,  han  vilde, 
Hæderen,  som  han  drømte  om  allerede  som  ganske 
ung,  da  han  fem  og  tyve  Aar  gammel  skrev  om  den 
Lod,  hans  egen  Yndling  havde  tiltænkt  ham :  at  han 
skulde  blive  den  første  her  blandt  os  i  vort  Nordr 
og  at  hans  Navn  skulde  nævnes  allevegne  „langs 
Østersøens  Kyst".  Se,  hans  Navn  naaede  til  fjær- 
nere  Kyster  end  Østersøens,  til  Englands  og  Amerikas 
naaede  det,  ogsaa  herfra  kom  der  Hilsen  og  Hyldest 
til  ham,  i  Moskva  holdt  han  Foredrag,  blandt  alle 
Kulturlandes  litterært  dannede  vandt  hans  Navn 
Klang. 

Hvad  betød  det  da  i  Sammenligning  hermed^ 
om  han  ikke  fik  en  dansk  Professortitel  og  nogle 
andre  officielle  Udmærkelser,  som  han  maatte  delt 
med  hundreder  af  andre,  og  hvis  Savn  han  paa  den 

anden  Side  delte  med  alle  dem,  der  stod  paa  samme 
Side  som  han  i  den  politiske  Kamp,  uden  at  det 
nogensinde  er  faldet  nogen  af  dem  ind  deri  at  se 
et  Martyrium?  Var  ikke  hans  frie  Stilling  baade 
stoltere  og  mægtigere  end  en  Position  som  Professor 
ordinarius,  p.  p.?  Og  er  det  ikke  næsten  latterligt 
af  en  Mand  af  Brandes'  Selvfølelse  og  Betydning, 
at  han  gør  Ophævelser  over  Savnet  af  saa  efemere 
Udmærkelser? 

Maaske.  Dog  af  slige  Modsigelser  bestaar  Men- 
nesket. Men  der  er  ogsaa  noget  andet,  der  maa 
tages  med  i  Betragtning.  Der  er  et  Saar  i  denne 
Mands  Sjæl  fra  Ungdommen  —  fra  Kampens  og 
Forkætrelsens  Tid,  et  Saar,  som  ikke  vil  lukke  sig, 
men,  som  fra  Tid  til  anden  springer  op  og  bløder 
paany.  Der  er  noget  af  „Dyretæmmeren "s  Erfaring 
deri.  „Véd  I,  hvordan  en  Dyretæmmer  faar  lært  sit 
Dyr,  hvad  det  aldrig  glemmer?"  Hver  Gang  det 
hører  denne  gamle  Melodi,  da  oplever  det  stakkels 
Dyr  Marti  ingen  paany,  da  kendes  det  som  Stik 
under  Neglerødderne.  Der  er  noget  i  disse  tidlige 
Oplevelser,  der  præger  Sjælen  for  bestandigt,  noget 
uforglemmeligt. 

Lad  mig  i  denne  Sammenhæng  minde  om  nogle 
Udtalelser  af  Brandes,  som  næppe  er  blevne  paa- 
agtede, fordi  de  forekomme  i  en  Anmeldelse  af 
Henrik  Ibsens  rDe  unges  Forbund"  i  „Illustreret 
Tidende"  for  1870,  og  ikke  siden  er  blevne  genop- 
trykte i  nogen  af  Brandes  tre  senere  Afhandlinger 
om  den  norske  Digter.     Det  hedder  her: 

„Vi  genfinde  denne  Ibsens  forbitrede  Stemning- 
over  alt  hos  den  nyere  Tids  store  Aander,  selv  hos 
de  mest  forskellige  som  f.  Eks.  Byron  og  S. 
Kierkegaard.     Der    kommer  et  Tidspunkt  i  deres 

Liv,  det  være  nu  tidligere  eller  senere,  hvor  alt, 
hvad  de  have  oplevet  og  døjet,  al  den  Kval,  de 
have  udstaaet,  alle  de  Nederlag,  de  have  lidt  i  Kam- 
pen mod  spidsborgerlig  Usselhed,  Raahed  og  Lav- 
hed, hvor  det  store  Hav  af  Rædsler  ug  Jammerlig- 
heder, til  hvis  Bølgegang  de  have  været  Vidne, 
skyller  hen  over  dem  og  ligesom  overvælder  dem 
for  da  nogle  Øjeblikke  efter  at  ægge  dem  til  for- 
nyet Modstand ;  fra  nu  af  anses  de  af  det  store  Fler- 
tal blandt  Menneskene  som  værende  ude  af  sig  selv  ; 
deres  Liv  gaar  op  i  Kamp,  deres  Haand  er  mod 
alle  og  alles  mod  dem  Som  en  Fil,  der  slider, 
som  en  Sav,  der  skærer,  som  Dolke,  der 
støde,  som  Luer,  der  brænde,  som  Røg,  der 
kvæler,  som  Skedevand,  der  ætser,  arbejde 
nu  Omgivelserne  paa  at  gore  dem  Livet 
uudholdeligt.  Ville  de  ingen  Akkord,  er  de  for 
stolte  til  at  gøre  nogen  Indrømmelse,  for  sande  til 
at  ville  sige  Ja  og  Nej  og  for  a?rlige  til  tilsidst  at 
ville  bøje  Ryg  for  den  offentlige  Mening,  som  hver 
Fiber  i  deres  Hjerter  foragter,  da  lide  de  et  Aan- 
dens  Martyrium  og  opføre  en  efter  anden  dens 
Tragedie1'. 

Disse  Linier  er  særligt  interessante,  fordi  de  er 
skrevne  paa  et  Tidspunkt,  da  Brandes  endnu  var 
populær,  da  han  flød  med  Strømmen  og  bares  op  af 
den,  før  han  endnu  havde  haft  sit  første  store  Sam- 
menstød med  den  offentlige  Mening  i  Danmark. 
Og  dog  kan  ingen,  der  forstaar  at  læse,  undgaa  at 
bemærke  den  rent  personlige  Lidenskab,  som  dirrer 
ud  af  Ordene,  af  de  seks  forskellige  Billeder,  hvoraf 
det  ene  er  voldsommere  og  mere  smertefuldt  end 
det  andet,  og  hvori  Forfatteren  har  udtrykt  sin 
Overbevisning   om   de  Lidelser,    de   store  Mænd  maa 

cennemgaa  fra  deres  Omgivelsers  Side.  Hvad  er 
det  for  bitre,  sønderrivende  Erfaringer,  der  kan  have 
inspireret  disse  Ord?  Det  er  ikke  Ibsens  Digtning, 
der  har  lagt  ham  dem  paa  Læben  —  saa  stærkt 
taler  man  ikke,  naar  man  taler  i  andres  Navn,  Men 
paa  den  anden  Side  havde  Brandes'  offentlige  Op- 
træden endnu  ikke  bragt  ham  bitre  Erfaringer. 
Han  savnede  hverken  Meningsfæller  eller  Venner, 
Pressen  stod  ham  aaben,  han  havde  faaet  Lejlighed 
til  uhindret  at  udtale  stærkt  personlige  og  udpræ- 
gede Anskuelser,  der  afveg  ikke  saa  lidt  fra  de  al- 
mindelige, til  at  fælde  meget  afgørende  Domme. 
Om  nogen  Slags  offentlig  Miskendelse  taler  alt 
dette  ikke. 

At  han  havde  mødt  Misundelse,  Skumleri,  Bag- 
talelse, Nid  og  Nag  paa  sin  Vej,  og  at  de  havde 
blandet  deres  Malurt  i  Begejstringens  Vin,  er  vel 
naturligt  —  hvem  møder  ikke  dem;  de  er  fælles  Lod 
for  alle,  der  kæmpe  sig  frem  til  en  fremskudt  og 
anset  Plads  i  det  offentlige  Liv,  og  vel  ikke  mindst 
paa  Litteraturens  og  Kunstens  Omraade  —  helt  uden 
Sandhed  er  ikke  det  gamle  Ord  om  „Ærens  Torne- 
vej" —  men,  hvad  saa? 

Vi  alle  Tornekronen  faa 
i  Livet  in  cd  fra  Morgenrøden, 
dog  Roserne,  de  hvile  paa, 
gør,  at  de  bæres  let  til  Døden. 

Hvorfra  da  denne  dybe  Følelse  af  Uoverensstem- 
melse med  „det  store  Flertal  af  Menneskene",  med 
„Omgivelserne"  med  „Hoben",  den  han,  som  vi  oven- 
for have  set,  i  al  Fald  til  Tider  betragtede  som 
sammensat  dels  af  vilde  Dyr  og  dels  af  Aber,  men 
for  den  aldeles  overvejende  Del  af  Dosmere  og  Igno- 

ranter?  For  det  kan  da  ikke  være  Rudolf  Schmidt 
alene  og  hans  Forfølgelse,  der  har  bil>ragt  Brandes 
et  saa  bittert  Syn  paa  Menneskeheden?  Den  Rudolf 
Schmidt,  som  før  sin  Død  ganske  vist  ikke  uden 
egen  Skyld,  skulde  erfare  mere  baade  af  Forfølgel- 
sens og  Tilsidesættelsens  Bitterhed,  end  Brandes 
nogensinde  har  kendt? 

Ikke  destomindre  er  det  sikkert,  at  her  i  disse 
Linier  ligger  Grundstemningen  for  Brandes'  For- 
fatterskab —  eller  dog  for  en  vis  Side  af  hans  For- 
fatterskab —  som  ved  Anticipation  er  den  anslaaet 
her  før  „Gennembruddet"  og  før  Bruddet  med  det 
danske  Publikum  og  med  Pressen,  og  den  er  udtalt 
her  paa  en  Maade,  der  ikke  levner  Plads  for  nogen 
Mistanke  om,  at  Forfatteren  skulde  ville  benytte  den 
til  Selvdrappering  eller  som  en  captatio  benevolentiæ. 
Der  var  den  Gang  intet  i  Brandes'  Stilling,  der 
gjorde  det  muligt  at  anvende  disse  Ord  paa  ham 
selv  eller  at  udtyde  dem  som  en  Appel  til  Publikum. 

Det  er  da  simpelthen  et  Udtryk  for  Forfatterens 
Grundstemning  overfor  Verden  og  Menneskene,  en 
Grundstemning,  som  klinger  godt  sammen  med  Kierke- 
gaards Klager  over  vor  Tids  Mennesker,  at  de  er 
blevne  for  smaa  selv  til  at  synde,  over  Middelmaa- 
digheden  og  Middelgodheden  og  Mangelen  paa  alt 
det,  hvorud  af  en  Afgørelse  træffes.  Men,  hvor 
anderledes  personligt-smertelig  klinger  ikke  Klagen 
her,  ikke  som  Dom  over  Misdædere  og  Forfølgere. 
men  som  kvidende  Klagesang  over  den  forfulgtes, 
den  udstødtes  Ka'ar. 

Men  der  er  endnu  én  Betragtning,  som  ikke 
maa  glemmes,  før  vi  forlade  dette  mærkelige  tre- 
delte Digt  fra  „den  engelske  Have  i  Munehen"  med 
dets  intime  Bekendelse;  det  er  den  Synsmaade,  som 

er  udtalt  i  Digtets  midterste  Afsnit,  Sammenlignin- 
gen med  „Blodbøgen1',  det  blødende  Træ,  der  blandt 
de  andre  „friske,  brede  Bøge"  „lyser  som  en  Fak- 
kel". Det  skildres  nemlig  lier,  hvorledes  alle  Par- 
kens andre  Træer  hade  den,  ikke  blot  paa  Grund 
af  dens  Ejendommelighed,  dens  afstikkende  Særhed, 
men  ogsaa  paa  Grund  af  dens  Ry,  dens  Anseelse. 
„Jeg  hørte  giant  Misundelsen  sin  Tand  i  Træet 
hugge",  hedder  det,  og  det  er  Misundelsen,  der 
hvisler  i  de  andre  Træers  Spot;  det  var  for  dens. 
Navnkundighed  de  vilde  tage  Hævn. 

Der  skjuler  sig  i  denne  Synsmaade  et  forunder- 
ligt Fejlsyn,  en  Mangel  paa  rigtig  Menneskevurdering, 
ganske  særligt  hvis  den  skal  anvendes  paa  den  Mod- 
stand, som  Brandes  mødte.  Lad  H.  C.  Andersen 
have  nogen  Ret,  naar  han  med  Hensyn  til  sit  Til- 
fælde i  „Den  grimme  Ælling"  søger  Forklaringen  af 
de  andre  Ænders  Uvillie  i  det  aparte,  det,  at  den 
ikke  er  som  andre,  altsaa  vil  være  bedre,  hvorfor 
den  skal  „kanøfles"  —  med  Hensyn  til  en  Forfatter- 
karakter som  Brandes'  slaar  den  ikke  til.  Tror  Bran- 
des* virkelig,  at  de  Folk,  som  angreb  ham  saa 
skarpt,  saa  uretfærdigt  skarpt  maaske,  at  de  dreves 
af  blot  Misundelse?  Folk  som  Carl  Ploug,  som 
Rosenberg,  som  „Dagbladet "s  Anmelder  og  hvem 
de  alle  var?  Sikkert  ikke.  De  kæmpede  for  de  res- 
Anskuelser,  for  deres  Synsmaader,  Følelser,  Livs- 
vaner og  Sympatier  med  samme  Ret,  med  samme 
Overbevisning  som  han  for  sine.  Derfor  kom  Mod- 
standen jo  først,  den  Gang  han  angreb  deres  Hus- 
guder, ikke  saa  længe  han  stod  paa  samme  Side 
eller  dog  til  dels  paa  samme  Side  som  de,  uden 
endnu  at  have  gjort  skarp  Front  mod  deres  Idealer. 
Men,    hvis  Misundelse    havde   været  Motivet  i  deres 

Modstand,  maatte  den  jo  have  ytret  sig  allerede  da: 
ti  Brandes  kunde  jo  lige  godt  eller  vel  endnu  bedre 
have  overskygget  dem,  om  han  var  blevet  staaende 
i  samme  Rækker  som  de. 

Maaske  vil  Brandes  svare,  at  alt  dette  hænger  i 
Luften,  at  noget  saadan  har  han  hverken  sagt  eller 
tænkt;  men  selv  bortset  fra  dette  digteriske  Eksem- 
pel: „Den  engelske  Have  i  Mimchen",  nægtes  kan 
det  ikke,  at  Brandes  har  haft  en  underlig  Mangel 
paa  Forstaaelse  af  eller  Følelse  for  sine  Modstanderes 
Ret.  Lad  ogsaa  være,  at  han  nok  saa  meget  maa 
underkende  deres  objektive  Ret  i  Modstanden  mod 
ham  og  hans  Ideer;  han  maa  dog  kunne  forstaa,  at 
deres  Motiver  ikke  derfor  behøver  at  være  af  lav 
personlig  Art,  ikke  nødvendigvis  maa  søges  i  Nid 
og  Nag,  men  at  Modstanden  i  første  Linie  bunder 
i  Livsanskuelsen,  Livssammenhængen,  og  at  de  vilde 
have  været  ringere  Mænd  end  de  var,  om  de  ikke 
havde  meldt  sig  til  Kamp,  naar  de  saa  deres  Livs- 
idealer  truede,  at  der  i  en  saadan  olympisk  Kamp 
kan  kæmpes  med  lige  god  Villie  og  lige  ærligt  Sind 
paa  begge  Sider,  og  at  det,  naar  alt  kommer  tir  alt, 
er  en  ganske  fortræffelig  praktisk  Livsfilosofi  — 
anvendelig  ogsaa  paa  Aandens  Batailler  —  som 
Runeberg  har  lagt  i  Munden  paa  den  brave  Kul- 
neff,  naar  han  lader  ham  sige: 

Et  glad  hurra,  et  hogt  hurra 
t'iir  hvarje  mand,  som  kampat  bra, 
hvad  halst  hau  blef  i  lifvet  an, 
vår  ovan  eller  van. 


Yi    har  nu  set,    hvorledes  Brandes'  Stilling  var 
den    københavnske    Presse.      Dens    Hovedorganer 

havde  lukket  sig  for  ham  og  hans  Meningsfæller. 
Naturligvis  fulgte  Provinspressen  her  som  altid  i 
dens  Kølvand.  Kun  en  enkelt  Provinsavis  „Lolland- 
Falsters  Stiftstidende"  aabnede  besynderligt  nok  midt 
i  den  værste  Kamptid  sine  Spalter  for  københavnske 
Korrespondancer  fra  forskellige  Penne,  der  paa  meget 
afgørende  Maade  tager  Parti  for  Brandes.  Det  var 
Schandorph,  der  stod  i  nært  Forhold  til  Bladets 
daværende  Redaktør  og  Ejer,  Chr.  Jørgensen,  der 
bragte  denne  Forbindelse  i  Stand.  Jørgensen  var 
en  meget  frisindet  Natur,  en  Idealist,  der  absolut 
troede  paa  den  frie  Presses  Evangelium.  Korrespon- 
dancerne dukker  op  i  Forsomren  1871  og  fortsættes 
af  vekslende  Mærker  som  —  g  — ,  C.  M.  (Carl  Mi- 
chelsen), —  n  — ,  —  hn  —  og  et  meget  dominerende 
R.  (William  Rasmussen).  Det  er  saaledes  denne,  der 
beretter  om  G-.  Brandes'  første  Forelæsninger  og 
drager  en  Sammenligning  mellem  hans  Optræden  og 
og  H.  Steffens'  Optræden  i  Aarhundredets  Begyn- 
delse. „Turde  jeg,"  slutter  Artiklen,  „uden  som  sagt 
at  ville  ind  paa  nogen  Sammenligning  med  Steffen«. 
og  det  nye  Evangelium,  han  forkyndte,  turde  jeg 
kun  ende  dette  mit  Referat  med  det  Ønske,  at  der 
ogsaa  nu  maatte  sidde  en  Oehlenschlåger,  Grundt- 
vig, Staffeldt  eller  Blicher  mellem  Tilhørerne  paa 
Universitetet  i  disse  Aftener,  da  vilde  atter  bedre 
og  nye  Tider  gry  for  vort  Fædreland." 

I  Anledning  af  J.  P.  Jacobsens  just  da  paabe- 
gyndte Oversættelse  af  Darwins  „Arternes  Oprin- 
delse" bringer  Bladet  en  udførlig  Korrespondance 
ligeledes  fra  R.,  hvori  det  hedder:  „Vi  der  næppe 
nok  tør  vove  at  anlægge  vort  egen  Syn  paa  Begiven- 
heder og  Tilstande  hjemme  og  ude,  men  endnu  roligt 
finde  os  i  at  se  gennem  vore  Partiføreres  mere  eller 

mindre  farvede  Briller,  vi  skulde  blot  ane,  at  man 
med  Darwinismen  som  Maalestok  alt  længe  rundt 
omkring  har  maalt  de  religiøse,  sociale,  politiske  og 
litterære  Tilstande",  og  at  begejstrede  Tilhængere  af 
den  nye  Lære  alt  i  den  have  troet  at  finde  den 
iibsolute  Prøvesten,  som  saa  mange  Historieskrivere 
have  grebet  fejl  af,  naar  de  skred  til  deres  Værk, 
og  enten  tog  en  bestemt  Trosform,  Frihedens  Idé 
eller  hvad  man  vil  til  Maalestok." 

I  denne  Mundfuld  har  man  en  god  Prøve  paa 
Datidens  kvasi videnskabelige  Dilettantisme  med  dens 
Flyden  ud  over  alle  Bredder.  Man  tænke  sig  Darwi- 
nismen anvendt  som  Maalestok  paa  et  Lands  poli- 
tiske Tilstande,  hvad  vil  det  sige?  Vil  det  sige,  at 
Mennesker  og  Dyr  herefter  skal  leve  i  gensidigt 
Broderskab.  Og  nu  de  mystiske  Ord  om  Darwinis- 
men som  den  absolute  Prøvesten  (jævnfør  de  Vises 
Sten)!  Der  er  en  dimlende  Uklarhed  over  det  hele; 
men  der  er  tillige  en  oprigtigt  troende  Begejstring 
over  Darwins  mageløse  Opdagelse,  f.  Eks.  i  følgende 
Udgydelser:  „Det  gælder  først  og  fremmest  at  vende 
fuldstændig  og  oprigtig  tilbage  til  Naturen  og  de 
naturlige  Forhold,  og  en  saadan  bliver  først  mulig, 
naar  Mennesket  opfatter  og  erkender  sin  rette  Plads 
i  Naturen.  Saa  vil  Mennesket  ikke  længer  betragte 
sig  som  en  Undtagelse  fra  Naturlovene,  men  vil 
endelig  en  Gang  begynde  at  se  efter  det  lovmæssige 
i  sine  egne  Handlinger  og  Tanker,  og  stræbe  efter 
at  faa  sit  Liv  i  Overensstemmelse  med  Naturloven 
{ved  f.  Eks.  at  spise  andre  Mennesker.  Hvorfor 
ikke?)  Kommende  Aarhundreder  ville  hædre  vor 
Tid,  der  ved  en  videnskabelig  Begrundelse  af  Af- 
stamningslæren  har  gjort  en  mægtig  Erobring  for 
den    menneskelige    Erkendelse    som    det    Tidspunkt, 

med  hvilket  der  begynder  en  ny  velsignelsesrig  Tids- 
alder for  Menneskets  Udvikling,  en  Tidsalder,  h"is 
Kendemærke  er  den  frie,  erkendende  Aands  Sejr 
over  Autoritetstyranniet.  (Udøver  Rovdyrene  dog 
ikke  et  betydeligt  Autoritetstyranni  over  de  andre 
Kreaturer?) 

Den  glade,  unge  Herostrat  kunde  have  godt  af 
at  mindes  Matthew  Arnolds  bekendte  Ord:  Where 
nature  ends  man  must  begin" ;  men  det  kan  ikke 
nægtes,  at  han  afgiver  en  typisk  Prøve  paa,  hvilke 
Udslag  Naturalismen  kunde  give  sig  i  Halvfjerserne. 

Men  værst  gaar  det  naturligvis  ud  over  Rud. 
Schmidt,  der  Gang  paa  Gang  gennemhegles. 
(„Midt  i  Universet  se  vi  et  stort  Jeg,  Rudolf 
Schmidts  eget  Jeg.  Vi  ville  ikke  længere  se  paa 
det.")  Den  hele  Jargon  smager  af  Hanekylling. 
De  egentlige  københavnske  Koryfæer  optraadte  dog 
ikke    paa   denne  beskedne  og  afsidesliggende  Arena. 

Paa  Falster  selv  vakte  disse  Brandartikler  egent- 
lig kun  Opmærksomhed,  fordi  Stiftstidenden  sam- 
tidig optog  de  mest  konservative  Artikler,  sendte 
fra  den  aldeles  uafhængige,  saakaldte  Generalkorre- 
spondent, Hr.  cand.  phil.  H.  N.  Larsen  og  den 
nuværende  Redaktør  af  „Berlingske  Tidende",  Hr. 
Nathansen,  samt  vistnok  ogsaa  af  Cand.  polit.  G. 
Hjorth,  der  den  Gang  arbejdede  ved  „Fædrelan- 
det". Hvis  Hr.  Chr.  Jørgensen  var  traadt  i  For- 
bindelse med  det  litterære  Venstre  for  at  vinde  de 
stærkt  udviklede  demokratiske  Bønder  paa  Falster, 
saa  slog  hans  Beregning  ikke  til.  Disse  fik  med 
R.  Claussen  som  Redaktør  netop  i  1872  dannet 
et  Aktieselskab,  som  oprettede  „Lolland-Falsters 
Folketidende". 

De  gamle  Nationalliberale,  hvis  Hoveclførere  paa 
Øen  var  de  to  bekendte  Præster,  A.  Krogh,  Med- 
lem af  den  grundlovgivende  Rigsdag,  og  Pastor 
Joh.  Wegener  (Broder  til  Geheimearkivaren),  var 
selvfølgelig  meget  misfornøjede  med  Stiftstidender.^ 
Holdning  og  det  endte  med,  at  Pastor  Krcgh  skrev 
en  Artikel  i  Bladet,  hvori  han  tog  sin  gamle  Ver.. 
Chr.  Jørgensen,  i  Skole  og  denne  forsvarede  sit 
Standpunkt.  Denne  Artikel  var  skrevet  i  Følge  vei.- 
skabelig  Overenskomst  mellem  Forfatter  og  Redak- 
tion. Maaske  gav  den  Signal  til ,  at  de  omtalte 
polemiske  Artikler  fra  København  ophørte  (vistnok 
i  1873). 

Mere  Betydning  havde  naturligvis  Vilh.  Møl- 
lers: „Nyt  dansk  Maanedsskrift",  der  i  Tiden  fra 
1870—73  med  ikke  ringe  Talent  banede  Vej  for  de 
nye  Tidsspørgsmaal.  Her  samledes  en  stor  Del 
yngre  Forfattere,  der  som  oftest  i  saglige  og  sindige 
Artikler  omplantede  Nutidens  videnskabelige  og  soci- 
ale Tanker  paa  Dansk.  Hertil  ydede  ogsaa  Georg 
Brandes  forskellige  Bidrag;  hans  parisiske  Rejse- 
indtryk med  de  livfulde  Skildringer  af  fremragende 
franske  Personligheder  som  Rénan  ogTaine  saa 
Lyset  her,  ligeledes  forskellige  Oversættelser  son: 
f.  Eks.  den  af  Musset's:  La  porte  entr'  ouverte  („Er. 
Dør  skal  være  aaben  eller  lukket")  og  en  Del  af 
Mills  Moral  grundet  paa  den  højeste  Lykke  som 
Formaal.  Overfor  de  Angreb,  der  var  rettet  mod 
Brandes  for  Umoralitet,  maatte  det  selvfølgelig  være 
ham  kært  at  vise  sig  med  en  Moralist  af  Fag  som 
Mill  under  Armen,  for  at  det  ret  kunde  blive  ind- 
lysende, at  naar  han  kolliderede  med  den  gængse 
Moral,  saa  var  det  fordi  han  repræsenterede  er. 
højere.     Endvidere    skrev    Brandes    her   i  4de    Bind 

(1872)  en  Artikel  om  Strauss':  „Den  gamle  og  den 
nye  Tro",  og  endelig  i  5te  Bind  (1873)  et  litterært 
Portræt  af  Carsten  Hauch,  det,  som  senere  op- 
toges i  „Danske  Digtere1'.  Det  var  ogsaa  her,  at 
han  offentliggjorde  den  lille  spydige  Parafrase  af 
Fablen  om  den  lille  Rødhætte,  der  gav  Anledning  til 
saa  megen  Skærmydsel,  ligesom  han  her  (vistnok 
ikke  ugerne)  meddelte  en  ret  nedsættende  Udtalelse 
af  John  Stuart  Mill  om  „Internationale",  der 
gengaves  i  „Dagbladet". 

Imidlertid  gik  „Nyt  dansk  Maanedsskrift"  til 
sine  Fædre  som  den  store  Sværm  af  forudgangne 
danske  Tidsskrifter  —  Levealderen  har  aldrig  været 
høj  for  Tidsskrifter  her  i  Landet,  men  synes  i  Tider- 
nes Løb  at  være  bleven  stedse  kortere.  I  1874  star- 
tede den  utrættelige  Vil  li.  Møller  et  nyt  Tids- 
skrift :„Flyvende  Blade",  anlagt  efter  noget  lignende 
Principer  som  „Nyt  dansk  Maanedsskrift".  Navnet 
viste  sig  kun  altfor  ominøst.  Det  blev  et  Blad  for 
Tinden,  der  forsvandt  efter  et  Par  Kvartalers  Forløb. 
Til  dette  bidrog  G.  Brandes  ikke,  i  hvert  Fald 
ikke  under  Navn.  Han  havde  nemlig  selv  i  Virke- 
ligheden planlagt  et  nyt  Tidsskrift,  som  fra  Oktober 
1874  begjmdte  at  udkomme  under  Titlen:  „Det 
nittende  Aarhundrede",  og  som  levede  i  tre  Aar. 
Dette  Tidsskrift,  der  var  anlagt  med  Udlandets  store 
Tidsskrifter  som  Forbillede,  gør  et  helt  imponerende 
Indtryk  med  sin  Stab  af  kyndige  og  ansete  Med- 
arbejdere paa  næsten  alle  den  menneskelige  Videns 
Omraader,  men  egentligt  underholdende  var  det  ikke, 
og  lagde  aabenbart  heller  ikke  an  paa  at  være  det. 
En  anden  Iagttagelse,  som  nu  paatrænger  sig,  naar 
man  gennemblader  Indholdsfortegnelsen  til  dets  Bind, 
er  den,   at  her  græsse  Lam  og  Løve  endnu  fredeligt 

sammen.  Mellem  Artikler  af  Brøchner,  G.  Bran- 
des, Erslev  og  Fridericia  træffer  man  Navne 
som  V.  Bergsøe,  Erik  Bøgh  og  —  Molbech. 
Eiik  Bøghs  Feuilletoner  roses  —  endda  i  stærke 
Udtryk  —  af  Georg  Brandes  selv.  Den  Gang  var 
der  endnu  slet  ingen  Tvivl  om  hans  lyse  Hoved, 
hans  sprudlende  Vid.  Distinktionen  mellem  Højre- 
og  Venstreforfattere  var  endnu  ikke  opfunden. 

For  Resten  var  her  i  Kim  alt  det,  som  siden 
kom  til  Udvikling  i  Kampen  for  Adskillelse  af  Stat 
og  Kirke  (en  Kamp,  som  siden  har  antaget  langt 
beskednere  Former),  Kravet  paa  konfessionsløse 
Skoler,  Høffdings  rene  Humanisme  og  A.  C.  Lar- 
sens Angreb  paa  den  kirkelige  Rettroenhed,  en 
Række  sociale,  politiske  og  kunstneriske  Problemer 
behandlede  fra  moderne,  det  vil  som  oftest  sige  natu- 
ralistisk eller  dog  rationalistisk  Standpunkt.  At 
man  ikke  var  bange  for  dristigt  at  løbe  Linen  ud 
uden  at  spørge  om  det  gennemførlige,  vil  enhver 
vide,  der  kan  erindre  f.  Eks.  Victor  Norfelts  Ar- 
tikel: „Er  det  paa  Tide  at  ophæve  Folkekirken  og 
afskaffe  Statsgejstligheden?"  Tidspunktet  viste  sig 
at  være  betydeligt  for  tidligt.  Men  der  er  derimod 
her  intet  af  den  journalistiske  Jesuitisme  eller  af 
den  Legen  Himmelspræt  med  Dyd  og  Velanstæn- 
dighed, den  absolute  Mangel  paa  Respekt  for  Sand- 
heden, som  siden  har  vendt  saa  mange  Hjerter  fia 
„Fremskridtet". 

Hvad  Georg  Brandes'  Virksomhed  for  Tidsskrif- 
tet angaar,  havde  den  ikke  nogen  særlig  udæskende 
polemisk  Karakter,  om  han  end  selvfølgelig  behand- 
ler alt  fra  sit  særlige  Standpunkt.  Her  findes  en 
Række  litterære  Portrætter  fra  hans  Haand  af  Paul 
Heyse,   Ludv.    Bødtcher,    Lassalle,    Shelley, 

Carl  Snoilsky  og  C  lir.  Winther  —  altsaa  en  Del 
af  Stoffet  til  fire  af  hans  senere  Værker.1)  Desuden 
skrev  Brandes  Litteraturkritiken  og  fik  under  denne 
Rubrik  Lejlighed  til  at  behandle  en  Række  sam- 
tidige Værker  af  meget  forskellig  Værdi.  Tids- 
skriftet var  dog  som  sagt  for  tungt  for  denne  Ver- 
den. Lærde  religionshistoriske  Afhandlinger  som 
Mehrens  om  Islams  Fremkomst  og  den  senere  om 
Islams  Teokrati  eller  E.  Brandes'  Behandling  af 
Syndflodssagnet  i  en  oldbabylonisk  Indskrift  var  i 
høj  Grad  skikkede  til  at  bortskræmme  almindeligere 
Læsere,  og  i  September  1877  maatte  Tidsskriftet  gaa 
ind.  Hæren  var  i  Følge  det  bombastiske  Digt,  hvor- 
med Drachmann  afsluttede  Kampagnen,  „faldet",  nu 
trak  Resten,  „et  halvhundred  Stykker  ialt",  sig  til-- 
bage,  og  overlod  Fjenden  Skansen  og  en  nogen 
Fanestang,  men  i  Haabet  om,  at  der  nok  skulde 
komme  „en  næste  Gang".  Hele  den  ungdommeligt- 
drabelige  Tone  i  dette  Slutningsnumer  skurrer  ved 
sin  Modsætning  besynderligt  mod  den  videnskabe- 
ligt tilknappede  og  argumenterende  Form,  der  ellers 
havde  været  Tidsskriftet  egen.  Hvis  Tidsskriftet 
havde  været  Udslag  af  en  saadan  Sammensværgelse, 
var  der  aabenbart  ogsaa  Elementer  iblandt,  som 
maatte  udskilles,  Bøgh  og  Bergsøe  f.  Eks.  Der  var 
overhovedet  næppe  den  Aandens  Enhed  til  Stede 
mellem  Tidsskriftets  Medarbejdere,  som  dette  Digt 
synes  at  forudsætte.  Men  maaske  tør  man  anse 
dette  Sted  som  Grundstedet  for  den  kendte  Betragt- 


')  Ludv.  Bødtcher  og  Chr.  Winther  gik  over  i  „Danske 
Digtere",  Lassalle  i  Bogen  af  samme  Navn,  Paul  Heyse  og 
Snoilsky  optoges  i  „Mennesker  og  Værker  i  nyere  europæisk 
Litteratur"  (1883).  Artiklen  om  Shelley  optoges  som  Led  i 
„Naturalismen  i  England". 

ning  om  de  halvhundrede,  der  bærer  Danmark  („en 
halvhundred  Stykker  i  alta  hedder  det  her  om  dem, 
der  foretager  Retræten). 

Sikkert  nok  har  dette  Tidsskrifts  Døen  været 
en  stor  Skuffelse  for  Georg  Brandes,  der  i  det  havde 
haft  et  Talerør.  Han  har  følt  det,  som  om  han  nu 
atter  gled  ud  af  Danmarks  offentlige  Liv  og  Dis- 
kussion tilbage  til  Studerekamret  og  Bøgerne.  For- 
modentligt har  det  været  medvirkende  til  at  be- 
stemme ham  til  at  flytte  over  til  Berlin  for  at  prøve 
paa  at  skaffe  sig  en  Position  i  Tyskland,  der  kunde 
opveje  hans  Skuffelser  herhjemme.  Dertil  bidrog 
ogsaa  private  Forhold.  I  1870  havde  Brandes  ægtet 
Henriette  Stodtmann,  f .  Steinhof,  den  tyske 
Forfatter  og  Heinebiograf  Adolf  Strodtmanns1) 
fraskilte  Hustru.  Gennem  hende,  der  var  hjemme- 
vant i  Berlin,  haabede  han  lettere  at  faa  Foden 
indenfor  i  tysk  Litteratur,  ug  han  var  jo  da  i  Berlin 
ikke  fjærnere,  end  at  han  derfra  kunde  holde  et  Øje 
med  Forholdenes  Udvikling  i  Danmark,  hvor  han 
havde  efterladt  saa  stort  et  Stykke  af  sm  Fortid. 

Mange  følte  sikkert  denne  Brandes'  Udvandring 
som  et  smerteligt  Tab.  De  følte  det,  som  om  Dan- 
marks aandelige  Horisont  indsnevredes  ved  hans  Bort- 
gang. Denne  Følelse  gav  sig  Udtryk  i  en  Adresse 
fra  45  navngivne  Mænd  —  mest  Videnskabsmænd 
—  og  offentliggjordes  i  „Dagens  Nyheder1'  for  Man- 
dagen den  24de  Septbr.  Den  lød  saaledes: 
Hr.  Dr.  phil.  Georg  Brandes ! 

„Efterretningen  om,  at  De  staar  i  Begreb  med 
at  forlade  Danmark   fur  lang  Tid  og  bosætte  Dem  i 

M  Strodtmann  havde  ogsaa  besørget  en  Oversættelse  af  Bran- 
des' Hovedstrømninger  I — IV.  Berlin   lis",-!—  ■/»>. 

i  Udlandet,  bringer  os  undertegnede  til  at  henvende 
os  til  Dem  med  en  Udtalelse  af  Paaskønnelse  og  Tak 
for  den  Virksomhed,  som  De  har  udfoldet  iblandt 
os.  De  har  ved  deres  æstetiske  og  litteraturhistoriske 
Arbejder  ført  en  Række  udmærkede  Værker  baade 
af  vore  egne  og  Udlandets  Digtere  og  Tænkere  frem 
for  vor  Betragtning;  med  sjælden  psykologisk  Ind- 
sigt har  De  paavist  disse  Værkers  Udspring  af  de 
forskellige  Forfatteres  Individualitet;  Forfatterne  selv 
har  De  vist  os  baarne  af  de  Strømninger,  som  be- 
herske Menneskehedens  Aandsliv,  og  i  det  hele  har 
De  oprullet  et  storartet  Billede  af  en  Periode  af  den 
europæiske  Kulturudvikling,  der  ligger  os  saa  nær, 
at  den  endnu  for  en  stor  Del  savnede  videnskabelig 
overskuelig  Bearbejdelse.  Men,  baade  hvor  De  van- 
drede ad  hidtil  ubanede  Veje,  og  hvor  De  meddelte 
det  allerede  mere  bekendte,  har  De  i  en  sjælden 
Grad  vidst  at  forene  indtrængende,  alvorligt  Studium 
med  glimrende  Fremstillingskunst. 

Dog,  De  har  ikke  indskrænket  Dem  til  Udførelsen 
af  dette  fareløse  Hverv.  Under  den  alt  optagende 
Kamp  for  Hævdelsen  af  sin  Nationalitet  mod  et 
overmægtigt  Nabofolk  var  vort  Land  bleven  tilbage 
med  Hensyn  til  livlig  og  alsidig  Drøftelse  af  de 
store  religiøse  og  filosofiske  Spørgsmaal,  som  i  vor 
Tid  sætte  Verden  i  Bevægelse,  og  som  ethvert  Folk, 
der  vil  have  Del  i  den  almindelige  Kultur,  maa  ar- 
bejde med  paa  at  løse.  Disse  Spørgsmaal  har  De 
den  Fortjeneste  at  have  sat  i  levende  Bevægelse 
iblandt  os.  Det  Standpunkt,  som  De  under  disse 
Bestræbelser  har  indtaget,  er  rigtignok  mere  yder- 
ligt, end  flere  af  os  kunne  billige,  og  en  noget  sin- 
digere og  hensynsfuldere  Optræden  lige  overfor  det 
overleverede   og   dets  Forsvarere  vilde  maaske  i  den 

Sags  Interesse,  som  hvis  Forkæmper  De  er  optvaadt, 
have  været  at  foretrække.  Men  vi  maa  højt  aner- 
kende det  Mod,  den  Fasthed  og  den  pletfrie  Uegen- 
nyttighed, som  De  bestandig  har  lagt  for  Dagen,  og 
vi  glemme  ikke,  at  ingen  stor  aandelig  Bevægelse 
kan  rejses,  ingen  stor  Kamp  føres  uden  Lidenskab 
og  dermed  følgende  Ensidighed  og  Hensynsløshed. 
Denne  Betragtning  indeholder  ogsaa  i  det  mindste 
til  Dels,  en  Undskyldning  for  den  bitre  og  person- 
lige Maade,  hvorpaa  Striden  ofte  er  bleven  ført  fra 
den  anden  Side.  Men  vi  maa  dybt  beklage,  at  Vejen 
til  en  Lærestol  ved  vort  Universitet,  som  De  fremfor 
nogen  var  kaldet  til  at  beklæde,  gennem  denne  Strid 
er  bleven  spærret  for  Dem,  og  at  man  har  kastet 
Vrag  paa  saa  sjældne  Evner  i  et  lille  Land,  hvor 
end  ikke  den  mindste  Kraft  burde  lades  ubenyttet. 
Men.  ligesom  vi  hævde,  at  den  Dom,  som  Modstan- 
deve nu  fælde  over  Dem  og  Deres  Virken,  ikke  er 
den  sande  og  endelige,  saaledes  haabe  vi,  at  den  Tid 
snart  vil  komme,  da  Flertallet  af  vore  Landsmænd 
vil  forstaa  Betydningen  af  Deres  Virksomhed  i  det 
hele  og  store,  og  da  man  vil  søge  at  vinde  Dem 
tilbage  for  det  Land,  til  hvis  aandelige  Liv  og  Ud- 
vikling De  allerede  har  bidraget  saa  meget,  og  som 
vi  er  overbeviste  om,  at  De  ikke  vil  ophøre  at  be- 
tragte som  Deres  rette  Fædreland.  Imidlertid  skulle 
vove  bedste  Ønsker  følge  Dem  blandt  de  fremmede, 
og  den  tomme  Plads,  som  De  efterlader  i  vor  Litte- 
ratur, skal  stadig  minde  os  om,  hvad  De  allevede 
hav  vævet,  og  hvad  De  fvemdeles  kunde  og  burde 
væve  for  vov  Udviklings  Fvemme. 

København,  den  20.  September  1H?7, 

Underskriverne  er:  Professor  Agerskov,  (Jand. 
polit.  V.  Arntzen,  Overlæge  K.  Berg,  Direktør  F. 
Bing,  Otto  Borchsenius,  Docent  Gisli  Bryn- 
ful isen,  Professor  Deuntzer,  Prof.  F.Didrichsen, 
Prof.  A.  G.  Drachmann,  Kontorchef  Drewsen, 
Cand.  teol.  Magnus  Eiriksson,  Cand.  mag.  Kr. 
Erslev,  Prof.  jur.  A.  C.  Evaldsen,  Chef  for  det 
statistiske  Bureau  V.  Falbe-Hansen,  Dr.  phil.  I. 
A.  Fridericia,  Cand.  mag.  Martinius  Galschiøt, 
Dr.  phil.  M.  C.  Gertz,  Prof.  C.  Go  os,  Cand.  mag. 
Ad.  Hansen,  Prof.  S.  Heegaard,  Boghandler Fr.V. 
Hegel  (hans Forlægger),  Dr.  phil.  Harald  Høffding, 
Cand.  mag.  Kr.  Kaalund,  Dr.  phil.  F.  G.  Knudtzon, 
Cand.  mag.  K.  Kro  man,  Lektor  C.  Lange,  Docent 
Jul.  Lange,  F  L.  Liebenberg,  Dr.  phil.  Troels 
Lund,  Dr.  phil.  Julius  Petersen,  Dr.  phil.  V. 
Pingel,  Adjunkt  Pullich,  Dr.  phil.  S.  Schan- 
dorph,  Prof.  Schellerup,  Cand.  mag.H.  Schwanen- 
fliigel,  Prof.  I.  C.  Schiødte,  Cand.  mag.  G.  Sib- 
bem,  Dr.  phil.  0.  Siesbye,  Universitetsbibliotekar 
Birket  Smith,  Prof.  Ad.  Steen,  Prof.  Thiele, 
Docent  Vilh.  Thomsen,  Dr.  phil.  Alex  Thorsøe, 
Cand.  phil.  H.  Trier,  Dr.  phil.  Ludv.  F.  A. 
Wimmer. 

Det  kan  ikke  nægtes,  at  denne  Adresse  maa 
have  væiet  en  gylden  Draabe  i  den  bortdragende 
Georg  Brandes'  Afskedsbæger.  Saadanne  Adresser 
kan  vel  stundom  være  ret  betydningsløse  —  f.  Eks. 
den  Dr.  E.  Brandes  i  sin  Tid  fik  fra  en  Del  til  Dels 
af  ham  afhængige  Forfattere  i  Anledning  af  et 
ganske  privat  Tvistemaal  —  men  denne  vejer  til 
baade  ved  sit  Indhold  og  ved  de  Navne,  der  staar 
under  den.  Man  kan  vel  sige,  at  sjældent  har  man 
set  en  saa  repræsentativ  Samling   af  Mænd   mødes  i 

en  uofficiel  Anledning,  drevet  alene  af  deres  Ret- 
færdighedssans og  Interesse  for  offentligt  Liv.  Alli- 
gevel er  der  adskilligt  i  denne  Adresse,  der  nu 
klinger  helt  antediluviansk.  Jeg  tænker  herved  paa 
Vendingei  som  „indtrængende,  alvorligt  Studium" 
eller  paa  den  livlige  og  alsidige  Drøftelse  af  de  store 
religiøse  og  filosofiske  Spørgsmaal.  Maaske  lod  det 
sig  dog  bedre  sige  den  Gang  endnu;  men  den  hele 
Bestræbelse  efter  at  behandle  Georg  Brandes  som 
Videnskabsmand  falder  overhovedet  mærkelig.  Det 
var  saa  vist  ikke  Objektiviteten,  der  var  Georg 
Brandes'  Mærke  saa  lidt  som  det  var  Studiet,  der 
var  hans  Vaaben. 

Ubetinget  Ret  have  d'Herrer  i  deres  Paastand 
om,  at  den  Dom  som  Samtiden  da  fældede  over 
Georg  Brandes  ikke  skulde  blive  den  endelige. 
Maaske  er  den  endelige  Dom  ikke  fældet  endnu,  den 
sammenfattende  Dom,  som  indeslutter  alle  Sand- 
hedens enkelte  Fragmenter.  Men  —  det  undgaar 
ikke  ens  Opmærksomhed,  at  skønt  Georg  Brandes' 
Autoritet  siden  har  bredt  sig  til  langt  videre  Kredse, 
saa  vilde  han  maaske  neppe  nu  kunne  samle  saa 
mange  ansete  Navne  i  saa  varm  Hyldest.  Mange  af 
dem,  som  her  er  med,  har  siden  faaet  Betænkeligheder, 
har  fjærnet  sig  —  af  forskellige  Grunde. 

Men,  navnlig  staar  Georg  Brandes  nu  ikke  læn- 
gere med  den  Martyriets  Glans  omkring  sig,  som 
han  den  Gang  stod.  Rud.  Schmidt  blev,  ikke  uden 
egen  Skyld,  som  vi  har  set  i  Tidens  Løb  ti  Gange 
mere  Martyr  end  han.  Brandes  har  ikke  savnet  sin 
Del  hverken  af  Æren  elier  Lykken,  han  har  samlet 
om'  sig  et  stort  Parti  og  er  bleven  baaret  frem  deraf, 
og  higen  vil  —  hvilken  Mening  han  saa  for  Resten 
har  derom  —  mene,  at  en  Mand  bliver  Martyr,  blot 

fordi  han  ikke  faar  en  bestemt  Universitetsansættelse, 
som  han  af  sine  Tilhængere  anses  for  selvskreven  til. 
Vi  for  vort  Vedkommende  mener,  at  det  baade  for 
Universitetets  og  Georg  Brandes'  Vedkommende  var 
det  bedste,  at  denne  Forbindelse  den  Gang  ikke  kom 
i  Stand.  Universitetets  Katedre  er  nu  en  Gang  ikke 
det  Sted,  hvorfra  Døgnets  Polemik  skal  føres  og  dets 
Prøvebaloner  sættes  op,  og  den,  der  mindes  f.  Eks. 
Brandes'  Forelæsninger  om  Nietsche  med  deres  tal- 
rige polemiske  Udfald  mod  nulevende  hjemlige  Per- 
sonligheder, vil  indrømme,  at  det  næppe  var  en 
Form,  som  Universitetet  kunde  sanktionere.  Der 
vilde  da  være  sket  et  af  to,  enten  vilde  Georg  Bran- 
des snart  være  bleven  afskediget  igen  i  de  politiske 
Kamptider,  og  vilde  da  føist  for  Alvor  være  ble- 
ven Martyr,  eller  han  vilde  være  gaaet  paa  Akkord 
med  Hensynene  og  derved  være  bleven  utilfreds  med 
sig  selv  og  sin  Stilling. 

Den  Løsning,  der  nu  er  fundet,  idet  der  er  til- 
staaet  Georg  Brandes  en  meget  rundelig  Aarsunder- 
stottelse  uden  nogen  videre  Forpligtelse  fra  nogen 
af  Siderne,  er  derimod  en  saadan,  som  man  fra  alle 
Sider  kan  være  tjent  med.  Er  der  dem,  der  finder 
Understøttelsen  overflødig  stor,  saa  maa  de  deri  kun 
se  et  Udtryk  for,  at  Rigsdagen  har  ønsket  at  efter- 
leve Skriftens  Ord  om  ikke  at  blive  nogen  noget 
skyldig.  Den  har  med  et  Slag  villet  indfri  ogsaa 
Fortidens  Gæld,  hvis  der  var  nogen;  men  den  har 
absolut  ikke  i  Rang  eller  Betydning  villet  hæve  ham 
over  Landets  andre  af  Staten  paaskønnede  Mænd. 
Den  har  ved  sin  Votering  kun  betegnet  ham  som 
det  han  er  —  som  et  Undtagelsestilfælde.  Naar  nu 
Brandes  ved  Tildelelse  af  Professortitlen  ogsaa  er 
rehabiliteret  i  Henseende  til  Rang,  kan  vi  kun  ønske 

alle  Partor  til  Lykke!  Der  er  saaledos  ydet  fuld 
Retfærdighed  mod  Georg  Brandes.  Det  staar  nu  til 
ham  at  yde  Retfærdighed  mod  andre. 


GEORG  BRANDES. 

En  Bog  om  Ret  og  Uret. 


Af 

Alfred  Ipsen. 


I  Bogen  om  Georg  Brandes  har  Hr.  Alfr.  Ipsen  behandlet 
en  væsentlig  Side  af  dansk  Aåndslivs  Historie  i  den  sidste  Men- 
neskealder med  dens  Kampe  mellem  Kadikalisme  og  Konserva- 
tisme, mellem  Evolution  og  Tradition.  I  denne  Brydning  har 
Georg  Brandes  jo  indtaget  en  fremtrædende  Plads,  ja  hans 
Navn  har  til  Tider  været  brugt  som  Fane,  saa  at  Skildringen 
af  disse  Kampe  naturligt  lade  sig  gruppere  om  ham  som  Midt- 
punkt. 

Forfatteren  har  stræbt  at  gøre  Billedet  saa  objektivt  sandt 
som  muligt,  at  lade  Tingene  fremtræde  med  deres  egne  Farver 
og  Personerne  med  deres  egne  Ord.  Han  har  søgt  at  sondre 
mellem  den  Del  af  Brandes'  Virksomhed,  som  Tiden  og  Udvik- 
lingen allerede  har  godkendt  ■ —  Indførelsen  af  en  ny  Form  for 
Litteraturhistorie  og  Litteraturkritik  —  og  Brandes'  Optræden 
sum  Polemiker  og  radikal  Agitator  paa  det  sociale  og  religiøse 
Omraade.  Men  her  skal  tillige  forsøges  i  nogen  Maade  at  sætte 
Skel  mellem  Georg  Brandes  og  hans  Virksomhed  og  den  litte- 
rære Klikes,  der  med  hans  Avtoritet  som  Baggrund  og  et  stort, 
i  Valget  af  sine  Midler  lidet  skrupuløst  Blad  som  Skærmbrædt 
har  øvet  et  Tvangs-  og  Voldsregimente,  som  man  i  tidligere 
dansk  Litteraturhistorie  absolut  ikke  rinder  noget  Sidestykke  til. 

Men,  hvorledes  end  Læseren  staar  til  disse  Spørgsmaal,  vil 
han  vistnok  anerkende,  at  Forfatteren  med  Flid  og  Upartiskhed 
har    samlet    og   tilrettelagt    det    store  Stof,    og   ingen,    der    har 


nogen  Sans  for  vort  Lands  offentlige  Liv.  vil  uden  Interesse 
læse  denne  Skildring  af  det  sidste  Slægtleds  aandelige  Kampe, 
Bom  lier  for  første  Gang  gives  i  samlet  Fremstilling.  Og  dette 
Drama  vinder  nødvendigvis  i  Interesse,  jo  mere  vi  nærme  os 
til  vor  egen  Tid,  til  de  Begivenheder,  som  alle  have  i  frisk 
Erindring. 

Andet  Bind,  der  allerede  er  under  Udarbejdelse,  vil  fore- 
ligge  til  Efteraaret  og  vil  føre  Skildringen  videre.  Det  vil  bl.a. 
indeholde;  In  den  Zelteu.  —  Europæiske  Stadier.  —  Hjem- 
komst og  Stillingen  derefter.  —  Firsernes  Ungdom.  —  Brud  og 
Splittelse.  —  Bevægelsen  antager  journalistiske  Former.  —  Nye 
Værker.  —  Polemik  med  Drewsen,  Bjørnson  og  Høffding.  — 
Bogen  om  Shakespeare  o.  s.  v. 

Tredie  Bind  vil  indeholde  Oversigter  og  Synspunkter  under 
Kapitler  som:   Stilen,  Ideerne,  Forholdet  til  Kilderne,  Partieto.s.v. 

Ogsaa  store  Dele  af  dette  Bind  er  allerede  skrevne,  saa  at 
Udgivelsen  vil  kunne  foregaa  regelmæssigt.  Desuden  ledsages 
dette  Bind  af  en  brandesk  Bibliografi  og  et  Sagregister. 

Afsluttet  vil  Bogen  udgøre  et  Hele,  hvis  Pris  ikke  vil  over- 
stige 10  Kr. 

Olaf  O.  Barfod  &  Co.s  Forlag. 
København. 


GEORG   BRANDES 


En  Bog  om  Ret  og  Uret. 


Bidrag  til  dansk  Aandslivs  Historie  i  de  sidste 
Decennier  af  det  19de  Aarhundrede. 


Af 


Alfr.  Ipsen. 


KØBENHAVN 

OLAF  O.  BARFOD  &  CO.S  FORLAG 

P.  M.  Kellers  Bogtrykkeri. 

1902. 


II. 


BERLINEROPHOLDET  OG  TIDEN 
DEREFTER 


Et  lille  Land  og  en  stor 
Mand.  »iver  i  Reglen  en  daarlig 
Brøk.  Kommer  Manden  over 
Stregen,  saa  trykker  han  Lan- 
det; kommer  Landet  ovenpaa, 
saa  trykker  det  Manden. 

Edv.  Lehmann. 


IEfteraaret  1877  finde  vi  Georg  Brandes  overflyttet 
fra  Danmark  til  Rigshovedstaden  ved  Spree. 

Fra  København  til  Berlin  er  kun  en  kort  Rejse, 
kortere  end  mangen,  der  foretages  indenfor  det  lille 
Danmark ;  men  hvilken  Afstand  alligevel !  Det  er  et 
Flyt  fra  en  af  Europas  Udkanter,  fra  en  stilfærdig 
Krog  midt  ind  i  et  larmende  og  pulserende  Verdens- 
centrum,  et  af  de  Steder,  hvor  man  føler  Tidens  bøl- 
gende Aande,  et  af  Historiens  Hovedkvarterer. 

Der  behøves  kun  en  flygtig  Vandring  gennem 
nogle  af  Berlins  Hovedgader  for  at  faa  en  Fornem- 
melse af,  hvor  helt  forskelligt  dette  Land  er  fra 
vort,  hvilken  helt  anden  Aand  og  hvilket  helt  for- 
skelligt Tempo,  der  raader  her.  Det,  som  man  saa 
vanskeligt  faar  en  Følelse  af  herhjemme,  det  centra- 
liserende, det  styrende,  som  overalt  blufærdigt  holder 
sig  tilbage,  det  mærker  man  her  for  hvert  Skridt 
og  det  er  det,  der  ligesom  sætter  det  hele  i  Bevægelse. 
Det  slentrevorne,  lidt  dvaske,  evig-gemytlige  Køben- 
havnervæsen er  her  afløst  af  noget  reglementsmæssigt 
disciplinært,  Øvrigheden  bærer  ikke  Sværdet  forgæves 
og  Militæret  er  ingen  Skueret. 

Hvor  lidt  synes  dette  Ordenens,  Lovens  og  Di- 
sciplinens Samfund  egentligt  at  passe  for  Georg  Bran- 


8 

des,  han  den  individuelleste  Friheds  absoluteste  Til- 
hænger, der  i  sine  sociale  Ideer  nærmer  sig  stærkt 
til  russiske  Anarkister. 

Vi  skal  imidlertid  snart  se,  hvor  vel  han  befandt 
sig  her,  og  hvor  udmærket  han  fandt  sig  til  Rette 
med  tyske  Forhold  og  Tilstande. 

Han  slaar  sig  ned  i  en  Gade,  der  fører  det  poe- 
tiske og  anelsesrige  Navn  „In  den  Zelten",  en  fin 
ny  Gade,  der  ligger  i  umiddelbar  Nærhed  af  Byens 
fornemste  og  mest  befærdede  Strøg  og  med  Udsigt 
til  Tiergartens  Træer  og  den  store  Konigsplatz.  Han 
er  her  Nabo  til  den  gamle  Generalfeltmarschal  Moltke, 
som  han  dagligt  ser  gaa  forbi.  „Han  er  her  den 
tavse,  jeg  den  talende  Dansker  blandt  den  Zelten, u 
siger  Brandes.  „Han  kunde  ikke  komme  ind  i  den 
danske  Garde  og  tog  derfor  af  Fortrydelse  sin  Af- 
sked. Jeg  kunde  ikke  komme  frem  i  respublica 
litteraria  og  tog  derfor  min.  Der  ophører  desværre 
Ligheden. " 

Denne  lidt  bitre  Spøg  slog  dog  ikke  til.  Berlin 
var  for  Brandes  ikke  først  og  fremmest  Eksilets  Stad, 
den  var  Erobringens.  Herfra  vilde  han  indtage  et 
Publikum,  vinde  sig  nyt  Ry.  Over  Tyskland  skulde 
Vejen  banes  ud  i  Europa,  og  den  nye  Rigshovedstad, 
der  selv  levede  under  Erobringens  Tegn,  skulde 
tjene  ham  som  Udfaldsport.  Dertil  var  den  vel  skik- 
ket, liggende  midt  i  Forholdene,  ikke  som  Køben- 
havn i  en  Afkrog,  og  dertil  midt  i  dette  Tyskland, 
der  med  sin  Ekspansionstilbøjelighed  er  som  en  Børs 
for  Europas  Ideer,  dets  Bogvæsen.  Han,  der  hjemme 
spottende  kaldtes  for  Europæeren,  følte  sig  just  euro- 
pæisk her;  det,  han  vilde,  og  det  Stof,  han  syslede 
med,  var  jo  internationalt;  hvad  skulde  da  hindre 
ham   i   at  finde  et  Auditorium  ogsaa  i  andre  Lande 


og  navnlig  da  i  Tyskland,  med  hvis  Litteratur  og 
Aandsliv  han  fra  sin  tidligste  Tid  var  fortrolig.  Han 
havde  jo  været  Germanernes  Lærling  først,  førend 
han  blev  Gallernes.  Heine  havde  inspireret  ham 
til  hans  første  sekst enaarige  Vers  og  i  Goethes 
fornemt-stoiske,  kunstneriske  Verdensanskuelse  havde 
han  set  Prototypen  for  sin  egen.  Og  nu  Filosoferne : 
Schelling  og  Fichte,  Hegel  og  Schopen- 
hauer og  .Religionsfilosofeme  Strauss  og  Feuer- 
bach!  Det  var  jo  den  Konstellation,  hvorunder  han 
var  vokset  op.  Til  alle  Sider  havde  han  Tilknyt- 
ningspunkter. Han  var  hjemme  i  tysk  Aandsliv  som 
i  dansk.  Men  heller  ikke  personlig  Introduktion 
savnede  han.  Heinebiografen  Adolf  Strodtmann 
havde  jo  i  de  umiddelbart  foregaaende  Aar  (1872 — 76) 
omplantet  det  den  Gang  udkomne  af  hans  Hoved- 
strømninger paa  Tysk,  og  om  Værket  end  ikke  fra 
alle  Sider  var  bleven  modtaget  med  lige  stor  Paa- 
skønnelse,  havde  det  dog  skabt  ham  et  Publikum 
og  slaaet  til  Lyd  for  hans  Navn.  Og  hertil  sluttede 
sig  nu  Værket  om  Lassalle,  der  udkom  i  sin  t\^ske 
Skikkelse  i  1877  hos  et  Firma  i  Leipzig.1)  For- 
fatteren betegner  det  selv  som  det  første  og  eneste 
litterære  Portræt  af  Lassalle  og  saa  vel  ved  sit  Emne 
som  ved  Behandlingens  Aandfuldhed  var  det  vel 
skikket  til  at  vække  Opmærksomhed.  Dertil  kom, 
at  Brandes'  Hustru,  den  tidligere  Fru  Strodtmann,  var 
tyskfødt,  saa  at  han  ikke  savnede  sproglig  Hjælp 
ved  sin  Side,  og,  skønt  Brandes  paastaar  om  sig  selv, 
at  han  intet  Sprognemme  besidder,  er  der  dog  ingen 
Tvivl  om,  at  han  kunde  en  god  Slump  Tysk  og 
havde  et  fint  Øre  for  Sproget.     Han  fandt  da  ogsaa 


M  Paa  Dansk  udkom  det  først  1881. 

snart  Anvendelse  for  sin  Pen,  ved  „Deutsche  Bund- 
schau"  f.  Eks.,  og  inden  længe  var  han  meget  op- 
taget som  tysk  Skribent  og  Medarbejder  ved  Blade 
_  Tidsskrifter.  Det  faldt  naturligt,  at  han  samtidigt 
-na  sig  om  efter  Emner,  der  kunde  interessere  ogsaa 
et  tysk  Publikum,  ja  et  europæisk  overhovedet.  I 
den  danske  Litteratur  fandtes  der  i  det  mindste  én 
saadan  Skikkelse,  nemlig  H.  C.  Andersen;  men 
ham  havde  Brandes  allerede  behandlet.  Dertil  kom, 
at  Andersen  selv  havde  nedskrevet  sine  Livserin- 
dringer, saa  at  hans  Livshistorie  ingen  ny  Interesse 
frembød.  Heller  ikke  indgød  Andersens  Personlighed 
Brandes  nogen  dybere  Sympati.  Dette  gjaldt  der- 
imod den  svenske  Digter  Tegner,  hvis  Breve,  Digte 
og  Taler  i  1874  under  Titlen  „Efterlemnade  skrifter" 
var  udgivne  af  Digterens  Sønnesøn,  Hr.  Elof  Teg- 
ner. Man  fik  gennem  dem  et  levende  Billede  af 
den  berømte  svenske  Lyriker,  en  hedensk  Apollo- 
dyrker, hvem  Biskopsornatet  ikke  formaaede  at  om- 
skabe, men  som  fortæredes  deraf  som  af  en  giftig 
Nessusskjorte.  Det  er  det  fritænkerske  dristige  hos 
denne  „Kirkens  Mand",  der  har  fængslet  Brandes 
langt  mere  end  hans  Digtning.  Ti,  hvor  skulde  et 
Digt  som  „Frithiofs  Saga''  eller  „Aksel"  i  Virkelig- 
heden kunne  betyde  noget  for  Brandes?  De  er  jo 
i  deres  hele  akademiske  og  retoriske  Gaia  Prøvekort 
paa  alle  de  digteriske  Egenskaber,  som  Brandes  ihær- 
digt forfølger,  og  som  nedkaldte  hans  skarpe  For- 
dommelsesdom  over  A.  Munchs:  Lord  William 
Russel,  der  jo  rigtignok  er  langt  senere.  Han  skaa- 
ner  da  heller  ikke  Tegners  Digtning;  Behandlingen 
af  „Frithiofs  Saga",  der  udgør  Midtpunktet  i  hans 
Bog  'Pag.  133 — 54),  er  alt  andet  end  sympatetisk. 
Det    vises,   hvorledes   Digteren  har   moderniseret   sit 

Stof,  hvordan  han  har  fjærnet  alt  det  for  en  moderne 
Smag  anstødelige  og  burleske,  hvorledes  han  har 
idealiseret  Helt  og  Heltinde.  Som  Helhed  ofrer  Bran- 
des da  ogsaa  Frithiof  ganske  paa  „Helge"s  Alter,  naar 
han,  efter  at  have  indrømmet  det  tegnérske  Digts 
Fortrin  med  Hensyn  til  Kompositionens  Fasthed, 
betegner  „Helge"  som  Værk  af  en  større  Digter,  og 
siger  om  Tegner,  at  han,  selv  med  endnu  større 
Naturgaver  under  de  Forhold,  hvori  han  levede, 
næppe  kunde  være  bleven  en  Digter  af  højeste  Rang. 
Og  med  Hensyn  til  „Frithiof"  opsummerer  han  sine 
Betragtninger,  idet  han  betegner  den  som  et  Digter- 
værk, der  var  „som  skabt  til  Fødselsdags-  og  Jule- 
gave, og  som  faktisk  i  Tyskland  i  mere  end  en  Snes 
Aar  har  været  den  staaende  Konfirmationsgave  for 
unge  Piger." 

I  visse  Maader  synes  Vedel  bedre  at  have  faaet 
fat  paa  Grundvæsenet  i  Tegners  Digtning,  naar  han 
siger  om  ham,  at  han  mer  end  nogen  er  Hæderens 
Digter  og  fremhæver,  at  Hæderen  er  Frithiofs  Reli- 
gion (Svensk  Romantik,  Pag  208 — 9),  som  han  ogsaa 
har  en  ypperlig  Karakteristik  af  hans  Vers,  naar  det 
hedder,  at  de  lyder,  som  de  var  „huggede  i  Erts," 
et  Udtryk,  som  han  særligt  bruger  om  Carl  XII 
Digtet.  Det  er,  som  om  Vedel  var  kommet  Tegner 
menneskeligt  nærmere  og  bedre  har  forstaaet  at 
sammensmelte  det  digteriske  og  menneskelige  hos 
ham.  Brandes  er,  hvor  grundigt  han  end  har  gran- 
sket Tegners  Digtning,  her  for  en  Gangs  Skyld  bleven 
lidt  tør ;  man  forstaar  det,  naar  Forfatteren  andetsteds 
nævner  Tegner  som  en  af  de  Forfattere,  der  har 
„moret  ham  som  Model,"  uden  at  han  er  kommet 
til  ham  igennem  aandeligt  Valgslægtskab.    Men  han 

har   forctybet   sig  i  sin  Opgave   og  udført   den   med 
Grundighed  og  Omhu. 

Fra  svensk  Side  mødtes  Bogen  baade  med  Aner- 
kendelse og  Kritik.  Den  sidste  gjaldt  ikke  saa  meget 
den  poetiske  Skildring  og  Vurdering,  om  end  man 
fandt,  at  han  her  havde  anvendt  for  knapt  et  Maal, 
som  den  biografiske  Skildring  og  de  psykologiske 
Hypoteser,  Brandes  her  for  at  udfylde  Lakuner,  har 
ladet  sig  lokke  ind  paa.  Den  svenske  Litterær- 
historiker og  Tegnérgransker,  Professor  Gustaf 
Lj unggren,  siger  at  Værket  er  skrevet  med  meget 
Talent  og  har  stor  Værdi  som  den  første  udførlige, 
motiverede  Anerkendelse  af  Tegners  Fortjenester  fra 
dansk  Side.  „Det  aabenbarer  en  levende  Interesse 
for  Digteren  og  indeholder  mange  nye  og  skarpsin- 
dige Iagttagelser,  og  om  end  Brandes  ogsaa  her,  som 
han  plejer,  uden  Citation  har  benyttet  Tanker  fra 
andre  og  efter  at  have  drejet  lidt  paa  dem  (efter  att 
hafva  litet  vridit  på  dem)  lader  dem  gælde  for  sine 
egne.  At  Brandes'  Standpunkt  i  æstetisk  og  religiøs 
Henseende  har  indvirket  paa  hans  Bedømmelse  af 
Digteren  og  dennes  Arbejde,  er  ganske  naturligt, 
og  følgelig  kan  vi  ikke  i  et  og  alt  dele  hans  An- 
skuelser. Hans  psykologiske  Gætninger  have  stun- 
dom ført  ham  til  besynderlige  Antagelser  og  fuld- 
stændigt ubegrundede  Indfald,  saaledes  blandt  andet 
med  Hensyn  til  det  dybe  Tungsind,  der  overfaldt 
Tegner  omkring  Aaret  1825",  •  „meltsjukans"  Aar. 
Det  er  disse  psykologiske  (Tætninger,  der  have  frem- 
kaldt en  Strid,  der  nu  i  over  20  Aar  er  bleven  fortsat 
paa  svensk  Grund,  og  som  har  fremkaldt  Nyunder- 
søgelser,  som  endnu  i  dette  Øjeblik  ikke  er  afsluttede. 
Vi  vil   andet  Steds  faa  Lejlighed  til  at  give  en  Ud- 

sigt  over   dem    og   dermed  tillige   et  Bidrag  til  den 
Maade,  hvorpaa  Brandes  anvender  Konjekturalkritik. 

Indtager  Bogen  om  Tegner  en  Plads  for  sig 
i  Brandes'  Produktion,  saa  udgør  Bøgerne  om  Benja- 
min Disraeli  og  Lassalle  derimod  et  Tvillingpar. 
Brandes  betegner  dem  selv  som  to  Modstykker  til 
hinanden,  og  der  er  imellem  dem,  som  sig  hør  og 
bør,  paa  én  Gang  en  diametral  Modsætning  og  en 
Artslighed,  som  ligger  dels  deri,  at  begge  disse  Førere 
tilhørte  den  jødiske  Race,  dels  skyldes  den  Omstæn- 
dighed, at  de  frembyder  en  Forening  af  teoretisk  og 
praktisk  Begavelse,  er  paa  én  Gang  Politikere  og 
Skribenter.  De  tilhøre  derved  begge  samme  Sfære 
som  Brandes  selv,  der  med  sit  udprægede  Skribent- 
talent forener  Lysten  til  at  spille  en  Førers  Rolle 
og  gribe  aktivt  ind  i  Udviklingen.  Allerede  i  Efter- 
skriften til  sine  Hovedstrømningers  andet  Bind  hedder 
det:  „En  Bog  er  for  mig  en  Handling,"  og  selv  den, 
der  er  uenig  med  ham  om  denne  „Handlings"  Værdi 
i  det  enkelte  Tilfælde,  vil  ikke  bestride,  at  det  er 
en  god  og  sund  Synsmaade  for  en  Skribent. 

Man  forstaar  da,  at  det  for  ham  har  haft  en 
ganske  særlig  Interesse  at  studere  et  Par  af  Hand- 
lingens Mænd,  et  Par  moderne  Politikere  i  fremskudt 
Stilling,  som  begge  stærkt  idéfyldte  satte  deres  Liv 
ind  paa  den  vanskelige  Opgave  at  omsætte  Idé  i 
Virkelighed  og  forene  Praksis  med  Teori.  Og  dertil 
kom  den  for  en  Skribent  som  Brandes  særlig  fri- 
stende Omstændighed,  at  han  igennem  deres  Skrifter 
kunde  følge  Udviklingen  af  deres  Idéer  og  saaledes 
efter  hans  eget  Udtryk  slaa  Bro  over  det  Svælg, 
der  adskiller  Ordets  fra  Handlingens  Mænd.  Hvor 
vidt  nu  disse  Skildringer  gør  Fyldest  med  Hensyn 
til  Forstaaelsen  af  og  Dommen  over  det  rent  politiske 

skal  lades  usagt.  Det  er  ikke  saadan  at  forstaa  og 
vurdere  en  politisk  Situation  og  dens  Vilkaar,  det 
kræver  blandt  andet  et  indgaaendé  Kendskab  til  de 
lokale  Forhold  og  historiske  Forudsætninger,  hvor- 
paa  de  hviler.  Men  i  psykologisk  Henseende,  i 
Eftergaaen  af  den  menneskelige  Udvikling,  som  ligger 
bagved,  har  disse  Brandes'  Bøger  deres  sikre  For- 
trin, som  gør  dem  saa  fængslende  fremfor  tusind 
andre  Bøger,  der  er  skrevne  om  Politikere.  Man 
kan  meget  godt  anerkende  det  Udtryk,  Professor 
Adolph  Wagner  har  brugt  om  Bogen  om  Lassalle, 
naar  han  kalder  den  „glimrende",  og  naar  Brandes 
afviser  det  med  den  Erklæring,  at  det  ikke  svarer 
til  hans  Stræben  hverken  med  Hensyn  til  dette 
Portræt  eller  med  Hensyn  til  Portrætkunsten  i  det 
hele,  fordi  hans  Ideal  er  Velasques,  der  ikke  var 
glimrende,  men  sand,  saa  viser  det,  at  Brandes  som 
saa  mange  andre  fortræffelige  Malere  ser  sin  Kunst 
fra  et  andet  Synspunkt  end  de  fleste  andre.  Kun, 
hvis  Subjektiviteten  er  Sandheden,  lader  dette  sig 
sige;  men  hans  Billeder  have  det  uomtvistelige 
Fortrin  at  være  udførte  med  Energi,  og  hvor  Model- 
lerne, som  her,  staa  ham  nær  i  Henseende  til  Tem- 
perament, er  der  al  Sandsynlighed  for,  at  der  virkelig 
vil  fremkomme  en  væsentlig  Lighed,  at  de  vil  komme 
til  at  staa  godt  i  Karakteren,  selv  om  de  ikke  er 
fuldt  saa  meget  i  et  Stykke,  som  Kunstneren  selv 
tror,  fordi  han  til  syvende  sidst  ikke  kender  andre 
Mennesker  end  sig  selv  og  derfor  altid  spejler  sig 
selv  i  sine  Modeller.  Men  som  aandfulde  Littera- 
turskildringer er  de  altid  fortræffelige,  og  det  er 
da  ogsaa  i  den  aandfulde  og  gennemsigtige  Behand- 
ling af  et  givet  litterært  Stof,  at  Brandes  har  sin 
største  Styrke. 

Bogen  om  Lord  Beaconsfield  var  i  strængeste 
Forstand  en  Aktualitet  paa  det  Tidspunkt,  da  den 
fremkom.  I  1878  stod  den  engelske  Lord  paa  den 
mest  fremskudte  Plads  i  europæisk  Politik.  Under 
Berlinerkongressen,  som  afsluttede  den  russisk-tyr- 
kiske Krig  i  1877,  var  hans  Indflydelse  ledende;  lian 
boede  i  Kaiserhof  skraas  overfor  Bismarcks  Palads, 
og  han  kunde,  naar  han  fra  sin  Balkon  saa  over  til 
sin  store  Genbo,  glæde  sig  ved  Bevidstheden  om,  at 
han  næsten  havde  naaet  ham  i  Anseelse.  Brandes, 
som  just  den  Gang  opholdt  sig  i  Berlin,  mødte  ham 
en  Dag,  da  han  kom  gaaende  over  Pladsen  fra  Wil- 
helmsstrasse  til  Kaiserhof  paa  sin  Vej  til  Kongressen. 
Han  gik,  støttet  til  sin  Sekretær  Montagu  Corru,  og 
Brandes  kom  ham  saa  nær,  at  hans  Ærme  strejfede 
hans  i  den  snævre  Gang  mellem  Blomsterrabatterne, 
og  han  kunde  se  ham  lige  ind  i  Ansigtet.  Det  var 
ikke  første  Gang,  han  saa  ham.  Under  sit  Londoner- 
ophold i  1870  havde  han  set  og- hørt  ham  i  Parla- 
mentet. Han  stod  den  Gang  i  sin  Manddoms  fulde 
Kraft,  nu  gensaa  han  ham  som  en  gammel  Mand. 
„Han  gik  med  langsomme  Skridt  og  saa  træt,  med- 
taget, næsten  forpint  ud.  Man  læste  Overanstren- 
gelsen ud  af  hver  Mine  i  hans  Ansigt,  og  han 
besvarede  de  gode  berlinske  Borgeres  dybe  og  ær- 
bødige Hilsener  ved  træt  og  mekanisk  at  føre  Haan- 
den  til  Hatten.  Men  ved  at  stirre  ind  i  det  blege, 
fortærede  Ansigt,  ved  at  mindes  al  den  Møje  og 
Kamp,  han  sit  Liv  igennem  havde  udholdt,  alle  de 
Skuffelser,  han  havde  lidt,  de  Angster  og  Kvaler, 
han  havde  udstaaet,  det  stolte  Mod,  hvormed  han 
havde  tilkæmpet  sig  Sejr  og  hans  uskrømtede  Sym- 
pati for  det  menige  Folk,  hvis  Rettigheder  han  havde 
hævdet,    og  for  hans  egen  underkuede  Stamme,  som 

han  aldrig  havde  skammet  sig  over  at  tilhøre,  og 
hvis  Sag  han  her  paa  Kongressen  havde  tvunget 
Rumænien  til  at  tage  sig  af,  saa  jeg  ham  paa  én 
Gang  i  et  skønnere  og  idealere  Lys,  det  var  mig, 
som  om  en  Stemme  i  mit  Bryst  sagde  Ordene:  „Den 
sidste  Jøde",  og  jeg  mærkede,  at  halvt  imod  min 
Villie  en  Følelse  af  Sympati  bemægtigede  sig  min 
Sjæl". 

Disse  Ord,  hvormed  Bogen  om  Beaconsfield  saa 
virkningsfuldt  slutter,  indeholde  sikkert  Forklaringen 
af  Bogens  Genesis,  vise  os  hvorledes  den  er  skudt 
frem  af  en  halvt  digterisk  Indskydelse,  som  i  et  Syn 
og  halvt  imod  hans  Villie,  hvilket  betegner  den  rette 
digteriske  Potens.  Det,  der  har  grebet  Brandes  og 
tvunget  ham  til,  trods  al  politisk  Divergens,  at  be- 
skæftige sig  med  den  engelske  Statsmand,  det  er 
Stammefrændskabet,  der  overlister  ham  som  en 
hemmelig  Stolthedsfølelse.  Ti  i  denne  gamle  Jøde 
levede  og  brændte  endnu  alle  det  gamle  teokratiske 
Israels  stolte  Drømme.  For  ham  var  Jøderne  endnu 
det  udvalgte  Folk  med  den  store  Fortid  og  det  store 
Kald,  det  eneste,  der  kunde  løse  Tidens  vanskelige 
Opgaver. 

Hvorfor  den  sidste  Jøde?  spørger  en  af  Datidens 
Anmeldere,  og  han  peger  paa  Georg  Brandes  selv 
som  et  Bevis  paa,  at  Livskraften  er  sej  g  hos  den 
Race  og  alt  andet  end  hendøende.  Men  Jøde  og 
Jøde  er  to  Ting,  og  Brandes  har  i  denne  Bog  dybt 
følt  det.  Det,  som  en  Gang  gav  Jøderne  deres 
Særpræg  og  gjorde  dem  til  en  udvalgt  Nation  blandt 
Folkene,  det  var  alligevel  denne  stolte  Tro  paa 
Israels  Bestemmelse,  det  var  hele  den  stolte,  skønt 
smertetunge  Fortidsarv.  Og  det  er  dette  uvilkaarlige 
Beundringsudbrud  og  denne  ufrivillige  Tilstaaelse  af 

en  Hjemfølelse,  som  ellers  aldrig  røber  sig  hos 
Brandes,  der  giver  denne  Bog  noget  af  en  Selv- 
bekendelses Karakter,  og  som  paa  mange  Steder  lægger 
en  dybere  Lød  over  dens  Skildringer,  forlener  dem  med 
en  tung,  mandig  Alvor,  og  som  gør,  at  man  her 
virkelig  kan  tænke  paa  et  Billed  af  Velasques.  Man 
læse  saaledes  den  skønne  Hymne  til  Osterland  og 
til  Jødefolkets  minderige  Steder,  der  indleder  Om- 
talen af  Disraelis  store  Udenlandsrejse  (Pag.  87). 

I  „Lassalle"  er  det  ogsaa  typisk  Jødedom,  der 
møder  os,  Brandes  fremhæver  udtrykkeligt,  hvordan 
det  er  en  særlig  jødisk  Egenskab,  den  saakaldte 
Chutspe,  der  er  bestemmende  for  hans  Begavelses 
Art,  en  Egenskab,  „der  paa  én  Gang  er  Aandsnær- 
værelse,  Dumdristighed,  Uforskammethed  og  Ufor- 
færdethed,  der  let  forstaas  som  den  Yderlighed,  til 
hvilken  Frygtsomheden  og  den  tvungne  Eftergiven- 
hed hos  en  et  Par  Aartusinder  igennem  forpint  og 
undertrykt  Race  saa  let  slaar  om  ....  Denne 
„Chutspe",  der  hos  almindelige  Individer  af  denne 
Race  undertiden  er  saa  modbydelig  i  Skikkelse  af 
Paatræn genhed  eller  uberettiget  Lyst  til  at  trænge 
sig  frem,  undertiden  saa  morsom  og  snild  som  Ufor- 
bløffethed  og  Raadsnarhed,  var  hos  ham,  i  hvis  Sjæl 
saa  store  Evner  slumrede,  kun  det  Element,  hvoraf 
hans  personlige  Daadstrang  udviklede  sig,  og  hvis 
Farve  hans  Virksomhedsdrift  bestandig  beholdt.  Hans 
Trang  og  Evne  til  Handling  var  nemlig  ikke  den 
rene  —  angelsaksiske  eller  amerikanske  —  Fore- 
tagelsesaand,  der  kun  rastløst  vil  frembringe  og 
ordne.  Det  var  en  Virksomhedstrang,  der  søgte  Mod- 
stand og  kun  levede  og  aandede  i  Opposition.  En 
af  Tysklands  Digtere,  der  kun  en  enkelt  Gang  havde 

set  Lassalle  paa  en  Koncert,  sagde  til  mig:  „Han 
saa  ud  som  lutter  Trods."     (Lassalle  Pag.  14.) 

Jeg  har  anført  dette  Sted  saa  udførligt,  fordi 
ogsaa  det  virker  med  noget  af  en  Selvbekendelses 
Magt  ved  det  Lys  det  kaster  over  visse  Egenskaber, 
der  synes  at  være  fællesjødiske  Raceejendommelig- 
lieder,  mens  de  i  Reglen  vil  opfattes  som  individu- 
elle Karaktermærker.  Man  mindes  maaske,  at  Bran- 
des en  Gang,  da  han  paa  et  Albumsblad  skulde  an- 
give sin  herskende  Egenskab,  skrev:  Trods.  I  Dis- 
raelis Karakter  genfinde  vi  noget  af  det  samme:  en 
krigersk,  selvtillidsfuld  Stemning,  parret  med  Magt- 
lyst og  Ærgerrighed.  Ikke  for  intet  bar  hans  første 
Bog  paa  Titelbladet  det  stolte  Motto:  „Verden  er 
min  Østers,  som  jeg  vil  aabne  med  Sværdet."  Med 
Rette  nævner  Brandes  ham  som  et  stort  Eksempel 
paa  sejg  og  genial  Udholdenhed.  Saaledes  dukker 
der  efterhaanden  frem  fra  disse  Bøger  Billedet  af  en 
jodisk  Type,  en  spænstig,  sejglivet,  praktisk,  udad- 
vendt, fantasirig  Type,  der  er  tidlig-moden,  tidlig 
afgæret.  Om  Disraeli  hedder  det,  at  han  „med  ri- 
vende Hurtighed  allerede  som  Dreng  har  gennem- 
ilet  alle  Stadierne  paa  hin  Sindets  Rundrejse  om  sig 
selv,  der  hos  mange  germaniske  Naturer  rigeligt  op- 
tager den  voksne  Alders  første  Lustrum."  Ogsaa 
hos  Lassalle  træffes  denne  tidlige  Modenhed,  om  end 
i  Forbindelse  med  en  Barnagtighed,  der  fulgte  ham 
hele  Livet.  „Der  var  noget  af  en  Cæsar  i  denne 
Yngling,"  skriver  Brandes.  „Han  var  skabt  for  Mag- 
ten, han  var  stemplet  til  Hersker,  og  da  han  ikke 
fødtes  som  Prins  eller  som  Adelsmand,  men  som 
Barn  af  Middelstanden  og  af  en  tilsidesat  Race,  blev 
han  Tænker,  Demokrat  og  Agitator." 

Der  er  ogsaa  anden  Lighed  mellem  den  engelske 

Premierminister  og  den  tyske  Agitator.  Da  Disraeli 
første  Gang  optræder  i  Parlamentet  møder  han  i 
grøn  Frakke  og  med  Vesten  dækket  af  Guldkæder 
og  sort  Halsbind  uden  Halskrave  —  han  er  kort 
sagt  en  Dandy,  der  kæler  for  sit  eget  Ydre.  Demo- 
kraten Lassalle  klæder  sig  ogsaa  som  en  Modejunker 
å  quatre  épingles,  han  elsker  alt,  der  er  glimrende 
og  udstyrer  sin  Bolig  med  orientalske  Drapperier. 
Der  er  et  Anstrøg  af  den  byronske  Radikalisme  med 
Slængkappen  over  Skuldren  og  den  arrangerede 
Skødesløshed,  som  er  fælles  for  dem. 

Og  dog  —  trods  det  udprægede  Aandsslægtskab 
—  har  Brandes  med  velberaad  Hu  betegnet  Disraeli 
som  den  sidste  Jøde.  Ikke  fordi  han  vil  benægte, 
at  der  er  visse  Racemærker,  som  vedblivende  gaa  i 
Arv  i  Slægten;  men  fordi  han  mener,  at  den  jødiske 
Nationalitet,  der  har  kastet  sine  fædrene  Guder  over- 
bord, herefter  skal  udgøre  et  Elitekorps  i  Kampen 
for  Menneskehedens  Befrielse.  Derigennem  vil  dens 
nationale  Rammer  opløses  og  de  gaa  over  blandt 
Internationalismens  Udbredere.  Mens  Israeliterne  tid- 
ligere sondrede  sig  ud  som  dem,  der  vilde  være 
noget  for  sig  selv,  skal  de  nu  opløses  i  Mængden. 

I  Sammenligning  med  Bogen  om  Beaconsfield 
gør  Bogen  om  Lassalle  et  noget  benet  og  skelet- 
agtigt Indtryk.  Den  er  sikkert  samlet  sammen  med 
megen  Møje  fra  en  Mængde  mundtlige  og  trykte  Kil- 
der; men  det  er  ikke  ret  lykkedes  at  udglatte  Stu- 
diets Rynker.  Kedeligst  er  det,  at  man  ikke  ret 
faar  noget  Indtryk  af  Lassalle  og  navnlig  ikke  faar 
nogen  Fornemmelse  af,  hvilken  betydelig  eller  ind- 
tagende Person  han  har  været.  Man  maa  tage  det 
paa  Avtoritet,  da  saa  mange  af  hans  samtidige,  lige 
fra  Heine  til  Bismarck,  have  hørt  til  hans  Be- 

imdrere ;  men  af  det  meste  af,  hvad  der  lier  fortælles, 
faar  man  ikke  Indtrykket  af  nogen  stor  eller  over- 
legen Person;  hans  Stil  har  i  de  Prøver,  der  citeres, 
ingen  Ynde  og  heller  ikke  imponeres  man  af  hans 
Vid  eller  Slagfærdighed.  Der  er  noget  abstrakt- 
akademisk og  halvt  kedsommeligt  i  hans  Maade  at 
skrive  paa,  der  ikke  kommer  op  imod  Lord  Beacons- 
iields  knappe,  koncise  Styrke  i  Udtrykket.  Man  mær- 
ker stærkt  Savnet  af  de  digteriske  Arbejder,  der 
med  deres  autobiografiske  Karakter  have  ydet  saa 
fortrinligt  et  Bidrag  til  Skildringen  af  Beaconsfield. 
Og  navnlig  føles  Magerheden  stærkt  i  Skildringen 
af  Lassalle  som  Agitator.  Hvad  der  her  er  af  godt, 
det  er  Brandes'  egne  Betragtninger  over  Agitatorens 
Kunst  og  hans  Vilkaar;  af  Lassalle  som  Agitator 
faar  man  saa  langt  mindre  Indtryk,  at  man  end  ikke 
ret  forstaar  den  Glød,  hvorved  han  har  tændt  Mas- 
serne i  Brand.  Hørup  bemærker  da  ogsaa  i  sin 
Anmeldelse  i  „Morgenbladetu,  at  denne  Bog  ikke 
„fører  Agitationens  Begreb  videre"  og  hengiver  sig 
til  en  let  Studsen  over,  at  ikke  det  er  blevet  Op- 
gaven. Men  Sagen  er  naturligvis  den,  at  Forfatteren 
har  kun  haft  trykte  Kilder  til  Raadighed,  og  de  har 
intet  kunnet  sige  ham  om  de  personlige  Midler  og 
den  Veltalenheds  særegne  Art,  hvormed  Lassalle 
elektriserede  sine  Tilhørere.  Naturligvis  virker  det 
heller  ikke  oplivende,  at  Teksten  i  al  Fald  paa  lange 
Strækninger  er  oversat  fra  Tysk,  hvorved  der  kom- 
mer noget  vist  livløst  over  den. 

Bogen  om  Disraeli  virker  derimod  som  en  Im- 
provisation. I  et  Brev  fra  1878  har  Brandes  selv 
udtalt  sig  om  sit  Arbejde  paa  denne  Bog. 

„Disraeli,"  siger  han,  „er  Modstykket  til  min 
tyske  Bog  om  Lassalle"   (den  udkom  jo  først   1881 

paa  Dansk).  „Jeg  har  kun  det  Ønske  at  fremkalde 
én  stor  Stemning,  en  enkelt  og  samlende  ved  hver 
Bog,  en,  som  svarer  til  Billedet,  der  foresvævede  mig, 
før  jeg  begyndte  at  skrive,  og  som  det  koster  det 
bedste  Blod  at  faa  bragt  paa  Papiret.  Husk,  hvor 
min  Hukommelse  er  fyldt  og  overlæsset  i  det  Øjeblik 
jeg  begynder  og  hvor  svært  det  er  under  dette  Tryk 
af  ophobede  Kendsgerninger  at  bevare  en  vis  In- 
spirationens Frihed,  som  udfordres  for  at  det  skrevne 
ej  skal  blive  døde  Notitser.  Og  saa  skriver  jeg  løs 
som  denne  Gang  en  tyk  Bog  i  nogle  Dage  over  syv 
Uger1),  fra  hvilke  Uger  endda  mange  forstemte  af 
andet  Arbejde  og  anden  Gerning  optagne  Timer  maa 
regnes.  Jeg  maatte  f.  Eks.  midt  i  holde  op  for  at 
oversætte  til  Tysk  8  Timer  om  Dagen  i  4  Dage  og 
kom  næsten  ud  af  Produktivitetsstemningen  derved, 
og  jeg  maatte  skrive  mange  Avisartikler  imens,  Det 
er  vel  sandt,  at  min  Produktion  er  furiøs,  ej  en 
Linies  Kladde,  ej  en  Linie  Disposition  og  to  Gange 
om  Dagen  det  færdige  sendt  til  København  til 
Trykkeriet." 

Selv  gennem  Aandedragets  staccato  i  dette  Brev 
føler  man  Hjernens  Overophedethed,  alle  Nervers 
Spænding.  Men  selvfølgelig  tør  disse  Udtalelser  om 
Forfatteréns  Arbejdsmetode  ikke  udstrækkes  til  at 
gælde  hans  øvrige  Værker.  Andre  Breve  fra  de 
samme  Aar  dvæle  ved,  hvor  omhyggeligt  Forfatteren 
arbejder  med  sin  Stil  og  illustrerer  det  ved  et  Eks- 
empel med  et  bestemt  Afsnit  som  han  har  gennem- 
arbejdet syv  Gange. 


l)  Heri  er  naturligvis  ikke  medregnet  den  Tid,  der  er  med- 

gaaet  til  Forstudierne,  Gennemlæsningen  af  de  Lindstærke  Ro- 
maner osv. 

Et  underligt  Indtryk  gør  det  at  se  Brandes  be- 
kæmpe Disraeli  paa  Nyttemoralens  Vegne,  som  denne 
spotter.  Oprindelsen  til  enhver  Bedrift,  siger  Disraeli, 
maa  søges  i  Indbildningskraften,  en  Sætning  han 
illustrerer  ved  den  Bemærkning:  „En  Revolution  op- 
staar,  naar  et  Lands  Fantasi  rejser  sig  imod  Rege- 
ringen, og  den,  som  forstaar  at  appellere  til  Menne- 
skenes Fantasi,  er  en  mægtigere  og  derved  større 
Mand  end  den,  som  appellerer  til  deres  Interesser, 
saa  vist  som  Fantasien  overhovedet  er  mere  mægtig 
end  Fornuften." 

„Saaledes",  siger  Brandes,  „taler  og  tænker,  sy- 
nes mig,  den  videnskabsløse."  Brandes  fornægter  her 
sit  eget  Livsprincip.  Som  om  ikke  hans  hele  Ind- 
flydelse herhjemme,  hans  Magt  over  Ungdommen 
beroede  paa  den  Styrke,  hvormed  han  behersker 
dens  Fantasi,  men  paa  tørre,  haandfaste,  videnskabe- 
lige Ræsonnementer!  Nej,  nej,  Gennembruddet  i 
Halvfjerserne  var  ikke  fremgaaet  af  videnskabelige 
Motiver.  Det  var  en  Fantasiens  Rejsning,  derfor 
forkyndtes  det  nye  som  en  Tro.  Og  naar  Brandes 
valgte  Litteraturkritiken  fremfor  Filosofien  eller 
Religionshistorien,  saa  turde  hans  Valg  være  bestemt 
af,  at  han  her  havde  hele  Fantasiens  Rustkammer 
til  Raadighed  og  Digterne  til  Profeter.  Selv  de 
anførte  Udtalelser  om  den  Maade,  han  arbejder  paa, 
den  Maade,  hvorpaa  han  lever  sig  ind  i  sine  Skik- 
kelser, viser  jo  klart,  hvilken  Rolle  Fantasien  spiller 
i  hans  hele  litterære  Arbejdsmetode,  at  det  er  den, 
der  i  ondt  og  godt  skiller  ham  fra  saa  mange  andre 
d3rgtige  Forskere  paa  det  samme  Omraade. 

En  halv  Snes  Aar  efter  er  han  da  ogsaa  gaaet  over 
til    Nietzsche    og    bekriger    i    Fællesskab    med    ham 

Lykkemoralens  sindige  Fremskridtsmarsehe.  Nu  er 
det  det  store  Menneske,  der  er  Kulturens  Kilde. 

Men,  selv  om  Brandes  i  det  nævnte  Sted  gaar 
for  vidt,  mærker  man  dog  som  Helhed  i  Bøgerne  fra 
Berlinertiden  en  god  Skole,  en  Fordragelighed  og 
Villie  til  at  forstaa  Fænomenerne,  selv  saadanne  der 
ligger  fjærnt  fra  Forfatterens  Sympati,  som  stiller 
disse  Bøger  paa  en  højere  Plads  end  Hovedstrøm- 
ningernes første  Bind  med  deres  stakaandede  pole- 
miske Tendens.  Det  er,  som  om  Livet  under  større 
Forhold  har  udvidet  Forfatterens  Horisont  og  hjul- 
pet ham  til  at  linde  det  Tilskuersynspunkt,  hvorfra 
en  Historiker  bør  betragte  sit  Stof.  Han  befinder 
sig  nu  overfor  et  Publikum,  der  er  fremmed  for  den 
Polemik,  som  optog  hans  yngre  Aar,  et  Publikum, 
som  han  ikke  føler  Trang  til  at  drille.  De  personlige 
Modsætninger  er  gledne  bort  og  have  kun  efterladt  de 
større,  reale  Modsætninger,  og  ogsaa  de  fortones  her 
i  større  Perspektiv.  Dertil  kommer,  at  Stillingen 
indenfor  en  fremmed  Nation  og  et  fremmed  Sprog- 
samfund, selv  naar  man  forstaar  Sproget  nok  saa 
godt,  altid  til  en  vis  Grad  virker  som  et  Isolations- 
bælte,  et  Inkognito,  og  et  saadant  maatte  vel  efter 
de  foregaaende  Aars  oprivende  Kampe  føles  vel- 
gørende. Selv  den  kamplystne  trænger  stundom  til 
Ro.  Saaledes  skriver  han  selv  i  et  Brev  fra  den 
Tid:  „Da  de  Spørgsmaal,  der  hjemme  dele  Folk  i 
Partier,  heri  det  gode  Selskab  er  ganske  ude  af  Diskus- 
sionen (den  personlige  Gud  ej  mindre  end  den  per- 
sonlige Djævel),  saa  betragtes  jeg  som  det  frommeste 
Lam  (hvad  jeg  jo  ogsaa  er)  af  Ekscellencer,  Ministre 
og  gamle  Professorer." 

Han  lever  altfor  selskabeligt,  er  stadig  bedt  ud 
og    lærer    uafbrudt    nye   Mennesker    at   kende.     Det 

tager  en  Del  Tid,  men  lian  har  bestemt,  at  han  vil 
ofre  megen  Tid  paa  at  lære  Folks  Levevis  og  Tænke- 
maade  at  kende.  Fra  den  Kreds,  som  slutter  sig 
om  „Deutsche  Rundschau",  finder  han  Vejen  ud  i 
andre  Kredse,  litterære,  politiske  og  aristokratiske 
Greheimeraadskredse,  er  hans  eget  Udtiyk.  Mange 
fremragende  Personligheder  møder  han  i  Selskabslivet, 
Kunstnere  som  Menzel  og  Max  Klinger,  den 
gamle  elskværdige  Schwarz walderforfatter Berthold 
Auerbach,  af  hvem  han  har  givet  et  sympatetisk 
Portræt  („Mennesker  og  Værker").  Ved  Spiel- 
hagens  glimrende  Soireer  indfores  han  og  træffer 
dér  et  udsøgt  Selskab,  deriblandt  den  bekendte 
Afrikarej sende,  Dr.  Nachtigall,  der  har  gennem- 
rejst tre  Negerstater.  Ogsaa  med  de  fra  Otympia 
tilbagevendte  Videnskabsmænd  gør  han  Bekendtskab, 
med  Lederen  Dr.  Treu,  en  Russer  i  tysk  Tjeneste, 
og  Dr.  Ernst  Curtius.  Russere  og  Amerikanere 
og  andre  passere  Revue,  saa  at  han  dog  føler,  at 
han  er  i  Verden.  Jævnaldrende  Venner  har  han 
dog  ingen  af,  hans  Omgang  bestaar  gennemgaaende 
af  Folk,  der  er  ældre  end  han,  og,  gennemgaaende 
af  en  noget  forskellig  Aandstype.  Der  er  den  naiv- 
patriarkalske og  elskværdige  Type,  repræsenteret  af 
Mænd  som  Auerbach  og  Menzel.  Den  sidste 
træffer  han  en  Dag  i  Nationalgalleriets  Forhal  og 
han  siger  til  ham:  „Jeg  har  ingen  Frue  eller  Frøken 
paa  min  Samvittighed;  paa  den  3Tderste  Dag  skal 
ingen  pege  Fingre  ad  mig  og  sige:  Du  gamle  Menzel 
er  Skyld  i  min  Ulykke!  Dertil  var  jeg  altfor  grim 
og  ligegyldig." 

Paul  Heyse  hørte  allerede  fra  tidligere  Tid  til 
Brandes'  Vennekreds.  Nu  var  han  imidlertid  flyttet 
til  Mimchen,  men  stod  stadig  i  Forbindelse  med  ham 

og  var  ham  behjælpelig  med  Omarbejdelsen  af  hans 
Beaconsfield  paa  Tysk.  Brandes  sendte  Heyse  Kor- 
rekturarkene til  Munchen  og  Heyse  morede  sig  efter 
Brandes'  Udtryk  med  at  omskrive  lidt,  saa  det  blev 
langt  bedre,  end  han  selv  kunde  gøre  det,  men  ikke 
rigtigt  hans.  Brandes  sendte  ham  lange  Modfore- 
stillinger; men,  som  han  udtrykker  det,  „den  kritiske 
Aand  var  faret  i  hans  poetiske  Sjæl." 

Men  Selskabeligheden  er  kun  den  ene  Side  af 
Medaillen,  den  anden  er  Arbejdet,  og  han  maa  arbejde 
strengt.  Og,  hvad  der  gør  Sagen  endnu  vanskeligere 
er,  at  han  stadigt  maa  arbejde  paa  to  Sprog.  I  1881 
har  han  fem  Bøger  under  Arbejde  paa  én  Gang. 
Den  ene  er  den  tyske,  noget  omarbejdede  Udgave  af 
Hovedstrømningernes  første  Bind,  saa  er  der  en  Sam- 
ling Essays  paa  25  Ark,  der  under  Titlen:  „Moderne 
Geister",  skal  udkomme  i  Frankfurt.  Desuden  Bogen 
om  Lassalle,  som  han  har  omskrevet  til  en  temmelig 
anseelig  Bog.  Endelig  har  han  femte  Bind  af  Hoved- 
strømningerne under  Arbejde  og  i  Trykken  samtidig 
paa  Tysk  og  paa  Dansk  (det  udkom  dog  først  i  1882 
paa  Dansk).  Paa  samme  Tid  maa  han  læse  Korrek- 
tur for  andre.  Der  er  Dage,  da  han  fra  Morgen  til 
Aften  gaar  i  én  Korrektursvimmelhed,  han  holder 
det  gaaende  ved  at  spise  Jern. 

Og  desuden  skal  han  skrive  Breve,  stundom  en 
12 — 14  Stykker  om  Dagen,  og  han  har  Manuskript- 
pakker til  Gennemsyn.  Lad  ogsaa  være,  at  han 
koketterer  lidt  med  sin  Travlhed,  det  gør  alle  litte- 
rære Folk,  men  han  har  sandelig  ikke  vegeteret.  En 
litterær  Smedie  kan  ikke  lignes  ved  nogen  anden; 
ti  her  brænder  Ilden  om  Natten  med.  Brandes'  Breve 
er  næsten  altid  Nattebreve.  Atter  og  atter  kommer 
den  Vending  tilbage:  Jeg  tager  en  sen  Nattetime  til 

Besvarelsen  af  Deres  Brev,  eller  han  noterer  et  sent 
Klokkeslet,  gerne  over  Midnat. 

Det  er  en  uafbrudt  Arbejdsdag.  Hans  Energi  er 
spændt  til  det  yderste  og  det  føles  velgørende  i 
Værkerne  fra  den  Tid,  hvilken  alvorlig  Indsats  han 
gør.  Der  er  dog  ogsaa  Tider,  da  det  gaar  smaat  med 
hans  Produktion,  skønt  han  fra  alle  Sider  bestormes 
om  Manuskript.  Saa  faar  han  Anfald  af  Melankoli, 
som  han  dog  ryster  af  sig  igen.  Man  kan  ikke,  naar 
man  ser,  hvor  flittigt  og  tappert  han  arbejder  med 
sin  Pen,  værge  sig  mod  en  Følelse  af  Beundring  for 
denne  spænstige,  altid  aarvaagne,  utrættelige,  uop- 
slidelige Energi. 

Hjemme  fra  komme  Brevene  sjældnere  og  sjæld- 
nere, det  er  især  Pingel  og  Drewsen,  der  holde 
ham  å  jour  med  Forholdene  derhjemme  foruden 
Familiebrevene.  Til  Tider  føler  han  endogsaa  Savnet 
af  danske  Aviser.  Dog  vedligeholder  han  Forbin- 
delsen med  nogle  af  de  digterisk  producerende  i 
Danmark,  med  Bjørnson  og  Drachmann  i  al  Fald, 
og  han  følger,  hvad  der  fremkommer  af  nye,  radikale 
Bøger  i  Danmark,  med  spændt  Opmærksomhed. 

Derimod  skriver  han  i  Begyndelsen  ikke  syn- 
derligt til  Danmark.  Dels  er  det  ham  imod,  dels 
var  der  vel  heller  ikke  synderlig  mange  Steder  i 
dansk  Presse,  hvor  han  var  vis  paa  at  være  vel- 
kommen. Hans  Stilling  var  ret  isoleret  og  føltes  af 
ham  maaske  endnu  mere  isoleret,  end  den  var.  Da 
han  har  overværet  Opførelsen  af  anden  Del  af 
Goethes  Faust  af  Weimar- Skuespillere  paa  Victoria- 
Teatret  i  Berlin,  er  han  meget  optaget  deraf.  Hvis 
han  ikke  hadede  det  danske  Publikum  saa  forbandet, 
kunde  han  have  skrevet  lidt  hjem  derom;  men  han 
kunde  ikke   bekvemme   sig.     Han  kan  næsten  ikke 

mere  meddele  sig  overfor  den  danske  Læseverden. 
Det  er  en  Følelse,  som  naar  Tungen  er  lammet  efter 
Difteritis.  Saa  har  han  skrevet  en  Mængde  store 
Avisartikler,  hvis  Trykkested  han  ikke  vil  nævne, 
da  han  ikke  ønsker  at  læses  i  Danmark.  Mens  han 
skriver  paa  Bogen  om  Tegner,  udtaler  han  den  For- 
modning, at  det  rimeligvis  bliver  den  sidste  Bog, 
han  skriver  paa  Dansk. 

Dog  følger  han  skarpt  med  Begivenhederne 
hjemme,  f.  Eks.  Omstændighederne  ved  E.  Brandes' 
og  Goos'  Valg.  Han  harmes  over  Agitationen  mod 
Broderen;  kun  i  Sydbayern  og  Tyrol  kunde  en 
Agitation  af  den  Art  være  tænkelig.  Og  for  øvrigt 
imødeser  han  med  en  vis  Frygt,  at  hans  Broder  skal 
komme  ind  i  Tinget  sammen  med  Mundberg,  idet 
han  forudser  de  Artikler,  det  i  Højrepressen  kunde 
give  Anledning  til. 

Saa  har  han  hørt  noget  om  danske  Præster  og 
deres  Optræden  og  priser  sig  lykkelig  ved  at  leve  i 
et  Land,  der  regeres  af  et  Geni,  der  understøttes  af 
store  Talenter,  hvor  enhver  Regeringsforanstaltning 
næsten  ufravigeligt  imødekommer  en  Trang  i  Nationen 
og  de  bedstes,  mest  dannedes  Ønsker  og  Attraa,  hvor 
alt  organiseres,  fornyes,  udbedres,  omstøbes  med  rast- 
løs, for  Øjnene  synlig  Energi.  Hvilket  Pust  af  det 
store  Verdensliv  gaar  ikke  gennem  dette  levedygtige 
Samfund!  Der  er  fuldt  op  at  tage  Haand  i,  Avance- 
ment for  alle,  der  vil  Embedsvejen,  Paaskønnelse  for 
enhver,  der  udretter  noget  dygtigt  og  har  en  levende 
Fremtidstro. 

Hans  Forbitrelse  samler  sig  især  om  den  danske 
Presse,  denne  Vogter  af  den  offentlige  Mening,  der 
har  stænget  ham  ude,  og  mod  det  Par  Mænd,  der 
leder   den.     Havde   han  troet  det  muligt  at  forsvare 

sig  mod  et  Lands  hele  Presse,  mod  Modstandere,  der 
have  den  i  deres  Haand  som  Magtmiddel,  saa  var 
han  ikke  rejst.  Hans  Rejse  er  hans  Svar.  Hans 
Rejse  betyder:  det  var  ham  umuligt  at  overvinde 
dette.  Atter  og  atter  vender  han  tilbage  til  saadanne 
Betragtninger. 

Da  en  ai  hans  Venner  kort  efter  hans  Over- 
flytning til  Berlin  opfordrer  ham  til  at  forsvare  sig 
overfor  et  Angreb  —  da  Publikum  ellers  vil  være 
sagesløst  —  svarer  han  absolut  afvisende.  Den  eneste 
Grund,  han  kunde  have  til  at  svare,  skulde  være 
den,  at  befri  hans  Venner  for  den  pinlige  Situation 
at  høre  ham  angrebet  uden  at  vide,  hvad  han  havde 
at  svare  paa  Angrebene.  Men  dette  Hensyn  er  for 
ham,  saa  ondt  det  end  gør  ham  for  dem,  der  vil 
ham  vel,  ganske  underordnet.  Han  selv  er  lige- 
gyldig for  Københavns  Dom  om  ham,  hærdet  mod 
enhver  som  helst  Beskyldning,  der  fremsættes  mod 
ham.  .  . 

Det  Angreb,  Talen  er  om,  er  J.  Paludans  rent 
saglige  og  meget  indgaaende  Anmeldelse  af  „Emi- 
grantlitteraturen"s  anden  omarbejdede  Udgave,  der 
udkom  1877.  Anmeldelsen  offentliggjordes  i  „Nær 
og  Fjærnu  i  tre  paa  hinanden  følgende  Numre  af  Bla- 
det i  Oktober  Maaned.  Dette  i  sin  Form  fuldstæn- 
digt høflige  Angreb  hvilede  paa  et  mere  indgaaende 
Kendskab  til  Emnet  („Emigrantlitteraturen")  end  no- 
get af,  hvad  der  hidtil  paa  Dansk  var  skrevet  derom. 
Det  indrømmede  i  al  Almindelighed  Brandes  betj^de- 
iigt  Skribenttalent,  men  erklærede  ham  for  en  upaa- 
lidelig  og  uvidenskabelig  Historiker  og  det  støttede 
denne  Dom  paa  en  detailleret  Analyse  af  Værket, 
sa,a  vel  dets  første  som  dets  anden  Udgave.  Navnlig 
angreb    det   Opstillingen    som    vilkaarlig   og    ankede 

over,  at  Indordningen  af  Forfatterne  i  de  to  Bind 
„Emigrantlitteraturen"  og  „Reaktionen  i  Frankrig" 
var  foretaget  uden  Hensyn  til  Tidsfølgen.  Paa  samme 
Tid  kritiserede  Forfatteren  skarpt  den  tendentiøse 
Fremhæven  af  enkelte  Partier  af  de  omhandlede 
Forfatteres  Virksomhed,  mens  andre  fuldt  saa  vigtige 
forflygtigedes,  og  baade  med  Hensyn  til  Bonald  og 
Chateaubriand  karakteriseredes  Behandlingen  som 
fuldkommen  uretfærdig,  mens  den  for  M^e  de  Staéls 
Vedkommende  betegnedes  som  misvisende. 

Naar  Brandes  da  ikke  har  følt  Drift  til  at  for- 
svare sit  Værk  over  for  et  saa  vægtigt  og  positivt 
Angreb  og  det  til  Trods  for,  at  han  paa  det  Tids- 
punkt, da  det  fremkom,  endnu  maa  have  haft  Stoffet 
præsent,  saa  maa  Grunden  vistnok  søges  i,  at  han 
den  Gang  havde  tabt  meget  af  Interessen  med  Hen- 
syn til  sin  Position  i  Danmark;  ti  han  har  mange 
Gange  taget  til  Genmæle  overfor  Angreb  af  ringere 
Kaliber,  hvor  han  udæskedes.  Det  er  et  Vidnesbyrd 
om,  hvor  ringe  en  Rolle  Danmark  just  da  spillede  i 
hans  Overvejelse  og  Fremtidsplaner.  Men  ogsaa 
Arbejdsoptagethed  kan  have  været  medbestemmende ; 
man  skal  have  god  Tid  til  at  polemisere.  Det  er  et 
Arbejde,  der  lægger  megen  Beslag  paa  en  Mands 
Kræfter  uden  til  Gengæld  at  yde  ham  noget  direkte 
Udbytte.  Ogsaa  overfor  Angreb  i  den  følgende  Tid 
bevarede  Brandes  sin  Tavshed,  saaledes  da  Paludan 
nogle  Aar  efter  atter  rettede  et  principielt  Angreb 
paa  ham  som  Videnskabsmand  i  tre  Artikler  i  „Dag- 
bladet" (20.— 25.  Jan.  1880),  et  Angreb,  der  fremkom 
som  Indlæg  i  den  da  rejste  Debat  om  „Universitetet 
og  den  akademiske  Lærefrihed",  og  hvis  Anledning 
og  Kærne  var  Universitetets  afvisende  Holdning 
overfor    Brandes.      Endnu    et    tredie    Attak    gjorde 

Paludan  i  Recensionen  af  „Reaktionen  i  Frankrig" 
(.,Nær  og  Fjærn",  8.  Fbr.  1880).  Han  betegner  det 
her  ligefrem  som  sin  Hensigt  at  dokumentere,  at 
Brandes'  Universitets-  og  Forfattervirksomhed  var 
væsentlig  tendentiøs  og  propagandistisk,  ikke  i  Or- 
dets sande  Forstand  videnskabelig.  Dette  Angreb 
var  endnu  skarpere  end  det  tidligere,  idet  det  gik 
ud  paa,  at  dette  nye  Bind  af  Hovedstrømningerne 
var  baade  daarligere  og  mere  vilkaarligt  i  sin  Frem- 
stilling af  Kendsgerningerne  end  „Emigrantlittera- 
turen". Mange  Aar  efter  („Politiken  2.  Marts  95) 
nævner  Brandes  Paludan  som  en  af  de  Mænd,  der 
har  skrevet  „et  helt  lille  Bind"  Artikler  imod  ham, 
og  som  har  „triumferet  over  ham"  som  ingen  anden, 
og  han  tilføjer:  „Jeg  for  min  Del  har  aldrig  syssel- 
sat mig  med  ham;  han  interesserer  mig  ikke,  og  det 
er  første  Gang  jeg  nævner  hans  Navn."  Det  sidste 
kan  vel  være  sandt;  men,  at  han  aldrig  skulde  have 
interesseret  sig  for  ham,  faar  han  ingen  fornuftig 
Læser  til  at  tro.  Dertil  har  Brandes  vist  sig  alt  for 
ømtaalig  overfor  Angreb.  Hvorfor  viste  han  da  ikke 
den  samme  Overlegenhed  overfor  Dr.  Nissens  be- 
kendte „Børneangreb"  i  1883,  der  dog  ingenlunde 
var  vægtigere?  Svaret  kan  alene  være  det,  fordi 
Georg  Brandes  da  igen  var  herhjemme  og  personligt 
følte  sig  i  Forhold  til  dansk  Publikum.  Men  nu 
lod  han  sig  værge  af  andre,  som  Dr.  F.  Levison, 
der  fremdrog  en  Række  Eksempler  paa  hans  uden- 
landske Navnkundighed,  og  Cand.  mag.  (nu  Dr.) 
Adolf  Hansen,  som  dog  erklærede  sig  for  in- 
kompetent i  Spørgsmaalet  om  fransk  Litteratur,  men 
henviste  til  sin  i  Brochureform  trykte  Anmeldelse 
af  „Naturalismen  i  England".  Hvis  Paludan  havde 
Ret  i,  at  Brandes'  franske  Litteraturbehandling  helt 

igennem  var  uvidenskabelig,  maatte  det  vel  ogsaa 
gælde  hans  Behandling  af  Englands  Litteratur;  men 
dette  var  ikke  Tilfældet.  Hvorpaa  Paludan  svarede 
med  at  føre  Krigen  over  i  Fjendens  Land,  idet  han 
fremdrog  en  Del  Eksempler  paa,  at  Upartiskheden 
just  heller  ikke  i  Behandlingen  af  „Naturalismen  i 
England"  var  den  fremherskende  Egenskab.  Debat- 
ten udmundede  saa  i  en  Forhandling  om  Byrons  og 
Shelleys  Privatliv,  hvor  Paludan  viste  sig  mindre 
vel  befæstet  og  det  hele  blev  til  Svovlstikker.  Som 
en  sidste  Kombattant  meldte  sig  Kristiania-Professor 
Olav  Skavlan  med  en  lang  og  temmelig  svævende 
Opsats,  hvis  korte  Mening  var  den,  at  Brandes'  An- 
gribere selv  gjorde  sig  skyldige  i  den  samme  Partisk- 
hed, de  bebrejdede  ham.  Hermed  stilnede  Diskus- 
sionen af  uden  just  at  have  givet  noget  rigt  Udbytte. 
Paludans  Angreb  stod  stadig  ubesvaret1). 

Brandes  søger  under  alt  dette  i  sit  Eksil  en  lidt 
bitter  Trøst  i  Tanken  om,  hvor  hurtigt  de  Ting 
glemmes,  der  i  Dag  sætte  de  menneskelige  Liden- 
skaber i  Bevægelse.  En  Maaned  før  eller  senere  vil 
han  ikke  være  nogen  Aktualitet  derhjemme,  om  et 
Aar  eller  to  vil  han  være  glemt  og  Angrebene  paa 
ham  glemte  og  man  vil  have  ganske  andre  Ting  at 
tale  om  og  tænke  paa  end  Dr.  Brandes. 

Det  er  Harmen  over  at  være  sat  ud  af  Spillet 
og  afvæbnet  netop  i  det  Øjeblik,  da  han  havde 
aabnet  en  Kampagne  mod  hele  Traditionens  Dan- 
mark, der  har  bidt  sig  fast  i  ham  og  æder  sig  ind 
i  hans  Organisme.     Hvad  Carl   den  Førstes   Hoved 


')  Hele  denne  Pennekrig  førtes  i  „Nær  og  Fjærn",  der 
havde  indbudt  til  almindelig-  Diskussion  om  Brandes-Spørgs- 
maalet. 

er  for  Mr.  Dick,  hvad  „Korsaren"s  Angreb  er  for 
Søren  Kierkegaard,  det  er  det  for  ham.  Det  var 
„Oplevelsen",  den  mørke  Time,  Martyriet.  Hans 
Skibe  er  strandede;  han  sidder  som  en  skibbruden 
Mand  ene  paa  den  fremmede  Kyst.  Og  i  de  Aar 
forstenes  han  under  Tilværelsens  Medusablik,  for- 
stenes i  sit  Had  og  sin  Bitterhed,  som  han  aldrig 
skulde  have  haft  Lov  til  at  forstene  i.  Om  der  i 
de  Aar  var  bleven  rakt  ham  en  Haand  herhjemme 
fra,  en  Understøttelse  paa  Finansloven!  Men  Mod- 
standerne holdt  frem  stridt  og  barsk:  den  Mand 
havde  haanet  vore  Guder,  ham  skulde  vi  ikke  støtte, 
indtil  vi  støttede  ham  alligevel,  da  det  var  for  sent. 

Ti  ingen  tror  paa  den  Fabel,  at  han  skulde  have 
revet  Danmark  ud  af  sit  Hjerte.  Mod  det  gaar  alle 
hans  Tanker,  om  det  krydser  alle  hans  Planer,  og 
trods  alle  Forsikringer  om,  at  han  ikke  kan  be- 
kvemme sig  til  at  skrive  for  et  dansk  Publikum, 
griber  han  med  Glæde  den  første  Lejlighed,  der 
bydes  ham.  I  1880  har  saaledes  „Ude  og  Hjemme" 
en  Masse  af  ham  liggende  uden  at  trykke  det,  selv 
i  „Dagsavisen"  skriver  han  et  Par  Billinger,  skønt 
det  vækker  megen  Forargelse  i  velsindede  Kredse, 
og  efterat  „Morgenbladet"  fra  Nytaar  81  er  overtaget 
af  den  nye  Redaktion,  i  hvilken  Hørup  og  Edv. 
Brandes  har  Sæde,  udfolder  han  der  en  yderst 
livlig  og  omfattende  Produktion,  der  ikke  synes  at 
koste  ham  den  fjerneste  Selvovervindelse. 

Og  selv  hans  Eksil  maa  ikke  forstaas  altfor 
bogstaveligt.  Afstanden  mellem  Berlin  og  Køben- 
havn er  ikke  stor,  og  hvert  Øjeblik  træffe  vi  Georg 
Brandes  herhjemme  paa  Besøg,  navnlig  var  han 
regelmæssig  Gæst  i  København  hver  Sommer.  Heller 
ikke   levede    han   herhjemme   i  nogen  klosterlig  Af- 


spærring.  Han  holdt  endogsaa  Foredrag  i  „Studenter- 
foreningen1' —  d.  5.  November  1S81  —  om  Henrik 
Ibsen,  et  Foredrag,  der  modtoges  med  demonstrativt 
Bifald,  og  da  „Studentersamfundet"  Aaret  efter  stif- 
tedes, var  Georg  Brandes  ogsaa  der  til  Stede  og 
talte  ved  Soldet,  efter  at  Høffding  havde  holdt  Hoved- 
talen om  „Realisme  i  Videnskab  og  Tro".1)  Heller 
ikke  her  viste  hans  Tunge  den  Lammelse,  han  havde 
antydet,  tværtimod,  den  rørte  sig  med  den  samme 
Frihed  som  før  og  med  den  samme  medfødte  Evne 
til  at  overtale  og  vinde  Proselyter. 


')  Om  disse  Begivenheder  og  de  Forhold,  der  førte  til 
Stiftelsen  af  „Studentersamfundet"  «e  Jul.  Schiøtts  „Secessio 
piebis"  i  ..Studenterbogen''. 

3 


De  tre  Versekrige. 


Mens  Georg  Brandes  i  Berlin  arbejdede  paa  at 
vinde  sig  et  tysk  Publikum  og  en  Stilling  i  tysk 
Litteratur,  laa  hans  Venner  heller  ikke  paa  den  lade 
Side  herhjemme.  Konjekturerne  var  saa  gunstige 
som  vel  muligt.  Der  var  slaaet  til  Lyd  for  det  ny. 
Publikum  var  forventningsfuldt  og  velvilligt.  Og 
dertil  kom  Venstrebevægelsen,  som  just  da  tog  Fart 
og  som  tilbød  sig  som  en  naturlig  allieret  for  de  nye 
Digtere.  Dannelsen  havde  heller  ikke  noget  imod 
at  faa  noget  nyt,  maaske  var  der  en  ret  almindelig, 
Følelse  af,  at  det  gamle  var  noget  udslidt,  hvad  der 
dog  navnlig  viste  sig  i  Afkommets  Spædlemmethed. 
Under  disse  Omstændigheder  havde  Drachmann  en 
god  Fart.  I  ham  havde  det  gamle  fornyet  sig  paa 
en  saare  løfterig  Maade  og  hans  udfordrende  Holdning 
og  den  Flothed,  hvormed  han  drapperede  sig  med 
Tidens  radikale  Slagord,  bidrog  til  at  vække  Opmærk- 
somhed for  ham,  tiltrak  og  frastødte  paa  en  Gang. 
Men,  da  han  nu  i  1877  med  sin  „Derovre  fra  Græn- 
sen" viste,  at  han  heller  ikke  var  blottet  for  Natio- 
nalfølelse, men  tvertimod  i  Stand  til  at  forny  Rigets 
gamle    gangbare    Mønt    med    en    frisk   Forgyldning, 

maatte  alle  Betænkeligheder  forstumme,  og  ogsaa 
Højre  skyndte  sig  at  slagte  Fedekalven  for  den 
forlorne  Søn,  der  var  vendt  hjem.  Under  disse  Om- 
stændigheder var  det,  at  Drachmanns  Selvfølelse  gav 
sig  Udslag  i  et  af  de  digteriske  Manifester  (å  la 
Victor  Hugo)  hvorpaa  hans  Udvikling  har  været 
saa  rig.  Det  var  det  bekendte  Rimbrev  til  Esrom- 
søen, han  efter  at  have  stedt  Chr.  Winther  til  Jorden 
i  Paris  som  hans  nærmeste  Arvtager  sendte  til  „Ude 
og  Hjemme"  for  24.  Februar  1878,  et  pragtfuldt,  ægte 
drachmannsk  Stykke  Dansk,  der  i  bredt  henrullende 
Rytmer  forkynder  Skønhedsglædens  og  den  digteriske 
Nydelses  Ret  overfor  de  Anklager,  der  af  og  til  og 
da  navnlig  af  Ploug  var  rejst  mod  den  nye  Littera- 
tur for  Nydelsess3'ge.  Digtet  slutter  saa  med  en 
Efterskrift,  hvor  han  med  naiv  Selvglæde  hentyder 
til  den  nylig  vundne  Succes  med  „Derovre  fra 
Grænsen" : 


Tag  du  mit  Digt!     Tag  det,  mit  Folk,  som  nylig 

har  brudt  den  sidste  Skranke  for  sin  Tro 

og  Tillid  til  den  unge,  stolte  Skjald, 

hvis  Veje  var  saa  mange,  og  hvis  Fald 

de  kloge  Hoveder  alt  spaaede  længe. 

Nu  dækker  Hæderskransen  mangen  Flænge; 

ét  var  hans  Maal;  og  —  med  et  Sømandsord  — : 

nu  lystrer  Skuden  atter  smukt  sit  Ror 

og  alt  ombord 

er  atter  paa  sin  Plads  og  godt  i  Gænge. 


Nuvel,  en  Indsø  er  en  Tumleplads, 

hvor  man  kan  øve  sig  til  mer  end  Stads, 

hvor  Prinser  lære  kan  Navigationen. 

En  Dag  er  Prinsens  Hoved  dækt  med  Kronen, 

og  Herrens  Haand  er  Styrmand  i  hans  Strid; 

Flagdugen  vajer;  Røgen  bølger  hid; 

den  aabner  sig:  der  staar  en  Orlogskonge 

og  støtter  ved  Trefoldigheds-Kanonen  1 ') 

Troligvis  er  denne  Digterens  Selvapotheose  faldet 
mange  for  Brystet,  deriblandt  Vridsløselilles  Sanger,. 
Digteren  H.  V.  Kaalund,  der  besvarede  den  med  en 
„Aaben  Hilsen  til  Holger  Drachmann"  i  „Illustreret 
Tidende"  for  3.  Marts.  Det  begynder  meget  højti- 
deligt : 

Fra  Mastetoppen  de  raabte:  Land! 

Den  nye  Verden!  —  Ja  vist,  dér  laa  den 

som  fordum  Guanahanis  Strand! 

Alle  Fantaster  og  Brusho'der  saa  den, 

nogle  med  hallucinerte  Øjne, 

andre,  som  troede  paa  Skipperløgne, 

det  syntes  en  Spas  at  naa  den. 

Det  gjaldt  om  at  blive  den  første  Mand 

og  plante  sin  Fane  paa  den! 

Ogsaa  hos  mig  var  Længselen  stor; 

det  var  Menneskeslægten,  vi  havde  om  Bord 

med  dons  Drøm  om  Lykke, 

med  dens  aldrig  stillede  Trang  til  at  bygge 

over  alle  gabende  Svælg  en  Bro, 

mellem  Aand  og  Natur,  mellem  Viden  og  Tro. 

mellem  det,  som  er,  og  det,  som  skal  komme; 

men  jeg  maalte  Fremskridtet  Tomme  for  Tomme, 

teede  mig  ikke  ilter  som  somme, 

fulgte  Mundheldet:  „Tag  den  med  Ro!:< 

og  vented  til  Fremskridtsprofeterne 

heldte  Spyttet  ud  af  Trompeterne. 

For  Resten  priste  Digtet  i  varme  Udtryk  det 
ungdomsfriske,  kække,  bevingede  hos  Drachmann,, 
men  tog  Afstand  fra  det  hæsblæsende,  forsorne. 

')  Drachmann  har  vist  den  priselige  Eftertanke  ved  Digtets 
Genoptryk  i  „Ungdom  i  Digt  og  Sang"  at  udelade  hele  denne 
personlige  Sortie. 

Dette  Digt  affødte  en  snurrig  lille  Episode,  idet 
der  var  flere,  der  meldte  sig  personligt  fornærmede 
over  den  i  Digtet  givne  Skildring  af  „Fremtidspro- 
feterne".  Kort  efter  Digtets  Offenliggørelse  modtog 
Kaalund  et  Brev  fra  Berlin,  fra  Georg  Brandes,  der 
beklagede  sig  over  Indledningen  til  Digtet  (det  cite- 
rede Stykke),  som  han  betragtede  som  rettet  imod 
sig  °g  n^e  faa  tinge  Mænd  i  København,"  der 
havde  sluttet  sig  til  ham. 

„Det  har  undret  mig  noget/'  skriver  han,  „at 
se  Dem  istemme  et  Omkvæd,  som  hidtil  kun  er 
bleven  sunget  af,  hvad  jeg  betragter  som  —  Kra- 
pylet." 

„Indledningen,  som  vel  er  holdt  navnløs,  men 
som,  da  den  næppe  kan  gælde  Socialisterne,  vel  maa 
gælde  mig,  og  som,  hvad  enten  den  direkte  sigter 
til  mig  eller  ej,  ved  sin  hele  Formning  (Viden  og 
Tro,  Lignelsen  om  Raabet  Land !  der  synes  foranle- 
diget af  et  Sted  i  min  Bog  om  Kierkegaard  osv.) 
er  anlagt  saaledes,  at  den  vil  betragtes  som  møntet 
paa  mig,  vil  jeg  tillade  mig  at  nedlægge  den  aller 
bestemteste  Protest  imod." 

„Hvor  er  vel  min  pralende  Blæsen  Basun  for 
det  nye  eller  min  overmodige  Haan  af  det  gamle? 
Hvor  er  Skraalet,  Skipperløgnene  osv.  Tillad  mig 
at  sige  Dem,  at  jeg  ej  kan  betragte  det  som  ganske 
honnet  at  udslynge  slige  Beskyldninger  uden  bestemt 
at  sige,  til  hvem  De  sigter.  Jeg  véd  meget  vel,  at 
de  kun  ere  et  Ekko  af  hundreder,  jeg  har  ladet 
henstaa  uimodsagte  i  „Fædrelandet",  „Dagbladet", 
„Nær    og    Fjærn",1)    „Dagstelegrafen"    og   de   øvrige 


')  Dette  Blad  havde  i  Virkelig-heden  altid  hehaudlet  Brandes 
med  den  yderste  Opmærksomhed. 

danske  Blade;  men  disse  vare  ej  undertegnede  med 
Navnet  Kaalund.  Havde  jeg  saa  sandt  et  Stykke 
Trykpapir  til  min  Raadighed  i  Danmark,  hvori  jeg 
kunde  være  bekendt  at  skrive,  da  vilde  jeg  ej  falde 
paa  at  ulejlige  Dem  med  disse  Linier.  Men  jeg  har 
det  ikke  og  De  kan  trygt  sige  endnu  langt  stærkere 
Ting  om  mig  og  mine  lige  uden  at  risikere  noget 
Svar." 

Herpaa  svarede  Kaalund  i  et  Brev,  der  er  dateret 
4.  April  og  som  begynder  saaledes: 

„Er  det  ikke  mærkeligt,  otte  Dage  før  jeg  mod- 
tog Deres  Brev,  som  jeg  desværre  —  haardt  med- 
taget af  Sygdom  og  Overanstrengelse  —  først  i  Dag 
ser  mig  i  Stand  til  at  besvare,  havde  jeg  alt  mod- 
taget et  andet,  fremkaldt  af  en  lignende  irriteret 
Selvfølelse,  og  indeholdende  næsten  de  selvsamme 
Beskyldninger  som  Deres.  Naar  jeg  siger  Dem,  hvem 
der  havde  skrevet  det,  vil  De  forhaabentligt  indse, 
hvor  højligt  De  har  gjort  ikke  alene  mig,  men  Dem 
selv  Uret.  Det  var  undertegnet  Rudolf  Schmidt. 
Ogsaa  han,  Deres  gamle  Modstander,  han,  hvis  Stand- 
punkt synes  at  være  i  et  helt  andet  Verdenshjørne, 
der  er  stik  modsat  Deres,  melder  sig  som  ramt  af 
den  Pil,  jeg  efter  Deres  Mening  har  udsendt  mod 
Dem.  I  ethvert  Tilfælde  anser  han  det  for  givet, 
at  jeg  i  Indledningen  til  det  omhandlede  Digt  ved 
at  bruge  Udtryk  som  „Raabet:  Land1',  —  „Viden  og 
Tro"  —  „Fremtidsprofeterne"  maa  have  sigtet  til 
ham  og  den  Overbevisning,  paa  hvilken  han  har  sat 
sit  Liv  ind.  .  ." 

„Men,  du  milde  Gud  og  Fader!  Hvorfor  over- 
falde de  to  Herrer  mig?  mig,  derl  saa  sandt  jeg 
sæstter  Pris  paa  at  være  en  ærlig  Mand,  slet  ikke 
har  tænkt  paa  nogen  af  Dem,  da  jeg  nedskrev  hine 

Ord,  —  Ord,  der  hvad  sund  Sans  jo  maa  sige  Dem, 
kun  vare  rettede  mod  politisk  og  litterært  Pral  og 
Fusentasteri  i  Almindelighed"  osv. 

Brandes  følte  sig  slaaet  og  svarede  i  et  elsk- 
værdigt Brev,  der  begynder:  „Det  Argument  med 
Hr.  R.  S.  slog  mig  ligesom  det  med  den  Fugl  Fø- 
niks  slaar  Jeronimus.  Jeg  har  haft  Uret  og  vilde 
beklage  mit  Brev,  hvis  det  ej  havde  fremkaldt 
Deres,  uden  hvilket  jeg  vilde  have  beholdt  en  bitter 
Stemning  imod  Dem,  hvortil  jeg  nu  ingen  Anled- 
ning har." 

Saaledes  endte  denne  første  Versekrig,  der  imid- 
lertid ikke  blev  den  sidste.  Som  de  puniske  Krige 
var  tre  i  Tal,  saaledes  blev  ogsaa  de  litterære  Verse- 
krige,  der  er  saa  ejendommelige  for  vore  danske  For- 
hold, trende.  Kornbatterne  i  dem  var  ogsaa  til  dels 
de  samme,  Navnene  Kaalund,  Schandorph  og 
Drachmann  gaar  igen,  og  det  kan  ikke  nægtes,  at 
Kaalunds  Indlæg,  i  al  Fald  poetisk  talt,  var  de  værdi- 
fuldeste. Den  anden  Versefejde  førtes  et  Aar  efter  den 
første  og  foregik  i  Tidsskriftet  „Nær  og  Fjern".  Den 
aabnedes  ogsaa  af  Kaalund  med  Digtet  „Brændende 
Spørgsmaal",  der  tryktes  i  Numret  af  det  nævnte 
Blad  for  9.  Marts,  hvori  Digteren  tager  den  nye 
Virkelighedsdigtning  op  til  Prøvelse  og  finder  den  nye 
Renæssance  af  lidt  tvivlsom  Kaliber.  Han  siger 
mange  træffende  Ting  om  det  opskruede  og  selv- 
glade hos  de  nymodens  Tempelstormere. 

Deres  nye  Renæssance,  deres  svulmende  Kraft, 

deres  Sans  for  det  utilslørte  nøgne, 

disse  vintermodne  Druer,  som  sprænges  af  Saft 

og  alle  disse  livskaade  Øjne  — 

hvor  har  de  det  fra?  har  vor  Tid  skiftet  Ham? 

Mig  smager  det  forcer!  af  et  lavet 'Program 
riter  Kraften,  vi  for  længst  har  beundret 
i  Shakespeares  og  Rubens'  Aarhundred  .  .  . 

Den  poetiske  Udfordring  besvares  af  S  c  li  an- 
do  r  pli  i  næste  Nummer  af  „Nær  og  Fjern"  i  Dig- 
tet: „Til  min  gamle  Ven  H.  V.  Kaalund",  et  Digt, 
der  er  vindende  ved  sin  noble  Holdning,  om  det 
end  ikke  i  poetisk  Friskhed  og  Formevne  taaler 
nogen  Sammenligning  med  Kaalunds  brusende  og 
dansende  Rytmer.  Naar  Kaalund  har  sagt  om  den 
nye  Generation,  at  den  mangler  Tro,  saa  benytter 
han  Lejligheden  til  at  „ærte"  sin  gamle  Ven  lidt 
med  hans  Tro. 

Vi  inaugle  Tro  —  saa  siger  du.     Hvad  tror  du  da  paa  ? 

Mou  ej,  miu  gamle  Ven,  du  snart  gik  i  staa. 

hvis  man  proved  dig  rigtig  kateketisk? 

Du  har  sagt,  du  er  Hedning,  „men  rigtignok  en  from", 

Gud  véd,  der  er  vistnok  de  Dogmer,  hvorom 

din  Mening  vil  befindes  hæretisk. 

Og  vil  du  citere  din  egen  Poesi 

og  erklære:  „Jeg  aner  en  evig  Harmoni 

fra  Støvet  til  de  yderste  Sole"  — 

ja  saa  har  jeg  den  samme,  lidt  ubestemte  Tro. 

saa  bliver  vi  jo  enige,  saa  hører  vi  to 

til  den  samme  teologiske  Skole. 

Men  enige  bliver  de  nu  alligevel  ikke;  ti  hos 
Kaalund  er  der  en  Religiøsitet,  som  Schandorph 
savner,  en  frejdig  Forsynstro,  der  blusser  mægtigt 
op,  da  han  ligger  paa  sit  Dødsleje  og  gør  ham  glad 
paa  det  sidste,  mens  Schandorph  neppe  havde  nogen 
Tro  paa  en  saadan  evig  Harmoni,  hvori  Menneske- 
hjærtets  Længsler  kunde  gaa  op  og  finde  Fred. 

Mærkeligt  nok  kaldte  dette  Ordskifte  ogsaa  E. 
v.  der  Recke  frem  paa  Scenen   med  et  Digt  „Den 

nye  Tid",  hvori  han  erklærer  den  nye  Tid  for  „Mo- 
dens Tid",  dens  „Maal  er  Skygger  og  dens  Vaaben 
Skvalder."  Kaalund  'selv  gav  den  30.  Marts  et 
„ foreløbigt  Gensvar  til  min  Ven  Digteren  S.  Schan- 
dorph,"  et  Digt,  der  nærmest  er  et  Udtryk  for  per- 
sonlige Følelser.  Først  den  18.  Maj  kom  hans 
endelige  Svar :  „Idealitet  og  Realitet,  Redegørelse  og 
slutteligt  Gensvar  til  Digteren,  Dr.  phil.  S.  Schan- 
dorph."  Han  hævder  her,  at  det  ikke  er  nok  med 
Virkeligheden  og  Virkelighedsstudiet.  Der  vil  mere 
til,  Fotografi  er  ikke  Kunst  og  Virkelighedsskildring 
ikke  uden  videre  Poesi.  Hvad  han  forlanger  af 
Kunsten  er  Festivitas,  „den  savned  jeg  stundom,  det 
var  derfor,  jeg  klemted  og  vendte  mig  vred  mod  det 
jeg  fandt  raat."     Og  han  fortsætter: 

Du  tror  paa  „Naturens  uendelige  Kraft!-' 

—  som  de  gamle  Ægyptere  troede  paa  Nilen ! 
(De  tilbad  jo  ogsaa  en  Gang  Krokodillen). 
Nej,  kæreste  Ven,  paa  det  Kosteskaft 

vil  jeg  ikke  ride  med!  —  Jeg  gaar  til  Kilden! 
Aldrig  har  jeg  gjort  Naturen  til  min  Gud. 
J'jiS  kar  drømt,  jeg  har  'anet  en  højere  Orden, 

—  men  fattet  den  ?  nej !     Hver  Orm,  som  paa  Jorden 
krymped  sig  i  Smerte,  mig  minded  om  dens  Brud! 

—  Den  moderlige  Isis  med  de  tusinde  Bryster 
den  yppige  Lotusblomst  i  sin  Haand 

har  Forraadnelsen  til  Søster, 

giver  ej  vor  Aaud 

det  Svar,  som  frelser  og  trøster! 

Skarabæen,  der  ruller  mellem  sine  Ben 

Solkuglen  —  ja  selv  den  store  Osiris: 

Solguden  selv  er  saa  kold  som  en  Sten. 

Kun  han,  der  har  givet  vort  Øje  en  Iris, 

iler  trækker  sig  sammen  for  alt  for  meget  Lys, 

kan  løse  os  Gaaden  og  frelse  fra  det  Gys, 

der  gaar  gennem  Livet 

o«'  sukker  gennem  os  som  gennem  Sivet. 

Du  spørger,  hvad  jeg  tror  paa?     Nu  vel  det  maa  ud: 

paa  Frihedens  Sejr,  men  gennem  Personen  — 

paa  den  største,  som  vandtes  igennem  Tornekronen  — 

paa  de  ti  Mosebud  — 

og  paa  ham,  som  kun  kan  læge  denne  Verdens  dybe  Brud: 

Den  almægtige  Gud, 

som  hverken  Prometheus,  Dr.  Faust  eller  Fanden, 

endsige  nogen  anden 

ved  Hjælp  af  den  Praas,  man  kalder  Menneskeforstanden 

har  stødt  eller  støder  fra  Tronen! 

Ugen  efter  svarede  Schandorph  med  Digtet :  „Li- 
vets Eet,  Genmæle  til  Digteren  H.  V.  Kaalund". 
Han  protesterer  her  mod  dogmatiske  Regler  og  Re- 
cepter i  Digtekunsten,  noget,  som  dog  sikkert  hans 
Ven  Kaalund  var  mindst  lige  saa  frigjort  fra,  og 
raaber  saa  for  Resten  sit  „Ud  i  Terrænet".  Men  der 
stod  Kaalund  jo  allerede,  havde  altid  staaet  der  mel- 
lem sine  Fugle  og  Dyr,  Friluftsmenneske  som  han 
fra  Ungdommen  var.  Og,  skønt  hans  Smag  maaske 
var  mindre  anlagt  paa  det  drastiske  og  grovkornede, 
end  hans  en  Snes  Aar  yngre  Kollegas,  kunde  han 
dog  næppe  i  Almindelighed  have  noget  imod  det 
poetiske  Program,  som  Schandorph  i  Realismens 
Navn  var  i  Færd  med  at  opslaa,  ej  heller  imod,  at 
han  opslog  sit  Staffeli  hvor  som  helst,  naar  blot 
der  „flammede  et  Livslys".  „Heste-,  Kostald,  Lade, 
Lo,  Huggehus  og  Karlekammer",  det  var  netop  efter 
Kaalunds  Smag,  han  der  alle  sine  Dage  havde  el- 
sket Landet  og  dets  jævne  Sysler  med  en  Neder- 
lænders Inderlighed,  men  haft  meget  lidt  Smag  for 
„Greve-  og  Grossererstue". 

Hermed  døde  saa  „Kampen"  hen,  formodentlig 
af  Mangel  paa  Næring,  denne  underligt  afdæmpede 
Kamp,  i  hvilken  der  egentlig  ikke  var  noget  rigtigt 
Stridsæmne  —  maaske   fordi  man  varsomt  gik  uden 

om  det,  der  kunde  faaet  den  til  at  blusse  op  i  lyse 
Luer,  det  personlige,  Spørgsmaal,  Spørgsmaalet  Carl 
Ploug  —  Georg  Brandes. 

Brandes,  for  hvem  et  Brev  havde  nævnt  denne 
Strid,  skrev  da  ogsaa  derom:  „Det  gør  et  underligt 
Indtryk  paa  en  fordums  Københavner  at  høre  om 
litterære  Fejder  dersteds,  hvorom  end  ej  et  Rygte 
er  trængt  til  ham.  Jeg  kender  selvfølgeligt  hverken 
Kaalunds,  Schandorphs  eller  de  øvrige  Herrers  Ind- 
læg, og  véd  saaledes  ej,  om  hvem  Talen  er.  Efter 
Deres  (Brevskriverens)  Fremstilling  synes  de  Herrer 
jo  imidlertid  neppe  selv  at  vide  det.  De  kender  mig 
godt  nok  til  at  vide,  med  hvilken  suveræn  Foragt 
jeg  ser  ned  paa  en  Strid  om  slige  metaphysica 
som  Idealisme,  Realisme  osv.  Man  kan  jo  bedømme 
den  enkelte  Kunstner  og  det  enkelte  Værk  uden  alt 
Hensyn  til  slige  Skemaer." 

Var  denne  Strid  af  abstrakt  og  skematisk  Art. 
skulde  den  næste  blive  skarp  og  personlig  nok.  Da 
gjaldt  det  nemlig  den  Mand,  om  hvem  de  yngre 
Forfatteres  Indignation  samlede  sig  som  i  et  Brænd- 
punkt, „Aandsdespoten",  den  ubøjelige  Modstander 
af  Gennembruddet  og  alle  dets  Gerninger,  National- 
liberalismens sidste  paa  Skansen,  Carl  Ploug.  Her 
var  ingen  Mægling  eller  Udsoning  mulig,  her  gjaldt 
det  skarpt  mod  skarpt  og  ingen  Kvarter. 

Efteraaret  1879  tegnede  overhovedet  til  at  blive 
stormbevæget.  Luften  var  efterhaanden  bleven  tæt  la- 
det med  opsparet  Elektricitet,  og  Udladning  fulgte  paa 
Udladning.  Først  var  der  den  famøse  Theaterbataille 
omK.  F.Molbechs  „Faraos  Ring".  K.  F.  Molbech 
var  jo  ogsaa  af  de  sorte  Faar,  særligt  efter  at  han 
som  Censor  havde  spaset  med  Bjørnsons  „Leonarda", 
uden   dog    direkte    at    indstille    den    til   Forkastelse. 

Forkastelsen  havde  fremkaldt  megen  Animositet  i 
radikale  Kredse,  og  da  Harmen  rettede  sig  mod 
Molbech  som  Censor,  havde  daværende  Kultusmini- 
ster Fischer  med  en  ret  overraskende  Vilkaarlighed 
beordret  Teatret  til  at  offentliggøre  hans  Censur,  hvilket 
ogsaa  skete  den  3.  Oktbr.  i  „Berlingske  Tidendeu. 
Fra  det  Øjeblik  af  var  Molbech  i  Rigens  Akt,  Cen- 
suren kritiseredes  og  domfældtes  paa  det  skarpeste 
i  „Morgenbladet1',  og  nu  skulde  til  alt  Uheld  Mol- 
bechs Stykke  op  paa  det  kgl.  Teater  midt  i  denne 
Gemytternes  Bevægelse.  I  radikale  Kredse  rustede 
man  sig  til  at  udpibe  „Faraos  Ringu.  Aftnen  blev 
bevæget.  Under  Opførelsen  demonstreredes  der  liden- 
skabeligt for  og  imod  og  i  Mellemakterne  diskutere- 
des der.  De  herlige  Dekorationer  formaaede  neppe 
et  Øjeblik  at  mildne  Stemningen.  Da  Teppet  faldt, 
brød  der  et  infernalsk  Spektakel  løs,  i  Parkettet,  i 
Balkonen,  i  Galeriet,  paa  tyve  Steder.  Folk  stod 
op  og  klappede  eller  hyssede  eller  peb,  saa  det  ikke 
var  til  at  høre  Ørenlyd,  og  en  ung  Forfatter  fra 
Studenterforeningen  forsøgte  sig  forgæves  med  et 
Leve  for  K.  F.  Molbech.  Larmen  vedblev  i  fem 
Minutter,  indtil  Gongonen  i  Forbindelse  med  en 
Politiassistents  Optræden  i  Parkettet  atter  bragte  Ro 
til  Veje.  Tumulterne  gentog  sig  ved  en  Række  Op- 
førelser. 

Næppe  var  dette  overstaaet  før  en  ny  Begiven- 
hed igen  satte  Sindene  i  Bevægelse  og  kaldte  Parti- 
lidenskaberne under  Vaaben.  Den  1.  November 
indtraf  Carl  Plougs  50-aarige  Studenterjubilæum,  der 
fejredes  med  store  O  vationer  i  Studenterforeningen 
og  paa  Skydebanen,  hvor  Studenterne  bragte  ham 
et  Fakkeltog.  Der  var  stiftet  et  Legat,  der  skulde 
bære  hans  Navn  og  en  Buste  af  ham  blev  afsloret  i 


45 

Studenterforeningen,  hvor  den  bekransedes  af  en 
Deputation  fra  Lund.  Fra  alle  Kanter  af  Norden 
indløb  der  Vidnesbyrd  om,  at  Dagen  opfattedes  som 
en  national  Mærkedag.  En  saadan  Hyldest,  bragt 
„Despoten",  den  gamle  Højrehøvding,  det  litterære 
Venstres  uforsonlige  Antagonist,  maatte  nødvendigvis 
irritere  Modstanderne,  der  lurede  paa  en  Lejlighed 
til  en  Servering  af  hel  anden  Art.  —  Dertil  kom, 
at  Georg  Brandes  netop  i  de  nærmest  følgende  Dage 
den  3.  November  paa  Universitetet  begyndte  sine 
Forelæsninger  over  den  franske  Romantik.  Hans 
Nærværelse  virkede  som  altid  ansporende  paa  hans 
Tilhængere.  Det  bør  maaske  i  denne  Sammenhæng 
noteres,  at  Drachmann,  der  en  Tid  havde  ladet  sig 
fange  i  „Filistrenes"  Garn,  netop  nu  var  brudt  ud. 
Umiddelbart  efter  Universitetsjubilæet  havde  han  i 
„Ude  og  Hjemme"  publiceret  en  Kantate  post 
festum,  hvori  han  haanede  Universitetet  som  den 
sorte  Skole  —  i  Modsætning  til  Livets  Skole  —  og 
bebrejdede  det,  at  det  havde  drevet  den  sidste 
Doktor  bort  til  Spreestaden.  Og  nu  i  Efteraaret 
udkom  Drachmanns  store  Digtsamling:  „Ungdom  i 
Digt  og  Sang"  med  mange  polemiske  Udfald  og 
det  store  Tilegnelsesdigt  til  Bj.  Bjørnson,  hvori 
Digteren  proklamerer,  at  han  „er  atter,  hvad  han 
var  først",  parat  til  et  Husarenritt  paany.  Omtrent 
samtidig  udgav  Schandorph  sin  Digtning  „Unge 
Dage",  en  noget  godtkøbs  Samfundssatire. 

Disse  tvende  Værker,  der  af  Vennerne  hilstes 
med  høje  Lovtaler,  behandledes  af  Ploug  i  et  Par 
udførlige  Anmeldelser  i  „Fædrelandet".  Schandorphs 
Bog  anmeldtes  den  G.  December  som  „et  umodent, 
tildels  ganske  forfejlet  Arbejde".  I  den  næste  Arti- 
kel: „Holger  Drachmann  i  Panser  og  Plade"  („Fædre- 

laudet"  for  20.  Dcbr.)  gennemgik  Ploug  Drachmanns 
Digtsamling  og  brød  Staven  over  meget  deri  som 
Selvforgudelse  og  Ordbram.  Naar  Drachmann  havde 
sagt,  at  han  den  ene  Dag  var  bleven  „løftet  til 
Skyen"  og  den  næste  „ugleset  ved  Hippokrene"  og 
„gemytlig  væltet  i  Sølen",  fordi  han  „ragede  op  over 
Gennemsnitsmaalet",  bemærker  han,  at  „hvis  Dig- 
teren plejede  at  tænke  sig  om,  før  han  nedskrev 
sine  Vers,  vilde  han  formentlig  være  kommet  til  det 
Resultat,  at  neppe  nogen  anden  Digter  i  Danmark 
saa  hurtigt  havde  faaet  sit  Talent  anerkendt  og 
saa  velvilligt  er  bleven  støttet  fra  alle  Sider,  uagtet 
de  fleste  af  hans  senere  udgivne  Arbejder  ikke 
ganske  have  holdt,  hvad  de  første  lovede.  I  1872 
udkom  hans  første  Digtsamling,  i  1876  fik  han  det 
ancherske  Digterlegat,  1877  fik  han  af  Statskassen 
1,000  Kr.  for  i  Paris  at  forberede  sig  til  at  skrive 
et  „nationalt  Drama",  og  1879  fik  han,  uagtet  Dra- 
maet var  bleven  forvandlet  til  Korrespondancer  til 
„Dagstelegrafen",  1,000  Kr.  af  Staten  i  aarlig  Dig- 
terløn, hvilken  andre,  betydeligere  Forfattere  først 
have  opnaaet  langt  senere  paa  deres  Bane.  Xaar 
man  efter  alt  dette  beklager  sig  over  Uskønsomhed 
og  Mishandling,  maa  man  være  meget  unøjsom". 
Samtidigt  fremsatte  Ploug  nogle  mere  almindelige 
Betragtninger  over  de  nye  Digteres  Livsanskuelse, 
som  han  betegnede  som  Materialisme.  „De  betragte 
Mennesket  paa  én  Gang  som  en  Gud  og  som  et 
Dyr;  det  raader  selv  over  sin  Skæbne,  og  dets  Maal 
er  at  nyde  Livet  saa  godt  som  muligt  og  derpaa  at 
raadne  op  i  Jorden  for  at  gøde  den  til  kommende 
Slægters  Ernæring  og  Nydelse".  De  gamle  Digtere 
havde  ganske  vist  ikke  alle  været  Kristne,  men  de 
havde  dog  staaet  paa  Kristendommens  Kulturgrund ; 

men  den  nye  Litteraturs  Digtere  havde  begyndt  med 
at  fornægte  Kristendommen  som  en  af  de  absurdeste 
og  skadeligste  Fordomme. 

Dog  mente  Ploug,  at  de  nye  Forfattere  endnu  ikke 
havde  truffet  deres  endelige  Valg  mellem  disse  to 
Livsanskuelser,  men  at  de  bevægede  sig  paa  Grænsen 
mellem  dem.  Men,  da  Anmelderne  af  deres  egen 
Retning  stadig  frister  dem  ved  som  Mesterværker  at 
lovprise  deres  meget  middelmaadige  Produkter,  turde 
man  neppe  paaregne,  at  de  længe  vilde  indtage  denne 
balancerende  Stilling.  Om  Drachmann  mente  han 
dog,  at  „han  intet  havde  at  gøre  i  Materialismens 
Lejr,  fordi  han  var  født  Idealist  og  aldrig  kunde 
blive  andet,  saa  at  han  var  Offer  for  en  fuldstændig 
Misvisning,  hvad  enten  det  nu  var  Trang  til  materiel 
„Nydelse"  eller  til  kritikløst  Bifald,  der  havde  be- 
virket den." 

Nu  var  det  Drachmann,  der  kom  i  Fyr  og 
Flamme.  Allerede  i  „Morgenbladet"  for  den  23. 
svarede  han  med  det  bekendte  Digt:  „Paradehesten 
Parmo".  Hesten  var  naturligvis  Ploug  —  Carl 
Parmo  Ploug  —  og  Digteren  skildrer,  hvordan  han 
dumper  ind  i  en  Cirkus  og  dér  ser  en  gammel  ud- 
slidt Bondehest,  der  traver  Manegen  rundt  Gang  paa 
Gang  under  højlydt  Bifald  fra  de  gode  Borgermænd, 
der  beundrede  dens  „Slagkraft",  naar  den  sparker 
Hoven  mod  Bommen,  saa  det  runger: 

De  lo  naar  Hestens  Bagbov  smed 
i  Luften  Snavset  op  —  de  lo 
og  applaudered  fyndigt 
den  Heste-Vittighed. 


Der  sad  som  sagt  i  Tanker, 
i  dybe  Drømme  sænket,  jeg 
og  saa  paa  ,.Parmos"  Skanker 

og  tænkte  paa  den  lange  Vej: 
den  lange  Vej  af  Aar  paa  Aar, 
Paradehestens  Rundt  og  Rundt, 
paa  Hesten,  som  ej  selv  forstaar, 
hvor  bovlam  nu  den  traver  hen  — 
og  paa  de  (»rave  Borgermænd, 
som  stedse  applaudere  den ;  — 
paa  alt  i  denne  Verden, 
som  hag  ad  Dansen   fjaar.  ' ) 

Dagen  efter  rykkede  Schandorph  —  opildnet 
ved  Eksemplet  —  i  Marken  med  en  „Tak  for  sidst 
til  Hr.  Dr.  C.  Ploug'  („Fædrelandet"  for  G.  Decem- 
ber) fra  S.  Schandorph.  Den  ellers  saa  godlidende 
Doktor  er  her  omskabt  til  en  forbitret  Akilles,  der 
maner  til  Hærtog: 

Flok  jer  i  Fylking,  I  unge  Folk, 

som  suged  af  Studier  dygtige  Kræfter, 

til  Kamp  mod  den  sejge  gamle  Tyran, 

Obscurantismeus  haandgangne  Mand, 

som  nu  kun  er  den  Slags  Studenters  Tolk: 

der  tygger  Kollegiehefter; 

hvæs  Spotten  til  Lanse,  smed  Harmen  til  Sværd, 

—  mod  ham  hvert  Vaaben  I  vende, 

det  gælder  saa  lystig  en  Ledingsfærd 

mod  Ungdommens,  Fremskridtets  Fjende. 

Men  Lystighed  var  nu  ellers  ikke  det,  der  var 
Grundpræget  i  Schandorphs  Præstation,  der  tvært- 
imod viste,  hvor  megen  opsparet  Harme  Forfatteren 
sad  inde  med  over  for  den  gamle  Højreleder. 

Ploug  svarede  i  „Fædrelandet"  for  27.  De- 
cember med  et  Digt  i  bellmansk  Metrum,  der  be- 
gynder med  en  lidt  spydig  Hentydning  til  den  lange 
Tid,  Schandorph  havde  ventet  med  sit  Svar. 

')  Drachmann   har  ikke   siden    optrykt  dette  Lejlighedsdigt. 

Hr    Doktor,  jeg  takker  ærbødig 
for  al  den  Besvær,  De  har  baft, 
for  Ugerne  to,  De  fandt  nødig 
til  Udladning  af  Deres  Kraft. 

Skønt  Digtet  indeholder  spydige  Udfald  mod 
Radikalerne,  de  „fremskredne  Pilte",  har  det  dog 
væsentligst  Karakter  af  en  Selvprøvelse  og  et  Selv- 
forsvar. 

Desværre,  af  Harme  betagen, 
jeg  stundom  forsyndet  mig  bar, 
men  Heden  i  Blodet  gjaldt  Sagen, 
hvis  Vagt  og  bvis  Værge  jeg  var. 
Jeg  skreg,  som  en  arrig  Madamme 
ej  op  for  bver  Rift  i  mit  Skind 
og  slog  aldrig  Vinduer  ind 
til  Hævn  for  en  Skramme. 

Men  naar  De  Dem  melder  som  Teten 
af  Lysets  og  Fremskridtets  Hær, 
saa  vid,  De  er  vild  paa  Karreten 
og  lider,  Hr.  Doktor,  af  Stær. 
Det  Lys  er  en  Tande,  som  oser, 
og  kun  gi'r  en  kvælende  Stank 
og  Fremskridtet  blev,  at  vi  sank 
i  Hængedynds  Moser. 

De  og  Deres  fribaarne  Følge, 

i  Fedtlærs,  lakerte  og  Tran, 

De  er  kun  en  skummende  Lølge 

af  Tidens  urolige   Vand  ; 

paa  Højden  et  Dejgtrug  den  bærer 

o  -limter  i  Solen  en  Stund, 
men  synker  og  bliver  da  kun 
til  svømmende  Blærer.  —  — 

Saa  følger  et  Vers,  som  ikke  uden  Grund  vakte 
m  egen  Ir,  di  gn  at  i  on : 

•i 

De  tror,  Deres  Ven1)  har  opdaget 
de  vises  livbringende  Sten ; 
men  Hovmodet  har  ham  bedraget, 
han  fandt  kun  et  afgnavet  Ben. 
Til  Tankens  Polarhav  at  buude 
en  aandelig  Nordenskjold  fodt! 
Kun  Skade,  man  ofte  har. mødt 
hans  Lige  blandt  Hunde! 

Tilvisse,  jeg  skal  ikke  male 
mit  Slægtled  ophøjet  og  stort, 
for  meget  af  Sang  og  af  Tale, 
for  lidt  blev  af  Handling  der  gjort. 
Men,  om  ingen  Stordaad  det  orked, 
at  haanes  det  har  ej  fortjent 
af  dem,  der  i  Svøbet  laa  spændt 
og  Bønder,  der  snorked. 

Yi  vaaged,  da  Vægterne  svigted; 
vi  klemted,  saa  snart  vi  saa  Ild; 
og  ret  imod  Maalet  vi  sigted 
og  retvis  var  Vejen  dertil. 
At  Overmagt  Arbejdet  spildte 
og  Rænkespil  satte  os  Bet, 
kun  I  har  endnu  ikke  set, 
I  fremskredne  Pilte ! 

Men  ét  kan  I  dog  ikke  nægte: 
den  Luft,  I  hver  Dag  suge  ind, 
den  Grund,  hvorpaa  I  staa  og  fægte 
og  skabe  jer  og  gøre  Vind  — 
den  skylder  I  Slægten,  I  bander, 
dens  Villie  er  Grundlovens  Ord. 
Ej  sandt?    Derfor  laaber  Jert  Kor 
paa  disse  —  „Tyranner"! 

Nej,  det  var  vor  Svaghed  at  stole 
paa  Friheden  som  Pædagog; 
og  Slægterne,  der  gik  i  Skole, 
med  Alvor  vi  neppe  opdrog. 


')  Georg  Brandes. 

Derfor  er  vor  Frihed  i  Vaaile 
og  Kampen  saa  sejg  og  saa  spredt 
og  Skæbnen,  som  er  os  beredt, 
endnu  kun  en  Gaade 

Og  derfor  jeg  kan  Dem  ej  tjene 
med  alt  at  gaa  af  fra  min  Post, 
selv  om  jeg  skal  staa  ganske  ene 
og  nøjes  med  Fattigmands  Kost. 
Jeg  er  ej  Despot,  men  en  Villie 
jeg  har  til  at  slaa  for  min  Sag 
og  slaar,  til  man  gemmer  mig  bag 
ved  Dannemarks  Tillie. 

Ganske  sikkert  afgiver  Digtet  ved  sin  lidt  hal- 
tende Rytme  og  sine  mangelfulde  Rim  en  ret  ka- 
rakteristisk Prøve  paa  Plougs  Fejl;  men  ved  mandig 
Holdning  i  Følelsen  og  Udtrykkets  personlige  Fy- 
siognomi hævder  det  sig  alligevel  som  et  polemisk 
Digt  af  Rang,  og  „Morgenbladet"  havde  ikke  videre 
Ære  af  den  pindehuggeragtige  Maade,  hvorpaa  det 
opholdt  sig  over  dets  metriske  Mangler.  Men  fra 
nu  af  skyllede  Angrebene  ud  over  alle  Bredder, 
bortskyllende  i  deres  blinde  Voldsomhed  alt  Hensyn 
og  al  Fornuft. 

I  „Morgenbladets"  Nytaarsnummer  (1.  Jan.  1880) 
mødte  Schandorph,  der  nu  var  som  en  tirret  Tyr, 
med  et  versificeret  Svar,  hvori  han  gav  raat  for 
usødet.     Vi  anfører  som  Prøve  følgende  Vers: 

De  paastaar,  at  vor  Tids  Fremskridtsmænd 
i  Mosen  vil  Folket  føre. 
Hvor  førte  da  De  og  Venner  os  hen? 
Det  gad  vi  dog  gerne  høre. 

Og  var  den  Fane  saa  skær  og  prud, 
om  hvilken  De  kvad  og  snakkede 
Ejderdanismens  slattede  Klud 
var  Humbugsarbejd'  —  og  blakket. 

Atter  De  fejler,  i  Fald  De  tror, 

at  alt  mit  Tankeliv  vælder 

fra  ham,  der  bor  paa  vort  Overdrevs  Jord 

greb  om  de  kvælende  Nelder. 

De  siger,  ban  gnaver  Ben  som  en  Hund. 
Mon  I  nationalliberale, 
den  Gang  i  pløjed  alene  vor  Grund, 
var  synderlig  originale? 

Forbavset  bar  I,  da  Spillet  I  drev, 
Hjemmefødningers  Skarer 
ved  meget,  som  siden  befundet  blev, 
var  importerede  Varer. 

Hin  Mand  beundrer  og  elsker  jeg, 
De  Had  og  Nid  bar  ham  svoret; 
men,  før  ban  kom  op,  ad  min  egen  Yej 
jeg  efter  Sandheden  spored. 

Jeg  saa,  hvor  I  Kunst  og  Videnskab  tvang 
til  eders  Lastvogn  at  trække, 
men  raaded  ej  over  en  Røst,  hvis  Klang 
kunde  de  sovende  vække. 

Den  ejede  han.     Han  slog  til  Lyd 
for  Tankerne,  som  sig  rørte 
rundt  i  Europa,  mod  Vest,  mod  Syd, 
mens  her  i  Ring  De  os  kørte. 

Og  saaledes  blev  det  ved,  en  Strøm  af  vrede 
Ord,  indtil  det  hele  udmunder  i  et  skarpt  personligt 
Udfald. 

Hvem  haaned  de  Mænd,  som  kæmped  og  stred, 
mens  han  havde  sit  paa  det  tørre? 
Det  klædte  ej  ham,  der  ej  drog  med 
som  ung  i  otte  og  fyrre  ')• 


')  Ploug  var  dog  den  Gang  3*>  Aar. 

Jeg  tænker  og  føler  som  „Proletar". 
Det  kan  saamænd  gerne  være. 
Fattigmand  længe  jeg  været  har 
og  regner  mig  det  til  Ære. 

Havde  jeg  istemt  Modens  Skraal, 
jeg  kunde  som  mangen  Flynder 
vel  slaaet  mig  op  ved  Giftermaal 
og  sovet  paa  Udstyrets  Hynder. 

For  os  Deres  Ord  har  ingen  Vægt, 
trods  al  Deres   Sliden  og  Hiven. 
Imellem  Dem  og  den  yngre  Slægt 
bliver  der  Krig  paa  Kniven. 

Endnu  langt  videre  gik  et  anonymt  Digt  „fra 
en  af  Danmarks  Ungdom"  i  „Morgenbladet"  for 
6.  Jan.  1880.  Det  er  mærkelig  nok  holdt  i  samme 
Versemaal  som  Schandorphs  Digt,  som  om  det  var 
en  direkte  Fortsættelse  deraf.     Her  hedder  det: 

Den  Mand,  der  har  svigtet  paa  Kampens  Dag 
og  kun  spyet  Gift  og  Edder, 
den  Mand,  der  har  svigtet  sit  Folk  og  sin  Sag, 
kalder  vi  unge  „Forrædder". 

Den  Mand,  der  har  dænget  med  Snavs  og  Smuds 
det  ædleste,  bedste  og  største  — 
som  straaler  af  Avinds  osende  Blus, 
ham  kalder  vi  unge  —  ..en  Børste". 

Nej,  havde  vi  øst  af  hans  snavsede  Vid, 
af  hans  rige  Møddinge-Kister, 
saa  var  vi  nu  mødt  i  den  nye  Tid 
som  en  Skare  af  Pamfletister. 

Du  taler  om  „Svir  paa  Skøgernes  Skød",  M 
men  derom  slet  intet  du  melder, 
at  fra  de  Farcer,  han   Publikum  bød, 
stig-er  en  Duft  af  Bordeller. 


')  Digtet  fremtraadte  som  et  Svar  paa  et  „Opraab  til  Dan- 
marks Ungdom",  som  M.  Rosing  havde  faaet  optaget  i  „Fædre- 
landet". 

Dette  er  ikke  blot  usømmeligt,  det  er  delirerende 
Vanvid.  Og  nu  fulgte  der  saa  at  sige  i  hvert  Num- 
mer nye  Angreb  paa  Ploug.  Snart  serverede  man 
en  Række  gamle  Ytringer  af  ham  fra  Tiden  før  og 
umiddelbart  efter  Tronskiftet,  hvori  han  udtalte  sig 
uærbødigt  om  Kongen  og  Kongehuset,  snart  var  det 
en  Islænder,  der  angreb  ham  med  hvasse  Beskyld- 
ninger for  hans  Stilling  til  Island  og  tillagde  ham 
Ansvaret  for,  at  Island  først  i  1874  blev  frit  for 
Absolutismens  Aag.  Naar  ogsaa  Forfatteren  af  denne 
Bog  den  Gang  debuterede  med  et  Angreb  paa  Ploug, 
saa  beklager  han  nu,  at  han  løb  med  i  denne  Lande- 
storm, til  Trods  for,  at  han  som  de  neste  af  de  op- 
trædende var  altfor  umoden  til  at  have  et  overlegent 
Blik  paa  Sagerne,  men  trøster  sig  dog  lidt  ved,  at 
hans  Angreb,  der  heller  ikke  havde  sj-nderlig  poetisk 
Værdi,  dog  i  al  Fald  holdt  sig  nogenlunde  indenfor 
Sømmelighedens  Grænser. 

Striden  vilde  imidlertid  snart  være  sandet  ud, 
om  den  skulde  været  ført  alene  paa  lyrisk  Grund; 
men  ogsaa  Prosaisterne  gav  nu  Møde  paa  Kamp- 
pladsen og  efter  den  lettere  Kavallerifægtning  re- 
præsenterede de  Artilleriet  med  det  solidere  Skyts. 
Allerede  30.  Dcbr.  bragte  „Morgenbladet"  en  Ar- 
tikel C.  P.  (Carl  Ploug)  signeret  C.  M.,  der  demon- 
strerer Carl  Plougs  fuldstændige  Mangel  paa  For- 
staaelse  af  sin  Tid,  og  Dagen  derefter  mødte  Dr.  V. 
Pingel  frem  med  et  „Brev  til  Dr.  Schandorph". 
Han  vil  i  jævn  og  simpel  Prosa  gentage  Schandorphs 
Anklager  i  den  Tro,  at  de  maaske  i  den  Form  vil 
tinde  bedre  Indgang  paa  visse  Steder.  Han  finder, 
at  S.  har  truffet  Sømmet  paa  Hovedet,  naar  han  har 
betegnet  Ploug  som  en  gammel  Litteraturens  og 
Pressens    Tyran,    hvis   Magt    ikke    saa    meget    beror 

paa  hans  nu  allerede  noget  sløvede  Kraft  som  paa 
den  Illusion,  der  omgiver  ham. 

Hvad  Ejderpolitiken  angaar,  maa  der  siges,  at 
alle  bære  deres  Del  af  Skylden  for  den;  men  paa 
ingen  af  de  nulevende  falder  Ansvaret  for  det  danske 
Slesvigs  Tab  tungere  end  paa  Carl  Ploug.  Hans 
journalistiske  Terrorisme  beherskede  den  offentlige 
Mening  og  drev  de  klogere,  men  svagere  Mænd 
fremad,  hvem  Statens  Ror  var  betroet.  Letsindig 
ringeagtede  han  den  nationale  Bevægelse  i  Tyskland1), 
der  paa  den  ene  eller  den  anden  Maade  maatte  føre 
til  Enhed  og  til  en  kolossal  Kraftudvikling,  skød 
vort  Forsvar  frem  til  den  Flod,  hvis  Bred  ikke  var 
vor  retmæssige  Ejendom,  tirrede  den  tyske  National- 
følelse til  det  yderste  ved  sine  tapre  ledende  Ar- 
tikler og  kunde  endelig  i  Nodens  Stund  ikke  hid- 
kalde sine  Skandinaver. 

Den  Mand,  der  paa  sit  egentlige  Omraade  — 
Danmarks  Politik  —  har  vist  sig  saa  kortsynet,  saa 
hildet,  saa  fanatisk,  kan  man  ikke  vente  af,  at  han 
paa  sine  gamle  Dage  skulde  have  Evne  til  at  sætte 
sig  ind  i  den  store  Bevægelse,  der  som  en  ny  Tids 
Aandepnst  gaar  hen  over  Europa  eller  til  at  indtage 
Dommersædet  og  skifte  Ret  mellem  to  Tidsal  deres 
Aand  og  Tro.  Han  overhører  Videnskabens  store 
og  trøsterige  Evangelium,  der  hviler  paa  de  to  Ord 
Naturen  og  den  naturlige  Udvikling  og  betegner 
den  ny  Bevægelse,  som  en  "tilfældig  meningsløs 
Strømning  i  Tidens  Hav. 

Fra  nu  af  er  det  Dr.  Pingel,  der  bliver  Hoved- 
manden   i    den    længe    fortsatte    Debat,    som    udgør 


])  Jvnf,  H.    Ploug-:    Carl  Ploug  og  Skandinavismen.     „Til- 
skueren" for  Juli  1891,  Pag-.  458,  særl.  Noten. 

Efterspillet  til  Versekrigen,  og  soin  blev,  orn  ikke 
den  artigste,  saa  dog  den  vægtigste  Del  af  Nytaars- 
fejden. 

Den  15.  Jan.  rykker  Ploug  i  „Fædrelandet"  i 
Marken  med  en  Artikel:  „Det  litterære  Venstres 
Humanitet.  En  Efterskrift".  Han  besvarer  først 
Spørgsmaalet  om,  hvorfor  han  ikke  gik  med  i  48 
ved  at  sige,  at  det  den  Gang  var  hans  Pligt  at 
blive,  hvor  han  var,  nemlig  ved  „Fædrelandet",  der 
just  da  var  nødvendigt  som  Mellemled  mellem  den 
ny  Regering  og  det  af  allehaande  løse  og  taabelige 
Rygter  foruroligede  Publikum1).  Derpaa  vender  han 
sig  mod  Dr.  Pingel  med  den  Bemærkning,  at  Na- 
tionalitetsprincipet  endnu  paa  Londonerkonferencen 
1864  ikke  blev  anerkendt  af  Europas  Stormagter  og 
ikke  er  blevet  det  endnu.  Langt  mindre  var  det  da 
Tilfældet  i  1842,  da  den  siesvig -holstenske  Be- 
vægelse blussede  op  ved  Prinsen  af  Augustenborgs 
Udnævnelse  til  Statholder  eller  1848,  da  Oprøret 
brød  ud.  Paa  den  siesvig -holstenske  Paastand: 
Slesvig  og  Holsten  er  selvstændige,  uadskilleligt  med 
hinanden  forbundne  Stater,  i  hvilke  Mandsstammen 
hersker,  var  der  derfor  intet  andet  korrekt  Svar  end 
det,  Orla  Lehmann  gav  28.  Maj  1842:  „Danmark 
indtil  Ejderen".  Ejderens  Bred  var  Danmarks 
Grænse  efter  Historiens  og  Traktaternes  Ret,  in- 
korporeret under  Kronen  og  Kongelovens  Arvefølge 
1721  og  garanteret  Danmark  af  England,  Frankrig 
og  flere  Stater.  Først  da  Kong  Frederik  Wilhelm 
den  Fjerde  af  Prøjsen  i  Marts  1848  underskrev  det 
slesvig-holstenske  Program  og  sendte  sin  i  Berlin 
ildesete   Garde   ud  for  at  trænge  vor  lille   Hær   til- 

')  Det  var  i  de  Dage.  da  Bræstrup  kaldte  ham  „Københavns 
virkelige  Politimester". 

bage  og  besætte  en  Del  af  Jylland,  først  da  kunde 
den  Tanke  opstaa  her  i  Landet,  om  det  ikke  kunde 
blive  nødvendigt  at  slaa  af  paa  vor  historiske  og 
traktatmæssige  Ret.  Da  Kong  Oskar  den  første,  der 
søgte  at  mægle  en  Fred  eller  Vaabenstilstand  i 
Malmø,  syntes  at  have  forelsket  sig  i  den  Tanke  at 
oprette  Slesvig  til  et  selvstændigt  Rige,  skilt  fra 
Danmark  som  fra  Holsten,  men  i  Personalunion  med 
dem  begge,  bragte  „Fædrelandet"  23.  Juni  1848  sin 
første  Artikel  om  Slesvigs  Deling  som  et  Alternativ, 
der  vilde  være  at  foretrække  for  den  slesvigske 
Stats-Selvstændighed.  Denne  Artikel,  der  ikke  var 
forfattet  af  Ploug,  vakte  en  saadan  Bevægelse  og 
Vrede,  at  han  tre  Dage  efter  maatte  skrive  en  For- 
klaring, der  fastholdt  Tanken,  men  formildede  den 
saa  meget  som  muligt;  et  Par  Dage  efter  skrev  H. 
N.  Clausen,  hvem  Bladet  ikke  godt  kunde  nægte 
Ordet,  imod  dette  Forslag  og  forkastede  det  meget 
bestemt. 

Ploug  fralægger  sig  dernæst  Ansvaret  for  det 
meste  af,  hvad  der  skete  mellem  48  og  64.  Han 
erindrer  kun  at  have  tilskyndet  til  én  Foranstaltning, 
Holstens  Udskillelse.  Han  minder  om,  at  „Fædre- 
landet" i  hin  Periode  var  det  mindst  udbredte  og 
mindst  populære  Blad,  fordi  det  fastholdt  Ejderpoli- 
tiken,  mens  dets  fleste  tidligere  Meningsfæller  slut- 
tede sig  til  Helstaten.  Beskyldningerne  mod  hans 
Atellaner  afviser  han  som  Bagvaskelse  og  henviser 
i  saa  Henseende  til  Otto  Borchsenius'  Artikel  derom 
i  „Fra  Fyrrerne"  (S.  174 — 243).  Naar  endelig  man 
har  tillagt  ham  Titlen  „Tyran",  saa  ser  han  deri  en 
Beskæmmelse  af  den  øvrige  Presse  med  dens  læsende, 
dømmende  og  toneangivende  Publikum;  ti  hvis  dette 
lod  sig  tyrannisere  af  et  Blad,  der  var  det  mindst  ud- 

bredte  blandt  Hovedstadens  Blade,  saa  var  det  slet  be- 
vendt med  den  aandelige  Selvstændighed  og  den 
litterære  Dømmekraft  her  i  Landet.  Hvis  man  imid- 
lertid særlig  sigter  til  hans  Modstand  mod  Dr.  G.  Bran- 
des og  hans  Universitetsansættelse,  saa  vedkender  han 
sig  at  have  brugt  og  at  ville  bruge  al  den  moralske 
Autoritet,  man  maatte  ville  tillægge  ham,  saaledes  som 
de  mistænke  og  hade  ham  for  at  gøre  det.  Og  idet  han 
gør  det,  er  han  overbevist  om  kun  at  opfylde  sin  Pligt 
imod  sit  Fædreland  1).  Denne  Kamp  fortsattes  endnu 
længe.  I  „Morgenbladet"  for  24.  og  25.  Jan.  indrykkde 
Pingel  et  Svar  til  Ploug,  hvori  han  navnlig  bestred 
Ejderdanismens  Nødvendighed.  Havde  Danmark  i 
Tide  taget  Delingstanken  op,  kan  der  ikke  være 
Tvivl  om,  at  Kejser  Napoleon  vilde  have  støttet 
den  ved  sin  mægtige  Indflydelse,  og  det  var  sand- 
s}~nligt,  at  Tyskland  ogsaa  vilde  have  modtaget  den 
som  en  ærefuld  Løsning  af  den  mangeaarige  Tvist. 
Saa  rykkede  C.  Rosenberg  Ploug  til  Undsætning 
med  et  Forsvar  for  Ejderpolitiken  som  en  heroisk 
Politik,  og  Ploug  selv  tog  atter  til  Orde  („Fædre- 
landet", 31.  Jan.)  for  at  betone,  at  Traktaterne  med 
deres  Fornægtelse  af  Nationalitetsprincipet  var  Eu- 
ropas gældende  Statsret  til  1859.  Havde  de  national- 
liberale i  Stedet  for  at  forsvare,  hvad  der  efter  den 
almindelige  evropæiske  Statsret  var  vort,  begyndt 
vor  nationale  og  politiske  Kamp  med  Forslaget  om 
Slesvigs  Deling,  vilde  man  maaske  have  nøjedes 
med  at  pibe  og  hysse  dem  ud,  saa  længe  til  de  tav; 
men  man  vilde  i  hvert  Fald  have  betragtet  dem  som 
sindssyge.     Det  var  ogsaa   fuldstændigt  urigtigt,   at 


,  ')  Disse  Artikler  udkom  senere  i  Særtryk  under  Titlen:  „Det 
litterære  Venstre".     Angreb  og  Forsvar  af  C.  Ploug. 

Forslaget  til  Slesvigs  Deling  vilde  have  aabnet  os 
Udsigt  til  en  fredelig  Løsning,  thi  Slesvigholstenerne 
nægtede  den  Gang,  at  der  var  nogen  dansk  Nationali- 
tet i  Slesvig,  de  indrømmede  kun,  at  Bønderne  i  de 
nordligste  Egne  talte  et  Patois,  der  hverken  var  Tysk 
eller  Dansk. 

Herpaa  svarede  Pingel  endnu  i  to  Artikler: 
„Endnu  nogle  Ord  mod  Hr.  Ploug  og  hans  Venner" 
(15.  og  16.  Februar),  i  hvilke  han  paastod,  at  Ejder- 
danismens  Mænd  ikke  havde  drevet  nogen  retfærdig 
Politik,  ej  heller  i  Sandhed  vogtet  Nationalæren, 
idet  de  beroligede  sig  ved  den  falske  Sætning,  at 
Danmarks  Grænse  var  der,  hvor  det  tyske  Forbunds 
Territorium  hørte  op,  i  Stedet  for  at  søge  Spørgs- 
maalets  Løsning  i  deres  Samvittigheds  Helligdom 
ved  det  Retfærdighedens  Alter,  som  der  stod  oprejst. 

Han  udtaler,  idet  han  slutter  sit  Indlæg,  sin 
Glæde  over,  at  det  gennem  denne  Strid  var  bleven 
klart  for  hele  Landet,  at  København  ikke  fuldstæn- 
digt beherskedes  af  et  Parti,  som  ideelt  set  havde 
overlevet  sig  selv,  men  som  endnu  var  stærkt  ved 
Vanens  Magt,  ved  vor  nordiske  Langsomhed  og  God- 
modighed ,  endelig  ved  sin  inderlige  Alliance  med 
Guldkalven.  Det  vilde  være  mere  end  sangvinsk  at 
haabe,  at  en  saadan  gennem  Aarenes  Række  sammen- 
filtret Masse  som  vort  nationalliberale  Parti  skulde 
kunne  briste  ved  et  enkelt  Udbrud  af  længe  under- 
trykt Indignation.  Man  maa  være  tilfreds  med,  at 
den  slaar  Revner,  og  den  Iver,  hvormed  man  gratu- 
lerer sig  til  „den  vundne  Sejr",  tyder  paa,  at  man 
ikke  er  ganske  hyggelig  til  Mode.  „Det  forekommer 
mig,  at  der  er  godt  Haab  om,  at  det  forstenede 
Dække,  dar  hviler  over  vort  Hovedstads  politiske  Liv, 
om    ikke   alt  for  lang   Tid  vil   sprænges  og  at   den 

omsider  vil  fatte,  at  det  er  dens  Opgave  ikke  at 
være  Ideloshedens  og  Stilstandens  Venners  faste  Borg, 
men  Centralorganet  for  det  store  Kredsløb  af  levende 
Tanker  og  Forestillinger  i  vort  Folk.u 

Det  gør  et  ejendommeligt  Indtryk,  at  se  (Jarl 
Ploug  i  dette  bistre  Sammenstød  staa  som  en  Inkar- 
nation af  hele  det  gamle  Regime  og  den  gamle  Tid, 
og  at  se  al  Modstanden  samle  og  bryde  sig  mod 
ham.  Ikke  for  intet  taler  Brandes  et  Sted  om  hans 
skæggede  Musa.  Han  alene  syntes  gammel  og  be- 
tydelig nok  til  at  kunne  staa  som  Repræsentant  for 
den  Politik  og  den  Aandsretniug,  man  vil  til  Livs. 
Men  det  gør  tillige  et  ejendommeligt  Indtryk  at  se, 
hvor  hurtig  den  Pressemagt,  man  angreb,  og 
som  man  endnu  i  1880  ansaa  for  uovervindelig,  skulde 
smuldre  sammen. 

Den  30.  September  Aaret  efter  trak  Ploug  sig 
tilbage  fra  Redaktionen  af  „Fædrelandet",  og  alle- 
rede tidligere  i  Juli  samme  Aar  var  hans  yngre 
Yaabenfælle,  Topsøe  faldet  som  Offer  for  en  hær- 
gende Difteritisepidemi.  Dermed  var  Traditionens 
vigtigste  Bærere  og  Højrepressens  Ledere  forsvundne 
fra  Valpladsen.  Oppositionen  blev  nu  efterhaanden 
ledende  i  den  offentlige  Forhandling,  mens  Højre- 
pressen overtog  Bremsens  Rolle. 

Ganske  vist  var  den  politiske  Kamp  endnu 
langt  fra  udkæmpet,  tværtimod  den  skulde  i  de 
følgende  A årtier  strænges,  og  lange  Veje  skulde 
vandres,  før  „Systemskiftet"  med  det  ny  Aarhun- 
drede  skulde  naas,  paa  en  Tid,  da  man  næsten 
havde  opgivet  Haabet  derom;  men,  at  Overtaget  i 
Litteratur  og  Presse  nu  var  paa  Venstres  Side, 
kunde  ikke  længere  være  tvivlsomt,  og  det  var  her- 
efter de  forskellige  Retninger  indenfor  Demokratiet, 

der  skulde  brydes   om  Magten   og   dele  Riget    imel- 
lem sig. 

Hvor  megen  Sympati  man  end  kan  have  for 
den  ældre  Tids  Repræsentanter,  der  kæmpede  ud  af 
deres  bedste  Overbevisning  om ,  hvad  der  tjente 
Samfundet,  saa  havde  det  nyes  Forkæmpere  ikke  blot 
Tidsstrømmen  med  sig,  men  ogsaa  den  Udviklingens 
Ret,  der  krævede,  at  Styrelsen  nu  fra  Embedsstanden 
og  de  faa  tusind,  der  efter  Bjørnsons  Udtryk  havde 
ædt  af  Dannelsens  Pandekage,  skulde  forflyttes  over 
paa  et  bredere  Lags  Skuldre.  Dette  var  ganske 
Konsekvensen  af  Plougs  eget  tidligere  udtalte 
Program : 

Den  danske  Bonde  sidder  nu 
i  Folkets  Raad  med  Ære 
med  Skulder  stærk  og  trofast  Hu 
han  skal  vor  Frihed  bære. 

Men,  da  denne  Konsekvens  bankede  paa  Døren, 
vendte  Ploug  sig  mod  sin  egen  Kongstanke,  fordi  den 
kom  i  andre  (og  ringere)  Klæder,  end  han  havde  ventet 
den.  Det  er  Tragikken  i  denne  Mands  Skæbne  og  det 
er  en  Skæbne,  som  gaar  igen  i  de  fleste  Idealisters 
Liv.  Men,  ogsaa  Arbejderstandens  Tid  var  kommet, 
ogsaa  dette  Krav  havde  Halvfjerdsernes  Mænd 
skrevet  paa  deres  Fane,  og  den  følgende  Tid  be- 
kræftede dets  Ret.  Selv  de,  der  mindst  sympatiserer 
med  den  socialistiske  Fagbevægelses  brutale  Magt- 
overgreb, vil  villig  indrømme,  at  denne  Bevægelse 
har  været  en  Løftestang  for  fjerde  Stand,  ikke  blot 
til  økonomisk  Fremgang,  men  ogsaa  i  visse  Maader 
til  Arbejdernes  Kultivering.  Hvad  endelig  det  re- 
ligiøse Spørgsmaal  angaar,  saa  var  ogsaa  Kravet 
om  Frigørelse   her  betimeligt.     Man  maa  beklage,  at 

ikke  Kirkens  ug  Kristendommens  Repræsentanter 
tog  Ledelsen  i  den  sociale  Kamp,  hvortil  de  maatte 
siges  at  have  et  naturligt  Kald.  Særligt  maa  det 
forundre,  at  Mænd  med  en  saa  stærk  Ballast  af 
Aandens  Dannelse  som  Martensen  og  B.  J.  Fog 
aldrig  følte  sig  opfordrede  til  at  tale  et  Ord  med  i 
Laget. 

-Ven  nu,  da  alle  disse  Krav  er  kæmpede  frem 
til  rimelig  Anerkendelse,  gaar  Udviklingen  ind  i  en 
ny  Face,  hvor  Halvfjerdsernes  hele  Program  vil 
blive  taget  op  til  Revision  paa  det  indvundne  Er- 
faringsgrundlag, og  hvor  oversete  og  forglemte  Mo- 
menter igen  vil  gøre  sig  gældende,  indtil  Udvik- 
lingen naar  frem  til  en  ny  Ligevægt. 


Hjemkomst  og  Stillingen  derefter.   Forfatterskab 
i  Firserne. 


I  Foraaret  18S3  vendte  Georg  Brandes  tilbage 
fra  Berlin  efter  at  have  opholdt  sig  noget  over  fem 
Aar  i  Rigshovedstaden. 

Anledningen  var,  som  det  vil  erindres,  den,  at 
en  Kreds  af  Privatmænd  var  traadt  sammen  og  ved 
aarlige  Bidrag  havde  sikret  ham  en  Art  privat  Pro- 
fessorgage for  en  Tid  af  ti  Aar.  Det  var  ingen- 
lunde alle  Rigmænd,  der  var  Folk  imellem  med 
ganske  beskedne  Indtægter,  som  fandt,  at  det  var 
en  Borgerpligt  at  hjælpe  paa,  hvad  Staten  forsømte. 
Hvordan  man  nu  for  Resten  ser  paa  Sagen,  hvad 
man  end  mener  om  Georg  Brandes,  saa  vil  ingen 
kunne  andet  end  anerkende  den  smukke  Offervillighed 
og  det  Initiativ,  som  ved  denne  Lejlighed  lagde  sig 
for  Dagen.  Den  enkelte  private  Mæcen  ledes  maaske 
af  blandede  Motiver;  her  var  Motiverne  rene  og 
enkle. 

Alligevel  kan  man  forstaa,  at  det  for  en  stolt 
og  uafhængig  Natur  som  Brandes  ikke  har  været 
ganske  let  at  modtage  Tilbudet,  der  bragte  ham  i 
Taknemlighedsforhold    til    saa    mange,     og    det    saa 

meget  mindre,  som  det  menneskelige  Sind  er  af 
omskiftelig  Natur,  og  man  derfor  ikke  altid  kan 
stole  paa,  at  den,  som  med  Glæde  støtter  en  i  Dag, 
ogsaa  vil  gøre  det  i  Morgen. 

Imidlertid  har  der  næppe  for  Brandes  været 
noget  Valg.  Han  har  følt,  at  han  hørte  til  i  Dan- 
mark, og  at  han  der  indtog  en  helt  anden  Plads  i 
Aandsliv  og  Samfund,  end  der  nogensinde,  trods  al 
Anerkendelse,  kunde  blive  ham  til  Del  derude.  Og 
desuden,  den  evige,  utrygge  Tilværelseskamp  i  et 
fremmed  Sprogsamfund  under  et  uafladeligt  Højtryk 
af  Arbejde!  Øst,  vest,  hjemme  bedst.  Han  tog 
hjem. 

I  Danmark  var  desuden  Situationen  saa  væsent- 
ligt forandret,  at  Udsigterne  til  en  anerkendt  Stilling 
og  et  frugtbait  Arbejde  syntes  langt  gunstigere  end 
ved  hans  Bortrejse  Ikke  blot  var  hans  Vennekreds 
betydeligt  udvidet  i  den  mellemliggende  Tid;  men 
gennem  Alliancen  mellem  det  politiske  og  det  litte- 
rære Venstre  var  Radikalismens  Indflydelse  vokset. 
Et  nyt  Brændpunkt  for  en  radikal  fritænkersk  Be- 
vægelse var,  som  tidligere  omtalt,  skabt  ved  „Stu- 
dentersamfundets" Stiftelse  i  Efteraaret  82.  Kort  sagt: 
Situationen  var  opklarende. 

I  Berlin  gaves  der  en  Afskedsfest  for  ham  i 
Hotel  Kaiserhofs  store  Sal,  hvor  en  Kreds  af  tyske 
Videnskabsmænd,  Forfattere,  Kunstnere  og  Poli- 
tikere, i  alt  over  100  Personer,  havde  indfundet  sig 
for  at  sige  ham  Farvel.  Af  Professorer  var  der 
Scherer,  Lazarus,  Steinthai  o.  fl.  Af  Forfatte] e 
Spielhagen,  Rodenberg,  Brødrene  Lindau, 
Hans  Hop  fen,  Karl  Frenzel  og  den  østerrigske 
Forfatter  Karl  Emil  Franzos.  Af  Politikere 
Lo  ve -Bochum   og  Kapp,    der  førte  Forsædet  ved 

Bordet.  Der  var  fire  officielle  Taler,  S cherer, 
Rodenberg,  Love-Bochum  og  Lazarus.  Bran- 
des' Tale  var,  som  hans  Taler  saa  ofte,  et  lille 
Mesterværk  af  poetisk  Veltalenhed  og  med  et  Præg 
af  Improvisationens  Friskhed  over  sig,  og  det  frem- 
hæves i  Referatet  i  „ Vossische  Zeitung" ,  at  den 
blev  holdt,  som  om  Taleren  henvendte  sig  til  hver 
enkelt  af  de  tilstedeværende: 

„Da  jeg  for  fem  Aar  siden  kom  her  til  Berlin", 
sagde  han,  —  „jeg  mindes  endnu  godt  den  Aften, 
der  faldt  en  fin,  kold  Regn,  og  jeg  gik  hen  „under 
Lindene"  forbi  de  lukkede  Butikker  —  da  randt 
mig  et  Ord  af  en  Romanhelt  i  Hu,  der  i  en  lignende 
Stilling  siger  til  sig  selv:  I  hele  denne  store  By- 
har  du  ikke  en  eneste  Ven  —  men  heller  ikke  en 
eneste  Fjende!"  Naar  jeg  nu  forlader  Berlin,  saa  tør 
jeg  vel  haabe  —  og  denne  Aften  beviser  det  tilfulde 
—  at  efterlade  mangen  Ven;  men  jeg  tror  endnu  i 
Dag,  at  jeg  ikke  har  nogen  Fjende  i  Berlin.  Det 
vil  sige,  jeg  har  i  fem  Aar  levet  i  denne  By  som 
stille  Privatmand,  jeg  har  ikke  deltaget  i  det  po- 
litiske Liv."  Saa  talte  han  om  Forholdet  mellem 
Dansk  og  Tysk  og  om  den  Paavirkning,  som  Dan- 
mark nødvendigt  modtager  fra  Tyskland.  „Det  maa 
De  vide:  de  Tider  er  begravne,  da  vi  i  Norden 
glædede  os,  naar  det  gik  ilde  til  i  Tyskland,  og 
sørgede  over  Tysklands  Velfærd.  Vore  Skæbner 
ere  nøje  knyttede  til  Deres.  Hersker  Lyset  her,  saa 
bliver  hos  os  lettere  Mørket  fordrevet;  hersker  i 
Tyskland  fri  og  skøn  Menneskekærlighed,  saa  tabe 
visse  Smaafolk  i  Norden,  der  gerne  vil  trælbinde 
Aandslivet,  Modet.  De,  som  ville  noget  godt,  er  i 
alle  Folkeslag  solidarisk  forbundne". 

„Derfor   tror  jeg   at  tale  ikke  blot  i  eget  Navn, 

men  i  en  hel  yngre  Slægt«  i  Norden,  naar  jeg  ud- 
taler det  Ønske :  Maatte  Tyskland  udvikle  sig  lykke- 
ligt og  rigt  —  og  maatte  det  ikke  gøre  dem,  der 
kende  og  vurdere  det  i  Norden,  det  alt  for  vanske- 
ligt at  tale  tysk  Væsens  og  tysk  Fremfærds  Sag!" 

„Mit  Hjærte  snører  sig  sammen  i  mit  Bryst, 
naar  jeg  tænker  paa,  at  netop  nu,  da  jeg  frivillig 
forlader  Tyskland,  maa  Hundreder  af  danske  Borgere 
sum  jeg,  nordslesvigske  Bondesønner,  der  mente  at 
have  en  Ret  til  at  bo  paa  deres  Fødejord,  ufrivilligt 
og  uden  noget  Festmaaltid,  forlade  Landet.  Jeg 
vover  ikke  at  udtale  mig  om  Retsspørgsmaalet,  men 
Tyskland  synes  mig  stort  nok  til  at  kunne  vise 
Høj  modighed". 

„Maatte  alle  den  Stærkes  og  Vældiges  Dyder 
udfolde  sig  i  Tyskland!  Meget  er  jo  alt  virkelig- 
gjort af  det,  som  de  Formartslige  haabede  for  det 
tyske  Rige.  Maatte  af  deres  Fremtidsdrømme  ogsaa 
alt  det  Ikke-Fantastiske,  der  endnu  ikke  er  opnaaet, 
blive  en  Virkelighed!  Maatte  der  forestaa  Tyskland 
en  stor  og  glorrig  Fremtid,  rig  paa  sand  Lykke  og 
sand  Hæder!" 

Jeg  har  anført  saa  stort  et  Stykke  af  denne 
Tale  for  at  vise  dem,  der  mene,  at  Nationalfølelsen 
er  kommet  over  Brandes  i  de  sidste  Aar,  at  det 
ikke  er  saa.  Georg  Brandes  har  altid  været  natio- 
nal, og  jeg  tror,  at  selv  hans  bitreste  Modstandere 
godt  kan  være  bekendt  at  anerkende  den  Ufor- 
sagthed, det  Mod,  hvormed  han  her  ved  en  stor 
og  festlig  Lejlighed  slog  til  Lyd  for  den  danske 
Sag.  Man  har  gjort  Georg  Brandes  Uret  ved  at 
skildre  det,  som  om  han  i  Udlandet  forraadte  Dan- 
mark. En  anden  Sag  er  det,  hvorledes  Brandes 
overfor  Udlandet  har  udtalt  sio-  om  danske  Forhold, 

og  det  er  sikkert  nok,  at  han  over  for  Udlandet  ofte 
har  stillet  sine  Modstandere  i  en  Belysning,  som  de 
ingenlunde  kan  være  tjent  med,  eller  behandlet  danske 
Forfattere,  der  stod  fremmed  overfor  ham,  med  en 
Partiskhed,  som  vel  kan  fortjene  Paatale,  noget, 
som  vi  i  det  følgende  vil  faa  Lejlighed  til  at  give 
Eksempler  paa. 

Endnu  i  Februar  Maaned  (den  26.)  begyndte 
Georg  Brandes  paa  Universitetet  i  København  sine 
Forelæsninger  over  „det  unge  Tyskland"  under  saa 
stor  Tilstrømning,  at  Forelæsningen  maatte  gentages. 

Vil  man  have  et  Indtryk  af,  hvilke  Følelser  man 
nærede  overfor  Brandes'  Hjemkomst  paa  Steder,  hvor 
man  betragtede  ham  med  Velvillie  uden  dog  at  høre 
til  hans  snævrere  Kreds,  kan  man  tage  for  sig  et 
Bind  af  „Illustreret  Tidende"  for  1883,  hvor  der  i 
Numrene  for  18.  og  25.  Februar  og  4.  Marts  findes 
tre  udførlige  Artikler  om  den  romantiske  Skole  i 
Frankrig  (Hovedstrømningernes  5.  Bind),  der  var 
udkommet  i  18S2.  Disse  Artikler  var  skrevne  af 
Bladets  daværende  Litteraturanmelder,  den  kyndige 
og  selvstændige  Hans  Vodskov,  I.  P.  Jacobsens 
Ungdomsven  og  fortrolige.  Artiklerne  fremkom  som 
en  Slags  Velkomst  i  Anledning  af  Brandes'  Hjem- 
venden,  og  Vodskov  benyttede  Lejligheden  til  at 
give  en  samlet  Oversigt  over  Brandes'  Udvikling, 
saaledes  som  han  fandt  den  afspejlet  i  „Hoved- 
strømningerne " . 

„Vi  staa  ved  et  Vendepunkt",  hedder  det  her, 
og  maa  uvilkaarligt  spørge :  „Hvilken  Betydning  vil 
Brandes'  Hjemkomst  faa  for  ham  selv  og  os.  Vil 
han  tage  det  Skridt,  der  endnu  skiller  ham  fra  det 
Højdepunkt,  hans  Talent  er  i  Stand  til  at  naa,  eller 
vil  han  maaske  ved  Synet  af  den  gamle  Kampplads 

falde  tilbage  og  paany  presse  sine  Tanker  og  Stem- 
ninger ind  i  det  snævre  polemiske  Panser  fra  1871? 
Vil  han  kunne  nøjes  med  at  føre  Kampen  paa  Viden- 
skabens rolige  Afstand?  Vil  han  blive  vor  Litteraturs 
eller  sit  Partis  Kritiker?  Her  er  meget  at  ønske  og 
meget  at  frygte,  og  her  er  meget  saa  vel  i  Roman- 
tismen som  i  Dr.  Brandes'  og  i  Partiets  hele  seneste 
Virksomhed,  der  i  den  Anledning  fortjente  at  gøres 
til  Genstand  for  en  lidt  udførligere  Undersøgelse." 

Denne  Undersøgelse  foretoges  da  i  den  sidste 
Artikel  (Numret  for  4.  Marts).  Forfatteren  indleder 
den  med  det  Spørgsmaal:  „Hvorledes  opfatter  Dr. 
Brandes  i  det  hele  sin  Rolle  som  Kritiker  over  for 
de  Digtere,  der  staa  ham  nær?  Søger  han  blot  at 
følge  dem  for  med  sit  klare,  overlegne  Blik  at  hjælpe 
dem  til  hurtigere  og  lettere  Selvforstaaelse,  eller  vil 
han  tvinge  dem  i  en  bestemt  Retning?  Herpaa  vil 
Betydningen  af  hans  Nærværelse  her  hjemme  for  en 
stor  Del  bero,  og  helt  uden  Midler  til  at  besvare 
Spørgsmaalet  er  vi  jo  ikke." 

Der  mindes  nu  om  Brandes'  sidste  polemiske 
Tilrettevisning  af  Drachmann  i  Anledning  af  dennes 
Frafald  fra  Partiet,  en  Tilrettevisning,  der  fremkom 
i  en  Avisartikel  i  „Politiken",  hvori  det  blandt  andet 
hed:  „Saa  længe  Drachmann  maatte  kæmpe  for  at 
vinde  sig  et  Navn,  var  anden  Kritik  end  den  under- 
støttende ikke  paa  sin  Plads ;  ti  der  var  Lyseslukkere 
nok  i  Pressen.  Nu,  da  den  Retning,  Drachmann 
tilhører,  har  sejret,  vilde  en  Kritik,  der  stak  sine 
Indsigelser  under  Stolen,  hverken  være  til  Nytte  for 
Læseverdenen  eller  for  ham." 

„Man  lægge  Mærke  til  dette  sidste.  Nu  har 
Drachmann  forsøgt  sig  paa  det  forskelligste,  lige  fra 
Eventyrdigtet  og  det  nationale  Epos  (Tordenskjold) 

til  Dramaet,  snart  fundet  det  rette  Felt  for  sin  Evne 
og  snart  grebet  fejl,  og  under  alt  dette  har  Kritiken 
ikke  fundet  det  nødvendigt  at  træde  vejledende  til; 
men,  saa  snart  han  blot  gør  Mine  til  at  fjerne  sig 
fra  Partiet,  saa  maa  der  skydes  med  skarpt." 

Det  hævdes  nu,  at  Kritikerens  Opgave  er  at 
indtage  en  mæglende  og  fortolkende  Stilling  mellem 
Digterne  og  Publikum;  denne  Stilling  kan  han  ud- 
fylde paa  højst  forskellig  Maade,  lige  fra  den  barn- 
ligste Retten  Stil  og  Given  Karakter  til  den  dybeste 
Forstaaelse  af  Poesien  som  Udtryk  for  Slægtens 
aandelige  Liv;  men  vil  han  opgive  denne  Mel- 
lemstilling og  blive  Fører,  er  han  ikke  læn- 
gere Kritiker." 

„Det  overraskende  og  stødende  i  G.  Brandes' 
Teori  om  Kritiken  ligger  i,  at  han  bruger  Ordet 
Kritik  i  flere  Betydninger.  Naar  en  Litterærhistoriker 
analyserer  et  Digterværk,  og  naar  Digtere  eller  Tæn- 
kere eller  Sektførere  underkaste  det  bestaaende  en 
Prøvelse,  saa  kalder  Dr.  Brandes  det  ene  for  Kritik 
saa  vel  som  det  andet  og  er  ikke  langt  fra  at  hævde, 
at  social  og  religiøs  Opposition  maa  blive  den  litte- 
rære Kritiks  Hovedopgave.  I  sin  Praksis  er  Brandes 
langt  ude  over  dette.  Hans  Bog  om  den  franske 
Romantik  viser,  at  han  her  har  lært  at  nøjes  med 
den  berettigede  og  indirekte  frigørende  Indflydelse, 
som  en  strengt  saglig  og  videnskabelig  Fremstilling 
af  Fortidens  aandelige  Bevægelser  altid  vil  have, 
men  teoretisk  søger  han  her  endnu  at  forsvare  sit 
Emigrant-Standpunkt." 

„Skulde  man  med  ét  Ord  betegne  Resultatet  af 
Kampen  fra  1871,"  hedder  det  videre,  „kunde  man 
sige,  at  Brandes  sejrede  paa  det  æstetiske,  men  blev 
slaaet  paa  det  religiøse  Omraade.    Hvor  ensidigt  han 

end  gik  til  Værks,  hvor  blindt  han  end  oversaa  alle 
de  Tilknytningspunkter,  vor  Poesis  hjemlige  Udvikling 
bod  ham,  saa  anslog  hans  æstetiske  Program  dog 
de  rette  Strenge  og  fandt  Ord  for  det,  som  de 
fremmeligste  blandt  de  Unge  usikkert  følte  eller 
langsomt  søgte  at  arbejde  op  ...  .u 

„Anderledes  paa  det  religiøse  Omraade.  Ogsaa 
her  var  der  frisindede  Kræfter  nok,  hvis  Anskuelse 
paa  væsentlige  Punkter  stemmede  med  Dr.  Brandes', 
og  nere  kom  der  til;  men  hverken  de  ældre  eller  de 
yngre,  Wilkens  og  Kromann  saa  lidt  som  Høff- 
ding, Theodorus  eller  A.  C.  Larsen  lykkedes 
det  Brandes  at  faa  med.  Der  lod  sig  skrive  et  meget 
fornøjeligt  litterærhistorisk  Kapitel  om  den  fornøje- 
lige Maade,  hvorpaa  disse  Mænd  stillede  sig  til  „den 
frie  Tanke"  og  den  til  dem,  om  alle  de  smaa  Riv- 
ninger, der  her  fandt  Sted,  men  selve  Faktum,  at 
ikke  en  af  dem,  som  paa  det  Felt  havde  Avtoritet, 
fuldt  ud  har  billiget  den  frie  Tankes  Metode  og 
Program,  det  er  der  vel  ingen,  der  vil  nægte." 

„Og  dog  var  det  mellem  disse  Mænd,  at  Brandes 
fra  1882  naturligt  maatte  tage  Plads;  men  vil  det 
ske?  Det  er  jo  nemlig  det  vanskelige  og  næsten 
pikante  ved  Sagen,  at  Brandes,  idet  han  vender  til- 
bage, møder  sig  selv  lyslevende,  som  han  var  under 
den  første,  hidsige  Polemik  i  1872,  og  alle  de  smaa 
hidsige  Terrorister,  der  er  skudt  op  i  hans  Spor,  ville 
jo  gøre  højrøstet  Fordring  paa  ham  .  .  .  ." 

„Det  er  komisk  at  se  disse  smaa  Fritænkere 
træde  frem  for  det  danske  Samfund,  der  for  det  brede 
Lags  Vedkommende  stadig  lever  i  det  lykkeligste 
Ægteskab  med  Kristendommen  og  med  høj  Patos 
erklære,  at  det  burde  skamme  sig  ved  at  leve  lykke- 
ligt   med  en  saadan  Kone,   især   da  brave   Mænd   i 


71 

Udlandet  for  længst  have  skilt  sig  ved  hendes 
Lige.  .  .  .  Men  Sagen  er,  at  det  virkelige  Arbejdes 
Omvej  slet  ikke  tiltaler  de  smaa  Martyrer.  ...  Et 
Fritænkerparti,  der  i  tolv  Aar  har  ført  det  store  Ord 
og  paastaaet,  at  over  dem  alene  hvilede  Fremskridtets 
og  Forskningens  Aand,  og  som  dog  i  al  denne  Tid 
ikke  har  fremmet  et  eneste  originalt  Arbejde,  det 
være  sig  af  eksegetisk,  religionshistorisk,  psykologisk, 
etisk  eller  kulturhistorisk  Art,  et  saadant  Parti  kan 
man  vanskelig  tage  alvorligt;  men  maaske  er  de 
smaa  lovligt  undskyldte".  .  . 

Man  ser.,  hvorledes  det  uansvarligt  radikale 
Avisskraal  af  anonyme  Uvidenheder  allerede  den 
Gang  faldt  en  Mand  som  Vodskov  for  Brystet. 
Unægtelig  blev  det  ikke  bedre  senere. 

Vodskovs  Artikel  var  anlagt  paa  at  jævne  Vejen 
for  den  tilbagevendende  Brandes,  dels  ved  at  stemme 
Publikum  venligt  og  forstaaende  over  for  ham,  dels 
ved  at  lægge  Brandes  paa  Sinde,  hvad  man  ventede 
sig  af  ham.  Vodskov  sluttede  sin  Artikel  med  at 
rette  en  Opfordring  til  Brandes  som  den  eneste,  der 
havde  Evne  og  Autoritet  dertil,  om  at  lede  den  litte- 
rære og  religiøse  Bevægelse  ind  i  et  frugtbarere 
Spor  og  faa  den  ulidelige  Tone,  som  den  hjemlige 
Polemik  havde  anslaaet,  til  at  høre  op. 

Ingen  vil  nægte  Rigtigheden  af  den  sidste  Be- 
tragtning; men  det  var  paa  den  anden  Side  at  for- 
udse, at  den  maatte  blive  frugtesløs,  fordi  det  ikke 
var  Brandes  givet  at  blive  den  ordnende  Kraft.  Agi- 
tator, som  han  fra  Naturens  Haand  er,  ligger  intet 
ham  fjærnere  end  at  holde  igen.  Hans  Valsprog  er 
Paul  Heyses: 

Auf  Schritt  und  Tritt  sich  aufzupassen, 
•\vas  sol]  das  frommen? 

Wer  nicbt  wagen  darf  sich  gebn  zu  lassea, 
vvird  nielit  weit  kommen. 

Han  er  Kunstner  og  Agitator ,  ikke .  Statsmand  og 
Organisator,  hvor  meget  han  end  beundrer  en  Bis- 
marcks  Styreevne  og  faste  Haand.  Men,  selv  om 
han  havde  været  en  Leder  i  stor  Stil,  hvad  havde 
der  været  at  stille  op  over  for  den  tiltagende 
Forvirring  i  hine  Aar,  da  provisoriske  Finans- 
love, Riffelbevægelse,  Gendarmlov,  Estrup-Attentat, 
Fængsling  af  Folketingets  Formand  (Berg)  fulgte 
Slag  i  Slag?  Da  Pingel  i  Følge  sit  eget  ufor- 
kastelige Vidnesbyrd  rejste  rundt  i  Landet  og 
skildrede  den  franske  Julirevolution  med  den  løn- 
lige Bagtanke,  at  vi  selv  i  en  nær  Fremtid  kunde 
faa  Brug  for  en  lignende1).  Besindighed  og  Maade- 
hold  var  fremmede  Ord  i  de  Tider  og  vedblev  at 
være  det  længe  efter.  Men  selv  under  roligere  For- 
hold vilde  det  næppe  have  ligget  for  Brandes  at  være 
Fredstifter  og  Mægler.  Han  er  nu  en  Gang  for  alle 
Ekstremets  Mand,  som  Drachmann  er  Indignationens. 
Men  det  var  i  Grunden  Synd,  at  Brandes  fra  sit 
rolige  Berlinerasyl  skulde  blive  kastet  ind  i  denne 
Malstrøm  af  hvirvlende  Vanvid,  hvor  Journalistikkens 
Skumflager  fejedes  rundt  og  blændede  Sind  og  Sans. 

Det  skulde  snart  vise  sig,  at  Brandes  ikke 
agtede  at  følge  det  af  Vodskov  anviste  Spor:  at 
kæmpe  paa  Videnskabens  rolige  Afstand  og  at  blive 
den  danske  Litteraturs,  ikke  sit  Partis  Kritiker. 

Han  kunde  svare  med  det  bekendte  Motto  fra 
„Emigrantlitteraturen":  „Ich,  was  mich  betrifft,  bin 
iiberall  Feuer." 

Hans    Hjemkomstaar    betegnes    ved    Udgivelsen 


')  V.  Pingel:  Et  politisk  Tilbageblik  1891  Pag.  6. 

af  tvende  Bøger:  „Mennesker  og  Værker  i  nyere 
europæisk  Litteratur"  og  „Det  moderne  Gennem- 
bruds Mænd".  Den  første  af  dem  bestaar  af  Optryk 
af  ældre  Arbejder  fra  Berliner-Tiden  (alene  med 
Undtagelse  af  den  sidste  Del  af  Stykket  om  Carl 
Snoilsky).  Det  er  da  ikke  fra  denne  Bog,  at  man 
særlig  kan  hente  Varsler  med  Hensyn  til  Brandes' 
fremtidige  Kurs.  Saa  meget  sikrere  kan  man  gøre 
det  fra  den  anden.  Her  befinder  Forfatteren  sig  paa 
dansk  Grund,  midt  i  Nutiden,  ja  midt  i  Øjeblikkets 
Situation.  Han  kommer  nødvendigvis  til  at  tage 
Stilling  til  alt  det,  der  rører  sig  i  vort  Samfund. 
Det  er  den  gamle  Valplads,  han  færdes  paa,  og 
Standarten  er  den  gamle.  Dens  Indskrift:  For  eller 
imod.     Hvad  der  ikke  er  med,  spreder. 

Allerede  paa  Tærsklen  til  Værket,  paa  dets  Titel- 
blad, genfinde  vi  den  samme  Dobbelthed,  den  samme 
Sammenkobling  af  noget  uensartet,  som  betegnede 
Brandes'  tidligere  Optræden  i  Hal  v  fjers  em  e.  Ti  hvad 
er  Gennembruddet?  Er  det  en  ny  Tids  Fordring 
til  Virkelighedsstudium  og  indtrængende  Virkelig- 
hedsskildring i  Modsætning  til  en  tidligere  Tids  va- 
gere, mindre  konkrete  Stil?  Eller  er  det  hele  det 
Indbegreb  af  religiøse,  etiske  og  sociale  Doktriner 
og  Nyopfattelser,  som  Brandes  i  sine  „Hovedstrøm- 
ninger" havde  villet  sætte  under  Debat?  Eller  er 
det  for  at  sige  det  endnu  knappere  hint  vage  Begreb 
af  Naturalisme,  som  han  har  betegnet  ved,  at  Stand- 
punktet er  taget  udenfor  de  aabenbarede  Religioner  ? 
Bogen  selv  giver  ingen  Forklaring.  Man  véd  imid- 
lertid andensteds  fra,  at  Brandes  havde  tænkt  paa 
at  medtage  H.  Brøchner  i  denne  Bog  og  ingen- 
lunde opgav  det  af  principielle  Grunde.  For  saa 
vidt   synes  Standpunktet  at  være  det  sidste,  og  Me- 

n ingen  med  Bogen  var  da  den,  at  skrive  en  Bog 
om  de  nordiske  Fritænkere.  Men,  i  saa  Fald  er 
Tyngdepunktet  jo  lagt  helt  udenfor  Litteraturen? 
Og  hvor  mange  andre  Forfattere  kunde  da  ikke  med 
lige  saa  lidt  eller  lige  saa  megen  Ret  have  været 
medtaget?  Flere  af  de  medtagne  Digtere  er  jo  des- 
uden udpræget  religiøse  (Bjørnson  f.  Eks.),  selv  om 
de  ikke  er  ortodokse,  og  hvor  mange  af  vore  gamle 
var  vel  det?  Det  er  da  ikke  her,  at  Gennembruds- 
formen  kan  søges.  Men,  hvis  der  kun  tænkes  paa 
Skildringens  Realisme,  paa  det  indtrængende  A^irke- 
lighedsstudium,  det  detaljerede  Maleri  og  den  psy- 
kologiske Indtrængen,  hvorfor  da  ikke  lige  saa  godt 
medtage  en  hel  Række  af  andre  Forfattere  f.  Eks. 
Goldschmidt,  eller  hvis  han  er  for  gammel,  saa 
Bergsøe,  Topsøe,  Rudolf  Schmidt,  Bang, 
Gjellerup.  Den  sidste  synes  overhovedet  i  enhver 
Henseende  kvalificeret  til  at  bære  Prædikatet  Gen- 
nembrudsmand. 

Denne  Udvælgelsens  Vilkaarlighed  blev  da  ogsaa 
paatalt  fra  flere  Sider,  bl.  a.  af  Herman  Bang  i 
en  Anmeldelse  i  „Nationaltidende"  for  13.  Dcbr. 

„Det  moderne  Gennembruds  Mænd",  hedder  det 
her,  „er  Brandes'  første  Ord  (efter  Eksilet)  til  den 
Ungdom,  han  havde  forladt.  Og  denne  Ungdom 
genfinder  i  den  tilbagekomne  helt  den  gamle  Parti- 
høvding.  Aarene  have  intet  ændret.  Vi  se  det  af 
hans  Bog  paa  dobbelt  Vis.  Hans  kritiske  Metode  er 
helt  den  samme,  og  hans  af  Partihensyn  farvede  Syn 
er  uforandret." 

„Saaledes  er  „det  moderne  Gennembruds  Mænd" 
bleven  en  Partirevu,  ikke  et  litterært  Gennembruds 
Historie." 

„I  hvilken  Grad   disse  Portrætter  er  tegnede  af 

en  Høvding,  der  portrætterer  sine  Venner,  vil  ses  af 
et  eneste  overbevisende  Eksempel.  Forfatteren  af 
„Jason  med  det  gyldne  Skind"  er  ikke  taget  med, 
og  dog  udkom  „Jason  med  det  gyldne  Skind1'  Aa- 
ret  før  „Marie  Grubbe",  nemlig  Efteraaret  1875. 
Følgen  af,  at  G.  Brandes  har  ladet  denne  Opgave 
ligge,  er  den,  at  han  har  mistet  meget  af  sin  Autoritet 
i  al  Fald  hos  den  enkelte,  der  havde  troet  ham  stor 
nok  til  at  kunne  skrive  om  Ideers  Vækst  og  Ind- 
flydelse, ikke  om  Venners  Fremgang." 

Dernæst  fremhæver  Bang,  at  Brandes'  hele  kri- 
tiske Metode  er  lige  saa  mærkeligt  uforandret.  „Dr. 
Brandes'  Kritik  er  en  sjælden  Mosaikkunst,  der  op- 
søger hver  Detail,  forelsker  sig  i  Enkeltræk  og  op- 
lyser rundt  om  i  Personligheden,  han  vil  skildre, 
med  saa  udmærket  sande  Bemærkninger,  at  de  oplyse 
som  Lyn.  Men  han  savner  ofte  den  Kraft,  der  sætter 
lige  ind  paa  det  menneskelige.  Han  opholder  sig 
saa  længe  ved  Kunstneren  i  J.  P.  Jacobsen,  at  vi 
slet  ikke  faar  noget  rigtigt  Billede  af  Mennesket"1). 

„Det  moderne  Gennembruds  Mænd"  er  mere 
som  en  Række  aandfulde  Randgloser,  nedskrevet  af 
en  Mester  til  en  Serie  af  Forfatteres  Værker,  end 
det  er  Portrætter.  Af  Portrættet  fordrer  man  større 
Tydelighed  og  mere  Konturens  Kraft." 

Efter  at  have  lovprist  Brandes'  Stil  i  høje,  men 
ingenlunde  overdrevne  Toner,  slutter  han  med  at 
sige:  „Men  dens  Ord  brænde  ikke  mere.  Den  har 
ingen   Flammer.     Den   „tændende"  Evne  lader  ikke 


')  Heri  har  Bang  sikkert  nok  Ret.  Skildringen  af  For- 
fatterens Stil  er  altid  udmærket.  Se  f.  Eks.  Tegner,  mens  kan 
ikke  har  formaaet  at  sammensmelte  Kunstneren  og  Mennesket 
til  en  Helhed. 

mere  Ordene  gløde  langs  Siderne.  Det  er  ikke 
mere  denne  Aand,  der  gyder  Ild  i  Aarerne." 

Brandes  svarede  i  „Morgenbladet"  for  16.  Dcbr. 
paa  Spørgsmaalet  om,  hvorfor  V.  C.  S.  Topsøe  ikke 
var  medtaget.  Først  forklarer  han,  at  Topsøe  saa 
længe  han  levede,  ikke  skyede  noget  Middel  til  at 
skade  ham  (Brandes)  personligt. 

„Det  er  mig  efter  mit  hele  Naturel  ikke  muligt 
at  karakterisere,  hvor  jeg  føler  en  altfor  levende 
personlig  Modbydelighed.  Jeg  vil  ikke  give  en  saa- 
dan  Følelse  Luft  imod  en  afdød,  da  jeg  ikke  gav 
den  Luft  mod  den  levende.  Jeg  har  kendt  til  Top- 
søe fra  mit  17.  Aar  af,  og  mit  Indtryk  af  hans  Ka- 
rakter er  et  saadant,  at  jeg  betvivler  min  Evne  til 
at  klæde  det  i  parlamentariske  Udtryk.  Hvad  hans 
litterære  Virksomhed  angaar,  ser  jeg,  at  han  havde 
et  —  af  Goldschmidt  og  Tnrgenjew  stærkt  paa- 
virket —  Formtalent;  men  jeg  anslaar  dette  ikke 
højt,  ser  det  bestandigt  altereret  af  en  Karakter,  jeg 
ikke  agter,1)  og  tillægger  det  saa  at  sige  ingen  Be- 
tydning med  Hensyn  til  „det  moderne  Gennembrud". 

Bang  svarede,  at  han  ikke  havde  ventet  en  saa 
aabenhjærtig  Tilstaaelse  af  sin  Opfattelses  Rigtighed, 
naar  han  havde  ytret  Tvivl  om  Brandes'  Upartisk- 
hed. Men  med  Hensyn  til  det  Angreb,  som  Brand- 
des havde  rettet  paa  den  afdødes  Karakter,  maa  han 
betegne  det  rent  ud  som  usømmeligt,  fordi  han  be- 
tvivler, at  Brandes'  Bekendtskab  til  Topsøe  som 
Menneske  overhovedet,  havde  været  et  saadant,  at 
det    gav    ham  Ret    til  at  bedømme  hans   Karakter. 


')  Med  Hensyn  til  G.  Brandes'  Agtelse  for  andre  Gennem- 
brudsmænd,  er  det  i  Tidens  Lob  gaaet  op  og  ned.  Det  er  ingen 
god  litterær  Maalestok. 

Men  Ulykken  er,  at  Dr.  Brandes'  svævende  Ord  give 
Læseren  Indtrykket  af  et  saadant  personligt  Kend- 
skab. Dette  er  ikke  til  Ære  for  Dr.  G.  Brandes 
(„Nationaltidende",  20.  Dcbr.) 

En  anden  Indsigelse  fremkaldte  denne  Bog* 
Det  var  Drachmann,  der  havde  følt  sig  krænket 
ved  den  Maade,  hvorpaa  hans:  „Derovre  fra  Græn- 
sen" var  omtalt  i  Brandes'  Essay.  Han  begynder 
sin  Artikel  („Dagbladet",  11.  Dcbr.)  saaledes: 

„Hr.  Dr.  Georg  Brandes  har  i  disse  Dage  ud- 
givet en  Bog:  „Det  moderne  Gennembruds  Mænd". 
Efter  Doktorens  Skøn  begynder  det  moderne  Gen- 
nembrud med  Bjørnstjerne  Bjørnson  —  og  en- 
der med  Hr.  Erik  Skram.  Jeg  véd  ikke,  om  mine 
ærede  Kolleger  i  „Gennembruddet"  synes  om  denne 
Bog;  jeg  gør  det  ikke."  Han  beklager  sig  over,  at 
„Derovre  fra  Grænsen"  er  omtalt  som  et  litterært  Pro- 
jekt, der  var  saa  at  sige  bestilt  hos  ham  af  en  af  „det 
nittende  Aarhundredes"  Udgivere  en  Dag,  da  man 
forhandlede  om  litterære  Projekter. 

„Dette  er  en  Taktløshed,"  udbryder  Drachmann, 
„blandt  de  mange  af  Hr.  G.  B.  &  Co.s,  det  er  en 
Anmasselse,  det  er,  for  at  tale  Dansk,  frækt!" 

Saa  følger  en  —  særlig  naar  man  mindes  Nyt- 
aarsfejden  —  overraskende  Parallel  mellem  Drach- 
mann og  Carl  Ploug.  „Hr.  Dr.  Ploug",  hedder 
det,  „vil  ikke  tage  mig  det  helt  ilde  op,  naar  jeg 
gør  opmærksom  paa,  at  hvor  meget  der  end  har 
skilt  ham  og  mig  og  stadig  skiller  os,  saa  har  vi 
haft  én  Skæbne  til  fælles  —  ligesom  det  er  vitterligt, 
at  vi  har  dybere  Jordbundsrødder  til  fælles,  som  en 
virkelig,  redegørende  Litteraturhistoriker  nok  skal 
kunne  paapege,  naar  det  litterære  Regnskab  en  Gang 
opgøres    for  60 — 70 — 80.     Han  har  som  den  mod- 

nere  Mand,  jeg  som  langt  yngre,  ifølge  noget  fæl- 
les usammensat,  ureflekteret,  gennem  en  længere  og 
kortere  Række  af  Arbejdsaar  staaet  i  et  litterært- 
personligt  Forhold  til  nogenledes  den  samme  Natur: 
en  spredt  kundskabsrig,  pointeret  virtuosmæssig,  paa 
samme  Tid  tør  og  klam  litterær  Dressør,  der  impone- 
rede ved  at  snakke  sort." 

Denne  Sammenstilling  af  Brandes  med  „Fædre- 
landets" forsvundne  Clemens  Petersen,  der  en 
Tid  havde  spillet  Kritikens  Førsteviolin,  er  unægte- 
ligt mere  velment  end  rammende.  Men  Drach- 
manns Blod  var  kommet  i  Kog  og  under  saadanne 
Omstændigheder  slaar  man  som  bekendt  i  Blinde. 

Han  fortsætter:  „Dette  skal  en  Gang  siges 
d'Hrr.  og  siges  med  Eftertryk,  at  hvilke  personlige 
og  litterære  Tjenester  en  eller  nogle  af  „det  moderne 
Gennembruds  Mænd"  har  modtaget  fra  deres  private 
eller  offentlige  Kontor,  saa  skrives  hverken  den 
danske  eller  noget  Lands  bedre  Litteratur,  under 
nogen  som  helst  Betingelse,  fra  noget  som  helst 
Synspunkt,  paa  den  Bestillingsmaade,  der  smager  af 
Butikken,  af  Grossistlageret,  hvortil  man  kunde  an- 
tage, at  de  Herrer  med  deres  underjordiske  Rødder 
er  knyttet." 

Og  han  slutter  med  en  Bemærkning  om,  at  „saa 
længe  de  i  deres  Kritiker  og  Essays  vedbliver  at 
tage  Litteraturen  paa  en  saa  letfærdig  Maade,  saa 
længe  vil  deres  nervøse,  krampagtige  Forsøg  paa  at 
kue  og  tvinge  Litteraturen  være  lige  saa  afmægtige 
overfor  de  yngre,  som  deres  blinde  Raseri  mod  alle 
de  ældre  har  vist  sig  at  være  virkningsløst  og  skæbne- 
svangert for  dem  selv." 

Det  gør  da  ogsaa  et  lidt  underligt  Indtryk  at 
se  Drachmann  indrulleret  blandt  -det  moderne  Gen- 

nembruds  Mænd",  netop  i  det  samme  Aar,  som  han 
i  „Skyggebilleder"  tilkastede  den  hele  „moderne" 
Tidsstrømning  sin  Handske  og  „planter  sin  knyttede 
Haand  i  Tidens  sminkede  Fjæs",  mens  han  med  Af- 
sky „vender  sig  fra  det  Kadaver,  som  Kunstens 
Skiftinger  med  Vellyst  roder  i". 

Brandes'  Essay  om  Drachmann  er  sikkert  Bo- 
gens svageste.  Der  er  Steder,  hvor  det  former  sig 
som  et  polemisk  Indlæg,  i  hvilket  Brandes'  selv  er 
Part,  naar  han  saaledes  i  Modsætning  til  Drach- 
manns Paastand  om,  at  Tiden  tørster  efter  at  skrive 
en  Gud  paa  sin  Fane,  forsikrer,  at  de  udviklede 
ikke  føler  nogen  Trang  til  at  se  et  mystisk  Navn 
paa  deres  Fanedug.  Derom  kan  Meningerne  vel 
være  delte.  Heller  ikke  er  det  lykkedes  Brandes, 
saaledes  som  han  i  Forordet  til  Bogen  har  betegnet 
sin  Hensigt,  at  karakterisere  de  „Gennembrudsmænd", 
han  behandler,  paa  en  saadan  Maade,  at  „hverken 
hans  personlige  Forhold  til  Begivenhederne  eller 
hans  personlige  Kendskab  til  Forfatterne  virkede 
forstyrrende  paa  Fremstillingens  Objektivitet".  Naar 
han  saaledes  om  Drachmanns  skønne  Digt:  „Se,  nu 
er  Vindene  milde"  med  dets  Lovprisning  af  evig 
Elskov  gør  den  spydige  Anmærkning,  at  det  er 
rettet  til  den  fjerde  eller  femte  forskelligt  betegnede 
Kvinde,  Drachmann  besynger,  saa  vilde  denne  Be- 
mærkning næppe  være  flydt  ham  i  Pennen,  om  ikke 
Drachmanns  private  Kending  havde  hvisket  hans 
Kritiker  den  i  Øret. 

En  væsentligere  Indvending  mod  dette  Essay 
er  dog  den,  at  Vurderingen  af  de  forskellige  Perioder 
i  Drachmanns  Produktion  og  Bestemmelsen  af  dens 
Op-  og  Nedgange  er  saa  paafaldende  urigtig,  naar 
det    hævdes,    at  Nedgang  er  indtraadt,    hver   Gang 

Drachmann  har  forladt  den  lige  radikale  Fremgangs- 
linie  og  indladt  sig  i  tvetydige  Forbindelser  med 
konservative  Interesser.  Det  vil  forekomme  mange, 
at  Drachmanns  Digterevne  netop  udfolder  sig  frodigst 
og  ejendommeligst  paa  romantisk  og  folkelig  Grund. 
En  saadan  Lov  for  digterisk  Produktion,  som  den  af 
Brandes  angivne,  lader  sig  ikke  opstille.  Vi  behøver 
for  Drachmanns  Vedkommende  kun  at  minde  om, 
at  just  i  Tiden  efter  hans  første  Brud  med  Ret- 
ningen i  „Derovre  fra  Grænsen"  fulgte  nogle  af  hans 
bedste  Bøger  f.  Eks.  „Sange  ved  Havet"  og  den  i 
hvert  Fald  af  Brandes  selv  højt  priste  „Paa  Sømands 
Tro  og  Love",  ligesom  Drachmanns  fineste  og  ynde- 
fuldeste Digtsamling  „Ranker  og  Roser"  skriver  sig 
fra  denne  Tid.  Og,  da  Drachmann,  efter  en  kort 
Tid  atter  at  have  slaaet  sig  løs  i  Radikalisme,  i  1881 
paany  vender  sig  polemisk  mod  denne,  skete  det  i 
Svend  Trøsts  „Gamle  Guder  og  ny",  en  Bog,  som 
Brandes  med  Rette  roser,  og  som  utvivlsomt  inde- 
holder nogle  af  hans  modneste  og  skønneste  Digte *). 
Det  ser  heller  ikke  godt  ud,  naar  Brandes  i 
Drachmanns  Svingninger  kun  vil  se  en  Leflen  med 
Publikum  eller  med  Magthaverne;  det  tilkommer 
næppe  en  Kritiker  at  dømme  om  en  Forfatters  per- 
sonlige Motiver,  der  ikke  med  Sikkerhed  kan 
kendes,  og  skal  der  endelig  tales  om  Beregning  og 
Spekulation,  ligger  den  Bemærkning  nær,  at  der 
med  fuldt  saa  gode  Chanser  lod  sig  spekulere  i  mod- 


*)  Drachmanns  første  Brud  med  Retningen  betegnes  ved 
„Derovre  fra  Grænsen"  (1877).  I  Indledningsdigtet  til  „Ungdom 
i  Digt  og  Sang"  (1879)  er  han  „atter,  hvad  han  var  først".  I 
„Vandenes  Datter"  og  Svend  Trøsts  Sange  kæntrer  han  paany  op- 
holder denne  Stilling  til  han  i  Firsernes  Slutning  kommer  i 
Konflikt  med  Samfundet.     (Edith- Perioden). 

sat  Retning,  da  jo  det  radikale  Parti  i  Litteraturen 
allerede  Aaret  før  (1882)  af  Brandes  siges  at  have 
sejret.  Hvis  Drachmanns  hyppige  Stemningsomslag, 
der  kan  være  bestemte  af  mange  forskellige  Mo- 
tiver, skulde  tilskrives  Beregning,  saa  maa  det  i 
hvert  Fald  siges,  at  han  har  regnet  slet,  da  man 
ikke  styrker  sin  Kredit  ved  saa  hurtige  og  lune- 
fulde Omslag. 

Men,  selv  om  „Det  moderne  Gennembruds  Mænd" 
saa  vel  i  sin  Plan  og  Anordning  som  i  mange  af 
sine  Enkeltheder  bærer  Partistemplets  Præg,  er  der 
selvfølgeligt  meget  udmærket  i  Enkeltskildringerne 
og  Karakteristiken  af  de  valgte  Forfattere,  særligt 
af  de  store  norske  Forfattere,  hvis  Billeder  er  om- 
hyggeligt udførte.  Trods  den  store  Afstand  i  Livs- 
anskuelse og  Temperament,  er  Bjørnson  behandlet 
med  ikke  ringe  Sympati,  en  Sympati,  der  dog  ikke 
ret  griber  det,  som  af  andre  vil  opfattes  som  det 
centrale.  Der  er  ogsaa  i  Brandes'  senere  Behand- 
linger af  Bjørnson  (se  de  samlede  Skrifter)  saa  megen 
Kritik  og  saa  mange  Indvendinger,  at  Anerkendelsen 
næsten  drukner  i  den. 

At  Bang  for  øvrigt  har  haft  Ret  i  den  Dom, 
han  fældede  om  Bogen,  at  den  var  et  Partiskrift, 
er  bleven  indrømmet  af  Partiet  selv.  Da  nemlig 
andenUdgave  af  „det  moderne  Gennembruds  Mænd" 
udkom  26.  September  1891,  havde  Brandes  medgivet 
den  et  Motto: 

Der  Kongen  han  red  af  Gurreborg, 
hannem  fulgte  vel  hundrede  Svende: 
men  før  han  red  over  Riberbro 
da  var  han  Mand  alene. 

„Politiken"  knyttede  hertil  følgende  Betragt- 
ninger :    „Bogstaveligt  passer  ikke  dette  paa  én  Gang 

stolte  og  skælmske  Motto;  ti  af  de  i  „Gennem- 
bruddet" skildrede  Svende  vil  da  baade  Se  han- 
do  rp li  og  Skram,  ikke  at  tale  om  Forfatterens 
egen  Broder,  heller  end  gerne  endnu  slaa  Følge; 
men,  sikkert  nok,  siden  Dr.  G.  Brandes  i  1882  vendte 
hjem  fra  Tyskland,  har  meget  forandret  sig  i  Litte- 
raturens .Rige.  Brydninger  har  der  været,  Kampe 
og  Sejre,  Frafald  og  Kry  ben  til  Korset.  Afgørende 
er  det  dog,  at  i  Danmark  har  kun  den  Litteratur 
haft  Livskraft,  som  endnu  strider  paa  Grundlag  af 
Principerne  fra  1871"  osv. 

Hvad  er  det  nemlig  for  et  Synspunkt,  der  her 
er  anlagt?  Det  er  jo  et  rent  personligt,  om  de  ved- 
kommende Forfatteres  mer  eller  mindre  venskabelige 
Stilling  til  Georg  Brandes  og  —  maaske  til  „For- 
fatterens egen  Broder".  Et  besynderligt  litterært 
Vurderingsprincip.  Ti  ingen  tør  vel  nægte  om  Ibsen, 
Bjørnson  eller  Drachmann,  at  de  digterisk  har  udvik- 
let sig,  eller  paastaa  at  de  har  forladt  den  Fremgangs- 
linie,  som  deres  yngre  Værker  indslog.  Og  —  selv 
om  man  spørger  om  Naturalisme  i  brandesk  For- 
stand, saa  er  Bjørnson  jo  netop  i  Aarenes  Løb  bleven 
mere  naturalistisk  end  han  var  ved  Begyndelsen  af 
Firserne,  da  Brandes'  Essay  blev  til.  Og  hvem  vil- 
mene  om  Ibsen,  at  han  er  faldet  fra  eller  krøbet  til 
Korset?  Der  er  dem,  der  vil  mene  og  efter  hvad  de 
paastaa,  er  dette  ogsaa  Ibsens  egen  Mening,  at  han  alle 
Dage  følte  sin  Digtning  i  god  Forstaaelse  med  Kristen- 
dommen, uden  derfor  at  være  særligt  orthodoks; 
men  Spørgsmaalet  har  ikke  haft  nogen  særlig  Ak- 
tualitet i  Ibsens  Digtning.  Men  ellers  krøbet  til 
Korset?  Hvordan?  Hvis  d'Hrr.  Bjørnson  og  Ibsen 
vare  Gennembrudsmænd  for  en  god  Snes  Aar  siden, 
saa  tør  vi  indtil  videre   antage,   at   de   af  de  samme« 


Grunde  er  det  endnu,    hvad  enten  de  rider  i  Georg 
Brandes'  Følge  eller  ikke1). 

Med  mere  ublandet  Velbehag  fordyber  man  sig 
i  den  store  Bog  om  „Berlin  som  Rigshovedstad", 
der  udkom  heftevis  i  1884 — 85.  Den  indeholder 
Udbyttet  af  Brandes'  tyske  Studier,  der  dog  paa 
ingen  Maade  indskrænker  sig  til  Rigshovedstaden, 
men  omspænde  alt,  hvad  tysk  er,  Politik,  sociale 
Forhold,  Litteratur  og  Selskabsliv.  Man  ser,  med 
hvilken  lidenskabelig  Energi  Brandes  her  har  for- 
dybet sig  i  sit  Emne  og  følger  ham  trygt  som  Cice- 
rone i  de  fremmede  Forhold,  hvor  det  betyder 
mindre,  om  hans  Syn  er  noget  ensidigt.  Og  i  al 
Almindelighed  maa  man  her  erkende  en  god,  oprig- 
tig Villie  til  at  se  og  dømme  retfærdigt.  Han  er  gan- 
ske anderledes  uhildet  og  overlegen  i  de  fremmede 
Forhold,  end  naar  han  færdes  paa  hjemlig  Grund, 
hvor  en  Gang  erhvervede  Syrn-  og  Antipatier  mange 
Gange  virke  som  Skyklapper.  Selv  overfor  de  Sider 
i  Prøjservæsenet,  som  skulde  synes  at  maatte  paa- 
virke ham  fjendtligst,  viser  han  en  Smidighed  i  For- 
staaelsen,  som  virker  i  høj  Grad  overraskende.  Men 
hvilken  Rigdom  af  Dannelse  og  Viden  der  ligger 
bagved  det  hele!  Hvor  har  han  set  og  oplevet 
meget,  og  hvor  har  han  forstaaet  at  bevare  det  og 
levendegøre  det  for  Læseren!  Her  virker  hans  Aands 
Grundegenskab,  dens  umaadelige  Alsidighed  og  Eks- 
pansionsevne   kun   behageligt,    her    hvor   det   gælder 


')  At  Bjørnson  under  Firsernes  store  Sædeligliedsstrid  skiltes 
Ira  Brandes,  var,  som  vi  senere  skal  se,  en  selvfølgelig  Konse- 
kvens af  lians  Naturs  Forudsætninger.  At  der  ogsaa  er  ind- 
traadt  et  Skisma  mellem  H.  Ibsen  og  Brandes  synes  at  frem- 
gaa  af  den  ovenanførte  Artikel  i  „Politiken". 

G* 

om  at  sammenfatte  en  Mangfoldighed  af  Enkeltiagt- 
tagelser til  et  Helhedsbillede.  En  saadan  Skildring 
kunde  neppe  nogen  dansk  Forfatter  gøre  Brandes 
etter. 

Man  ser  da  ogsaa,  at  han  har  opfattet  det  som 
en  Livsopgave  at  trænge  ind  i  tysk  Væsen  og  lære 
at  forstaa  det.  „Vi  danske u,  skriver  han,  „har  i  de 
sidste  halvhundrede  Aar  kun  kendt  Tyskland  fra 
dets  uelskværdigste  Side,  den,  det  politisk  har  vendt 
ud  imod  os.  Flere  end  jeg  vilde  rimeligvis  nutildags 
føle  det  som  en  Nødvendighed  at  lære  vor  mægtigste 
Nabostat  at  kende  indefra,  midtfra.  Det  er  i  ethvert 
Tilfælde  den  lige  Vej  bort  fra  Ensidighed  og  For- 
dom, Magter,  som  vel  tilsyneladende  forøge  Fædre- 
landskærligheden, men  som  ganske  sikkert  skade 
Fædrelandet1'.  Og  han  tilspidser  denne  Opfattelse  i 
den  Udtalelse,  at  hvis  vore  ledende  Mænd  i  sin  Tid 
havde  kendt  Stemninger  og  Tilstande  i  Tyskland, 
havde  de  undgaaet  64.  Han  anfører  ogsaa  en  Ud- 
talelse af  en  dansk  Officer,  der  i  Berlin  gjorde  Stu- 
dier til  den  dansk-tyske  Krigs  Historie.  Han  ud- 
talte: „Underligt  nok,  vi  Danske  have  studeret  alle 
mulige  Forhold,  ogsaa  i  Militærvæsenet;  men  det  er 
mit  bestemte  Indtryk,  at  om  intet  Land  have  vi 
vidst  saa  daarlig  Besked  som  om  Tyskland." 

Selv  om  et  saadant  Studium  i  Følge  Sagens 
Natur  lettere  foretages  post  festum,  er  der  dog  heri 
gavnligt  Stof  til  Eftertanke. 

For  øvrigt  forekommer  det  os,  at  der  netop  fra 
denne  Bog  og  dens  Resultater  maatte  kunne  hentes 
et  gavnligt  Korrektiv  til  Brandes'  Betragtning  af  de 
nordiske  Forhold,  noget,  som  Brandes  dog  aldrig 
har  gjort  Brug  af.  Jeg  tænker  herved  paa  den 
Overvurdering    af   det    æstetiske    og    litterære ,    som 


85 

Brandes  herhjemme  har  gjort  sig  skyldig  i.  Han 
burde  maaske  kunne  se,  at  naar  disse  Faktorer  i 
Tyskland  indtage  en  mere  tilbagetrængt  Stilling, 
saa  viser  det,  at  de  ikke  bør  dominere  i  et  stort, 
energisk  og  handledygtigt  Samfund,  maaske  er  det 
hyperæstetiske  et  Dekadancesymptom,  der  kommer 
bedst  til  Udvikling  hos  en  lille,  grublesyg  Nation, 
der  ingen  rigtig  ydre  Livsopgave  har,  og  hvor  Hand- 
lingen derfor  omsættes  i  Tænkning.  Og  naar  han 
priser  sig  lykkelig  ved  at  leve  i  et  Land,  der  regeres 
af  et  Geni,  hvor  enhver  Regeringsforanstaltning 
næsten  ufravigeligt  imødekommer  en  Trang  i  Na- 
tionen og  de  bedstes,  mest  dannedes  Ønsker  og 
Attraa,  hvor  alt  organiseres,  fornyes,  udbedres  og 
omstøbes  med  rastløs  Energi,  saa  turde  der  maaske 
ogsaa  af  disse  Præmisser  uddrages  en  noget  anden 
Konklusion  end  det  Sværmeri  for  det  udflydende 
Friheds-  og  Lighedsvæsen,  som  Brandes  synes  at 
sympatisere  med  herhjemme,  medens  han  i  Udlandet 
sværmer  for  den  oplyste  Absolutisme1). 

Paa  samme  Tid  som  Brandes  fuldendte  dette 
store  Arbejde,  nedsænkede  han  sig  i  en  anden,  neppe 
mindre  omfattende,  men  fuldt  ud  hjemlig  Opgave, 
Bogen  om  „Ludvig  Holberg",  der  udkom  som  Fest- 
skrift i  Anledning  af  Tohundredaarsdagen  for  Hol- 
bergs Fødsel  i  1884.  Med  stor  Alvor  og  Grundighed 
er  Brandes  gaaet  til  den  Opgave  at  tegne  Billedet 
af  den  danske  Litteraturs  og  det  danske  Teaters 
Skaber.  Hans  Skildring  hviler  paa  en  personlig 
Opfattelse,  og  han  har  faaet  Billedet  af  Holberg- 
frem  i  højt  Relief,   uden   at  man  derfor  overser  den 


>)  Se    „Politiken"   for    14.   November    1895.      Referat    af    et 
Interview  i  ..  Uailv  chroniele". 

Temperamentsforskel,  der  er  imellem  Holberg  og 
hans  Fremstiller.  Men  er  denne  i  visse  Maader  en 
Hindring,  saa  er  den  i  andre  en  Betingelse,  idet 
man  i  de  store  Træk  bedst  opfatter  det  fra  en 
selv  forskellige.  Brandes  har  ikke  som  tidligere 
Holbergskildrere  indskrænket  sig  til  at  belyse  Hol- 
berg indenfra  som  noget  for  sig  selv,  men  har  ogsaa 
ved  at  vise  hans  Begrænsning  søgt  at  faa  Konturen 
stærkere  lagt,  og  han  har  givet  Billedet  en  ny  Til- 
trækning ved  efter  Taines  Eksempel  at  lægge  en 
Tidsbaggrund  under  det.  Han  karakteriserer  Da- 
tidens Aandsliv  og  Følemaade  ved  Stof  fra  andre 
Kilder,  særligt  fra  Memoirelitteraturen,  og  naar 
S  rhwanenflugel  misbilliger  det,  fordi  der  fore- 
ligger saa  ringe  et  Antal  typiske  Skikkelser,  saa 
kan  dette  vel  beklages,  da  der  derved  kommer  noget 
tilfældigt  med  i  Spillet,  men  det  hindrer  ikke,  at 
en  saadan  Jævnføring  dog  har  sin  store  Interesse. 
Derimod  kan  Schwanenfiugel  have  Ret  i.  at  Johan 
Monrads  bekendte  Selvbiografi  tilhører  en  noget 
ældre  Tid  og  smager  vel  meget  af  Renæssancen. 
Ogsaa  kunde  Brandes  uden  Skade  have  behandlet 
C.  AV.  Smiths:  „Holbergs  Livu  med  lidt  mindre 
Overlegenhed.  Man  frygter  for,  at  noget  personligt 
her  har  gjort  sig  gældende. 

Der  er  jo  ellers  en  Rigdom  af  Værker  om  dette 
Emne,  saa  vel  danske  som  norske,  lige  fra  de  gamle 
som  Rahbeks  og  Scheibes  over  N.  M.  Petersens 
og  AVerlaufs  ned  til  de  nyeste  som  SJkavlans, 
Ernst  Sars',  J.  Paludans  (om  Nils  Klim)  og 
Legrelles,  foruden  Hofforys  Studie  over  Holbergs 
litterære  Forbilleder.  Men,  hvad  der  skiller  Brandes 
fra  dem,  er  det,  at  han  har  løftet  sit  Emne  op  over 
S'pecialgranskningens  Sfære,    blæst   det   frit  for  Stu- 


diets  Støv  og  med  Klarlied  behandlet  det  i  en  kunst- 
nerisk Fremstilling.  Ser  han  hist  og  her  fejl,  ser 
han  til  Gengæld  mange  Steder  nyt.  Naar  han  ka- 
rakteriser Holberg  som  Skribent  ved  at  sige,  at  han 
mangler  paa  den  ene  Side  Sanser,  paa  den  anden 
Sjæl,  saa  er  det  et  slaaende  Eksempel  paa  knap 
Karakteristik.  Og  naar  man  ellers  stundom  lovligt 
længe  er  bleven  staaende  ved  Lattermildheden  hos 
Holberg,  saa  har  Brandes'  Skildring  den  Fortjeneste 
at  have  peget  paa  Skarpheden  og  Bitterheden,  som 
ligger  skjult  under  den  rolige  Overflade.  Nogen 
godlidende  Skelmsmester  var  den  store  Komedie- 
digter jo  ikke. 

Træffende  er  Brandes'  Karakteristik  af  Holbergs 
Religiøsitet,  naar  det  hedder: 

„Denne  Gud  (Holbergs)  er  lige  langt  fra  den 
hebraiske  Ildgud  og  Lovgud  og  fra  den  moderne 
tyske  Poesis  og  Filosofis  Verdensguddom.  Denne 
Moral  stiger  ikke  til  noget  kantsk  kategorisk  Impera- 
tiv eller  til  noge  ("kristeligt  Paradoks.  Denne  Fornuft 
stormer  ikke  Himlen,  indlader  sig  ikke  med  de  højeste, 
vanskeligste  Spekulationer.  Denne  moraliserende  For- 
nuft eller  Fornuft- Moral  lever  og  aander,  aander 
sundt  og  frit  her  paa  Jorden;  den  er  hyggelig  og 
borgerlig,  alvorlig  uden  at  være  rigoristisk,  skemtsom 
og  mange  Gange  vittig  i  sit  Udtryk,  vel  skikket  til 
at  lære  en  Nation  af  jævne  Borgerfolk  og  Haand- 
værksfolk  Levevisdom.  Den  nøjes  med  Middelsand- 
hederne og  passer  særlig  godt  for  den  Middelstand, 
hvis  Frigørelse  var  gaaet  forud  for  Holbergs  Tid,  og 
hvis  Digter  og  Lærer  han  blev." 

Og  naar  Brandes  ellers  er  stundom  for  tilbøjelig 
til  at  spørge :  Ou  est  la  femme '?  saa  afviser  han  her 
kort  de  S}onp tomer  paa  en  Ungdomskærlighed,  man 

har  villet  finde  i  hans  Skrifter  og  mener,  at  det 
erotiske  næppe  har  spillet  nogen  indgribende  Rolle 
i  hans  Liv. 

I  Indledningen  til  Jubeludgaven  af  Holbergs 
Komedier  (1887)  vender  Brandes  tilbage  til  dette 
Emne.  Han  betragter  her  Holberg  særligt  som  Folke- 
lærer og  Folkeopdrager  og  betegner  ham  i  Lighed 
med  den  store  Czar,  hvem  han  i  sin  Ungdom  hyldede, 
som  „en  reformatorisk  Enehersker,  der  huggede  de 
første  Omrids  til  en  moderne  Nationalitet  ud  af  det 
raa  Materiale".  Maaske  gør  han  Holberg  lidt  for 
bevidst  i  hans  Egenskab  af  Moralist  og  Folkeopdra- 
ger. Den  moralske  Tendens  var  jo  fælles  for  hele 
Tiden,  og  meget  i  Holbergs  Moraliseren  er,  som  Bran- 
des selv  påaviser,  traditionelt.  Underligt  forstyrrende 
virker  en  Spydighed  til  Bjørnson  i  Form  af  et  Apro- 
pos til  Holbergs  Jeronimus.  Aldeles  ypperlig  er 
derimod  Skildringen  af  Holbergs  Digterevne  i  dens 
særegne  Begrænsning. 

Endnu  et  lille  Skrift  om  Holbe;  ~  forfattede  Bran- 
des til  „Studentersamfundets  Smaaskrifter".  Det  ud- 
kom i  Anledning  af  Tohundredaarsdagen  for  Holbergs 
Fødsel  og  blev  hurtigt  udsolgt. 

Det  store  Værk  om  Holberg  kan  maaske  siges 
at  danne  Afslutningen  paa  en  lille  Række  af  Værker 
fra  Tiden  under  og  umiddelbart  efter  Brandes'  Ber- 
linerophold, da  han  naaede  til  en  mere  objektiv 
Behandling  af  sit  Stof,  end  det  tidligere  var  ]jTkkedes 
ham. 

Jeg  tænker  derved  paa  Værker  som  Bogen  om 
D'Israéli,  Bogen  om  Lassalle  og  den  om  Tegner, 
endelig  det  store  Værk  om  Berlin  som  Rigshoved- 
stad.  Sammen  med  Værket  om  Taine  synes  de  mig 
at  udgøre  den  Del  af  Brandes'  Forfattervirksomhed, 

livorpaa  han  fornemmelig  maa  bygge  sin  Adkomst 
til  Navn  af  Videnskabsmand.  Her  mærker  man  kun 
sjælden  Partimanden  og  Polemikeren,  som  altfor  hyp- 
pigt hersker  i  hans  Behandling  af  moderne  danske 
Litteratur  som  ogsaa  i  Hovedstrømningernes  første 
Dele.  Loven  er  i  saa  Henseende  den,  at  jo  mere 
Brandes  fjærner  sig  fra  Nutiden  og  jo  mere  han 
fjærner  sig  fra  vore  hjemlige  Forhold,  desto  over- 
legnere og  friere  bliver  hans  Forhold  til  Stoffet. 

Det  ses  straks,  naar  vi  tage  hans  næste  Bog  i 
Haanden,  det  Bind  af  danske  Essays  fra  89.  i 
hvilket  han  har  samlet  de  Skildringer  af  danske  Per- 
sonligheder, han  havde  offentliggjort  i  Løbet  af  Fir- 
serne. Bogen  aabnes  med  det  ovennævnte  Essay  om 
Holberg  (Indledningen  til  Jubeludgaven).  Men  naar 
han  med  Aladdin-Artiklen  overskrider  Tærsklen  fra 
det  attende  Aarhundrede  ind  til  det  nittende,  blæser 
der  straks  en  anden  Vind.  Han  optræder  nu  som 
krigsførende  Magt.  Der  er  bestemte  Tendenser  og 
Synsmaader,  det  er  ham  magtpaaliggende  at  faa  frem, 
og  skønt  han  selvfølgelig  ofte  har  Ret  i  sine  Angreb, 
sætter  Læseren  sig  dog  uvilkaarlig  paa  Post.  Gennem 
Alladdin  er  der  noget  typisk  dansk,  han  sigter 
paa  og  vil  ramme,  dansk  Magelighed,  dansk 
Sorgløshed,  dansk  Naivitet.  Ja,  mer  end  det,  han 
vil  i  denne  ene  Type,  denne  Aladdin,  der  som 
han  siger,  staar  med  den  straalende  Lampe  i  sin 
Haand  som  Indgangsskikkelse  til  Danmarks  hele 
Aandsliv  i  dette  (forrige)  Aarhundrede,  skildre  og 
domme  den  romantiske  Livsanskuelse  og  den  derpaa 
byggede  nationalliberale  Politik.  Sikkert  er  der  i 
denne  Betragtning  noget,  som  vel  er  værd  at  over- 
veje; men  Sagen  er  dog  tilspidset  lovlig  stærkt,  naar 
Brandes  opstiller  Tyskland  som  en  Noureddin-Fau.-t, 

der  ved  Hjælp  af  kold  Kløgt  i  Tændnaalsgeværers 
Skikkelse  i  18G4  besejrede  den  danske  Aladdins  sorg- 
løse Sangvinitet;  den  triste  Katastrofe  var  jo  historisk 
forberedt  gennem  hundredaarig  Fortyskning  og  havde 
næppe  kunnet  afbødes  af  nogen  nok  saa  kold  Be- 
regning. Brandes  har  aldrig  sværmet  for  Naiviteten, 
som  han  i  sit  Temperament  savner  Tilknytning  med ; 
men  man  maa  dog  ikke  overse,  at  den  danske  Naivi- 
tet er  en  temmelig  sammensat  Egenskab,  der  ligesom 
Kvinderne  hjælper  sig  med  Intuition  og  derfor  ofte 
naaer  videre  end  den  normerede  Intelligens.  Sikkert 
er  det,  at  Tyskerne  meget  ofte  forekommer  os  Danske 
naive,  underlig  usammensatte  og  ligeliniede  i  deres 
Følelsesliv.  Og  alt  i  alt  er  det  vel  et  Spørgsmaal, 
om  ikke  vor  hamletske  Ræsonneresyge  er  en  fuldt 
saa  stor  Kræftskade  for  Nationen  som  Naiviteten, 
der  i  al  Fald  har  det  Fortrin,  at  den  ikke  lader 
Beslutningens  friske  Ungdomsrødme  hendø  i  gustent 
Overlæg.  Og  mon  Aladdin  er  en  saa  særlig  dansk 
T3'pe?  Det  synes  ikke  saa.  Udlændinge,  der  have 
studeret  vor  Litteratur  og  vor  Folkekarakter,  have 
faaet  det  Indtryk,  at  det  danske  Nationaltemperament 
er  melankolsk,  selv  i  Sproget  finde  de  et  Udtryk  for 
det  samme.  Melankoli  skjult  under  et  Slør  af  Sang- 
vinitet og  Lune,  og  en  evig  Bølgen  frem  og  tilbage 
mellem  disse  Modsætninger,  se  dér  har  vi  vort  Folke- 
naturel, saaledes  som  Holberg  har  set  det  og  tegnet 
det  i  sin  Nedværdigelse  i  Jeppes  Skikkelse.  Aladdin 
er  kemisk  fri  for  Melankoli;  men  Jeppe  turde  være 
anderledes  typisk  Dansk  end  Aladdin. 

Fra  Oehlenschlager  gaar  Kritikeren  til  Heiberg 
og  Ingemann.  Artiklen  om  Heiberg  saa  oprindeligt 
Lyset  i  de  unges  Tidsskrift  „Ny  Jord"  og  Brandes 
gør  i  den  op  med  en  vis  Periode  i  sin  egen  Udvik- 

ling,  da  han  endnu  troede  paa  den  heiberg-hegelske 
Metode,  som  paa  en  Religion  og  handlede  i  Overens- 
stemmelse dermed.  Han  viser,  hvor  stærkt  han  i 
den  første  Periode  af  sit  Forfatterskab  var  paavirket 
af  den.  Men  det  er  ikke  ret  i  den  skarpt  kritiske 
Behandling  lykkedes  at  anskueliggøre,  hvorved  denne 
Æstetik  fik  saa  stor  en  Magt  og  fængslede  Aanderne 
som  indenfor  en  Tryllecirkel.  Ingemann,  den  hyper- 
romantiske  og  hyperbarnlige  Digter  behandles  med 
Strenghed;  han  er  jo  Naturalismens  diametrale  Mod- 
sætning, saa  det  er  i  Sagens  Natur.  I  og  for  sig  har 
Brandes  her,  som  næsten  altid,  Ret  i  sin  Kritik,  men 
det  ubillige  fremkommer  ved,  at  han  er  ganske  blind 
og  døv  for  Ingemanns  relative  Fortrin  og  Fortjenester 
som  historisk  Romanforfatter.  Naar  man  som  Bran- 
des beundrer  Oehlenschlagers  Tragedier,  der  sandelig 
lige  saa  lidt  som  Ingemanns  Romaner  have  historisk 
Jord  under  Fødderne,  er  det  lidt  ubilligt  saa  helt  at 
bryde  Staven  over  disse  de  første  levende,  digteriske 
Billeder  af  middelalderligt  Liv  i  Danmark,  hvor  lidt 
de  end  kan  staa  for  en  senere  Tids  historiske  Kritik1). 
Og  naar  man  som  Brandes  anerkender  Nationalfølel- 
sens Betydning,  bør  man  heller  ikke  underkende 
disse  Romaners  Værdi  som  Middel  til  at  vække  den. 
Overhovedet  vil  man  i  H.  W.  Sehwanenflugels 
ypperlige  Bog  om  Ingemann  finde  et  godt  Korrektiv 


l)  Om  Oehlenschlagers  Tragedier  hedder  det  i  „Kritiker  og 
Portrætter"  (Palnatoke):  For  en  sundt  opdraget  dansk  Dreng 
er  Oehlenschlagers  Tragedie  den  brede  Grundvold,  hvorpaa  hans 
Dannelse  byg-ges,  den  er  ham  Poesiens  Art,  medens  al  anden 
Poesi  synes  ham  Afarter  eller  Variationer.  Hvor  langt  mere 
retfærdigt  de  virkelige  Historikere  dømme  om  Ingemanus  Ro- 
mauer  kan  ses  af  Jobs.  Steenstrups  Bog  „Historieskrivningen 
i  det  19de  Aarhundrede".   Pa<j.  95. 

til  Brandes'  yderst  ensidige  Dom,  f.  Eks.  Pag.  494, 
hvor  Forfatteren  bebuder  en  Reaktion  i  Kritiken 
over  Ingemann,  naar  den  Dag  kommer,  „da  de  bedre 
mellem  Menneskene  føle  en  uimodstaaelig  Trang  til 
at  skyde  den  hemmelige  Dør  i  deres  Indre  opu,  da 
med  andre  Ord  det  religiøse  og  mystisk-inderlige 
igen  bliver  levende  i  Menneskesjæle.  Og  denne  Op- 
rejsningens Dag  er  just  nu  for  Haanden.  Da  vil 
man,  trods  alt  det  mangelfulde  i  hans  Form  og 
Virkelighedsopfattelse,  gribe  det,  som  er  Sjælen  i 
Ingemanns  Digtning,  det  indre  Livs  Skønhed  og  dets 
Skatte. 

Med  paafaldende  Kulde  og  Fordomsfuldhed  be- 
handles ogsaa  H.  V.  Kaalund.  „Han  havde  som 
Digter  ingen  ny  Overbevisning,  ingen  ny  Tro". 
Herregud!  Hvad  er  nu  det  for  en  Fordring!  Og 
hvorfor  skal  Kaalund  netop  ofres  for  den,  naar  den 
ikke  gøres  gældende  hverken  overfor  Bødtcher  eller 
Winther,  der  saa  lidt  som  Kaalund  havde  deres 
digteriske  Styrke  i  Overbevisning  eller  Tro.  Og  hvad 
ny  Tro  og  ny  Overbevisning  have  vor  Tids  Digtere? 
Det  er  jo  gamle  Klæder,  der  er  vendt,  ny  Udform- 
ning af  gamle  og  velkendte  Tanker.  Skal  den  For- 
dring stilles  til  hver  ny  Generations  Digtere,  kunde 
det  snart  komme  til  at  se  galt  ud.  Ti,  hvor  skal  man 
bestandig  kunne  finde  paa  noget  nyt?  Allerede  Kong 
Salomon,  der  jo  ogsaa  var  Forfatter,  indsaa  Vanske- 
ligheden. Sikkert  er  det,  at  Kaalund  i  sit  digteriske 
Syn  var  lige  saa  ny  og  frisk  som  de  aller  fleste  af 
de  Lyrikere,  der  siden  hans  Tid  ere  opstandne  i 
Dannevang.  Nej,  Brandes  har  sikkert  skrevet  dette 
Essay  i  daarligt  Lune,  han  har  ikke  haft  Kaalund 
ved  Haanden  eller  har  ikke  haft  Tid  til  at  genop- 
friske  sit  Indtryk   af  denne   mærkelige  Lyriker,  for 

hvem  Verden  var  ung  endnu  som  paa  Patriarkerne« 
Tid.  Selv  om  man  med  Brandes  vil  betragte  ham 
som  „det  sidste  virkelige  Talent  i  en  hendøende 
Digterskole",  vil  Epigonnavnet  slet  ikke  passe  paa 
ham. 

I  de  danske  Essays  findes  endnu  Artikler  om 
de  tvende  samtidige,  saa  polært  modsatte  Univer- 
sitetsprofessorer, H.  Brøchner  og  R.  Nielsen. 
Hvor  Forfatterens  Sympati  er  i  Behandlingen  af  dem, 
véd  man.  Stykket  om  R.  Nielsen  er  da  ogsaa  saa 
magert  og  intetsigende,  at  Forfatteren  helst  skulde 
have  ladet  det  blive  i  sit  Blækhus  eller  i  den  Avis, 
hvorfra  det  er  hentet.  Her  er  det  en  Modstander, 
der  skriver  om  en  Modstander.  Saa  følger  nogle 
personlige  Erindringer  om  J.  P.  Jacobsen,  en  anna- 
listisk Gennemgang  af  haus  i  ydre  Henseende  lidet 
begivenhedsrige  Liv  og  halvt  en  Sygejournal,  indtil 
Bogen  —  ved  et  sært  Lune  af  Brandes  —  slutter 
med  "Wilhelm  Dinesen,  en  ret  underordnet  For- 
fatter af  nogle  i  sin  Tid  i  „Politiken"  offentliggjorte 
Jagtbreve,  der  udmærkede  sig  ved  at  slaa  over  fra 
Prosa  i  en  versificeret  Luntetrav. 

Ellers  samlede  Brandes  en  stor  Del  af  sit  Ar- 
bejde i  Firserne  om  sine  polske  og  russiske  Studier, 
der  for  en  Del  foretoges  i  Landene  selv.  I  1887 
gæstede  han  Rusland  og  opholdt  sig  der  i  flere 
Maaneder.  Han  holdt  Foredrag  baade  i  Petersborg 
og  Moskov  om  russisk  Litteratur  i  det  19de  Aar- 
hundredes  sidste  Halvdel.  Foredragene  holdtes  paa 
Fransk  og  modtoges  med  Bifald  af  et  talrigt  Publikum, 
hvoriblandt  naturligvis  fandtes  flere  Notabiliteter. 

I  1888  udkom  saa  de  to  Tvillingbøger:  „Indtryk 
fra  Rusland"  og  „Indtryk  fra  Polen",  Bøger,  der  er 
imponerende    ved   deres   Masse   af  Stofrigdom.     Til- 

sammen  udgør  de  en  særlig  Fløj  i  Brandes'  For- 
fatterskab. At  Brandes  føler  sig  staaende  i  et  meget 
intimt  Forhold  til  Bogen  om  Polen,  er  bekendt  nok. 
Polen  er  for  ham  et  Symbol,  dette  de  hjemløses 
Hjem.  Det  er  for  ham  Frihedens  og  Frihedskampens 
Land,  de  mange  Taarers  og  Nederlags,  men  ogsaa 
den  uudryddelige  Frihedskærligheds.  Man  ser  af  det 
Digt,  Brandes  offentliggjorde  efter  Udgivelsen  af  sine 
samlede  Skrifter,  at  han  tillægger  sig  en  særlig  Mis- 
sion netop  i  Forhold  til  dette  Land.  Det  siges  her, 
at  naar  Polen  en  Gang  staar  kranset  med  god  Rejs- 
ning, da  er  der  „et  Stænk  af  hans  Blod  i  det  Blod. 
der  har  kittet  Bygningen".  Ordene  maa  sagtens 
forstaas  allegorisk;  men  det  skønnes  af  dem,  at 
Brandes  virkeligt  mener  her  at  have  udført  en  ud- 
vortes Bedrift,  og  formodentlig  er  Bogen  om  Polen 
Kærnen  deri.  At  Brandes  virkelig  er  bleven  akcep- 
teret  i  ledende  Kredse  i  Polen  og  der  nyder  en  over- 
ordentlig Autoritet,  synes  afgjort.  Ogsaa  Jul.  Lange 
nævner  da  i  de  nys  udgivne  Breve  netop  Bogen 
om  Polen  som  noget  af  det  betydningsfuldeste, 
Brandes  har  skrevet  og  fremhæver  navnlig  dens- 
første  Halvdel.  (Breve  fra  Jul.  Lange.  Udgivne  af 
P.  Købke.     Pag.  244). 


Firsernes  Ungdom. 


Den  Ungdom,  Brandes  mødte  ved  sin  Hjem- 
komst, var  en  anden  end  den,  han  havde  kendt  før 
sin  Bortrejse.  De  „faa  unge  Mennesker"  i  Køben- 
havn, som  han  i  Brevet  til  Kaalund  havde  omtalt 
som  dem,  der  havde  sluttet  sig  til  ham,  vare  voksede 
til  en  hel  Menighed,  og  overhovedet  var  Halvfjers- 
ernes  Problemer  komne  under  Debat.  „Studenter- 
samfundet", der  var  stiftet  Aaret  før  Brandes'  Hjem- 
komst, drøftede  dem  Lørdag  efter  Lørdag,  og  sammen 
med  Venstrebevægelsen  gik  de  deres  Gang  ud  over 
Landet.  Men  samtidigt  var  det,  ligesom  „Løftelsen" 
begyndte  at  sagtne. 

„Sandt  at  sige  havde  vi  yngre  —  af  Aargangen 
81—84"  —  skriver  Vald.  Vedel  i  „Studenterbogen" 
(Studenter minder  Pag.  168)  —  „eller  i  al  Fald  min 
Omgangskreds  ikke  rigtig  „den  hellige  Ild".  Vi 
havde  jo  .ikke  været  med  i  „Samfundets"  første 
Hold  —  de,  der  havde  kæmpet  mod  H.  C.  A.  og 
det  „gamle  Hjørne"  henne  paa  „Slavekirkens  Grund", 
og  som  havde  stiftet  „Samfundet"  og  dets  „Institu- 
tioner" ;  endnu  mindre  havde  vi  været  med  ude  i 
Halvfjersernes  Gennembrudsbe vægeiser  i  Litteratur, 
Religion,  Moral,   Politik;    vi  forefandt   alle   Rammer 

i  Orden,  lige  til  at  krybe  ind  i,  og  skulde  blot  ar- 
bejde videre  paa,  hvad  de  andre  før  os  havde  grund- 
lagt. Men  det  var  der  ikke  videre  Løftelse  i  for  os.  Vi 
havde  ingen  H.  C.  A.  og  intet  „de  Gamles  Sofahjørne" 
at  gøre  Oprør  mod;  vi  havde  ingen  Opfinderglæde 
og  Nybyggertro.  Holdene  foran  os  forekom  os  lidt 
naive  og  i  Længden  lidt  kedelige,  det  blev  ogsaa 
noget  ensformigt  at  høre  andre  sige  Ting,  som  vi 
vare  saa  trøstesløs  enige  i.  Noget  slukørede  var  vi 
og  mukkede  ikke  lidet,  vi  vænnede  os  til  at  rynke 
paa  Næsen  og  gøre  smaat  Nar  ad  Personer  og  Sager, 
som  egentligt  vort  Hjerte  hang  ved.  „ Samfundet u 
var  som  en  Isolerklokke,  under  hvilken  den  ung- 
dommelige Ildhu  nødvendig  maatte  lunknes,  og  i 
Stedet  for  varm  Kampiver  over  for  „de  andre"  — 
som  vi  holdt  os  for  gode  til  overhovedet  at  indlade 
os  med  —  traadte  hos  mange  af  mit  Hold  en  vis 
trykket  Klejnmodighed  og  ufrisk  Appetitløshed;  man 
vidste  ikke  ret,  hvor  man  skulde  anbringe  sine  unge 
Kræfter,  og  hvad  man  troede  eller  ikke  troede  paa. u 
Det  nye  er  ikke  længere  nyt,  en  Kritik  er  vokset 
op  i  dets  Spor,  og  denne  Kritik,  der  er  Udslaget  af 
en  Foretagsomhed,  der  er  slaaet  ind,  omfatter  alt, 
ogsaa  Føreren  selv.  Man  læse  Vedels  Skildring  af 
Brandes  som  Foredragsholderen,  der  afgiver  en  karak- 
teristisk Pendant  til  Gjellerups  versificerede  Skildring 
i  „Aveu,  hvoraf  vi  i  første  Del  af  denne  Bog  have 
givet  en  Prøve.  Det  er  sandt,  at  der  ikke  laa  mange 
Aar  imellem  deres  Affattelse;  men  Gjellerups  Digt, 
der  er  skrevet  i  Anledning  af  Brandes' Forelæsninger 
paa  Universitetet  i  79  —  „Romantiken  i  Frankrig" 
—  er  et  lige  saa  karakteristisk  Udtryk  for  Halv- 
fjersernes  vilde  Entusiasme,  som  Vedels  er  typisk  for 
Firsernes  mere  modererede  og  lidt  blaserede  Følelser. 

„Saa  tegner  sig",  skriver  Vedel  videre  (Pag.  170), 
„for  Erindringen  Georg  Brandes'  Forelæsninger  paa 
Universitetet.  Først  den  lange  Venten  i  Trængslen 
ude  paa  Stentrappen,  saa  den  gamle,  brede  Portner, 
der  5  Minutter  før  syv  slog  Portene  op,  og  nu  en 
almindelig  Brasen  paa  — -  det  galdt  om  at  holde  sig 
i  Midten  for  ikke  at  presses  op  mod  Indgangens 
skarpe  Hjørnekanter,  —  Hat  og  Frakke  kastes  til 
Side  paa  Maa  ogFaa,  og  saa  i  vild  Jagt  op  af  Trap- 
perne til  Nr.  10.  Man  tilkæmpede  sig  en  Stum]:« 
Bænk  eller  Bord  at  sidde  paa,  eller  ogsaa  stod  man. 
Forsamlingen  var  broget  nok.  Der  sad  pæne  Folk 
i  ansete,  sociale  Stillinger  —  Advokater,  Embeds- 
mænd, Bankfolk  —  og  der  sad  „moderne"  Damer  i 
udfordrende  Fuldtoilette;  navnlig  prægedes  Forsam- 
lingens Fysiognomi  stærkt  af  jødiske  Damer  i  alle 
Aldre  og  Skonhedsgrader.  Teologiske  Bondestudenter 
havde  med  brødetung  Samvittighed  sneget  sig  der- 
hen ;  unge,  radikale  Samfundsmedlemmer  stillede  som 
til  enhver  „Akt"  i  det  Nyes  Tjeneste;  talrige  indif- 
ferente mødte  blot  for  at  faa  „Sjov  i  Gaden".  Mo- 
derne „Jeunes  elegants"  af  Herman  Bangs  Skole 
udstillede  i  slapt  enerverede  Attituder  deres  Pande- 
haar  og  aabne,  nedfaldende  Halskraver.  Man  saa  ogsaa 
Fremskridtskvinder,  der  mødte  med  bestemt  Fordring 
om  noget  „modigt"  og  „stærkt"  og  allerede  paa  For- 
haand  saa  sig  udfordrende  om  —  ogsaa  emanciperede 
Studentinder,  som  de  den  Gang  fandtes,  med  afklip- 
pet Haar,  Næseklemmer  og  principstrenge  Kjoler 
uden  en  Strimmel  eller  etBaandpaa;  ind  derimellem 
endelig  unge,  nyfigne  Bachfischansigter,  ængstelig 
lystne  efter  at  nippe  til  lidt  forbuden  Frugt  ..." 

Hvilken  gennemført  og  detailleret  Iagttagelse. 
En  ung  Tilhører  fra   Halvfjerserne   havde  i  sin  Be- 

tagethed,  sin  Andagt  ikke  Øje  for  Publikummet.  Han 
saa  kun  ham,  Profeten,  Gennembrudsmanden,  For- 
kynderen af  det  ny.  Her  er  ogsaa  Baggrunden  tegnet 
op,  og  Billedet  af  Auditoriets  Midtpunkt  er  heller 
ikke  noget  Rembrandtsk  „Lysbilled",  henkastet  i 
ekstatisk  Glød,  det  kan  snarere  lignes  ved  et  Fin- 
maleri udført  af  en  af  den  nederlandske  Skoles  lidt 
groteske  Malere,  et  Produkt  af  nøjeregnende  Iagt- 
tagelse og  malt  con  amore. 

„Men  nu",  hedder  det  (Studenterbogen ,  Pag. 
171)  „stod  han  deroppe  paa  Katedret  —  i  Selskabs- 
galla,  fin  og  spænstig  af  Figur,  med  det  stærke,  sorte 
Haar  buskende  sig  over  det  gullige,  blege  Ansigt^ 
som  var  lutter  fast  Ben  og  skælvende  Nerver,  — 
egentlig  saarende  grim  med  den  lave,  rynkede  Pande^ 
de  anstrængte  Øjne,  den  store,  tyklæbede  Mund,  — 
men  hans  Ansigt  havde  dette  foruroligende,  evig 
underholdende  over  sig  som  en  lurende  Indsø  mellem 
Bjerge,  over  hvilken  i  et  Nu  alle  Slags  Vejr  kan 
rejse  sig,  og  om  Munden  og  i  Øjenkrogene  sad  alle 
Viddets  og  Spottens  og  Skælmeriets  Genier  paa  Lur. 
Han  gjorde  et  let  Buk  for  Forsamlingen  og  stod  saa 
et  helt  langt  Minut  tavs  og  saa  sig  om,  som  en 
Kunstner  stemmer  sit  Instrument,  eller  som  om  hans 
Øjne  søgte  at  etablere  magnetisk  Forbindelse  med 
levende  Punkter  ude  i  den  bølgende  Mængde  af  An- 
sigter, han  skulde  besværge.  Og  naar  han  saa  tog 
fat,  med  sin  ejendommelige,  undertiden  kvækkende 
Stemme,  hvor  formaaede  han  saa  ikke  at  manøvrere 
det  mangestemmige  Instrument,  et  Auditorium  er  .  .  . 
stryge  hen  over  det,  saa  hver  Streng  sitrede  med  og 
gav  Tone  .  .  .  opvigle  det  fra  Grunden  af  med  en 
Betoning,  et  Ord  og  stille  det  til  Ro  igen  ved  et 
Blik,   en  Haandbevægelse  .  .  .  afveksle   med  Tempo 

og  Stemning  fra  Fortissimo  helt  ned  til  Pianissimo, 
fra  Allegro  og  Allegro  furioso  helt  ned  til  stilfærdigt 
Adagio  eller  storladent  Maestaso. 

Vi  saa  jo  nok  —  med  det  instinktmæssige  Skarp- 
syn, unge  Studenter  virkelig  have  for  sligt  —  hvil- 
ken Virkning  Publikum  øvede  paa  Foredragsholderen ; 
det  var  let  at  aflure  ham,  hvordan  han,  alt  medens 
han  læste  næsten  hele  Foredraget  op,  forcerede  sig 
op  i  en  tordnende  Patos  eller  afbrød  sig  med  Indfald 
og  Stemningsudbrud,  der  lød  som  improviserede,  men 
hentedes  lige  op  af  Papiret  —  eller  hvordan  han  efter 
en  Bravurfuga  traadte  tilbage  op  mod  den  sorte  Væg- 
tavle og  lod  Virkningen  synke  ned  og  sætte  sig  i 
Folk  —  eller  endelig,  naar  Foredragets  Indhold  og 
Tone  tog  Vækst  hen  imod  en  af  de  obligate  Finaler, 
som  han  aldrig  nægtede  sig  .  .  .  Alt  det  saa  vi  og 
ærgrede  os  og  skumlede  derover,  som  unge  Mennesker 
er  saa  stærke  i  at  gøre,  men  det  druknede  dog  alt 
i  det  sælsomt  berusende,  elektriske  Indtryk,  man 
modtog  af  disse  Forelæsninger!  Selve  Æmnets  Art: 
det  „unge  Tyskland"  i  Kamp  mod  den  hellige  Allian- 
ces Reaktion,  dets  udæskende,  ungdommelige  Radika- 
lisme, dets  „Ny hellenisme"  og  „Kødets  Emancipation" 
—  de  skyggerædde  Fyrstekongresser,  de  Menzelske 
Angiverier  og  Heines  uforfærdede  Guerillakrig  mod 
Overmagten,  endvidere  hele  Behandlingsmaaden  — 
anekdotisk,  dramatisk  iscenesat,  med  Lys  og  Skygger 
malerisk  fordelte  — ;  de  mange  underforstaaede  eller 
udtalte  Sammenligninger  med  Dagens  og  vore  egne 
Forhold;  endelig  den  hele  lyrisk  digteriske  Beaan- 
delse,  som  Taleren  lagde  over  alt  —  det  var  som  en 
Fest  for  os  unge  Tilhørere;  det  egentlig  ikke  fjddte 
os  saa  meget  med  ny  og  store  Tanker,  som  det  satte 
os  i  en  sjælelig  Oprømthed,  der  kvikkede  os  vaagne 

og  afdækkede  Rigdomme  inde  i  os;  vi  følte  os,  naar 
vi  u,ik  hjem,  som  inspirerede,  som  Digtere  allesammen. 
Det  var  ogsaa  Forelæsninger  til  at  stampe  Digtere 
op  af  Jorden." 

Kan  man  tænke  sig  en  fortrinligere,  en  mere 
malende  Skildring!  Hvert  Træk  er  nøje  afluret  Virke- 
ligheden, man  kan  ikke  noksom  fremhæve,  hvor  langt 
dette  maleriske  Ordbillede  overtræffer  de  malede  Por- 
tvætter, som  vore  Kunstnere  til  forskellig  Tid  have 
udført  af  Georg  Brandes. 

Men,  som  man  vil  se,  er  den  Art  Begejstring, 
der  udtaler  sig  i  denne  Skildring,  af  en  væsentlig 
anden,  langt  mindre  absolut  Art  end  „Gennembruds- 
tidens".  Datidens  Ungdom  dyrkede  Georg  Brandes 
ganske  uden  Reservation  som  en  Slags  moderne  Gud- 
dom, og  naar  de  opdagede,  at  han  ikke  svarede  til 
de  Fordringer,  man  maatte  stille  til  en  saadan,  at 
der  var  altfor  meget  af  det  altfor  menneskelige  hos 
ham,  saa  vendte  de  sig  imod  deres  Afgudsbillede  og 
slog  det  itu.  Men  her,  hos  Vedel,  er  Troen  tilsat 
med  en  ganske  betydelig  Dosis  Tvivl  og  Kritik.  Den 
Mand,  som  taler  i  de  citerede  Linier,  er  ikke  en 
Handlingens  Mand,  der  vækkes  til  Daad  og  styrter 
sig  fra  Studereværelsets  Klosterro  ud  i  Kampen, 
snarere  er  det  en  tvivlfødt  Drømmer,  der  fører  Ordet, 
en  født  Artist.  Drachmann  og  Schandorph  og 
Gj  ellerup  følte  sig  ikke  paa  den  Maade  som  Artister; 
deres  Forhold  til  Livet  var  mere  direkte,  deres  Vinge- 
fang var  bredere,  de  saa  anderledes  paa  Situationen 
end  disse  Sildefødninge,  der  var  opammede  af  J.  P. 
Jacobsen,  den  s}Tge  Mand  blandt  halvfjersernes  Kuld, 
den  nervøst  forfinede.  Ham  var  det,  der  blev  For- 
billedet og  Furtrylleren  for  hele  Firsernes  Kuld. 


101 

„Jeg  manglede",  skriver  Vedel  sammesteds,  „gan- 
ske Interesse  for  Agitationen  og  brød  mig  slet  ikke 
om  at  forarge  eller  overbevise  „de  andre"  ;  dertil  var 
min  Tro  paa  at  udrette  noget  altfor  vingeløs  og  mine 
egne  Meninger  altfor  undergravede  af  Tvivl.  Den  ild- 
røde Slips,  hvormed  jeg  i  de  Tider  tirrede  forskellige 
af  mine  jævnaldrendes  Blikke,  var  meget  mere  af 
Farve  med  Gautiers  romantiske,  filisterærgrende  røde 
Vest  end  med  Revolutionens  røde  Fane." 

Maaske  vil  en  og  anden  indvende,  at  Vedel  ikke 
er  nogen  god  og  gyldig  Repræsentant  for  Firsernes 
Ungdom,  at  han  er  i  særlig  Grad  et  Studerekammer- 
menneske og  et  Barn  af  en  gammel  Slægt,  som 
„Helten"  i  hans  første  Fortælling,  og  det  er  jo  ogsaa 
en  Selvfølge,  at  et  helt  Decenniums  Ungdom  aldrig 
er  paa  denMaade  af  én  Støbning;  i  enhver  Tid  er  der 
flere  Tidsstrømninger,  flere  Aandsretninger  ved 
Siden  af  hverandre,  og  ingen  af  dem  behøver  at  være 
absolut  dominerende;  men,  man  kan  dog  vistnok  i 
al  Almindelighed  betegne  det  som  et  Særtræk  ved 
Firserne  og  deres  aandeligt  Fysiognomi,  at  der  fore- 
gaar  en  Nedgang,  en  Afslappelse  efter  70ernes  dri- 
stige Opsving.  „Mattelse  ovenpaa  Svømningen  følger", 
hedder  det  hos  Drachmann.  Det  er  denne  Mattelse 
som  faldt  Firserne  og  deres  Ungdom  til.  Lidt  tidlig- 
gammelt  er  der  over  dem  alle. 

Halvfjerserne  var  med  alt  deres  Opgør  og  deres 
Omvæltning  en  troende  Tid,  den  gamle  Trosævne 
var  blevet  tilbage,  selv  der  hvor  det  tidligere  Tros- 
indhold  var  tabt.  Skønt  man  ikke  var  blind  for  al 
Tilværelsens  Elendighed,  følte  man  sig  dog  stærk  og 
sund,  udrustet  med  en  Kulsviertro. 

„Jeg  greb  det  evigt  stærke,  evigt  sunde, 
selv  naar  jeg  segned  under  egen  Vunde" 


102 

ski  iver  Drachmann,  og  hans  Digte  struttede  af  Ung- 
dom, og  Sundhed;  det  samme  er  Tilfældet  med  Schan- 
dorph,  denne  brede  Hugaf  af  en  Spøgefugl,  for  hvem 
Tilværelsen  er  et  muntert  Bakkanal. 

Lad  ogsaa  være  der  er  noget  tilstræbt  deri,  der 
ligger  alligevel  en  Grundfond  af  Natur  bagved. 
Schandorph  elskede  virkelig  Druen,  og  hans  buld- 
rende Latter  var  ikke  Skrømt,  selv  om  han  ikke 
altid  var  saa  glad,  som  han  lo  højt  til.  Han  praler 
da  ogsaa  med  sin  Sundhed,  han  sammenligner  sig 
selv  med  en  Hest,  der  slaar  til  Skaglerne,  eller  som 
trækker  i  Møllen  („I  Hestemøllestræde  jeg  selv  som 
Hest  min  Mølle  maatte  træde").  Han  er  til  en  Be- 
gyndelse misfornøjet  med  Tilværelsen,  men  han  er 
stærk,  han  føler,  han  skal  nok  komme  ovenpaa  og 
faa  Magt  med  den.  Og  han  har  Tro  paa,  at  det  skal 
gaa  opad. 

Og  det  gik  opad;  han  levede  i  en  Opgangstid, 
Strømmen  bar  vidunderligt  op,  han  vandt  en  Digter- 
position, som  han  aldrig  havde  turdet  drømme  om, 
han,  der  havde  siddet  som  en  lille  halvglemt  Sprog- 
lærer i  Hestemøllestræde,  blev  en  anset  Fører,  en 
Gennembrudsmand,  saa  det  kunde  forslaa.  —  Han 
blev  kry  for  hele  Livet. 

Men  det  var  ikke  frit  for,  at  han,  der  havde 
skrevet  det  smukkeste,  der  overhovedet  er  skrevet 
om  J.  P.  Jacobsen,  det  ypperlige  og  fint  følte  Digt: 
„Da  jeg  sidste  Gang  saa  I.  P.  Jacobsen"  (dat.  7. 
April  1884),  havde  et  Horn  i  Siden  paa  Jacobsen  og 
hans  stærke  Tag  i  de  unge ;  han  har  til  Tider  frem- 
hævet, at  Jacobsens  Digterejendommeligheder  var  en 
syg  Mands,  og  at  de  ikke  burde  efterlignes  af  de 
sunde  .  .  . 

Han    forstod  ikke   den  historiske   Sammenhæng 

og  Rigtighed  i  denne  Udvikling.  Den  dybe  Tvivl, 
som  laa  paa  Bunden  af  Gennembruddets  Evangelium, 
Tvivlen  om  Livets  Værd  og  dets  Mening,  den  tog 
Tid  for  at  erkendes,  langsomt  bredte  den  sig  og  op- 
toges i  Generationens  Blod,  indtil  den,  da  den  nær- 
mede sig  Hjertet,  fremkaldte  en  Reaktion  eller  gik 
over  i  Organismen  og  blev  kronisk.  Lad  os  se  paa 
hele  denne  Generation  af  Digtere  og  Drømmere,  der 
brød  ind  i  Litteraturen  samtidig  med  Vedel:  Niels 
Møller,  Johs.  Jørgensen,  Stuckenberg,  Mi- 
chaelis —  der  er  noget  af  Efteraarets  farverige 
Sygelighed,  som  er  fælles  for  dem,  der  er  Lavtryk 
over  deres  Digtning,  de  er  usikre  paa,  hvad  Livet 
er,  og  hvad  det  er  værd,  og  de  tager  varsomt  der- 
paa  .  .  .  Der  dirrer  en  bitter  Skælven  om  Læben. 
Den  mandigste  og  rankeste  af  dem  er  sagtens  Niels 
Møller  —  der  er  endogsaa  noget  udpræget  mandigt 
over  ham  —  og  dog  gror  ogsaa  Mismod  og  Mistillid 
som  en  Tjørnehæk  om  hans  Digtnings  Have. 

Jeg  kunde  kaste  mig  ned  ved  Gærdet  og  vildsomt  Tornene  knuge, 
og  raabe  over  det  onde  Tykke,  der  Livet  til  Døden  lænker, 
men  Moder  ebber,  og  Mulmet  kommer  min  slappe  Vilje  at  sluge, 
og  trøstløs  sætter  jeg  Fod  for  Fod  og  mødig  mit  Hoved  sænker. 

Døden,  den  gamle  Død,  der  en  Tid  havde  været 
detroniseret,  udestængt,  forglemt,  afskaffet  i  Poesien, 
er  vendt  tilbage.  Den  evige  Ungdom  var  alligevel 
en  Illusion,  Aarene  sætter  Mærker.  Menneskelivets 
Vilkaar  kan  ikke  forandres.  Trods  Frihed  og  Frem- 
skridt, trods  Opfindelser  og  Videnskab,  bliver  Menne- 
skelivets Grænser  de  samme,  evigt  snævre,  som  i 
Salmerne,  som  i  Ordsprogenes  Bog,  de  samme  fra  Slægt 
til  Slægt. 

Med   dæmpede,   floromvundne   Trommer   skrider 

da  denne  Generation  hen  ad  Livets  graa  Hverdags- 
vej,  disse  Arvtagere  af  Halvfjersernes  store  Ord  og 
Bebudelser.  Det  er  som  en  ny  Tids  Bølgeslag  efter- 
haanden  trænges  frem  over  alt  og  fylder  med  sin. 
klagende  Mumlen  alle  tomme  Rum.  Men  tiltalende 
virker  denne  Generations  Mænd  vecl  noget  uforstyr- 
religt ægte,  ved  fuldkommen  Ærlighed  og  Alvor. 
Halvfjersernes  Mænd  kunde  endnu  drappere  sig,  de 
førte  endnu  en  Maskeradegarderobe  omkring  med  sig 
og  følte  deres  Optræden  som  ikke  saa  lidt  af  en 
Rolle.     Nu  spilles  der  ikke  Teater  længer. 

Ellers  var  der  jo  i  hine  Aar  ingen  Mangel  paa 
Opfordring  til  Dans.  De  politiske  Bølger  gik  højt 
og  Lidenskaberne  flammede  kraftigt.  I  „Studenter- 
samfundet" var  det  Politik,  der  stod  paa  Programmet. 
I  Juni  1884  fejredes  dér  den  første  store  liberale 
Valgsejr  i  København  —  en  Frugt  af  Alliancen  mellem 
Venstre  og  Socialdemokratiet,  ved  hvilken  Pingel 
og  Trier  kom  ind  i  Rigsdagen  som  Arbejdernes 
Kandidater.  Saa  fulgtes  Festen  for  No  es  og  Niel- 
sen efter  Brønderslevaffæren.  Hørup,  der  var  bleven 
truet  med  Stokkeprygl,  fulgtes  hjem  fra  „Politikenus 
Kontor  af  en  Æresgarde.  Saa  kom  Skyttebevægelsen 
med  Masseindmeldelse  i  Københavns  Skytteforening 
for  mulige  Eventualiteters  Skyld. 

Men  alt  dette  politiske  Gny  og  Gjald  fandt  ikke 
ret  nogen  Genklang  hos  de  unge  Digtere,  eller  i  den 
samtidige  unge  Literatur.  Viggo  Stuckenberg, 
strammede  sig  op  til  et  Par  enkelte  politiske  Digte; 
men  der  var  ikke  i  dem  Stænk  at  den  Frejdighed, 
den  Gaaen  paa,  hvorud  af  man  skriver  Slagsange. 
Overhovedet  er  det  helt  andre  Spørgsmaal,  der  be- 
skæftige ham  i  hans  Digtning;  det  er  Tilværelses- 
spørgsmaalet,  og  hans  Digte  er  som  oftest  Klagesange, 

Suk  over  Tilværelsens  Krafcspild,  dens  Smerte.  To 
Gange  besynger  han  Christiansborg  Slots  Brand  som 
et  typisk  Symbol  paa  den  nationale  Afbrændthed: 

Fest  blev  der  holdt,  en  Begravelsesfest, 
Landet  var  Vært  og  Folket  var  Gæst, 
fuldtalligt  mødte  det,  Gildet  var  flot; 

ti  Ilden  var  Præst 

og  Liget  et  Slot. 

Digtets  Begravelsesstemning  er  typisk  for  den 
Tid,  da  det  blev  til.  Hans  Ven  Jørgensen  drev  det 
kun  til  et  lille  politisk  Indignationsudbrud,  som  han 
bestilte  hos  sig  selv.  I  Michael  is'  Digte  (1889)  er 
der  lige  saa  lidt  eller  endnu  mindre  af  Politik,  offent- 
lig Liv  og  sociale  Problemer.  Snarere  er  det  Jacob- 
sens stolte  og  trodsige  Ateisme,  hans  fantastiske, 
naturbeaandede  og  vilde  Tørst  efter  Skønhed  og 
Farvepragt,  der  er  fælles  for  disse  Poeter. 

I  Grunden  var  dette  lavmælte,  nedstemte,  i  sig 
selv  fordybede  ikke  efter  Georg  Brandes'  Sind;  han, 
der  havde  skrevet  „Trods"  paa  sin  Fane,  ønskede 
haardere  Klange,  Toner  i  Dur,  ikke  vor  danske  Folke- 
vises bestandige  bløde  Mol.  Ofte  nok  har  han  givet 
denne  Uvillie  Udtryk,  ofte  nok  har  han  ivret  mod 
Trættemænds-Digtningen  og  det  dumme  fin  de  siéch  . 
Saa  lidt  der  er  i  hans  Livsanskuelse  af  virkelig  Op- 
muntring eller  Haab,  ser  han  dog  ingen  Grund  til 
at  hænge  med  Hovedet.  „Langtfra  at  nedslaa,  er  vort 
Livssyn  opløftende",  sagde  han  nys  i  Sorø,  og  ofte 
udtaler  han  sig  med  en  Frejdighed,  der  staar  i  den 
besynderligste  Modsætning  til  hans  Totalanskuelses 
absolute  Trøstesløshed.  Der  er  sikkert  her  en  Mod- 
sætning mellem  to  forskellige  Racetemperamenter. 
Gotiken  i  vor  sjælelige  Konstruktion  er  Brandes  lige 

saa  fremmed  som  Gotiken  i  Midalderens  Kirker,  som 
han  har  talt  saa  haanligt  om.  Naturligvis  var  Fir- 
sernes Poeter  Venstredigtere,  det  siger  sig  selv;  det 
var  de  jo  saa  at  sige  født  med,  de  kunde  slet  ikke 
blive  andet;  men  der  er  hos  dem  intet  af  Tonen  fra 
Drachmanns  „Nye  Tider  nye  Tanker"  eller  fra  hans 
politiske  Manifester  og  pokkerivoldske  Fanfarer.  Kun 
hos  Oscar  Madsen  findes  der  noget  af  det  samme 
raske  og  flotte,  der  beror  halvt  paa  Naturslægtskab 
og  halvt  skyldes  Paavirkning.  De  andre  er  mere 
eller  mindre  kunstneriske  Efterkommere  at  I.  P. 
Jacobsen,  kun  blegere  og  blodløsere  og  tristere  end 
han,  der  druknede  al  sit  Livs  Privatsorg  i  sin  Kunst 
og  ikke  saa,  at  Kunsten  i  Længden  kun  kan  næres 
af  et  sundt  og  daadsfriskt  Liv. 

Underligt  nok  hørte  disse  Forfattere,  eller  i  al 
Fald  nogle  af  dem,  til  den  høffdingske  Kreds.  Høff- 
dings Indflydelse  var  stor  Firserne  igennem  og  viste 
sig  paa  en  smuk  Maade  i  en  vis  Karakterens  Noblesse 
hos  de  unge,  der  kom  under  hans  Paavirkning,  vel 
ogsaa  i  en  Udvikling  af  Intelligensen.  Men  ellers 
er  det,  som  de  ikke  ligner  deres  Lærer  saa  synderlig 
meget.  Hans  harmoniske  Grundstemning  har  de  ikke 
formaaet  at  tilegne  sig.  Maaske  var  det  heller  ikke 
at  vente,  at  Ynglinger  omkring  den  første  Snes  straks 
skulde  kunne  hæve  sig  til  hans  resignerede  Ro  og 
delvise  Optimisme. 

„Det  var  ikke  nogen  genial  Ungdom  —  ikke  en 
Gang  nogen  videre  overmodig  og  rebelsk"  —  skriver 
V.  Vedel  —  „som  samledes  derude  i  Professor  Høff- 
dings Hjem  —  mellem  alle  de  lærde  Bogreoler  og 
Portrætterne  af  Spinoza  og  Kant  og  Brøchner.  Der 
var    ikke    nogen    rigtig  Trivsel,   som  rankede   os  til 

Vejrs,  ikke  nogen  Fællesvillie,  som  samlede  os  og 
ildnede  os,  —  vi  levede,  de  fleste  af  os,  egentlig  mest 
et  Eneboerliv  i  Studerekamre,  og  der  laa  som  et 
usynligt  Tryk  over  vor  Tro  og  vore  For- 
li  aabninger.  Men  der  var  den  Slægtslighed  mellem 
os,  som  laa  i,  at  vi  vare  komne  sammen  i  Følge  den 
samme  Udvælgelse  og  stode  under  Paavirkning  af 
samme  spiritus  rector.  De  neste  vare  flittige  Læse- 
mennesker, interesserede  for  at  forstaa  alt  menneske- 
ligt i  dets  Grund,  tunge  Gemytter,  gesinnungstiich- 
tige  og  frisindet  humane  i  deres  Aandsretning." 
Agnostikere  kunde  man  tilføje. 

Een  af  Tilværelsens  ejendommelige  Modsigelser! 
En  saadan  Skare  af  aandelige  Eneboere  og  udpræ- 
gede Individualister  midt  i  en  politisk  Stormtid,  da 
der  blæstes  Samlingssignaler  fra  alle  Sider,  en  saadan 
Kreds  af  forfinede,  nervøst  spændte,  lidt  neurasthe- 
niske  Æstetikere  midt  i  en  demokratisk  Tid  med 
Valgrøre  og  Valgspektakler  og  smældende  Avisartikler. 
Det  overrasker! 

Skønt  denne  Kreds  ikke,  i  al  Fald  ikke  den 
Gang,  syntes  at  have  nogen  personlig  Forbindelse 
med  Georg  Brandes,  mødtes  han  dog  fra  disse  unges 
Side  uden  Fordom  og  uden  Mistillid.  Mange  af  Kred- 
sens Medlemmer  kom  siden  stærkt  under  haus  Paa- 
virkning, stærkere  end  fra  deres  oprindelige  Lærer. 
Nogle  af  dem  tog  sig  siden  tilbage  gennem  Kamp 
og  Brud,  Men,  man  tor  vistnok  fastslaa  som  et 
Fællesmærke  for  den  Ungdom,  der  kom  under  denne 
Paavirkning  og  opvoksede  i  Høffdings  Skole,  at  de 
medtog  fra  den  en  aandelig  Rummelighed  og  Fordra- 
gelighed, som  har  været  banlyst  fra  den  Kreds,  der 

har  dannet  Georg  Brandes'  nærmeste  Fanevagt1). 
Derfor  duede  de  ikke  ret  til  at  lave  Fanatikere  af, 
saa  fanatiske  ogsaa  nogle  af  dem  var  i  deres  Be- 
undring for  G.  Brandes. 

Naar  Vedel  taler  om,  at  han  vilde  have  set  Brandes' 
Auditorium  med  noget  af  en  Sammensværgelse  over 
sig  (Studenterbogen  Pag.  171)  maa  det  ikke  tages 
for  alvorligt.  Det  var,  som  Bemærkningen  om  den 
røde  Slips  viser,  i  al  Fald  en  rent  artistisk  Revolu- 
tion, han  sværmede  for. 

Da  disse  unge  i  Slutningen  af  Firserne  —  1888 
—  planløst  og  tilfældigt  startede  Tidsskriftet  „Ny 
Jord",  synes  G.  Brandes  heller  ikke  at  have  følt 
særlig  Sympati  derfor.  I  Anledning  af  Pløjebilledet, 
der  prydede  dets  Omslag,  bemærkede  han,  at  „gam- 
mel Jord",  „udtørret  Jord"  kunde  være  fuldt  saa 
træffende  en  Betegnelse  derfor.  Og  nogen  midt- 
samlende Stræben  som  den,  der  gav  Halvfjersernes 
Bevægelse  Karakteren  af  en  Sammensværgelse,  fand- 
tes der  ikke  her.  Heller  ikke  nogen  særlig  Ung- 
dommelighed, hverken  i  god  eller  slet  Forstand.  Men 
en  vis  aandelig  Bevægethed  og  Videtyst  sporedes 
gennem gaaende,  parret  med  et  vist  æstetisk  Fin- 
smageri  og  et  solidt  Jævnmaal  af  Dygtighed.  Unge 
Videnskabsmænd  paa  forskellige  Felter  slutter  sig  til 
Kredsen  og  prøvede  i  „Ny  Jord"  deres  Vinger,  unge 
Lyrikere  skrev  her  deres  uhonorerede  Vers,  som  ikke 
var  daarligere  for  det.  Her  debuterede  V.  Vedel 
som  Kritiker  af  sine  samtidiges  første  æstetiske  For- 
søg  uden   endnu   at  aabenbare   særlig  kritisk  Evne. 


')  „Lad  os  bøje  os  først  og  fremmest  i  fuldkommen  Beun- 
dring for  hans  Sjæls  Evne  til  at  kunne  hade  dybt  og  til  at  kunne 
elske  dybt",  skriver  Sven  Lange  om  G.  Brandes.  (I  Studenter- 
bladet 3.  Novbr.  1896). 

Men  han  viste  sig  som  en  god  og  forst aaende  Læser, 
hvis  Sind  var  stemt  i  samme  Tonart  som  de  produ- 
cerendes. Her  debuterede  ogsaa  Knut  Hamsum 
med  et  Fragment  af  sin  Roman  „Sult",  der  vakte 
Opmærksomhed.  Skønt  Tidsskriftet  ikke  havde  nogen 
paatrængende  raisou  d'étre,  hvad  det  ogsaa  viste  ved 
ret  hurtigt  at  gaa  ind,  var  det  dog  uden  Sammen- 
ligning det  betydeligste  af  de  saakaldte  „unge" 
Tidsskrifter,  hvoraf  man  i  vort  æstetisk  overprodu- 
cerende Land  har  set  adskillige. 

Til  dette  Tidsskrift,  der  aabnedes  af  Høffding, 
ydede  Georg  Brandes  kun  ét  Bidrag,  den  Artikel 
om  „den  heibergske  Æstetik"  (Jan.  1889),  som  op- 
tryktes samme  Aar  i  „Danske  Essays",  og  som  er 
omtalt  ovenfor.  Jul.  Lange  bemærker  om  den  i 
de  nys  udkomne  Breve  (Breve  fra  Jul.  Lange  ved 
P.  Købke  Pag.  249),  at  den  synes  ham  betydeligere 
og  bedre,  end  han  havde  ventet.  „Den  er  vel  ikke 
fuldt  retfærdig  imod  Heibergs  tekniske  Ledelse  af 
vor  Litteratur  fra  hans  Samtid;  men  den  er  i  Tonen 
næppe  uartigere,  end  jeg  ved  Lejlighed  selv  har 
været  mod  Heibergs  Kunstanskuelser,  saa  at  jeg  for 
saa  vidt  ikke  har  noget  at  lade  den  høre." 

Samme  Aar  som  „Ny  Jord",  startedes  ogsaa  Ri  is- 
Knud  s  en  s  Tidsskrift:  „For  Litteratur  og  Kritik". 
Den  Forfatterstab,  som  det  samlede  om  sig,  bestod 
ikke  af  Litteraturens  Rekrutter,  men  af  midaldrende 
og  enkelte  ældre  Forfattere.  I  rent  digterisk  Hen- 
seende vejede  dets  Bidrag  ikke  særdeles  meget, 
derimod  bragte  det  en  Del  værdifuldt  ræsonnerende 
og  kritiske  Artikler  bl.  a.  af  Vedel,  P.  A.  Rosen- 
berg og  Udgiveren,  og  hævdede  med  Talent  en 
Syntese   af  Idealisme   og  Realisme  i  Modsætning  til 

den  materialistiske  Eealismes  grove  og  aandsforladte 
Virkelighedsopfattelse. 

Heller  ikke  dette  Tidsskrift  fik  noget  langt  Liv. 
Dog  overlevede  det  „Ny  Jord".  Naar  dette  gik  ind 
i  Somren  89,  fortsattes  „Litteratur  og  Kritik"  til 
Efteraaret  (Septbr.)  1890. 


Firsernes  Sædelighedsdiskussion. 
Kønsfriheden.  —  Det  sædelige  Lighedskrav. 


Som  man  vil  erindre,  var  Beskyldningen  mod 
Brandes  for  at  fremtræde  som  Forsvarer  for  „den 
frie  Kærlighed"  fremsat  allerede  under  Debatten  om 
„Emigrantlitteraturen",  bl.  a.  af  C.  Rosenberg,  der 
gjorde  gældende,  at  bag  „den  frie  Tanke"  laa  „den 
irie  Lyst"  eller  —  som  han  udtrykker  det  —  den 
frække  Lyst  (1.  Bd.  Pag.  140).  Efter  sin  Overflyt- 
ning til  Berlin  taler  Brandes  om,  at  intet  mer  kan 
bide  paa  en,  naar  man  i  seks  Aar  har  gaaet  om  i 
København  og  været  „den  fri  Kærlighed". 

Og  dog  optraadte  Brandes  den  Gang  endnu  med 
en  vis  Varsomhed,  sjældent  direkte  og  altid  dækkende 
sig  bag  et  litterær-historisk  Slør.  Behandlingen  af 
de  forskellige  Værker  i  Litteraturhistorien  gav  ham 
dog  rig  Lejlighed  til  at  komme  ind  paa  en  Drøftelse 
af  de  moralske  Spørgsmaal,  særlig  Ægteskabet,  og  i 
det  mindste  indirekte  sætte  det  under  Debat.  Og  den 
indirekte  Metode  har  altid  ligget  udmærket  for  Bran- 
des. Næsten  alle  Revolutionstidens  og  Emigrant- 
litteraturens Forfattere  er  lige  saa  mange  Advokater 
for  Personlighedens  Frigørelse  fra  Samfundsformerne, 
lige  saa  mange  Angribere  af  det  uopløselige  Ægte- 
skab. Og  Brandes  fremtræder  ikke  i  sin  Reproduktion 
af   disse    Bøgers    Indhold    eller    Tanker   som    nogen 

ligegyldig  Referent,  man  føler  stadigt,  hvor  hans 
Sympati  er,  og  at  han  bruger  Forfatterne  som  litte- 
rære Brikker  paa  sit  Skakbrædt,  som  han  flytter  om 
med,  alt  efter  som  Situationen  kræver  det.  Saaledes 
naar  han  ved  Behandlingen  af  Mme  de  Staels  „Del- 
phine"  taler  om  den  skrigende  Uretfærdighed  i  hendes 
Skæbne,  „der  taler  stærkere  end  nogen  Deklamation 
mod  det  Bestaaende  om  Samfundets  Usselhed"  og 
om  den  Magt  til  at  kue  og  ulykkeliggøre,  som  Menne- 
skenes Kortsynethed  og  Umandighed  har  tildelt  for- 
a'ldede  Institutioner,  eller  naar  han  ved  Behandlingen 
af  „Corinna"  siger,  at  hun  ikke  manglede  Blik  for, 
at  den  officielle  Hævden  af  Pligt  og  Moral  i  Norden 
er  baseret  paa  den  største  Raahed  i  alle  de  Tilfælde, 
i  hvilke  Samfundsloven  én  Gang  er  brudt,  saa  ligger 
der  noget  advokatorisk  i  Fremstillingen,  Forfatteren 
er  en  Advokat,  der  gør  sig  til  et  med  sin  Klient. 
Og  saaledes  polemiserer  Georg  Brandes  rundt  om 
mod  den  konventionelle  nordiske  Familiemoral. 

Det  var  først  paa  et  senere  Tidspunkt,  at  han 
for  egen  Regning  optog  Sporgsmaalet  om,  hvad  man 
har  kaldt  Konsfriheden,  paa  sit  Program,  og  Diskus- 
sionen om  dette  Spørgsmaal  rasede  med  mer  eller 
mindre  Lidenskab  ned  gennem  Firserne,  idet  det 
blussede  op  snart  her,  snart  der.  I  1831  udkom  paa 
det  gyldendalske  Forlag  en  Bog,  som  var  forsynet 
med  Mottoer  af  ikke  mindre  end  fire  Filosofer  og 
som  bar  den  underlige  Titel:  „En  Livsanskuelse 
grundet  paa  Elskov".  Bogen  havde  intet  Forfatter- 
navn og  blev  følgelig  modtaget  med  nogenlunde 
almindelig  Ligegyldighed  af  Presse  og  Publikum. 
Brandes  vidste  imidlertid,  hvad  nu  alle  véd,  at  Bo- 
gen var  skreven  af  hans  daværende  Ven,  Kontorchef 
Viggo   Drewsen  —  H.    C.    Andersens   lille  Viggo 

—  der  ved  Siden  af  sin  Virksomhed  som  Kontorchef 
syslede  med  filosofiske  Overvejelser,  som  særligt  sam- 
lede sig  om  Forholdet  mellem  de  to  Køn.  Hans  Bog 
var  da  ogsaa  en  Apoteose  af  det  harmoniske,  paa 
gensidig  Forstaaelse  hvilende,  trofaste  og  livsvarige 
Ægteskab.  Han  opstiller  det  som  Idealet,  som  det 
Udviklingen  maa  stræbe  hen  imod,  uden  for  Resten 
paa  nogen  Maade  at  opkaste  sig  til  Dommer  over 
dem,  for  hvem  det  brister.  Men  han  betragter  det 
løsrevne,  blot  erotiske  Forhold  som  den  lavere  Form, 
der  efterhaanden  maa  vige  for  det  fuldere  Sjælenes 
Forbund,  der  i  sig  optager  det  erotiske  som  et  lutret 
Moment.  En  saadan  Kærlighed  skildrer  Forfatteren 
som  en  Art  Fremtids-Religion,  der  byder  Mennesket 
en  Lejlighed  til  alsidig  Udvikling  og  skænker  ham 
Hvile  for  hele  hans  Personlighed,  baade  Selvtrangen 
og  Slægtstrangen,  idet  den  knytter  den  enkelte  til 
Slægten  gennem  én  af  dens  Midte. 

Skønt,  eller  maaske  fordi  Brandes  var  diametralt 
uenig  med  Drewsens  Grundbetragtning,  syslede  han 
meget  med  hans  Bog  og  tænkte  ogsaa  paa  at  skrive 
om  den,  hvorom  han  lod  Forfatteren  tilflyde  en  Med- 
delelse; men  ved  nærmere  Overvejelse  af  denne  Plan 
kom  han  paa  andre  Tanker.  Han  fandt,  at  det  Hen- 
syn, der  havde  hindret  Drewsen  i  at  sætte  sit  Navn  paa 
Bogen,  ogsaa  vilde  hindre  ham  (Brandes)  i  at  anmelde 
den  under  sit  eget  Navn,  idet  nemlig  Publikum  let  kunde 
sætte  hans  Udtalelser  om  Emnet  i  Forbindelse  med 
hans  Privatliv.  Han  vidste  jo,  at  han  var  en  Kætter 
paa  dette  Omraade,  idet  han  betragtede  Ægteskabet 
som  en  Slags  social  Ulykke,  et  Onde,  som  Individerne 
til  bedste  for  Staten  maatte  underkaste  sig,  ligesom 
man  udreder  andre  Skatter  til  det  offentlige  Han 
gik    da    en    anden  Vej,    idet    han    —    fra   katholske 

Polemikere  —  samlede  en  Række  Kraftudtalelser  af 
Luther  om  Elskov  og  Ægteskab,  særligt  saadaune 
som  Reformatoren  havde  fremsat  i  sin  Polemik  mod 
Cølibatet.  At  Brandes  ikke  personligt  har  samlet 
disse  Udtalelser  —  om  hvilke  han  siger,  at  de  er 
udeladte  i  de  protestantiske  Samletudgaver  af  Luthers 
Skrifter  —  anser  jeg  for  givet  og  til  Overflod  bevist 
gennem  Prof.  H.  Scharlings  lille  Skrift:  „Martin 
Luthers  Lære  om  Cølibat  og  Ægteskab1'.  Brandes 
begyndte  saa  paa  Grundlag  af  dem  at  nedskrive  en 
Række  Reflektioner,  der  lagdes  i  Munden  paa  en 
gammel  Mand  og  Stoklutheraner,  som  fremhævede 
Luthers  Synsmaader  i  Modsætning  til  Drewsens. 
Heller  ikke  dette  blev  dog  til  noget ;  Forfatteren  blev 
undervejs  bange,  dels  for  at  han  ikke  skulde  kunne 
faa  sin  Artikel  frem  i  „Morgenbladet"  —  vistnok  en 
rigtig  Anelse  —  dels  for,  at  hans  Anonymitet,  hvis 
Artiklen  naaede  frem,  skulde  blive  røbet. 

Men  gemt  er  ikke  glemt.  Det  var  dette  Udkast, 
som  siden  kom  til  at  danne  Grundlaget  for  Brandes' 
Tilskuer- Artikel  om  „Martin  Luther"  paa  et  Tids- 
punkt, da  Sædelighedsdiskussionen  var  blusset  op 
paa  hele  Linien. 

Spørgsmaalet  om  Kvindens  Frigørelse  er  i  sig 
selv  gammelt  i  vor  Litteratur ;  men  en  helt  ny  Form 
og  Fart  fik  det  med  Ibsens  „Dukkehjem",  der  sætter 
den  kvindelige  Udviklings  Ret  over  Institutionens. 
Saa  kom  1883  Bjørnsons  „En  Handske",  der  gjorde 
Sædelighedsfordringen  lige  for  Mand  og  Kvinde. 
Naar  Manden  af  Kvinden  fordrer  en  ren  og  uplettet 
Fortid,  maa  Kvinden  kunne  gøre  den  samme  For- 
dring gældende.  Mod  disse  idealt  stillede  Fordringer 
rejste  der  sig  en  Reaktion.  Strindberg  med  sit 
dybe  Kvindehad  og  sin  Foragt  for  Kvinden  som  det 

lavere  Væsen  blev  Mester  for  den.  I  „Giftas",  tolv 
Ægteskabshistorier,  der  udkom  i  Stockholm  1884, 
vendte  han  sig  mod  „Dukkehjemmet"  og  den  deraf 
udsprungne  Bevægelse.  Allerede  i  Forordet  leverer 
han  en  Æresoprejsning  for  Helmer,  siger  at  „Dukke- 
hjemmet" beviser  det  modsatte  af,  hvad  det  skulde 
bevise,  Scenen  om  Natten,  hvor  Helmer  kurtiserer 
sin  Hustru,  er  det  uhæderligste,  Digteren  har  lavet, 
han  giver  Nora  en  falsk  Martyrglorie  og  gør  Helmer 
til  et  Fæ.  „Imidlertid  kom  gennem  „Et  Dukkehjem" 
Spørgsmaalet  om  ulykkelige  Ægteskaber  paa  Tapetet. 
Alle  Fruer  saa  Tyranner  i  deres  Mænd  og  ansaa  sig 
selv  med  mer  eller  mindre  Grund  for  Dukker.  Saa 
fik  man  i  Litteraturen  en  hel  Række  Ægtemænd, 
som  forfalskede  Veksler,  og  som  i  Slutningsscenerne 
afklapsedes  af  deres  Koner,  uden  at  Forfatterinderne 
var  saa  ædelmodige  som  Ibsen  at  fremdrage  det  ned- 
arvede Anlæg  for  Vekselforfalskning  som  Undskyld- 
ning. Man  fik  at  se  Mænd,  der  ødelagde  deres  Hu- 
struers Penge;  men  Hustruer,  som  odelagde  deres 
Mænds  Penge,  fik  man  for  Retfærdighedens  Skyld 
ikke  at  se.  Men,  trods  alt  det  dumme,  som  blev 
skrevet,  saa  meget  blev  dog  vundet,  at  Ægteskabet 
afsløredes  som  guddommelig  Institution,  at  Fordrin- 
gerne paa  en  absolut  Salighed  i  Ægteskabet  skruedes 
ned,  og  at  Skilsmisse  mellem  uenige  Ægtefæller  aner- 
kendtes som  berettiget.     Og  det  var  godt!" 

Han  fremsætter  nu  som  et  formeligt  Program 
de  Krav,  Kvinden  maa  stille  til  Fremtidens  Ægte- 
skab; deriblandt  skal  hun  have  Valgret  (naar  hun 
vel  at  mærke  først  har  underkastet  sig  en  Eksamen 
i  det  Samfunds  Love,  hvori  hun  lever).  Hun  skal 
være  fritaget  for  Krigstjeneste,  da  hun  føder  Børnene. 

Men  inde  i  Bogen  fortsætter  han  sin  Himmelspræt 

med  Ibsens  „Dukkehjem",  idet  han  i  Fortællingen 
„Et  Dukkehjem"  bruger  Ibsens  Bog  til  at  forskrue 
Hovedet  paa  en  sød,  men  uudviklet  lille  Kone  og  til 
at  forstyrre  et  lykkeligt  Ægteskab.  I  en  anden  For- 
tælling, „Dydens  Løn",  er  det  Bjørnsons  „Handske", 
han  tager  Sigte  paa,  idet  han  lader  en  ung  Mand 
under  Bøn  og  Kamp  mod  sin  Naturs  Anfægtelser 
gaa  til  Grunde  af  hemmelige  Laster,  og  da  han 
endelig  i  28  Aars  Alderen  gifter  sig  med  en  livskraftig 
Dame,  skænker  hun  ham  først  en  rakitisk  Søn,  og 
efter  13  Maaneders  Ægteskab  dør  han  selv  udmarvet, 
mens  en  udydig  Løjtnant,  der  er  stillet  op  som  hans 
Modstykke,  gifter  sig,  faar  seks  Børn  og  lever  lykke- 
ligt til  Dagenes  Ende.  Strindbergs  Historie  er  rystet 
ud  af  Ærmet  med  en  saadan  Flothed,  at  hvis  den 
ikke  gjaldt  et  saa  alvorligt  Emne,  kunde  man  kalde 
den  en  Spøg.  Den  minder,  som  overhovedet  Strind- 
bergs Produktion  i  denne  Bog,  om  det  Studium,  den 
svenske  Forfatter  havde  gjort  af  de  amerikanske 
Humorister  og  gnistrer  af  paradoksalt  Vid.  Omtrent 
samtidigt  havde  Garborg,  der  i  hine  Aar  ogsaa  var 
en  uforsagt  og  konsekvent  Naturalist,  offentliggjort 
en  Novelle,  der  hed  „Ungdom",  der  skildrer,  hvor- 
ledes Forstassistent  Carlstad,  der  er  forlovet,  lader 
sig  bedaare  af  den  skemtsomme  Bondepige  Anne 
Malene,  der  slet  ingen  Moral  véd  af,  og  indlader  sig 
paa  et  Forhold,  der  piner  ham.  Hans  daarlige  Sam- 
vittighed giver  sig  Udslag  i  Moralprædikener  for 
Anne  Malene,  der  besvarer  dem  med  et  Ørefigen. 
Saa  faar  han  netop  i  de  Dage  tilsendt  fra  sin  For- 
lovede Jenny,  et  blegt  og  interessant  Stykke  Pige- 
barn, Bjørnsons:  „En  Handske"  med  Opfordring  til 
at  prøve  sig  selv  og  derpaa  fortælle  hende  alt,  hvad 
han    maatte    have    paa    Hjærte.     I    hans    ophidsede 


117 

Stemning  forfejler  denne  Opfordring  ganske  sin  Hen- 
sigt. Han  har  en  Anelse  om,  at  Frk.  Jenny  i  tidligere 
Tid  har  haft  en  Svaghed  for  en  Pianist,  hvorfor  han 
gengælder  hendes  Opfordring  med  en  Dito  om  at 
fortælle  ham  alt,  hvilket  hun  besvarer  med  en  Op- 
sigelse. 

Spasen  ender  saa  med,  at  Frøken  Jenny  nu  er 
forlovet  med  en  Ungkarl  paa  38,  der  bander  paa,  at 
han  aldrig  har  elsket  før  —  „og  det  kan  være  sandt; 
ti  han  ser  ud  til  allehaande"  —  Anne  Malene  er  gift 
med  sin  Reserve-Elsker,  og  Forstassistenten  skal  have 
Bryllup  med  en  ung  Enke,  der  har  baade  Samvittig- 
hed og  Moral  og  50,000  Kr. 

Det  er  denne  lille  Historie,  som  gav  Brandes 
Anledning  til  en  Ekspektoration  om  Kønsspørgs- 
maalet  i  det  Essay  om  G  ar  borg,  der  fandtes  i  „Til- 
skueres's Januarhefte  for  1885.  Han  skriver  her  i 
umiddelbar  Tilslutning  til  den  nævnte  Fortælling: 
„Der  er  intet  som  helst  vundet  ved  stadigt  at  spænde 
Kyskhedsfordringen  endnu  og  endnu  en  Grad  højere. 
Den  Kunst  at  fordre  Kyskhed  er  ikke  stor.  Det  er 
ikke  af  Kærlighed  til  Lasten,  at  modne  Mænd  ryster 
paa  Hovedet  deraf.  Det  er  fordi  de  vide,  at  skrøbe- 
lig Dyd  altid  er  mangefold  naturligere  og  sundere 
end  unaturlig  Last,  og  som  Menneskeheden  nu  en 
Gang  er  udviklet,  er  det  imellem  disse  to,  at  Valget 
i  Reglen  staar.  Lad  Opdragelsen  ved  naturlig  og 
utilsløret  Fremstilling  af  Kønsforholdene  gøre  sit  til 
at  tvinge  Drifterne  indenfor  naturlige  Grænser ;  men 
lad  os  ikke  indbilde  os,  at  de  lade  sig  undertrykke 
eller  udrydde,  uden  at  Mennesket  bliver  defekt  eller 
fordummet.  Askesen,  som  den  for  Øjeblikket 
næsten  alene  øves  af  det  store  Flertal  blandt 
de    højere    Stænders    ugifte    Kvinder,    er    en 

Ulykke,  en  naturstridig  Ting,  et  Offer,  som 
mange  Gange  bringes  en  værdiløs  Fordom. 
Driftlivet  er  og  bliver  Jordbunden  for  Fantasiens  og 
Skønhedens  Blomst,  ikke  mindre  end  for  giftige  og 
stinkende  Vækster.  Købes  aandelige  Fortrin  stundom 
for  dyrt  med  et  Offer  af  Renhed  og  Uskyld,  saa  kan 
den  virkelige  Renhed  ikke  mindre  end  den  blot  til- 
s\'neladende  ogsaa  købes  altfor  dyrt,  naar  den  med- 
fører tærende  Savn  og  al  Goldhedens  og  de  kvalte 
Længslers  Bornerthed." 

Det  var  disse  Ord,  der  blev  den  tændende  Gnist 
til  d6  følgende  Tiders  Kampe  om  Kønsforholdene,  en 
Polemik,  som  Brandes  dog  mærkeligt  nok  til  en  Be- 
gyndelse undslog  sig  for  at  deltage  i,  idet  han  vilde 
have  sine  Udtalelser  betragtede  som  nogle  fordrings- 
løse Sætninger  i  en  Forfatterkarakteristik;  hvis 
Hensigt  kun  havde  været  „at  forklare  en  Novelle",  for 
siden  at  gemme  sig  bag  Morten  Luthers  Ryg,  endda 
han  var  diametralt  uenig  med  ham  med  Hensyn  til 
Ægteskabets  Betydning. 

Gjellerup  nedlagde  i  „Vandreaaret"  (Kapitlet: 
Hjemkomst)  en  skarp  Protest  mod  dette  erotiske 
laiss&r-aller,  der  „ofrer  det  dybtfølende  og  trofaste 
Individ  for  den  letsindige  og  brutale  Natur,  og  inden- 
for den  enkelte  Personlighed  ofrer  de  fine  og  dybe 
Følelser  for  de  grove  og  overfladiske"  .  .  .  „Hvis 
ikke  det  hele  er  en  intetsigende  Frase,  saa  fordres 
der  her  for  flygtige  og  rent  driftmæssige  Tilbøjelig- 
heder den  samme  Ret,  der  ellers  kun  anerkendes  hos 
den  Kærlighed,  som  føler  sig  stærk  nok  til  at  knytte 
et  Baand  for  hele  Livet". 

Forfatteren  erklærer  sig  uenig  med  denne  Na- 
turalisme, der  bestandig  bortstøder  flere  og  flere 
ideale   Elementer,   eller   gør   dem   Helvede  saa  hedt, 

at  de  selv  fortrække,  og  at  man  bestandig  mere  og 
mere  højrøstet  applauderer  som  det  egentlig  værdi- 
fulde ethvert  litterært  Fænomen,  der  enten  direkte 
knæsætter  det  brutaleste  Driftsliv  og  de  mest  egoisti- 
ske Motiver  som  det  rent  menneskelige,  eller  i  al 
Fald  negativt  hjælper  med  ved  at  bore  en  bundløs 
Skepticismes  moralske  Minegange". 

Men  Brandes'  Essay  fremkaldte  ogsaa  et  andet 
Svar.  Det  skyldtes  Forfatteren  af  „En  Livsanskuelse 
grundet  paa  Elskov",  Viggo  Drewsen,  der  i  „Tilskue- 
rens's  Majhefte  rykkede  i  Marken  med  en  Artikel 
betitlet:  „Om  en  Reaktion  mod  den  moderne  Stræben 
efter  større  seksuel  Sædelighed".  Ved  Reaktionen 
sigter  han  til  Garborgs  og  Strindbergs  Noveller  (og 
øvrige  Virksomhed  i  samme  Retning)  og  til  Brandes' 
Benyttelse  af  dem.  Forøvrigt  gør  han  gældende,  at 
hvis  alle  Mennesker  var  monogamt  anlagte  eller  om- 
vendt alle  var  polygame  i  deres  Tilbøjeligheder,  saa 
var  alt  for  saa  vidt  godt  og  vel  og  der  kom  ikke 
noget  Skaar  i  den  menneskelige  Lykke  (hvorom  det 
for  ham  alene  drejer  sig);  men,  da  Forholdet  nu  er 
det,  at  nogle  er  anlagte  monogamt  og  andre  polygamt, 
saa  affødes  der  Sorg  og  Ulykke,  naar  to  saadanne 
modsatte  Naturer  komme  sammen.  Han  mener,  at 
dette  kan  kun  undgaas  ved,  at  Udviklingen  efter- 
haanden  fører  til,  enten  at  de  monogame  Naturer 
ændres  ved  Opgivelsen  af  deres  erotiske  Afgrænsning, 
eller  omvendt,  at  de  polygame  Naturer  ændres  i  Ret- 
ning af  monogam  Kærlighed,  og  han  anbefaler  denne 
sidste  Løsning  som  den  bedste.  Undersøgelsen  er  i 
højeste  Grad  saglig  og  rolig  med  en  Mængde  detail- 
lerede Undersøgelser,  og  Forfatteren,  der  stiller  sig 
paa  Lykkemoralens  Grund,  undgaar  med  største 
Ængstelighed  blot  at  nævne  Ordet  Moral.    Som  man 

vil  erindre,  mente  Drewsen,  at  hans  ægteskabelige 
Lykkemoral  kunde  danne  en  passende  Afløsning  af 
de  religiøse  Livsanskuelser,  dem,  han  med  sin  noget 
nøgterne  og  rationelt  anlagte  Natur  ansaa  for  udtjente. 
Han  anser  ikke  Kyskhed  for  umulig,  heller  ikke  for 
en  ung  Mand,  og  mener,  at  Kampen  for  at  beherske 
Driftslivet  har  sin  væsentlige  Betydning  for  Udvik- 
lingen. 

Denne  Artikels  Fremkomst  blev  for  Brandes 
Signalet  til  at  fremdrage  sine  gamle  hengemte  Luther- 
Citater  med  deres  utilslørede  Udtalelser  om  Drifterne 
og  deres  Magt.  Brandes  har  nu  imidlertid  strøget 
den  digteriske  Iklædning  og  lader  nu  Luther  tale 
for  sig  selv,  men  til  Gengæld  forsyner  han  Artiklen 
med  nogle  Indledningsbemærkninger,  i  hvilke  han 
besværer  sig  over  Drewsens  Angreb.  Han  finder  det 
uberettiget,  at  denne  har  revet  nogle  fordringsløse 
Sætninger  ud  af  deres  Sammenhæng  og  betegnet 
dem  „som  intet  mindre  end  en  Modarbejden  af  ærede 
Samtidiges  Sædelighedsbestræbelser.  Det  er  ikke 
rigtig  hensynsfuldt  at  angribe  en  Forfatter  paa  et 
Punkt,  som  han  udtrykkelig  har  erklæret  sig  uvillig 
til  at  forsvare,  ude  af  Stand  til  at  drøfte,  og  hvor 
han,  som  enhver  forstandig  Lærer  føler,  ikke  kan 
tale  frit,  kun  kan  antyde  en  ringe  Del  af,  hvad  han 
mener,  og  er  udsat  for  de  plumpeste  Forvrængninger, 
de  smudsigste  Insinuationer".  Hvorpaa  han  gennem- 
hegler Moralens  Forsvarere  efter  Noder,  idet  han 
rubricerer  dem  under  forskellige  karikaturmæssige 
Kategorier,  Tartufferne,  Bula  N'Gnatuerne  og  Jeroni- 
musserne, for  hvilke  Hykleriet  imidlertid  er  det  fælles, 
tilbagevendende  Karaktertræk.  „Det  at  fordre  Ær- 
barhed", hedder  det  her,  „har  altid  været  Jeroni- 
mussernes    Kendetegn     lige    fra    den    Jeronimus    i 

„Maskeraden"  til  vore  Dages".  Det  meste  af,  hvad 
der  i  de  sidste  Aar  er  kommet  frem  som  Kyskheds- 
fordring  fra  Mændenes  Side  har  nøjagtigt  samme 
Karakter,  som  Jeronimus'  Formaninger  til  Leander. 
Jeronimus  stillede  ikke  Fordringer  til  sig  selv,  den 
Gang  han  var  ung;  det  var  ham  for  besværligt*); 
desuden  tænkte  han  den  Gang  slet  ikke  derpaa,  han 
var  saa  optaget  af  de  mange  Leonorer  og  Pernillerr 
ikke  at  tale  om  Anne  Hattemagers  hele  Flok.  Men 
nu,  da  et  halvt  Aarhundrede  har  bragt  hans  Blod 
til  at  løbe  mere  adstadigt,  retter  han  med  Styrke 
Fordringen  til  Efterslægten  og  hævder,  for  saa  vidt 
han  vedgaar  sin  Fortid,  og  det  gør  han  nu  om  Stun- 
der undertiden,  at  det  ene  og  alene  er  en  beklagelig 
Tilfældighed  ved  hans  Opdragelse  eller  sligt,  der  har 
hindret  ham  selv  i  til  rette  Tid  at  opfylde  Kravet. 
Dette  er  overmaade  opbyggeJigt,  men  det  imponerer 
ikke  saa  meget". 

Naar  disse  Linier  sikkert  med  god  Villie  er 
møntede  paa  Bjørnson,  som  i  de  Aar  bestandigt  var 
i  Brandes'  Tanker,  og  som  han  benyttede  enhver 
Lejlighed  til  at  angribe,  saa  godkender  han  —  maaske 
i  Følge  Levereglen:  Present  personsalways  excepted 
—  Drewsen  som  en  enlig  Undtagelse,  idet  han  paa 
ham  anvender  Byrons  Ord  til  Murray:  „I  snakker 
til  mig  om  Moral  —  det  er  første  Gang,  jeg  har  hørt 
det  Ord  af  Folk,  der  ikke  var  Hallunker  og  ikke 
brugte  det  som  Middel  til  Skurkestreger." 

Hvorpaa  Luther  faar  Ordet.  — 

De,  der  kan  huske  fra  den  Tid,  vil  mindes,  hvil- 
ken ganske  overordentlig  Opsigt  denne  Artikel  vakte. 
Man    var    forbavset,    forarget,   forvirret    over    denne 


*)  Udhævet  af  mig. 

Luther,  der  fremtraadte  som  en  vældig  Ridder  for 
det  16de  Aarhundredes  frie  Elskov,  en  mægtig  allieret 
af  Brandes,  der  slog  sin  Tids  Moral  i  Synet.  Men 
det  maatte  jo  være  rigtigt.  Det  var  jo  for  en  Gangs 
Skyld  Citater. 

Midt  i  denne  Forvirring  bragte  Professor  Hen- 
rik Scharling  nogen  Klarhed  ved  den  Kommentar, 
han  ud  af  Teologens  større  Sagkundskab  leverede  i 
nævnte  Skrift:  „Martin  Luthers  Lære  om  Cølibat 
og  Ægteskab",  hvori  han  plukker  Brandes'  Ar- 
tikel sønder  og  sammen,  viser  at  den  er  bygget 
paa  det  fuldstændigste  Ukendskab  til  det  Emne,  den 
behandler,  og  at  dens  forskellige  Udtalelser  af  Luther 
er  samlede  saa  ensidigt,  saa  helt  uden  Hensyn  til 
den  Sammenhæng,  hvori  de  fremkomme,  at  de  give 
et  ganske  forvansket  Billede  af  Luther  og  hans  Syn 
paa  Ægteskabet.  End  ikke  den  Prædiken  om  det 
ægteskabelige  Liv,  som  Brandes  idelig  anfører,  har  han 
læst  ordentlig  igennem;  havde  han  gjort  det,  vilde 
han  allerede  i  den  have  fundet  tilstrækkeligt  Korrek- 
tiv for  sine  vrange  Forestillinger.  I  denne  Prædiken 
tordner  Luther  nemlig  mod  Ægteskabsbrud  og  Hor; 
han  skriver,  at  Loven  bør  gøres  gældende  i  sin  fulde 
Strenghed,  ja,  han  viger  end  ikke  tilbage  for  det 
Krav,  at  man  i  det  kristelige  Samfund  skal  sætte 
samme  Straf  for  Ægteskabsbrud,  som  var  sat  i  det 
gamle  Testamente. 

„Paa  sine  vidtstrakte,  litterære  Togter",  skriver 
Forfatteren,  „har  Dr.  Brandes  en  skønne  Dag  tilfæl- 
digvis truffet  Morten  Luthers  teologiske  Doktorkappe. 
Han  har  taget  den  op,  har  set  lidt  paa  den  og  til 
sidst  prøvet  den:  Jo,  han  finder,  den  klæder  ham 
godt,  idet  den  giver  baade  Anstand  og  Værdighed. 
Og  straks   er  hele  Historien  lagt  til  Rette  efter  det 

gamle  Skema:  Morten  Luther  har  været  sin  Tids  Dr. 
Brandes,  ganske  vist  noget  plumpere  og  raaere,  men 
dog  ligesom  denne  en  Ridder  for  den  frie  Elskov 
og  den  ubundne  Kærlighed". 

Forfatteren  slutter  saa  med  at  henvise  Brandes 
med  Hensyn  til  det  af  ham  attraaede  Ideal  til  Tyr- 
kiet, hvor  han  vil  finde  det  realiseret.  Der  er  det 
erotisk-ægteskabelige  et  fuldstændig  privat  Anlig- 
gende. 

Ogsaa  den  angrebne.  Drewsen  selv,  mødte  i 
„Tilskuerens"  S  ep  temb  erhefte  med  et  Svar,  hvori 
han  bemærker,  at  hvor  interessant  det  end  kan  være 
at  blive  bekendt  med  Luthers  Opfattelse  af  Cølibat 
og  Ægteskab,  saa  kan  den  dog  ikke  have  nogen  væ- 
sentlig Betydning  med  Hensyn  til  den  fremtidige 
Ordning  af  de  seksuelle  Spørgsmaal.  Brandes  har 
ved  sin  Artikel  ikke  bragt  Spcrgsmaalet  et  Hanefjed 
frem,  det  Spørgsmaal,  hvor  vidt  Mislighederne  ved 
den  nuværende  seksuelle  Tilstand  maa  tænkes  hævede 
ved,  at  Menneskene  efterhaanden  udvikle  sig  saaledes, 
at  den  erotiske  Følelse  antager  et  monogamisk  Præg, 
eller  omvendt,  ved  at  Udviklingen  gaar  i  Retning 
af  Polygami,  og  hvilket  af  disse  Maal  man  da  bør 
stræbe  hen  imod.  Han  mener,  at  det  vil  være  fuld- 
stændig urigtigt  at  ordne  de  seksuelle  Forhold 
udelukkende  under  Hensyn  til,  at  den  Menneskene 
iboende  Kønsdrift  kan  finde  sin  naturlige  Tilfreds- 
stillelse. Hvor  fuldt  han  end  erkender  den  store 
A  i^tighed  af  dette  Moment,  fastholder  han  det  som 
lige  saa  vigtigt,  at  det  under  ingen  Omstændigheder 
købes  paa  Bekostning  af  den  anden  Parts  Sorg  og 
Ulykke.  Det  synes  ham,  at  det  sidste  Moment  var 
overset  saa  vel  i  Brandes'  Sentenser  som  i  Strind- 
bergs  og   Garborgs  Novelle.     Denne  Strid  kan  efter 

hans  Mening  kun  løses  paa  en  af  tvende  Maader, 
enten  ved  at  Kønsdriften  og  dens  Tilfredsstillelse 
mer  og  mer  udsondres  fra  al  Forbindelse  med  Elskov, 
hvorved  denne  Følelse  da  efterhaanden  vil  uddø,  eller 
derved  at  Driften  og  dens  Tilfredsstillelse  mer  og 
mer  vokser  sammen  med  og  bliver  uadskillelig  fra 
Elskov.  Det  forekommer  ham,  at  Muligheden  for,  at 
Elskovsfølelsen  kunde  uddø,  i  al  Fald  er  ringere  end 
Muligheden  for  en  Gang  at  naa  til  en  Tilstand  svarende 
til  den,  der  allerede  nu  findes  hos  mange  Kvinder 
og  maaske  ogsaa  hos  nogle  unge  Mænd,  i  hvem 
Driften  først  fødes  samtidig  med  deres  Elskov,  og 
hvem  det  vilde  være  fuldstændig  naturstridigt  at 
hengive  sig  til  en  anden  end  den  elskede. 

Han  slutter  sit  Indlæg  med  en  kraftig  Bekla- 
gelse over  Tonen  i  Brandes'  Artikel,  naar  han  ved 
Sammenstillingen  med  Jeronimus  inddrager  sin  Mod- 
standers Privatanliggender  under  Diskussionen,  og 
det  til  Trods  for,  at  han  har  hævdet,  at  det  erotisk- 
ægteskabelige bør  være  et  Privatanliggende,  ikke  „en 
Genstand  for  Sladder  og  Kontrol".  Han  har  derved 
præsteret  et  ypperligt  Bevis  for,  hvor  langt  lettere 
det  er  at  fordre  end  at  øve.  Heller  ikke  er  der  nogen 
Mening  i,  at  han  betegner  sin  Modstander  som  „saare 
forsigtig"  i  Modsætning  til  Luthers  Djærvhed,  naar 
•han  selv  i  denne  Sag  taler  saa  ubestemt,  at  man 
ikke  véd,  hvad  hans  Mening  er. 

Alt  dette  var  imidlertid  kun  Indledningen  til 
80ernes  store  Sædelighedsdebat,  der  fortsattes  i  den 
følgende  Tid  med  utrættet  Energi,  og  som  i  1887 
naaede  sin  Kulmination  og  satte  ikke  alene  Dan- 
mark, men  ogsaa  Norge  og  Sverige  i  en  febrilsk 
Ophidselsestilstand.  Strindberg  bragte  Ved  til  Ilden 
med  sine  „Ny  Forskninger  i  Kvindespørgsmaalet",  i 

hvilke  han  betegnede  hele  det  kønsløse  Partis  For- 
dring til  sædelig  Renhed  som  Reaktion. 

Naturligvis  tog  „Politiken"  gerne  mod  en  saadan 
Haandsrækning,  men  man  var  dog  ikke  blind  for,  at 
Strindberg  med  sin  grænseløse  Kvindeforagt  var  en 
farlig  allieret,  hvorfor  den  søgte  at  tage  Brodden  af 
hans  Voldsomhed  ved  at  optage  Artikler,  hvori  hans 
Kamp  mod  Kvindens  økonomiske  Frigørelse  bekæm- 
pedes. Silvia  Bennet  hævdede  i  en  Artikel, 
„Kvindfolk",  at  Strindberg  vilde  skrue  Udviklingen 
tilbage,  og  at  det  var  umuligt.  Hvad  Spørgsmaalet 
om  sædelig  Renhed  angaar,  mente  hun,  at  der  maatte 
være  en  Mellemvej.  Man  behøvede  ikke  at  gaa  til 
Handsketeoriens  Yderlighed.  Denne  Udtalelse  kaldte 
Bjørnson  under  Vaaben.  Han  hævdede,  at  Usæde- 
lighedens Onde  er  endnu  dybere  og  videre  hærgende 
end  Drikkeondet,  som  de  angelsaksiske  og  skandi- 
naviske Folk  siden  Begyndelsen  af  Trediveaarene  med 
Held  har  bekæmpet.  „Heller  ikke  denne  Bevægelse 
vil  les  eller  haanes  over  Ende,  det  kan  jeg  forsikre 
Dem".  Frk.  Bennets  Standpunkt  er  intet  Standpunkt, 
det  er  —  en  Sofa.  Frk.  Bennet  svarer,  at  der  er  i 
Mennesket  en  Naturside,  der  ikke  kan  eller  bør  kues. 
Derfor  maa  der  slaas  af  paa  den  ideale  Fordring  og 
regnes  med  de  bestaaende  Samfundsforhold.  Efter- 
haanden  antager  Ordskiftet  en  ret  ubehagelig  Ka- 
rakter. 

I  Sverige  staar  Modsætningerne  ikke  mindre 
skarpt.  Lektor  Person ne  hævder  i  sit  Skrift  om 
„Strindberglitteraturen  og  Usædeligheden  blandt  Ung- 
dommen", at  Strindberglitteraturen  bør  forbydes  og 
straffes  i  Henhold  til  Straffeloven,  og  hilses  med  en 
Byge  af  Haanlatter  fra  Radikalerne.  Omtrent  samtidigt 
idømmer  Kristiania  Byret  Hr.  Chr.  Krog   en  Bøde 

paa  200  Kr.  for  Udgivelsen  af  „Albertine",  mens 
Forfatteren  fuldender  sit  meget  omtalte  Billede  af 
samme  Sujet,  Scenen  fra  Prostitutionslægens  Vente- 
værelse med  de  forskellige  Typer  af  prostituerede. 
Det  gaar  paa  Turné,  men  faar  ikke  Lov  at  udstilles 
i  København.  Samtidigt  aabner  det  radikale  Kvinde- 
tidsskrift „Nylænde"  under  Gina  Krogs  Redak- 
tion en  almindelig  Diskussion  om  Kvinde-  og 
Sædelighedsspørgsmaalet.  I  Danmark  tager  „Dansk 
Kvindesamfund"  ligeledes  Sædelighedsspørgsmaalet. 
op  til  Behandling  som  en  vigtig  Side  af  Kvindesagen,, 
dels  ved  Diskussionsmøder,  dels  ved  Artikler  i  For- 
eningens Blad:  „Kvinden  og  Samfundet".  Det  var 
Bladets  Redaktrice,  Frøken  Elisabeth  Grundtvig,  der 
aabnede  Forhandlingen  først  ved  en  Artikel  om 
„Erotik  og  Kvinder",  et  Par  Ord  i  Anledning  af 
Stella  Kleves  (nuværende  Fru  Mallings)  „Pyrrhus- 
sejre", men  endnu  mere  direkte  i  det  Foredrag  om 
„Nutidens  sædelige  Lighedskrav",  som  hun  holdt  i 
„Dansk  Kvindesamfund"  (16.  Marts)  og  senere 
offentliggjorde  i  „Kvinden  og  Samfundet".  „Er  Mæn- 
dene, som  tilfredsstiller  deres  Drifter,  saa  lykkelige?' 
spørger  hun  her.  Og  hun  svarer:  „Nej,  det  er  de 
ganske  vist  ikke ;  baade  Strindberg,  Schopenhauer  og 
Arne  Garborg  fortæller  hver  paa  sin  Vis  om  det 
Slaveliv,  som  den  ustyrlige  Kønsdrift  fører  til.  Lyk- 
kedes Revolutioneringen  af  Kvindernes  Sædeligheds- 
bevidsthed,  vilde  Kvinderne  sikkert  i  denne  stærke 
Drift  faa  én  Lidelse  mere,  ikke  én  mindre  —  det 
fortæller  Mændene  os  selv."  Og  hun  anbefaler  Kvin- 
derne, selv  med  Fare  for  at  miste,  at  kræve  en  hel  fuld 
Kærlighed  og  ikke  nøjes  med  Smuler. 

Det  hele  Foredrag  er  kvindeligt  taktfuldt  og  paa 
samme   Tid    aabent   og  forstandigt.     Det   er   ganske 

blottet  for  kvindelig  Selvgodhed  og  røber  tillige 
aabent  Blik  for  de  herskende  Nødstande.  Mærkeligt 
nok  bragte  det  dog  Georg  Brandes  i  fuldstændigt 
Raseri.  Han  tildængede  Frøken  Grundtvig  med  en 
Række  af  de  voldsomste  Sigtelser,  for  Overtrædelse 
af  det  ottende  Bud,  for  falsk  Citat,  Perfidi,  Raahed 
i  Tankegang,  Brutalitet  i  Opfattelse  og  Æreskænderi, 
saa  at  Frøken  Grundtvig  maatte  søge  Rettens  Be- 
skyttelse, som  hun  ogsaa  fandt,  idet  Hof-  og  Stads- 
retten  mortificerede  samtlige  de  nævnte  Udtryk  og 
idømte  Redaktør  Hørup  som  Bladets  Ansvarshavende 
en  Bøde  paa  hundrede  Kroner  foruden  Sagens  Om- 
kostninger. Naar  det  gik  ud  over  Hørup  og  ikke 
Brandes,  laa  det  i,  at  denne  havde  skjult  sig  bag 
Anonymitetens  Maske,  denne  Gang  dog  en  ret  gen- 
nemsigtig Lucifer-Maske.  Det  var  første  Gang,  at 
Brandes  benyttede  dette  famøse  Mærke,  og  det  var 
Lejligheden,  der  affødte  det.  I  „Kvinden  og  Sam- 
fundet" havde  nemlig  foruden  Frøken  Grundtvig 
ogsaa  Fru  Pauline  Aggersborg  og  Frk.  San- 
nom  taget  Ordet  imod  Brandes' Angreb  paa  de  ugifte 
Damers  Askese,  og  Frk.  Sannom,  der  henviste  til 
Kristendommen  som  det  faste  Anker  under  alle  An- 
fægtelser, havde  sluttet  sin  Artikel  med  at  sige:  „Ti 
Engle  er  vi  dog  ikke".  I  en  Artikel  med  Overskrift 
„Engle"  forsikrer  Brandes,  at  det  er  just,  hvad  de 
er  og  undertegner  sig  som  Lucifer.  En  Spøg,  kan 
man  sige,  men  ikke  nogen  fin  Spøg  over  for  Damer,  der 
talte  ud  af  deres  bedste  Overbevisning  om,  hvad  der 
tjente  deres  Køn  bedst.  Og  Tonen  i  Artiklen  er  desuden 
slet  ikke  munter.  Endnu  i  to  følgende  Artikler 
„Det  ottende  Bud"  og  „En  sidste  Udluftning"  vedblev 
Brandes  at  tømme  sin  Fortørnelses  fulde  Skaaier 
over  Hovedet  paa  de  formastelige  Damer,  der  havde 

vovet  at  slaa  hans  Standpunkt  i  Hartkorn  med  al- 
mindelig Usædelighed.  De  havde  overset,  at  det,  som 
Brandes  vilde,  var  en  ny  og  højere  Form  for  Sædelig- 
hed. Denne  ikke  uvæsentlige  Oplysning  gav  han 
dog  først  paa  et  langt  senere  Tidspunkt,  efter  at 
Bjørnstjerne  Bjørnson  og  Hostrup  havde  meldt  sig 
til  Forsvar  for  den  haardt  angrebne  Dame  og  havde 
tvunget  „Politikens"  Anonymer,  der  som  professionelle 
KloAvner  havde  udfyldt  Pavserne  mellem  de  større 
Numre  med  deres  Gøgl,  til  at  anslaa  en  noget  anden 
Tone.  I  en  Række  af  Artikler,  dels  i  norske  Blade, 
dels  i  dansk  „Morgenbladet"  angreb  Bjørnson  „Poli- 
tiken^ Kampmaade,  som  han  betegnede  som  „utroligt 
lumpen",  særligt  da  Bladet  havde  slaaet  ham  og 
Frk.  Grundtvig  som  Sædelighedsprædikanter  sammen 
med  Scavenius'  Forsvar  i  Storehedinge  over  for 
Ingemann-Petersens  bekendte  Angreb.  „Dette",  skrev 
Bjørnson,  „er  da  saa  utroligt  lumpent,  at  jeg  ikke 
fatter,  hvorledes  et  Blad  med  en  hæderlig  Mands 
Navn  som  ansvarhavende  har  kunnet  tillade  det". 
Hans  forskellige  Stridsindlæg  kulminerede  til  sidst  i 
en  Beskyldning  for  Terrorisme.  „Politiken"  ønsker 
ikke  Dydens  og  Ægteskabets  Pris,  jeg  har  længe  set 
det,  at  denne  Del  af  vort  Samfundsarbejde  ingen 
Frihed  bør  have.  Men  „Politiken "s  Smag  i  saa  Hen- 
seende er  ikke  lovgivende,  og  Forsøg  paa  Terrorisme 
—  jo  højere  de  vokser,  des  bedre!" 

Herpaa  svarede  „Politiken"  i  en  længere  Opsats 
med  et  fire  Gange  gentaget:  „Ja,  hvad  er  Terrorisme?" 
Hvoraf  Meningen  i  Korthed  var  den,  at  hele  den 
officielle  Samfundsordning  jo  stod  støttende  bag 
Sædelighedsforsvarerne,  saa  deres  Optræden  ikke 
krævede  synderligt  Mod,  noget,  som  for  øvrigt  ingen 
havde    paastaaet,    og  Bladet   spottede    den    løjerlige 


129 

Opfattelse,  „at  Frk.  Grundtvig  og  hendes  mandlige 
og  kvindelige  Broderskab  skulde  være  Banebrydere 
—  Vidner,  om  lidt  Martyrer.  Alle  disse  fortræffelige 
Damer,  der  er  ude  at  vidne  for  den  gamle  Katekisme 
med  baade  For-  og  Efternavn,  de  skulde  være  det 
nyes  Evangelister!  Et  foi  fulgt  og  lidende  Broderskab. 
Det  er  dog  Gudskelov  ikke  værre,  end  at  de  har 
Hof-  og  Stadsretten  i  Baghaanden,  naar  det  kniber 
med  Argumenterne".  Kampen,  der  bliver  hedere  og 
hedere,  tilspidses  til  sidst  til  en  Tvekamp  mellem 
Georg  Brandes  og  Bjørnson,  der  af  Brandes  karak- 
teriseres som  „en  Lægprædikant,  et  godt  men  lang- 
somt Hoved,  der  intet  forstaar  af,  hvad  Sædeligheds- 
dissenterne  vil,  og  som  stadigt,  hvor  han  optræder 
som  Polemiker,  ifører  alle  sine  Aandsbørn  det  samme 
gejstlige,  hvide,  aldrig  ganske  rene  Slips". 

Ganske  mærkelige  er  de  Udtalelser,  Brandes 
fremsætter  i  en  Artikel  i  „Politikken"  for  28.  Septem- 
ber, hvor  det  hedder,  at  det  saglige  Mellemværende 
kan  i  Øjeblikket  ikke  behandles,  fordi  Ordet  ikke  er 
frit,  fordi  Offentligheden  langsomt  maa  opdrages  til 
at  forstaa,  hvorom  Talen  er.  Det  kan  ikke  behand- 
les, men  dets  Behandling  kan  forberedes.  „Fra  jeg 
for  min  Del  begyndte  som  Skribent,  har  jeg  gjort, 
hvad  jeg  formaaede,  for  at  forberede  den.  Omhygge- 
ligt har  jeg  undgaaet  at  opstille  nogen  Teori,  men 
stadigt  har  jeg  forholdt  mig  kritisk  til  de  Sædelig- 
hedsbegreber, der  løb  Landet  over.  Selvfølgelig  fordi 
jeg  ansaa  dem  for  falske,  fordi  jeg  mente  at  sidde 
inde  med  højere  og  sandere  Ideer  om  Sædelighed. 
Paa  intet  andet  Omraade  har  jeg  fra  først  af  udtalt 
mig  med  saa  meget  Hensyn  til  gældende,  fastslaaede 
Meningers  Magt  uden  derfor  at  gøre  ringeste  Ind- 
rømmelse i  Realiteten.  Ikke  desmindre  lød  detallerede 

1871  i  Kor:  „Altsaa  Parringen  i  Flæng !u  Ikke  des- 
mindre  lyder  det  nu  1887  fra  en  Mand  som  Bjørnson: 
„Jeg  forstaar  det,  Brigham  Young!"  og  fra  hansene 
Protegé,  Fru  Aggersborg:  „Aha,  den  almindelige 
Usædelighed!"  Og  fra  hans  anden  Protegé,  Frk. 
Grundtvig:  „Aha,  det  voldsomme  og  ustyrlige  Drifts- 
liv, der  kræver  Kvinderne  og  Samfundsordenen  om- 
dannet ! " 

„Selvfølgelig  er  al  Debat  umulig,  naar  Modparten 
ikke  er  videre,  end  at  de  ærede  Herrer  og  Damer  i 
fuld  suffisant  Naivitet  tillægger  sig  selv  det  sædelige 
Standpunkt  og  anser  det  for  givet,  at  Kritik  af  det 
bestaaende  som  saadant  er  Forsvar  for  Usædelighed". 

„.  .  .  Er  En  saare  skeptisk  overfor  almene  Moral- 
regler og  har  han  kun  Respekt  for  den  Moral,  enhver 
har  formet  sig  indenfra,  den  indre  Morallov,  den 
personlige  Følelse  af,  at  dette  er  berettiget  i  dette 
Tilfælde,  —  saa  kan  han  selvfølgelig  kun  med  dyb 
Uvillie  være  Vidne  til  Engledansen  og  Halleluja- 
sangen  om  det  Alter,  hvorpaa  „Handsken"  hviler". 

Det  er  da  formentligt  i  god  Overensstemmelse 
med  dette  Standpunkt  —  Umuligheden  af  en  virkelig- 
Diskussion  —  at  „Politikken"  slaar  Koblet  af  sine 
smaa  Anonymer  løs.  Moralens  Forsvarere  tiltakles 
nu  efter  Noder  som  Hyklere  og  Dumrianer,  navnlig 
Hyklere.  Albert  Millaud  (P.  Nansen?)  gør  Halløj 
med  de  „rene  Mandfolk"  (Ordet  lyder  jo  ganske  mor- 
somt) i  en  lille,  flot  Humoreske;  gamle  Klassikere 
hentes  ned  fra  Hylden  og  afsøges  og  maa  i  Form 
af  Citater  levere  Ammunition  til  Arsenalet.  Det  stærkt 
slidte  Citat  fra  Holbergs  „Diderich  Menschenschreck" 
(om  Leander,  der  ligervis  som  Jeronimus  vil  gøre 
Poenitentze,  naar  han  bliver  gammel)  maa  holde  for 
en   Gang  endnu.     Da  Prof.  V.   Klein    udsender   en 

lille,  velskreven,  men  usødet  Pjece:  „Det  litterære 
Venstre  og  det  saakaldte  Sædelighedsspørgsmaal", 
modtager  „Politikken"  den  med  en  formelig  Pibekon- 
cert. Uden  en  Gang  at  nævne  dens  Titel  (Læserne 
kunde  jo  ellers  gaa  hen  og  købe  den!),  uden  en  Gang 
at  antyde  dens  Indhold  (Læserne  kunde  jo  ellers  faa 
en  Anelse  om  Meningen!)  haaner  den  Skriftet  i  en 
spaltelang  Opsats  i  Vendinger  som  disse:  „Den  er 
kraftig  som  den  ædleste  Gaasevin,  velsmagende  som 
Kødet  af  en  gammel  Hankat,  varm  og  følt  som  det 
klamme  Haandtryk  af  en  koldtsvedende  Haand,  aand- 
fuld  som  en  Snaps  daarlig  Fusel,  sveden  som  en 
mislykket  Værtshusbøf,  djærv  som  en  Dumhed,  sejg 
som  en  Pølse".  Saadan  er  nu  Tonen!  Man  forstaar, 
at  Georg  Brandes,  der  dog  næppe  kan  siges  fri  for 
Ansvar  i  saa  Henseende,  pakkede  sin  Kuffert  og 
rejste  sin  Vej  ude  af  Stand  til  at  besværge  den  Storm, 
han  selv  havde  fremmanet 

Imidlertid  er  ogsaa  Hostrup  mødt  op  paa  Kamp- 
pladsen til  Forsvar  for  Frøken  Grundtvig,  hvis  Fore- 
drag han  yder  varm  Anerkendelse  Det  er  kun  at  hindre 
Forhandlingen,  naar  „Politikken"  (for  ikke  at  tale  om 
dens  Aflægger  „Piraten")  i  Steden  for  at  imødegaa 
Bjørnsons  Argumenter  fremdeles  søger  at  gøre  det 
hele  til  Grin.  „Her  gælder  det:  Ti  eller  Svar!  for 
vi  er  saa  mange  her  i  Landet,  for  hvem  det  Spørgs- 
maal  er  bleven  alvorligt,  saa  vi  kan  ikke  gaa  i  Led- 
tog med  dem,  der  griner  det  ud.  Forhandlingen  af 
dette  Spørgsmaal  er  bleven  os  paanødt  af  „Politikken" 
selv  ved  dens  mangeaarige  Angreb  paa  Ægteskabet 
og  de  sædelige  Idealer".  Han  kalder  det  for  Zigøjner- 
moral  at  ville  afløse  Ægteskabet  som  et  af  Sam- 
fundet anerkendt  og  stadfæstet  Forhold  med  Kaste- 
kæpsforbindelser.  Han  anser  det  slet  ikke  for  umuligt, 


132 

at  der  ogsaa  i  saadanne  Forbindelser  kan  være  virkelig- 
Kærlighed,  som  er  saa  trofast,  at  den  holder  Livet 
nd  (han  minder  i  saa  Henseende  om  Steen  Blichers 
Taterkvinde  Linka  Smælem);  i  saa  Fald  staar  de  for 
ham  lige  saa  højt  som  de  bedste  lovgyldige  Ægte- 
skaber; men  er  det  ethvert  sandseligt  Begær,  man 
kalder  Kærlighed,  saa  kan  man  faa  nette  Historier 
ud  deraf.  Skal  man  sænke  det  sædelige  Niveau  for 
deres  Skyld,  som  endnu  ikke  kan  følge  med?  Han 
mener  nej. 

Hørup  maatte  selv  frem  og  taget  Ordet  paa  den 
bortrejste  Georg  Brandes'  Vegne.  Han  gentager  saa 
temmeligt  dennes  Betragtninger,  udtalerat  „Politikken" 
skal  være  Lejrplads  for  dem,  der  er  i  Strid  med  de 
konventionelle  Opfattelser  og  lader  Hostrup  vide,  at 
han  finder  hans  Standpunkt  yderst  tarveligt  og  ringe. 

Hostrup  gør  opmærksom  paa,  at  „Politikken"  har 
forandret  Karakter. 

„Politikken"  var  med  alt,  hvad  der  stødte  mig 
fra  den,  et  stort  gæstfrit  Hus,  der  var  aabent  for 
den  fri  Tankeudveksling,  og  hvor  jeg  ogsaa  selv, 
hvis  jeg  ikke  fandt  et  andet  Blad,  som  jeg  følte  mig 
mere  beslægtet  med,  kunde  finde  Plads  for,  hvad  jeg 
havde  Trang  til  at  sige.  Men  fra  det  Øjeblik,  da 
G.  B.,  den  Gang  da  han  blev  kaldt  ud  af  Huset, 
tværtimod  gik  ind  i  det  og  sagde:  Det  er  ikke  min 
Sag  at  svare  til,  hvad  jeg  har  skrevet  —  det  er 
Husets  Sag,  saa  syntes  Huset  mig  ikke  saa  frit  som 
før.  Saa  blev  det  mig  blot  et  Ekko  af  den,  der  havde 
gemt  sig  derinde,  saa  genlød  det  fra  Loft  til  Kælder 
af  Haan  mod  den  Dame,  han  havde  forurettet,  og 
dem,  der  misbilligede  det.  Saa  syntes  ogsaa  de  gamle 
Mælker  at  forsvinde,  som  for  at  vise,  at  de  Forfat- 
tere, som  tog  kendeligst  Afstand  fra  os  (mig  og  mine 

nærmeste  Meningsfæller)  de  var  ikke  Gæster  længere, 
som  ogsaa  vi  andre  kunde  være  det,  de  var  Huset". 

Hostrup  mener  dog,  at  lians  Meningsfæller  trods 
alt  kan  gaa  sammen  med  „Politikken"  i  Kampen  mod 
det  herskende  Regeringssystem,  kun  beder  han  „Poli- 
tikken" for  Fremtiden  være  lidt  mere  hensynsfuld  mod 
sine  allierede  og  ikke  tage  det  altfor  flot  og  over- 
legent med,  hvad  der  er  Alvor  for  dem.  Der  er  jo 
nemlig  altid  Grænser  for,  hvad  man  kan  byde  en 
saadan  Alliance.  „Jeg  forlanger  ikke  af  en  politisk 
Forbundsfælle,  at  han  skal  ofre  til  mine  Husguder 
—  lad  ham  have  saa  ringe  Tanker  om  dem,  som  han 
vil!  Men  jeg  taaler  ikke,  at  han  spytter  paa  dem". 

Dybere  og  dybere  føler  han  Kløften  vokse.  „Det 
kan  komme  dertil,  at  ikke  blot  alle  de  Kristne,  men 
alle  de,  der  holder  alvorligt  paa  den  kristne  Moral  i 
sædelig  Henseende,  maa  slutte  sig  sammen  til  en 
Kamp  paa  Liv  og  Død  for  de  sædelige  Idealer  og 
de  faste  Hjem".  Og  han  udtaler,  at  der  ikke  gives 
noget  skarpere  Skel  mellem  Mennesker  end  mellem 
os  og  dem,  der  kalder  det  godt,  som  vi  anser  for 
ondt. 

Da  „Morgenbladet" s  Redaktion,  d'Hrr.  O.  Borch- 
senius og  V.  Secher,  der  ved  deres  Tiltræden  af 
Bladets  Redaktion  kort  i  Forvejen  (6.  August)  var 
blevne  budt  velkommen  af  „Politikken",  nu  tog  Parti 
for  Sædelighedens  Forsvarere,  der  efterhaanden  flok- 
kede sig  om  „Morgenbladet",  blev  de  artigt  tildæn- 
gede af  „Politikken".  I  en  Artikel  for  Onsdagen  den 
23.  November  hedder  det  saaledes: 

„D'Hrr.  Borchsenius  og  Secher  sysler  fremdeles 
som  trofaste  Urtegaardsmænd  mellem  deres  danske 
Bede.  Sysle  er  for  lavt  et  Ord.  Altid  kæmpende, 
altid   svedende,   er  der  ikke  det  Bed  eller  den  Busk 

i  Danas  Have,  hvor  de  ikke  graver  og  klipper.  Intet 
er  dem  fremmed;  Religion  og  Litteratur,  Politik  og 
Moral  kulegraver  og  kraftgøder  de  lige  utrættelig  for 
overalt  at  fremlokke  det  nærende  Korn". 

„Det  var   nok  ikke  sunget  for  deres  Vugge,  at 
de  skulde  suge  Næring  af  den  Jord". 

„Ingen  har  ligget  næsegrus  som  de  to  af  Be- 
undring for  Georg  Brandes!  Men  de  har  rejst  sigr 
tørret  deres  Næser  og  kendt  deres  Kald  osv.  Og  i 
fortsatte  Angreb  den  25.  og  27.  November  gaar 
„Politikken"  videre  og  videre,  bliver  mere  og  mere 
personlig.  Det  aftrykker  Brudstykker  af  Borchsenius' 
tidligere  Udtalelser  om  Georg  Brandes,  hvor  han  har 
rost  denne,  det  betegner  ham  som  en  fuldstændig 
Nullitet,  som  Forfatter  er  han  kun  én  Ting :  et  Brev- 
samlingssted, hans  „Fra  Fyrrerne"  er  en  Banke 
ulæseligt  Skrabsammen,  der  er  ingen,  der  læser  hans 
Artikler,  ikke  en  Gang  de,  han  skriver  om,  blandt 
Forfatterne  er  han  ganske  til  Latter,  han  er  en  net 
Fyr,  en  Selskabstyroler,  frisk  som  en  Provinselsker, 
tjenstvillig  som  en  Opvarter  og  saa  klæbrig  som 
Fiskelim  osv.  Opfindsomheden  er  uudtømmelig;  ti 
Hadet  inspirerer.  Tonen  er  ganske  den  samme,  som 
overfor  Prof.  Klein  og  enhver  „Modstander".  Det  er 
ogsaa  i  denne  Artikel,  at  det  bekendte  Udtryk  om 
Borchsenius  som  „alle  Digteres  Leporello"  lanceres. 
Herpaa  svarede  Hostrup  i  en  Artikel  (Morgenbladet 
29.  November):  „Kun  et  Par  Ord",  hvori  han  siger 
om  Artiklen  om  Borchsenius,  at  den  søger  sin  Lige 
i  Usømmelighed  i  hele  vor  Journalistik.  „Maa  den 
Tale  om  Digternes  Leporello  ikke  ligefrem  udæske 
til  at  replicere  med  at  tale  om  deres  Don  Juan? 
„Politikken",  der  siden  Dr.  G.  Brandes  slog  sit  store 
Slag  i  Sommer,  kun  synes  at  være  bleven  en  Efter- 


135 

klang  af  ham,  har  med  det  samme  ogsaa  adopteret 
lians  Tilbøjelighed  til  at  gøre  enhver  Strid  saa  per- 
sonlig som  muligt.  I  samme  Nr.  gør  „Morgenbladet"s 
Redaktion  opmærksom  paa,  at  Artiklen  lige  indtil 
de  enkelte  Skældsord  og  forvrængede  Data  er  et 
Laan  fra  „Piraten"  og  tilføjer  den  Bemærkning,  at 
Georg  Brandes  dog  ellers  plejer  at  laane  fra  mere 
ansete  Forfattere.  Det  noteres,  at  det  er  anden  Gang, 
at  Georg  Brandes  i  Løbet  af  kort  Tid  har  brugt  Ud- 
trykket „Lus"  om  sin  Modpart  i  en  offentlig  Polemik. 
Overfor  „Politikkens"  Beskyldning,  at  d'  Hrr. 
Secher  &  Borchsenius  have  ligget  paa  Maven  for 
Georg  Brandes,  svarer  Borchsenius  med  at  optrykke 
et  Brudstykke  af  et  Berlinerbrev  fra  denne  dateret 
1880,  hvori  Brandes  siger  ham  „rent  ud",  at  han 
ikke  har  hafc  det  Indtryk,  at  Borchsenius  nogen- 
sinde har  næret  synderlig  Sympati  for  hans  Bestræ- 
belser, hvad  han  søger  at  dokumentere  ved  at  anføre 
en  lang  Række  Kendsgerninger.  Blandt  andet  sig- 
ter han  Borchsenius  for,  at  han  skulde  have  stræbt 
at  fjærne  Brandes'  Venner  fra  ham.  Naar  han  nu 
taler  saa  haanende  om  Borchsenius'  Virksomhed  som 
Litterærhistoriker  og  Kritiker,  saa  viser  Borchsenius 
ved  Uddrag  af  en  Række  private  Breve  fra  Brandes, 
at  denne  tidligere  hyppigt  har  ofret  ham  baade  Tak 
og  Ros,  endogsaa  for  den  haanede  Bog  „FravFyr- 
rerne",  ligesom  han  har  anerkendt  den  „Skarpsin- 
dighed", hvormed  Borchsenius  i  hans  gamle  Artikler 
har  fundet  de  afgørende  Steder,  der  peger  hen  paa 
Brandes'  senere  Livsgerning.  For  øvrigt  vedkender 
han  sig  sin  tidligere  Betragtning  af  Brandes'  Betyd- 
ning som  Gennembrudsmand  i  Halvfjerserne.  „Men 
nu,  hvor  er  de  henne,  de  smaa  og  store  fra 
hin  Tid?     En   for  en   har  Deres  kolossale  Forfænge- 

lighed  og  avtokratiske  Terrorisme  stødt  personlig 
bort,  medens  Deres  litterære  Niveansænkning  og  agi- 
tatoriske Doktrinarisme  har  fjernet  dem  alle  fra  Deres 
aandelige  Verden.  Der  er  koldt  om  Dem,  Dr.  Georg 
Brandes.  Deres  „Jord"  er  gold,  Deres  Livssyn  fører 
ind  i  en  Sækkegade,  hvor  man  tilsidst  løber  Panden 
imod  en  Mur,  og  ingen  kan  i  Længden  trække  Vejret 
i  Deres  Negativisme.  Derfor  blev  alle  Deres  Gen- 
nembrudsmændUdbrudsmænd,  og  De  og  Deres  Hr.  Bro- 
der kunde  skrive,  saa  meget  De  vilde  om  Frafald  — 
det  var  jo  dog  kun  Brandesianismen  vi  faldt  fra. 
Jeg  véd,  De  skylder  Skylden  for  alle  disse  Brud  paa 
personlige  Forhold.  Men,  naar  Historien  en  Gang- 
skal  fælde  sin  Dom  herom,  saa  vær  sikker  paa,  at 
de  personlige  Rivninger  er  glemte,  og  at  Loven 
kommer  til  Syne,  Bruddets  Lov.  Paa  et  vist  Punkt 
af  sin  Udvikling  har  enhver  maattet  bryde  med 
Dem." 

„Videnskabsmanden  blev  Agitator,  og  som  De 
snart  selv  paa  alle  Punkter  har  brudt  Staven  over 
Deres  Virksomhed  i  Halvfjerserne,  sa åledes  er  det 
nu  os  alle  indlysende,  at  De  efter  Deres  Hjemkomst 
fra  Berlin  er  bleven  en  helt  anden." 

Som  Læseren  vil  vide,  staar  Hr.  Borchsenius 
ganske  alene  med  denne  Opfattelse.  Forholdet  er 
jo  dog  ikke  det,  at  Brandes  i  Halvfjerserne  var 
Videnskabsmand  og  saa  siden  i  Berlin  slog  om  og 
blev  Agitator.  Indvendingen  imod  ham  var  jo  netop 
den,  at  han  vendte  tilbage  fra  Berlin  den  samme 
som  han  drog  bort1),  og  vi  have  set,  hvorledes  det 
dog  i  hans  litterære  Produktion,  særligt  Hovedstrøm- 

')  S.  Scliandorph  udtaler  ogsaa,  at  han  kan  ikke  se,  Brau- 
des.er  bleven  en  anden  efter  sit  Berlinerophold.  (Morgenbladet 
31.  Oktober  1891.) 

rangerne",  til  en  vis  Grad  er  lykkedes  ham  at  trænge 
Agitatoren  tilbage.  Alle  Ændringer  i  de  tidligere 
Bind  af  „Hovedstrømningerne"  gaa  i  den  Retning. 

Imidlertid  forlægges  Kampen  over  paa  et  helt 
nyt  Felt,  da  Henrik  Pontoppidan  i  en  lille  Op- 
sats i  „Politikken",  betitlet  „Bønder",  fremsætter  den 
Paastand,  at  den  med  Rette  Jberygtede  „Parring  i 
Flæng",  hvis  Indførelse  menes  at  være  visse  fra  Ud- 
landet stammende  Ideers  højeste,  ja  egentlige  Maal, 
allerede  var  en  kendt  Ting  blandt  de  danske  Bønder, 
hvor  den  dreves  i  en  Udstrækning  og  under  Om- 
stændigheder, som  ikke  en  Gang  kunde  antydes  i  et 
Dagblad.  En  virkelig  uberørt  Pige  paa  16  Aar  var 
blandt  de  tjenende  sikkert  en  Undtagelse.  Han  kendte 
en  Egn,  hvor  det  hørte  til  Dagens  Orden,  at  Bruden 
mødte  for  Alteret  i  en  Tilstand  af  fremskredet  Moder- 
lighed, og  ingen  forargedes  derover  uden  raaaske 
Præsten  („Politikken"  29.  November).  Fra  talrige  Sider 
indløb  der  Protester  i  alle  Tonarter,  ogsaa  fra  „Poli- 
tikken'^ egen  Kreds.  Saaledes  benægtede  J.  K.  Lau- 
ridsen Rigtigheden  af  Pontoppidans  Opfattelse.  For 
Gaardmandsdøtrenes  Vedkommende  var  det  lige  saa 
sjældent,  at  en  Brud  mødte  højfrugtsommelig  for 
Alteret,  som  det  i  København  er  usædvanligt  at  se 
en  højfrugtsommelig  Grossererbrud  stille  med  Myrthe- 
krans  og  Slør  for  Alteret  i  vor  Frue  Kirke.  Derimod 
havde  Pontoppidan  med  Hensyn  til  Husmandsdøtre 
og  Landarbejderdøtre  peget  paa  et  ømt  Punkt,  men 
ogsaa  her  overdrevet.  Der  fandtes  sikkert  i  de  fleste 
af  Landets  Egne  mangen  uberørt  og  uberygtet  Hus- 
mandsdatter  og  Tjenestepige  paa  langt  over  seksten 
Aar.  „Morgenbladet"  bragte  kraftige  Indsigelser  fra 
Z ak.  Nielsen  og  Bertel  Elmegaard,  der  bestred, 

at  Pontoppidan   overhovedet  kendte  noget  videre  til 
Bønder. 

Imidlertid  var  Bjørnstjerne  Bjørnson  brudt 
op  fra  Paris  for  at  aabne  sin  bekendte  store  skandi- 
naviske Foredragsturne  med  Foredrag  om  „Engifte 
og  Mangegifte".  Lørdagen  den  12.  November  aabnede 
han  den  paa  Askov,  hvor  der  var  beredt  ham  en 
festlig  Modtagelse  med  Tale  af  Schrøder  og  Vel- 
komstsang af  la  Cour.  FaaDage  efter  kommer  han 
til  København  og  taler  her  den  17.  i  Kasinos  store 
Sal  for  fuldt  Hus,  og  nu  gaar  Toget  som  en  Eriks- 
gata  videre  fra  B}^  til  By  under  stærk  Tilstrømning 
og  levende  Ovationer,  indtil  han  paa  sin  55-aarige 
Fødselsdag  afslutter  sin  Foredragsrejse  den  S.  Decbr. 
efter  at  have  talt  paa  22  Steder.  Næste  Aar  fortsatte 
han  sin  Rundrejse  med  Foredrag  i  svenske  og  norske 
B}rer,  og  da  han  sluttede  af,  havde  han  talt  ialt  60 
Gange.  Foredraget  udkom  derpaa  i  det  norske  Folke- 
biblioteket „De  tusen  Hjem"  i  Oktober  1888  og 
spredtes  i  18.000  Eksemplarer.  Det  oversattes  paa  Rus- 
sisk af  Em.  Hansen,  fremkom  i  „Novoje  Vremjau 
og  modtoges  i  Rusland  med  stor  Opmærksomhed. 
Bjørnson  hævder  i  dette  lille  Skrift,  at  den  historiske 
Fremgangslinie  tydeligt  peger  i  Retning  af  altid 
strængere  Engifte.  Naar  nogle  hævder,  at  Natur- 
vilkaarene  kræver  Ivønsonigang  allerede  ved  Over- 
gangen fra  Barn  til  halvvoksen,  saa  benægter  han 
det.  Naturvilkaarene  kræver  Afholdenhed  indtil  fuld- 
moden Alder  Den  anden  Opfattelse  har  især  faaet 
Fremgang  ved  en  Bog  af  en  engelsk  Læge,  der  an- 
befaler fri  Kærlighed  med  Forsigtighedsregler.  Denne 
Bog  har  i  Norden  skabt  et  Livssyn,  som  fik  sin  Litte- 
ratur. Bjørnson  hævder  modsat  den,  at  kønslig  Afhol- 
denhed ikke  gor  sygelig  og  henviser  i  saa  Henseende  til 

en  Erklæring  fra  Norges  medicinske  Fakultet,  hvori  det 
bl.  a.  hedder:  „Vi  kender  ikke  noget  Tilfælde  af 
Sygelighed  eller  Sygdom,  der  maa  eller  kan  siges  at 
være  foraarsaget  af  rent,  sædeligt  Liv".  For  Resten 
anbefaler  han  Aabenhed  med  Hensyn  til  de  kønslige 
Forhold  —  man  skal  tale  med  Børnene  derom  —  og 
Fordragelighed  og  Overbærenhed  overfor  de  svage 
og  fejlende.  Flesteparten  af  de  ulykkelige  Ægte- 
skaber skyldes  det,  som  er  udøvet  før  Ægteskabet. 
Mangegiftet  i  Ungdomstiden  trækker  sine  Følger  med 
sig  ind  i  Ægteskabet,  enten  i  Form  af  Utroskab, 
eller  som  Upaalidelighed,  Ustadighed,  Sindskulde, 
Træthed,  utaalelig  Nervøsitet  eller  Mistro  til  Menne- 
sker —  for  ikke  at  nævne  det  værste:  den  store 
Kønssygdom  og  alle  dens  Afsygdomme.  Bj.  Bjørnson 
slutter  saa  med  en  Opfordring  til  de  unge  Kvinder 
om  at  være  sikre  paa  den  Mands  sædelige  Alvor, 
som  de  vier  sig  til;  saa  ansvarsløst  som  hidtil  maa 
det  ikke  længer  kunne  gaa. 

Hvad  enten  man  sympatiserer  med  Bjørnsons 
Retning  eller  ikke  —  de  fleste  Forældre  sympatiserer 
dog  vist  med  den  —  maa  man  indrømme,  at  hans 
hele  Kampagne  var  Udslag  af  en  ualmindelig  Natur- 
kraft og  ungdommelig  Spænstighed  hos  en  Mand, 
der  var  et  godt  Stykke  over  de  halvtreds,  og  trods 
alle  GlufFer  og  Skoser  for  Forretningssans  og  Spe- 
kulation, kunde  hans  Modstandere  dog  næppe  værge 
sig  mod  en  vis  Imponerthed,  og  Bjørnson  kunde 
roligt  opfordre  dem  til  at  gøre  ham  det  efter.  Det 
eneste  beskedne  Kontratræk,  der  fremkom,  skyldtes 
den  svenske  Forfatter  Gustaf  af  Geij erstam,  der 
holdt  fem  Foredrag  i  København,  hvoriblandt  et  om 
Sædelighedsspørgsmaalet.  Trods  „Politikken"s  Tjenst- 

ivrighed  lykkedes  det  dog  ikke  at  slaa  disse  Foredrag 
—  som  for  Resten  var  ganske  moderate  i  deres  Ten- 
dens —  op  til  nogen  rigtig  Begivenhed,  og  i  den 
Debat,  som  efterfulgte  Sædelighedsforedraget,  kom 
den  begavede  Forfatter  ganske  til  kort;  det  viste  sig, 
at  han  saa  lidt  som  andre  begavede  Forfattere  var 
i  mindste  Maade  klar  over  den  praktiske  Mulighed 
for  Virkeliggørelsen  af  det  nye,  hvis  begejstrede  Tals- 
mand han  var.  Og  Cand.  jur.  P.  S  v  eis  trup  slog 
dette  fast. 

I  1888  afslutter  saa  Drewsen,  der  paa  en  Maade 
havde  indledet  Kønsdebatten,  sin  Forfattervirksomhed 
om  Kønsforholdet1)  med  et  lille  Skrift:  „Grænser  for 
Kønsfrihedenu,  hvad  han  med  sædvanlig  Grundighed 
resumerer  og  fastslaar  sine  tidligere  udtalte  Anskuelser, 
der  —  omend  i  mindre  tilspidset  Form  —  stemme 
ret  godt  med  Bj.  Bjørnsons  i  al  Fald  med  Hensyn 
til  Udviklingens  Retning  og  Maal. 

Det  bør  endnu  nævnes,  at  Prof.  V.  Klein  for- 
uden det  nævnte  Skrift  om  det  litterære  Venstre 
og  det  saakaldte  „Sædelighedsspørgsmaal"  deltog  i 
Debatten  ved  Udgivelsen  af  en  Række,  „Antibrandesi- 
anske  Flyveblade",  et  Tidsskrift,  der  vejledede  ved 
Oversigter  over  Debatten  og  ved  selvstændige  Artik- 
ler af  Udgiveren  og  flere,  deriblandt  af  den  kundskabs- 
rige og  talentfulde  P.  A.  Rosenberg. 


J)  Dette  ret  mærkelige  Forfatterskab  omfatter  følgende 
Skrifter:  En  Livsanskuelse  grundet  paa  Elskov  (1881).  Forholdet 
mellem  Mand  og  Kvinde,  belyst  ved  Udviklingshypotesen  (1884). 
Om  en  Reaktion  mod  den  moderne  Stræben  efter  større  seksuel 
Sædelighed  (Tilskueren  Maj  1885).  Svar  til  Dr.  G.  Brandes  af 
Forf.  til  „Forholdet  mellem  Mand  og  Kvinde"  (Tilskueren,  Sep- 
tember 1885).     Grænserne  for  Kønsfrihed  (1888). 

Et  Efterspil  fik  Striden  i  det  Ordskifte,  som  i 
Tidsskriftet  „Ny  Jord"  førtes  mellem  ArneGarborg 
og  Alfr.  Ipsen.  Diskussionen  om  Kærlighed  fører 
efter  Garborgs  Mening  over  i  Diskussionen  om  en  ny 
Samfundsorden ;  men,  da  han  ikke  kan  give  nogen 
Anvisning  paa  den,  viser  han  sig  selvfølgelig  heller 
ikke  i  Stand  til  at  give  nogen  Løsning  af  det  første 
Problem.  „Naar  de  unge  Organismer  har  naaet  sin 
Modenhed,  og  naar  Kærlighedens  Dragelser  begynder 
at  gøre  sig  gældende  med  Krafc,  da  skal  de  gifte 
sig  og  være  lykkelige". 

Hertil  medgav  Forfatteren  dem  sin  Velsignelse; 
men,  da  man  som  bekendt  ikke  kan  leve  af  Præstens 
Velsignelse  alene,  saa  tillod  jeg  mig  at  rette  det 
Spørgsmaal  til  Hr.  Garborg,  hvad  de  lykkelige  for 
Resten  skulde  leve  af.  Herpaa  blev  Hr.  Garborg 
„under  den  nuværende  Samfundsorden"  Svaret  skyldig 
og  føjede  derved  et  nyt  Bevis  til  de  mange  tidligere 
paa,  hvor  ganske  renonce  vore  Sædelighedsreforma- 
torer  er,  naar  det  gælder  positive  gennemførlige 
Forslag.  Ti  en  Henvisning  til  en  ny  og  bedre  Sam- 
fundsorden kan  man  da  virkelig  heller  ikke  gifte 
sig  paa. 

Dog  i  én  Henseende  betegnede  Garborgs  Indlæg 
et  Fremskridt,  nemlig  for  saa  vidt  han  omformede 
Problemet  om  fri  Kærlighed  til  Problemet  om  fri 
Skilsmisse,  hvad  der  synes  mere  overkommeligt  og 
ogsaa,  naar  der  tages  fornødent  Hensyn  til  Afkom- 
mets forsvarlige  Sikring,  vil  kunne  paaregne  mere 
Sympati. 

Dermed  vendte  Sædelighedsreformatorerne  igen 
tilbage  til  deres  første  Stadium,  Forberedelsernes,  det, 
som  de  ikke  i  Utide  skulde  have  forladt,  og  det 
skulde  i  den  følgende  Tid  vise  sig,  at  de  ingenlunde 

var  færdige  med  deres  Overvejelser.  Saavel  Strind- 
berg som  Garborg,  der  begge  havde  spillet  saa  frem- 
trædende en  Rolle  under  Sædelighedsdebatten,  ændrede 
snart  Signaler,  og  det  er  nu  sikkert  andre  Spørgsmaal, 
der  ligger  dem  mere  paa  Sinde  end  Spørgsmaalet  om 
Ægteskabet  og  dets  Omformning. 


Nietzsche-Striden. 


Under  Firsernes  store  Sædelighedsdebat  havde 
Georg  Brandes  mer  og  mer  fjærnet  sig  fra  Vel- 
færdsmoralen.  Vi  saa  ham  overfor  Bj.  Bjørnson 
udtale  Mistillid  til  almene  Moralregler.  Han  vil  kun 
lade  den  Moral  gælde,  som  enhver  former  sig  inden- 
fra  og  ud  fra  den  personlige  Følelse  af,  at  dette  er 
berettiget  i  dette  Tilfælde.  I  saadanne  Udtalelser 
er  allerede  det  nietzscheske  Standpunkt  foregrebet. 

Men  allerede  langt  tidligere  i  Brandes'  Udvikling 
finde  vi  Tendenser,  der  pege  i  samme  Retning  og 
med  en  Tydelighed,  som  intet  lader  tilbage  at  ønske. 
Allerede  i  „Emigrantlitteraturen"  have  vi  set  ham 
udtale,  at  det  naturlige  vilde  være,  „at*  Individet  selv 
formede  sine  Principper  om  de  højeste  Ting,  selv  gav 
sig  Love  for  sin  Opførsel1'  (se  l.Bind,  Pag  123),  og 
samme  Sted  fordømmer  han  den  færdige  Moral  og 
den  færdige  Mening,  som  Individet  forefinder  ved 
sin  Indtræden  i  Samfundet.  I  Indledningen  til  „Reak- 
tionen i  Frankrig"  (Pag.  6)  hedder  det,  at  det  er 
Kirken,  der  som  Autoritet  meddeler  Autoriteten  paa 
alle  de  øvrige  Omraader.  „Med  Kirkens  Autoritet 
stod  og  faldt  derfor  Autoritetsprincippet  i  alle  de 
afledede  Autoriteter". 

Naar  Brandes  dog  en  Tid  havde  gjort  sig  til 
Talsmand  for  Velfærdsmoralen,  som  vi  blandt  andet 
have  set  det  overfor  Beaconsfields  Angreb  paa  denne, 
laa  der  ikke  direkte  nogen  Modsigelse  deri.  Velfærds- 
moralen  var  nemlig  for  ham  ikke  nogen  ny  Autoritet, 
den  var  et  Vaaben  i  Kampen  mod  gammel  Autoritet, 
en  Murbrækker.  Man  kan  følge  hans  Tanke- 
gang i  „Reaktionen  i  Frankrig".  Det  siges  her,  at 
„hvis  man  var  gaaet  ud  paa  at  finde  det  mest  for- 
dummende af  alle  Principper  paa  Jorden,  saa  havde 
man  ikke  kunnet  komme  til  noget  andet  end  Au- 
toritetsprincippet (Pag  157).  Hvis  Autoritetsprincippets 
Modstandere  derimod  sige:  Samfundets  Formaal  er 
dets  Medlemmers  højeste  Lykke,  saa  er  Undersøgelsen 
givet  fri  med  Hensyn  til,  hvad  dette  Vel  og  denne 
højeste  Lykke  er".  Velfærdsmoralen  er  saaledes  for 
ham  et  Diskussionsprogram. 

At  Mills  hele  borgerlige  og  demokratiske  Syns- 
maade  ikke  ret  stemmede  med  Brandes'  æstetisk- 
aristokratiske, oversaas  let  i  den  første  Begejstring 
over  Mills  energisk  gennemførte  System;  men  Mod- 
sætningen maatte  efterhaanden  klares,  og  Bekendt- 
skabet med  Nietzsche  blev  Anledningen  til  at  trække 
Linierne  skarpere  op.  Men,  som  man  ser,  var  alle 
Rudimenterne  til  Herskermoralen  for  længst  til  Stede 
hos  Brandes. 

De  kan  ogsaa  efterspores  i  hans  oprindelige  Had  til 
Massen.  Man  mindes  saaledes  det  bekendte,  tidligere 
anførte  Sted  om  Menneskeheden  bestaaende  dels  af 
„vilde  Dyr",  dels  af  „Abera,  dels  endelig  for  den 
overvejende  Del  af  „Dosmere  og  Ignoranter".  (Se 
G.  B.  I  Pag  123.) 

.     Og  i  Modsætning  dertil  hans  Dyrkelse  af  Geniet 
som   Geni,  som   det  fra  Evnens  Side  udmærkede  og 

sjældne  uden  at  der  saa  nøje  spørges  om  Aandsret- 
ning  og  moralsk  Værdi.  Den  tillader  ham  endog  at 
beundre  Storheder,  der  staa  hans  Aandsretning  saa 
fjærnt  som  Bismarck  og  Moltke  og  Lord  Bea- 
consfield.  Undertiden  fremtræder  dette  Træk  smukt 
som  i  Artiklen  om  Stuart  Mill,  hvor  det  siges,  at 
Mænd  som  han  er  de  sande  Konger ;  ti  det  er  Mænd 
som  han,  der  i  Virkeligheden  regere  Landene,  ja 
regere  dem  endnu  efter  deres  Død  („Mennesker  og 
Værker"  Pag.  354).  Og  undertiden  fremtræder  det  højst 
frastødende  som  en  Art  afgudisk  Menneskedjnrkelse 
ødslet  paa  Individer,  der  trods  fremragende  Evner 
dog  næppe  var  saa  stor  Beundring  værd,  og  i  en 
alt  for  overdreven  Værdsættelse  af  Livets  æstetiske 
Side.  Det  sjmes  ogsaa,  som  Brandes  gennemgaaende 
er  altfor  utilbøjelig  til  at  dvæle  ved  de  dybe  Skygge- 
sider, der  altfor  ofte  skæmme  Geniernes  Liv. 

I  sit  Essay  om  Ludvig  Holberg  udtaler  Brandes 
sig  skarpt  mod  den  Opfattelse,  der  er  formuleret  of 
Taine,  at  det  er  fra  Masserne,  fra  Hoben,  at  Idéer 
og  Syner  i  sidste  Instans  udgaa  (Jnbeludgaven  1887). 
„En  Idé,  en  Kunstform,  en  reformatorisk  Tanke  spirer 
aldrig  i  Hoben",  hedder  det  her.  „Selv  Middelalde- 
rens Folkesange  gik  ikke  ud  fra  „Folket".  Idéen  op- 
staar  hos  den  enkelte  Mand,  der  rager  op  over  Hoben 
og  drager  den  til  sig.  Han  skaber  sig  langsomt  en 
Kreds  af  de  mest  opvakte,  særligt  blandt  dem,  der 
er  anlagte  som  han,  men  have  samme  Anlæg  i 
ringere  Grad,"  (Forskellen  er  altsaa  ingen  Arts- 
forskel,  kun  en  Gradsforskel).  „Initiativet  uclgaar 
altid  fra  det  store  Individ,  aldrig  fra  et  Publikum 
eller  en  Befolkning." 

''Dette  er  da  saa  selvfølgeligt,  at  det  næppe  be- 
høvede  at  siges;   men   mon   virkelig  de  Mænd,    der 

bringe  Initiativet  derfor  behøve  at  være  store?  Det 
hænder  vist  ikke  sjældent  at  en  ganske  jævn  Be- 
gavelse ved  Tilfældets  Hjælp  bliver  Banebryder). 

Men  særligt  spotter  Brandes  her  den  Opfattelse, 
der  fortrinsvis  kommer  til  Orde  blandt  Demokratiet, 
at  Menneskeheden  ikke  behøver  ledende  Aander,  ja 
er  bedst  stillet  uden  dem,  eller  at  de  lade  sig  erstatte 
ved  Addition  af  megen  jævn  Dygtighed  og  begavet 
Middelmaadighed.  Man  har  troet  de  store  Mænds 
Indflydelse  overvurderet,  alt  vilde  være  naaet  ogsaa 
uden  dem,  kun  langsommere.  Dette  Hang  til  aandelig 
Ostrakisme  af  Geniet  tilskyndes  ved  Studiet  af  Natur- 
videnskaberne og  næres  ved  den  simple  og  fine  Mis- 
undelse. Fra  Ytringer  som  disse  er  Skridtet  ikke 
langt  til  den  Opfattelse,  der  kulminerer  i  Nietzsches 
bekendte  Ord,  at  en  Nation  er  den  Omvej,  Naturen 
gaar  for  at  frembringe  en  halv  Snes  store  Mænd. 

Muligvis  er  de  anførte  Udtalelser  fra  Fortalen 
til  Jubeludgaven  af  Holberg  direkte  paavirkede  af 
Syslen  med  Nietzsche.  Udtrykkets  Voldsomhed  kunde 
tale  derfor.  I  hvert  Fald  viser  et  Brevfragment 
fra  1888  Brandes  fuldt  optaget  af  Studiet  af  sin 
tyske  Aandsfælle.  Allerede  da  havde  han  dannet 
Udtrykket  „aristokratisk  Radikalisme",  som  Nietzsche 
komplimenterede  ham  for1).  I  1889  benyttede  han 
det  som  Titel  for  sin  Karakteristik  af  Nietzsche  i 
„Tilskuerens"  Augusthefte  (Optrykt  i  „Fremmede 
Personligheder",  Efteraaret  89). 

Denne  Artikel  danner  i  Virkeligheden  en  Slags 
Fortsættelse  af  Firsernes  Sædelighedsdiskussion,  som 

')  Der  Ausdruck  „aristokratisober  Radikalismus",  dessen  Sie 
sich  bedieueu,  ist  sehr  gut.  Das  ist  mit  Yerlaub  gesagt  das 
ueselieuteste  "Wort  das  icli  Dishcr  iiber  mich  gele*en  håbe. 
(Nietzsche), 

Brandes  hurtigt  trak  sig  ud  af  efter  at  have  antændt 
den.  Som  han  hist  skød  Martin  Luther  for,  saa- 
ledes  betjener  han  sig  her  af  Nietzsche  som  Skjold, 
ja  i  en  saadan  Grad,  at  Prof.  Høffding,  da  han 
skal  imødegaa  ham,  ikke  véd,  hvor  Nietzsche  hører 
op  og  Brandes  begynder,  og  derfor  maa  slaa  dem 
sammen  under  Fællesmærket  NB.  Den  Udryddelses- 
krig, som  Nietzsche  gennem  alle  sine  Værker  fører 
mod  Kristendommen,  særligt  mod  den  kristne  Moral, 
er  jo  netop  Brandes'  ledende  Tanke,  som  han  med 
stor  Varsomhed  og  under  forskellige  litterære  Masker 
havde  begyndt  her  hjemme.  Og  naar  Nietzsche  i 
Modsætning  dertil  søger  sit  Ideal  i  det  gamle  Hellas, 
som  han  mente  skulde  genfødes  hos  vor  Tids  Ung- 
dom, var  han  ogsaa  her  i  fuldstændig  Overensstem- 
melse med  sin  danske  Beundrer.  Naar  Nietzsche 
endelig  som  Indbegrebet  af  al  Moral  sætter  en  Men- 
neskehed af  frie  Individer,  der  hver  især  giver  sig 
sine  moralske  Love,  mødes  han  atter  paa  dette  In- 
dividualismens Toppunkt  med  Brandes.  Deraf  følger 
videre  som  nødvendig  Konsekvens  det  fælles  Had 
til  Staten  og  al  den  Ordning,  der  skyldes  Staten, 
og  Uvillien  mod  Traditionen  og  den  historiske  Op- 
dragelse, som  Mennesket  i  Følge  Nietzsches  Udtryk 
slæber  om  med  sig  som  en  Kugle  om  Benet,  der  hin- 
drer ham  i  at  handle.  Man  skulde  synes,  at  den 
politiske  Konsekvens  af  denne  Tankegang  natur- 
nødvendigt maatte  blive  Anarkismen,  en  Konse- 
kvens, som  dog  hverken  Nietzsche  eller  Brandes 
har  villet  anerkende.  I  al  Fald  kan  en  Bismarck 
eller  en  hvilken  som  helst  anden  Repræsentant  for 
en  stærk  Regering  aldrig  fra  dette  Synspunkt  blive 
Manden. 

Læg    nu    til    disse    fælles  Træk    det     artistiske 
Præg,   der  er  over  Nietzsches  hele  Livsanskuelse  og 

Forfatterskab  med  dens  Ringeagt  for  systematisk 
Videnskab  og  Tænkning,  et  Sværmeri,  som  ogsaa 
giver  sig  Udslag  i,  at  han  betegner  Kultur  som  Stil- 
enhed ,  saa  stemmer  ogsaa  det  med  den  Anskuelse, 
Brandes  allerede  1881  havde  udviklet  i  sit  karakteristi- 
ske Essay  om  Paul  Heyse,  hvor  det  siges  om  Pligten, 
at  den  ses  „som  udstrømmende  fra  Naturens  eget 
A^æld,  idet  den  højeste  og  afgørende  Regel  for  Plig- 
ten er  den  at  sikre  Mennesket  mod  Splid  med  sit 
eget  Jeg."  („Mennesker  og  Værker",  Pag.  274),  altsaa 
Harmoni.  Det  er  udfra  en  saadan  Anskuelse,  at 
Brandes  —  lidt  ubilligt  —  bebrejder  Heine,  at  han 
ikke  naaede  til  Forsoning  med  Tilværelsen. 

Saaledes  bliver  Moral  hos  Nietzsche  som  hos 
Brandes  kun  en  formel  Bestemmelse,  ikke  et  bestemt 
Indhold.  De  to  Forfattere  synes  lige  blinde  forr 
hvor  lidet  virkningsfuld  en  saadan  Opdragelsens 
Filosofi  er  for  den  praktiske  Opdragergærning,  hvor 
alt  afhænger  af  positive  og  bestemte  Bud.  Man 
kan  ogsaa  undres  over,  hvor  blind  Nietzsche  er  for  Kri- 
stendommens Opdragergærning  i  Verdenshistorien  og 
for  den  historiske  Umulighed  i  at  ville  vende  tilbage  til 
en  Tid,  der  laa  forud  for  den  og  til  en  Kulturform, 
som  Kristendommen  har  overvundet.  Naar  det  hed- 
der, at  „en  Religions  historiske  Held,  dens  Sejghed  og 
Varighed  snarere  taler  mod  dens  Ophavsmands  Stor- 
hed end  for  den",  saa  staar  dette  i  skarp  Modsæt- 
ning til  Brandes'  Opfattelse  af  det  verdslige  eller 
blot  æstetiske  Verdensry,  hvorom  det  hedder  (Bogen 
om  Tegner,  Pag.  2),  at  det  aldrig  er  en  Tilfældighed, 
og  at  den  virkelige  Fortjeneste  er  en  yderst  vigtig 
og  i  ethvert  Tilfælde  en  aldeles  uundværlig  Faktor 
blandt  de  mange,  hvoraf  Navnkundigheden  fremgaar. 
Maa  det  da  ikke  ogsaa  antages,  at  Kristendommens 

Verdenserobring    ogsaa  beror  paa   virkelige  Fortrin 
ved  den? 

Forøvrigt  gaar  Brandes  i  sit  Forsvar  for  aristo- 
kratisk Radikalisme  videre  end  Nietzsche  selv,  naar 
han  bebrejder  ham,  at  han  følger  Renans  og  Taines 
Spor  i  sin  Fordømmelse  af  den  store  franske  Revo- 
lution. Og  hans  Betragtninger  over  dette  Emne 
udmunde  i  en  Hymne  til  Cæsarismen  og  dens  Op- 
hav: Cæsar,  „der  satte  en  ganske  anderledes  Indsats 
paa  Livets  Bord  end  hans  sølle  Morder." 

Velfærdsmoralen  angribes.  Det  siges,  at  den 
ikke  er  slaaet  an  i  Tyskland,  hvor  Eugen  Diihring 
er  dens  eneste  fremragende  Repræsentant,  og  det 
anføres,  at  Eduard  von  Hartmann  har  forsøgt 
at  godtgøre  Umuligheden  af  paa  én  Gang  at  arbejde 
for  Kulturfremskridtet  og  for  Lykken.  Nietzsche, 
siges  det,  finder  nye  Vanskeligheder  ved  en  Under- 
søgelse af  selve  Lykkens  Begreb.  Velfærdsmoralens 
Maal  er  at  skaffe  Menneskene  saa  megen  Lyst  og 
saa  lidt  Ulyst  som  muligt.  Men,  om  nu  Lyst  og 
Smerte  er  saaledes  sammenvævede,  at  den,  der  vil 
have  saa  megen  Lyst  som  muligt,  maa  tage  en  til- 
svarende Sum  af  Kvaler  med  paa  Købet.  Maaske 
er  det  sidste  Betingelse  for  det  første. 

Der  rettes  et  Angreb  paa  Benthams  Sætning: 
Saa  stor  Lykke  som  muligt  for  det  størst  mulige 
Antal  Mennesker.  Hvorfor  netop  for  de  fleste? 
Hvorfor  ikke  skabe  Lykken  for  de  bedste,  de  største, 
de  mest  geniale?  Er  jævn  Velstand  og  jævnt  Velvære 
at  foretrække  for  den  Ulighed  i  menneskelige  Vilkaar, 
hvis  Brod  bringer  Kulturen  til  at  stige? 

Uegennyttigheden  angribes  som  Moralens  Grund- 
pille. Hvad  vil  det  sige,  at  noget  er  godt?  Ikke  for 
den  der  ofrer  sig,  men  for  Næsten.   De,  der  priser  Usel- 

visk  heden,  priser  noget,  der  er  til  Gode  for  Sam- 
fundet, men  som  er  skadeligt  for  den  enkelte.  Og: 
Næsten,  som  vil  elskes  uegennyttigt,  er  ikke  selv 
uegennyttig. 

Det  hjælper  ikke  at  sige:  Handl  som  andre  i 
dette  Tilfælde  burde  handle;  ti  vi  véd,  at  der  ikke 
gives  eller  kan  gives  éns  Handlinger,  men  at  enhver 
Handling  er  enestaaende  i  sin  Art,  saa  at  alle  For- 
skrifter kun  ramme  Handlingens  grove  Ydersider. 

Og  nu  udvikles  Nietzsches  Opfattelse  af  Moralens 
Opstaaen  og  Udvikling  efter  hans  Fremstilling  i 
„Zur  Genealogie  der  Moral",  hvorledes  Grusomheden, 
der  hørte  til  Menneskelighedens  oprindelige  Festglæ- 
der afløses  af  frivilligt  Selvplageri,  Spægelse  og; 
Askese,  Grusomhedsmoral  af  Medlidenhedsmoral, 
Herskermoral  af  Slavemoral.  God,  der  oprindelig 
havde  været  ensbetydende  med  rig,  fornem,  mægtig, 
bliver  nu  Hædersnavn  for  de  elendige,  lidende^ 
fattige  og  stygge.  Det  asketiske  Ideal  erobrer  Ver- 
den, og  dette  Ideal  har  endnu  ingen  virkelige  An- 
gribere; men  et  nyt  Ideal  er  under  Dannelse,  et  Ideal, 
som  i  Lidelsen  ser  en  Lykke  betingelse,  og  som  i  en 
ny  Kulturs  Navn  bestrider  alt,  hvad  man  hidtil  har 
kaldt  Kultur. 

Brandes  slutter  med  at  anbefale  Litteraturen  en 
Dukkert  i  Nietzsche  for  at  komme  til  Erkendelse  af, 
at  den  store  Kunst  ikke  tør  stagnere  i  det  hverdags- 
agtige; men  at  den  fordrer  Aander  som  i  Særhed, 
Selvstændighed,  Trods  og  adelsvældig  Eneraadighed 
er  paa  Højde  med  de  ejendommeligste  Personligheder 
i   Samtidens  Tænkning. 

I  „Tilskuerens"  Decemberhefte  svarer  Prof. 
Høffding  i  en  Artikel:  „Demokratisk  Radikalisme. 
En  Indsigelse".    Han  finder,  at  den  Styrke  og  Vold- 


151 

somhed,  hvormed  Brandes'  Nietzsche-Artikel  er 
skrevet,  staar  i  et  underligt  Modsætningsforhold  til 
Klarheden  og  Grundigheden  (rettere  sagt  disses  Man- 
gel) i  Tankegangen.  Den  hele  Tankegang,  hvorpaa 
den  hviler,  har  i  den  Grad  forarget  ham,  at  han 
maa  gøre,  hvad  han  kan,  for  at  bekæmpe  den.  Mellem- 
forholdet mellem  Brandes  og  Nietzsche,  der  i  Artik- 
len er  højst  utydeligt,  vil  han  ikke  tage  Hensyn  til. 
Han  tager  dem  under  ét. 

Hvad  først  defc  Punkt  angaar,  at  Menneskehe- 
dens Opgave  skulde  være  at  frembringe  store  Mænd. 
gør  han  opmærksom  paa  den  Modsigelse,  der  ligger 
i  at  gøre  de  store  Mænd  til  Historiens  eneste  Maal, 
paa  samme  Tid  som  man  taler  om  en  Godhedens 
Genius,  som  virker  i  dem  og  lader  deres  Værdi  være 
afhængig  af,  at  de  er  „i  stor  Stil  gode."  Der  er 
heller  ikke  noget  absolut  Svælg  mellem  de  store 
Mænd  og  Massen,  som  Nietzsche  antager;  men,  som 
der  skal  en  god  astronomisk  Kikkert  til  at  opløse 
Stjernetaagerne ,  der  dog  bestaa  af  lutter  Stjerner, 
saaledes  skal  der  til  at  opløse  Menneskemassen  i 
Enkeltvæsener  gode,  klare  og  milde  Øjne.  Ser  man 
ret  til,  er  der  en  nøje  Sammenhæng  mellem  det  store 
og  det  smaa  baade  i  Historien  og  i  Naturen.  Netop 
de  virkeligt  store  have  en  bestemt  Følelse  af,  at  de 
have  modtaget  meget,  og  at  de  intet  havde  udrettet, 
uden  at  gunstige  Betingelser  havde  virket  med. 
Ingen  har  været  mere  opfyldt  af  Pietet  end  Goethe, 
og  Bismarck  har  udtrykkelig  afvist  den  Tanke 
at  han  skulde  have  kunnet  lave  Historie.  Han  hen- 
viser til  Spencers  Kritik  af  Overvurderingen  af 
de  store  Mænd  i  Stady  of  sociolog?/  og  gør  opmærk- 
som paa,  at  Darwin  delte  hans  Opfattelse.  I  et  Brev 
til  Spencer  skriver   han:    „Jeg  har   aldrig  troet  paa 

de  store  Mænds  herskende  Indflydelse  paa  Verdens 
Fremgang". 

Høffding  indrømmer,  at  Velfærdsmoralen  er  ikke 
slaaet  an  i  Tyskland;  men  sammenligner  man,  hvad 
den  engelske  Skole  har  ydet,  med  den  Maade,  hvor- 
paa  det  er  bleven  modtaget  i  Tyskland,  vil  Tyskerne 
ikke  komme  til  at  staa  med  Palmerne  i  Hænderne. 
Det  er  ingen  Indvending  mod  Velfærdsmoralen,  at 
den  højeste  Lykke  ofte  maa  købes  med  et  tilsvarende 
Maal  af  Smerte;  Velfærdsmoralen  har  aldrig  paa- 
staaet,  at  Lykken  kunne  faas  for  godt  Køb.  Han 
anfører  en  Udtalelse  af  Comte,  der  gaar  ud  paa 
det  samme,  „det  væsentlige  for  Lykken  er  at  have 
Hjertet  opfyldt  paa  en  værdig  Maade,  selv  om  det 
er  af  Smerte,  ja  selv  af  den  bitreste  Smerte". 

Naar  det  indvendes  mod  Lykkemoralens  Krav 
paa  almindelig  Lykke,  at  der  just  i  Uligheden  ligger 
en  Spore,  der  driver  Kulturen  fremad,  svarer  han, 
at  der  ingen  Fare  er  for,  at  denne  Spore  nogensinde 
skal  savnes. 

Velfærdsprincippet  er  et  demokratisk  Princip ;  det 
forbyder  at  glemme  de  manges  Lidelser  for  de  faas 
Nydelser.  Men  det  er  ikke  fjendtligt  overfor  de  faa 
store,  hvis  Væsen  og  Virken  føre  Liv,  Udvikling  og 
Velfærd  med  sig  for  store  Kredse.  Heller  ikke  er 
Uligheden  i  Kaar  den  eneste  Spore  for  Kulturfrem- 
skridtet. Trangen  til  at  udvikle  sine  Evner  er  ogsaa 
en  vigtig  Drivkraft,  og  just  naar  ydre  Hindringer 
fjærnes,  vil  den  kunne  spille  en  langt  større  Rolle. 
Nu  kvæles  de  gode  Muligheder  altfor  let  af  ugunstige 
ydre  Omstændigheder.  (Netop  disse  Betragtninger 
viser  sig  under  den  fortsatte  Polemik  at  være  saa 
noget  nær  Kvintessensen  af  Georg  Brandes  Be- 
tragtninger). 

Den  tredie  Indvending,  at  det  er  en  Modsigelse 
at  fordre  Forsagen  af  ens  eget  Jeg  til  Fordel  for  et 
andet,  afvises  kort  med  den  Bemærkning,  at  den, 
som  har  gjort  den,  ikke  maa  kende  meget  til  den 
engelske  Skole,  der  fordrer  Begrundelse  for  enhver 
Ulyst,  og  som  udtrykkeligt  polemiserer  mod  Askesen 
og  den  ubegrundede  Resignation.  Bentham  er  jo 
endog  gaaet  saa  vidt,  at  han  har  udtalt,  at  det 
almene  Vel  fremmes  bedst  gennem  hver  enkelts 
kloge  Egoisme 

Naar  det  hedder,  at  alle  Forskrifter  kun  ramme 
Handlingens  Yderside,  saa  rammer  den  Indvending 
ikke  Velfærdsmoralen  alene,  men  ethvert  Forsøg  paa 
at  vurdere  menneskelige  Handlinger  og  Forhold. 
Hvordan  kan  f.  Eks.  Nietzsche  og  hans  Efterfølger 
vide,  om  en  Handling  er  stor  eller  ikke?  Naar  den 
er  enestaaencle,  kan  den  jo  ikke  sammenlignes  med 
nogen  anden  eller  bringes  ind  under  noget  alminde- 
ligt Begreb,  heller  ikke  under  Storhedens.  Velfærds- 
moralen  er  heldigere  stillet;  den  tager  sit  Udgangs- 
punkt fra  Handlingens  Virkninger,  som  til  en  vis 
Grad  kan  bedømmes.  Nietzsche  derimod  mangler 
ganske  en  Maalestok  for  at  kunne  foretage  den 
Omvurdering  af  Værdibestemmelserne,  som  han  be- 
buder. Hans  Paastande  kommer  derved  til  at  svæve 
i  Luften.  Nietzsche  har  heller  ikke  Blik  for  Stor- 
heden i  den  Anerkendelse  af  de  lidendes  Menneske- 
rettigheder, som  Buddhismen  og  Kristendommen 
gennemførte,  skønt  de  tillige  paa  asketisk  Vis  over- 
drev dem.  Den  er  ikke,  som  Nietzsche  vil,  Resul- 
tatet af  en  Slaveopstand.  Allerede  i  den  gammel- 
ariske  Familie  var  der  en  hellig  Forskrift  om  at  ære 
den  fremmede,  den  nødlidende,  den  bønfaldende. 
Hos  Grækerne,   som  Nietzsche   erklærer   for  sit  For- 

billede,  findes  det  samme.  I  Odysseen  siges  de 
fattige  og  bønfaldende  særligt  at  høre  Zeus  til,  og 
den  Sætning,  at  det  er  bedre  at  lide  Uret  end  at 
gøre  Uret,  er  først  udtalt  af  Platon,  den  store  græske 
Tænker,  den  rige  ateniensiske  Adelsmand.  De  Ety- 
mologier, som  Nietzsche  beraaber  sig  paa  med  Hen- 
sjm  til  de  moralske  Ideers  Oprindelse,  beviser  intet, 
selv  om  de  skulde  være  rigtige;  der  er  ikke  —  som 
Nietzsche  vil  —  nogen  nødvendig  Forbindelse  mellem 
Moralbegrebernes  Oprindelse  og  deres  nuværende 
Værdi. 

Og  Professor  Høffding  slutter  sit  Indlæg  saa- 
ledes:  „Nietzsche  er  ganske  sikkert  en  sjeldent  be- 
gavet Forfatter;  men  hans  Begavelse  er  ikke  filosofisk ; 
han  mangler  den  filosofiske  Interesse  og  den  filosofiske 
Resignation  .  .  .  Han  er  Digter,  Rhetor,  hans  Styrke 
er  Stemningen  (særligt  den  antipatiske  Stemning), 
som  han  formaar  at  udtale  med  mærkelig  Kraft. 
Men,  bag  det  hele  mærker  man,  forekommer  det 
mig,  det  sygeligt  forvredne.  Vemodigt  at  tænke 
paa,  at  han,  som  har  formaaet  at  tage  Ordet,  ofte 
med  saa  kraftig  Patos,  at  han  nu  selv  er  en  af  de 
„sprukne  Klokker",  hvis  Mislyd  han  har  raset  saa 
heftigt  imod. 

Brandes  svarer  i  en  Artikel:  „Det  store  Menne- 
ske som  Kulturens  Kilde"  („Tilskueren",  Jan.  1890). 
Han  er  som  altid  i  Polemik  til  det  yderste  personlig. 
Han  aabner  mod  sin  Antagonist  et  formeligt 
Bombardement  af  Spydigheder,  Teologen  sidder  ham 
endnu  i  Kroppen  (Høffding  studerede  oprindelig 
Teologi),  han  er  en  Mand,  der  let  glider  ind  i  de 
ædle  Roller,  han  er  som  Etiker,  hvad  Prof.  P.  Hansen 
er ,  som  Litteraturhistoriker.  Saa  haaner  han  Etiken 
som  Videnskab,  fremdrager  Eksempler  paa  de  betj^de- 

li  gere  Etikeres  indbyrdes  Modsigelser  paa  væsentlige 
Punkter.  Deres  Etik  er  i  Virkeliglieden  ikke  andet 
end  deres  fra  Selskabslivet  kendte  Yndlingsmeninger 
om,  hvordan  vi  andre  skal  bære  os  ad.  Han  afviser 
Høffdings  udialektiske  Adskillelse  mellem  store  Mænd 
som  Maal  og  som  Middel  —  man  kan  ikke  skille  de 
store  Mænd  fra  deres  Værk  —  og  protesterer  mod 
den  borgerlige  Opfattelse  af  Geniet,  at  de  store 
Mennesker  er  store  ved  at  være  de  store  Midler. 
Høffdings  Indsigelse  mod  Nietzsche  skurrer,  fordi 
den  udgaar  fra  en  altfor  forskellig  Sfære,  fordi  den 
kommer  fra  en  Aand,  der  føler  sig  i  sit  Element  i 
sin  Tidsalder,  til  en  Aand,  der  føler  sig  ilde  til  Mode 
i  sin,  som  hørte  man  Moralisten  fra  et  borgerligt 
Skuespil,  opfyldt  af  det  til  Borgerheldet  sigtende, 
rette  sin  Indsigelse  mod  en  patetisk  eller  spottende 
Replik  af  en  Prometheus,  Hamlet  eller  Faust.  Prof. 
Høffding  mangler  Organet  for  de  store  Særlinge  og 
Brandes  udbreder  sig  meget  over,  at  det  første  Spørgs- 
maal,  Høffding  stiller  sig,  naar  han  staar  overfor  et 
nyt  Fænomen,  en  ny  Personlighed,  er  det,  om  det, 
som  han  forkynder,  er  rigtigt  eller  fejl,  og  han  søger 
helt  tilbage  til  Prof.  Hermansen  for  at  faa  en 
teologisk-pedantisk  og  vrængende  Betoning  til  det 
sidste  Ord. 

Hvad  Sagen,  Moralen  selv,  angaar,  hævder  han, 
at  Ulykken  er  den,  at  den  kun  giver  Regulativer  — 
med  et  ædlere  Udtryk:  regulerende  Idealer  —  med 
et  stærkere  regulerende:  Illusioner,  og  herpaa  beror 
det,  at  den  i  alle  vanskeligere  og  lidt  mere  indviklede 
Tilfælde  lader  en  i  Stikken. 

Vi  kende  ikke  Finalaarsager,  vi  vide  intet  som 
helst  om  Historiens  eller  Menneskehedens  Formaal, 
end  ikke  om  der  er  et.     Det  vil  sige:   vi  ved  ikke. 

mod  hvilke  Endemaal  Tiderne  arbejde  hen,  eller  om 
de  overhovedet  arbejde  mod  et  Endemaal. 

Det  eneste,  vi  véd,  midt  i  denne  almindelige 
etiske  Uvidenhed,  det  er,  at  de  store  Mænd  er  store, 
at  de  lægger  en  Glans  over  Tilværelsen,  der  bringer 
os  til  at  glemme  det  dybe  Mørke  bagved. 

Høffding  begynder  sit  Svar  i  „Tilskueren" s 
Februarhæfte  med  at  gøre  opmærksom  paa,  at  Bran- 
des i  sin  Maade  at  polemisere  paa  minder  om  en 
Klasse  af  Mennesker,  som  han  ellers  mener  at  staa 
fjærnest  af  alle,  nemlig  Teologerne.  Ligesom  de, 
véd  han  særdeles  god  Besked  med  sin  Modstanders 
Motiver  og  er  ligesom  de  i  Reglen  sikker  paa,  at 
det  er  mindre  ædle  Motiver,  der  driver  dem.  (Saa- 
ledes  maa  de  stakkels  Teologer  tjene  som  Kasteboldt 
i  denne  filosofiske  Strid).  Ved  de  mindre  ædle  Motiver 
sigter  han  til  Brandes'  Beskyldning  mod  ham  for  altid 
at  ville  optræde  som  den  populære  Sags  Talsmand. 
Han  tilstaar,  at  han  ikke  med  særlig  Tryghed  har 
fulgt  den  fritænkerske  Bevægelse  her  hjemme  i  de 
senere  Aartier.  Den  har,  synes  ham,  altfor  meget 
opereret  med  færdige  Resultater,  med  Meninger,  der 
laa  i  Luften,  og  den  har  hos  den  enkelte  ikke  altid 
baaret  Vidne  om  at  være  Frugten  af  personlig  Er- 
faring og  selvvirksom  Tænkning.  Han  bekender  sig 
til  Udviklingslæren,  som  han  kalder  den  nye  Tro, 
og  udtaler,  at  den  maa  udvikle  sig  af  Spirer,  der 
allerede  er  til  Stede,  og  at  disse  Spirer  ikke  kan 
udvikles  uden  gennem  lige  saa  alvorlige  og  dybt- 
gaaende  Erfaringer  som  de,  gennem  hvilke  den 
gamle  Tro  var  gaaet  over  i  Slægtens  Kød  og  Blod. 
Men,  naar  Brandes  har  sagt,  at  han  føler  sig  tilfreds 
i  sin  Tidsalder,  saa  er  det  ikke  sandt.  Han  kunde 
tværtimod    ønske    sig    en    langt    lykkeligere    Tid    at 

leve  i.  Der  mangler  Harmoni  i  Tro  og  i  Liv.  Over- 
leveringen tynger,  og  dog  er  det  ikke  fuldbaaret, 
som  skal  afløse  den. 

Ogsaa  han  betragter  det  store  Menneske  som 
Kulturens  Kilde;  de  store  Mennesker  kan  aldrig 
undværes;  men  der  er  ingen  Modsigelse  i,  naar  han 
—  overfor  Overvurderingen  og  Forgudelsen  af  de 
store  Mennesker  —  udtaler,  at  det  dog  ofte  var 
bedst,  om  de  havde  kunnet  undværes,  det  vil  sige, 
om  Menneskene  havde  kunnet  hjælpe  sig  selv 
uden  dem. 

Han  forsvarer  den  demokratiske  Regeringsform 
som  den  eneste  rimelige,  men  er  ikke  blind  for,  at 
der  af  den  kan  udspringe  tragiske  Konflikter,  idet 
Mindretallet  lige  saa  godt  kan  have  Retten  paa  sin 
Side  som  Flertallet. 

Han  samler  Indholdet  af  sin  Artikel  i  tvende 
Punkter,  det  om  de  store  Mænd  og  det  om  Velfærds- 
moralen.  Hvad  det  første  Punkt  augaar,  har  Bran- 
des brækket  Spidsen  af  sine  dristige  Sætninger  (om 
de  store  Mænd  som  Historiens  Maal)  saaledes  at  de 
paa  én  Gang  blive  Maal  og  Middel.  Dermed  er 
dette  Stridspunkt  ude  af  Verden;  der  er  i  Brandesr 
Artikel  ikke  sagt  andet,  end  hvad  der  er  sagt  saa 
ofte  før. 

Hvad  det  andet  Punkt  —  om  Velfærdsmoralen  — 
angaar,  har  Dr.  Brandes  hildet  sig  i  en  tydelig  Selv- 
modsigelse ved  at  tro  at  kunne  forene  Nietzsches 
Vurderingsprincip  med  Velfærdsmoralens. 

Høffding  slutter  sin  Artikel  med  nogle  aner- 
kendende Udtalelser  om  Georg  Brandes'  Virksomhed 
og  Beklagelse  af  den  Modtagelse,  han  har  været 
Genstand  for  her  hjemme.  „Der  er  gjort  stor  Uret 
mod    Georg    Brandes.      Men    det    forekommer    mig 

rigtignok,  at  i  de  senere  Aar  er  der  ingen,  der  øver 
større  Uret  imod  ham  end  han  selv.  Maatte  han 
dog  ikke  fortære  sin  Kraft  i  usammenhængende 
Journalistik  og  i  Proklamationer  af  Fænomener,  der 
især  synes  store,  fordi  de  er  barokke  og  sygelige. 
Maatte  han  kunne  samle  sig  til  et  saadant  betydeligt 
Værk,  som  vi  endnu  har  Ret  til  at  vente  det  fra  en 
liaand  som  hans!" 

Brandes  svarer  i  en  „Duplik"  („Tilskueren". 
April  1S90).  Han  begynder  atter  med  en  lang  per- 
sonlig Harangue  om  Høffding,  et  helt  Eventyr  har 
han  skrevet  om  ham,  der  gaar  tilbage  til  han  Fød- 
sel og  skildrer,  hvilke  Vuggegaver  Feerne  have  givet 
liam  og  hvilke  de  have  nægtet  ham  og  Gratiernes 
Fraværelse  paa  Grund  af  den  parfum  de  pro  fes- 
se  ur,  hvormed  den  ondskabsfulde  Fe  Karabassa  har 
stænket.  Høffdings  Professortitel  virker  stadigt  saa 
æggende  paa  ham,  som  den  røde  Klud  paa  Tyren 
og  uendelig  er  den  Opfindsomhed,  han  anvender  paa 
at  „afkræfte"  den. 

Velfærdsmoralen  lader  en  i  Stikken  i  alle  Tvivls- 
tilfælde, fordi  man  ikke  kender  Menneskehedens  Vel 
nøjagtigt.  Det  viser  sig  historisk  i,  at  de  rent  ele- 
mentære Regler  næsten  altid  har  maattet  overtræ- 
des af  dem,  der  vilde  udrette  noget  stort1).  Med 
andre  Ord:  Reglernes  ubetingede  Overholdelse  for- 
liges vanskeligt  med  Storhed. 

Men  det  eneste  Spørgsmaal,  der  i  Grunden  har 
interesseret  ham  i  denne  Debat,  er  det  om  de  store 
Mennesker.  Han  hævder,  at  uden  om  dem  kan  den 
sande,  menneskeværdige  L^kke  slet  ikke  naas.     At 


1 ')  Det  Spørgsmaal  paatvinger  sig,   om  man  da  skriver  Mo- 
ral for  Undtagelsestilfælde. 

den.  store  Personlighed  er  Maalet,  og  at  den  højeste 
Lykke  er  Maalet,  er  da  to  Sætninger,  som  godt  kan 
forliges. 

Naar  Professor  Høffding  er  bleven  forbavset 
over,  at  Brandes  har  kaldt  Spørgsmaalet  om  Nietz- 
sches Forhold  til  Lykkemoralen  et  underordnet 
Punkt,  svarer  han:  Maaske  for  ham,  i  hvis  Øjne 
Lykkemoralen  konstituerer  en  Art  ny  Dogmatik,  og 
som  tror  i  den  at  have  den  Støttestav,  der  aldrig 
svigter,  ikke  for  mig.  „En  Formel  er  for  en  ægte 
Professor,  hvad  "Religionen  er  for  en  ærlig  Præst". 
Og  nu  slutter  han  med  en  Forelæsning  om  Samfun- 
denes Forpligtelser  overfor  Genierne.  I  denne  Ud- 
vikling finder  man  Brandes'  rent  personlige  Udgangs- 
punkt for  Striden.  Det  er  i  Virkeligheden  sin  egen 
Sao,-,  han  har  ført,  og  set  i  denne  Slutnings  belys- 
ning fremtræder  Brandes'  Nietzsche -Forsvar  tillige 
som  en  Apologi  for  ham  selv. 

Høffding  afslutter  saa  Striden  med  en  „Epilog" 
(„Tilskuerens"  Majhefte),  hvori  han  opsummerer  Stri- 
dens Resultater,  idet  han  atter  hævder,  at  Brandes 
i  Virkeligheden  har  foretaget  et  Tilbagetog  fra  det 
stærkt  udæskende  Standpunkt  i  hans  første  Artikkel. 
Saaledes  som  Brandes  nu  formulerer  sin  Opfattelse 
af  de  store  Mænds  Betydning,  giver  Spørgsmaalet 
ikke  længere  Anledning  til  principiel  Strid,  om  end 
han  vedblivende  maa  hævde,  at  det  ofte  var  lykke- 
ligst om  de  store  Mænd  havde  kunnet  undværes. 
Altfor  ofte  skyldes  deres  Optræden  Forfaldstider. 
Hvad  Nietzsche  angaar,  fastholder  han,  at  han  er 
selvmodsigende  i  Hovedpunkter,  og  fremhæver,  at 
han  som  Fænomen  er  karakteristisk  for  Tilstande 
og  Stemninger  i  den  tyske  Militærstat.  Han  under- 
streger atter  sin  Tro   paa  den  demokratiske  Udvik- 

lings    Fortrin    1 'remfor    Udviklingen    under    et    Ari- 
stokrati. 

Den  hele  Strid  tjente  i  høj  Grad  til  at  belyse 
visse  Modsætninger,  som  allerede  tidligere  havde 
været  til  Stede  indenfor  den  politiske  Opposition 
herhjemme;  men  karakteristisk  er  det,  at  den  saa- 
kaldte  aristokratiske  Radikalisme  endnu  den  Dag  i 
Dag  ikke  har  udformet  sig  noget  bestemt  politisk 
Program,  men  svinger  mellem  stik  modsatte  politiske 
Standpunkter. 


Fester  og  Fakler. 


I  1890  afsluttede  Georg  Brandes  sit  store  Værk 
Hovedstrømningerne  med  sjette  Bind:  „Det  unge 
Tyskland14,  et  Bind,  der  havde  været  længe  under 
Vejs,  hvad  man  kan  se  af,  at  Afsnittet  om  Borne, 
der  fremkaldte  Dr.  Nissens  bekendte  Angreb,  offent- 
liggjordes allerede  i  1883.  De  følgende  Aar  optages 
af  Nyudgaver  af  ældre  Værker.  Saaledes  udkom  i 
1891  anden  Udgave  af  „den  romantiske  Skole  i  Tysk- 
land" og  en  ny  Udgave  af  „Det  moderne  Gennem  - 
bruds  Mænd"  og  Aaret  efter  fulgte  nye  Udgaver 
af  Reaktionen  i  Frankrig  og  den  romantiske  Skole 
i  Frankrig  (Hovedstrømningernes  3die  og  5te  Bind), 
der  i  1893  efterfulgtes  af  en  ny  Udgave  af  „Natura- 
lismen i  England".  Dertil  slutter  sig  saa  —  ligeledes 
i  93  —  et  Bind  med  Essays  under  Titlen:  „Uden- 
landske Egne  og  Personligheder,  der  indeholdt  en 
Række  Skildringer  af  franske  og  tyske  Nutidsskri- 
benter  -som  Guy  de  Maupassant,  Taine,  Renan, 
o.  a.,  Ting,  der  tidligere  havde  været  offentliggjort 
i  Tidsskrifter  og  Aviser.  Mest  fremtrædende  i  denne 
Samling  er  Artiklen  om  Zola  („Menneskedyret"), 
hvor  Brandes  forsvarer  den  rene  Naturalisme  over- 
for   Tolstoy    og    en    Række    franske   Forfattere,    der 

har  faaet  Betænkeligheder  og  forladt  den.  Ligeledes 
proklamerer  han  her  sin  Tro  paa  Determinismen. 

Imidlertid  savnede  disse  Aar  ingenlunde  livligere 
Episoder,  heller  ikke  var  der  Stilhed  om  Brandes' 
Navn.  I  Foraaret  1891  indgaves  der  saaledes  til  Re- 
gering og  Rigsdag  et  af  et  Antal  Videnskabsmænd, 
Forfattere  og  Kunstnere  underskrevet  Andragende 
om,  at  Staten  vilde  give  Brandes  en  livsvarig  For- 
fattergage af  3000  Kr.  Forslaget  blev  af  Folketin- 
gets Finansudvalg  indsat  paa  Finansloven  og  ved- 
toges af  Folketinget  med  52  Stemmer  mod  24;  men 
i  Landstinget  faldt  det.  Om  Efteraaret  vedtoges  det 
da  at  fejre  Brandes  med  en  demonstrativ  Fest,  som 
allerede  om  Foraaret  havde  været  paatænkt,  men 
var  bleven  opgivet  af  Opportunitetshensyn.  Nu  var 
der,  mente  man,  ikke  længere  Grund  til  saadanne 
Hensyn,  og  Festplanen  blev  da  taget  op  igen  og 
formedes  som  et  Femogtyveaarsjubilæum  for  Udgi- 
velsen af  Brandes'  første  Bog,  det  lille  Skrift  om 
„Dualismen  i  vor  nyeste  Filosofi".  Man  vilde  ikke 
indskrænke  sig  til  et  blot  Festmaaltid;  dertil  skulde 
knytte  sig  et  Fakkeltog,  hvortil  de  socialistiske  Ar- 
bejdere skulde  levere  i  det  mindste  Broderparten  af 
Faklerne,  garnerede  af  Studenter  og  Kunstnere. 

Det  blev  den  meget  omtalte  Koncertpalæfest, 
famøs  frem  for  alt  ved  Brandes'  bekendte  Fakkeltale, 
ug  i  anden  Række  ved  Overretssagfører  Oscar 
Johansens  haanlige  Udfald  mod  Bourgeoisiet. 
Overhovedet  har  Radikalismens  Bølger  næppe  nogen- 
sinde gaaet  saa  højt  som  ved  denne  Lejlighed,  hvor 
alt  var  anlagt  paa  at  skære  Modstanderne  i  Øjnene 
og  vise  dem  en  Kraftudholdning,  der  skulde  tvinge 
dem  i  Knæ.  Allerede  Deltagernes  Antal  —  over 
400  —  var  jo  antageligt,  om  end  Forsamlingens  re- 

præsentative  Betydning  ikke  stod  paa  Højde  dermed. 
Den  Buket  af  Navne  paa  Deltagere,  som  „Politikken" 
Dagen  efter  Festen  præsenterede  var  i  al  Fald  ikke 
særlig  glimrende.  Og  for  øvrigt  formede  den  hele 
Aften  sig  til  en  Partifest  og  en  Demonstration,  paa 
en  Maade,  som  mange  af  Deltagerne  næppe  havde 
dromt  om,  og  som  sikkert,  om  den  havde  kunnet 
forudses,  vilde  have  bevirket,  at  mange,  som  nu 
deltog  for  at  vise  deres  Anerkendelse  af  Æstetikeren 
Georg  Brandes,  vilde  holdt  sig  borte. 

Straks  ved  Valget  af  Peter  Nansen  til  Ordstyrer 
og  af  Erik  Skram  som  første  Taler  understregedes 
stærkt  denne  Karakter.  Skrams  Tale  var  saa  ud- 
æskende som  vel  muligt,  naar  han  paa  Forsamlingens 
Vegne  bad  Georg  Brandes  fremdeles  være  „vor  Fo- 
rer". Ordene  faldt  saaledes: 

„Som  Baggrund  for  denne  Fest  har  vi  det  store 
aandelige  Nederlag  i  Danmark,  som  er  bleven  sat  i 
Værk  af  det  nuværende  B,egimente. 

Brandes'  Sag  har  ikke  sejret. 

Saa  vender  vi  os  da,  en  slaget  Hær,  mod  Dem 
Georg  Brandes,  og  beder  Dem:  Vær  fremdeles  vor 
Fører!  Hvad  vi  ikke  har  vundet  med  Dem  i  Spid- 
sen det  vil  vi  vinde.  De  er  nu  som  før  den  bedste, 
og  det  nuværende  Danmark  er  vel  ikke  evigt." 

Sikkert  maa  denne  Optakt  have  faldet  mange 
for  Brystet,  f.  Eks.  kristne  Mennesker  der  bekendte 
sig  til  et  helt  andet  Førerskab,  og  som  var  gaaet 
med  i  Tillid  til,  at  det  var  en  Fest,  som  alle  kunde 
deltage  i,  der  mente  at  skylde  Brandes  Tak  for 
kunstnerisk  og  poetisk  Belæring  —  til  Trods  for 
det  forskellige  Livssyn. 

Ikke  mindre  udæskende  og  smagløs  var  Schan- 
dorphs   mildest  talt  frygtelige  poetiske  Produkt  til 

Garibaldi-Melodien,    som    ingen   kunde   synge.     Man 
vil  formentlig  erindre  dette  Vers: 

Saa  meget  Krapyl  har  han  opskræmt  af  Kroge, 
hvor  fordum  det  laa  som  paa  Møddinger  Snoge. 
De  hvisler  de  Krybdyr  og  længes  mod  Sumpen, 
men  du  kan  paa  Gumpen  dem  træde  endnu. 
Du  prægtige  Svinger  af  Ild  og  af  Flamme! 
Du  ler  ad  de  Dyr,  og  Du  bliver  den  samme. 
Ja,  trods  alle  Stude,  som  brøle  og  tude, 
Du  løfter  din  Fakkel  med  ildbaaren  Hu. 

Da  det  vel  er  udelukket,  at  der  ved  disse  Kryb- 
dyr og  Snoge  kan  være  sigtet  til  Schandorphs  spe- 
cielle Ven,  den  af  ham  besungne  Borchsenius,  maa 
der  formodentlig  være  tænkt  paa  de  ferslewske 
Journalister,  hvis  da  Forfatteren  overhovedet  har 
ment  noget  bestemt  og  ikke  blot  har  villet  have 
en  poetisk  Effekt. 

Havde  Præstationerne  gennemgaaende  været  af 
samme  Kaliber,  vilde  man  have  forladt  Festen  med 
en  Følelse  af  Flovhed.  Nu  kom  Høffding  imidlertid 
som  Frelserengel.  Hans  Tale  var  ikke  blot  præget 
af  Smag  og  Takt,  men  tillige  et  Forsøg  paa  en 
objektiv  Karakteristik  af  Brandes  og  hans  Betydning,, 
baaret  af  den  bedste  Vilje  til  at  se  lyst  og  til  at  se 
bort  fra  Modsætninger. 

„Hvad  der  har  samlet  os  her",  sagde  han,  „er 
netop  det,  at  vor  Æresgæst  har  formaaet  at  give  de 
Aar,  der  nu  er  gaaede  hen,  siden  hans  første  Op- 
træden i  Litteraturen,  et  eget  Præg  gennem  sinø 
Værker  og  sin  Indflydelse  paa  vort  aandelige  Liv. 
Han  staar  som  den  største  Kraft  i  vor  Litteratur 
og  som  det  ejendommeligste  Bidrag,  vi  i  disse 
Aar  har  givet  til  Verdenslitteraturen.  For  denne 
Betragtning  maa,   forekommer  det  mig,   paa  en  Dag 

•som  denne  alle  andre  Hensyn  vige.  Kritiken  har 
haft  Ordet  overfor  ham,  en  mer  eller  mindre  vel- 
villig Kritik  (især  en  mindre  velvillig);  nu  har  vi 
kun  at  gøre  med  det,  der  vil  holde  sig  gennem 
Kritikens  Skærsild  og  kan  antages  at  blive  staaende 
som  den  egentlige  Værdi  af  hans  Arbejde". 

Og  idet  Taleren  nu  søgte  efter  et  enkelt  Udtryk 
som  Betegnelse  for  Betydningen  af  Brandes'  Virk- 
somhed, greb  han  Jægerhornet  i  „Drot  og  Marsk", 
hvorom  det  hedder,  at  det  „kalder  Mænd",  og  talte 
om  Brandes'  Higen  efter  at  „frigøre  Personlighedens 
Liv  fra  alt  det,  der  hæmmer  og  forkvakler",  og  om 
hans  Tillid  til  det,  som  vil  kunne  udvikle  sig,  naar 
Frihed  for  Alvor  kommer  til  at  raade  paa  det  aande- 
lige  Omraade. 

„En  kraftig  Rørelse  paa  et  vigtigt  Omraade  af 
det  aandelige  Liv  forplanter  sig  til  mange  andre 
Omraader,  ligesom  Bølgeslaget  fra  Søen  forplanter 
sig  ind  i  stille  Bugter  og  Vige.  Det  har  da  ogsaa 
vist  sig  gentagne  Gange,  hvorledes  Mænd  af  meget 
forskellig  Retning  og  paa  meget  forskellige  Omraader 
har  kunnet  aflægge  deres  Vidnesbyrd  om  det  Liv 
og  den  Vækkelse,  Dr.  Brandes  har  formaaet  at  bringe 
ind  i  vort  Aandsliv.  Den  Kreds,  som  her  er  samlet, 
vidner  om  det  samme.  Selv  de,  som  kæmper  under 
andre  Faner,  kan  dog  anerkende  den  Betydning,  det 
har,   at  han  er  i  Marken,    og  at  hans  Signal  lyder". 

Endeligt  mindede  Prof.  Høffding  om,  at  naar 
Hornet  kalder  Mænd,  kunde  det  ogsaa  være  til  Strid, 
idet  dets  Toner  da  lød  som  en  Udfordring.  „Et  er, 
at  Signalet  lyder  til  Fremrykning,  et  andet,  om 
Vejen,  ad  hvilken  det  byder  at  gaa,  virkelig  fører 
fremad.  Derom  kan  der  være  Strid".  Professoren 
mindede  her   om  sin  nylig  førte  Strid  med  Brandes 

(Nietzsche-Striden)  og  tilføjede:  „Idet  jeg  minder  om- 
Fortidens  Strid,  mener  jeg  ikke,  at  Striden  blot 
hører  Fortiden  til.  Hvem  véd,  om  der  ikke  kan 
blive  Anledning  til  ny  Strid?  Det  er  ikke  af  Strids- 
lyst, at  jeg  antyder  denne  Mulighed.  Men  Baggesen 
har  med  Rette  sagt:  „I  Aandens  Verden  bør  der 
være  Strid".  Det  er  mageligere  at  slutte  Trop  og 
rulle  afsted  som  Del  af  en  samlet  Masse.  Men  saa- 
ledes  kommer  man  i  Virkeligheden  ikke  fremad;  det 
har  vor  Æresgæst  selv  lært  os". 

Idet  han  sluttede  med  en  Tak  til  Brandes  for, 
hvad  han  havde  virket  for  det  aandelige  Liv  i  Dan- 
mark, bragte  han  ham  en  Hilsen  fra  jævnaldrende, 
fra  dem,  der  havde  haft  samme  Lærere  som  han,  og 
som  havde  fulgt  hans  Færd,  „snart  med  Tilslutning, 
snart  med  Modsigelse,  men  aldrig  med  Ligegyldighed". 

Selv  om  man  mener,  at  denne  Tale  indeholder 
paa  visse  Punkter  baade  en  Misvisning  og  en  Over- 
vurdering —  ti  Brandes  sværmer  næppe  for  anden 
Frihed  paa  det  etiske  eller  religiøse  Omraade  end 
den,  der  gaar  op  i  hans  egne  radikale  Formler  — 
maa  man  dog  indrømme,  at  den  er  præget  af  en 
nobel  Aand,  og  at  den  ved  de  fremdragne  Syns- 
punkter i  høj  Grad  appellerer  til  Tilhørerens  Sympati, 
selv  naar  denne  er  mest  Modstander. 

Brandes'  Tale  holdt  sig  i  Svaret  paa  Høffdings 
Henvendelse  til  en  Begyndelse  paa  Højde  dermed.  Han 
takkede  ham  for  det  højbaarne  Sind,  som  havde  inspi- 
reret hans  Ord,  men  især  for  det  Løfte,  han  havde 
givet  om  aarvaagen  Kritik  i  Fremtiden.  „Nu  vil  jeg 
tilstaa,  hvad  jeg  før  en  Gang  nødig  vilde  have  sagt: 
Han  (Høffding)  er  ikke  blot  en  meget  lærdere  Mand 
end  jeg,  men  en  skarpere,  flersidigere  Tænker". 

Men   efter  disse  Ord  og  efter  at  have  talt  skøn- 

somt  og  smukt  om  sin  Personligheds  Mangler  og 
Begrænsning  og  om  Hyldest,  der  ikke  gør  nogen 
Mand  større,  hvorimod  de  neste  bliver  mindre  derved, 
slaar  han  pludselig  om  og  revancherer  sig  i  sidste 
Halvdel  af  sin  Tale  ved  at  skildre  sig  selv  og  sin 
revolterende  Bedrift  som  en  St.  Georgs  Dragedrab, 
og  for  ret  at  faa  Relief  derfor,  tegnede  han  Tids- 
baggrunden  i  de  Dage,  da  han  begyndte  sin  Virk- 
somhed med  det  sorteste  sort  og  paa  en  Maade,  der 
lod  Taleren  fremtræde  for  Beskuerens  Fantasi  som 
Gennembrudsmand  af  Historiens  første  Rang,  idet 
han  proklamerede,  at  Teologiens  Herredømme  i  nor- 
disk Aandsliv  nu  for  bestandig  var  brudt  og  aldrig 
vilde  kunne  genoprettes.  (Man  undres  paa,  hvad  en 
tilstedeværende  Repræsentant  for  Kirken  som  Hr. 
Morten  Pontoppidan  har  følt  paa  dette  Punkt.) 

Og  nu  kulminerede  Talerens  Vurdering  af  hans 
Virksomhed  i  disse  ciselerede  Sætninger: 

„Da  jeg  begyndte  herhjemme,  var  de  Vinter- 
lejligheder  og  de  Villaer,  som  særligt  pristes  til 
Beboelse  i  vort  Aandsliv,  disse :  det  moralske  For- 
bedringshus, det  religiøse  Tugthus,  det  æstetiske 
Børnehus  og  den  selskabelige  Varetægtsarrest  med 
de  tilhørende  Fængselskirker.  Men,  der  er  mange 
Boliger  i  vor  Moders  Hus,  og  dér  holdes  bedst 
Gudstjeneste  under  aaben  Himmel". 

Denne  Tale  blev  ikke  den  eneste,  Dr.  Brandes 
i  Aftenens  Løb  gav  tilbedste.  Efter  at  endnu  en 
Sang  å  la  „Punch"  med  et  groft  personligt  Udfald 
mod  en  navngiven  Mand  (R.  Schmidt)  var  afsunget, 
som  et  velbehageligt  Røgoffer  paa  „Hadets"  Alter, 
begav  man  sig  fra  Spisesalen  over  i  Lokalerne  mod 
Gaarden  for  at  se  Faklerne  komme  opmarscherende 
ad   Dronningens  Tværgade   —    „som    en    uhyre  Ild- 

haleu,  skriver  „Politikken",  der  staar  paa  Hovedet 
af  Begejstring. 

Og,  mens  det  vilde,  røde  Skær  af  Faklerne 
blussede  til  Vejrs  og  spredte  hin  Provisorieaarenes 
fantastiske  Stemning  ud  over  Omgivelserne,  følte 
man  som  paa  et  Teater  ligesom  et  svagt  Pust  af  hin 
Aand  fra  før  Eevolutionen.  Damer  i  pragtfulde  og 
knitrende  Toiletter  dannede  Espalier  op  ad  Trap- 
perne, der  var  Ungdom  med  sekstenaarig  Uskyldig- 
lied og  Begejstring  og  med  blaa  Barneøjne,  der  for- 
undrede indsugede  det  hele,  der  var  Blaserthed  og 
Livstræthed  og  Desillusjonerthed  og  Francen,  alle 
Overgange,  alle  Nuancer  fra  Jacobinernes  blodrøde 
Hævntørst  til  G  irondinernes  hvide  Idealisme,  der 
altid  danner  Fanevagt  ved  ethvert  historisk  Gennem- 
brud, og  som  falder  først  som  Offer  for  den  gen- 
gældende Retfærdighed  uden  at  ane  den  Rolle,  den 
har  spillet.  Der  var  kort  sagt  netop  opfantaseret 
saa  meget  af  ublodig  Revolutionsstemning,  at 
man  for  et  Øjeblik  kunde  glemme,  at  man  var  i 
København,  i  Nordens  Athen  i  en  fronderende 
Bourgeoisikreds. 

I  dette  fantastiske  og  flakkende  Skær  dukkede 
et  blegt  Ansigt  dernede  i  Gaarden  frem  af  den 
morke  Menneskemasse  og  idet  Skikkelsen  løftede 
Blikket  op  mod  Jubilaren,  der  stod  forventningsfuld 
spændt  deroppe  paa  Altanen,  udslyngede  han  i  de 
allierede  Studenters,  Kunstneres  og  Arbejderes  Navn 
et  højtideligt  Anathema  over  „det  aandsforladte,  det 
pengedyrkende,  det  fladttænkende,  spidsborgerlige, 
snobbede  og  hykleriske  Bourgeoisi"  —  ikke  Bour- 
geoisiet i  Almindelighed,  det,  han  selv  tilhørte  ved 
sin  Samfundsstilling  og  Uddannelse,  men  mod  det 
saaledes    karakteriserede,    det,    der    er    konservativt, 

fordi  det  er  det  selv,  der  konserveres,  „som  udgør 
enhver  ny  Tankes,  ethvert  Fremskridts  svorne  Fjen- 
der. Smaalighedens,  Forsigtighedens  og  Pænhedens 
glatte  ulastelige." 

„Ja  tilvisse,  vi  hader  dem". 

„Men  fælles  i  Had  er  vi  ogsaa  fælles  i  Kærlighed". 

„Os  fylder  Livets  ideale  Magter,  forjagne  anden- 
steds fra,  Frihedens  og  Retfærdighedens  hellige 
Idéer.  I  Ungdommens  modtagelige  Sind,  i  Arbej- 
dernes trofaste  og  troskyldige  Hjerter,  dér  gemmes 
Livsværdiernes  ædleste  Guld." 

„Vi  Kunstnere  og  Studenter,  vi  forlanger  frem- 
for alt  ét:  Frihed.  Ti  Frihed  er  Aandens  Livsbe- 
tingelse." 

„Og  vi  Arbejdere,  vi  har  et  første  Maal:  Retfær- 
dighed. Ti  Retfærdighed  er  Lykkens  urokkeligste 
Grundlag. " 

„Hvorledes  skulde  vi  da  undgaa  at  finde  hin- 
anden paa  en  Tid,  hvor  Uretten,  anset,  sidder  paa 
Magtens  Trone,  hvor  Friheden  i  stedse  snævrere 
Krese  omspændes  af  Alliancen:  Hundenes  Kobbel 
og  Hofjægernes  byttegriske  Flok." 

Saaledes  fortsatte  Taleren  længe,  mens  Tonen 
steg  og  steg  bristefærdig  op  i  Sprogets  højeste  og 
alier  højeste  Registre.  Og  da  hans  Tale  var  for- 
stummet og  Bifaldet  døet  hen,  traadte  Georg  Bran- 
des frem  deroppe  vel  vidende,  at  det  var  hans  Livs 
historiske  Øjeblik,  der  ikke  gentages,  det,  der  i  sit 
Lys  skal  samle  alle  ens  spredte  og  glemte  Bestræ- 
belser og  ligesom  løfte  dem  frem  paa  det  festlige 
Moments  Fodstykke  i  fuldt  Relief  for  Folket.  Og 
han  holdt  sin  Ildtale,  hvori  man  har  hele  Agitatoren 
Georg  Brandes  paa  sin  Veltalenheds  og  fanatiske 
Lidenskabs  Højde: 

„Tak  for  de  Fakler!  Tak,  for  De  tændte  og 
bar  dem.  Lad  dem  flamme  højt,  lad  dem  lyse  vidt; 
Vi  trænger  til  Ild  her  til  Lands,  Ild  i  Sindene,  Ild 
i  Viljerne,  blodrød  Ildhu,  der  varer  et  Liv  igennem". 

„Tak  for  de  Fakler!  Fakler  i  Natten,  det  be- 
tyder Haab  i  mørke  Tider.  Man  bar  dem  i  Oldkir- 
kens Dage  Paaskelørdag  for  at  varsle,  at  Oprejs- 
ningens Triumf  var  nær.  Maatte  Oprejsningens  Tri- 
umf i  vore  Dage  ikke  være  altfor  langt  borte!1)" 

„Jeg  tager  Varsel  af  al  denne  Ild.  Det  er  smukt, 
det  er  godt,  at  Arbejdere,  Kunstnere  og  Studenter 
i  Forening  bære  Fakler.  Bliv  i  Vanen,  saa  faar 
vi  Lys." 

„Intet  Element  er  saa  renligt  som  Ild.  Ild  ren- 
ser Luften.  Maatte  den  rense  den  daarlige,  daarlige 
Luft  i  denne  By!" 

„Der  er  intet  Element  saa  muntert  som  Ild. 
Synet  virker  paa  Nerverne  som  Musik  og  som  Vin. 
Maatte  det  opmuntre  Sindene  i  dette  Land!" 

„Faklens  Lys  er  som  Tankens  Lys.  Det  sluk- 
kes ikke  af  Regn,  pustes  ikke  ud  af  Mundsvejv,  end 
ikke  af  en  Storm  af  Mundsvejr.  Tankens  Lys  er 
uudslukkeligt.  Og  Frihed  og  Retfærdighed  er  to 
Fakler  der  tændes  ved  hinanden!" 

„Tak  for  disse  Fakler!  Lad  dem  lyse,  lad  dem 
varme,  lad  dem  sætte  Ild  paa  Fordomme  og  Logne! 
Lad  dem  opbrænde  alle  Tankelig  fra  henfarne. 
Tider!" 

„Og  gid  den,  som  er  træt  af  at  bære  Faklen, 
vil  række  den  til  en  af  næste  Slægt!" 


1 )  Man  tænke  sig  hvilken  Dristiglied !  Først  gribes  et  kri- 
steligt Symbol  i  denne  Tale.  der  er  ét  Angreb  paa  Kristendom- 
m,en.  Dernæst  tilpasse?,  det,  Opstandelsen  (der  ikke  passer)  af- 
løses af  Oprejsningen. 

Saaledes  afsluttet,  hvem  vil  nægte,  at  denne 
Fakkeltale  er  et  oratorisk  Mesterstykke  i  sin  Art,  en 
Fakkeltale,  som  der  næppe  nogensinde  er  bleven 
holdt  Mage  til.  Ikke  saa  meget  ved  det,  der  siges, 
som  ved  selve  Ordene,  Melodien,  Rytmen.  En 
Hymne  til  Friheden  i  al  Almindelighed,  bygget  over 
et  Symbol.  Og  hvilket  ungt  Hjerte  elsker  ikke  Fri- 
heden og  tror  paa  den?  Ordet  har  jo  en  Gang  Kurs, 
og  ingen  spørger  saa  nøje,  hvad  det  i  det  enkelte 
Tilfælde  indeholder.  Desuden  er  jo  Talen  saa  almin- 
delig, at  enhver  kan  lægge  ind  i  Ordene  omtrent, 
hvad  han  vil. 

Men —  Brandes  har  ikke  kunnet  overvinde  sig  til 
at  standse  her.  Der  var  et  lille  Afsnit  om  Lucifer, 
som  han  maatte  have  med  (Lucifer  var,  som  man 
erindrer,  hans  Mærke  under  Kampen  om  Sædeligheds- 
spørgsmaalet).  Og  paa  en  Gang  slaar  han  over  i 
Teologien  og  begynder  at  tale  om  Lucifer,  Morgen- 
stjernens Aand,  som  de  gamle  Kirkefædre  paa  Grund 
af  et  misforstaaet  Skriftsted  havde  gjort  til  en  Djævel. 

„Tro  aldrig  det!  Det  er  den  dummeste,  den 
farligste  Overtro  af  alle.  Det  Folk,  der  tror  det,  er 
fortabt.  Lucifer,  Ildens  Ophav  og  Flammens  Bærer 
og  Luernes  Aand,  hvis  Sindbillede  er  den  Fakkel, 
han  svinger,  det  er  selve  den  Livets  Gnist,  der  glø- 
der i  Blodet;  det  er  selve  den  Kundskabens  Stjerne, 
der  lyser   paa  vor  Himmel;  det  er  den  gode  Aand". 

„Han  er  en  Lysets  Engel.  Tro  aldrig  den  Løgn, 
at  Lysets  Engel  nogensinde  faldt  eller  kunde  falde"! 

Saa  kastedes  Faklerne  i  Baal  og  brændte  ned, 
mens  Festdeltagerne  begav  sig  til  Pumschesoldet  med 
Fakkelbærerne,  hvor  der  fortsattes  med  Taler  og 
Sange  til  den  lyse  Morgen.  At  „Politikken"  havde 
travlt   med   at  bringe   Høsten   i   Hus,   siger  sig  selv. 


172 

Ikke  blot  noterede  den  med  Flid  Navnene  paa  Del- 
tagerne i  Festen,  men  gav  som  ved  Grundlovsfesterne 
kalkulatoriske  Tal  over,  hvor  mange  Mennesker  der 
var  ude  at  se  paa  Fakkeltoget,  ligesom  den  med  Til- 
fredshed noterede  Faklernes  Antal  til  200.  Og  i  de 
følgende  Dage  bragte  den  omhyggelig  in  extenso 
samtlige  indløbne  Telegrammer  fra  Ind-  og  Udland, 
hvoraf  mange  naturligvis  var  signerede  med  ansete 
Forfatter-  og  Kunstnernavne  —  hverken  Taine  eller 
Henrik  Ibsen  fattedes.  Bjørnson  sendte  et  Tele- 
gram, hvori  han  udtalte,  at  han  ikke  kunde  være 
med  paa  Fest  for  Brandes,  men  protesterede  mod 
Rigsdagens  Behandling;  „man  bekæmper  ikke  Aand 
med  Hunger  .  .  ." 

At  denne  Fest,  der  gennem  Brandes'  Fakkeltale 
fik  Præg  af  en  antikristelig  Demonstration,  maatte 
vække  Harme  og  Forargelse  hos  dem,  som  ikke  kunde 
følge  Brandes  i  hans  Omvurdering  af  Lucifer- 
skikkelsen, siger  sig  selv.  Det  er  forstaaeligt,  at 
kristne  Mennesker  med  lidt  Fantasi  i  den  lue- 
ombølgede  Festtaler  kunde  se  Antikristen  selv.  Det 
føltes  som  en  Udæskning,  der  var  slynget  den  kristne 
Menighed  i  Synet.  Og  mange  Steder  kom  der  Svar. 
Kraftigst  kom  Svaret  i  „Dagbladet"  for  16.  No- 
vember fra  Pastor  Fr.  Jungersen  i  en  Artikel 
betitlet  „Ildsignaler",  hvor  Forfatteren  efter  at  have 
citeret  Brandes'  Ord  om  Faklens  Lys,  der  er  uud- 
slukkeligt som  Tankens  Lys,  gør  opmærksom  paa, 
at  en  Time  efter  at  disse  Ord  havde  lydt,  var  Fak- 
lernes Lj^s  udslukt,  hverken  af  Regn  eller  af  Munds- 
vejr,  men  fordi  deres  Ild  gik  ud  af  Mangel  y>aa 
Xæring.  „Skulde  dette",  spørger  Forfatteren,  „mons- 
tro   kunne    gælde    som  Varsel    for    den   Tanke,    der 

bares  frem  af  Fakkelbærernes  Høvding  og  rette 
Brandfakkel,  Dr.  G.  Brandes?" 

Og  han  svarer,  idet  han  citerer  Jesajas':  ,.Se  alle 
I,  som  antænde  Ild,  som,  udrustende  Eder  med  Fak- 
ler, gaar  ved  Eders  Ilds  Lys  og  ved  de  Fakler,  I 
have  antændt:  fra  min  Haand  kommer  det  over  Eder: 
i  Smerter  skal  I  ligge  (50,  11)  —  den  gamle  Profet 
vil  faa  Ret  i,  at  den  frie  Tanke,  den  Fakkel,  som 
Mennesker  selv  tænde,  ikke  har  et  Lys,  som  oplyser 
Menneskelivets  Mørke,  som  viser  nogen  Udvej  fra, 
hvad  Dr.  Brandes  selv  kalder  „Livets  ubortdisputer- 
lige  Elendighed"  :  Sy gdom,  Alderdom,  Død  og  Mørke ; 
han  siger  jo  selv:  „Nu  som  før  raver  Mennesket  i 
det  uendelige  Mørke  og  begriber  intet  af  sin  Til- 
værelses Hemmelighed.  Hvortil  fødes  vi?  Hvorfor 
leve  vi?  Hvad  fører  det  hele  til?.  („Emigrantlitte- 
raturen" Pag.  76).  Ved  det  Lys  kan  Slægten  se  sin 
Elendighed,  men  maa  blive  liggende  i  sine  Smerter 
og  sætte  sit  Haab  til  Døden". 

„Saa  tage  ogsaa  vi  Varsel  af  denne  Ild:  den  frie 
Tankes  Lys  er  som  Faklens  Lys:  det  brænder  ud  af 
sig  selv!" 

I  „Politikken"  fremkom  under  Mærket  „Spiri- 
tualist" en  Slags  Svar  til  Jungersen,  der  overdænges 
med  en  Skylle  af  de  obligate  Prædikater:  skammelig 
Hykler,  Tranlampe,  Obscurant  m.  m.  „Det  er  Teo- 
logen imod,"  hedder  det  bl.  a.,  „at  tænke  sig  sin 
Sjæl  paa  samme  Maade  som  sit  Legeme,  der  spiser 
og  drikker  og  opretholdes  ved  en  stadig  Forbrænding. 
Skønt  Sjælen  udvikles  og  skrumper  hen  sammen 
med  Legemet  og  synes  at  undergaa  fuldstændig  samme 
Forbrændingsproces,  finder  Hr.  Jungersen,  at  Livets 
Tilintetgørelse  er  en  Selvmodsigelse.  Og  det  er  ham 
en   Urimelighed,   som  slet  ikke   dukker  op  for  ham, 

at  Sjælen  skulde  kunne  tilfredsstilles  af  noget  forbi- 
gaaende,  af  Tankepirringer  og  Nydelser.  Derfor  lægger 
lian  vistnok  i  Dr.  Brandes'  skarpe  Ord  om  „Livets 
ubortdisputable  Elendiglied",  hele  den  selvfølte  Elen- 
dighed, som  falder  naturlig  for  den,  der,  for  at  søge 
Lykken,  bestandig  vender  sin  Kikkert  mod  Stjernerne. 
Livets  ubortdisputable  Elendighed  er  Præsters  og 
Højremænds  skammelige  Hykleri".  (Forfatteren  har 
i  de  sidste  Ord  ganske  glemt,  at  den  ubortdisputable 
Elendighed  stammer  fra  Georg  Brandes). 

Jungersen  svarede  i  en  „Efterskrift"  i  „Dagbladet" 
for  26.  November.  Han  havde  kaldt  Brandes  for 
en  Mørkets  Herold,  fordi  hans  egne  Ord  gav  Hjem- 
mel dertil.  Den  Tankegang,  for  hvilken  han  her  til 
Lands  er  den  mest  glimrende  Ordfører,  er  mest 
skikket  til  at  fordumme,  formørke  og  bestialisere 
Folket.  Selv  har  han  intet  Lys  over  de  for  alle 
Mennesker  vigtigste  Spørgsmaal;  men  gives  der  et 
Lys  over  disse,  da  kan  der  ikke  tænkes  nogen  værre 
Formørkelse  og  Mishandling  overfor  Menneskenaturen 
end  at  røve  Mennesker  dette  Lys,  skygge  for  det, 
lede  bort  derfra.  Dette  Lys,  uundværligt  som  Solen, 
er  det,  Kristendommen  giver  sig  ud  for  at  bringe, 
og  det  passer  i  al  Fald  mærkværdigt  til  Videnskabens 
Afmagt  i  dette  Stykke,  naar  Kristendommens  Stifter 
priser  Gud,  fordi  dette  Lys  var  skjult  for  de  vise  og 
forstandige". 

Begge  disse  Bladartikler  udkom  senere  samlede 
(„Ildsignaler"  og  en  „En  Efterskrift"  1892).  For- 
fatteren havde  da  medgivet  dem  et  Forord,  hvori 
han  siger,  at  den  Efterspørgsel,  der  har  været  efter 
de  Blade,  hvori  de  nævnte  Artikler  fremkom,  har 
været    ham    et   Vidnesbyrd   om,    „at  der  hos   mange 

findes  en  dyb  Harme  over  den  Frækhed,  hvormed 
Luciferdyrkelsen  midt  iblandt  os  med  Pavker,  Trom- 
peter og  Festblus  er  bleven  udraabt  som  den  rette 
egentlige  Gudsdyrkelse  i  Aand  og  Sandhed,  men 
sandelig  ikke  mindre  over  den  meningsløse  Upartisk- 
hed, hvormed  selv  Folk,  der  vil  gælde  for  Kristne, 
staar  bukkende  og  klinkende,  anerkendende,  ind- 
rømmende, roligt  findende  sig  i,  at  den  Aand, 
vi  bekende  Tro  paa  som  Lysets  og  Sandhedens 
Aand,  stemples  som  Mørkets,  Hykleriets  og  Løgnens 
Aand". 

„Og  visselig,  hvis  der  fares  videre  ad  den  Vej, 
saa  vil  Menigheden  snart  være  til  Foragt  og  med 
Rette  trampes  paa  som  et  Salt,  der  intet  salter". 

Maa  og  bør  ikke  en  kristen  Præst  tale  saaledes 
overfor  den  Udæskning,  som  tydeligt  nok  lød  ud  af 
Festtalerne  ved  Koncertpalæfesten?  Er  det  finere 
at  gaa  hen  over  Modsætninger,  ladende  som  man 
ikke  ser  dem,  ikke  forstaar  dem,  end  kraftigt  at  slaa 
ned  paa  dem  med  en  Ørneklo.  Af  latter  Tolerance 
leves  intet  kraftigt  Aandsliv,  Tolerance  er  ikke 
Kærnen  i  nogen  Religion,  end  ikke  i  nogen  Livs- 
anskuelse. Tolerance  er  et  Produkt  af  Nutidens 
slappe  Ligegyldighed.  Hvor  det  dybe  Aandedræt 
er,  fødes  den  stærke  Røst;  jeg  for  mit  Vedkommende 
holder  mere  af  Pastor  Jungersens  djærve  Protest 
end  af  saa  og  saa  mange  Præsters  tavse  Skumlen, 
eller  af  denne  Gudbevares-Imødekommenhed,  som  dog 
aldrig  kan  fortsættes  i  Længden,  hvor  store  Mod- 
sætninger er  til  Stede.  Hvis  man  tror,  at  Mod- 
standerne hylde  Tolerancen,  saa  tager  man  fejl. 
Georg  Brandes  har  selv  udtalt,  at  den  er  uforenelig 
med  en  kraftig  Overbevisning  og  vist  det  i  Praksis. 

Den  meget  omtalte  „Aandsfrihed"  var  kun  et  Krigs- 
puds,  en  opportun  Manøvre,  saa  længe  man  maatte 
kæmpe  sig  frem  mod  Strømmen,  mens  Grundtvigs 
„Frihed  for  Loke  saa  vel  som  for  Thor"  var  en 
virkelig  Grandsætning,  et  Lighedsprincip,  selv  om 
det  stundom  forceredes  ud  i  det  urimelige. 

At  der  dog  ogsaa  i  den  grundtvigske  Lejr  var 
Folk,  der  havde  Øje  for  det  urimelige  i  en  saadan 
Ulighed  i  Kampens  Vilkaar,  kan  ses  af  en  Artikel, 
der  i  Anledning  af  Brandes- Jubilæet  og  Jungersens 
dertil  knyttede  Betragtninger  fremkom  i  „Højskole- 
bladet"  for  4.  December  af  Lavrids  Bendixen. 
Han  siger  bl.  a. :  „Naar  der  fra  Deltagerne  i  Opløbet 
raabes  paa  „Aandsfrihed",  saa  skinner  det  tydeligt 
nok  igennem,  at  der  menes  ubegrænset  Frihed,  ikke 
blot  til  at  gøre  ubegrænset  Propaganda  for  sine 
Anskuelser  og  Frihed  til,  selv  med  giftige  Vaaben, 
at  bekæmpe  anderledes  tænkende,  men  ogsaa  først 
og  sidst  Frihed  for  sig  selv  og  sine  egne  Aands- 
fæller.  Men  kræves  der  samme  Ret  for  Modstanderne, 
saa  faar  Piben  en  anden  Lyd.  Modstanderne  maa 
gerne  bræmses  af,  blot  vi  selv  kommer  fremad. 
Sættes  der  en  lille  Stopper  for  de  mest  uvorne  i 
Flokken,  dem,  der  vil  kaste  Snavs  paa  enhver  Vej- 
farende, der  ikke  vil  bøje  Knæ  for  de  „moderne 
Aander"  og  hylde  Overmennesket,  saa  staar  hele 
Flokken  i  ét  Hyl,  raabende  paa  „Aandstyranni". 

Og  han  slutter  med  disse  Betragtninger:  „Ogsaa 
Grundtvigs  Venner  maa  være  med  til  at  trække 
forsvarligt  Grænseskel  mellem  Kristendommen  og 
Fritænkeriet,  mellem  Troen  og  Fornægtelsen." 

„Dette  maa  og  kan  vi  gøre  uden  at  træde 
Aandsfriheden    for    nær.     Ja,    vi    kan    netop 

gøre  det  bedst,  naar  vi  løfter  den  sande 
Aandsfriheds  Banner  højt." 

Dette  er  den  sande  Aandsfrihed,  at  man  aner- 
kender sine  Modstanderes  Ytringsret  og  ikke  ved 
Magtmidler  søger  at  kvæle  den;  men  det  medfører 
ikke  nogen  Forpligtelse  til  selv  at  nedlægge  Vaab- 
nene.  Friheden  gør  det  dobbelt  nødvendigt,  at  de 
slibes;  ti  under  frie  Forhold  maa  enhver  selv  værge 
sin  egen  Ret,  sin  aandelige  Ejendom. 

I  en  anden  Retning  peger  en  anden  Artikel  i 
„Højskolebladet"  for  18.  December  afKarlJørgen- 
sen,  der  væsentligt  ledede  Bladets  Redaktion.  Han 
er  vred  over  den  Snæversynethed,  hvormed  man  — 
ikke  mindst  fra  grundtvigsk  Side  —  er  optraadt 
mod  Georg  Brandes  og  hans  Retning. 

Nogen  blind  Tilbeder  af  Brandes  eller  hans 
Retning  er  han  dog  ikke  og  de  Betragtninger,  han 
anstiller  i  Anledning  af  den  nylig  stedfundne  Fest, 
er  ingenlunde  blottede  for  Kritik.  „Det  moderne 
Aandsaristokrati",  skriver  han,  „viste  sig  her  i  sin 
uhyggeligste  Skikkelse.  Et  Hadets  Evangelium  bøl- 
gede med  de  sorte  Røgskyer  op  mod  Himlen  og  ud 
over  Landet.  Hvem  der  ikke  var  fuldblods  Bran- 
desianer  kunde  vanskeligt  med  ren  Samvittighed 
blande  sin  Røst  i  de  Hurraraab,  der  rungede  over 
denne  Fakkelild.  Man  var  berust  af  sin  egen  Radi- 
kalisme og  utilgængelig  for  ædrueligere  Stemninger, 
endskønt  disse  heller  ikke  lod  sig  uden  Vidnesbyrd. 
Grundpræget  var  Fanatisme." 

Men,  hvilken  Mening  er  der  da  i,  at  Forfatteren 
prædiker  Fordragelighed  over  for  denne  Fanatisme? 
Mulig  har  Forfatteren  Ret  i,  at  der  undertiden 
i  grundtvigske  Kredse   findes   en  Afsondrethed,  som 

ikke  er  af  det  Gode;  men  fuldt  saa  hyppigt,  synes 
det  os  rigtignok,  har  man  fra  den  Side  gjort  sig 
skyldig  i  den  bukkende  og  klinkende  Indrømmelsens 
Aand,  som  Jungersen  omtalte,  en  Karakterløshedens 
Flovhed,  som  intet  salter.  At  bringe  den  rette  Lige- 
vægt til  Veje  mellem  disse  begge  lige  uheldige  Eks- 
tremer burde  være  en  paatrængende  Opgave  for  den 
grundtvigske  Retning.  Saa  meget  glædeligere,  at 
den  just  nu  tages  op! 

Men  selvfølgeligt  kan  denne  Opgave  kun  til- 
falde Retningens  Førere  og  Ledere.  De  maa  da 
efterhaanden  som  det  kræves,  klare  Forholdet  for  den 
bredere  Kreds,  der  slutter  sig  til  dem,  men  som  det 
ikke  uden  Lods  vilde  være  tilraadeligt  at  kaste  ud 
paa  de  oprørte  og  omtumlede  Meningers  Hav 

Mindst  tiltalende  synes  Koncertpalæfesten  os 
ved  det  Reklamerabalder,  som  var  Grundpræget  i  det 
hele.  Ogsaa  ved  den  afgudiske  Genidyrkelse,  som 
den  afgav  saa  typisk  et  Eksempel  paa,  en  Karakter, 
som  har  været  gennemgaaende  for  alle  de  Ovationer, 
Brandes  har  været  Genstand  for.  Lad  ham  ti  Gange 
være  en  Intelligens  af  første  Rang,  en  fin  og  aand- 
fuld  Skildrer  af  Sjælelivet,  han  har  dog  tidt  nok  vist 
os,  hvor  store  Skygger  hans  Karakter  som  Menneske 
har,  at  han  er  blottet  for  den  store  Retfærdighed, 
den  jævnt  humane  Billighed.  Ikke  ustraffet  lader 
man  sig  en  Menneskealder  igennem  dyrke  Dalaj- 
Lama. 

Men  dertil  kommer,  at  denne  indenfor  sin 
Sfære  saa  klartskuende  Aand,  dog  ikke  har  ført 
os  til  Livskilderne,  til  de  Foryngelsens  Strømme, 
hvoraf  en  Nation  henter  Næring  til  ny  Vækst. 
Han   har  hos   dem,    der  forstod   at  tilegne   sig  hans 

Lærdomme,  skærpet  Synet,  Sanserne,  Kunstfor- 
staaelsen,  stundom  ogsaa  Menneskeforstaaelsen ;  men 
han  har  ikke  forstaaet,  at  der  bagved  Kunstværdierne 
ligger  Livsværdier,  hvorpaa  de  i  sidste  Instans  beror, 
og  som  man  derfor  maa  fare  varligt  med,  hvis  ikke 
det  hele  —  som  hos  „Spiritualist"  —  skal  udmunde 
i  „Tankepirringer  og  Nydelser". 


Forfatterskab  i  Halvfemserne. 


Brandes  optraadte  flere  Gange  i  Halvfemserne 
.som  Taler  ved  offentlige  Lejligheder  og  ofte  med 
polemisk  Tendens.  Saaledes  benyttede  han  en  Fest, 
som  13.  December  1893  i  Hotel  Føniks  gaves  for 
Jonas  Lie,  der  var  her  paa  Gennemrejse,  til  et 
voldsomt  politisk  Angreb  paa  dem,  han  ansaa  for 
Højrepartiets  Spidser  —  en  uhyre  Taktløshed  i  en 
Kreds,  der  ikke  var  samlet  i  noget  politisk  Øjemed. 

Ved  Indvielsen  af  „Studentersamfundets"  nye 
Lokaler  ved  Nørrevold  1.  Februar  1894  holdt  Brandes 
det  meget  omdebatterede  Foredrag  „Om  National- 
følelse" (udkommet  hos  Jul.  Gjellerup)  og  ogsaa 
dette,  som  man  skulde  tro,  neutrale  Emne  benyttedes 
til  et  Indhug  paa  Modstandere,  navnlig  paa  nogle 
unavngivne  danske  Korrespondenter,  som  i  Udlandet 
søgte  at  hindre  Landsmænds  (o:  Georg  Brandes') 
Berømmelse.  En  Række  mer  eller  mindre  tydeligt 
karaktiserede  offentlige  Personer  herhjemme  fik  hans 
Kærlighed  at  føle. 

En  særlig  Strid  udspandt  sig .  om  det  paastaaede 
cherbuliezske  Citat:  Le  Danemarc  s'effa^e,  som 
Brandes  havde  benyttet  til  Udtryk  for  sit  pessimi- 
stiske   Syn    paa    Forholdene,    idet    han    gengav    det 

saaledes:  Vi  er  et  dødsdømt  Folk.  Fra  mange  Sider- 
gjordes  det  gældende,  at  Cherbuliez  aldrig  havde 
sagt  noget  saadant,  i  al  Fald  ikke  i  den  Mening,  og 
til  sidst  rykkede  Cherbuliez  selv  i  Marken  med  en 
meget  bestemt  Protest  („Dagens  Nyheder"  14.  Marts 
1894),  hvori  han  fralagde  sig  at  have  udtalt  noget 
saadant  om  Danmark. 

Denne  periferiske  Strid  om  et  enkelt  Faktum 
kunde  dog  ikke  bortlede  Opmærksomheden  fra  selve 
Foredragets  Indhold  og  den  Grundbetragtning,  som 
Citatet  var  benyttet  som  Udtryk  for.  Fra  flere  Sider 
fremkom  der  stærke  Indsigelser  mod  den  i  Fore- 
draget raadende  Betragtningsmaade,  at  Danmark 
befandt  sig  i  en  Nedgangsperiode,  og  mod  den  Op- 
fattelse, der  vilde  gøre  Æstetiken  til  Tyngdepunktet 
i  vort  Folkeliv.  Dr.  H.  L.  Møller  slog  uigendrive- 
ligt fast  i  et  dygtigt  Indlæg  „Danmarks  Fremgang 
1864 — 94u  (udkommet  som  Piece),  at  de  nævnte 
tredive  Aar  paa  alle  Omraader  viser  en  stor  Frem- 
gang og  Kraftudvikling  her  i  Danmark.  Han  prote- 
sterede mod  den  Anskuelse,  at  Udlandets  Dom  om 
os  skulde  være  afgørende.  Ogsaa  fra  Lektor  (nu- 
værende Professor)  Ellinger  indløb  der  et  Svar: 
„Om  Nationalfølelse",  efter  at  Forfatteren  først  for- 
gæves havde  udæsket  Brandes  til  Drøftelse  af  Spørgs- 
maalet  paa  et  almindeligt  Studentermøde.  Han 
protesterede  mod  Brandes'  Fremstilling  af  de  hjem- 
lige Forhold,  navnlig  mod  den  Maade,  hvorpaa  han 
havde  omtalt  Selvbeskatterne  og  den  frivillige  For- 
svarsbevægelse. 

Et  Angreb  kom  fra  helt  anden  Side.  Et  Par 
danske  Forfattere,  som  just  da  opholdt  sig  i  Berlin, 
—    d'Hrr.    Aage    Duus     og    Edv.    Lehmann    — 

sendte  „Berlingske  Tidende"  et  Par  Artikler,  hvoraf 
den  sidste  var  betitlet  „Æstetisk  Drivhuskultur"1). 

„Man  har  i  en  Menneskealder",  hedder  det  her, 
„forsøgt  at  opamme  en  litterær  æstetisk  Kultur  i 
Danmark  ved  kunstig  Gødning.  Det  er  under  Føl- 
gerne af  dette  den  litterære  „Brandesianismes"  store 
Fejlsyn,  at  vi  i  Øjeblikket  vaander  os.  Skal  Sonden 
stikkes  i  vore  Saar,  maa  man  begynde  her,  hvor  en 
hel  Periode  ligger  og  trækkes  med  Døden,  uden 
Kraft  til  at  leve,  uden  Mod  til  at  dø". 

„Dr.  Brandes  har  selv  en  Følelse  af,  hvor  Skoen 
trykker.  Han  taler  om  et  Folk,  der  mangler  Modets 
og  Villiens  Dyder.  Han  giver  blot  sine  Udfald  fejl 
Adresse". 

„Hvis  Dr.  Brandes  havde  talt  om  den  litterære 
Generation,  som  han  og  hans  kritisk-litterære  Red- 
skaber have  klækket  ud  fra  Herman  Bangs  Dage, 
om  vi  saa  maa  sige  „Politikken — Københavns"  Gene- 
ration, vilde  hans  Ord  maaske  have  været  træffende, 
i  al  Fald  for  den  litterære  Bestanddels  Vedkommende. 
Hele  denne  Generation  af  forfølede  og  fordigtede, 
forkunstlede  og  forlevede  Eksistenser  med  og  uden 
Talent,  som  daarligt  have  lært  at  tænke,  aldrig  at 
handle,  mindst  af  alt  at  leve  i  et  Samfund,  som  de 
have  Forpligtelse  overfor,  besidde  upaatvivlelig  i 
ikke  overvættes  Maal  Modets  og  Villiens  Dyder. 
Men  denne  slappe,  dinglevorne  Race,  der  ganske  vist 
—  det  skal  gerne  indrømmes  —  er  uhyggelig  talrig 
i  vor  Hovedstad,  er  dog  heldigvis  ikke  ét  med  det 
danske  Folk.  Dens  Betydning  i  vor  Udvikling,  om 
den  har  nogen,  er  dog  kun  den  rent  negative,  at 
vise,   at   den  enkelte  ikke  kan  leve  paa  Æstetik  og 


')  „Berlingske  Tidende"  14.  Marts  1894. 

æstetiske  Værdier  alene,  uden  at  udhule  sig  aande- 
ligt,  og  at  Fremgangslinien  i  vort  aandelige  Liv  kun 
gaar  over  Æstetik-Forgudelsens  og  Skønhedsdyrkel- 
sens  knækkede  Bannerstager". 

„Hvad  vort  aandelige  Liv  først  og  fremmest 
iiar  Behov,  er  en  æstetisk  og  fornemmelig  en  litte- 
rær Brak  .  .  .  Fra  „Et  Besøg"  til  „Julies  Dagbog" 
gaar  der  gennem  en  hel  Gren  af  vor  Litteratur,  en 
Forstands-Sensualisme,  et  Produkt  af  hede  Hjerner, 
bedærvede  Nerver  og  valne  Hjerter,  en  Produktion, 
for  hvilken  det  Sprog,  der  er  for  høviske  Øren, 
mangler  det  træffende  Ord.  Hvad  er  der  vel  tilbage, 
efter  at  vor  litterære  Rovdrift  synes  at  have  opbrugt 
alt  fra  det  højeste  til  det  laveste,  fra  Menneske- 
aandens  mest  ideale  Stræben  til  Modbydelighederne 
og  Rædslerne  paa  Kommunens  fjerde  og  sjette  Af- 
deling?" 

„Der  hører  under  disse  Omstændigheder  virke- 
lig næsten  Kurage  til  at  tilraabe  et  nyt  Hold  af 
Unge:  „Det  er  Danmarks  Opgave  at  skrive  bedre 
end  andre  Folk".  At  dette  Evangelium  endnu  for 
ramme  Alvor  kan  prædikes  i  Danmark  i  Aaret  1894, 
viser,  hvor  lidt  solid  Udviklingsdygtighed  der  i 
Grunden  var  i  den  udraabte  litterære  Generation  fra 
Halvfjerserne.  Det  var  ikke  blot  de  franske  Emi- 
granter, der  intet  havde  lært  og  intet  glemt". 

„Hvis  det  er  sandt,  at  Historien  aldrig  gentager 
sig,  at  det  er  umuligt  at  skabe  en  Uiade  efter  Homer, 
saa  er  intet  sikrere,  end  at  Danmarks  Opgave  ikke 
er  ved  kunstige  Midler  at  hidse  sig  op  til  en  ny 
Litteraturperiode  efter  de  to,  det  nys  har  haft.  Lad 
den  enkelte  litterære  Begavelse  gaa  sin  Gang  gennem 
Tiden  og  gøre  sin  Gerning,  om  den  har  nogen;  men 
lad   os  ikke  bestyrke  Ungdommen  i  en  Illusion,   der 

indtil  Dato,  for  at  tale  med  Dr:  Brandes,  visselig 
ikke  har  fremmet  Modets  og  Villiens  Dyder  i  vort 
Folku. 

Mon  ikke  Georg  Brandes  selv,  hvis  han  vilde 
tale  lid  af  sit  inderste  Hjerte,  vilde  sige  Ja  til  ad- 
skilligt i  denne  Betragtning.  Jeg  tror  det.  Men  ved 
sin  Fortid  og  sin  Partistilling  er  han  saaledes  stillet, 
at  han  skal  tale  om  Litteratur,  skal  bruge  den  til 
Ramme  for  sin  egen  Virksomhed  og  maa  rose  den, 
naar  den  er  radikal.  Men,  paa  samme  Tid,  kæmper 
han  stadigt  mod  Dekadencen,  hvis  Overhaandtagen 
lian  foler  i  Litteraturen.  Saaledes  naar  han  i  Fore- 
draget om  „Nationalfølelse"  tilraaber  sine  Tilhørere: 
,.Bryd  Dem  ikke  om,  at  der  er  dem,  som  kalder 
Lngdommen  og  sig  selv  Dekadenter.  Skab  nye  Til- 
stande, saa  er  Dekadencen  forbi". 

Ja,  hvis  det  gik  saa  let!  Men  alt  maa  have  sin 
nødvendige  Tilværelsesgrund,  ogsaa  Haab  og  Mod, 
og  ser  man  sig  lidt  nøjere  om  i  G.  Brandes'  Værker, 
ikke  mindst  i  dem  fra  senere  Aar,  i  hvilke  hans 
egen  Stemning  mest  umiddelbart  giver  sig  til  Kende, 
saa  vil  man  ikke  der  finde  noget  egentligt  begej- 
strende eller  troende  Syn  paa  Verdensudviklingen 
(Se  f.  Eks.  en  Artikel  i  „Politikken"  for  8.  Oktober 
1900,  hvor  Fremskridtets  berømte  Iltogsfart  er  redu- 
ceret til,  at  der  „nødvendigvis,  uundgaaeligt  finder 
et  Slags  Fremskridt  Sted".) 

Endnu  en  Gang  vendte  Georg  Brandes  tilbage 
til  det  nationale  Spørgsmaal,  i  det  Foredrag  om 
„Danskheden  i  Sønderjylland",  han  i  1899  udgav. 
Det  viser  i  en  vis  Forstand  en  gennemført  Modsæt- 
ning til  det  tidligere,  idet  det  er  lige  saa  optimistisk 
i  sine  Synspunkter,  som  det  tidligere  var  pessimistisk. 
Naar    der    i    det    første   Foredrag    klagedes   over,    at 

Danmark  effaceredes,  saa  stilles  det  lier  i  Transparent 
som  en  Mønsterstat  til  Beskæmmelse  for  det  store 
Tyskland.  Det  synes,  som  om  Brandes  har  lært  af 
H.  L.  Møllers  Skrift  og  tilegnet  sig  dets  Tankegang, 
ja  i  en  saadan  Grad,  at  han  endogsaa  stiller  deiL 
paa  Spidsen.  Det  siges  ligefrem,  at  den  danske 
Kultur  overstraaler  Tysklands.  Vort  Landbrug,  vort 
Mejeri  staar  over  det  tyske,  vor  Bondestands  Kultur 
er  langt  højere  end  den  tyske,  vore  danske  Studen- 
ters Kultur  er  højere  end  de  tyskes  (der  intet  Stu- 
dentersamfund har),  endelig  staar  dansk  Malerkunst 
og  dansk  Skønlitteratur  ogsaa  over  de  tilsvarende 
tyske,  og  det  ikke  alene  relativt,  men  absolut.  Det 
er  virkelig  respektabelt. 

Men  for  Resten  er  det  ogsaa  her  næsten  ude- 
lukkende den  æstetiske  Side  af  Livet,  Forfatteren 
dvæler  ved  som  den  eneste  der  vedkommer  ham. 
Protest  mod  en  saadan  Overvurdering  lod  sig  for 
saa  vidt  lige  saa  godt  rette  mod  dette  Foredrag,  som 
mod  det  tidligere.  Naar  det  ikke  skete,  var  Grun- 
den den,  at  man  bøjede  sig  anerkendende  for  den 
Energi,  hvormed  Brandes  her  paatalte  Tysklands 
Mishandling  af  det  danske  Sprogelement  i  Sønder- 
jylland. 

Dog  fra  disse  Pjecer  og  Lejlighedsskrifter  vende 
vi  os  til  Brandes'  Produktion  i  Bogform  i  90erne. 
Den  omfatter  for  en  Del  Nyudgaver  af  tidligere 
skrevne  Arbejder,  tildels  med  Tilføjelser,  saaledes  de 
to  Monografier  af  Heinrich  Heine  (1897)  og  af 
Henrik  Ibsen  (1898),  den  første  udgivet  i  Anled- 
ning af  Hundredaarsdagen  for  Heines  Fødsel,  den 
sidste  i  Anledning  af  Ibsens  halvfjerdsindstyvende 
Fødselsdag.  Heinebogen  var  Optryk  af  et  Udsnit 
af  „Det  unge  Tyskland";    Bogen  om  Henrik  Ibsen 

opstod  ved  Sammensætning  af  tre  til  forskellig 
Tid  skrevne  Karakteristiker,  eller  som  Brandes  her 
benævner  dem  „Indtryk",  hvoraf  det  sidste  var 
skrevet  i  Anledning  af  Bogens  Udgivelse  til  Halv- 
fjerdsindstyveaars  Fødselsdagen.  Han  begynder  det 
med  at  sige,  at  for  seksten  Aar  siden  (da  det 
foregaaende  Essay  blev  skrevet),  var  det  naturligt 
at  slutte  en  Karakteristik  af  Ibsen  med  en  Sammen- 
stilling af  Bjørnson  og  ham.  (Se  Artiklen  i  „Det 
moderne  Gennembruds  Mænd").  Det  er  overladt  til 
Læseren  selv,  at  udfylde  Tankegangen  efter  den 
givne  Antydning,  altsaa  saaledes  at  en  Sammen- 
stilling nu  vilde  ikke  længere  være  paa  sin  Plads, 
fordi  Ibsen  siden  ganske  har  overfløjet  sin  Med- 
bejler til  den  norske  Digtertrone.  Maaske  kan  det 
være  sandt  i  rent  formel  Henseende;  men  da  For- 
maliteten ikke  er  Hovedsagen  i  Digtekunsten,  for- 
beholde vi  os  vor  Mening. 

I  Bogen  om  Heine  er  det  atter  Nietzschestridens 
Tanker  der  gaa  igen.  Det  betones  som  et  fremtræ- 
dende Træk  hos  Heine,  at  han  er  paa  én  Gang  en 
stor  Frihedsdyrker  og  en  udpræget  Aristokrat  med 
udpræget  Had  til  Demokrati  og  Middelmaadigheds- 
regimente.  Det  er  ud  fra  dette  Synspunkt,  at  Bran- 
des forsøger  et  Forsvar  for  Heines  politiske  Hold- 
ningsløshed, hans  Dobbelthed  —  f.  Eks.  hans 
Beundring  for  Kejser  Nikolaj  —  og  gør  det  saa 
godt  som  muligt  udfra  den  Artslighed  der  er  fælles 
for  dem  saa  vel  i  Karakter  som  Følemaade.  Men 
for  Resten  lægger  han  ikke  Skjul  paa,  at  Heines 
Letsind  og  upraktiske  Livsførelse  ikke  egnede  sig 
som  Grundlag  for  en  gennemført  Anskuelses-Konse- 
kvens. Overhovedet  optræder  Brandes  helt  igennem 
som  Digterens   Advokat   og  med   den  fuldeste  For- 

staaelse  af  hans  Væsen  og  af  den  digteriske  Sam- 
menhæng, som  nødvendigvis  findes  i  hans  Værker 
og  deres  Synsmaader,  trods  den  lige  saa  utvivlsomme 
Mangel  paa  borgerlig  Fasthed  og  Karakter.  Hvad 
han  skriver  om  Forholdet  mellem  Heine  og  Aristo- 
fanes  hører  til  det  aandfuldeste  der  er  skrevet  paa 
Dansk,  selv  om  man  ikke  vil  tilkende  den  aristo- 
faniske  Digtning  den  samme  høje  Plads,  som  Bran- 
des gør.  Det  bedste,  man  kan  sige  om  Brandes* 
Bog  om  Heine,  er  vel  det,  at  den  er  Heine  værdig 
som  Stilkunst  og  Mennesketegning.  Mærkeligt  nok 
bruger  Brandes  det  nedsættende  Udtryk  om  Heine, 
at  han  ikke  var  stor  nok  til  at  naa  til  Forsoning 
med  Tilværelsen;  men  har  Brandes  egentlig  Eet  til 
at  bebrejde  ham  det?  Er  der  nogen  Mening  i  at 
forsone  sig  med  en  Tilværelse,  hvori  der  slet  ingen. 
Retfærdighed  og  slet  intet  Forsyn  er?  Det  fore- 
kommer mig,  at  Heines  Utilfredshed  her  betegner 
et  højere  Standpunkt  end  Brandes'  Forsoning. 
Utilfredshedens  Standpunkt  kan  jo  være  højere  end 
Tilfredshedens. 

Dog  mere  omfattende  end  Bøgerne  om  baade 
Ibsen  og  Heine  er  det  store  Trebinds  Værk  om 
AVilliam  Shakespeare,  der  udkom  i  Hefter  i 
Aarene  1895 — 96.  Det  er  —  alene  med  Undtagelse 
af  „Hovedstrømningerne"  (naar  man  tager  dem  som 
en  Helhed)  —  det  største  Værk,  Georg  Brandes 
har  fuldendt,  og  han  har,  trods  flittig  Benyttelse 
af  engelske  Kritikeres  Værker,  nedlagt  et  over- 
ordentligt Arbejde  deri.  Han  siger  selv  i  en  Artikel 
i  „Politikken",  at  han  har  anvendt  fire  Aars  Forstu- 
dier derpaa.  Men  i  Virkeligheden  havde  han  syslet 
med  Shakespeare  fra  tidligst  Tid.  I  „Kritiker  og 
Portrætter"  findes  allerede  flere  shakespeareske  Dra- 

inaer  behandlede  og  desuden  Studien  over  Hotspur, 
hvis  ledende  Tanke  er  hentet  fra  Saint-Beuve. 
I  1884  se  vi  atter  Brandes  syslende  med  den  store 
Englænder  i  en  Artikel  om  Forholdet  mellem 
Shakespeare  og  Montaigne.  Da  denne  Artikel  offent- 
liggjordes i  „Aftonbladet"  (Dcbr.  1884).  fremkaldte 
den  et  skarpt  Svar  fra  Shakespeareforskeren  Profes- 
sor Henrik  Schuck1),  (Finsk  Tidsskrift  1885),  der 
bebrejdede  Brandes  Argumentationens  Løshed.  Fra 
1885  skriver  sig  en  lille  Artikel  om  Sonetterne  i 
Anledning  af  Adolf  Hansens  danske  Oversættelse 
af  disse.  Brandes  slutter  sig  her  til  Hypotesen  om, 
at  Shakespeare  i  en  vis  Periode  af  sit  Liv  —  den 
Periode,  da  Sonetterne  blev  skrevne  —  skulde  have 
været  behersket  af  et  fuldstændigt  Livslede,  og  han 
henlægger  denne  Melankoli  til  Tiden  umiddelbar  før 
Hamlet,  d.  v.  sige  til  omkring  1602,  da  Shakespeare 
var  otte  og  tredive  Aar.  Hvis  imidlertid  Chr.  Col- 
lin har  Ret  i  sin  Opfattelse  (se  Chr.  Collin:  AVilliam 
Shakespeare.  Samtiden  1901,  2  Hefte,  Pag  75),  at 
Sonetterne  maa  skrive  sig  fra  en  Tid,  da  Digteren 
var  „fattig"  og  „foragtet"  og  „lammet",  som  han  i 
nogle  af  Sonetterne  siger  om  sig  selv,  maa  de  være 
fra  en  langt  tidligere  Periode,  nemlig  fra  Tiden  1591 
— 94,  muligvis  fra  Pestepedimiens  Aar  1592  og  93, 
da  Londons  Teatre  var  lukkede  af  Frygt  for  Smitte 
og  Shakespeare  formodentlig  maatte  friste  en  temme- 
lig kummerlig  Tilværelse  som  omrejsende  Skuespiller 
i  Provinserne.  For  øvrigt  ser  Brandes  ligesom  Col- 
lin —  i  Modsætning  til  mange  andre  Forskere  —  i 
Sonetterne  et  direkte  Udslag  af  Shakespeares  Følel- 
sesliv. 


Henrik  Schack   udgav   i  1883  en  dygtig  Bog  om  Shake- 
speare. 

Det  var  dog  først  i  Bogen  om  William  Shake- 
speare, at  Brandes  samlede  alle  sine  tidligere  Enkelt- 
studier til  et  Helhedsbillede,  en  Bog,  der  skal  udtømme 
Emnet  og  paa  Grundlag  af  nyere  engelske  Forskeres 
Arbejde  tegne  Shakespeares  Liv  med  Benyttelse  af 
de  faa  opbevarede  biografiske  Enkeltheder  i  Forening 
med  hans  Værker.  Der  er  gjort  meget  Væsen  af,  at 
Brandes  her  har  anvendt  en  ny  Behandlingsmaade. 
den  psykologisk-genetiske ;  men  Forholdet  er  i  Virke- 
ligheden det,  at  Brandes  ganske  tillidsfuldt  og  blindt 
har  fulgt  sine  engelske  Forbilleder,  Furnivall  og 
S  pal  ding.  Han  har  kun  sat  deres  Teori  —  Mismods- 
teorien  —  paa  Spidsen,  hvorved  han  har  bevist 
dens  Uholdbarhed.  Det  mener  baade  Collin  og 
Th.  Bierfreund,  der  i  sin  Bog  om  „Shakespeare 
og  hans  Værk"  ofrer  Brandes'  Bog  et  helt  langt 
Kapitel,  en  Imødegaaelse  af  dens  Hovedsynspunkter. 
„Brandes'  Bog",  siger  han,  „er  et  Fantasislot,  baaret 
af  Søjler,  der  straaler  i  skønne  Farver;  men  de  er 
hule;  rører  man  ved  dem,  smuldrer  de  hen.  Byg- 
ningen svæver  i  Luften  og  har  ingen  Forbindelse 
med  Virkeligheden". 

Disse  stærke  Ord  gælde  netop  Teorien  om  det 
stigende  Menneskehad  og  Livslede.  Hvad  Sonetterne 
angaar,  henlægger  Bierfreund  dem  ligesom  Collin  til  en 
tidligere  Periode  i  Shakespeares  Liv,  fordi  en  Mængde 
Steder  i  dem  minder  om  Ungdomsdigtene  og  Ung- 
domsdramaerne,  og  ligesom  S  c  hil  c  k  antager  han 
dem  for  upersonlige  Penneøvelser,  Ofre  paa  Tids- 
smagens  Alter.  „At  de  fleste  af  dem  er  Fantasileg,, 
er  utvivlsomt  for  den,  der  ikke  netop  har  Brug  for 
dem  til  derover  at  skrive  en  underholdende  og  pikant 
Roman  med  Shakespeare  som  Hovedperson"  (Bier- 
freunds  Shakespeare  Pag.   227).     En  Del  af  Sonet- 

terne  bærer  dog  stærkt  Præg  af  at  være  inspirerede 
af  personlige  Oplevelser.  For  øvrigt  antager  han,  at 
de  er  blevne  til  i  en  længere  Aarrække. 

Endvidere  forkaster  Bierfreund  i  sin  Bog  Shake- 
speares Paternitet  til  et  Par  af  de  Arbejder,  hvor- 
paa  Brandes  væsentligt  har  støttet  sin  Teori  —  „Troilus 
og  Cressida"  og  „Timon  of  Athens".  I  hvert  Fald 
er  det  tykkedes  ham  at  paavise,  med  hvor  stor  Vil- 
kaarlighed  Brandes  passer  sit  Stof  til  efter  det  Resultat, 
han  vil  have  ud. 

Han  imødegaar  principielt  den  Opfattelse,  at 
Shakespeare,  som  Brandes  vil,  skulde  være  et  Stemnings- 
menneske, der  hver  Gang  han  har  fuldendt  et  Skue- 
spil, gribes  af  en  ny  Stemning,  som  straks  omsættes 
i  dramatisk  Form,  at  han  overhovedet  skulde  digte 
paa  Impulser.  Og  han  gør  opmærksom  paa,  at  Shake- 
speare, før  det  antagne  Elskovsforhold  begyndte,  har 
skildret  en  Række  tungerappe,  lidet  sympatetiske 
Kvinder,  hvorimod  han  under  Forholdet  og  efter  dets 
Ophold  har  skabt  de  reneste,  trofasteste,  klogeste, 
lystigste  Ungpigefigurer,  nogen  Litteratur  ejer,  Por- 
tia,  Rosalinde,  Beatrice  og  Helene,  ligesom  han  riere 
Aar  efter  dets  formodede  Ophør  digtede  „Antonius 
og  Kleopatra",  hvori  han  skabte  tvende  Skikkelser 
saa  glødende  af  Elskov,  saa  baarne  af  Poesi  og  Skøn- 
hed, saa  spænstige  og  kraftige  som  nogen  i  hans 
øvrige  Galleri. 

Tylers  hele  Teori  —  Herbert-Fitton  Teorien  som 
den  kaldes  —  er  overhovedet  blevet  mere  og  mere 
undergravet.  Et  Familieportræt,  hvis  Ægthed,  der 
ikke  synes  Grund  til  at  betvivle,  viser,  at  Mary  Fit- 
ton  ikke  var  mørk  eller  brunet,  men  tilnærmelsesvis 
blond. 

Ogsaa  den  omtalte  svenske   Shakespeareforsker, 

Henrik  Schiick  udtaler,  at  Brandes'  Bog  om 
Shakespeare,  som  han  sammenstiller  med  Bogen  om 
Tegner,  er  udført  efter  Brandes'  sædvanlige  Skabelon : 
enhver  stor  Digter  har  været  ulykkelig,  har  haft  et 
erotisk  Forhold  udenfor  Ægteskabet,  og  det  er  dette, 
som  har  bestemt  hans  Digtning.  (Stockholms  Dag- 
blad, 30.  Debr.  1900).  Den  uendelige  Strid  mellem 
modsigende  Teorier  viser  i  al  Fald  saa  meget,  at 
Shakespeare  har  gemt  sig  godt  bag  sit  Værk,  saa 
godt  at  der  er  mange,  der  mener,  at  der  slet  ingen 
Shakespeare  er  bag  ved,  en  Hypotese,  som  Brandes 
maaske  afviser  med  lidt  for  stor  Overlegenhed  —  men 
Shakespeares  Værk  udgør  en  sikker  Enhed,  og  som 
Fortolker  af  denne  har  Brandes  lagt  hele  sit 
straalende  Talent  for  Dagen.  Derfor  er  hans  Bog, 
trods  dens  historiske  Mangler  og  Misvisninger,  blevet 
saa  fængslende.  I  Fortrin  som  i  Fejl  er  den  et  stort 
Paradigma  paa  sin  Forfatters  Egenskaber. 

Foruden  de  nævnte  Bøger  udgav  Brandes  endnu 
i  Halvfemserne  sin  Ungdoms  Brevveksling  med  Ju- 
lius Lange:  („Julius  Lange.  Breve  fra  hans  Ung- 
dom" 1898),  en  Bog,  der  —  ligesom  Værket  om 
Shakespeare  —  modtoges  med  stort  og  enstemmigt 
Bifald  og  skaffede  Brandes  Yndest  i  Kredse,  hvor 
han  ikke  tidligere  var  naaet  hen.  Samme  Aar  ud- 
gav han  sine  „Ungdomsvers",  hvis  æstetiske  Værdi 
maaske  ikke  er  stor  —  de  godtgør  bl.  a.  en  mærke- 
lig Mangel  paa  metrisk  Sans  hos  deres  Forfatter, 
paa  samme  Tid  som  de  viser  en  for  saa  ung  en 
Mand  mærkelig  Stilkunst  — ;  men  navnlig  som  bio- 
grafiske Bidrag  til  Brandes'  Udviklingshistorie  er 
deres  Værdi  ikke  ringe,  og  de  give  os  et  i  flere  Hen- 
seender tiltalende  Billede  af  den  unge  Brandes. 

1899  paabegyndtes  saa   den  samlede  Udgave  — 

Folkeudgaven  —  af  Georg  Brandes'  Værker,  der  nu 
er  afsluttet  i  tolv  statelige  Bind.  Den  indeholder, 
med  Undtagelse  af  Bogen  om  Taine,  alle  lians 
større  Bøger  og  litterærhistoriske  Portrætter.  Der- 
imod ikke  hans  polemiske  Skrifter  og  hans  Taler, 
der  dog  for  Kendskabet  til  Forfatterens  Personlig- 
hed have  lige  saa  stor  Værdi,  om  end  det  Billede, 
de  give  af  ham,  er  mindre  flatterende. 


Reaktion  mod  Naturalismen. 

Det  gør  et  ejendommeligt  og  noget  overraskende 
Indtryk  at  se  Georg  Brandes,  der  til  daglig  Brug 
som  oftest  indtog  en  ret  tilbagetrukken  Plads  i  Fir- 
sernes lidenskabelige  Partikamp,  ved  Koncertpalæ- 
festen  pludseligt  finde  sig  i  at  blive  draget  frem  og 
præsenteret  som  „Fører". 

Det  var  jo  dog  ellers  ikke  ham,  man  tænkte  paa 
under  Journalistikens  hensynsløse  Nedsablen  af  Mod- 
standere, dens  prokrustesagtige  Indordnen  af  alle 
aandelige  og  kunstneriske  Fænomener  under  politi- 
ske Rubriker,  Højre-  og  Venstrelitteratur,  Højre-  og 
Venstreforfattere.  Man  kunde  endogsaa  have  Lov 
til,  at  tænke  sig,  at  han  med  en  vis  Misbilligelse 
saa  paa  alt  dette  Spilfægteri,  denne  Rabalder-Forkyn- 
delse og  Reklamehumbug,  disse  bevidste  Fordrejelser, 
denne  Putten  Publikum  Blaar  i  Øjnene.  Skulde  han 
nu  paa  én  Gang  gøres  til  Syndebuk  for  hele  denne 
Demoralisation  og  oven  i  Købet  ved  et  stort  Re- 
klame-Eiiektnummer,  der  fremtraadte  som  Kulmina- 
tionen "  af  mange  mindre,  hvorved  den  radikale 
Opposition,  der  agerede  som  Festarrangør  i  hine  Aar, 
søgte  at  overbevise  Venner  og  Fjender  om  sin  Uover- 
vindelighed?     Heldigvis    danner    denne    Fakkelfest, 

13 

der  betegner  den  sidste  Tilspidsning  og  Understreg- 
ning af  det  stærkt  spændte  Enten-Eller,  hvorpaa 
Firserne  havde  levet  deres  Liv,  tillige  paa  en  vis 
Maade  Afslutningen  paa  de  store  Bravaders  og 
Demonstrationers  Tid. 

Efter  Fantasiens  store  Udvandring  i  Provisorie- 
aarene  begyndte  man  nu,  lidt  slap  i  Knæleddene, 
at  vende  tilbage  til  Realiteterne  og  fandt,  at  de  tog 
sig  noget  anderledes  ud,  end  man  havde  ventet. 
Saaledes  gaar  det  altid,  naar  man  vender  hjem  fra 
en  stor  Rejse. 

Mærkeligt  nok  for  Resten,  at  den  Tid,  der 
særligt  betegnes  som  Realismens  Tid,  og  som  i  en 
vis  Forstand  ogsaa  var  det,  tillige  i  saa  høj  Grad  var 
Abstraktionernes  og  Fantasteriets.  Det  var  Virkelig- 
heden, der  var  Feltraabet,  Virkelighedsstudiet,  der 
var  Dagsordenen;  men  det  var,  som  om  man  var 
rykket  den  for  nær  paa  Livet  til  at  kunne  overskue. 
den,  og  det  gik,  som  Ordsproget  siger:  Man  kunde 
ikke  se  Skoven  for  Træer.  De  naiveste  Illusioner 
og  pragtfuldeste  Fata-Morganaer  trivedes  frodigt  i 
Realismens  Ly.  Den  ældre  Tids  harmoniske  Virke- 
lighedsopfattelse var  tabt,  og  der  var  langt  frem  til 
en  ny. 

Men  med  Halvfemserne  kommer  dog  den  gryende 
Selverkendelse  og  begyndende  Klarhed  over  „Gen- 
nembruddets Idéer  i  Form  af  en  modnere  Kritik, 
som  ikke  blot  er  stædig  Vedhængen  ved  det  gamle 
og  tilvante  og  principiel  Forkætning  af  det  ny,  men, 
som  er  fremgaaet  af  Kendskab  dertil  og  forstaaende 
Prøvelse  deraf. 

Det  var  en  Aftenstund  samme  Efteraar,  som 
Koncertpalæfesten  holdtes,   at   en  af  Firsernes  Ung- 

dom,  der  Aaret  før  havde  vundet  den  filosofiske 
Doktorgrad  for  en  Afhandling  om  vor  Guldalders 
Litteratur,  i  „Studentersamfundet"  for  en  faatallig 
Forsamling,  der  dog  omfattede  de  fleste  yngre  For- 
fattere, holdt  Foredrag  om  de  nye  Livsværdier  i 
Litteraturen,  et  Foredrag,  der  bag  efter  var  Genstand 
for  levende  Debat  baade  i  „Samfundet"  og  i  Pressen. 
Han  brød  her  med  Brandesianismen,  men  paa  Grund- 
lag af  en  Anerkendelse  af  alt  det  fortjenstfulde, 
Halvfjersernes  Gennembrud  og  navnlig  Brandes'  litte- 
rære Virksomhed  paa  mange  Maader  havde  bragt. 

Aaret  efter  udkom  en  Bog,  den  paa  endnu 
mere  afgørende  Maade  brød  Staven  over  dansk 
Radikalisme  —  saavel  politisk  som  litterær  -  -  og 
som  var  fremgaaet  af  nøje  Kendskab  til  Fænome- 
nerne. Det  var  Aage  Duus':  „Under  Fremskridtets 
Fane".  Selv  om  man  ikke  i  et  og  alt  vil  godkende 
Forfatterens  Domme,  maa  man  anerkende  det  grundige 
Studium,  han  har  gjort  af  Kilderne  og  den  kritiske 
Skarpsindighed,  hvormed  han  har  prøvet  dem,  hans 
Anskuelses  faste  Konsekvens.  Man  kan  endnu  den 
Dag  i  Dag  med  stort  Udbytte  læse  hans  Bog. 

I  Aaret  1894  fremtraadte  en  ny  Kritikker,  der 
i  rent  litterær  Henseende  var  endnu  bedre  rustet, 
fordi  det  var  en  Mand  af  Faget,  en  yderst  velvillig 
og  fordomsfri  Bedømmer  af  Fænomenerne.  Det  var 
den  norske  Litterærhistoriker,  Chr.  Collin.  I  „Ver- 
dens Gang"  skrev  han  en  Række  Artikler  om  „De- 
kadente Digtere  og  Kritikere".  Han  erklærede  her 
„Naturalismen"  for  en  litterær  Sygdom,  den  farligste 
af  de  Farsoter,  som  var  fulgt  efter  Krigen  i  1870, 
næret  af  den  moralske  Slappelse,  der  var  en  Følge 
-af   Krigen    og    Kommuneoprøret,    og    han    sammen- 

lignede  den  med  den  syge  "Weltschmerz-Digtning,, 
der  skød  op  som  Svamp  under  og  efter  Napoleons- 
Krigene.  Med  Nutidens  storartede  Forbindelse  mel- 
lem Landene  udbrede  de  smitsomme  Sj'gdomrne  sig 
hurtigere  end  før,  siger  Collin,  Influenzaen  benytter 
Jernbane  og  Dampskibe  til  sin  Befordring.  De 
nyeste  franske  og  tyske  Kultursygdomme  rejse  med 
rekommanderet  Bogpost  og  faa  den  høfligste  Mod- 
tagelse. De  komme  til  os  som  Kunst,  som  yderst 
talentfuld  Kunst,  og  Kritikerne  maa  jo  først  og 
fremmest  vise,  at  de  har  Kunstsans  nok  til  at  be- 
undie  fremmed  Kunst.  Somme  Kunstvenner  er 
endog  saa  lykkelige  at  tro,  at  Kunstens  Land  ligger 
udenfor  Moralens  Omraade,  i  Lighed  med  Nietzsches 
Eventyrland:  „Hinsides  godt  og  ondt". 

Mod  denne  Opfattelse  protesterede  han.  .  .  Kun- 
sten er  for  god  til  at  bygge  billige  og  let  transpor- 
table Bordeller.  Han  hævder,  at  en  blot  æstetisk 
Kritik  er  forældet.  Digtekunsten  virker  ogsaa  som 
Kulturudbreder,  virker  ogsaa  moralsk.  Det  gælder 
•lerfor  ikke  blot  om  at  bedømme  et  Værks  Form, 
men  ogsaa  dets  Kulturværd. 

I  en  følgende  Artikel  om  „Digtekunsten  og  Mo- 
ralen" rettede  Collin  et  Angreb  paa  Georg  Bran- 
des i  Anledning  af  Udtalelser  i  hans  Bog:  Uden- 
landske Egne  og  Personligheder"  (1893).  „Det  er 
forbavsende",  skriver  Dr.  Brandes  her,  „hvor  Men- 
neskeheden endnu  den  Dag  i  Dag  imponeres  af 
Moralister"  (Pag.  301)1). 

„Det  er  maaske  mere  forbavsende",  svarer  Collin, 
„at  den,  som  søger  at  forsyne  Nordens  Ungdom  med 


l)    Den    hele    vrængende    Skildring,    Brandes    her   giver    af 
Tolstoy,  hører  til  det  uappetitligste  fra  hans  Pen. 

moderne  Idéer,  staar  fremmed  eller  endog  fjendtlig 
overfor  noget  af  det  største  i  Tiden.  Dr.  Brandes 
er  bleven  mere  og  mere  fremmed  for  de  store 
engelske  Tænkere  og  det  bedste  i  den  engelske 
Kultur". 

I  „Verdens  Gang"  for  15.  Marts  svarer  Georg 
Brandes  med  en  Artikel  om  „Den  korrekte  Ked- 
sommelighed". Efter  at  have  afleveret  et  topmaalt 
Læs  af  barnagtige  Uartigheder  udmunder  Artiklen  i 
den  Paastand,  at  „det  er  umuligt  at  anlægge  en  saa- 
kaldt  moralsk  Maalestok  paa  Kunst  og  Poesi,  fordi 
det  moralske  ved  at  indtræde  som  Element  i  Kunsten 
mister  sin  Særegenhed.  For  det  andet  kan  den 
„moralske"  Maalestok  ikke  anlægges,  fordi  Kunst  og 
Poesi  som  aandelige  Magter  ikke  er  Moralen  under- 
ordnede, men  suveræne.  Og  han  citerer  et  Ekstrakt 
af  et  Brev  fra  Goethe,  der  viser,  at  denne  i  Anled- 
ning af  Angrebene  paa  hans  „Wilhelm  Meister''  har 
sagt  noget  lignende. 

Derpaa  svarer  Collin,  at  Moralen  befandt  sig 
vel  ved  at  „indtræde  som  Element  i  Kunsten  hos 
de  gamle  Grækere  i  den  bedste  Tid.  Ligesaa  hos 
de  største  Digtere  til  alle  Tider.  Det  har  vist  sig, 
at  selv  Kunsten  sygner  hen  efter  en  Tid,  naar  den 
moralske  Kraft  slappes.  Saaledes  hos  Grækerne  og 
Italienerne  efter  Renaissancen". 

„Det  er  forældet  Skolastik,  naar  Kunsten  siger 
til  Moralen:  „Jeg  er  Suveræn,  dine  Love  kommer 
mig  ikke  ved".  Kunsten  og  Moralen  bor  jo  sammen 
hos  det  samme  Menneske,  hos  Kunstneren  og  Kunst- 
elskeren. Kunsten  og  det  praktiske  Liv  eller  Livs- 
kunsten  maa  begge  udlede  Lovene  for  deres  Udvik- 
ling og  Fremgang  af  de  almindelige  Livslove. 
Kunsten  er  til  for  Menneskenes  Skyld,   ikke  Menne- 

skene  for  Kunstens.  Det  vil  næppe  nytte  Dr.  Brandes 
at  paakalde  Goethe  eller  Sainte-Beuve  eller 
nogen  af  de  andre  store  Romantikere  i  Kunstkritiken. 
Selv  er  Dr.  Georg  Brandes  maaske  den  sidste  store 
romantiske  Kritiker.  Gammelromantisk  --  med  Til- 
sætning af  Realisme  —  i  sin  Æstetik  saa  vel  som  i 
sin  Etik.  Privilegium  for  Kunsten  til  at  have  sin 
egen  Moral  eller  Ikke-Moral.  Privilegium  for  Geni- 
erne og  de  sjældne  Aander  paa  at  følge  en  „uregel- 
mæssig" Moral.  Men  Livets  Love  er  lige  for  alle. 
De  bøjer  ikke  undaf  for  Talent". 

I  „Verdens  Gang"  for  24.  Marts  svarede  Georg 
Brandes  med  en  Artikel  „Kunst  og  Moral",  hvori 
det  siges,  at  „Poesien  er  i  og  for  sig  en  sædelig 
Magt  ganske  som  Videnskaben,  Fysiologien  for  Eks- 
empel, er  det,  skønt  heller  ikke  den  binder  sig  til, 
hvad  den  gode  Tone  anser  for  omtaleligt.  Der  gives 
usædelige  Digtere  som  der  gives  usædelige  Læger. 
Men  deres  Mangel  paa  Moral  har  intet  at  gøre  med 
den  Hensynsløshed,  der  følger  af  Kunstens  som  af 
Videnskabens  Opgave,  og  som  udspringer  af  deres 
Natur". 

Hvorefter  Brandes  paastaar,  at  alle  store  Digtere 
og  Forfattere  i  vort  Aarhundrede  for  deres  Samtids 
Spidsborgere  og  ior  den  til  Spidsborgernes  moralske 
Bekymrethed  svarende  polemiske  Kritik  har  staaet 
som  Uhyrer  af  Immoralitet. 

Collin  svarer  i  en  Artikel  om:  „Kunsten  og  de 
to  Moraler".  Han  slaar  fast,  at  det  ikke  gælder  en 
Strid  mellem  Kunst  paa  den  ene  Side  og  Moral  paa 
den  anden,  men  en  Strid  mellem  to  forskellige  Mo- 
raler. Han  havde  gjort  gældende,  at  Dr.  Brandes 
som  Kritiker  repræsenterede  en  Art  romantisk  Mo- 
ral.'  Derpaa  svarer  Dr.  Brandes,  at  han  (Collin)  repræ- 

senterer  en  spidsborgerlig  Moral.  „Dette  er  de  klare 
Grundlinier  i  Striden.  Det  er  en  Strid  mellem  to 
Kulturretninger.u  Ogsaa  paa  anden  Maade  har  Bran- 
des indrømmet  dette,  naar  han  fordrer,  at  Kunstneren 
ikke  blot  skal  være  skønhedskær,  men  ogsaa  sandheds- 
kærlig. Kunsten  skal  altsaa  tage  et  moralsk  Hensyn, 
og  intet  viser  bedre  Kunstens  Sammenhæng  med 
Moralen  end  dette,  at  Digtekunsten  —  ligesom  de 
bildende  Kunster  —  har  udviklet  og  fornyet  sig  som 
Kunst  netop  ved  at  gaa  ud  over  det  æstetiske. 
„Det  moralske  Element  er  Margen  i  den  realistiske 
Retning  i  Kunsten,  og  Dekadencen  i  en  Del  af  Litte- 
raturen viser  sig  ikke  mindst  tydelig  i  en  Svækkelse 
af  Sandhed  s  tran  gen.  Saaledes  hos  de  franske 
Naturalister,  som  uhyre  ensidigt  fremhæver  og  for- 
størrer de  pinlige  Sandheder  og  trænger  de  øvrige 
ud  af  deres  Fansasi." 

Endnu  en  Artikel  „To  Moraler"  skrev  Collin  om 
det  samme  Emne  og  mod  „Nietzscheriet".  „Udvik- 
lingslærens Digtere",  siger  han  her,  „har  i  mange 
Lande  begyndt  at  skildre  Ægteskabets  Kampe,  Kam- 
pene bortover  Fremgangslinien,  mens  „Naturalisterne" 
har  foretrukket  at  dvæle  ved  Mangegiftets  Marodører 
og  Nederlagene  paa  Livets  Afveje."  Udviklingen 
gaar  med  Samarbejde,  ikke  mod  Adskillelse  mellem 
Kunst  og  Moral." 

Ordskiftet  fortsattes  med  Frk.  Kitty  L.  Kiel- 
land,  der  mente,  at  Kunsten  havde  sin  egen  Moral. 
„Et  sædeligt  moralsk  Menneske  kan  beundre  „Ma- 
dame Bovary",  fordi  den  er  stor  Kunst,  og  derfor 
maa  Hr.  Collin  med  sine  Udgangspunkter  næsten 
henvises  til  „Maries"  og  andre  moralske  Bøger" 
(„Verdens  Gang"  10.  April). 

Collin   svarer  hende,   at  man  kan   bedømme    et 

Kunstværk  baade  efter  Kunstmoral  og  efter  Livs- 
moral.  Han  er  enig  med  Frk.  Kiel  land  i,  at  man 
kan  tale  om  en  særegen  Kunstmoral  i  snævrere 
Forstand.  Flaubert  viste  overordentlig  kunstnerisk 
Samvittighedsfuldhed  i  Udformningen  af  sit 
Stof.  Han  var  pinlig  omhyggelig  i  Valget  af  de 
rette  Ord.  I  det  Stykke  var  han  streng  Puritaner 
og  Pietist,  ofte  Asket  og  Selvplager.  Ingen  har  været 
ivrigere  for  at  være  objektiv  end  han  i  „Madame 
Bovary".  Men  for  en  indgaaende  Kritik  er  det 
ikke  vanskeligt  af  dette  Værk  at  bestemme  adskillige 
Træk  i  Forfatterens  Livsretning  og  Fantasivaner. 
Den  litterære  Kritik  kan  ikke  drage  ham  til  Ansvar 
eller  bekæmpe  ham,  fordi  han  privat  har  eller  hylder 
en  syg  Livsretning,  men  fordi  han  gennem  sit  Værk 
bidrager  til  at  udbrede  den  til  andre.  Digteren  er 
en  Art  elektrisk  Akkumulator,  en  Opsamler  af  Tidens 
sunde  eller  syge  Kulturretninger.  Han  samler  og 
leder  videre.  Digteren  trænger  med  sin  Personlighed 
ind  i  de  tusen  Hjem,  ind  i  de  mange  tusen  Sjæle. 
Han  virker  ikke  blot  som  Kunstner,  men  ogsaa 
som  Menneske,  netop  gennem  sit  Kunstværk. 
Derfor  maa  han  stræbe  efter  Fuldkommenhed  ogsaa 
som  Menneske.  Han  maa  udarbejde  sig  selv  til  et 
Kunstværk.  Hans  Sjæl  skal  røre  ved  tusinder  af 
Sjæle.  Derfor  maa  en  Kunstner  bevare  sit  Sind 
rent  som  Lægen  sine  Hænder." 

Endnu  et  Indlæg  affødte  denne  Debat;  det  kom 
fra  Arne  G  ar  borg.  „En  Tak  til  Hr.  Collin"  (i 
„Samtiden"),  hvori  Garborg  forsøgte  ironisk  at  takke 
Hr.  Collin  ihjel.  Den  lettere  Spøg  klædte  dog  ikke 
ret  Hr.  Garborgs  tunge  og  solide  Naturel.  Collin 
svarede  med  en  stor  Artikel:  „Sund  og  syg  Kunst." 
Hvad    han    forstaar    ved    dekadent    Kunstkritik    er 

dette:  at  se  bort  fra  og  unddrage  sig  moralsk  Vilje- 
kamp —  at  tolerere  det  syge,  som  Garborg  vil,  vi 
skal  gøre.  „Hvis  Tiden  er  syg,  er  det  naturligt,  at 
vi  kæmper  mod  det  syge,  —  alle,  som  kan".  Og 
han  anbefaler  Kunstbedømmeven  Garborg  at  gaa  i 
Lære  hos  Politikeren  Garborg,  der  meget  godt  ved, 
at  man  maa  kæmpe  mod  bestaaende  Onder. 

Collins  spredte  Indlæg  udkom  samlede,  forøgede 
med  forskellige  andre  —  deriblandt  med  en  stor  Af- 
handling om  „Naturalistiske  Digtere  og  Kritikere" 
—  under  Fællestitlen  „Kunsten  og  Moralen"  paa 
Gyldendalske  Forlag. 

Bogen  vakte  overordentlig  Opsigt.  Det  var  det 
betydeligste,  det  mest  overlegne  Indlæg,  der  endnu 
var  fremkommet  i  Debatten  om  Naturalisme.  Ikke 
et  Angreb,  der  skyldtes  ensidig  polemisk  Tendens; 
det  var  baaret  af  Forstaaelse  og  bekæmpede  derudfra 
Aandsretningen  i  den  dekadente  Litteratur.  Den 
Aand,  hvoraf  det  var  udsprunget,  var  mangfoldigere, 
rigere  nuanceret  end  Tankegangen  i  den  Skole,  det 
angreb,  og  det  viste  sig  ogsaa,  at  det  væsentlige 
Svar  fra  den  Side  var  Tavshed.  Ti  den  gamle  evige 
Harpen  paa  Konveniensmoral,  Snerperi,  Borgerlighed, 
Anstændighed  og  Suppekødsmoral  —  hele  det  til 
Trivialitet  gentagne  Litani  —  forslog  her  ikke  læn- 
gere, og  andet  vidste  man  ikke. 

De  nye,  danske  Litterærkritikere  vandrer  heller 
ikke  længere  i  det  gamle  Spor.  Det  er  allerede 
nævnt,  at  Vald.  Vedel  i  et  Foredrag  i  „Studenter- 
samfundet" tog  Afstand  fra  Halvfjersernes  Forkyn- 
delse. Til  ham  sluttede  sig  Vilh.  Andersen,  der 
ogsaa  søger  at  tage  Traditionens  Traad  op  og  knytte 
Baandet  mellem  Nutid  og  Fortid.  I  sin  Bog  „Fra 
Italien"  (1892)  vender  Vedel  sig  fra  „Naturens  Evan- 

gelium".  Det  har  altid  betydet  Tilbagegang,  hedder 
det  her;  denne  Forgudelse  af  det  naturlige  er  vort 
Aarhundredes  store  Sygdomstegn.  Han  har  faaet 
det  Indtryk,  at  vi  med  alle  vort  Aarhundredes  stolte 
Fremskridt  og  Opfindelser  leve  midt  i  en  Dekadence- 
og  Opløsningsperiode.  „Og  hvad  hjælper  det  andet 
saa?  Om  vi  vandt  Alverdens  Skatte,  men  tog  Skade 
paa  vor  Sjæl;  om  vi  kunde  udhungre  alle  Baciller 
og  fare  rundt  paa  elektriske  Flyvemaskiner,  om  baade 
Nordpol  og  Sydpol  var  kortlagte  og  selve  Pauperis- 
mens  Sfinksgaade  var  løst  -  -  hvad  hjalp  det,  om 
imidlertid  Skønhedssans  og  Retssans,  Hjertets  Dan- 
nelse og  Tankens  Finhed  var  gaaet  under  i  Menne- 
skeheden, og  Grimhed  og  Brutalitet  og  Raahed  og 
Dumhed  raadede  over  Livet?" 

Vedel  har  ogsaa  under  sit  Italiensophold  faaet 
et  stærkt  Indtryk  af  Kristendommen  som  historisk 
Livsmagt.  „Selv  den,  der  er  uden  positiv  Tro", 
hedder  det  (Fra  Italien,  Pag.  99)  kan  ikke  hernede 
undgaa  at  faa  et  dybt  Indtryk  af,  hvilke  mægtige 
moralske  og  poetiske  Livsværdier  Kristendommen 
sidder  inde  med.  Det  mærkes,  at  man  er  i  et  Land, 
hvor  Kristendommen  næsten  er  et  Aartusind  ældre 
end  hos  os,  altsaa  dobbelt  saa  gammel  som  i  vort 
Land,  og  hvor  gennem  saa  mange  Aarhundreder 
Brændpunktet  har  været,  der  samlede  Europas  reli- 
giøse Børeiser." 

Man  føler,  hvor  forskellig  den  Aand,  der  taler 
ud  af  disse  Linier,  er  fra  Naturalismens  glubende 
Kristendomshad  og  blinde  Uforstand  overfor  det 
religiøse.  Og  naar  man  indrømmer  det  religiøse  stor 
subjektiv  Livsværdi,  er  Vejen  ikke  saa  lang  til  at 
antage  dets  objektive  Mulighed:  man  vil  i  al  Fald 
betænke  sig  to  Gange  paa  at  fornægte  den. 

Naar  Vedel  dog  blev  staaende  i  Forgaarden  til 
det  religiøse,  i  Kimstens  Forgaard,  saa  kom  der 
efter  ham  en  anden  rejsende  paa  Valfart  til  de 
samme  Egne,  og  lian  gik  ind.  Nogle  Aar  efter  gæ- 
stede Johannes  Jørgensen  Italien.  Han  havde, 
som  vi  har  set,  hjemme  hørt  til  Naturalismens  fej- 
rede Forfattere,  dens  yderste  Fløj,  ingen  var  bleven 
forgudet  og  forkælet  som  han  af  den  radikale  Litte- 
raturs Førere.  I  1891  udtaler  „Politiken"  om  ham, 
at  han  er  den  af  de  jmgre  Forfattere,  der  „utvivl- 
somt staar  sikrest  som  Personlighed".  Men  allerede 
i  de  følgende  Aar  var  der  foregaaet  en  Udvikling- 
hos  ham,  der  'førte  ham  langt  bort  fra  hans  Udgangs- 
punkt. I  Tidsskriftet  „Taarnet"  (1883—84)  viste  det 
sig,  at  han  helt  var  vendt  om  fra  sin  tidligere  Vej, 
og  i  den  mærkelige  Selvskildring  ,. Rejsebogen"  giver 
han  Bidrag  til  sin  Omvendelses  Historie.  „En  um- 
brisk  Krønike",  som  slutter  Bogen,  begynder  med 
disse  Ord:  „Der  var  et  Menneske,  som  rejste  bort 
fra  sit  Land.  Og  bag  sig  lod  han  et  sammenstyrtet 
Hus  og  en  knust  Verden." 

De  Angreb,  som  Jørgensen  i  sine  følgende  Skrif- 
ter retter  mod  den  naturalistiske  Livsanskuelse  og 
den  radikale  Litteratur,  ere  af  en  særegen  Art.  Ja, 
de  er  næsten  uden  Sidestykke  ved  deres  stærkt  per- 
sonlige Karakter  og  lidenskabelige  Voldsomhed.  Mens 
nemlig  andre  Angribere  havde  rettet  deres  Vaaben 
mod  Læren,  Principperne,  mod  Naturalismens  Teori, 
gaar  Jørgensen  bag  om  alt  det  teoretiske  og  angri- 
ber Livet.  Naturalismen  er  dødsdømt,  fordi  den  i 
Steden  for  at  forædle  og  løfte,  nedværdiger  og  for- 
raaer  Livet.  Udgangspunktet  er  taget  i  det  person- 
ligt moralske,  og  man  véd,  hvilken  tændende  Magt 
der    ligger    deri.     I    Grunden    er    det   jo    altid    det 

dybest  afgørende  og  skillende  Motiv.  Hvad  bryder 
Menneskenes  store  Flertal  om  nogle  videnskabelige 
Teorier?  De  spørger  om  de  menneskelige  Værdier, 
som  ligge  bagved.  Hvordan  tager  Sagen  sig  ud  i 
Praksis?  Gør  den  Menneskene  bedre?  Og  nu  skærer 
Jørgensen  midt  igennem  alle  Omsvøbene  for  at  imøde- 
komme Publikums  Trang  og  sætter  straks  dette 
Sporgsmaal  paa  Programmet,  Spørgsmaalet  om  Vejen 
til  det  bedre  Liv,  som  for  ham  selv  var  blevet  det 
afgørende. 

I  Bog  paa  Bog  udgyder  ban  sin  Harmes  fulde 
Skaaler  over  Hovedet  paa  den  nye  Menneskerace, 
som  var  bleven  Førstegrøden  af  Ateismens  Lærdomme, 
særligt  over  de  ledende  Litteraturkredse  herhjemme, 
det  radikale  Aandstyranni.  Næppe  nogensinde  har 
man  vel  set  mere  nærgaaende  Angreb,  og  det  paa 
Folk,  Forfatteren  havde  levet  Dør  om  Dør  med. 
..Det  narrer  mig  ikke  mere",  skriver  han,  „at  de 
pynter  sig  med  fornemme  Ord  —  at  de  erklærer 
Usædeligheden  for  Aandsfrihed  og  Tøjlesløsheden 
for  Finhed.  Jeg  har  set  dem  paa  nærmeste  Hold, 
og  jeg  véd,  at  i  daglig  Tale  bruger  de  ikke  nær  saa 
fine  Gloser.  Dér  nævnes  alle  Ting  ved  deres  rette 
Navn.  Dér  tridser  Synden  nøgen  og  gemytlig  om- 
kring og  forsøger  ikke  -  -  som  naar  den,  pænt  paa- 
klædt, bliver  sendt  ud  i  Byen  til  et  godtroende 
Publikum  —  at  bilde  sig  selv  og  andre  ind,  at  den 
i  Grunden  er  den  højeste  Dyd.  Det  er  Fraser  og 
Forgyldning  altsammen  —  poetisk  Sminke  paa  La- 
stens falmede  Kindben".  („Livsløgn  ogLivssandhed", 
Pag.  32—33). 

Paa  mangfoldige  andre  Steder  fortsætter  Jørgensen 
sin  Kritik  af  det  Liv,  der  var  bleven  Frugten  af 
den  nye  Lære.     Hvor  langt  er  vi    her    fra    Collins 

rolige,  upersonlige  Kritik!  Dette  er  Nærkamp,  ind 
paa  Livet  af  Modstanderne,  og  det  er  ikke  Svøber, 
men  Skorpioner  han  pisker  med,  og  med  en  Ildfuld  - 
hed  som  en  gammel  Profet.  Paa  ham  fuldkommedes 
Georg  Brandes'  Ord  om  den  store  Lidenskab,  der 
ingen  Tolerance  véd  af.  Her  er  GI  od  mod  Glød,  og 
man  kan  tænke  sig,  hvilket  Raseri  det  vakte  blandt 
Radikalismens  Pænemænd,  der  altid  var  de  første 
til  at  raabe  Ak  og  Ve,  naar  man  anvendte  de  Midler 
mod  dem,  som  de  selv  saa  uforknyt  anvendte  mod 
andre.  Dette  var  græsseligt!  Og  saa  af  denne  Mand, 
som  man  selv  havde  slaaet  op  og  udraabt  til  Natura- 
list af  første  Grad.  Nu  tog  man  alle  Insignierne  fra 
ham,  annullerede  alle  sine  Anvisninger  paa  Be- 
rømmelse og  søgte  at  bringe  den  „sikre  Stilling"  i 
snarest  mulig  Forglemmelse.  Nu  var  Forfatteren  en 
ijantet  Konfirmand,  der  strittede  rundt  med  Pinse- 
lillier  i  Hænderne.  Man  søgte  efter  gammel  Skik  at 
„gøre  ham  til  Grin",  siden  der  ikke  var  andet  Ud- 
komme med  ham ;  men  Latteren  var  meget  anstrængt, 
og  imens  fortsatte  Forfatteren  sine  Angreb  fra  Bog 
til  Bog. 

Jørgensens  Angreb  fremkaldte  dog  ogsaa  væg- 
tigere Protester.  Saaledes  fra  V.  Vedel,  der  an- 
meldte hans  Bog  i  „Tilskueren"  i  Form  af  et  Brev 
til  Forfatteren  („Tilskueren",  Februar  1896).  Han 
skriver  her: 

„Jeg  maa  protestere  mod,  at  De  dømmer  alle  os 
Ikke-Troende  efter  den  lille  Klike,  De  sigter  paa. 
De  véd  jo  godt,  at  der  rundt  i  Studerekamre  og 
praktiske  Forretninger  sidder  stilfærdige  Folk,  som 
intet  har  at  skaffe  med  det  lille  skraalende  og  stin- 
kende Selskab,  der  har  udtaget  sig  Patent  som  det 
moderne,    og    som    (herved    sigtes    til  de  stilfærdige 

Folk)  lever  alene  med  den  Stump  af  Forvisning, 
Livet  giver,  uden  derfor  i  nogen  særlig  Grad  at 
være  „Drankere  eller  Skørlevnere"  eller  have  Gift- 
kolben beredt.  De,  kære  Ven,  stiller  det  løsslupne 
Anarki  af  Drifter  og  Instinkter  op  som  det  „naturlige" 
Menneskes  konsekvente  Standpunkt;  men,  at  det 
lavere  menneskelige  i  os  tæmmes  og  tøjles,  for  at 
det  højere  menneskelige  i  os  kan  udvikle  sig  —  det 
er  ] o  noget,  der  daglig  sker  i  ethvert  kultiveret 
Menneske  ..." 

Naar  Jørgensen  har  angrebet,  hvad  han  kalder 
det  hedenske  Credo,  den  Paastand,  at  vi  skal  elske 
vort  Jeg,  have  vort  Jeg  til  Gud,  bemærker  Vedel 
dertil,  at  det  er  „fordi  vi  i  Modsætning  til  de  mate- 
rialistiske Naturalister  mer  og  mer  føle  os  som  Spiri- 
tualister -  saaledes  som  Kant  var  det.  Vi  tror 
ikke,  at  den  objektive  Virkelighed  om  os  er  saa 
paalideligt  „virkelig",  vi  har  tværtimod  Fornemmel- 
sen af,  at  det  er  en  „Fænomenverden",  som  udgør 
vort  Liv  -  at  det  til  Hobe  blot  er  Forestillinger 
og  Følelser  --  altsaa  „  Jeg"  altsammen.  For  saa  vidt 
er  vi  ikke  uden  Følelse  for  „det  transcendentale".  .  . 
Men,  her  bryder  Vedel  brat  af  og  siger,  at  længere 
kan  man  ikke  komme  ad  den  Vej.  At  faa  fat  paa 
Indholdet  i  dette  transcendentale  -  -  das  Ding  an 
sich  --  det  er  saa  umuligt  som  at  springe  over  sin 
Skygge.  „Derfor  spiller  vor  Spiritualisme  egentlig 
ingen  videre  Rolle  i  den  dagligdags  Praksis".  Der 
er  imidlertid,  synes  mig,  noget  irriterende  i  noget 
saadant  transcendentalt,  som  det  fra  ingen  Side  er 
muligt  at  naa.  Man  skulde  tro,  at  det  dog  en  Gang 
paa  en  eller  anden  Maade  maatte  komme  til  Aaben- 
baring. 

Maaske    har  Forfatteren    siden   ændret   sit   Syn 

herpaa.  I  hvert  Fald  er  med  denne  Svingning  bort 
fra  Materialismen  de  formelle  Betingelser  til  Stede 
for  en  Fornyelse  at  den  religiøse  Følelse,  Vejen  er 
aaben  ind  i  Mulighedernes  blaanende  Rige  og  hans 
Nikodemus-Passjar  viser,  at  han  famler  sig  frem  ad 
dets  ubanede  Stier.  Lignende  Tanker  glimter  frem 
i  et  Digt  som  Helge  Rodes:  „Jeg"  („Hvide  Blom- 
ster" Pag.  124).  Det  viser  sig,  at  i  det  Øjeblik  Jeget 
sættes  som  Midtpunkt,  gryr  ogsaa  Forestillingen  om 
et  stort  Verdensjeg  som  Frembringer  af  det  hele 
Verdensdigt,  som  den  rytmiske  Tonekunstner  i  Sfæ- 
rernes Harmoni".     Man  læse  f.  Eks.  dette  Sted: 

Aa,  nu  ser  jeg.     Nu  ser  jeg. 
Det  staar  skrevet  med  lidskrift 
langt,  langt  ude  i  det  sorte  Rum. 
Paa  den  anden  Side  af  den  sortj  Mur, 
der  stanser  vor  Tanke, 
med  Ildskrift: 
Jeo  ' 

Dette  Digt,  der  ved  sin  Fremkomst  blev  haanet 
paa  det  frygteligste,  er  vel  nok  som  poetisk  Præsta- 
tion uartikuleret  og  stammende;  men  det  er  psykolo- 
gisk interessant  ved  den  Tankebevægelse,  det  af- 
spejler, en  Tankebevægelse,  som  synes  fælles  for 
Tiden:  Tilbageslaget  fra  Materialismen. 

Den  sidste  Dag  i  1897  kunde  „Politiken"  med- 
dele, at  August  Strindberg  „var  gangen  i  Messe". 
Hans  „Inferno"  var  udkommet  og  Carl  Ewald,  der 
i  et  aabent  Brev  til  Strindberg  publicerede  Nyheden, 
gjorde  det  i  disse  Ord:  „Deres  Bog  er  for  mig  ikke 
Litteratur.     Den  er  en  Ulykke." 

Hr.  Ewald  saa  i  denne  Ulykke  en  Tilfældighed, 
„som  naar  Lynet  slaar  ned".  Han  saa  ikke  Loven 
bagved,    den  Lov,    at    alle   de,    der   havde   gennem- 

skuet  Naturalismens  redningsløse  Umulighed  som 
Verdensforklaring,  nødvendigt  maatte  vende  sig  mod 
Mvstiken,  hvad  enten  de  nu  søgte  den  hos  Katholi- 
<  ismen  eller  i  den  friere  protestantiske  eller  speku- 
lative Former  for  Religiøsitet.  Derfor  foregaar  det 
samme  Omslag  over  alt  hos  de  betydeligste  og  kraf- 
tigste bevægede  A  ander,  ikke  blot  her  i  Norden,  hvor 
det  lod  sig  forklare  som  en  af  mange  Nederdrægtighe- 
der, der  er  øvet  mod  Brandesianismen;  men  ogsaa  i 
Frankrig  f.  Eks  ,  hvor  man  dog  ikke  kan  regne  med 
denne  Faktor,  og  ofte  hos  Mænd,  som  vore  hjemlige 
radikale  paa  Litteraturomraadet  havde  erklæret  for  at 
høre  til  de  udvalgte  og  benaadede.  En  hel  Række  af 
ansete  Forfattere  som  Poul  Bourget,  Lemaitre, 
Barres,  Coppé  og  Huysmanns  have  erklæret  sig 
for  den  Opfattelse,  at  Kristendommen  er  den  eneste 
og  uundværlige  Betingelse  for,  at  der  kan  komme 
sundere  Tilstande.  En  kritisk  Skribent  af  Bang  som 
Doumic  viser  samme  Vej.  Derfor  tier  man  fra 
radikal  Side  ganske  om  ham.  Man  har  set,  at  Na- 
turalismen og  Ateismen  kun  bragte  Slaphed  og 
sædeligt  Forfald.  „Den  stolte  Gudløsheds  Ide,  den 
rene  Irreligiøsitet",  som  Dr.  E.  Brandes  hymnesyn- 
ger  i  Fortalen  til  Breve  fra  I.  P.  Jacobsen  Pag. 
LUI  formaar  ikke  længere  at  begejstre.  Trods  mod 
nogen  eller  noget,  man  ikke  tror  paa,  er  i  sig  selv 
en  Modsigelse;  det  er  kun,  saa  længe  man  endnu 
tvivler,  at  Fornægtelsen  faar  et  flatterende  Skær  af 
Helvedflammer. 

Hermed  skal  nu  slet  ikke  benægtes,  at  en  Del 
af  vore  yngre  Forfattere  endnu  følge  det  gamle 
Spor,  men  det  sker  uden  Begejstring  og  oftest  uden 
fæstnet  Livsanskuelse.  Det  er  for  dem  nærmest 
Vedtægt 

Brandes'  Genidyrkelse,  hans  Forkyndelse  af  den 
absolute  Individualisme  øver  endnu  sin  Tiltrækning 
paa  mange  unge.  Man  saa  ved  den  Fest,  hvor- 
med Brandes  den  3.  November  189G  fejredes  i  An- 
ledning af  25  Aarsdagen  for  sin  første  Forelæsning, 
at  han  endnu  ikke  savnede  Ildtilbedere.  Ved  den 
Lejlighed  udgav  „Studenterbladet"  et  Brandes-Nummer, 
hvor  en  Række,  mest  yngre,  Forfattere  kappedes  om 
at  prise  Georg  Brandes  som  „Befrieren".  Blandt  dem 
fandtes  saa  ansete  og  dygtige  Skribenter  som  Ludv. 
Holstein  og  Niels  Møller.  Men  mest  remarkabelt 
var  et  Hyldingsdigt  af  Hr.  Mylius-Erichsen, 
hvori  han  lovsynger  Georg  Brandes  som  „Tidens 
Messias",  som  „Gud".  Maaske  vil  Læseren  se  Stedet 
i  Sammenhæng;  jeg  anfører  derfor  de  to  mest  høj- 
stemte Vers: 

Jeg'  nød  Deres  Tales  flammende  Brand 
og  slugte  hvert  Minespil  Lun  grande  nøje; 
da  skabte  De,  klareste  Aand  i  vort  Land, 
Henrykkelsens  tindrende  Glans  i  mit  Øje ; 
da  syded  mit  Blod  under  Tindingens  Hud: 
De  er  ni  in,  De  er  Tidens  Messias,  er  Gud! 

—  Ja  I  kunde  sagtens,  I  <  (ennembrudsmænd, 
den  unge  Guds  unge  benaadede  Venner! 
Han  hæftede  Eder  Sværdet  ved  Lænd; 
men  vi  maatte  kæmpe  med  bare  Hænder. 
Gud  lade  sig  genføde  ung  nu  for  os, 
saa  skal  I  fornemme  vor  Sang  og  vor  Trods! 

Det  lille  Suk  i  første  Linie  af  det  sidst  anførte 
Vers  viser  dog,  at  Forfatteren  mener,  at  man  ikke 
længere  kan  blive  ved  at  leve  paa  „Gennembruddet", 
og  naar  han  i  Slutningen  af  Verset  antyder  Ønske- 
ligheden af  en  Genfødelse  for  Georg  Brandes,  saa 
træffer  netop,  hvad  mange  mener.    Men  helt  tydelig 

er  hans  Tanke  ikke.  Det  er  imidlertid  karakteristisk 
for  de  forandrede  Tider,  at  den  samme  Forfatter  otte 
Aar  efter  i  sine  „Strandingshistorieru  (1901)  netop  skal 
være  den,  der  giver  en  paa  én  Gang  respektfuld  og 
sympatetisk  Skildring  af  Vesterhavskystens  „hellige" 
Fiskere,  vistnok  den  mest  sympatetiske  Skil- 
dring af  dem,  der  foreligger  i  vor  Litteratur.  For- 
fatteren er  ikke  længere  irreligiøs  Fanatiker. 

Overhovedet  er  Nutidens  Ungdom  rummeligere, 
viderefavnende  i  sine  Sympatier  end  den  foregaaende 
Generation.  Det  snævre  Partiskhed,  som  Pressen  en 
lille  Menneskealder  igennem  ansaa  det  for  sin  Opgave 
at  indekcersere  sine  Læsere  i,  er  en  Uniform,  som 
ingen  nu  længere  vil  bære.  Og  overhovedet  er  Blikket 
bleven  opladt  for  den  ydmygende  Pressedemoralisation, 
vi  have  gennemgaaet. 

Allerede  i  1891  vovede  Dr.  V.  Pingel  at  udtale 
sig  frimodigt  herom  i  det  Opgør,  han  udgav  under 
Navn  af  „Et  politisk  Tilbageblik",  hvor  han  særligt 
beskæftiger  sig  med  den  Presse,  som  i  hvert  Fald 
udgiver  sig  for  at  tjene  Fremskridtets  Sag.  Han 
skriver  om  den:  „Naar  jeg  særlig  retter  Blikket  mod 
den  københavnske  og  københavniserede  saakaldte 
radikale  Presse  med  Hr.  Hørups  Blad  i  Spidsen,  saa 
er  det  ikke  blot  den  tilgrundliggende  Livsanskuelse, 
der  støder  mig  tilbage,  men  ogsaa  den  hele  Tone  og 
Virkemaade,  der  vækker  min  Uvillie.  Det  er  langt 
fra  min  Mening  at  forlange  fuld  objektiv  Sandhed 
og  upartisk  Retfærdighed  af  Bladene.  De  staa  jo 
nu  en  Gang  midt  i  Partikampen  og  maa  som  Parti- 
organer være  partiske  og  ensidige  og  til  en  vis  Grad 
ubillige;  ifølge  Sagens  Natur  er  de  Advokater,  ikke 
Dommere.  Men  der  gives  dog  en  Grænse,  som  en 
Journalistik  med  Ansvarsfølelse  og  Værdighedsfølelse 


211 

ikke  vil  overskride,  et  Spil  med  Digt  og  Sandhed, 
med  det,  som  er  sket,  og  det,  man  ønsker  var  sket, 
f-om  en  saadan  Journalistik  ikke  vil  nedlade  sig 
til  .  .  .  Men  naar  dertil  kommer  en  Brug  af  Re- 
klamen, som  vi  tidligere  ikke  have  kendt  Magen  til, 
en  Overlegenhed  og  Selvros,  der  idelig  minder  om 
det  tyske  Ordsprog:  „Konnen  wir  nicht  prahlen,  so 
sind  wir  arme  Leute",  et  Kammeratskab  til  gensidig 
Forherligelse,  som  søger  sin  Lige,  en  Ofren  paa 
Pjankens,  Sladderens  og  Grinets  Altre,  som  ikke 
helliges  ved  den  ædle  Hensigt  at  fange  Abonnenter 
for  enhver  Pris.  saa  danner  der  sig  et  saa  godt  Bil- 
lede af  en  dygtig,  men  samvittighedsløst  ledet  poli- 
tisk Industri,  at  der  behøves  en  i  Sandhed  barnlig 
Naivetet  for  at  tro  disse  Folks  Forsikring  om,  at  de 
ere  den  højeste  Oplysnings  og  den  ædle  Aandsfriheds 
Budbringere  og  Talsmænd.  Nej,  her  er  det  i  Sand- 
hed smaat  baade  med  Oplysning  ogAand  og  Frihed, 
men  fuldtop  er  der  med  Blændværk  og  Stil  og  Gøgl 
og  Magtbegær  og  Industri,  og,  for  saa  vidt  den 
radikale  københavnske  Bevægelse  vedkender  sig  et 
saadant  eller  saadanne  Organer  som  sande  Udtryk 
for  sit  Væsen,  saa  dømmer  den  sig  selv  uværdig  til 
at  gaa  i  Spidsen  for  Frihed  og  Fremskridt  her  i 
Landet." 

Den  Mand,  som  udtaler  disse  usminkede  Sand- 
heder, er  jo  ikke  nogen  med  Forholdene  ukendt,  ikke 
nogen  dømmesyg  Indremissjonær  eller  sortkjolet 
Præstemand,  det  er  den  radikale  Bevægelses  bedste 
og  nidkæreste  Fløjmand  i  den  første  Halvdel  af  Fir- 
serne og  samtidig  saa  omtrent  Hovedstadens  popu- 
læreste Taler,  den  Mand,  som  i  sin  Tid  gik  gennem 
Ild  og  Vand  for  at  samle  Navnene  sammen  paa 
Adressen    til    Georg  Brandes    ved    hans  Afrejse    til 

Berlin.  Ti  dette  var  Viktor  Pingels  Gærning  og  vilde 
vanskeligt  være  bleven  gjort  af  nogen  anden. 

Skulde  man  mene,  at  hans  Votum  er  for  strængt, 
saa  kan  man  jo  afhøre  andre  Vidner.  Der  er  nok! 
Man  læse  de  Udtalelser,  som  langt  senere  i  1899 
fremkom  fra  Indbyderne  til  det  paa  Grund  af  en 
ministeriel  Dumhed  opgivne  Koncertpalæmøde,  Mænd 
sum  Dr.  SchwanenlTugel,'  Dr.  Vilh.  Andersen, 
Prof.  Høffding,  Prof.  Gertz,  Dr.  Vald.  Vedel, 
og  man  vil  se,  de  er  stemte  nøjagtigt  i  samme  Ton- 
art. Lad  os  f.  Eks.  høre,  hvorledes  Vedel  udtaler 
sig  i  „Tilskuerenus  Junihefte: 

„Først  og  fremmest,"  hedder  det  her,  „er  det 
vor  toneangivende  Presses  Spekulation  i  Pjattet,  som 
alle  fornuftige  Mennesker  burde  være  enige  om  at 
skamme  sig  over.  Den  nymodens  Journalistik 
har  fundet  sin  Regning  i  at  dyrke  Smaa- 
sladderen,  Pjanket,  Gøglet  op  til  sit  Publikums? 
Hovedinteresse,  og  den  ene  Avis  har  i  dagligt  Kap- 
løb overbudt  den  anden  i  at  frivolisere  sine  Bys- 
børn .  .  .  Pressen  staar  lavere  end  sit  Publikum  og 
trækker  det  nedad  .  .  .  Bladene  leve  til  Dels  af  at 
stupidisere  og  fanatisere  deres  Læsere." 

I  samme  Retning  gik  Udtalelserne  fra  de  andre 
Protestanter:  „Frafald  vil  der  maaske  blive  raabt 
imod  mig,"  siger  Dr.  Schwanenflugel.  „Frafald 
fra  hvad?  Der  er  jo  intet.  Man  kan  dog  ikke  i 
Længden  leve  paa  den  blotte  Negativisme  .  .  .  Og; 
„Politiken "s  eller  dens  Mænds  Standpunkt  overfor 
sædelige  Begreber!  Nej,  det  kan  og  vil  man  dog 
ikke  taale  i  Længden"  („Vort  Land"  18.  Maj  1S99). 
Og  Dr.  Vilh-.  Andersen  udtaler,  at  Dr.  E.  Brandes' 
litterære  Retning,  saaledes  som  den  har  fundet  sit 
Udtryk    i    hans   Kritiker  i    „Politiken"     og    i    hans 

senere  Bøger  evident  for  alle  er  fallit.  („Vort  Land" 
17.  Maj  3899).  Denne  Dom  gælder  i  første  Linie 
den  Journalistik,  der  er  blevet  Frugten  af  Halv- 
fjersernes  Gennembrud,  som  er  dens  Repræsentation 
overfor  de  bredere  Lag. 

Naar  disse  Udtalelser  væsentlig  skriver  sig  fra 
Mænd,  der  har  gjort  Halvfjersernes  Bevægelse  med, 
saa  kom  der  i  Pjeceform  Udtalelser  fra  Mænd  fra 
forskellige  Lejre,  der  i  endnu  stærkere  Ord  dømte 
den  sædelige  Slaphed  og  Ryggesløshed.  Saaledes  i 
Pastor  A.  Schacks:  „Kunsten  i  Brutalitetens  Tjene- 
ste", en  Appel  til  den  offentlige  Mening  i  Anledning 
af  Yvette  Guilberts  Optræden  i  Koncertpalæet,  K. 
G.  Brøndsteds:  „Bladet  fra  Munden",  Alfr.  Ip- 
sens: „Dr.  E.  Brandes  og  „Politikken",  aabent  Brev 
til  „Politikken"s  Læsere",  i  Cand  theol.  Hassel- 
balchs „Det  skinbarlige  Djævleri  i  „Politikken"  og 
Dr.  Goldschmidts:  „Erotiken  i  „Politikken".  Paa 
det  rent  sædelige  Omraade  mødes  Kristne  og  Ikke- 
Kristne  i  den  bedste  Forstaaelse  i  deres  Dom  over 
Løssluppenheden  i  den  radikale  Presse.  Saaledes 
tager  Værdierne  sig  ud,  naar  de  bliver  udmøntede  i 
Dagliglivets  Smaamønt  til  Cirkulation  blandt  Publi- 
kum. Den  højeste  Oplysning  er  løbet  ud  i  Pjat  og 
Gøgl,  derom  synes  der  Enstemmighed  mellem  de 
virkeligt  dannede,  der  ikke  er  „Aktionærer"  i  Kliken. 

Og,  hvad  svarede  den  højeste  Oplysning  paa 
disse  Anklager?  Den  svarede  dels  med  at  tildænge 
sine  Anklagere  med  en  Regn  af  Uartigheder  og 
Skældsord,  dels  med  at  sigte  dem  for  —  Brødnid! 
Det  sidste  syntes  et  Udslag  af  fuldstændig  Begrebs- 
forvirring. Man  tænke  sig  Prof.  Høffding,  Prof. 
Gertz,  Prof.  la  Cour,  Pastor  M.  Pontoppidan 
osv.  af  Brødnid  protesterende  mod  Aanden  og  Tonen 

i  et  Blad.  Disse  Folk,  som  selv  ingen  Bladvirksom- 
hed driver!  Naturligvis  gjaldt  disse  Protester,  der 
gentoges  rundt  om  i  hele  Norden,  for  en  stor  Del  i  den 
demokratiske  Pi  esse,  ikke  Georg  Brandes  personlig. 
Ingenlunde.  Han  havde  sikkert  adskillige  Menings- 
fæller og  mange  Beundrere  blandt  de  protesterende. 
Den  gjaldt  det  Blad  og  den  Klike,  der  havde  popu- 
lariseret hans  Idéer  og  ført  hans  Sag  saa  slet  og 
med  saa  uværdige  Midler.  Men  skal  Georg  Brandes 
for  Alvor  betragtes  som  „Føreren",  hvor  kan  det 
da  undgaas,  at  en  Del  af  Dadlen  for  denne  Presse- 
Demoralisation  føres  tilbage  til  ham  som  den,  der 
kunde  og  burde  have  dæmmet  op  for  Uvæsenet? 
Spørger  man  nu,  hvorledes  Georg  Brandes  vel  har 
stillet  sig  til  det  skildrede  Omslag  i  Tænkningen  og 
Følelseslivet,  saa  maa  der  desværre  svares,  at  han 
vistnok  staar  temmelig  uforstaaende  deroverfor.  Som 
den  standhaftige  Tinsoldat  er  han  bleven  staaende 
paa  Halvfjerdsernes  naivt-radikale  Standpunkt  (det 
sekstenaarige),  og  da  han  for  nylig  udtalte  sig  for 
en  større  Forsamling  i  Sorø,  var  det  „den  frie 
Tankes a  gamle  Fyrrepind  han  søgte  at  tænde  som 
Brandfakkel  paany.  Men  den  er  brændt  ud  og  lader 
sig  ikke  tænde  igen.  „Den  frie  Tankeu  var  for  mange 
i  Halvfjerserne  et  Feltraab,  hvormed  man  rørte  op  i 
Aanderne,  vakte  dem  til  Selvtænkning,  til  Prøvelse, 
sprængte  de  hæmmende  Baand,  der  vilde  hindre  dem 
i  fri  Selvudfoldning,  den  var  en  Protest  mod  blot 
Vanemagt;  men  nogen  Livssol  kan  den  aldrig  blive. 
Frihed  er  en  Betingelse  for  Udviklingen ;  men  et  Vil  - 
kaar  bliver  aldrig  et  Maal,  og  denne  Forveksling  af 
Maal  og  Middel  er  en  af  vor  Tids  skæbnesvangreste 
Fejltagelser  og  absolut  den  skæbnesvangreste  i  Georg 
Brandes'  Liv.    Det  er  den,  som  har  skilt  saa  mange 


•2  IT) 

af  de  frieste  og  fineste  Aander  fra  ham.  Man  maa 
ønske,  at  det  maa  lykkes  ham  at  overvinde  den,  og 
derigennem  naa  til  en  rigtigere  Vurdering  af  Livs- 
værdierne; men,  om  man  tør  haabe  det,  er  et  andet 
Spørgsmaal.  Har  Brandes  i  visse  andre  Henseender 
vist  Smidighed  nok,  saa  har  han  her  ganske  manglet 
Perfektibilitet.  Hans  Udvikling  har  været  ført  i  en 
lige  Linie,  hvad  der  vilde  være  en  Ros,  om  blot 
ikke  Linien  var  ført  i  en  skæv  Retning. 

Der  er  yderligere  den  Vanskelighed  derved,  at 
Brandes,  om  han  virkelig  skulde  naa  at  blive  Gen- 
nembrudsmand  endnu  en  Gang  ud  til  dette  videre 
Syn,  vilde  blive  nødt  til  at  underkaste  sin  hele 
Produktion,  eller  dog  dens  største  Del,  om  ikke  en 
knusende  Fordømmelsesdom,  saa  dog  en  gennem- 
gribende Revision  i  Henseende  til  Grundanskuelse, 
Synsmaade  og  Dom.  Skønt  Brandes  har  betegnet 
sig  selv  som  den,  der  „favned  og  fatted  altu,  tør 
man  dog  maaske  næppe  vente  sig  dette.  Det  vilde 
indenfor  hans  Produktion  være  det  vidunderlige. 

Og  dog  skulde  man  tro,  at  han,  der  har  gjort 
Nietzsches  Ord  om  den  d}^be  Midnatsstund,  der  er 
dybere  end  Dagen  tænkte,  til  sine,  ogsaa  skulde 
kunne  forstaa,  at  Mennesker  i  denne  dybe  Midnat, 
i  dette  uigennemtrængelige  Mulen,  der  indhyller  vort 
Liv  og  vor  Tænkning,  gav  sig  ud  paa  Nikodemus- 
Besøg  for  at  høre,  om  ikke  der  skulde  være  en 
Guddomsstemme,  der  i  Stilheden  taler  til  os.  Hvor- 
for vil  han  i  Kristendommen  kun  se  Barbariet, 
Ufuldkommenheden,  Fejlgrebene?  Hvorfor  skal  han 
bestandig  som  Saulus  fra  Tarsus  forfølger  Nazaræeren 
med  Ild  og  Sværd?  Han,  som  dog  i  1900  Aar  var 
vor  Stammes  Leder  og  Trøster,  gennem  Middel- 
alderens    mørke    Nat    og    gennem    Forfaldstidernes 

fcrøstløse  Tomhed?  —  Det  elektriske  Lys  udslukker 
ikke  Stjernernes  Glans.  Videnskabens  Lys  er  en  Fyrre- 
spaan,"  der  ikke  oplyser  Tilværelsens  uhyre  Afgrunde, 
dens  triste  Meningsløshed.  Hvad  om  Jesus  af  Naza- 
retli  endnu  en  Gang  blev  Verdens  Lys? 


Rettelser  og  Bemærkninger  til  første  Del. 


Del  er  uundgaaeligt,  al  der  i  et  Værk  stim  delle,  der 
behandler  saa  stor!  og  mangesidig)  el  Stof  —  dertil  el  Stof, 
som  ikke  tidligere  har  værel  behandle!  i  samle!  Form 
ma'a  indløbe  enkelte  Pejl.  Del  er  en  Selvfølge,  a!  Forfatteren 
er  taknemlig  for  enhver  Rettelse  af  saadanne.  Jeg  vilde 
derfor  have  være!  Professor  Georg  Brandes  taknemmelig, 
om  han  i  Stede!  for  sin  løs!  udkastede  Bemærkning  om, 
at  første  Del  af  min  Bog  vrimler  af  „usande  Paastande  og 
forbavsende  Taabeligheder"  (en  Paastand,  som  ingen  kan 
rollere),  vilde  have  tage!  sig  over  al  paavise  dem.  el 
Arbejde,  *\rr  næppe  kunde  have  være!  uoverkommeligt,  for 
saa  vid!  han  ved  sin  flotte  Paastand  sigter  til  ren!  faktiske 
Fejl,  noge!  hans  Ytring  giver  Anledning  l  il  at  tro.  De! 
Eksempel,  han  nævner  (min  Omtale  af  han-  Doktordisputats) 
er  i  saa  Henseende  lide!  fyldestgørende.  Jeg  har  jo  ikke 
sag!  ånde!  om  denne  Begivenhed,  end  al  Brandes' Optræden 
ved  Disputatsen  vakle  Forargelse  hus  mange,  noget,  som 
siden  er  Ideven  bekræfte!  fra  anden  Side:  men  jeg  bemær- 
kede udtrykkeligt,  al  jeg  ikke  lægger  Væg!  derpaa,  fordi  Stem- 
ningen i  visse  Kredse  dengang  var  ugunstig  mod  Brandes. 
Hvor  vid!  hans  Fremtræden  ved  den  omhandlede  Lejlighed  har 
virke!  sympatetisk  eller  ikke  paa  andre,  kan  han  absolu!  ikke 
have  nogen  Mening  om  selv.  Naar  jeg  har  nævn!  dette,  er 
det,  fordi  det  er  den  første  Dønning  af  det  brandesske  Hore, 
som  overhovedet  naaede  lil  mig.  Denne  lille  Fortælling,  der 
kun  optager  et  Par  Linier  af  min  Bog,  kan  ikke  tjene  som 
Eksempel    hverken    paa     ..usande    Paastande"    eller    „forbav- 

sende  Taabeligheder",  som  jeg  herved  remitterer  Professor 
Brandes  med  Anmodning  om  et  nyt,  helst  bedre  Eksempel. 

Om  Dr.  Poul  Levins  Anmeldelse  i  „Politikken"  kan  jeg 
lalle  mig  kort.  Den  var  -  <lel  siger  sig  selv  bestil! 
Arbejde  og,  som  rimeligt  var,  afpasset  efter  Bestillerens 
Ønske. 

Kor  Resten  skal  jeg  af  indløbne  Rettelser  notere  følgende: 

Pag.  26.  Harald  Poulsen  er  lier  nævnt  som  nuværende 
HøjesteretsscMjf/'ører;  skal  være  Højesteretsassessor. 

Pag.  34.  Naar  Prof.  C  F.  Sibbern  her  nævnes  som 
den  Mand,  hvem  Brandes  ved  sil  Jubilæum  (Koncertpalæ- 
festen)  mindedes  medTak,  er  del  urigtigt.  Del  var  i  Virke- 
ligheden lians  Son.  cand.  mag.  Gabriel  Sibbern,  senere  Fattig- 
forstander, en  Mand.  der  kun  har  tagel  liden  Del  i  det 
offentlige  Liv,  men  som  i  sine  unge  Aar  var  Medlem  af 
„Intelligensens  Aroma-,  og  som  sidst  i  Tredserne  gennem- 
læste Brandes'  Manuskripter  for  ham. 

Denne  Rettelse  er  del  eneste  positive  Udbytte,  jeg  har 
haft  af  Poul   Levins  „Anmeldelse". 

Pay.  142.  Den.  der  anmeldte  „Emigrantlitteraturen"  i 
„Dagens  Nyheder"  under  Mærkel  Poul  Pr//,  var  [kkeRobert 
Watt,  men  Richard  Kauffmann,  der  oftere  benyttede  delle 
Mærke. 

Pag.  107.  Den  altfor  Qygtige  Notits,  som  her  er  givet 
om  „Litteraturselskabet",  der  dog  spillede  en  vis  Rolle  i  al 
Fald  i  Samtidens  Fantasi,  kan  jeg  nu  supplere  med  neden- 
staaende  udførligere  Oplysninger,  som  jeg  for  en  Del  Aar 
siden  i  en  anden  Anledning  indsamlede  hos  forskellige  af 
Deltagerne.  De  var  paa  del  Tidspunt,  da  Udgivelsen  af 
første  Bind  af  min  Bog  foregik,  midlertidigt  forsvundne; 
men.  da  der  saa  vidt  jeg  husker,  ikke  i  Litteraturen  fore- 
ligger nogen  mere  indgaaende  Skildring  af  delle  kortlevende 
Selskab,    har  jeg  ment    al    burde   medtage   dem   her. 

„Litteraturselskabet"  stiftedes  5.  Marts  IS72  som 
Følge  af  den  ved  Brandes"  Forelæsninger  i  Semestret  I  STI 
-  72  vakle  Bevægelse.  Til  det  konstituerende  Mode  havde 
der  indfundet  sig  henved  hundrede  Mennesker,  deriblandt 
Georg  Brandes,  H.  Drachmann.  1.  P.  Jacobsen,  Vilh.  Moller. 
F.  IAébenberg,  A.  C.  Larsen.  Otto  Borchsenius,  nuværende 
Dr.  Froznckel  og  en  Del  Studenter.  Desuden  nogle  ældre 
Mænd    i    praktiske    Livsstillinger.     Der    lortes    en    ret    livlig 

Forhandling  bl.  a.  med  Hensyn  lil  Foreningens  .Navn.  En 
ung  Mand  talte  voldsomt  imod  at  kalde  den  „Litteratur- 
selskabet". .Man  skulde  straks  aabenlyst  hejse  den  frie 
Tankes  Banner  og  udfordre  Filistrene.  Alligevel  blev  For- 
eningen døbi  „Litteraturselskabet",  og  der  indmeldtes  den 
første  Allen   henved   hundrede. 

„Litteraturselskabets"  Formaal  blev  udtrykl  saaledes. 
Det  ..skulde  virke  for  Anerkendelse  af  den  frie  Forskning 
som  højeste  Dommer  over,  hvad  <\w  er  sandl  og  usandt 
og  derved  tremme  rent  human  Oplysning  og  Dannelse" 
(Lovenes  £  li.  Del  kostede  ogsaa  en  livlig  Diskussjon  al 
taa  det  foreslaaede  Udtryk  ..den  frie  Tanke-  ombyttet  med 
Udtrykke!  den  frie  Forskning",  en  Ændring,  som  forsvaredes 
bl.  a.  at  Vilh.  Møller. 

Del  var  intet  mindre  end  en  Herkulesopgave,  Selskabel 
havde  sat  sig,  og  spørger  man  nu,  hvorledes  del  havde 
tænkl  sig  al  udføre  den.  saa  svarer  Lovene:  „ved  selv  al 
understøtte  Udgivelsen  at  passende  Skrider,  ved  selskabelige 
Sammenkomster  (Foredrag  og  Diskussjonsmøder)  saml  ved 
al  fremme  andre  Bestræbelser,  der  tjene  del  Formaal". 
i  Lovene.-  §2).  Hvad  Programmels  første  Punkt  angaar.  saa 
søgte  man  at  realisere  del  ved  Udgivelse  at  en  Række  Smaa- 
skrifter  at  rationalistisk  Art,  all  i  alt  lire:  Albert  Eeville: 
..Det  gamle  Testamentes  Profeter"  og  Djævelens  Historieu, 
samt  Svejtserrationalisten  Heinrich  J.tmtjs:  ..Hel  nye  Testa- 
mente og  Fremtidens  Kirke".  Endelig  udgav  man  en  Log: 
„Statsøkonomiens  Grundsætninger",  bearbejdet  efter  el  Skrift 
af  daværende  Cambridge  Professor  Fawcett.  Derimod  udgav 
Litteraturselskabet  intet  originall  Arbejde.  Helte  tog  sig  jo 
unægteligt  ud  som  Daaben  i  Havet  i  Forhold  lil  Selskabets 
Program.  Maaske  Selskabel  dog  ad  indirekte  Vej  (ved  ind- 
byrdes Undervisning)  øvede  større  Indflydelse.  Her  holdtes 
Foredrag   ved  Møderne  dog    viste    <\n'  sig  hos  de  fleste 

af  Selskabets  .Medlemmer  en  urokkelig  Lvillie  mod  al  holde 
Foredrag.  Blandt  dem.  <U>v  optraadte  som  Foredragsholdere, 
nævnes  Georg  Brinttics  og  L  P.  Jacobsen  (om  Darwinismen; 
Jacobsen  var  umulig  som  Foredragsholder,  hvad  han  selv 
var  den  første  til  at  indrømme).  Endvidere  holdtes  der 
Foredrag  at  Adolf  Hansen  om  Manfred.  .Mollerne  holdtes  i 
ken  gamle  Frimurerloge  og  Tonen  ved  Foreningens  Samnien- 
domster  betegnes  som  klubagtig,  ligefrem,  studenterforenings- 

agtig.  En  sjelden  Gang  holdtes  der  el  Gilde.  Til  Trods  For 
Poreningens  Skikkelighed  blev  den  dog  af  udenforstaaende 
igtel  med  en  vis  Forfærdelse  og  de  vildeste  Rygter  kom 
i  Omløb  og  fandl  Tiltro.  Del  hed  sig  saaledes,  al  en  be- 
kend! Litterat  var  posterel  ved  Døren  For  at  afkræve  de 
nye  Medlemmer  en  Erklæring  om,  al  di'  ikke  troede  paaGud. 

Pag.  188.  Verselinierne  er  naturligvis  ikke  lagl  i 
Munden  paa  den  brave  Kulnéff;  del  er  Runéberg  selv.  der 
siger  dem. 

Pag.  L89.  I  Anledning  af  mine  Oplysninger  om 
„Lolland-Falsters  Stiftstidende" s  Pseudonymer  bemærker  Hr. 
Prof.  Borchsenius  i  „Dannebrog",  at  „Forfatteren  kunde 
have  indhentel  paalidelige  Oplysninger  hos-endnu  levende 
Deltagere  i  Striden"  og  taler  om  del  mærkelige  i.  al  „de 
med  Urette  nævnede  Brevskrivere  ikke  har  nedlagt  Ind- 
sigelse". .Men.  naar  Prof.  Borchsenius  sidder  inde  med 
paalideligere  Oplysninger,  og  siger,  al  jeg  kunde  have  ind- 
hentel dem.  hvorfor  meddeler  han  dem  da  ikke  nu  bl.  a. 
lil  Oplysning  for  de  med  Urette  nævnede  Brevskrivere,  sum 
lian  siger  al  jeg   „revser". 

Jeg  har  indhentel  min  Viden  gennem  en  tidligere 
Redaktør  af  „Lollands-Falsters  Stiftstidende"  (den  daværende 
Redaktør  Jørgensen  er  jo  for  længsl  død).  Han  har  konfe- 
rerel  med  den  .Mand,  der  var  Bladets  Bogholder  paa  del 
omhandlede  Tidspunkl  (1872—73)  og  derefter  opgivet  mig 
Navnene,  saaledes  som  de  lindes  i  min  Bog.  Paa  gentagen 
Henvendelse  lil  ham  i  Anledning  af  „Dannebrog"s  Indvendinger 
fastholder  han  sine  Meddelelsers  Rigtighed,  Kun  er  han  ikke 
heil  sikker  paa,  om  del  var  en  William  Rasmussen,  <\^v 
skjulte  sii>-  under  Mærkel  I!.,  men  han  mener  det  fremdeles. 
Hvis  lir.  Borchsenius  Véd  bedre,  saa  lad  ham  komme  frem 
med  sin  Viden,  der  da  med  Glæde  skal  blive  bogført,  men 
indtil  da  antages  R.  al  være  .Mærke  for  en  William  Ras- 
mussen, der  naturligvis  ikke.  som  Borchsenius  synes  at  an- 
tage, er  identisk  med  vore  Dages  cand.  mag.  17///.  Rasmus- 
sen. EnNotits  af  delle  Indhold,  som  jeg  i  sin  Tid  tilstillede 
„Dannebrog",  blev  ikke  optage)  i  Bladet.  Naturligvis  er 
Spørgsmaalel  rel  underordnet,  men.  naar  Illadet  selv  lægger 
Vægt  paa  Sagen,  er  del  naturligt,  at  Undersøgelsen  bringes 
lil'  Ende  saa  vidt  mulige  og  jeg  opfordrer  Prof.  B.  til  at 
give  sil   Bidrag  hertil. 


Endelig  ska]  her  in  extenso  anføres  el  Brev,  som  jeg 
korl  efter  Udgivelsen  af  første  Bind  af  min  Bog  modtog  fra 
Prof.  J.  L.  Ussing.  Dét  indeholder,  som  man  vil  se.  paa 
Qere  Punkter  Korrektiver  lil  min  Skildring,  hvor  jeg  har 
fulgt  Brandes'  egen  Fremstilling.  Disse  Punkter  er  af  en 
særlig  kritisk  Natur,  fordi  de  igennem  Tiderne  have  været 
omdebatterede  og  have  faael  en  vis  polemisk  Betydning* 
Brevel   lyder  saaledes: 

Højtærede  lir.  Alfred  Ipsen! 

Jeg  har  nu  gennemlæst  Deres  Bog  om  G.  Brandes,  og 
gjort    det    med    Fornøjelse.     Dog    maa    jeg    i  illade    mig   al 
meddele  Dem  et  Pac  Kendsgerninger,  som  De  ikke  har  væref 
tilbørlig  underrettet  om. 

Først  med  Hensyn  lil  Brøchners  Begravelse.  Det  for- 
holder sig  ikke.  saaledes  Som  der  staar  Side  34,  al  Brandes 
skulde  have  talt  over  ham  osv.  Jeg  var  Student  sammen 
med  Brøchner  og  havde  altid  følt  mig  tiltalt  af  ham.  Dog 
kom  vi  forsi  i  nærmere  Forbindelse  med  hinanden,  efter  at 
han  var  bleven  min  Kollega.  Jeg  besøgte  ham  oftere  under 
hans  sidste  Sygdom,  og  Dagen  før  han  dode  sendte  han 
Bud  efter  mig.  Han  sagde  da.  al  han  vilde  ikke  begraves 
fra  nogen  Kirke,  men  spurgte,  om  ikke  jeg  som  Universi- 
tetets Rektor  knude  tillade,  al  han  blev  begravet  Ira  Uni- 
versitetet, enten  fra  Solennitetssalen  »dier  i  al  Fald  Ira. 
Auditoriet  Nr.  3,  og  saa  kunde  jeg  jo  sige  el  Par  Ord  om 
ham.  Jeg  maatte  desværre  svare,  al  jeg  ikke  havde  Myn- 
dighed lil  at  give  en  saadan  Tilladelse:  del  maatte  henstilles 
lil  Konsistorium,  og  der  var  ingen  Sandsynlighed  for,  al 
delle  vilde  o-jye  sit  Minde  dertil.  „Men",  tilføjede  jeg,  „De 
behøver  jo  ikke  at  begraves  fra  nogen  Kirke;  Begravelsen 
kan  jo  foregaa  fra  Kirkegaarden".  ...la",  sagde  han.  ..lad 
•  let  da  være  saaledes.  Og  skal  jeg  have  en  Præst,  lad  del 
saa  være  Evaldsen".  Ham  havde  han  gjort  Bekendtskab- 
med  i  de  sidste  Aar,  og  i  ham  havde  han  rundet  en  for- 
domsfri Mand.  Brandes  blev  aldeles  ikke  nævnt  i  denne, 
den  sidste  Samtale.  je<>  havde  med  min  Ven.  Jeg  meddelte 
Evaldsen  vor  Samtale.  Han  vilde  gerne  begrave  Brøchner, 
men- tilføjede,  al  i  saa  Fald  vilde  han  ogsaa  tale.  Betaget 
som  jeg  var  af  Situationen  spurgte  jeg  ham.  om  han  da 
ikke  tillod,  at  ogsaa  jeg  sagde  et  Par  Ord.  da  jeg  havde 
Opfattet    dette   som   Proehners  Ønske.    Dette  havde   han   intet 

imod,  hvis  Biskoppen  vilde  give  Lov  dertil.  Martensen  gav 
Tilladelsen  paa  den  Betingelse,  al  jeg  skulde  vise  Evaldsen 
Koncepten  lil  min  Tale. 

En  Del  Aar  senere  gav  Brandes  i  Tidsskriftel  „Norden" 
en  ganske  urigtig  Fremstilling  af  denne  Sag. 

Dernæst  tnaa  jeg  omtale  Forhandlingerne  om  Brandes' 
Ansættelse  ved  fJniversitetel  efter  Hauchs  Død,  som  De  Side 
I  tin  gengiver  efter  hans  egen  Fortælling  i  Bogen  om  Jul. 
Lange.  I  Vintermaanederne  1871  —  72  opholdt  jeg  mig  i 
Rom.  Da  Hauch  kom  derned,  jeg  tror  i  Begyndelsen  af 
December,  besøgte  jeg  ham  oftere,  og  en  Gang,  da  vi  talte 
om  Universitetsforholdene,  overraskede  han  mig  ved  al  sige: 
„De  kan  tro,  del  er  mig  en  Sorg  al  se.  al  jeg  sandsynligvis 
faar  en  Eftermand,  som  vil  nedbryde  all.  hvad  jeg  har  søgt 
at  bygge  op".  Jeg  kan  derfor  umulig!  tro,  al  han  kan  have 
„opfordret"  Brandes  lil  al  søge  Pladsen.  Jeg  betvivler 
aldeles  ikke.  al  han  el  Par  Maaneder  senere,  da  han  laa 
paa  sil  Yderste,  har  afgive!  (eller  underskrevet.)  den  Side 
162  aftrykte  Erklæring;  han  blev  stærkl  paavirkel  al'  sin 
Hustru,  der  satte  Brandes  overordentlig  højt;  men,  at  han 
skulde  have  tagel    Initiativet   i  denne  Sag,  er  en  Umulighed. 

I  de  Ord  al'  Brandes,  *\v\-  anføres  Side  160,  omtales 
den  Rolle,  Prof.  C.  IT.  Smith  spillede  ved  denne  Lejlighed, 
paa  en  ganske  urigtig  Maade,  hvorved  ogsaa  denne  Hæders- 
mand, el  af  de  selvstændigste  og  hæderligste  Mennesker,  jeg 
har  kendt,  omtales  ganske  uforsvarligt.  Hans  Daller.  Fru 
Prip1),  har  i  „Nationaltidende"  for  12.  April  1899  givet  en 
Fremstilling  al'  Sagen,  der  er  fuldstændig  korrekt.  Smith 
handlede  ikke  som  en  Ven  al'  Ploug  og  mødte  ikke  paa 
Forelæsningerne  for  al  give  Rapport  over  dem.  Han  kom 
der,  fordi  han  vilde  kere  noget  al'  dem:  han  arbejdede  selv 
paa  en  russisk  Litteraturhistorie.  Og  hans  Erklæring  blev 
afgivel  paa  Embeds  Vegne,  da  han  som  Medlem  al'  del 
filosofiske  Fakultel  var  nødl  lil  al  udtale  sig.  lian  var  den 
sidste  al'  Fakultetets  Medlemmer,  der  ytrede  sig  under  den 
skriftlige  Cirkulation;  ingen  al'  de  andre  vidste  det  mindste 
om  Forelæsningerne;  men  Smiths  Erklæring  havde  den  Virk- 
ning,   at    Fakultetet    ment« .    Spørgsmaalets  Afgørelse    burde 


')  Fru  Anna  Prips  Artikel   indeholder  i  Virkeligheden  intet 
af  Betydning  ud  over,  hvad  der  her  er  meddelt. 

udsættes  lil  Korelæsningen  var  til  Ende,  og  denne  Beslut- 
ning tiltraadtes  af  Konsistorium  (se  Universitetets  Aarbog 
L880  Side   i  108). 

Deres  hengivne 

./.  L.  Ussing. 
Jeg  har  siden  fundet  el  af  disse  Punktér,  Spørgsmaalet 
om  Hauchs  Stilling  til  Brandes' Ansættelse  berørl  i  „Nær  og 
FJKTii",  der  søger  Forklaringen  af  Modsigelsen  i  en  Kollision 
mellem  Pligl  og  Tilbøjelighed.  Hauch  kan  have  fundet,  at 
det  var  hans  Pligl  at  anbefale  Brandes  til  den  æstetiske 
Lærepost  ved  Universitetel  i  fordi  han  erkendte,  al  han  var 
den  dygtigste),  uagtel  han  maatte  beklage  hans  Ansættelse 
(da  han  l'andi   hans  Lærdomme  fordærvelige). 


Bemærkninger  til  anden  Del. 

Ved  Udarbejdelsen  af  denne  Del  har  el  Par  Brevsam- 
linger af  Brandes  lil  nu  afdøde  Personer  været  stillet  til 
min  Disposition.  Hvor  meget  af  Interesse  de  end  indeholdt, 
har  jeg  dog  ikke  fundet  del  passende  al  benytte  dem  uden 
Id  i  al  Almindelighed  al  kontrollere  mine  Indtryks  Rigtighed 
eller  lil  al  hente  faktiske  Oplysninger  fra.  Kun  paa  et  Par 
Steder  har  jeg  benytte!  el  ganske  kort  Uddrag  af  Breve  til 
Drewsen,  der  kastede  Kys  over  Brandes"  litterære  Slillmn'  i 
en  given  Situation,  og  paa  el  andel  el  Par  ganske  smaa 
Ekstrakter  af  Brandes'  Breve  lil  Kaalund,  iler  var  nødven- 
dige for  Porstaaelsen  af  Kaalunds  Drev.  Den  lille  Episode 
er  jo  al'  den   uskyldigste  Art. 

Kor  Resten  er  jeg  under  Korrekturlæsningen  paa  andel 
Bind  bleven  gjort  opmærksom  paa  nogle  smaa  Unøjagtig- 
heder, som  der  ikke  var  Tid  lil  al  rette,  og  som  jeg  derfor 
anfører  her. 

Pag.    li.     K.  F.  Molbech,  læs  Chr.  K.  F.  Molbech. 

Pag.  17.  Ploug  hed  Parmo  Carl  Ploug,  ikke  C.  P. 
Ploug.  Del  sidste  er  en  Opfindelse  af  Fr.  Barfod  i  ..Dansk: 
Rigsdagskalender",  hvorfra  den  er  vandret  over  i  alle  mulige 
Leksika. 

Pag.  83.  Jeg  har  dog  vistnok  rost  Brandes'  Upartisk- 
hed i   Bogen  Berlin  i   for  høje  Toner.    Hvad   han  skriver 

om  Hofpræsl  Stocker,  er  saaledes  ganske  uden  Forstaaelse 
af  Manden.  Biskop  Fr.  Nielsens  lille  skrin  om  „Hofpræsi 
Stocker  og  den  kristelig-sociale  Bevægelse  i  Berlin"  (Smaa- 
skrifter  lil  Oplysning  for  Kristne  L886)  yder  el  godl  Korrek- 
tiv. -Med  Rette  siger  FV.  Nielsen  her  (Pag.  21),  al  Brandes 
lil  sin  Fremstilling  af  den  stockerske  Bevægelse  har  brugt 
i  øjsl  plumrede  Kilder.  Naar  han  saaledes  skriver,  al  „Tu- 
sinder have  udmeldl  sig  af  Statskirken  for  hvert  li.  der 
indmeldte  sig  i  det  kristelig-sociale  Parti"  (Berlin  s.  i.  Rigs- 
hovedstad  Pag.  I  £9)  er  det  urigtigt.  Tallet  af  de  udtraadte 
udgjorde  for  hele  Prøjsens  Vedkommende  i  1878  kun  5—  600 
og  i  Masseudtrædelsens  Dage  talte  det  kristelige  Arbejder- 
parti allerede  over  1000  Medlemmer. 

Pag.  103.  I  Verset  staar  ved  en  Trykfejl  Moder  for 
Modet. 

Pag.  121.  Da  jeg  har  forudsat,  al  Brandes'  Spydig- 
heder om  de  Folk,  der  med  del  fyldte  halve  Aarhundrede 
optræde  sum  Moralens  Forsvarere,  var  møntede  paa  Bj. 
Bjørnson,  skylder  jeg  at  oplyse,  al  jeg  er  bleven  gjort  op- 
mærksom paa..  al  Drewsen  ansaa  dem  for  møntede  paa  sig. 
Drewsen  var  den  Gang  i  den  angivne  Alder  (55).  Hvis  delle 
er  rigtigt,  og  der  er  noget  i  Drewsens  Svar,  >\w  taler  stærkt 
for  denne  Formodning  (se  Pag.  124  de  stærke  Beklagelser 
over  det  personlige  i  Brandes'  Artikel),  saa  kastes  der 
unægtelig  -  særlig  naar  man  betænker  det  mere  personlige 
Venskabsforhold  mellem  Sagens  Parter  —  et  helt  nyl  og 
ret   uhyggeligt  Lys  over  den  paagældende  Ytring  af  Brandes. 

Pag.  188.  Grundtanken  i  Studiet  om  Hotspur  er  ikke 
hentel   fra  St.   Beuve,  men  fra   Taine. 

Med  Afslutningen  af  dette  Bind  er  den  historiske  Over- 
sigt afsluttet.  De  to  foreliggende  Bind  skulde  give  et  Over- 
blik over  (\rw  Kamp,  som  i  de  sidste  treAartier  har  staaet 
om  Georg  Brandes  og  lians  Anskuelser.  Forsi  fiedie  Bind 
vil  bringe  den  egentlige  Skildring  af  Georg  Brandes  selv. 


GEORG  BRANDES 


En  Bog  om  Ret  og  Uret. 


Bidrag  til  dansk  Aandslivs  Historie  i  de  sidste 
Decennier  af  det  19de  Aarhundrede. 


Af 


Alfr.  Ipsen. 


KØBENHAVN 
OLAF  O.  BARFOD  &  CO.S  FORLAG 

P.  M.  Kellers  Bogtrykkeri. 

1903. 


III. 


GEORG  BRANDES'  BETYDNING  FOR 
DANSK  AANDSLIV. 


Man  kan  ikke  være  virkelig- 
Digter,  naar  man  er  konservativ. 
Georg  Brandes,  passim. 

De  dybeste  poetiske  Gemytter 
kar  ofte  været  paa  Konserva- 
tismens Side,  skriver  Vald  A'edel 
i  „Tilskueron"  1902. 

Mellem  disse  tvende  Udtal- 
elser ligger  en  Generations  Op- 
levelser og  Erfaringer. 


Stilen. 

Le  style  &est  Vhomme  mérne,  har  Buffon  sagt,  og 
_-/  skont  jeg  erindrer  Brandes'  Bemærkning  om,  at 
denne  Sætning  aldrig  er  citeret  oftere  end  af  dem, 
der  hverken  ere  Mænd  eller  have  Stil,  saa  vover  jeg 
dog  med  Fare  baade  for  min  Mandom  og  min  Stil 
at  anbringe  den  her.  Den  udtrykker  nemlig  saa  kort 
som  muligt  det  moderne  Stilideal,  Stilen  ikke  som 
vilkaarlig  Forskrift,  men  som  kunstnerisk  udarbejdet 
Udtryk  for  den  aandelige  Personlighed. 

Skønt  Doren  dermed  er  slaaet  aaben  paa  vid 
Gab,  ønsker  jeg  dog  straks  ved  Indgangen  til  denne 
Undersøgelse  at  gøre  den  udtrykkelige  Tilføjelse,  at 
jeg  tager  Ordet  Stil  i  videste  Forstand. 

Der  gives  nemlig,  selv  med  Buffon  som  For- 
udsætning, et  dobbelt  Begreb  af  Stil,  eller  dog  tvende 
tydelige  Nuancer  i  Opfattelse. 

Det  ene,  man  kan  maaske  betegne  det  som  det 
franske,  tænker  ved  Stil  nærmest  paa  det  fuldt  gennem- 
arbejdede Sprog,  det  Sprog,  der  til  mindste  Detalje 
er  et  nøjagtigt  Udtryk  for  Tanken  og  som  et  fint 
slebet  Spejl  gengiver  den  svageste  Krusning  i  For- 
fatterens Følelse. 

Men  —    det   undgaar   ikke   vor   Opmærksomhed 

at  der  blandt  Forfatternes  store  Skare  findes  nogle, 
og  det  ofte  de  betydeligste  og  personligt  ejendomme- 
ligste, der  ingenlunde,  eller  kun  meget  sjældent  naa 
at  forme  Sproget  til  et  saadant  gennemsigtigt  Medium 
for  deres  Tanke.  Der  er  nogle  af  Verdenslitteraturens 
storste,  til  hvis  fremtrædende  Karaktermærker  hører 
en  vis  Stilloshed,  en  Mangel  paa  Beherskelse  af  For- 
men, deres  Værker  bære  tydeligt  Præget  af  Undfan- 
gelsens Smerte,  man  ser  dem  i  deres  Værker  i  Kamp 
med  Sproget  uden  at  det  altid  lykkes  dem  at  gaa 
ud  af  denne  Kamp  som  Sejrherrer.  Det  Aandsindhold, 
som  du  skal  udtrykke,  er  saa  stort,  saa  gærende,  saa 
nyt,  at  de  kun  formaa  at  vække  en  Anelse  derom, 
men  ingenlunde  at  bringe  det  paa  Papiret  i  klar  og 
færdig  Form.  Det  er  som  oftest  Aander  af  en  pro- 
fetisk Art,  Drømmere  eller  Seere,  der  leve  i  en  højere 
Ideernes  Sfære,  og  som  derfor  ikke  formaa  at  samle 
deres  Opmærksomhed  om  den  Kamp  med  Sprogets 
Detaljer,  med  SætningsbjTgning  og  Periodernes  Ord- 
ning, hvoraf  lrypppigt  hos  mindre  og  mindre  rige 
Aander  den  fuldendte  Stil  bliver  Frugten.  Det  er 
ikke  vanskeligt  at  nævne  Eksempler  paa  saadanne. 
For  ikke  at  gaa  udenfor  vore  hjemlige  Enemærker, 
kan  vi  straks  pege  paa  Grundtvig.  Hvor  lidt  Stil 
i  Ordets  snævrere  Forstand  besidder  han  i  Sammen- 
ligning med  mange  langt  beskednere  Aander,  der 
have  haft  lettere  ved  at  udmønte  deres  aandelige 
Værdier,  fordi  de  var  saa  langt  ringere.  Man  véd, 
hvilke  digteriske  Urryrer  af  Formløshed  Grundtvig 
har  frembragt,  hvilke  Ørkner  af  uoverskuelige  Sæt- 
ninger han  har  skabt,  hvor  han  ofte  kan  fortabe  sig 
i  det  dunkle  eller  behage  sig  i  det  platte.  Enkelte 
af  hans  Værker  er  rent  ulæselige,  om  andre  gælder 
det  samme   for   store  Deles  Vedkommende.     Overfor 


næsten  alle  hans  Værker  vil  en  formel  Stilkritik 
have  væsentlige  og  berettigede  Indvendinger.  Og 
endda  er  Grundtvig  utvivlsomt  en  Skribent  af  Rang, 
paa  Salmedigtningens  Omraade  af  første  Rang,  og 
han  har  sin  Stil  for  sig,  saa  sikkert  som  Runestenene 
have  deres.  Men,  hvis  han  naar  det  fuldendte,  saa 
er  det  langt  mere  i  Kraft  af  Instinkt  end  som  Følge 
af  bevidst  Kunst  og  Stilberegning.  Skønheden  hos 
ham  er  da  af  egen  vild  og  fri  Art.  der  har  sin  sær- 
egne Sødme  ved  at  være  vokset  og  modnet  i  Frihed. 

Eller  tag  Norges  store  Digterprofet  Henrik 
AVer  geland,  saa  gælder  det  samme  om  ham.  Hvem 
har  frembragt  saadanne  Misfostre  af  ravende  og  rang- 
lende Ord?  Stundom  bliver  hans  digteriske  Tale 
uartikulerede  Skrig,  stundom  skummer  den  afsted 
som  en  Fos  i  aandeløs  Hast,  forsmaaende  Rytmens 
og  Tankens  Love.  Mange  af  hans  Digte  er  ulæselige, 
Ord,  Lyd,  Bulder.  Men  hvilke  Solpletter  af  fuldt- 
belyst  og  farverig  Skønhed  aabnes  der  saa  ikke 
pludselig  Indblik  til.  Og,  da  er  det,  som  om  disse  pludse- 
lige Fjærnsyn  fa  ar  en  dybere  Betydning,  en  rigere  Skøn- 
hed just  ved  den  ørkenagtige  Vildhed,  der  omgiver  dem. 

Eller  man  tænke  paa  Englands  store  Profet 
John  Ruskin,  en  Sprogmester  af  Guds  Naade, 
men  paa  tværs  af  alle  de  Regler  og  Love,  i  Kraft 
af  hvilke  de  fleste  Skribenter  arbejde  sig  frem  til 
Stil.  Hans  Perioder  er  ofte  som  voldsomme  Erup- 
tioner  af  et  vulkansk  Indre.  I  en  af  hans  Bøger, 
og  det  i  en  af  dem,  der  roses  som  de  bedste,  findes 
der  en  Sætning  paa  255  Ord  uden  en  eneste  Pavse. 
Ingen  menneskelig  Lunge  formaar  at  magte  en  saa- 
dan  Periode,  selv  Øjet  forvilder  sig  i  en  saadan 
Labyrinth,  saa  at  endog  den  opmærksomste  og  vel- 
villigste   Læser    bliver  lammet   og   bedøvet   over   en 

saadan  rivende  Ordstrøm,  og  selv  hans  ivrigste  Be- 
undrere maa  indrømme,  at  som  engelsk  Prosa  er 
den  umulig. 

Hos  Forfattere  som  disse  bliver  selve  Stilløsheden 
en  Del  af  deres  Stil.  Den  er  maaske  ikke  en  Skøn- 
hed mere  i  deres  Værker,  men  den  er  en  Betingelse 
for  den,  uadskillelig  sammenknyttet  med  den  som 
et  Udslag  af  en  gigantisk  og  storstilet  Personlighed, 
en  uskolet  og  utæmmmet  Kraft. 

Med  disse  Litteraturens  store  Stilløse  har  Georg 
Brandes  meget  lidt  til  fælles.  Hans  Stilideal  og  hans 
Stilkunst  er  den  franske  Skoles,  hvis  Fuldkommenhed 
beror  paa  Orden,  Klarhed  og  Gennemsigtighed. 

Han  behøver  ikke  derfor  nødvendigvis  at  være 
mindre;  vi  anser  det  kun  for  rigtigt  straks  at  fast- 
slaa,  at  han  er  anderledes,  at  han  hører  til  en  anden 
Klasse  af  Aander. 

Saa  bevidst  en  Forfatter  er  Brandes,  saa  klar 
over  sin  egen  Arbejdsmetode  og  sit  eget  Stilideal, 
at  han  paa  mangfoldige  Steder  har  udtalt  sig  derom 
fuldstændigt  rigtigt. 

I  det  Skrift,  han  udgav  til  den  i  Tyskland  ned- 
satte Komité,  der  skulde  skønne  om,  hvor  vidt  han 
havde  gjort  sig  skyldig  i  Plagiat,  ved  at  udgive  en 
noget  omarbejdet  tysk  Udgave  af  den  hos  BarsdorfF 
udkomne  tyske  Oversættelse  af  „Hovedstrømningerne", 
siger  han:  „Jeg  er  en  Skribent,  som  ikke  arbejder  sam- 
vittighedsløst, ikke  skriver,  som  det  kan  falde.  Jeg  er 
en  Skribent,  der  har  Stil.  Man  kan  spørge  blandt  For- 
fattere, der  har  en  Dom  over  den  Slags  Ting  —  og  jeg  er 
ikke  ubekendt  i  Europa  —  og  man  vil  erfare,  at  jeg  har 
en   ejendommelig,    meget   udpræget   Stil".1)      Maaske 

')  Se  „Politiken"  for  4.  Juli  1887,  hvor  hans   Forsvarsskrilt 
findes  oversat. 

vilde  andre  ikke  netop  udtrykke  sig  saaledes  om 
hans  Stil,  maaske  vilde  de  mere  fremhæve  det  uendeligt 
smidige,  formsikre,  letbevægelige  ved  hans  Sprog  end 
det  meget  udprægede;  men  ingen  vil  benægte,  at 
han  paa  sin  Vis  og  efter  sin  Art  er  en  stor  Sprog- 
virtuos. 

Lad  os  da  se  paa,  hvorledes  hans  Stil  blev  til, 
ud  af  hvilke  Paavirkninger  den  former  sig.  Til  en 
Begyndelse  former  den  sig  ganske  jævnt  af  Datidens 
omgivende  danske  Sprogforraad.  Oehlenschlåger 
og  hans  Skole  havde  udviklet  en  poetisk  Stil,  der 
havde  naaet  en  høj  Grad  af  Fuldkommenhed,  saa 
stor  i  Virkeligheden,  at  der  ikke  syntes  mere  at  vinde 
ad  den  Vej.  Som  en  flittig  Botaniker  havde  Bran- 
des gennemgransket  hele  denne  Litteratur,  havde  til- 
egnet sig  hele  dens  Lethed  og  Sikkerhed.  Paa  Prosa- 
omraadet  havde  der  under  Heibergs  og  hans  Skoles 
Førerskab  udviklet  sig  en  vis  sirlig,  men  noget  ab- 
strakt og  blodløs  Stil,  der  var  opstaaet  ved  en  Kryds- 
ning af  franske  og  tyske  Paavirkninger;  men  paa 
det  æstetiske  og  kritiske  Omraade  dominerede  Hegel 
enevældig  med  sin  Kunstfilosofi  og  den  dertil  svarende 
Hærskare  af  Kunstord.  En  Filosoferen  uden  for  dette 
System  syntes  overhovedet  en  Umulighed.  Brandes 
viser  sig  da  ogsaa  i  sine  tidligste  æstetiske  Studier 
som  en  tydelig  Skolar  af  denne  Retning.  Han  har 
selv  skildret,  hvilken  overordentlige  Kamp  det  kostede 
ham  at  frigøre  sig  derfor;  men  her  kom  Gallerne 
ham  til  Hjælp.  Uden  Taine  og  Sainte  Beuve 
var  det  aldrig  lykkedes  ham  at  slippe  ud  af  denne 
Filosofis  fortryllede  Skov  og  komme  i  et  direkte  og 
ufilosofisk  Forhold  til  Livet.  Kierkegaard,  hvem  Bran- 
des en  Tid  dyrkede  med  stor  Energi,  kunde  i  saa 
Henseende  ikke  hjælpe  ham  eller  i  al  Fald  kun  hjælpe 

ham  et  Stykke;  ti,  skønt  han  bekæmpede  det  hegel- 
ske S}^stem.  hængte  han  endnu  selv  fast  i  dets  Ter- 
minologi, og  skønt  hans  Sprog  i  mange  Henseender 
røbede  en  kraftig,  næsten  brutal  Virkelighedssans, 
saa  var  det  dog  overspundet  af  saa  mange  lange  og 
sejge  filosofiske  Tanketraade,  at  det  i  Henseende  til 
Periodebygning  og  Overskuelighed  paa  ingen  Maade 
kom  paa  Højde  med  Heibergs.  Derimod  er  der  næppe 
Spørgsmaal  om,  at  Brandes  har  lært  af  en  Forfatter, 
som  han  nu  maaske  ikke  sætter  særlig  højt.  Det  er 
H.  C.  Andersen,  der  sikkert  med  sit  ejendommeligt 
mundrette  og  friske  Sprog  gjorde  sig  gældende  med 
en  ejendommelig  Virkning  midt  i  Samtidens  mere 
skolerette  og  skabelonmæssige  Prosa.  Han  var  vel 
den,  der  først  paa  Dansk  godtgjorde,  at  man  kan 
skrive,  som  man  taler,  endda  som  Børn  taler,  og  der 
er  ikke  Spørgsmaal  om,  at  ogsaa  andre  af  Halv- 
fjerdsernes Forfattere  (J.  P.  Jacobsen  f.  Eks.)  staar 
dybere  i  Gæld  til  ham,  end  man  i  Almindelighed  er 
opmærksom  paa.  Desuden  findes  der  hos  Andersen 
en  Inderlighedens  Patos,  som,  naar  den  er  bedst,  er 
simpelthen  sublim,  og  som  sikkert  er  Moderskødet 
for  meget  af  Jacobsens  Patos,  der  ingenlunde 
overgaar  den,  og  derigennem  for  mangt  og  meget  i 
de  nyere  Lyrikeres  seriøse  Stil.  Hvor  flittigt  Bran- 
des har  dyrket  vor  store  Eventyrdigter,  og  hvor 
stærkt  han  har  været  betaget  af  hans  udødelige  Even- 
tyr, kan  man  læse  sig  til  af  hans  Essay  om  Andersen, 
der  hører  til  de  aller  fortrinligste  Frembringelser  fra 
Brandes'  Pen,  og  som  røber  en  sympatetisk  Indgaaen 
paa  det  barnlige,  som  ellers  er  helt  fremmed  i  Bran- 
des' Produktion.  Saaledes  skriver  man  kun  om  det, 
man  har  forstaaet  og  nydt  tilfulde.  Kun  paa  et  Par 
enkelte  Steder  løsriver  han  sig  med  et  Ryk  fra  Trylle- 

virkningen,  naar  han  forarges  over,  at  Andersen  lader 
den  grimme  Ælling  ende  som  tam  Svane  i  en  Herre- 
gaardshaves  Kanaler.  Endnu  grellere  er  det,  naar 
han  i  Fortalen  til  Tegner-Udgaven  forarges  over,  at 
der  er  Slotte  og  Kirker  i  Eventyrene.  Vor  Tids 
Ungdom  ser  dem  ikke  mere,  forsikrer  han.  Her  er  han 
dummere  end  en  begavet  Kritiker  har  Lov  til  at 
være;  ti  nu  som  før  gælder  det  om  de  smaa,  at 
Himmeriges  Rige  er  deres  med  Englevagt  og  Himmel- 
stige, og  hvor  skulde  Barnet  vende  sig  hen  med  sin 
Fantasi  om  ikke  mod  Kirker  og  Slotte.  Ja,  hvor 
skulde  det  halve  af  vor  Skønhedssans  hente  Næring 
om  ikke  der,  i  Beskuelsen  at  Fortidens  stolte  Kate- 
draler og  Slotte?  John  Ruskin,  som  dog  ellers  ikke 
i  Radikalisme  staar  tilbage  for  Georg  Brandes,  har 
med  Rette  sagt:  „Det  er  bedre  at  bo  i  en  Hytte  og 
have  Udsigt  til  Warwick  Castle  end  at  bo  i  Warwick 
Castle  og  ikke  have  Udsigt  til  noget  (and  have  no- 
thing  to  look  out  upon)."  Naar  Brandes  en  Gang 
skal  have  sagt,  at  det  er  uforeneligt  at  være  Digter 
og  Konservativ,  saa  sætter  jeg  dristigt  derimod  den 
Paastand,  at  det  er  Poesi  og  Rationalisme,  som  er  de 
sande  uforenelige. 

Fra  Andersen  er  Skridtet  ikke  langt  til  Heine, 
Andersens  Yndlingsdigter,  og  det  er  let  at  se,  selv 
om  man  ikke  vidste  det,  at  Heines  „Buch  der  Lieder" 
ogsaa  har  været  Brandes  en  kær  Ledsager  i  hans 
unge  Aar.  Her  lærte  han  de  unge  Smerter  at  kende 
og  Udtrykket  for  dem,  en  Stemning,  hvis  duftfyldte, 
let  sentimentale  Sværmeri  stemmede  med  Brandes' 
egen,  om  end  Brandes  ikke  har  sin  tyske  Fælles  Lethed 
hverken  i  Følelsen  eller  i  Pennen.  Man  finder  da 
ogsaa  tydeligt  nok  i  Ungdomsdigtene  Eftervirk- 
ninger  fra  Heine,    om   de  end  ikke  er  dominerende. 

Overhovedet  minder  Sproget  allerede  her  om  en  Essens, 
der  er  brygget  af  mange  forskellige  Blomster,  uden 
at  nogen  enkelt  ved  sin  Duft  behersker  Sammensæt- 
ningen. Det  er  Datidens  almindelige,  poetiske  Sprog 
i  smidig  Udfoldning  og  farvet  af  et  hastigt  og  letom- 
skifteligt  Temperament,  der  er  lidenskabeligere,  end 
det  lidt  magelige  Temperament  hos  danske  Poeter  i 
Gennemsnit  er.  Det  savner  stærk  musikalsk  eller 
metrisk  Oprindelighed.  Brandes  har  en  Gang  gjort 
den  slaaende  rigtige  Bemærkning  om  sin  Stil,  at  han 
„skriver  for  Øjet"  —  han  har  en  skarp  Følelse  af, 
hvordan  det  skrevne  tager  sig  ud  paa  Papiret  — 
men  for  Øret  skriver  han  ikke,  har  overhovedet  næppe 
noget  rigtigt  musikalsk  Øre,  ellers  vilde  det  hindre 
ham  i  undertiden  at  henfalde  i  en  ret  ukritisk  Be- 
undring over  jævnt  middelmaadige  Vers  eller  tvivl- 
somme metriske  Kunststykker. 

Det  er  ret  interessant  at  sammenligne  Stilen  i 
hans  Ungdomsvers  med  Sproget  i  det  tidligste  af 
ham  offentliggjorte  Prosafragment,  det  Dagbogsblad 
fra  Rungsted,  som  Forfatteren  skrev  i  sit  19.  Aar 
(se  Turistforeningens  Aarbog  for  1902,  Afsnittet 
„Dansk  Natur").  Som  i  et  Kimblad  har  man  her  den 
hele  Brandes  i  Vorden  med  lidt  af  et  ungt  Bøgeblads 
friske,  bløde  Grønhed.  Linie  for  Linie  kan  man  i 
Tonens  Vibreren  iagttage  den  Indtryksmodtagelighed. 
der  er  Ungdommens  Særkende,  f.  Eks.  i  disse  ma- 
lende Linier: 

„Jeg  kan  aldrig  blive  søvnig  i  den  fri  Natur  en 
stormfuld  Aften.  Hvilte  mig  lidt,  stod  op  Klokken 
fire,  gik  i  Stormskridt  ad  frygtelig  opblødte  Veje  til 
Humlebæk,  til  Gurre  Ruiner  og  Sø,  gennem  Skoven 
til,  Fredensborg  Have,  tilbage  til  Humlebæk  og  tog 
derfra  med  Dampskibet  hjem.    Gik  saa  op  paa  Højen. 

Landskabets  stille  Skønhed  (han  ser  den,  men  han 
fordyber  sig  ikke  i  den,  fastholdes  ikke  af  den). 
Følelse  af,  at  Naturen  hæver  selv  den  sunkne  til 
renere  Egne.  Tog  Odysseen  og  gik  ad  Markvejen 
op  til  Stenbordet,  kølig  og  frisk  Luft,  Harmoni  og 
Herlighed  over  Naturen.  „Vildt  flyver  Høg".  Gik 
op  i  Hørsholm  solbeskinnede  Skov,  saa  paa  det  sørg- 
modige Udtryk  i  Hestenes  og  Faarenes  Ansigter. 

Jeg  slog  Smut  og  gav  de  andre  Gaader  at  gætte." 

Hvad  der  er  karakteristisk  i  dette  Fragment  er 
den  Hurtighed,  hvormed  Indtrykkene  jage  hinanden. 
Saa  følger  en  lille  Anekdote,  der  viser,  at  det  ironiske 
Anlæg,  der  siden  skulde  udfoldes  saa  vældigt  hos 
Polemikeren,  allerede  er  til  Stede.  En  fattig  Kone 
kommer  og  beder  om  Hjælp  til  sin  Mands  Begravelse; 
han  havde  faaet  saa  let  en  Død.  En  Parantes  til- 
føjer:  hun   havde   slaaet   ham   ihjel  med  en  Træsko. 

Men  straks  slaar  Stilen  atter  om,  bliver  entusi- 
asmeret i  den  følgende  Skildring:  „Sad  under  en 
Kæmpebyge  paa  Rungstedlund;  havde  saa  en  herlig 
Kørsel  efter  denne  umaadelige  Regn  op  til  Folehave 
og  derfra  til  Hørsholm.  Alt  var  dejligt  og  friskt 
som  i  et  fortryllet  Land.  Hvilken  Friskhed!  Kirken 
og  Træerne  spejlede  sig  i  Søen.  Mit  Skjoldmærke 
er  tre  Lykkeærter  ..." 

Saaledes,  uden  Overgang,  dette  pludselige  Tanke- 
spring. Det  impulsive  sprænger  pludseligt  Formen 
som  en  tonende  Klang  fra  et  overfuldt  Bryst. 

Forklaringen  følger  imidlertid  i  følgende  benaa- 
dede  Linier,  der  maler  en  blød  Aftenstemning,  en 
sagte  Melodi  efter  den  stærke  Optakt  i  Dur. 

„Gik  saa  ud  om  Aftenen.  Min  Fantasi  rejste 
sig  omkring  mig.  Sommernat,  men  vinterkoldt,  Sky- 
erne bunkede  i  Synskredsen.    Sæt  jeg  dér  i  Stormen 

og  Kulden  og  Mørket  mødte  én,  jeg  véd.  Hen  over 
Kornet  hviskede  eller  hvislede  et  Navn.  Bølgerne 
slog  et  lille  kort  Slag  mod  Kysten.  Kun  Havet  er 
Natur,  Landet  paa  tusinde  Maader  af  Menneskehænder 
berøvet  sit  Naturpræg;  men  Havet  er  nu  som  for 
Aartusinder  siden.  En  stor  Taage  steg.  Birkene 
bøjede  deres  Hoveder  og  sov  ind.  Men  jeg  kan  høre 
Græsset  gro  og  Stjernerne  synge." 

Jeg  tilstaar,  at  jeg  vurderer  dette  Stambogsblad, 
der  virker  som  en  Række  improviserede  Digte,  højere 
end  hele  Bind  af  Brandes'  senere,  mere  udarbejdede 
Produktion.  Det  staar  ved  sin  Stils  umiddelbare 
Naturlighed  langt  ovet  de  mere  snørklede  Ungdoms- 
digte. Hvilken  Hurtighed  og  Præcision  i  Skildringen, 
hvilken  Indsugen  med  alle  Sanser!  Og  saa  Pulsens 
Jag  med  Rhytmen,  der  er  som  et  Staccato  af  begejstret 
Hjertebanken.  Saaledes  var  den  unge  Brandes ;  men 
saaledes  formaar  han  sjældent  siden  at  rive  med. 

Denne  Ynglingesjæl,  der  er  som  en  blød  Larve, 
skulde  snart  blive  indspundet  i  en  Kokon  af  for- 
svarlige filosofiske  og  æstetiske  Traade.  Studiets 
Støv  lægger  sig  tykt  over  den.  Dog  dens  Væsen 
er  ikke  forandret,  det  er  kun  sat  under  andre  Be- 
tingelser, under  Logikkens  og  Skolens  Tvang.  Og 
denne  gode  Skole  skal  ikke  lastes.  Ti  Samtiden 
havde  ikke  Uret  i,  at  Æstetikken  bør  have  en  Bag- 
grund af  Filosofi  og  Historie,  af  alsidig  Dannelse. 
Det  er  Lagringstiden,  hvoraf  den  gode  Vin  skal  frem- 
gaa.  Lagringen  bestaar  som  sagt  dels  i  Studiet  af 
tysk  eller  tyskafledt  Filosofi,  dels  i  Studiet  af  fransk 
Æstetik.  Æstetiske  Studier  og  Bogen  om  Taine  er 
Frugter  af  dette  Studium;  i  Bogen  om  „Emigrantlittera- 
turen" har  vi  dets  næste  Face.  Forfatteren  har  gravet 
sig  ned  i  fransk  Litteratur,  og  han  kommer  op  i  en  for- 

fransket  Skikkelse.  Det  lyner  med  Esprit  lige  fra 
Mottoet  om  den  tyske  Husgud,  der  smeltede  ved 
Ilden;  men  der  er  ligesom  kommet  noget  mere  teatralsk 
over  det  liele,  Sproget  er  hverken  saa  fi  iskt  eller  saa 
rent  som  før.  Ikke  uden  Grund  klagede  „Dagbladet" 
over  den  forbavsende  Mængde  af  udanske  Vendinger ; 
selv  Julius  Lange,  der  var  meget  henrykt  over 
det  nye  i  Bogen,  har  disse  rammende  Ord  derom: 
„Jeg  synes,  at  du  som  Forfatter  har  faaet  en  større 
og  større  Smag  for  det  brillante.  Jeg  synes,  at  der 
var  en  Tid,  da  du  som  Forfatter  var  mindre  brillant 
og  mere  sand.  Nogle  af  dine  tidligere  Arbejder,  som 
var  frie  for  maleriske  Ornamenter,  frembød  mere  at 
tænke  over,  mindre  at  glo  paa."  Han  indrømmer 
imidlertid,  at  der  er  Steder  i  Bogen,  hvor  det  bril- 
lante er  smukt.  „Og  —  tilføjer  han  —  naar  jeg 
bebrejder  dig,  at  du  brillerer  med  forlorent  Stads, 
saa  glemmer  jeg  ikke,  at  det,  som  vilde  være  en  stor 
Synd,  hvis  jeg  gjorde  det,  ikke  er  det  af  dig,  da  du 
paa  en  Maade  er  saa  uskyldig  og  har  saa  lidt  Selv- 
kritik —  en  Vare,  som  det  heller  ikke  er  godt  at 
have  for  meget  af." 

Dette  er  Langes  Dom  om  Gennembruddet  sprog- 
lig set  i  dets  første  Face,  og  det  til  Trods  for,  at 
han  ingenlunde  var  forarget  af  det  nye  i  Synspunkter 
og  Tanker.  Var  det  ikke  for  Langes  Ord,  kunde 
man  ellers  fristes  til  at  mene,  at. det  mindre  sande  i 
Brandes'  nye  Stil  skyldtes  en  Forladen  af  Natur- 
tilstanden. Det  ser  ud,  som  om  Instinktsikkerheden 
var  bleven  afløst  af  noget  mere  bevidst  Stræben,  der 
ofte  er  ét  med  Beregning,  stundom  med  Arrangement, 
og  som  gør,  at  den  fmtmærkede  Iagttager  ofte  maa 
sige  med  Goethe:  „Man  merkt  Absicht  und  wird  ver- 
stimmt." 

Lad  os  se,  hvorledes  Brandes  selv  udtaler  sig 
orn  „Gennembruddet"  i  stilistisk  og  sproglig  Forstand.1) 

„Et  Sprog  er  som  et  Instrument,  der  af  og  til 
maa  stemmes  paany.  Et  Par  Gange  i  livert  Aar- 
liundrede  bliver  gerne  Skriftsproget  stemt  om.  Ti 
ligesom  intet  nyt  Slægtled  kan  nøjes  med  at  tænke 
det  foregaaendes  Tanker,  saaledes  kan  heller  aldrig 
nogen  ny  Gruppe  af  Skriftverdenens  Mænd  bruge 
det  Sprog,  der  skreves  af  den  foregaaende  Gruppe. 
Den  skal  og  maa  lære  uendeligt  af  sine  Forgængere ; 
men  den  maa  i  Anstrengelse  og  Arbejde  selv  skabe 
sig  sit  Sprog,  og  det  første  Skridt  dertil  er  det  at 
stemme  Sproget  om.  Nu  gives  der  i  Ordets  Kunst 
tilsyneladende  Virtuoser,  hvis  egentlige  Kald  er  en 
Stemmers,  de  stemme  og  bestemme  Aander  og  Litte- 
raturer for  et  helt  Tidsrum  (Lessing  og  Herder  var 
saadanne  „Stemmere").  ISTaar  disse  tidligst  optrædende 
i  en  Gruppe  have  begyndt  Arbejdet  forfra  for  eget 
Vedkommende,  saa  viser  det  sig  tidt  til  deres  Over- 
raskelse, at  de  have  arbejdet  ikke  blot  for  sig  selv, 
men  for  hele  deres  Generation  og  i  Reglen  for  den 
følgende  med;  ti  de  senere  fremtrædende  finde  banet 
Vej,  det  nyformede  Sprog  falder  dem  naturligt  og 
mundret;  de  maa  ganske  vist  tillempe  og  udvikle 
den  nye  Sprogstil  efter  deres  Individualitet  og  Behov, 
men  den  falder  i  deres  Haand  som  et  naturligt 
Redskab." 

„Forposterne  for  den  Slægt,  der  omkring  Aaret 
1S70  optraadte  i  dansk  Skønlitteratur,  havde  et  haardt 
aandeligt  Arbejd.  Da  de  efter  et  stort  og  vanskeligt 
Brud  med  Traditionen  vare  nogenlunde  paa  det  rene 
med,    hvad    de   havde   at    meddele    deres    samtidige, 


*)  Det  moderne  Gennembruds  Mænd  1883.     Pao-.  141  fiV. 

viste  det  sig,  at  hverken  det  filosofiske  eller  det 
almindelige  litterære  Sprog,  som  de  foregaaende 
Slægter  havde  udformet,  kunde  bruges  videre  frem. 
Sete  fra  Ungdommens  Standpunkt  viste  de  uhyre 
Forskelle  mellem  Individualiteterne  i  den  ældre  Slægt 
sig  forsvindende  i  Sammenligning  med  Fællesskabet. 
Modsætninger  som  Grundtvig  og  Kierkegaard  mødtes 
i  det  troende  Forhold  til  det  overnaturlige  og  i 
Prædikentonen.  x)  Det  fælles  Hang,  som  havde  ført 
hin  Slægt  til  Teisme  eller  positiv  Religion,  til  speku- 
lativ Filosofi,  til  idealistisk  Poesi,  havde  sammen- 
stemt  alle  disse  Modstanderes  og  Modsætningers  Sprog, 
og  saa  uensartet  som  Oehlenschlager,  Grundt- 
vig, Hauch,  Ingemann,  Heiberg,  Hertz,  Palu- 
dan-Muller og  Andersen  vare,  behøvede  man 
dog  kun  at  tage  et  femfodet  jambisk  Vers  af  hver 
af  dem  for  at  finde  Ligheden  og  føle  Ubrugeligheden 
af  deres  Sprogform  for  de  Yngre.  Oehlenschlagers 
digteriske  Patos  var  alt  fortrængt  af  den  nye  norske ; 
nogen  Kunstprosa  udenfor  den  romantiske  Sagastil 
havde  han  aldrig  haft.  Grundtvigs  ejendommelige 
og  barokke  Prosaform  karikeredes  af  hans  Tilhængere 
og  klædte  allermindst  andre  end  dem.  Kierkegaard 
lod  sig  vel  efterligne  —  og  man  havde  trolig  efter- 
lignet ham,  havde  overmaniereret  den  store  Manierist 
—  men  han  lod  sig  paa  ingen  Maade  fortsætte.  Den 
heibergske  Prosas  klare  og  friske  Strøm  førte  ingen 
nye  Spirer  med  sig;  de  senere  Filosofer,  R.  Nielsen 
og  H.  Brøchner  havde  som  deres  Forgængere  faaet 
deres  Terminologi  fra  Hegelianismen,  som  den  unge 
Slægt  netop  havde  løsrevet  sig  fra.    End  ikke  Over- 


')  Men  hvor  forskellig  er  den  ikke  hos  dem!  Fuldt  saa  for- 
skellig som  den  Prædiketone,  Brandes  ofte  anslaar,  naar  han  f. 
Eks.  hymnesynger  St.  Georg. 

gangstidens  eneste  Prosa-Mester  M.  Goldschmidt 
kunde  tjene  til  Forbillede,  ti  hans  gennemarbejdede 
og  stemningsfine  Sprog  var  med  sine  Perspektiver 
uadskilleligt  fra  den  mystisk-r omantiske  Livsanskuelse, 
for  hvilken  det  var  Organ  1).  De  unge,  som  ikke 
hyldede  Livsanskuelsen,  kunde  heller  ikke  søge  ind 
til  Sprogtonen. 

„Men  den  unge  danske  Slægt  fra  1870  stod  i 
sproglig  Henseende  endda  overfor  den  Vanskelighed, 
at  den  ikke  blot  forefandt  en  uddøende  Forfatter- 
skole  i  sit  eget  Land,  men  ved  sin  Opdukken  mødtes 
med  den  nye  norske  Digterskoles,  Bjørnsons  og  Ibsens, 
friske,  fremmedklingende  og  dog  fuldt  forstaaelige 
Sprog,  hvori  alt  kunde  voves,  et  Sprog,  der  med  sin 
Fjeldklang  efter  kortvarig  Modstand  havde  vundet 
det  danske  Publikum  aldeles,  og  som  med  sine  Dialekt- 
ord og  Kraftord,  sine  dristige  Vendinger  raadede 
over  Former  og  LTdtryk,  Klangfarver  og  Billeder, 
overfor  hvilke  de  unge  danske  Forfattere  med  deres 
nedarvede,  afslebne  og  ved  Overkultur  udmarvede 
Sprog  ikke  kunde  andet  end  føle,  at  de  vilde  have 
en  frygtelig  Kappestrid  at  bestaa." 

„Der  var  da  for  de  tidligst  optrædende  Skribenter 
intet  andet  at  gøre  end  at  fordybe  sig  saa  meget  som 
muligt  i  sig  selv,  stræbe  efterhaanden  at  blive  helt 
sig  selv  og  saa  uden  Hensyn  til  det  Overleverede 
skrive  alene  paa  deres  Natur  (Mon  det  Vilkaar  ikke 
gælder  til  alle  Tider?)  Og  saa  fandt  de  da  snart, 
at  de,  som  var  saa  ganske  anderledes  anlagte  end 
den  ældre  Slægt  i  Danmark,  som  saa  paa  Sanse- 
verdenen    med    ganske    andre    Øjne    og    en    anden 


!)  Det  er  karakteristisk,  at  man  ikke  desto  mindre  mærker 
Goldschmidts  Indflydelse  paa  en  lang  Række  yngre  Forfattere- 
li^e  ned  til  vore  Dage. 

Virkelighedssans,  behøvede  et  langt  sanseligere,  billed- 
rigere Sprog  end  hine.  De  var  plastisk,  malerisk 
anlagte,  følte  sig  som  Kunstnere  helt  ud  i  Finger- 
spidserne og  udstrakte  Kunstens  Omraade  videre  end 
den  foregaaende  Slægt.  De  betragtede  det  som  deres 
Opgave  og  Pligt  at  behandle  Prosaen  med  ikke  ringere 
Omhu  end  den,  som  deres  Fædre  og  Bedstefædre 
havde  anvendt  paa  Verset.  De  leverede  ugerne  end- 
og blot  en  Avisartikel  fra  sig,  der  ikke  i  den  For- 
stand var  et  Kunstværk,  at  den  havde  sin  Stemning- 
og  sin  Anskuelighed.  Det  gamle  Ordsprog  siger: 
Ordene  have  deres  Værd  ligesom  Mynter.  Disse 
unge  Forfattere  udskød  enhver  Ordmynt  som  værdi- 
løs, hvis  Præg  var  bleven  udslettet  ved  Brug.  Man 
erstattede  samvittighedsfuldt  de  abstrakte  eller  filo- 
sofiske Udtryk,  ved  hvilke  ingen  længer  tænkte  eller 
følte  noget,  med  friske  Forestillings-Udtryk,  der  frem- 
kaldte Billeder,  fremmanede  Erindringer;  man  hen- 
vendte sig  gennem  Øjet  og  Øret  til  Tanken  og  forsømte 
ikke  at  underholde  Læsernes  Sanser  og  at  bemægtige 
sig  hans  Nervesystem,  naar  det  gjaldt  om  at  gøre 
Indtryk  paa  hans  Forstand." 

Disse  ere  Ordene,  Lad  os  nu  se  lidt  paa  dem. 
Den  Betragtning,  der  maaske  først  paatrænger  sig, 
er  den,  at  Sproget  i  det  Manifest,  hvori  en  sprog- 
lig Omvæltning  forkyndes,  ingenlunde  overrasker  en 
ved  nogen  paafaldende  sproglig  Nyhed.  Dette  Sprog 
kunde  lige  saa  godt  være  skrevet  af  en  af  den  hei- 
bergske Skoles  Kritikere  eller  maaske  endnu  bedre 
af  en  af  Overgangstidens,  f  Eks.  Chr.  K.  F.  Molbech. 
Nogen  spekulativ  Tendens  spores  rigtignok  ikke, 
men  den  fandtes  jo  heller  ikke  stærkt  hos  Overgangs- 
tidens Skribenter,  og  Brugen  af  Fremmedord  er 
meget  moderat;    men  ellers   er   Ordforraadet  ganske 


22 

almindeligt,  og  af  ny  og  fremmed  Ordmønt  tindes 
der  intet.  Det  er  godt,  naturligt,  dannet  Dansk  fra 
Beg}'ndelsen  af  det  19.  Aarhundredes  sidste  Trediedel. 
Man  bliver  herved  uvilkaarligt  mere  agtpaagivende 
overfor  den  hele  Betragtning  om,  at  de  nye  Forfattere 
stod  overfor  den  Fordring  at  maatte  skabe  et  helt 
nyt  Sprog.  Det  siges,  at  hverken  det  filosofiske  eller 
det  almindelige  litterære  Sprog,  som  de  foregaaende 
Slægter  havde  udformet,  kunde  bruges  videre  frem. 
Naturligvis  er  der  i  Sproget  en  stadig  Fremadskriden 
en  stadig  Omdannen  og  ingen  ny  Generation  kan 
ganske  trække  i  den  foregaaende  Generations  Sprog- 
form; men  at  tro,  at  de  Herrer  i  Gennembruddet 
begyndte  saa  at  sige  paa  bar  Bund,  er  dog  sikkert 
en  kolossal  Overdrivelse.  At  de  ikke  kunde  benytte 
en  enkelt  Forfatters  Sprogform,  siger  jo  sig  selv,  det 
er  noget,  som  kun  daarlige  Efterlignere  gør;  men 
ingen  uhildet  Betragter  kan  være  i  Tvivl  om,  hvor 
dybt  Halvfjersernes  Forfattere  sprogligt  staar  i  Gæld 
til  en  Række  af  Guldalderens  Forfattere  lige  fra 
Oehlensch lager  ned  til  Kierkegaard  og  Ploug. 
Hvor  meget  skylder  f.  Eks.  Hor  up  ikke  begge  de 
sidstnævnte?  Og  gælder  det  samme  ikke  ogsaa 
Drachmann  baade  for  Oehlenschlagers  og  Plougs 
Vedkommende?  Sandeligt,  han  skylder  dem  i  Hen- 
seende til  Sprogtone  mere  end  han  skylder  Brandes. 
Og  nu  Goldschmidt,  om  hvem  det  siges,  at  han  paa 
Grund  af  sin  mystisk-romantiske  Anskuelse  ikke 
kunde  tjene  som  sprogligt  Forbillede  for  Halvfjer- 
sernes Forfattere,  han  har  jo  ligefra  Topsøe  og 
Rud.  Schmidt  paavirket  Halvdelen  af  Forfatterne 
lige  ned  til  den  seneste  Tid.  Naar  der  siges  om  de 
nye  Forfattere,  at  de  „behøve  et  langt  sanseligere  og 
billedrigere  Sprog"  end  Fortidens  Digtere,  saa  spør- 

ger  man  med  Forbavselse,  om  da  nogen  af  disse  i 
sanselig  Billedrigdom  eller  plastisk  Kraft  har  over- 
gaaet  Aarestrup  eller  blot  naaet  ham? 

Fra  Himlen  falder  ingen  ny  Periode  ned,  og  de 
historiske  Gennembrud  eller  Revolutioner  er  ikke 
ganske  de  uforklarede  og  uforklarlige  Mirakler,  man 
stundom  vil  gøre  dem  til.  Nutiden  hænger  med 
tusinde  Redtrævler  fast  ved  Fortiden  og  suger  sin 
Næring  af  den.  For  en  retrospektiv  Betragtning 
tager  Forholdene  sig   saaledes  noget  beskednere  ud. 

Lad  mig  hente  en  Parallel  fra  et  beslægtet  Kunst- 
omraade.  Der  fandt  jo  i  Halvfjerserne  en  tilsvarende 
realistisk  Bevægelse  Sted  indenfor  den  danske  Maler- 
kunst, en  Bevægelse,  der  til  en  Begyndelse  især  knyt- 
tede sig  til  Navnene  Krøyer  og  Tuxen,  og  som  havde 
sit  historiske  Gennem brudsmoment,  da  de  fra  Paris  og 
Spanien  hjembragte  deres  solrige,  farvestærke  Billeder. 
Her  var  et  dristigere  og  djærvere  Greb  om  Virkelig- 
heden, end  man  var  vant  til,  og  en  mere  eksotisk 
Farveglød.  Gang  paa  Gang  satte  Krøyer  maleriske 
Problemer  under  Debat,  vakte  stormende  Opsigt  og 
Strid  ved  sine  Billeders  robuste  Virkelighed  eller 
(som  ved  „Hattemagerne")  ved  deres  udsøgte  Hæslig- 
hed. Det  forekom  vel  enkelte  bekymrede  Sjæle,  som 
om  den  danske  Malerkunst  var  i  Færd  med  at  for- 
lade den  faste  Jord  og  gaa  sig  en  Tur  ud  i  Mølle- 
fossen.  Men,  hvor  var  det  ikke  paafaldende,  da 
man  i  Forfjor  paa  Raadhusudstillingen  havde  Lej- 
lighed til  at  gense  hele  Rækken  af  disse  i  sin  Tid 
saa  omstridte  Arbejder,  særligt  af  Krøyers  Ungdoms- 
billeder, hvor  forholdsvis  let  de  uden  større  Forstyr- 
relse gled  ind  i  den  historiske  Udviklings  Ensemble. 
Det  kneb  nu  med  at  faa  Øje  paa  det  kolossale  Brud 
eller   Gennembrud,   de   i   sin   Tid   bavde  forekommet 

en   at  være.      En  lille  Krusning   af  Overfladen   paa 
Tidsudviklingens  Strøm,  det  var  det  hele. 

Og  naar  man  herfra  flytter  Betragtningen  over 
paa  det  litterære  Felt,  kan  man  ogsaa  her  faa  Lejlig- 
hed til  at  mindes  Plougs  Ord  under  Nytaarsfejden 
om  „en  skummende  Bølge  af  Tidens  urolige  Vand". 
Ingen,  som  har  gennemlevet  hin  Overgangstid  —  Be- 
gyndelsen af  Halvfjerserne  —  vil  naturligvis  nægte, 
at  der  den  Gang  sporedes  en  ny  Tendens  i  Retning 
af  at  gaa  Virkeligheden  paa  Livet  og  mætte  Sproget 
med  nye  Virkelighedsudtryk.  Der  optages  da  i  det 
digteriske  og  litterære  Sprog  en  Mængde  nye  Ord, 
Dagligdagsudtryk  og  Slangvendinger  eller  Betegnelser 
hentede  fra  Dialekterne,  stundom  som  Følge  af 
umiddelbar  Indgivelse,  men  nok  saa  hyppigt  som 
Følge  af  energisk  Studium.  Det  er  bekendt  nok, 
med  hvor  stor  Flid  J.  P.  Jacobsen  gennempløjede 
Molbechs  Dialektleksikon  for  der  at  fiude  nye  Ord, 
som  Woldemar  senere  i  gamle  Bøger  studerede  sig  et 
nyt  Sprog  til.  Man  kan  uden  Vanskelighed  følge 
Arbejdet  derpaa,  høre  Apparatets  Knagen  og  Knirken. 
Det  halve  af  det,  der  skreves  den  Gang,  var  Studier, 
i  hvilke  man  saa  Forfatterne  vride  og  vende  sig  for 
at  faa  dannet  saa  mange  nye  og  aparte  Vendinger 
som  muligt.  Som  typiske  Eksempler  kan  mindes 
Skildringen  af  en  Smedie  i  Drachmanns  „Poul  og 
Virginie",  hvor  det  formeligt  gnistrer  for  Øjnene  med 
de  specielleste  Smedeudtryk,  som  aabenbart  er  ind- 
samlede ad  lioc.  Det  er  en  ligefrem  Inventarliste. 
Af  Smedeudtryk  findes  saaledes  følgende:  Hand- 
hammer,  Fusshammer,  Bænkhammer,  Svikhammor, 
Forsko  og  Strygesko,  Kilsko  og  Ringsko,  Hovkniv, 
Netjærn,  Værkejærn,  Vuftang,  Smeddetang,  Hultang 
og'  Bolttang,    Boltklub    og    Snitklub,    Svikhammer, 

Vridsmejsel,  Sæthammer,  Puls,  Lokhammer,  Rids- 
ning, Optaa,  Slagstumper  og  Kulhul.  Sandelig, 
Digteren  taler  her  som  en  Smed!  Paa  Højde  hermed 
staar  Gjellerups  Skildring  af  en  moderne  Betonstald 
i  „Roniulus",  som  da  ogsaa  Gjellerup  en  Tid  blev 
„Skolens"  enfant  terrible  i  Retning  af  at  opfinde 
kunstige  Sprogblomster.  Her  er  „Studiets  Rynker" 
saa  vist  ikke  udglattede.  Og  dette  gælder  om  en 
stor  Del  af  Datidens  skønne  Litteratur.  Den  er  mere 
anstrængt  end  skøn.  Der  spores  en  rent  krampagtig 
Jagen  for  at  opfinde  noget  nyt  og  originalt. 

Tænker  jeg  nu  paa  mit  eget  datidige  Indtryk  af 
de  den  Gang  nye  Forfattere,  hvoraf  de  fleste  dog 
nu  ere  hjemfaldne  til  Lethe,  husker  jeg,  at  jeg  lejlig- 
hedsvis meget  levende  havde  dette  Indtryk  af  noget 
sprogligt  rigt,  en  ny  Stil.  Stærkest  knyttede  det 
sig  for  mig  til  enkelte  ganske  bestemte  Indtryk  fra 
nogle  af  Drachmanns  Ungdomsdigte,  hvori  der  føltes 
en  ny  og  dristigere  Malemaade  og  et  nyt  Pust  af 
Natur.  Ogsaa  ved  den  sombre  Tone  (f.  Eks.  i  et  Digt 
som  „Misericordia")  skilte  de  sig  tydeligt  ud  fra  den 
selv  i  Elegien  mere  idylliske  Grundtone  hos  de  ældre 
Digtere.  Men  mest  overraskende  virkede  maaske 
Sprogkunstens  Nyhed  i  enkelte  Scener  hos  J.  P.  Ja- 
cobsen som  f.  Eks.  Rosenscenen  i  Tjelegaards  Have 
eller  Haglvejret  i  „Marie  Grubbe"  eller  i  det  meget 
omtalte  Regnvejr  i  „Mogens".  Den  kunstneriske 
Energi,  hvormed  her  et  Sanseindtryk  er  eftergaaet 
og  opløst  i  sine  Elementer,  gjorde  paa  en  betagende 
Maade  Begrebet  Natur  nyt  for  en.  Det  er  dog  mest 
til  Drachmanns  gudbenaadede,  sproglige  Oprinde- 
lighed, at  Forestillingen  om  et  Gennembrud  knytter 
sig.  Uden  ham  var  det  blevet  Fattigdom;  ti  med 
Jacobsens    farvepailletterede    og   stærkt   ornamen- 

terede  Prosa  gaar  allerede  Dekadencen  ind,  den  De- 
kadence, som  et  følgende  poetisk  Slægtled  tærede 
videre  paa,  indtil  det  hele  hos  Jørgensen  opløsle 
sig  i  Farvepletter.  Ikke  med  Urette  bruger  Branden 
Udtrykket  Gongorisme  i  Forbindelse  med  Jacobsens 
Prosa  (Det  moderne  Gennembruds  Mænd,  Pag.  164^ 
ligesom  han  som  bekendt  har  skrevet  en  langt  mere 
knusende  Parodi  derpaa  end  selve  „Punchues  be- 
rømte af  Begyndelseskapitlet  i  „Marie  Gubbe".  Jog 
sigter  naturligvis  til  den  bekendte  Apostrofe  til  Driv- 
huset (brugt  som  Allegori  for  Jacobsens  Digtning), 
der  begynder:  „O  du  blomsterbrogede,  blomsterhvide, 
blomstertætte,  blomstermylrende  Drivhus  med  dia 
duftfyldte,  duftmættede  Dis  og  Damp"  o.  s.  v. 

Da  Brandes  udtrykkeligt  bemærker,  at  Jacob- 
sens Prosa  paa  Grund  af  dens  udsogte  Ejendomme- 
lighed ikke  tør  stifte  Skole,  —  hvad  den  dog  til 
Overmaal  har  gjort  —  saa  undrer  det  ikke,  at  han 
selv  har  villet  give  et  advarende  Eksempel  paa  Efterlig- 
ning. Eksemplet  viser,  hvor  aaben  denne  de  konden- 
serede Adjektivers  Prosa  ligger  for  Efterligning.  Det, 
der  hos  Drachmann  er  Styrken  (Løvens  Klo),  lader 
man  nok  være  med  at  eftergøre. 

Nærmest  kan  man  da  vel  betegne  det,  som 
Brandes  kalder  for  Gennembruddet  (i  sproglig  For- 
stand) som  en  tiltagende  Tendens  i  Retning  af 
Sprogets  Demokratisering,  noget,  der  staar  i  naturlig 
Forbindelse  med  de  mange  folkelige  Emner,  som  i 
den  Tid  gravedes  op  og  inddroges  i  Literaturen. 
Det  hænger  ogsaa  sammen  med  den  sociale  og  reli- 
giøse Radikalisme  i  Synsmaaden,  som  vel  ikke  var 
absolut  ny  (man  mindes  Fr.  Dreyer),  men  som  just 
da  tog  Fart.  Og  med  den  tiltagende  Fart,  som  over- 
hovedet karakteriserer  al  Bevægelse  saa  vel  materiel 

som  aandelig  lien  mod  Slutningen  af  det  nittende 
Aarlmndrede,  fulgte  ogsaa  en  tilsvarende  Fremskyn- 
delse i  det  sproglige  Tempo,  i  Sprogrytmens  Hur- 
tighed og  en  deraf  følgende  Forenkling  i  Sætnings- 
bygningen, noget,  der  naar  sin  Kulmination  i  Bangs 
Telegramstil  med  Punktummer,  der  jage  hverandre 
som  Telegrafstængerne  under  hurtig  J ærabanekørsel. 
Dette  fremskyndede  Tempo  turde  maaske  være  det 
dybest  liggende  Fællesmærke  for  den  nyere  Tids 
Forfattere.  Det  udtrykker  den  Kendsgerning,  at  det 
er  Mennesker,  der  er  vant  til  at  skynde  sig,  og  som 
derfor  ingen  Omsvob  gør. 

Med  hint  tidligere  sproglige  Gennembrud  i  vor 
Litteratur  ved  Indgangen  til  det  19de  Aarhundrede 
tør  Halvfjersernes  dog  næppe  sammenlignes.  Den 
Gang  kunde  det  i  al  Fald  tage  sig. ud,  som  om  der 
skabtes  paa  bar  Bund.  Vald.  Vedel  skriver  derom: 
„Holbergs  og  .Rahbeks  Sprog  faar  med  Oehlenschlåger 
pludselig  Farve,  de  trykte  Linier  bliver  en  Fest  for 
Øjet,  som  den  stakkels  samtidige  Malerkunst  ikke 
kan  tænke  paa  at  rivalisere  med.  En  Strøm  af  le- 
vende, dagklare  Billeder  vælder  ud  af  Aladdins, 
Nordens  Guders,  Helges  Overflødighedshorn  for  den 
blændede  Slægt". 

Et  saadant  billedskabende  og  farveflammende 
Gry  betegner  Halvfjersernes  Sprogkunst  ikke  i  For- 
hold til  hint  tidligere.  Der  er  længere  Spring  mel- 
lem Ewalds  og  Oehlenschlagers  Sprog,  end  der 
er  mellem  Kaalunds  eller  Chr.  Richardts  og 
Drachmanns.  Den,  der  mindes  Versestriden  (se 
Brandes  II,  Pag.  34)  vil  have  et  Indtryk  af,  at  Kaa- 
lund i  Henseende  til  Udtrykkets  Realisme  og  Kraft 
ingenlunde  var  den  underlegne,  og,  hvad  Ploug  an- 
gaar,   var  han   vel  i  al  Fald  i  den  sidste  Henseende 

deres  Overmand,  hvad  der  unægteligt  gav  et  underligt 
Indtryk  af  Realismens  Stilling  som  Arvtager. 

Ser  vi  nu  paa  Brandes  selv,  saa  mærker  vi  hos 
li  am  ikke  noget  til  et  saadant  pludseligt  sprogligt 
Gennembrud  eller  en  saadan  realistisk  Kraftanstræn- 
gelse.  Hans  Stil  udvikler  sig  ganske  jævnt  fra  hans 
første  tidlige  Arbejder,  ja  lige  fra  Ungdomsdigtenes 
famlende  Forsøg  i  Retning  af  fuldere  Beherskelse  af 
Stoffet  og  Sprogets  Midler;  men  dette  Fremskridt 
foregaar  ligesom  legende  og  med  instinktmæssig 
Sikkerhed.  Man  ser,  hvorledes  han  efterhaanden 
frigør  sig  for  den  hegelske  Æstestiks  tunge  Termino- 
logi ;  men  ellers  findes  der  i  hans  Sprog  intet  af  det 
eksperimenterende  og  anstrengt  realistiske,  som  er 
saa  paafaldende  hos  Samtidens  unge  professionelle 
Realister.  Det  er  derfor  vanskeligt  at  forstaa,  at 
han  med  sin  langt  sikrere  Smag  og  sit  mere  har- 
moniske Sprog  egentlig  har  været  sprogligt  For- 
billede for  dem.  At  han  paa  mangfoldige  Maader 
har  givet  dem  Tilskyndelser  og  opmuntret  dem,  er 
sikkert  nok ;  men  deres  udprægede  Smag  for  realistisk 
Massivitet  har  han  neppe  en  Gang  delt,  hvad  der 
blandt  andet  kan  ses  af  hans  affejende  Behandling 
af  Gjellerups  „Rødtjørn"  med  dens  mange  grelle 
Billeder  og  hele  søgte  og  skruede  Form. 

Over  for  disse  barbariske  Vildmænd  fra  Sprogets 
Urskove  staar  Georg  Brandes'  ved  sin  Stils  Fornem- 
hed og  naturlige  Ligevægt  næsten  som  Klassikeren, 
der  raader  over  et  rigt  accentueret  Sprog,  der  som 
Pesten  skyr  det  slaabroksagtige,  det  tilfældige  eller 
karakterløse  Udtiyk,  som  aldrig  griber  ved  Siden 
af,  aldrig  giver  sig  til  Pris  for  Latteren,  som  saa 
mange  unge  Herostrater  ved  deres  sproglige  Evolu- 
tioner gør.     Det  er  en  Stil,  der  kan  blive  skødesløs  5 

men  aldrig  overbroderet  eller  pailletteret,  den  søger 
aldrig  til  Skade  for  Hellieden  at  paakalde  Opmærk- 
somlieden for  den  dristige  Enkelthed. 

Dette  Sprog  faar  noget  af  den  Karakter,  der 
udmærker  de  store  Litteraturers  fremragende  For- 
fattere, som  arbejde  i  store  og  gamle  Sprog,  der  er 
rige  paa  Hjælpemidler,  kultiverede  som  de  er  gennem 
mange  Generationers  Arbejde,  men  hos  hvem  der 
derfor  ikke  læDgere  kan  være  Tale  om  pludselige 
Opvæld  eller  Gennembrud  i  den  Forstand,  hvori  de 
kan  forekomme  i  forholdsvis  nye  og  udyrkede  Sprog. 

Georg  Brandes  staar  da  som  Verdensborgeren 
og  Verdensmanden  midt  i  Halvfjersernes  unge  danske 
Litteratur.  Gennem  Omgang  med  Frankrigs  Aander 
har  han  faaet  et  udpræget  fransk  Anstrøg,  som  under- 
streger denne  Karakter.  Fremfor  alt  ved  den  Aand- 
righed,  som  nu  er  hans  Væsensmærke.  Der  er  en 
Gang  bleven  sagt  om  ham,  at  hans  Værker  har  en 
Aandrighed  paa  hver  Side,  og  selv  om  Udtrykket  er 
overdrevent,  er  det  ikke  misvisende.  Og  Aandrig- 
heden  er  i  dansk  Litteratur  en  sjælden  Fugl.  Aand- 
fulde  Forfattere  har  vi  ikke  haft  nogen  Mangel  paa, 
Vid  og  Lune  er  hyppigt  forekommende  Egenskaber 
hos  vore  Digtere;  men  denne  Stilens  Knitren  og 
Blinken,  som  man  tænker  paa  ved  Aandrighed,  den 
synes  ikke  at  høre  med  til  vore  nationale  Vuggegaver. 
Erik  Bøgh  var  ganske  sikkert  en  vittig  Fyr;  men 
aandrig  —  nej,  Ordet  vil  ikke  sidde  paa  ham.  Hostrup 
var  fuld  af  Lune  og  Spøg,  men  ingen,  alier  mindst 
han  selv,  vilde  være  faldet  paa,  at  han  skulde  være 
aandrig.  Snarest  lod  Udtrykket  sig  anvende  om 
J.  L.  Heibergs  smidige  og  formbevidste  Prosa,  der 
da  ogsaa  røber  et  tydeligt  Slægtskab  med  fransk 
Sprogkunst;  dog  finder  man  neppe  i  hans  Essays  de 

mange  løsrevne  eller  fritstaaende  Aandrigheder  som 
hos  Brandes.  Ja,  denne  lader  endda  i  saa  Henseende 
de  Franske  langt  bag  efter  sig.  Sikkert  har  Brandes 
lært  meget  hos  Tairje,  men  han  ejer  i  det  epigram- 
matiske en  Styrke,  som  hans  Lærer  ganske  mangler. 
Dette  beror  vel,  ligesom  hos  hans  Stammefrænde 
Heine,  paa  en  Forbindelse  af  noget  semitisk  og  noget 
fransk.  Ogsaa  rent  sprogligt  gælder  det,  som  han 
en  Gang  har  sagt  om  sig  selv,  at  han  staar  paa  et 
arkimedisk  Punkt  udenfor  Nationen.  Rimeligvis  be- 
sidder han  da  alle  de  Fortrin,  som  følger  af  denne 
Særstilling,  en  Klarhed  og  Skarphed  i  Opfattelse, 
som  den  kun  kan  haves,  hvor  man  iagttager  udenfra. 
Paa  den  anden  Side  siger  det  sig  selv,  at  en 
Stil,  hvis  Fortrin  ligge  i  Retning  af  Klarhed  og  Fin- 
hed, ikke  kan  besidde  de  Skønheder,  den  Inderlig- 
hedens Glød,  som  nu  en  Gang  er  Naivitetens  Forret, 
og  en  Stil,  som  er  præget  af  det  virtuosmæssige, 
maa  undvære  den  Fortryllelse  af  noget  hjemligt, 
noget  til  Marv  og  Ben  nationalt,  som  uden  al  An- 
givelse af  geografiske  Bestemmelser  og  Breddegrader 
siger  os,  hvor  vi  befinder  os,  at  her  er  vi  hjemme, 
at  her  er  en,  som  forstaar  os  til  Bunds,  selv  i  det, 
som  vi  troede  var  vor  alier  personligste  og  dybeste 
Hemmelighed.  Denne  Duft  af  noget  oprindeligt  og 
jordfødt,  denne  Klang  af  noget  umiddelbart  og  hjemme- 
vant, som  maaske  mer  end  noget  andet  er  Fordringen 
til  de  Værker,  en  Nation  sætter  ved  Siden  af  Bibelen 
med  et  eget  trygt  og  lunt  Smil,  som  om  Forfatteren 
hørte  til  Husets  nærmeste  Slægt,  den  kan  Brandes' 
Stil  umuligt  besidde.  Drachmann  ejer  den,  til 
Tider  endog  i  en  forbavsende  Grad;  derfor  har  hans 
Stil',   naar  den   er  bedst,  en  Rigdom  og  Sødme,  som 

Brandes'  langt  kunstfærdigere  og  mere  gennem- 
arbejdede Sprog  maa  savne. 

Naar  jeg  taler  om  Brandes'  gennemarbejdede 
Sprog,  saa  føler  jeg  vel,  at  der  fra  en  enkelt  Side 
kan  hæve  sig  stærke  Indvendinger,  det  er  med  Hen- 
syn til  den  Forvirring,  som  Omgangen  med  frem- 
mede Tungemaal  en  Tid  frembragte  i  lians  Konstruk- 
tioner og  Ordforraad.  Snart  er  det  Fransk,  snart 
Tysk,  der  frembringer  Forvirringen;  men  i  Tiden 
under  og  efter  Berlineropholdet  er  det  navnligt  Tysk, 
der  faar  Overtaget,  og  lians  Stil  skæmmes  i  Værker 
fra  den  Tid  tidt  af  slemme  Germanismer.  Brandes 
indrømmer  det  selv  i  Forordet  til  sine  samlede  Skrifter. 
Men  det  er  efterliaanden  ved  et  ihærdigt  Arbejde 
lykkedes  ham  at  rense  sit  Sprog  og  finde  Grundtonen 
eller  Kammertonen  i  det  beskedne  Sprog,  hvis  liden- 
skabelige Elsker  han  har  erklæret  sig  for  at  være, 
saa  at  han  nu  virkelig  skriver  et  rent,  klart,  gennem- 
sigtigt Dansk,  Verdens-Dansk  kunde  jeg  fristes  til 
at  sige  med  Hensyn  til  den  virtuosmæssige  Sprog- 
behandling  og  Stilens  brokadeagtige  Pragt  og  Glans 
for  at  bruge  netop  de  Udtryk,  hvoraf  han  selv  be- 
tjener sig  til  Karakterisering  af  Taines  Sprog. 

Ja,  i  en  Henseende  gaar  han  i  sin  Stræben  efter 
gennemført  .Renhed  videre  end  de  fleste,  det  er  i 
sin  Udryddelseskrig  mod  Fremmedord  og  fremmede 
Sprogelementer,  selv  saadanne,  der  i  umindelige  Tider 
have  nydt  Borgerret  indenfor  Sproget.  I  den  Hen- 
seende er  han  en  Purist  af  den  stræ rigeste  Observans. 
Det  synes,  som  han  har  foresat  sig  at  vise,  at  vort 
Modersmaal  i  sig  er  tilstrækkeligt  som  Udtryk  for 
vore  Tanker.  Naar  den  unge  Forfatter  Hr.  Johs. 
V.  Jensen,  i  sin  Bog  om  „Gotisk  Renæssance" 
haaner   Tyskerne,   fordi   de  for   Øjeblikket  have  saa 

travlt  med  at  rense  deres  Sprog  for  Fremmedord, 
og  siger,  at  Fremtidens  Kamp  vil  komme  til  at  staa 
mellem  de  Nationer,  der  lægger  sig  efter  Fremmed- 
ord, kunde  det  hænde,  at  lian  noget  miskender 
Betydningen  af  en  saadan  sproglig  Selvstændiglieds- 
foleise.  Brandes  afgiver  i  livert  Fald  det  historiske 
Eksempel  paa,  at  man  paa  en  Gang  kan  omfatte  den 
dobbelte  Bestræbelse,  at  kende  og  vurdere  det  frem- 
mede og  at  skatte  og  dyrke  det  egne,  og  dette  er 
maaske  en  af  de  smukkeste  Sider  i  hans  Forfatter- 
fysiognomi. 

Ogsaa  i  en  anden  Henseende  maa  Brandes'  Stil 
roses  som  den,  der  holder  den  rette  Midte  mellem 
det  abstrakt  forflygtigede  og  det  materielt  for- 
fladigede, som  den,  der  er  paa  en  Gang  stoflig  an- 
skuelig og  spirituel,  svarende  til  Forfatterens  Defini- 
tion af  „Naturalisme"  som  den  Kunstform,  der  rummer 
alt  fra  det  aandigste  Sværmeri  til  den  Virkelighed, 
der  staar  lavest  paa  Stigen,  fra  den  sarteste  Alfe- 
symfoni  hos  Shelley  til  Ostesymfonien  hos  Zola. 

Og  selv  med  Hensyn  til  den  Virkelighed,  der 
staar  lavest  paa  Stigen,  og  som  i  hine  Storm-  og 
Trængselsaar  dyrkedes  af  saa  mange,  forholder  Brandes 
sig  reserveret ;  det  plumpe  Udtryk  eller  den  udæskende 
Hæslighed  har  aldrig  tiltrukket  ham,  og  han  har 
aldrig  ladet  sig  forlokke  af  Strindbergs  udæskende 
Paradoks:  „Det  hæslige  er  Sandhed."  For  ham  stod 
det  under  alle  Omvekslinger  fast,  at  Kunstens  Opgave 
er  Skonhed;  ti  Skønhedssøgen  er  hans  Naturs  op- 
rindelige   og    uslukkelige    Anlæg.      Paa    alle    andre 

')  Kun  det  „dogmatisk"  overnaturlige  søger  han  ved  en  gan- 
ske vilkaarlig  og  ukunstnerisk  Begrænsning  at  udespærre  fra 
Kunsten,  som  om  det  var  en  Forbrydelse  ved  det  overnaturlige, 
at  det  er  ..dogmatisk". 

Punkter  kan  han  gribe  fejl,  med  Hensyn  til  det 
historisk  sande,  det  psykologisk  rigtige  eller  sand- 
synlige ;  med  Hensyn  til  det  skønne  griber  han  aldrig 
fejl,  og  denne  Skønhedssans  spejler  sig  ogsaa  i  hans 
Sprog  og  adler  det,  saa  at  man  virkeligt  kan  god- 
kende de  Udtryk,  hvori  Herman  Bang  en  Gang 
karakteriserede  det,  naar  han  siger:  „Krystalklar 
glider  denne  Fremstilling  som  en  mægtig  og  rolig- 
rindende  Flod,  i  hvis  Vande  tusind  skønne  Billeder- 
spejle  sig  blankt.  Denne  Stil,  der  er  saa  fast  og 
smidig  paa  en  Gang.1' 

Det  rolig-rindende  er  vel  næppe  det  Ord  der 
skulde  bruges,  ti  Flodlejet  er  ikke  altid  jævnt  —  ofte 
viser  der  sig  pludselige  Katarakter  og  fraadende 
Vandfald;  men  det  krystalklare  passer;  ti  selv  under 
de  voldsomste  Brusninger  vedbliver  Vandet  at  være 
gennemsigtigt  og  klart;  det  bliver  aldrig  grumset  som 
hos  Grundtvig  eller  AVergeland. 

Lad  os  nu  se  lidt  nærmere  paa  Stilen  og  paa 
Aandrighedens  Art  og  søge  at  bestemme  den  nærmere. 
Det  er  ikke  en  Aandrighed,  der  særligt  producerer 
sig  i  det  Vittige,  skønt  den  ikke  er  blottet  for  Vid, 
snarere  viser  den  sig  i  en  vis  poetisk  Plastik  eller  i 
en  retorisk  Kraft,  der  har  noget  af  Karakteren  af 
en  Fanfare. 

Den  viser  sig  f.  Eks.  i  karakteristiske  Enkelt- 
udtryk, hvori  der  spores  en  Forkortningens  og 
Sammentrængningens  Kunst,  der  bringer  dem  til  at 
virke  som  Formler,  saa  at  de  brænder  sig  ind  i 
Erindringen.  Naar  Brandes  saaledes  kalder  Kierke- 
gaard for  „et  gotisk  Geni",  et  Udtryk,  hvorom  „Nær 
og  Fjærn"  bemærker,  at  det  opvejer  en  hel  Afhand- 
ling, saa  er  det  et  Eksempel  derpaa,  eller  naar  han 
taler  om  „den  røde  Mars-Glansu  i  Tegners  Poesi,  saa 

3 

er  det  et  lignende  lykkeligt  Greb.  Man  kan  ogsaa 
tænke  paa  Udtrykket  „Indignations-Pessimisme"  om 
Henrik  Ibsen,  eller  Benævnelsen  „den  store  Elsk- 
værdige" om  Auerbach,  eller  Udtrykket  „en  næsten 
mineralsk  Karakter"  om  Stuart  Mill. 

I  denne  Forbindelse  kan  ogsaa  nævnes  en  Mang- 
foldighed afkorte,  med  epigrammatisk  Fastlied  formede 
Sætninger,  der  ofte  rumme  en  hel  Betragtning  eller 
Filosofi,  som  naar  han  begynder  sit  Essay  om  H.  C. 
Andersen  med  at  sige:  „Der  skal  Mod  til  at  have 
Talent"  eller  naar  han  i  sin  Karakteristik  af  Tegner 
bemærker:  „Isolertheden  er  altid  lyrisk",  eller  naar 
det  andetsteds  hedder,  at  det  er  umuligt  at  „handle 
i  Nuancer." 

Dog  nok  saa  meget  som  de  spredte  og  spinkle  Orna- 
menter virke  de  mere  udførte  og  bredt  anlagte  Billeder, 
hvormed  han  ynder  at  afslutte  en  Udvikling.  Enhver, 
der  har  læst  Brandes  med  nogen  Opmærksomhed, 
vil  vide,  hvor  meget  af  Virkningen  af  hans  Kunst 
der  beror  paa  den  Slags  „Udgange".  De  virke  som 
pompøse  Slutningsnumre  ved  et  Fyrværkeri,  hvor 
drejende  Sole  og  faldende  Guldregn  afsluttes  med 
en  Salve  af  knaldende  Raketter,  der  aflokke  Publi- 
kum stærke  ufrivillige  Bifaldsudbrud.  Det  er  en  Form 
af  Veltalenhed,  som  vel  kan  vække  nogen  Betænke- 
ligbed, fordi  den  blænder.  Et  typisk  Eksempel  derpaa 
er  det  kendte  Billede  af  „Fremskridtet"  som  et  ild- 
sprudende Lokomotiv,  der  jager  afsted  i  fuld  Fart, 
mens  Konservatismens  Tilhængere  —  Godsejere  og 
Klerikale  —  mageligt  placerede  i  lutter  første  og 
anden  Klasses  Vogne  i  deres  Stilstandstog,  ser  det 
fare  forbi  og  gribes  af  den  naturlige  Illusion,  at  det 
er  dem,  der  kører.  Efter  med  en  vis  Bredde  at 
have  udmalt  denne  Situation,  slutter  Forfatteren  med 

disse  Betragtninger:  „Nu  er  der  det  mærkelige  ved 
denne  Skuffelse  til  Forskel  fra  den  fysiske,  at  denne 
ikke  opliorer  af  sig  selv,  som  den  anden  gør  det, 
naar  det  fremmede  Tog  er  fløjet  forbi.  Ti  det  frem- 
mede Tog  faar  her  ingen  Ende;  det  er  ikke  et  endeligt 
Tog,  men  et  uhyre,  aldrig  rastende,  endeløst  Tog, 
Menneskehedens  evige  Higen  mod  en  stedse  idealere 
opfattet  Frihed,  Civilisationens  og  Fremskridtets 
endeløse  Triumftog.  Det  stakkels  Folk,  (de  i  det 
klerikale  Tog)  komme  saaledes  aldrig  ud  af  Illusionen ; 
de  tro  haardnakket,  at  de  tilbagelægge  Stadier  efter 
Stadier  i  evig  Fart,  kun  i  modsat  Retning  af  de 
andre.  De  har  ikke  lagt  Mærke  til,  at  deres  Loko- 
motiv for  længe  siden  er  spændt  fra,  at  dets  Damp 
er  gaaet  af  det  og  dets  Ild  er  slukt." 

Her  er  hele  det  store  Problem:  Konservatisme 
kontra  Radikalisme,  Fremskridt  kontra  Tilbageskridt 
saaledes  i  allegorisk  Form  behandlet  paa  tre  alminde- 
lige Oktavsider  og  afgjort  uden  Tvivl  eller  Vaklen, 
Og  Lignelsen  eller  Billedet  virker  som  en  Formel, 
der  gennem  Læserens  eller  Tilhorerens  Fantasi  paa- 
trænger sig  hans  Opfattelse  med  en  Styrke,  som  ikke 
de  bedste  Argumenter  vilde  formaa.  Styrken  ligger 
nemlig  her  i,  at  man  er  udenfor  Argumentationens 
Sfære  og  inde  i  Anskuelsens.  Ellers  laa  det  ikke 
fjærnt  at  gøre  opmærksom  paa,  at  et  Tog,  der  farer 
afsted  med  en  saa  rasende  Fart  i  Løbet  af  ganske 
kort  Tid  vil  have  naaet  den  sidste  Station,  -den 
Salighed,  som  ingen  Digter  besynger,  og  hvad  bliver 
der  saa  af  Fremskridtet? 

Det  er  Aandrighedens  Fare,  at  Sandheden  altfor 
ofte  ofres  paa  dens  Alter,  ja  at  den  overhovedet  ved 
sit  urolige  og  brillante  Væsen  hypnotiserer  Gemyt- 
terne, saa  de  glemme  at  anvende  den  fornødne  Kon- 

trol.  Navnligt  ved  det  mundtlige  Foredrag  virker 
den  med  en  lrypnotiserende  eller  besnærende  Magt. 
Grækenlands  Historie  kan  fortælle  derom. 

Rundt  om  hos  Brandes  findes  den  Slags  Billeder,, 
der  blive  staaende  i  ens  Erindring,  naar  alt  det  andet 
er  glemt.  Der  er  saaledes  Sammenstillingen  mellem 
Bjørnson  og  Ibsen  og  de  to  gamle  norske  Konger  Sigurd 
og  Eystein  (saaledes  som  Bjørnson  har  skildret  dem 
i  den  berømte  Samtale  i  Sigurd  Jorsalafar),  den 
Sammenstilling,  hvormed  han  afslutter  sit  Essay  om 
Henrik  Ibsen  i  „Det  moderne  Gennembruds  Mænd": 
Den  ene  har  siddet  hjemme  og  har  hjemme  fra  civili- 
seret sit  Fædreland,  den  anden  har  løsrevet  sig  fra 
det,  faret  vidt  omkring  og  paa  disse  sine  vide  cg 
vanskelige  Farter  indlagt  Landet  Ære.  De  have 
hver  sine  Beundrere,  hver  sit  stridbare  Hærfølge, 
der  hæver  den  ene  paa  den  andens  Bekostning. 
Men  de  ere  Brødre,  om  de  end  en  Tid  lang  havde 
været  stridige  Brødre,  og  det  eneste  Rette  er,  hvad 
der  da  ogsaa  sker  i  Stykkets  Slutning,  at  Riget 
fredeligt  bliver  delt  imellem  dem." 

Stundom  henter  han  fra  Digteren  selv  de  Ord,  han 
anvender  til  Indramning  af  sit  Essay  om  ham,  saa- 
ledes naar  han  begynder  og  slutter  sin  Karakteristik 
af  Bjørnson  med  en  Henvisning  til  det  kendte- 
Sted  af  „Arne"  om,  hvordan  Fjeldet  bliver  klædt, 
hvorved  han  naar  at  kunne  anvende  Enerens  Ord: 
„Ja,  slig  er  det  at  naa  frem",  som  Slutningseffekt 
om  Bjørnson  selv. 

Det  er  paa  den  Slags  smaa  digteriske  tours  de 
force,  der  altid  anbringes  med  godt  Blik  for  Virk- 
ningen, at  en  stor  Del  af  den  magiske  Indflydelse 
af  Brandes'  Stil  beror;  det  er  ved  Hjælp  af  dem,  at 
hån  maner  Tilhorer  eller  Læser  ind  i  sin  Tryllekreds. 


37 

og  gør  ham  til  sin,  knytter  ham  til  sin  Fane.  Idet 
lian  saaledes  ligesom  blander  Blod  med  Digteren  og 
gør  sig  til  ét  med  ham,  viser  han  sig  selv  som  en 
Digter  blandt  Kritikerne,  der  omdigter  Poeterne  efter 
sin  Villie  og  sit  Behov.  Maaske  kommer  dette  tydeligst 
til  Syne  i  de  smaa,  sammentrængte  Digterkarakteri- 
stiker,  der  ofte  er  formede  med  Kameens  kunstneriske 
Finhed.    Saaledes  hedder  det  om  SchackSta ff el dt : 

„Man  tænker  paa  en  af  hine  Maaneskinsnætter, 
af  hvilke  den  danske  Sommer  aarlig  har  fem  eller 
seks,  en  Sommernat  ved  Sundet,  fortryllende  ved  det 
røde  Skær  over  Havet  i  Nord,  lys  af  Maanestraaler, 
duftfyldt,  varm  endnu  af  Dagens  Sol,  med  en  ren 
blond  Luft,  der  kvæger  Lungerne  og  beruser  sødere, 
inderligere  end  Vin,  en  af  de  Nætter,  i  hvilke  Kvinden 
foler  Savn  og  Manden  Attraa,  i  hvilken  Hjertet 
langt  mere  end  Sanserne  smægter." 

„Saa  ofte  jeg  mindes  Schack  Staffeldt  falder  en 
saadan  Nat  mig  ind.  Dens  Skønhed  er  Skønheden 
hos  ham,  ti  for  ham  var  Skønheden  ikke  saa  meget 
den  indenfra  udprægede  Form  som  det  udenfra  over 
Skikkelser  og  Former  kastede  Skær,  hint  overjordiske 
Skær,  der  virker  forklarende,  svagt  farvende,  for- 
sølvende paa  Naturen.  Dens  Stemning  er  hans 
Stemning,  et  mystisk  Sværmeri,  der  skuer  det  Jor- 
diske og  det  Overjordiske  i  en  Skønhedens  Brudenat 
sammensmeltede  til  Et,  og  dens  Attraa  er  hans 
Attraa  —  en  Længsel,  der  higer  og  skælver  i  en 
nordisk  Maanestraale." 

Aarestrup  skildrer  han  i  disse  Ord:  „Hans  Muse  er 
visselig  hverken  snerpet  eller  knibsk,  men  hun  er  derfor 
ikke  mindre  stolt  og  uberørt.  Hun  har  en  egen  vild  og 
uregerlig  Ynde.  Er  Oehlenschlagers  Muse  en  nordisk 
Skjoldmø,  Blichers  en  kraftig  jydsk  Bondepige,  Hertz'es 

en  Dame  fra  et  Hof  i  Provence,  saa  er  Aarestrups 
en  ung  Taterpige  i  broget  Dragt,  rned  Flitterguld 
om  de  nøgne  Arme  og  den  brune  Hals,  dansende 
for  alle,  men  saa  smidig  og  vild,  at  hun  ikke  lader 
sig  fange  af  nogen.  Danmark  er  hendes  Fødeland^ 
men  der  rinder  østerlandsk  Blod  i  hendes  Aarer.a 

Eller  man  læser  denne  Skildring  af  den  unge 
Drachmann: 

„Hos  Drachmann  forenede  sig  den  unge  Maler- 
lærlings Foragt  for  den  satte  Borgerlighed  med  den 
vordende  Poets  Hang  til  den  mærkede  Materialisme, 
noget  af  Zigøjnernaturens  Antipati  mod  den  officielle 
Orden  med  noget  a±  Sømandens  Hang  til  Formløshed, 
og  saa  var  der  desuden  i  Trangen  til  at  gøre  sig 
gældende  og  give  sine  Følelser  Ord,  i  al  den  elemen- 
tære Patos,  der  trængte  paa,  fordi  den  maatte  have 
Luft,  noget  brusende  og  blinkende,  der  mindede  om 
den  Tilsætning,  der  bringer  mousserende  Vine  til  at 
sprudle  og  skumme,  saa  snart  der  løsnes  for  Proppen. 
Det  tager  sig  ud,  som  var  der  Vildskab  i  Flasken, 
og  saa  er  det  Kulsyre.  Det  tog  sig  ud,  som  var  der 
Eevolution  i  Sindet,  og  saa  var  det  Lyrik." 

Billedet  med  den  mousserende  Vin,  der  er  inde- 
stængt i  Flasken,  er  som  bekendt  Drachmanns  eget 
i  det  ypperlige  Digt  om  „de  vilde  Ranker" ;  men 
Slutningseffekten,  den  som  Revolution  markerede 
Lyrik,  er  Brandes',  og  viser  det,  som  netop  er  saa 
karakteristisk  for  ham,  en  Meddigten  paa  Digterens 
egen  Grund. 

Og  her  er  J.  P.  Jacobsen:  „Dette  er  vor 
Prosas  sjælfuldeste  og  mest  digteriske  Særling.  Alt, 
hvad  han  ser,  bliver  Særsyn,  alt,  hvad  han  skriver, 
faar  Særpræg.  Det  er  særegent  i  Formen  indtil 
Manér,   det   er  inderligt   i  Tonen   indtil  Sygelighed. 

Alt  er  fortættet,  sammentrængt,  uden  Fyld  eller 
Mellemrum,  „To  Verdener"  paa  en  halv  Snes  Sider. 
Hver  Draabe,  man  opfanger  af  hans  Tales  stille  Væld, 
er  tung,  stærk  som  en  Draabe  Eleksir  eller  Gift, 
duftende  som  en  Draabe  Vellugts-Essens.  Der  er 
noget  besnærende,  berusende  i  hans  Foredrag.  Det 
er  den  stærkeste  Stemningsdrik,  der  er  brygget  i 
vor  Prosa. u 

Og  saaledes  kunde  man  fortsætte.  Det  er  karak- 
teristisk, at  Brandes'  Stil  lige  godt  forslaar  til  at 
skildre  Schack  Staffeldt  og  Aarestrup,  vor  Digtnings 
mest  æteriske  og  dens  sanseligste  Digter,  uden  at  man 
føler  at  han  begunstiger  den  ene  paa  den  andens 
Bekostning.  Hvor  han  saaledes  skriver  om  det  blot 
poetiske,  der  føler  man,  at  det  er  en  Digter,  der 
skriver  om  Digtere,  en  Digter  med  en  enestaaende 
Indtryksmodtagelighed ;  her  er  han  virkelig  Kritikens 
Proteus,  der  ikke  bindes  af  nogen  enkelt  Form,  nogen 
enkelt  Gestalt,  men  som  i  sit  Væsens  poetiske  Smidig- 
hed „favner  og  fatter  altu  og  alle. 


Manden. 

Vi  har  betragtet  Brandes'  Stil  og  har  derved  i 
Henhold  til  det  franske  Ord  —   „Stilen  er  Manden" 

—  faaet  nogle  Bidrag  til  Bestemmelsen  af  Brandes' 
Personlighed.  Til  nogen  udtømmende  Karakteristik 
naar  man  dog  ikke  ad  den  Vej.  Manden,  selv  naar 
han  er  Stilist  og  Taler,  er  jo  dog  ikke  blot  Veltalen- 
hed; først  naar  vi  tage  hans  samlede  Produktion  og 
sammenholder  den  med  hans  offentlige  Optræden, 
hans  Liv  som  offentlig  Mand,  naa  vi  til  en  dybere  For- 
staaelse,  en  sikrere  Bestemmelse  af  hans  Karakter. 

Spørger  man  da  først,  om  ikke  Brandes  per- 
sonlig har  givet  Bidrag  til  en  Selvskildring  —  og  det 
og  jo  en  Selvfølge,  at  en  i  en  vis  Forstand  saa  aaben 
Karakter  som  han  maa  have  givet  forskellige  saadanne 

—  saa  slaar  denne  Formodning  heller  ikke  fejl. 
Rundt  om  i  Brandes'  Produktion  finde  vi  direkte  og 
indirekte  en  Mængde  Bidrag  til  et  Selvportræt. 

Der  er,  for  at  begynde  med  det,  hans  Forhold 
til  Ilden,  som  han  Gang  paa  Gang  har  benyttet  som 
Symbol  for  sig  og  sin  Virksomhed.  Det  sker  første 
Gang  —  karakteristisk  nok  —  i  det  indledende  Citat 
til   „Emigrantlitteraturen",   hvor  han  citerer  Heinses 


41 

Ord  om  en  Husgud  af  Voks,  der  smeltede,  fordi  den 
var  kommen  for  nær  til  Ilden,  og,  da  den  beklager 
sig  derover,  svarer  Ilden:  „Icli,  was  mich  betrifft, 
bin  iiberall  Feuer."  Det  stemmer  godt  hermed,  naar 
Brandes  i  et  Brev  fra  Berlinertiden  midt  i  en  for- 
ceret Produktionsperiode  skriver  om  sig  selv:  „Jeg 
er  som  i  et  Ildpust."  Siden  vender  lian  Gang  paa 
Gang  tilbage  til  dette  Billede.  Det  var  dog  især  i 
den  store  Ildtale  ved  Koncertpalæfesten  (se  Brandes 
II,  Pag.  170),  at  lian  udviklede  Billedet  videre,  idet 
han  benytter  Ilden  som  Symbol  paa  den  Oplysning, 
han  havde  villet  bringe.  Han  kalder  her  Ilden  for 
et  muntert  Element —  „Synet  virker  paa  Nerverne 
som  Musik  og  som  Vin"  —  for  et  renligt  Element 
—  „Ild  renser  Luften.  Maatte  den  rense  den  daar- 
lige,  daarlige  Luft  i  denne  By." 

Naar  man  betænker,  at  Brandes  netop  den  Gang- 
under  Sædelighedskampen  havde  anlagt  Lucifer- 
navnet, hvortil  der  ogsaa  ved  Festen  hentydedes,  saa 
fremtræder  den  hele  Ovation  for  Anskuelsen  som  en 
Slags  Ildkultus.  Da  Brandes  den  3.  November  189G 
var  Genstand  for  nye  O  vationer  i  Anledning  af  25 
Aarsdagen  for  sin  første  Universitetsforelæsning  og 
„hilstes  med  Lysballoner",  talte  han  fra  et  Vindu 
paa  første  Sal  i  „Studentersamfundet"  atter  over 
det  samme  Motiv.  Han  talte  for  den  hellige  Ild. 
„Intet,"  sagde  han  med  en  af  ham  tidligere  beiryttet 
A^ending,  „er  saa  tyndt  som  et  Lyn  og  intet  saa  lille 
som  en  Gnist;  men  Lynet  kan  spalte  de  stærkeste 
Træer,  og  Gnisten  kan  antænde  det  stærkeste  Hus." 
Her  er  det  Ilden  som  det  mægtige,  hensynsløse  Ele- 
ment, der  prises. 

I  Sorøtalen  15.  Juni  1902  omdannes  Lucifer- 
legenden  til  en  Prometeusmyte.  „Vor  Lysgad,"  hedder 

det  lier,  „er  Prometeus,  som  stjal  Ild  fra  Himmelen 
og  bragte  hele  Menneskeheden  Lys."  Forbilledet  er 
altsaa  nu  Titanen,  der  i  oprørsk  Trods  stjæler  Ild 
fra  Himmelen.  Det  stemmer  godt  hermed,  naar 
Georg  Brandes  selv  en  Gang  paa  en  Art  Stam- 
bogsblad  har  betegnet  sin  herskende  Egenskab  som 
„Trods"  —  Trods  mod  Guderne,  det  kan  ikke  være 
mindre.  En  Kultur  løsrevet  fra  Religionen,  al  Kul- 
turs Moder,  er  hans  Ideal;  han  overser  derved,  hvad 
allerede  Pastor  Fr,  Jungersen  gjorde  opmærksom 
paa  i  „Ildsignaler1',  den  jordiske  Ild  er  et  flygtigt  og 
yderst  upaalideligt.  Element,  at  den  evige  Ild  ikke 
brænder  her  (kun  i  Kirkerne  har  man  som  et  Sym- 
bol haft  „den  evige  Lampe")  og  at  den  menneske- 
lige Kultur  lige  saa  lidt  kan  løsrives  fra  sit  religiøse 
Ophav,  som  Solens  Straaler  kan  løsrives  fra  Solen. 
Dog  helt  blind  for  Ildens  Flygtighed  er  Brandes 
ikke.  .1  det  Digt,  hvormed  han  afsluttede  sine  sam- 
lede Værker  hedder  det: 

mit  Bedste  var  flygtigt 
som  Ild  og  som  Storm 

og  han  sammenligner  sig  selv  med 

en  lysende  Stribes 
Strejfskær  i  et  Rum, 
der  saa  lidet  kan  gribes 
som  Havfladens  Skum, 
saa  blussed  mit  Væsen.     Et  lynende 
Lysblink  det  var  i  en  Sum. 

Dette   er   sandt,   og   en  bedre  Karakteristik  kan 
næppe  gives  af  Brandes'  Væsen  og  Virksomhed. 

■  I  og  for  sig  maa  man  sige,  at  en  Tidkultur  under 
vort  nordligt-barske  Himmelstrøg  paa  Forhaand  har 

noget  tiltrækkende  for  Fantasien.  Fra  gammel  Tid 
har  man  i  Norden  æret  og  lovprist  Ilden,  baade  den 
himmelske,  der  i  Sollysets  Klædebon  bringer  Vaar 
og  sprænger  Vinterens  Lænker,  og  den  jordiske,  der 
er  Menneskets  Tjener.  Alle  nordiske  Digtere,  lige 
fra  Edda  til  de  alier  nyeste,  har  været  Soldyrkere. 
Og  i  Form  af  Arneflammen  har  ikke  færre  Digtere 
lovsunget  den  hjemlige  Ild,  der  knytter  Mennesker 
sammen  i  trofast  Kærlighed  og  Samarbejde.  Vi 
vender  uvilkaarligt  Oret  til  og  lytter,  naar  man  taler 
til  os  om  Ilden.  Brandes  har  Ret:  den  virker  paa 
Sanserne  som  Musik  og  som  Vin. 

Men,  som  altid  hos  Brandes,  Hgger  ogsaa  her  det 
sande  det  falske  ganske  nær.  Ti  den  Ild,  Brandes  dyr- 
ker som  sit  Symbol,  det  er  ikke  Solens  varmende  og 
nærende  Ild  —  om  den  har  han  aldrig  nogensinde  tak 
—  heller  ikke  er  det  Arneflammen,  som  han  allerede  i 
Emigrantlitteraturen  søgte  at  røve  noget  af  dens 
hemmelighedsfulde  Tryllemagt  ved  at  omdøbe  den  til 
kunstig  Varme,  nej  den  Ild  som  luer  paa  Brandes' 
Esse,  og  som  flammer  og  flakker  rundt  i  hans  Skrif- 
ter og  Taler,  det  er  en  dunkel  Flamme.  Utvivlsomt 
er  den  meget  jordisk  af  Oprindelse,  dens  Næring  er 
dels  Ærgærrighed,  dels  Had,  Hadet  til  Kristendommen 
og  alt,  hvad  derfra  stammer.  Den  brænder  uroligt 
knitrende  og  ofte  med  en  sur  og  ram  Røg  som  af 
vaadt  Brænde,  en  Røg,  der  svider  i  Øjnene  paa  dem, 
der  kommer  fordeles  nær,  og  den  sværter  stundom  Om- 
givelserne, ja  ikke  blot  Omgivelserne,  men  Himlen  selv 
med  sine  røgsorte  Flammer;  ti  Ilden  er  ikke  helt 
det  renlige  Element,  Brandes  i  sin  Koncertpalætale 
har  villet  gøre  den  til.  Vore  Kakkelovne  og  Skor- 
stensrør kan  tale  med  derom.  Dog  om  det  Snav  . 
og  den  Sod,  som  Skorstensfejeren  kan  fjærne,  er  det 

ikke  værd  at  tale.  Værre  er  det,  naar  de  rebelske 
Flammer  fra  Brandes'  urolige  Baal  undertiden  har 
forsøgt  at  sværte  andre  Menneskers  gode  Navn  og 
Rygte.  Ikke  altid  er  det  en  god  og  rolig  Flamme, 
der  tjener  nyttige  menneskelige  Formaal,  eller  som 
varmer  i  Menneskelijem.  Ofte  er  det  en  vulkansk 
Ild,  der  bryder  ødelæggende  frem  i  hastige  Eruptioner, 
eller  det  er  en  Lynild,  der  slaar  ned,  og  som  ganske 
vist  kan  rense  Luften  for  trykkende  Dunster,  men 
sum  lige  saa  ofte  forfærder  uskyldige  Børn  eller  an- 
retter Udelægge] se  paa  sagesløse  Folks  Marker  og 
Ejendom.  Men  det  kan  ogsaa  være  en  Pragtild,  et 
Kunstfyrværkeri,  der  med  sin  luftige  og  blussende 
Bragt  giver  alt  et  farvet  Lys  og  glæder  Ujet  med 
siu  straalenrle  Glans,  men  efterlader  alt  i  dobbelt  Mørke. 
Den  Trods,  som  Brandes  har  betegnet  som  sin 
herskende  Egenskab,  er  da  heller  ikke  den  store, 
uovervindelige,  ensomme  titaniske  Trods  („nimnier 
sien  beugen").  Af  Titanens  Trods  har  den  intet 
uden  sin  Truen  ad  Himlen,  det  er  ikke  Goethes 
prometheiske  Trods,  skønt  den  nu  og  da  for  et  Øje- 
blik kan  have  en  fja?rn  Lighed  dermed.  Langt 
snarere  er  det  den  zigøjneragtige  Oppositionsaand, 
Brandes  i  Bogen  om  Lassalle  har  betegnet  som 
Chutspe,  et  jødisk  Ord,  der  udtrykker  en  jødisk 
Egenskab,  en  Karakter,  „der  paa  én  Gang  er  Aands- 
nærværelse,  Frækhed,  Dumdristighed,  Uforskammethed 
og  Uforfærdethed,  og  som  let  forstaas  som  en  Yder- 
lighed, til  hvilken  Frygtsomheden  og  den  tvungne 
Eftergivenhed  hos  en  et  Par  Aartusinder  igennem 
forpint  og  undertrykt  Race  naturnødvendigt  ved 
indbrydende  Kultur  slaar  om." 

•  Efter   „^aaledes    at   have   reduceret  den  titaniske 
Trods    til    beskednere    Foimer,    der    bedre    stemmer 

med  dens  virkelige  Væsen,  er  vi  naaede  til  et  Punktr 
hvorfra  Overgangen  lettere  gøres  til  de  andre  Sider 
i  Karakteren,  til  det  menneskelige,  stundom  altfor 
menneskelige,  der  kun  vanskeligt  lader  sig  bringe  i 
Samklang  med  det  overmenneskelige  kos  en  Halvgud 
eller  Heros.  Eet  er  saaledes  det  lapsede,  stærkt  mon- 
dæne, som  Brandes  saa  ofte  har  fremhævet  og  saa 
ypperligt  har  skildret  hos  sine  begavede  jødiske 
Stammefrænder,  LassalleogBeaconsfield,  og  som 
ganske  sikkert  ogsaa  er  en  fremtrædende  Side  hos 
ham  selv,  om  den  end  der  har  givet  sig  mindre 
grelle  Udslag  i  Mode-Ekcentriciteter.  Gentagne  Gange 
dvæler  Brandes  ved  Dan  dy  ismen  hos  d'Israeli,  en 
Egenskab,  der  hos  ham  „endogsaa  gik  ud  over  den 
Linie,  som  Datidens  yderligst  gaaende  Dandyer  holdt 
sig  indenfor,"  hvilket  paa  jævnere  dansk  vil  sige,  at 
den  gik  over  alle  Bredder.  Den,  der  har  set  Jøderne 
i  Londons  petticoat  Jane,  hvor  de  lever  et  fuldstændigt 
Gadeliv,  der  synes  at  høre  hjemme  under  et  sydligere 
Himmelstrøg,  vil  ikke  have  glemt  den  umættelige 
Pragtsyge,  der  her  i  Form  af  Silkekjoler,  Juveler, 
gyldne  Kæder  og  Ringe  lader  sig  til  Syne  midt 
blandt  Pjalter  og  allehaande  Ruskom-Snusk,  der  er 
kastet  imellem  hinanden  som  i  en  Jærnkramhandel 
eller  en  broget  Marskandiserbod,  og  som  i  al  sin. 
grelle  Primitivitet  taler  højt  om  visse  rodfæstede 
Raceinstikter.  Fjærnt  være  det  fra  mig  at  ville  hente 
nogen  direkte  Sammenligning  fra  disse  simple  Om- 
givelser; men  fra  talrige  Steder  i  Georg  Brand  es' 
Skrifter  taler  en  lignende  mondæn  Trang  til  Pragt 
og  Smykker,  til  Luksus  og  Rigdom,  hans  Fantasi 
har  et  eksotisk  Hang.  Hans  Sind  er  udadvendt,  ikke 
indesluttet,  som  hos  alle  Medlemmer  af  denne  praktiske- 
og  virkelighedssøgende  Race :  Han  sværmer  for  at  se 

og  ses,  og  de,  der  har  set  ham  paa  Talerstolen,  i 
Selskabssalon  eller  paa  Gaden,  vil  intet  Øjeblik  være 
i  Tvivl  om,  at  han  har  Ojnene  godt  med  sig,  og  at 
hans  Væsen  er  præget  af  en  bevidst  og  sikker  Kunst. 
Hans  Hjerne  er  som  en  Camera,  altid  i  Færd  med  at 
optage  Billeder,  og  ikke  lader  noget  undslippe  af, 
hvad  der  passerer. 

Han  er  sig  i  hver  Fiber  bevidst  og  mindst  af 
alt  naiv  i  Ordets  almindelige  Betydning.  Derfor 
nærer  han  ogsaa  en  dunkel  Uvillie  mod  vore  naive, 
blonde  Goto-Germaner  med  deres  aladdinsagtige, 
rødkindede  Naivitet  og  drømmende  Sorgløshed.  Han 
tror  ikke  ret  paa  Naiviteten  —  han  ser  deri  kun 
Mangel  paa  Udvikling  —  og  for  Barnet  med  dets 
naturlige  Fromhed  og  Visdom,  der  saa  ofte  gør  de 
voksnes  erfarne  Verdensklogskab  til  Skamme,  har 
han  i  sit  System  slet  ingen  Plads.  Et  sandt  Had  til 
Naiviteten  raser  vildt  i  „Romantiken  i  Tyskland", 
den  forer  ham  til  at  tage  Noureddins  Parti  overfor 
Aladdin  i  Artiklen  om  Oehlenschlager,  idet  han 
lader  Prøjserne  repræsentere  Noureddin  og  i  1864  over- 
vinde den  danske  Aladdin.  Dette  Had  spores  alle 
V  egne.  Det  er  den  forstandsmæssige  Side  af  Menneske- 
naturen, den,  der  giver  sig  til  Kende  i  Renektion, 
Videnskab,   Iagttagelser  osv.   der  har  hans  Sympati. 

Læseren  vil  da  heller  ikke  have  glemt  den  Skil- 
dring af  Brandes  som  Foredragsholder,  vi  i  forrige 
Bind  meddelte  efter  Vald.  Vedel,  med  den  haarfine 
Karakteristik  af  Foredragets  stigende  og  faldende 
Kadencer,  dets  vel  beregnede  og  forberedte  Effekter 
og  dets  virkningsfulde  Finaler,  eller  af,  hvorledes 
Aandrigheder  udslynges  som  improviserede,  der  ere 

')   G.   Brandes:   Essays.      Danske   Personligheder   1889.     Se 
særlig  Pag.  90—94. 

fødtes  ved  Skrivebordet,  og  som  senere  hentes  lige  op 
fra  Manuskriptet.  Den,  der  har  hørt  Brandes  som 
Taler  og  siden  haft  Lejlighed  til  med  nogenlunde 
frisk  Hukommelse  at  sammenholde  det  mundtlige 
Foredrag  med  et  senere  Optryk,  vil  forbavses  over, 
hvor  nøje  de  to  Former  falder  sammen.  Selv  det, 
der  i  det  mundtlige  Foredrag  tog  sig  ud  som  Indfald, 
genfindes  ordret  i  den  trykte  Gengivelse.  Dette  viser, 
at  i  Brandes'  mundtlige  Foredrag  det  mindst  mulige 
er  overladt  til  Inspirationen  eller  —  Tilfældet.  Men, 
ad  Kunstens  Vej  søger  Brandes  at  reproducere  Na- 
turen, at  aflure  den  dens  Udtryk.  Han  har  en  Skue- 
spillers hele  opøvede  Evne  til  at  meddele  Ordene  et 
Øjeblikspræg  af  Liv.  Men  dette  er  da  ikke  Første- 
haandsnatur,  og  Pontoppindan  har  næppe  handlet 
betænksomt  ved  at  betegne  ham  som  Naturtonen  i 
dansk  Litteratur,  nej,  skal  der  tales  om  Naturtoner, 
saa  er  det  Drachmann,  vi  maa  til. 

.  Men  er  han  end  ingen  Jupiter  tonaus,  der  fra 
Katedrets  Olymp  udslynger  Tordenkiler,  saa  føles 
det  dog,  at  der  er  Torden  i  Luften,  saa  sikkert  som 
Taleren  er  ladet  med  Elektricitet.  Ja,  elektrisk,  det 
er  netop  Ordet.  Derfor  denne  uophørlige  Glimten 
og  Knitren,  naar  hans  Tale  zigzagagtigt  og  i  Lyn- 
glimt udvikler  sig  med  pludselige  Udladninger  og 
Nedslag.  Selv  Haaret,  der  i  sort  og  busket  Fylde 
stritter  op  fra  Hovedet  lige  som  i  Trods  synes 
under  Paavirkning  af  en  eller  anden  elektrisk  Ind- 
flydelse. 

Og  elektriserende  virkede  han.  Der  var  i  hans 
Tale,  i  hans  Væsen  en  Magi,  der  af  mange  betegnedes 
som  henhørende  til  den  sorte  Magi,  som  henrev  Menne- 
sker, især  Kvinder  og  unge  Mennesker  til  en  sand 
Begejstringsparoksysme,  som  siden  fremkaldte  et  Til- 

bageslag  af  tilsvarende  Styrke.  Der  raadede  her  i 
Tiltrækning  og  Frastødning  samme  Lov,  en  Lov,  der 
blev  det  halve  af  Brandes'  Skæbne,  og  som  han,  der 
ellers  forstod  saa  meget  —  ogsaa  af  sit  eget  Væsen 
—  aldrig  har  forstaaet,  endda  den  var  hans  eneste 
virkelige  Martyrium,  det  eneste,  der  stillede  ham 
udenfor  Menneskenes  almindelige  Vilkaar  og  Sam- 
fund. Han  forstod  ikke,  at  Folk  først  blev  hans 
røgelsekarsvingende  Ildtilbedere,  hans  Korybanter  og 
Fordansere,  for  siden,  naar  hans  Tryllevirkning  brast 
og  Hypnosen  var  ovre,  at  bryde  ud  af  Ringen  og 
vende  sig  som  Fjender  og  Anklagere  mod  ham,  deres 
Ypperstepræst,  der  havde  magtstjaalet  dem,  røvet 
dem  Tænkeevnen,  Kritiken,  ja  en  Tid  bedøvet 
selve  deres  Samvittighed  ved  sin  Veltalenheds  blæn- 
dende Glans. 

Det  er  en  naturlig  Ting,  at  der  ofte  —  saa  vel 
af  Venner  som  af  Fjender  —  i  digterisk  Form  og 
under  digterisk  Slør  er  forsøgt  at  tegne  litterære 
Portrætter  af  Brandes.  Sikrest  er  han  vistnok  tegnet 
af  Henrik  Pontoppidan  i  det  sidst  udkomne  Bind 
af  hans  „Lykkeper"  („Lykkeper  og  hans  Kæreste" 
Pag.  61).  Han  er  her  indfort  under  det  let  gennem- 
skuelige Pseudonym:  Dr.  Nathan.  Det  hedder  her: 
„Ind  gennem  et  af  Kabinetterne  kom  Dr.  Nathan 
stormende  med  to  af  Aftenens  yngste  og  smukkeste 
Damer  under  Armen  —  paa  Vej  til  Dansen.  Ved 
ingen  Lejlighed  var  denne  mærkelige  Mand  maaske 
mere  beundringsværdig  end  i  en  Selskabssal.  Hvor 
lang  hans  Arbejdsdag  eller  Arbejdsnat  end  havde 
været  —  og  Lampen  i  hans  Studereværelse  brændte 
ofte  endnu,  naar  Dagen  gryede  —  kendte  han  ikke 
til  Utidighed,  men  kastede  sig  ind  i  Underholdningen 
med  altid  lige  ungdommelig  spænstig  og  paagaaende 

Kraft.  Han  havde  aldrig  kunstige  Oplivelsesmidler 
nødig.  Saa  oprigtig  og  dyb  hans  Menneskeforagt  under 
Aarenes  Kamp  var  bleven,  den  havde  dog  aldrig  faaet 
Bugt  med  Levetrangen  hos  ham.  Festlig  oplyste 
Stuer,  smukke  Kvinder,  Smil  og  Blomster  holdt  ham 
i  Aande.  Naar  som  helst  og  hvor  som  helst  man  fik 
Øje  paa  ham,  saa  man  ham  altid  fuldt  optaget  af  at 
fortælle,  forklare  og  overbevise.  I  Selskabslivet  som 
i  Litteraturen  var  han  en  Erobrer  og  Fortryller,  og 
med  al  sin  overmodige  Udæskning  var  han  egentlig 
altid  bekymret  for,  at  man  ikke  skulde  synes  om 
ham.  Selv  den  ubetydeligste,  unge  Students  Mening 
om  ham  var  ham  aldrig  helt  ligegyldig.  Han  kunde 
ofte  nok  i  sine  Skrifter  tale  overlegent  og  spottende 
om  Livet  og  dets  Gøglespil,  —  over  alt,  hvor  han 
mødte  det,  fik  det  alligevel  hurtig  Magten  over  ham. 
Endog  i  dets  alier  mindst  tiltalende  Former  kunde 
han  ikke  modstaa  det,  saa  ukuelig,  saa  overdaadig 
frugtbar  var  Naturbunden  hos  dette  Hovedstads- 
menneske, der  var  født  i  selve  Byens  Midte,  vokset 
op  af  dens  Stenbro  som  Sydens  flammeblomstrende 
Kaktus  af  en  Klippegrund". 

.  .  .  „Som  han  her  hastede  frem  mod  Dansesalen 
med  to  rødmende  unge  Piger  under  Armen,  selv  graa 
og  bukkeskægget  og  let  haltende  paa  det  ene  Beu, 
var  han  en  levende  Anskueliggørelse  af,  hvad  han 
havde  været  og  havde  betydet  for  sin  Samtids  Ung- 
dom: Skovguden,  den  store  Pan,  der  med  sin  Trylle- 
fløjte havde  lokket  endog  de  forsagte  ud  til  Livs- 
foryngelsens  hellige  Kilder  og  et  Øjeblik  havde  faaet 
det  degnetunge,  danske  Folk  til  at  danse." 

Dette  er  lige  saa  fortræffeligt  skrevet  som  set; 
det  skildrer  netop  de  Sider  af  hans  Væsen,  som  vandt 
ham  saa  mange  Ildtilbedere  og  saa  mange  Fjender. 

4 

Vil  man  hermed  sammenligne  et  Øj  ebliksfo  togran' 
af  en   Tysker,   der   aabenbart  forud  har  været  stemt 
til  Beundring,  saa  læse  man  nedenstaaende  Skildring, 
der   forekommer   i    et    Berlinerbrev,    trykt    i    „Neue 
°)  Hamburger  Zeitung"    (Fbr.   18jf8).     Det  hedder  her: 

„For  nylig  kom  Georg  Brandes.  Jeg  traf  ham 
ved  en  hvid  Borddug.  Kredsen  var  lille.  En  tanke- 
vækkende Skikkelse.  Et  Stykke  Ahasverus  bor  i 
ham.  Det  er  ham  ikke  givet  at  holde  Hvil  i  Fred. 
Vismanden  fra  Norden  drager  nu  imod  Sønden  for 
at  linde  ny  Kraft  for  et  Helbred  søgende  Legeme 
og  for  en  splidagtig  Sjæl.  Gid  den  sicilianske  Sol 
histnede  endnu  en  Gang  maatte  forgylde  alt  i  ham. 
Han  er  seks  og  halvtresindstyve  Aar  gammel,  men 
ser  ud,  som  han  var  to  og  fyrre.  Kun  om  Øjnene 
er  der  et  sælsomt  Træk,  som  man  kun  opdager  ved 
nærmere  Iagttagelse,  og  som  vidner  om  store,  over- 
standne  Genvordigheder.  Denne  Mand  har  oplevet 
noget  grusomt  og  bittert.  Han  er  kommet  paa  Kant 
med  Verden,  som  det  kan  times  en  Stridsmand.  Den 
saakaldte  glade  Livsaften  vil  ikke  blive  ham  beskaaret. 
Han  maa  kæmpe  og  atter  kæmpe  og  fremdeles  kæmpe 
til  det  sidste.  Men  det  er  ingen  livgivende  Kamp, 
der  herligt  løfter  Selvfølelsen,  men  en  udmattende 
og  fortærende  Kæmpen  og  Striden.  Nordboerne 
sørge  daarligt  for  deres  store  Mænd.  De  svenske 
Patrioter  lade  Kæmpen  Avgust  Strindberg  ensomt 
sulte  ihjel,  en  Skam  og  Skændsel  for  evige  Tider. 
Og  de  filisteragtige  Magthavere  i  det  junkerlige 
Danmark  smile  plumpt  og  selvbehageligt,  naar  Fri- 
hedens Bærer,  Georg  Brandes,  maa  slide  sig  op 
for  det  nødvendige  til  Livets  Ophold.  Men,  hvem 
der  nogensinde  har  været  sammen  med  ham,  vil  ikke 
glemme  den  betagende  Finhed  i  denne  Mands  Væsen. 

Det  er  ældste  Kultur.  Det  er  et  Individ,  der  er  ud- 
styret lige  saa  vel  med  diaboliske  som  med  mildt 
forsagende  Træk  .  .  .  Hvor  blidt  og  med  hvilken 
læspende-smilende  Nederdrægtighed  komme  ikke  Be- 
mærkningerne fra  denne  hviskende  Danskers  Mund. 
Han  lader,  som  sagde  han  Venligheder  som  en  tro- 
skyldig, ung  Pige;  men  det  er  for  det  meste  en  In- 
fami. Stadig  prægtig  infam,  fremfor  alt  i  Ansigts- 
udtrykket. Han  har  en  langagtig  Næse  og  en  høj, 
glat  Fylde  af  opstaaende  Haar,  der  er  skilt  i  Midten. 
Stærkest  minder  hans  Ansigt  om  Voltaire,  trods  For- 
skelligheden i  det  ydre  Arrangement."  Forklarin- 
gerne og  Synsmaaderne  i  dette  Brev  skyldes  aaben- 
bart  Brandes ;  men  Iagttagelsen  er  Tyskerens  og  den 
er  god  og  skarp,  i  visse  Henseender  maaske  endda 
nok  saa  skarp  som  Pontoppidans,  der  kun  synes  at 
have  faaet  fat  paa  Selskabsmanden.  Men  i  ét  Punkt 
samstemme  aabenbart  disse  to  fra  saa  forskellig  Haand 
fremgaaede  Portrætter.  De  samstemme  i  at  skildre 
Georg  Brandes  som  en  yderst  interessant  Skikkelse. 
Ikke  med  Urette  har  den  norske  Kritiker  Chr. 
Collin  —  forøvrigt  i  en  Anmeldelse  af  nærværende 
Bog  —  karakteriseret  Georg  Brandes  som  den 
interessanteste  af  Danmarks  nulevende  Forfattere. 
Ja,  det  interessante  er  netop  hans  Styrke.  Det  skal 
man  lade  ham.  Det  spillende,  altid  bevægelige  er 
hans  Element.  Hans  Tale  eller  Skrift  kender  ikke 
til  døde  Punkter.  Altid  er  han  i  Bevægelse,  altid 
er  han  paa  Farten  for  som  en  flittig  Bi  at  samle 
nyt  Stof.  Han  har  Videbegærlighedens  Nydelsessyge. 
Afsted  fra  Blomst  til  Blomst.  Favne  og  fatte  alt 
er  jo  hans  Devise.  Derfor  drager  han  som  ung  ud 
paa  Opdagelsesrejser.  Hele  Nutidens  aandelige  Eu- 
ropa vil  han  gennemstrejfe.     Han  kan  ikke  finde  sig 

i,  at  der  er  en  Krog  i  et  eller  andet  Land,  som  han 
ikke  kender,  ikke  har  set,  ikke  skrevet  om.  Naar 
en  romersk  Forfatter  havde  til  Valgsprog:  „Ingen 
Dag  uden  en  Linie",  saa  er  Brandes'  Valgsprog: 
„Ingen  Dag  uden  en  ny  Opdagelse,  et  nyt  Bekendt- 
skab, en  ny  Bog  eller  et  nyt  Menneske.  Og,  hvis 
han  ikke  finder  noget,  kan  han  ligefrem  henfalde  i 
graa  Melankoli  over,  at  Verden  staar  stille.  Helst 
vilde  han  kende  alle  Byer  og  deres  litterære  Selska  b ; 
stadigt  lokkes  han  videre  af  det  ny,  det  næste,  det 
endnu  ukendte.  Tempoet  i  denne  Stormmarsch  er 
allerede  angivet  i  hint  overanførte  Dagbogsblad  fra 
Rungsted.  I  denne  Henseende  er  han  unique ;  i  sin 
uendelige  Ekspansion. 

Og  han  nøjes  ikke  med  at  ville  kende  alt,  han 
vil  fatte  og  favne  alt  (Proteus- Digtet)  1).  Derfor 
skaber  han  sig  om  saa  til  Løve,  saa  til  Salamander, 
saa  til  Vildsvin,  saa  til  Panther,  (der  i  Parenthes 
bemærket  kun  afgiver  et  knebent  Rim  paa  Sala- 
mander), saa  er  han  rindende  Vand,  saa  er  han  Træ, 
saa  er  han  Flamme,  altid  noget  nyt,  altid  noget 
andet,  end  man  ventede,  og  alt  dette  for  at  kunne 
forstaa  Tilværelsen  i  alle  dens  Former.  Han  om- 
skaber sig  for  at  gøre  sig  til  et  med  sit  Stof,  for  at 
kunne  gøre  nye  Opdagelser,  naa  nye  Oplevelser. 
Intet  Steds  slaar  han  Rod,  intet  Steds  har  han 
blivende  Sted  —  han  er  en  af  Litteraturens  store 
Hjemløse,  den  evige  Jøde! 

Men  skønt  han  saaledes  med  sin  fænomenale 
Forvandlingskunst  paa  en  Maade  bliver  et  Forbilled 
for  de  digtende,  er  der  dog  noget,  han  i  sin  Rast- 
løshed ikke  faar  med.     Han  erfarer  ikke,  hvad  det 


')  Ungdomsdigte.     Pag.  140. 

vil  sige  at  slaa  Rod,  at  vokse,  bygge  Hjem,  at  hvile 
\id  dybt  og  længe  i  ét.  Det  kan  ikke  læres  paa 
Rejse,  og  Georg  Brandes  har  altid  været  paa  Rejse. 
Han  kan  vel  fordybe  sig,  grave  sig  ned  i  et  Stof 
eller  paa  et  Sted  som  i  Shakespearebogen;  men 
det  er  kun  en  Station  paa  Rejsen.  Det  bliver  ikke 
hans  Aands  Hjem;  ti  Hjem  har  han  ikke.  Og  Person- 
lighed i  dybere  Forstand  maa  man  ikke  forlange  af 
ham;  ti  Personlighed  —  paa  menneskelige  Vilkaar 
—  bestaar  altid  i  Begrænsning.  Og  den,  der  forstaar 
alt,  forstaar  vel  til  syvende  sidst  intet  til  Bunds. 
Den,  der  vil  favne  alt,  faar  mange  flygtige  Om- 
armelser,  men  ikke  det  dybe  Favntag,  der  fylder  for 
Livet.  Den,  der  stadig  skifter  Sted,  faar  mange 
Oplevelser,  mange  Historier,  men  ikke  én  Historie. 
Afrodite  havde  mange  Historier,  siger  Kierkegaard, 
Freja  havde  kun  én.  Og  jeg  mindes  et  andet  Ord 
af  Kierkegaard,  der  gaar  ud  paa  det  samme:  Jo  mere 
du  formaar  at  glemme,  desto  flere  Metamorfoser  kan 
dit  Liv  faa,  jo  mere  du  formaar  at  erindre,  desto 
guddommeligere  bliver  dit  Liv.  Et  Ord,  der  som  i 
et  Lynglimt  udmaaler  den  dybe  Væsensforskel  mel- 
lem Kierkegaard  og  hans  —  Elev?  Nej,  Brandes 
har  aldrig  forstaaet  Kierkegaard,  vil  aldrig  kunne 
forstaa  ham,  hvor  grundigt  han  saa  har  læst  ham, 
fordi  han  ikke  kan  forstaa  det,  som  var  hans  smerte- 
fyldte Livs  Lykke. 

Og  saaledes  bliver  Forstaaelsen  som  oftest  halv. 
Det  er  den  forbigaaendes,  den  rejsendes  Forstaaelse. 
Alt  det,  som  den  berejste,  den  meget  vidende,  den 
fremmede  kan  forstaa,  det  forstaar  Brandes,  forstaar 
det  i  et  Glimt,  ved  Intuition;  men  det,  som  kun 
forstaas  af  den  jordbundne,  den  hjemmelevende,  den 
bofaste,    det   forstaar  han  ikke  —  han  aner  det  kun 

som  den  rejsende  i  sine  hvileløse  Øjeblikke  kan  frem- 
trylle det  for  sin  Længsel,  ikke  som  den,  der  gen- 
nem Resignation  og  Kamp  og  Afsavn  og  Fordybelse 
har  taget  det  i  Besiddelse  og  gjort  sig  til  et  dermed. 

Derfor  er  han  vel  fængslende  som  faa  —  end 
ikke  hans  bitreste  Modstander  har  nogensinde  be- 
skyldt ham  for  Kedsommelighed  —  men  fylde  kan 
han  ikke;  ti  selv  kender  han  ikke  Fylden.  Han  ejer 
intet  af  den  rolige  Storke,  der  lyser  ud  fra  Aander 
som  Grundtvig,  Carlyle,  Tolstoi.  Man  linder  i  hans 
Saloner  et  udvalgt  Selskab  af  Aandens  udkaarne,  det 
lyner  og  glimter  af  Aand  og  Vid,  Ord  og  Strofer 
flyve  som  Fjerboldte;  men,  naar  Konversationen 
standser,  er  Pavserne  ikke  i  samme  Grad  fyldte  med 
Stemning;  ti  det,  der  skulde  fylde  dem,  den  store  Per- 
sonlighed, fattes.  Den  store  Personlighed  er  den, 
der  altid  siger  det  samme,  altid  blæser  fra  samme 
Side  som  har  sat  sit  Liv  ind  paa  ét,  et  eneste,  der- 
for virker  hans  Ord  med  noget  af  den  samme  Magt 
som  en  religiøs  Forkyndelse,  den,  som  Brandes  ikke 
forstaar. 

Derfor  er  Brandes  en  stor  Forvandlingskunstner, 
et  stort  Talent,  et  Halv-Geni,  om  man  vil;  men 
en  stor  Personlighed  er  han  ikke. 

Og  dog  har  Brandes  efter  sit  Program  „at  favne 
og  fatte  alt"  ogsaa  forsøgt  sig  i  dette.  Som  han 
efter  H.  Scharlings  Ord  krøb  i  Dr.  Martin  Luthers 
Kutte,  da  han  havde  Brug  for  den,  har  han  ogsaa 
forsøgt  sig  i  en  Helgens  Skikkelse,  da  han  gjorde  sig  til 
et  med  St.  Georg,  Dragedræberen,  idet  han  udraabte 
ham  til  sin  Skytspatron.  Men,  saa  lidt  det  lykkedes 
Georg  Brandes  at  stjæle  den  himmelske  Ild,  saa  lidt 
lykkedes  det  ham  at  fravriste  Helgenen  hans  Lanse; 
ti  Helgen   og  Hedning  rummes   nu   en  Gang  ikke  i 

det  samme  Skrud.  Man  maa  træffe  sit  Valg:  En- 
ten —  eller. 

Det  er  det,  Brandes  aldrig  har  gjort.  Hans 
Valgsprog  har  altid  været :  baade  —  og.  Som  han  paa 
én  Gang  vilde  være  Hedning  og  Helgen,  saaledes 
har  han  villet  været  Hersker  og  Martyr,  Agitator 
og  Videnskabsmand ,  Professor  og  Apostel.  Derfor 
er  han  ikke  bleven  den  store  Personlighed,  det  store 
Menneske;  ti  den  store  Personlighed  vil  kun  et, 
men  vil  det  til  Gavns. 

Men  han  er  bleven  den  store  Forvandlingskunst- 
ner, som  det  ikke  er  muligt  at  holde  fast  —  Proteus ! 

Saa  blændede  han  som  en  blussende  Flamme, 
men  var  selv  i  Udform  én  og  den  samme; 
blev  saa  lindende  Vand,  saa  et  Træ,  der 

skød  Grene, 
dog  Vand,  Træ  og  Dyr  —  det  var  Proteus 

alene." 
Ja,  Proteus  —  og  Proteus  alene. 


Metoden.    Den  litterære  Kritik. 


De  forskellige  Nationer  have  af  Moder  Natur  faaet 
hver  sine  særegne  Gaver  og  Anlæg,  som  vel  i  Tidens 
Løb  kan  ændres  og  udvikles,  men  som  aldrig  helt 
kan  omdannes.  Det  er,  som  Naturen  har  givet  dem 
en  Lænke  om  Foden,  der  holder  dem  indenfor  en 
vis  Kreds. 

Franskmændene  have  medførte  Anlæg  for  Drama 
og  Skulptur,  to  Anlæg,  der  maaske  udspringe  af  en 
fælles  Rod,  Tyskerne  have  med  født  Evne  for  Musik, 
Englænderne  for  minutiøs  Iagttagelse  og  Roman- 
skrivning.  Det  er  ikke  tilfældigt,  at  Darwin  og 
Dickens  er  Englændere.  Hos  os  Danske  med  vort 
melankolsk-sangvinske  Temperament  gaar  Talentet 
nærmest  i  Retning  af  Lyrik  og  en  vis  Form  af  Hu- 
mor eller  ironiserende  Kritik,  som  svarer  dertil.  H. 
C.  Andersen  er  fremgaaet  af  en  Formæling  af  disse 
tvende  danske  Grundegenskaber.  Paa  Romanens  og 
Skuespillets  Omraade,  hvor  der  kræves  fast  Kon- 
struktion og  sikker  Linieforing,  have  vi  ikke  skabt 
noget  fremragende,  derimod  vel  paa  det  lyriske  eller 
lyrisk-ræsonnerende  Omraade.  Den  litterære  Kritik 
synes   derfor  ogsaa   at   have   ligget  ret   godt  for   os 

Danske,  og  vor  Litteraturhistorie  viser  os  en 
Række  Kritikere,  der  have  udmærket  sig  ved  Srnag 
og  Talent  lige  fra  Jens  Baggesen  over  Hauch 
og  Heiberg  ned  til  P.  L.  Møller. 

Naar  man  ofte  taler  om  G.  Brandes  som  den, 
der  omstyrtede  det  heibergske  Hegemoni  i  den  dan- 
ske Litteraturkritik  og  grundlagde  en  ganske  ny 
Form  for  Litteraturbedømmelse ,  er  det  jo  ganske 
vildledende  Tale.  Ikke  alene  fordi  P.  L.  Møller 
virkelig  i  meget  væsentlige  Henseender  maa  siges  at 
have  besørget  Gennembruddet,  og  han  var  jo  fuldt 
saa  vel  som  G.  Brandes  en  Elev  af  Saint-Beuve, 
og  en  yderst  talentfuld  Elev.  Men  dernæst  maa  man 
for  at  kunne  sluge  den  ovennævnte  Paastand  være 
ganske  uvidende  om,  at  der  umiddelbart  før  eller 
omtrent  samtidig  med  G.  Brandes'  første  Optræden 
fandtes  en  hel  lille  Række  talentfulde  Litterærkri- 
tikere som  Clemens  Petersen,  Chr.  K,  F.  Molbech, 
Rud.  Schmidt  og  Hans  Vodskov,  af  hvilke  den 
første,  navnlig  paa  det  dramatiske  Omraade,  havde 
ydet  noget  dygtigt,  mens  Molbech  viste  sig  som  en 
smagfuld  og  skønsom  Litteraturbedømmer  saa  vel 
paa  Poesiens  som  paa  Dramaets  Omraade.  Rud. 
Schmidt  har  forfattet  en  Række  ypperlige  litterær- 
historisk Essays,  som  Brandespartiet  forgæves  har 
bestræbt  sig  for  at  reducere,  og  H.  S.  Vodskov,  til 
hvem  der  i  sin  Tid  med  Rette  knyttedes  de  største 
Forventninger,  optraadte  aare vis  jævnsides  med  Bran- 
des, og  paa  samme  Tid  som  han  ydede  ham  en  stor 
(i  visse  Retninger  vistnok  for  stor)  Anerkendelse, 
tjente  han  ham  i  andre  Henseender  som  et  i  høj 
Grad  nødvendigt  Korrektiv.  At  denne  kundskabs- 
rige og  klartseende  Litteraturforsker  saa  tidligt 
stansede   sin  Virksomhed  paa   det  kritiske  Omraade 

og  nedlagde  sin  Pen  efter  at  have  ydet  noget  saa 
fremragende  som  de  Essays,  han  har  samlet  i  „Spredte 
Studier",  er  et  af  vor  Litteraturs  tristeste  Facta  og 
en  af  Brandes -Raseriets  værste  Forsyndelser.  Ti 
med  al  Anerkendelse  af  Branden'  smidige  og  let- 
bevægelige Talent,  maa  det  siges,  at  Vodskov  besad 
en  sikrere  kritisk  Evne,  for  ikke  at  tale  om,  at  han 
besad  det  utvivlsomme  Fortrin  at  være  uhildet  af 
Partihensyn  og  Partilidenskab.  Men  heller  ikke  i 
en  endnu  senere  Tid  har  vi,  trods  den  brandesske 
Retnings  altovervældende  og  i  Længden  ganske  idi- 
otiserende  Indflydelse  savnet  Folk  med  kritisk  Lige- 
vægt som  Prof.  P.  Hansen,  der  i  sin  Litteratur- 
historie har  ydet  en  ganske  uhildet  Bedømmelse  af 
den  aller  nyeste  Litteraturs  ikke  sjeldent  over- 
vurderede Fænomener. 

Det  vil  heraf  ses,  at  man  i  Almindelighed  har  me- 
get overdrevet  Betydningen  af  Halvfjersernes  „Gen- 
nembrud" i  alt  Fald  for  Litteraturkritikens  Vedkom- 
mende. Vi  gaa  derpaa  over  til  en  nærmere  Betragtning 
af  Georg;  Brandes  som  Litteraturkritiker.  Vi 
har  allerede  søgt  at  karakterisere  hans  Stil,  vi 
gik  derpaa  bag  Stilen  og  søgte  at  finde  nogle  Træk 
og  Lineamenter  til  Bestemmelse  af  Mennesket,  for 
saa  vidt  dette  hører  Offentligheden  til.  Vi  gaar  nu 
over  til  en  kort  Fremstilling  af  Brandes'  litterære 
Metode,  saaledes  som  denne  er  angivet  af  ham  selv, 
og  til  Bedømmelse  af  hans  kritiske  Virksomhed. 

Georg  Brandes  har  gentagne  Gange  med  lang 
Tids  Mellemrum  udtalt  sig  om  sin  Metode.  I  „Den 
romantiske  Skole  i  Tyskland"  (Originaludgaven  fra 
1873)  »)  hedder  det: 

■    ')  Stedet  er  med   enkelte  lidt  betydende  Ændringer  gaaet 
over  i  „Samlede  Skrifter  4  Bd.  Pag-.  198  ff. 

„Min  Opgave  vil  være  at  skildre  Dem  Personlig- 
heder og  Værker  i  Profil,  i  saa  skarp  og  sikker  en 
Profil,  som  det  er  mig  muligt.  Ingen  kan  medtage 
alt.  Kraftigt  at  belyse  det  hele,  men  fra  én  Side, 
saaledes  at  Hovedtrækkene  springe  frem  og  falde  i 
Øjnene,  det  er  mit  Princip.  Jeg  vil  paa  den  ene  Side 
stræbe  at  tage  Litteraturhistorien  saa  psykologisk 
som  muligt,  gaa  saa  dybt  ned,  som  jeg  kan,  gribe 
de  Sjælerørelser,  der  længst  tilbage,  inderst  inde 
forberede  og  frembringe  den  hver  Gang  foreliggende 
Litteratur.  Dertil  maa  jeg  bede  Dem  at  se  saa  uhil- 
det som  muligt  ind  i  Dem  selv.  Og  jeg  vil  paa  den 
anden  Side  forsøge  at  fremstille  Resultatet  i  saa  ud- 
vortes og  saa  haandgribeligt  plastisk  Form  som 
muligt.  Kunde  det  lykkes  mig  at  give  den  dulgte 
Følelse  og  den  abstrakte  Ide,  der  over  alt  ligger  til 
Grund,  i  en  præcis  og  anskuelig  Form  ligesom  i 
Silhuet  og  Profil,  da  var  min  Opgave  løst.  Helst 
drev  jeg  altid  Principet  helt  ud  i  Anekdoten  " 

„Først  og  fremmest  fører  jeg  da  over  alt  Litte- 
raturen tilbage  til  Livet.  De  vil  allerede  kunne  se 
det  deraf,  at  medens  ældre  Polemiker  i  vor  Litte- 
ratur, f.  Eks.  den  mellem  Heiberg  og  Hauch',  ja 
selv  den  berømte  Polemik  mellen  Baggesen  og 
Oehlenschlager,  have  holdt  sig  paa  et  udelukkende 
litterært  Gebet  og  ere  blevne  til  Disputer  om  litte- 
rære Principer  alene,  er  Polemiken  om  mine  Fore- 
læsninger, ej  alene  ved  Oppositionens  Uforstand,  men 
lige  saa  meget  ved  Skriftets  Natur  kommen  til  at 
berøre  en  Vrimmel  af  religiøse,  sociale,  moralske 
Spørgsmaal.  De  maa  ikke  tro,  at  jeg  paa  Grund  af 
alt,  hvad  der  i  Anledning  af  min  Bog  er  bleven 
diskuteret,  tillægger  mine  Forelæsninger  („Emigrant- 
litteraturen")   en  særlig  Betydning.     Tvertimod,   mit 

Skrift  var  en  lille  og  i  og  for  sig  ikke  meget  be- 
tydende Produktion.  Men  det  kastede  et  nyt  Prin- 
cip ud  paa  Markedet,  og  der  stod  et  Slag  omkring 
det".  .  . 

„I  denne  min  Opfattelse  af  Litteraturens  For- 
hold til  Livet  ligger  det,  at  den  Litteraturhistorie, 
jeg  lærer,  ikke  er  Salonlitteraturliistorie.  Jeg  griber 
med  saa  kraftig  Haand,  jeg  formaar,  ned  i  det  virke- 
lige Liv  og  viser,  hvorledes  de  Følelser,  der  faa 
deres  Udtryk  i  Litteraturen,  opdukke  i  Menneske- 
hjertet. Men  Menneskehjertet  er  ingen  stille  Pyt  og 
ingen  idyllisk  Skovsø.  Det  er  et  Ocean  med  en 
undersøisk  Vegetation  og  frygtelige  Beboere.  Salon- 
litteraturhistorien som  Salonpoesien  ser  i  Menneske- 
livet en  Salon,  en  pudset  Balsal,  Møbler  og  Mennesker 
lige  polerede;  Belysningen  udelukker  alle  mørke  Kroge. 
Lad  den,  som  har  Lyst,  tage  Tingene  fra  den  Side, 
det  er  ikke  min  Sag.  Som  den,  der  vil  botanisere, 
maa  gribe  om  Brændenelder  saa  vel  som  Roser, 
saaledes  maa  den,  der  vil  studere  Litteraturen,  vænne 
sig  til  med  Naturforskerens  og  Lægens  uforfærdede 
Øje  at  se  alle  Former  af  Menneskevæsenet  i  deres 
Forskellighed  og  deres  indre  Sammenhæng.  Om 
Planten  stikker  eller  dufter  gør  den  ikke  mer  eller 
mindre  interessant." 

Og  i  „Mennesker  og  Værker"  (1883)  hedder  det 
i  Forordet:  „Hvor  man  ser  fordomsfrit  paa  Kritiken, 
betragter  man  den  som  anvendt  Videnskab.  Den  er 
det  til  et  vist  Punkt;  men  den  er  ikke  des  mindre 
en  Kunst;  ti  ingen  metodisk  Forskning  kan  give  En 
Noglen  til  en  sammensat  menneskelig  Aand.  Hvor 
der  er  gjort  et  heldigt  Forsøg  paa  at  forstaa  en 
saadan  Aand  (et  Forsøg  f.  Eks.,  hvis  Rigtighed  ikke 
lader   sig   bestride,   da  det   bringer   sine   Bevissteder 

med  sig,  saa  at  Læseren  selv  kan  gøre  Prøve),  dér 
maa  man  ikke  tro,  at  man  staar  overfor  en  rent 
videnskabelig  Undersøgelses  Facit.  Kritikeren  er, 
selv  om  han  efter  et  ihærdigt  Studium  længe  har 
rølt  sig  som  Herre  over  sit  Stof,  ikke  gaaet  til  sit 
Arbejde,  før  han  var  naaet  saa  vidt,  at  han  følte  det 
Menneske,  han  "vilde  fremstille,  leve  indeni  sig,  og 
han  har  undertiden  i  Maaneder  maattet  vente  der- 
paa.  Men  lykkes  det  ham  fra  Grunden  af  at  for- 
staa  og  fremstille  en  hel  Personlighed,  da  har  han 
ogsaa  stundom  leveret  et  Arbejd,  som  den  digteriske 
Fremstilling  ikke  giver  noget  Sidestykke  til.  Ti  saa 
meget  en  Digters  Menneskeskildring  kan  overgaa 
hans  i  Henseende  til  Friskhed  og  Ynde,  Vid  og  ydre, 
anskueligt  Liv,  saa  fremtræde  til  Gengæld  sjældent 
eller  aldrig  hos  Digterne  saa  betydelige  og  originale 
Aander,  som  de,  med  hvis  Skildring  han  er  syssel- 
sat. Digtekunsten  fremstiller  Karakterer  i  Handling, 
ikke  teoretisk  eller  produktivt  begavede  Naturers 
indre  Liv,  aller  sjældnest  og  vanskeligst  Genier. 
Rige  og  dybe  Aander,  der  have  dannet  sig  en  selv- 
stændig og  sammenhængende  Verdensanskuelse,  og 
som  leve  i  et  helt,  individuelt,  filosofisk,  politisk  eller 
digterisk  System,  forekomme  ikke  i  vore  Dages  Ro- 
maner eller  Dramer." 

I  disse  tvende  Udtalelser,  naar  de  sammenholdes, 
rummes  en  hel  Opfattelse  og  et  Program  for  Litte- 
raturhistoriens Opgave,  saaledes  som  Brandes  forstaar 
den,  for  den  Forsken,  der  bag  Litteraturhistoriens 
Værker  søger  Mennesket,  og  som  i  Værket  ser  „et 
menneskeligt  Dokument",  for  derpaa  ikke  blot  med 
fuld  Nojagtighed,  men  ogsaa  med  en  til  Emnet 
svarende  Kunst  at  genfremstille  det  ikke  i  Referat 
eller  Begreb,  men  i  levende  og  anskueligt  Billede. 

Denne  Teori  er  den  litterære  Kritiks,  saaledes 
som  den  er  opstaaet  i  Frankrig,  hvor  Brandes  fore- 
fandt den  i  færdig  Form,  den  har  efterhaanden  vundet 
Indgang  alle  Vegne  og  har  i  de  fleste  Lande  fundet 
mer  eller  mindre  talentfulde  Dyrkere.  Det  er  Brandes' 
Fortjeneste  at  have  indplantet  den  hos  os,  en  For- 
tjeneste, som  han  vel  maa  dele  med  andre,  men  som 
han  dog  har  en  Hovedpart  i,  og  det  er  yderligere 
hans  Fortjeneste  at  have  gjort  det  med  stort  Talent. 
Saa  godt  som  alle  Litterærhistorikere  og  Kritikere 
her  i  Norden  folge  nu  denne  Forskrift,  selv  om  de 
ikke  drive  den  til  den  Yderlighed,  hvortil  den  en 
Tid  blev  drevet.  De  søge  fra  Ideen  i  Værket  til- 
bage til  Mennesket  i  Værket,  til  det  Menneskeliv, 
hvoraf  Værket  er  udsprunget,  og  hvorom  det  bærer 
Vidne. 

Dermed  er  Springet  virkelig  gjort  fra  de  æste- 
tiske Saloners  indestængte  Atmosfære  ud  i  Dagens 
Luft  og  i  Livets  brogede  og  mangfoldige  Virkelighed. 

Hos  den  hegel-heibergske  Æstetiks  Dyrkere,  der 
som  sagt  ikke  var  Brandes'  nærmeste  Forgængere 
—  ti  P.  L.  Møller  bl.  a.  ligger  imellem  —  men, 
som  dog  til  en  vis  Grad  beherskede  Litteraturop- 
fattelsen, endnu  i  Brandes'  Ungdom,  og  hos  hvem 
han  selv  havde  saa  ypperlig  en  Skole,  betragtedes 
hans  Digterværk  som  en  Udstrømning  af  det  absolute, 
som  en  Inspiration.  Digteren  var  Organ  for  den 
digteriske  Sandhed  paa  samme  Maade  som  Evange- 
listerne var  Organer  for  den  religiøse  Sandhed. 
Der  er  tilvisse  en  stor  Sandhed  i  denne  Opfattelse, 
men  den  rummer  tillige  en  farlig  Ensidighed,  der  i 
en  empirisk  Tidsalder  som  vor  ikke  kunde  faa  Lov 
at  blive  uimodsagt.  Ti  ogsaa  Aandslivet  bunder  i 
Naturen   og   hviler   paa   naturlige   Betingelser.      Det 

staar  i  historisk  Sammenhæng  med  den  Tid  og 
det  Folk  og  med  den  Person,  der  frembringer  det. 
Derfor  er  det  lærerigt  at  trænge  ind  i  denne  Sammen- 
hæng, at  studere  Værkets  Tilblivelsesmaade,  dets 
Fremvækst,  dets  Tidsomgivelser  og  Tidsbaggrund. 
Den  enkelte  Personlighed  staar  jo  ikke  isoleret,  men 
hænger  med  tusinde  Traacle  sammen  med  det  Sam- 
fund, han  tilhører,  og  i  en  social  Tid  som  vor  vil 
man  være  tilbøjelig  til  i  Individet  at  se  en  Repræ- 
sentant for  de  mange. 

Man  mene  nu  ikke  derfor,  at  den  heibergske 
Kritik  var  uden  Værdi.  Brandes  har  en  Gang  paa 
letkøbt  Maade  latterliggjort  den  i  en  ikke  helt  usand, 
men  ganske  overordentlig  ensidig  Artikel:  „Den  hei- 
bergske Æstetik"  (Ny  Jord.  Jan.  1839).  Men  af 
mange  andre  Steder  i  hans  Værker,  ja  endogsaa  af 
selve  den  nævnte  Afhandling  fremgaar  det,  hvor 
stor  Respekt  han  har  haft  og  til  Dels  endnu  har  for 
den.  Den  har  ydet  mangt  et  fortrinligt  Bidrag  ikke 
blot  til  Forstaaelse  af  Digtarterne  og  det  indbyrdes 
Forhold  imellem  dem,  men  ogsaa  til  deres  psykolo- 
giske Forstaaelse,  til  Forstaaelse  af  det  Menneske- 
væsen, der  aabenbare  sig  i  de  enkelte  Værker,  selv  om 
det  ikke  er  ført  tilbage  til  den  producerende  Person. 
Selvfølgelig  er  Brandes  i  alle  disse  Henseender  en 
Lærling  af  den.  Men  det  er  sandt,  at  denne  Kri- 
tik for  meget  blev  hængende  i  Systematik  og  For- 
malisme, at  den  i  sine  Bevægelser  altfor  ofte  hæm- 
medes af  et  filosofisk  Tøjr,  og  at  den  Filosofi,  hvor- 
paa  den  var  grundlagt,  til  sidst  ikke  længere  passede 
for  Tiden.  Den  passede  for  den  idealistiske  og  roman- 
tiske Digtning,  som  den  var  opvokset  sammen  med, 
derimod  ikke  for  den  realistiske  og  beskrivende 
Digtning,  som  nu  efter  Midten  af  det  nittende  Aar- 

hundrede,  men  navnlig  ned  mod  dets  Slutning,  tog 
Fart.  Den  realistiske  og  naturalistiske  Boman  med 
dens  detaljerede  psykologiske  Udmaling,  dens  Masse- 
virkninger og  dens  sociale  Milieu  maatte  fremkalde 
en  ny  Form  af  Litteraturkritik,  der  stillede  sig  paa 
samme  Grund  som  den  og  var  fremgaaet  af  det 
samme  Milieu.  Naar  den  romantisk-idealistiske  Kri- 
tik havde  været  for  en  væsentlig  Del  systematise- 
rende og  formel,  svarende  til  den  metafysiske  Verdens- 
anskuelse, saa  blev  den  ny  Kritik  (Realismens)  der- 
imod beskrivende  og  forklarende,  svarende  til  dens 
positivistiske  Grundlag. 

Lad  os  nu  et  Øjeblik  se  nærmere  paa  de  oven- 
anførte Programudtalelser.  Maaske  vil  det  da  vise 
sig,  at  de  rumme  nogen  Modsigelse  og  derved  aabne 
Døren  for  en  vis  Vilkaarlighed  i  Anvendelsen.  Der 
er  paa  den  ene  Side  de  fra  Videnskaben  hentede 
Sammenligninger  og  Billeder,  Sammenligningen  mel- 
lem Litterærhistorikeren  og  Botanikeren,  der  med 
lige  Interesse  og  Flid  studerer  Boser  og  Brænde- 
neider,  som  uden  Hensyn  til  personlig  Smag  og 
Sympati  ser  Fænomenerne  med  Naturforskerens  og 
Lægens  uforfærdede  Øje.  Denne  Fremstilling  er 
inspireret  af  Naturalismens  Tankegang,  er  et  Offer 
paa  den  naturalistiske  Litteraturbetragtnings  Alter. 
Men  —  se  vi  nærmere  til  —  saa  indrømmes  det  i 
de  senere  anførte  Udtalelser,  at  ingen  metodisk  Forsk- 
ning kan  give  én  Nøglen  til  en  menneskelig  Aand. 
„Man  maa  ikke  tro,  at  man  staar  overfor  en  rent 
videnskabelig  Undersøgelses  Facit."  Der  maa  altsaa 
dog  tages  andre  Evner  i  Anvendelse,  Intuition  f.  Eks. ; 
der  kræves  rent  personlige  Forudsætninger,  Oplevelse 
pg  Forstaaelse,  som  den  rent  abstrakte  Videnskab 
ikke  kræver  af  sine  Dyrkere.     Har  Kritiken  til  den 

ene  Side  Berøringer  med  den  videnskabelige  Forsk- 
ning, saa  har  den  til  den  anden  Berøringspunkter 
med  Digtningen,  med  den  skabende  og  frembringende 
Kunst.  Litteraturhistorikeren  er  for  saa  vidt  stillet 
under  ganske  samme  Vilkaar  som  Historikeren,  der 
ogsaa  sysler  med  Mennesker,  og  som  paa  den  ene 
Side  maa  besidde  stræng  objektiv  Grundighed  og 
Redelighed  i  Prøvelsen  af  Kildeskrifterne,  men  som 
heller  ikke  kan  undvære  Menneskeforstaaelse  og  per- 
sonligt Indhold,  naar  der  skal  komme  noget  rigtigt 
ud  af  hans  Studier.  Altsaa:  der  er  i  Litteratur- 
forskningen et  personligt  (subjektivt)  Moment,  et 
Temperament,  som  Zola  vilde  sige,  og  dette  per- 
sonlige Moment  vil  i  samme  Grad  som  Kritikeren 
er  en  Personlighed,  komme  til  at  gøre  sig  gældende 
i  hans  Arbejde. 

Dette  er  ogsaa  tydeligt  anerkendt  i  de  ovenan- 
førte Udtalelser,  naar  det  hedder:  „Kraftigt  at  belyse 
det  hele,  men  fra  én  Side,  saaledes  at  Hovedtrækkene 
springe  frem  og  falde  i  Øjnene,  det  et  mit  Princip." 
Ja,  det  er  rigtigt;  men  her  er  vi  himmelfjærnt  fra 
Zoologens  og  Lægens  Behandling  af  deres  Forsøgs- 
objekter. De  kender  intet  til  et  saadant  kunstnerisk 
Arrangement  eller  en  saadan  ensidig  Belysning.  De 
belyse  Genstanden  ligeligt  fra  alle  Sider,  de  betragte 
smaat  og  stort  med  samme  agtpaagivende  Nøjagtig- 
hed gennem  Loupe  og  Mikroskop. 

Nu  vil  ingen  naturligvis  stille  den  Fordring  til 
Litteraturhistorikeren,  at  han  ikke  skulde  have  Lov 
til  at  anvende  en  saadan  ensidig  Belysning  eller  til 
at  sætte  sin  Personlighed  som  Indsats  i  sit  Arbejde. 
Han  maa  endogsaa  have  Lov  til  at  skildre  ud  fra  en 
bestemt  Livsanskuelse,  vi  ikke  blot  tillade  det,  vi 
ønske    det,    da   der   umuligt   paa   andre   Vilkaar   kan 

komme  Liv  i  hans  Skildring.  Han  maa  kun  saa  vel 
som  Historikeren  staa  Videnskaben  til  Ansvar  med 
Hensyn  til  de  Dokumenter,  lian  anvender,  og  den 
Brug,  lian  gør  af  dem.  Han  maa  ikke  øse  af  grum- 
sede Kilder,  heller  ikke  maa  han  for  at  naa  til  et 
forønsket  Resultat  borteliminere  Kendsgerninger,  der 
ikke  passe  i  hans  Kram  eller  fordreje  og  oppynte  de 
Kendsgerninger,  han  benytter. 

Her  lurer  der  en  Fare  for  den,  der  skriver 
Litteraturhistorie  med  en  bestemt  politisk,  religiøs 
eller  etisk  Tendens.  Læseren  maa  stadigt  erindre, 
at  han  kun  faar  Genstanden  belyst  —  endda  til 
kraftigt  belyst  —  fra  en  Side,  at  der  ogsaa  var  andre 
Sider,  den  kunde  belyses  fra,  og  at  den  belyst  fra 
dem,  maaske  vilde  tage  sig  helt  anderledes  ud. 
Hvad  der  fra  én  Side  kommer  til  at  straale  i  Lys, 
vilde  set  fra  den  modsatte  Side  komme  til  at  staa 
som  Skygger  i  Billedet.  Naar  det  drejer  sig  om 
katolske  Historikere  og  Polemikere,  plejer  vi  Prote- 
stanter gerne  meget  hurtigt  at  være  klare  over  dette 
Forhold,  vi  véd,  at  naar  vi  indlader  os  med  deres 
Skildring  af  Reformationen  og  dens  Stiftere,  saa 
maa  vi  tage  dem  med  Forbehold. 

Noget  lignende  gælder  Brandes'  Værker;  men 
ganske  særligt  gælder  det  hans  „Hovedstrømninger", 
hans  store  polemiske  Hovedværk.  Disse  Bøger  er 
skrevne  ud  fra  en  meget  bestemt  Livsanskuelse,  som 
Forfatteren  med  priselig  Aabenhed  har  udtalt  paa 
„Hovedstrømningernes"  (Emigrantlitteraturens)  første 
Blad:  „Troen  paa  den  frie  Forsknings  Ret  og  paa 
den  frie  Tankes  endelige  Sejr".  (Se  G.  B.  I.,  Pag. 
114).  Eller  som  han  andetsteds  siger:  „Det  Spørgs- 
maal,  om  Litteratur  og  Kunst  i  vore  Dage  skulle 
have  deres  Midtpunkt  i  det  menneskelige  eller  i  det 

overmenneskelige,    er    et    Spørgsmaal,    der    intet  er, 
fordi  det  for  længe  siden  har  faaet  et  Svar". 

Det  overrasker  maaske  en  og  anden  at  se  For- 
fatteren lier  med  en  saadan  Bestemthed  udtale  sig 
om  Sagen,  som  om  det  var  en  videnskabelig  Højeste- 
retsdom, han  refererede  til,  da  han  dog  ovenfor  (og 
ogsaa  paa  andre  Steder)  bekendte  sin  Tro  paa  den 
frie  Tankes  endelige  Sejr;  men  en  saadan  Dobbelt- 
hed i  Synspunktet  er  hos  Brandes  ingenlunde  noget 
ualmindeligt. 

Denne  Opfattelse  og  den  derpaa  byggede  Pole- 
mik gennemtrænger  Brandes'  Bøger,  hans  hele  For- 
fattervirksomhed. 

Hvor  stærk  denne  Tendens  har  optaget  ham  og 
hvor  stor  en  Indflydelse  den  følgelig  har  faaet  paa 
hans  Forfattervirksomhed,  hans  litterære  Synspunkter, 
ser  man  klart  af  en  Ytring  af  ham  om  „  Roman  - 
tiken  i  Tyskland"  („Politiken"  lU  1887).  Han  siger 
her:  „Jeg  angreb  de  døde,  tyske  Romantikere  for 
bag  dem  at  træffe  de  levende  danske  Ro- 
mantikere. Jeg  vilde  kun  skildre  dem  for 
at  bekæmpe  dem  og  hver  Linje  i  Bogen  var  be- 
regnet paa  danske  Tilstande." 

En  saa  fremtrædende  polemisk  Tendens  er 
ikke  almindelig,  end  ikke  hos  Historikere  eller 
Litterærhistorikere,  der  skrive  ud  fra  en  meget  rod- 
fæstet Overbevisning,  og  den  Forfatter,  der  anlægger 
sit  Synspunkt  saaledes,  vil  ikke  kunne  gøre  Fordring 
paa  Navn  af  Videnskabsdyrker. 

Men  —  er  en  Litterærhistoriker  opfyldt  af  en 
saa  bestemt  Tendens,  saa  kræves  der  unægteligt  en 
dobbelt  Respekt  for  Kendsgerningen,  en  dybt  lod- 
dende Redelighed  i  Forholdet  til  det  faktiske,  om 
ikke  alle  Linier   i  hans  Fremstilling   skulle   paa  vil- 

kaarlig  Maade  forskydes,  om  ikke  Grænsen  mellem 
det  historisk-eksakte  og  det  frie  kunstneriske  skal 
udviskes  og  hans  Skildring  blive  en  Art  historisk 
Roman ,  en  fri  Omdigtning  af  Historien  in  usum 
delphini.  Et  saa  lidenskabeligt  optændt  Sind  vil 
vanskeligt  have  Taalmodighed  til  at  fordybe  sig  i  de 
Detaljer,  hvorpaa  i  sidste  Instans  Dommen  over 
Personer  og  Begivenheder  beror.  De  smaa  Ting  have 
en  overordentlig  Betydning  for  det  intimere  Kend- 
skab til  Sjælelivet,  ligesom  det  karakteristiske  i  et 
Portræt  beror  paa  ganske  smaa  Træk,  og  en  For- 
skydning i  de  finere  Linier  kan  i  et  Øjeblik  for- 
vanske Helheden.  Men  en  stormfyldt  Agitator  er 
(ganske  bortset  fra  Arten  af  hans  Tendens  og  dens 
Berettigelse  eller  Ikke-Berettigelse)  næppe  Manden 
for  en  saadan  rolig  og  taalmodig  Granskning. 
Sandsynligheden  taler  for,  at  han,  hvis  han  besidder 
udpræget  Kunstnertemperament,  vil  give  malerisk 
gode,  virkningsfuldt  arrangerede  Portrætter  og 
Gruppebilleder,  men  ikke  netop  Billeder,  der  ligner. 
Lad  os  et  Øjeblik  betragte  et  eller  andet  af 
hans  litterære  Portrætter,  lad  os  f.  Eks.  se  paa 
Shelley.  Det  slaar  da  en,  at  Shelley  hos  sine 
andre  Biografer  tager  sig  noget  anderledes  ud  end 
hos  Georg  Brandes.  Det  er  kun  en  Nuance,  det 
er  sandt,  men  denne  Nuance  giver  alligevel  Sagen 
et  helt  andet  Udtryk.  I  al  Almindelighed  kan  man 
sige,  at  Brandes  har  idealiseret,  gjort  Digteren  meie 
overjordisk;  men  Shelley  er  nu  netop  en  af  dem,, 
der  nok  kan  taale  at  ses  nærved,  og  jeg  holder  mere 
af  de  engelske  Biografers  Fremstilling  af  hans  Liv 
end  af  Brandes',  fordi  han  bliver  mere  menneskelig, 
mere  forstaaelig  igennem  dem  end  gennem  Brandes' 
æstetiske  Skønmaleri.     Lad  os  nu  kaste  et  Blik  paa 

de  smaa  Træk,  hvorigennem  denne  Forvandling  er 
opnaaet. 

For  det  første  giver  Brandes  ham  en  b orneret 
Fader.  Naturligvis ,  den  Baggrund ,  hvorfra  han 
springer  frem,  bør  være  saa  mørk  som  mulig.  Faderen 
var  „en  Tilhænger  af  alt  bestaaende  blot  fordi  det 
bestod".  Naa,  noget  særligt  Lys  var  Timothy 
Shelley  vistnok  ikke.  Rossetti,  der  vel  at  mærke 
er  stærkt  paa  Sønnens  Parti,  kalder  Faderen  for 
„a  commonplace  sort  of  country-gentleman,  kind- 
ly  enongh  but  somewhat  violent  tempered".  Dette 
giver  et  noget  andet  Billede.  Man  kan  være  Gen- 
nemsnitsmenneske uden  at  være  særlig  bornert 
end  sige  Tilhænger  af  alt  bestaaende,  blot  fordi  det 
bestaar. 

Nu  kommer  vi  til  Shelleys  første  Udtræden  i 
Livet,  hans  tidligste  Skolegang.  Brandes  fremstiller 
det,  som  om  Shelley  var  Genstand  for  ganske  sær- 
lig Brutalitet,  en  Martyr  for  al  menneskelig  Ondskab. 
„Ingen  synes  som  han  at  have  været  udset  til  Offer 
for  den  Art  Brutalitet  (Mishandling  af  de  større 
Disciple  og  af  Lærerne)  som  for  alle  de  Brutaliteter, 
der  mødte  ham  siden;  ti  alt,  hvad  der  var  lavt  og 
dumt  og  smudsigt  havde  en  naturlig  Antipati  imod 
ham,  og  han  gik  aldrig  paa  Akkord  med  nogen 
eller  noget  af  den  Art"  („Naturalismen  i  England" 
Pag.  303  -4). 

R  o  s  s  e  1 1  i  siger  ganske  si mpelt :  „Læreren  (i  hans 
første  Skole)  var  en  haard  Skotte  og  Eleverne  var 
af  den  haardhændte  og  grovkornede  Slags  (an 
unrefined  and  ungentle  team).  S.,  som  var  mimo- 
seagtig tilbageholdende  og  modtagelig  for  alle  fine 
Indtryk,  led  megen  Overlast  fra  deres  Side  og  var 
snart  klar  over,  at  den  Verden,   han  var  sat  i,   ikke 

netop  var  hans  Ønskers  Verden."  Dys-  og  Skygge- 
fordelingen  er  alligevel  en  anden  her  end  i  Brandes' 
Skildring. 

Men,  vi  gaar  videre  og  kommer  nu  til  de  For- 
hold, hvorunder  han  blev  bortvist  fra  Oxford-Univer- 
sitetet. Som  bekendt  havde  han  skrevet  et  lille 
Skrift  om  „Ateismens  Nødvendighed",  hvilket  han 
anonymt  omsendte  til  forskellige  (Brandes  siger  til 
Biskoppernes  Overret;  jeg  véd  ikke,  hvor  han  har 
det  fra).  Avtoriteterne  fik  en  Mistanke  om,  at 
Shelley  var  Forfatteren,  og  opfordrede  ham  til  enten 
at  fralægge  sig  Beskyldningen  eller  vedgaa  den,  og 
da  han  nægtede  at  gore  nogen  af  Delene, 
blev  han  relegeret  fra  Universitetet. 

Dette  refererer  Brandes  kortelig  saaledes  :  „Han 
blev  angivet  som  Forfatter,  bortjaget  fra  Univer- 
sitetet, udvist  fra  sit  Fædrehjem". 

Det  er  vel  sandt,  at  hans  Fader  en  kort  Tid 
nægtede  at  se  ham,  saa  han  maatte  stjæle  sig  til  at 
se  sin  Moder  og  sine  Søstre,  der  stak  Penge  til  ham 
gennem  den  lille  postillion  d'amour  Harriet  West- 
fa  r  o  o  k ,  der  snart  blev  hans  Flamme ;  men  Brandes 
glemmer  at  fortælle,  at  Faderen  kort  efter  blev  for- 
sonet og  tilstod  Delinkventen  en  aarlig  Sum  af  200 
Pd.  Sterling  (3600  Kr.).  Og  Rossetti  tilføjer  ud- 
trykkeligt: „Det  maa  erindres,  at  Percy  var  det 
stik  modsatte  af  en  lydig  Søn.  Forskel  i  Karakter 
og  Anskuelser  indgød  ham  en  stærk  Uvillie  mod 
hans  Fader,  en  Uvillie,  der,  saa  vidt  man  kan  skønne, 
overskred  alle  rimelige  Grænser  og  i  hvert  Fald 
ganske  udelukkede  sønlig  Agtelse  og  Hensynsfuld- 
hed" (obligation).  I  Brandes'  rembrandtske  Belys- 
ning passer  dette  Træk  ikke  ind,  derfor  udelades 
det.  Billedet  bliver  mindre  sandt,  men  mere  effektfuldt. 

Naturligvis  forsvarer  Brandes  Shelleys  Forhold  til 
Harriet  "Westbrook,  der  fra  engelsk  Side  er 
bleven  saa  stærkt  angrebet,  og  man  kan  ogsaa  meget 
godt  give  Rossetti  Ret,  naar  han  betegner  hans  Bort- 
førelse af  hende  og  paafølgende  Ægteskab  som  „en 
hæderlig  Handling  af  ungdommelig  Uverdslighed". 
At  han  ikke  kunde  tilfredsstilles  ved  en  Forbindelse 
med  hende,  var  paa  Forhaand  klart,  og  da  han  kort 
Tid  efter  mødte  den  langt  intelligentere  og  mere 
forstaaend e  Mary  Gochvin,  den  Gang  seksten  Aar, 
forelskede  han  sig  lige  saa  pludseligt  i  hende  og 
bortførte  nu  ogsaa  hende  i  en  aaben  Baad  til  Caiais, 
medens  hendes  fortørnede  Moder  satte  afsted  efter  Flygt- 
ningene (foruden  Mary,  hendes  Plejedatter,  havde 
Shelley  medtaget  hendes  kødelige  Datter,  Miss 
Clairmont).  Naturligvis  forbigaar  Brandes  dette 
for  Shelleys  Karakter  og  Livsvaner  saa  karakteri- 
stiske Træk.  Det  var  disse  Omstændigheder,  der 
foranledigede  Shelleys  Fader  til  at  inddrage  den 
Understøttelse,  han  hidtil  havde  nydt. 

Den  stakkels  Harriet,  der  havde  opført  sig  godt 
mod  Shelley,  og  som  i  ingen  Henseende  var  at  dadle, 
vendte  tilbage  til  sin  Fader  og  fødte  dér  Shelley  en 
Søn,  Charles  Busshe.  Hun  forsøgte  sig  med  nye 
Venner,  men  da  hun  led  en  eller  anden  Skuffelse, 
druknede  hun  sig  i  London  i  Serpentinen  1816. 
Matilda  BLind  siger  derom:  „Der  er  god  Grund 
til  at  tro,  at  dette  hendes  tragiske  Endeligt  ikke 
direkte  skyldes  nogen  Handling  fra  Shelleys  Side; 
dog  kan  det  næppe  nægtes,  at  indirekte,  selv  om 
kun  ved  den  opløsende  Indflydelse,  han  havde  øvet 
paa  hendes  Livsanskuelse  i  Almindelighed,  har  Shel- 
ley til  en  vis  Grad  bidraget  til  denne  beklagelige 
Begivenhed." 

Om  alt  dette  har  Brandes  ikke  et  Ord. 

Det  kom  nu  til  Strid  om  Harriets  tvende  efter- 
ladte Børn,  som  Shelley  gjorde  Fordring  paa.  Har- 
riets Fader  vilde  imidlertid  ikke  udlevere  dem  og 
anlagde  Sag  mod  Shelley  for  Kanslerretten,  og 
Kanslerretten  gav  AVestbrook  Medhold  og  over- 
drog ham  Børnene.  De  Grunde,  hvorpaa  denne 
Retskendelse  støttedes,  siger  Hosetti,  var  ikke  de 
Anskuelser,  man  tillagde  Shelley,  men  dennes  faktiske 
Forhold  i  Sagen  med  Harriet  og  Mary  i  Henhold 
til  almindeligt  raadende  Opfattelse." 

Skønt  Brandes  nu  ikke  med  et  Ord  har  berørt 
Sagens  Omstændigheder  (han  siger  kun  Harriet  var 
„død"!),  gør  han  naturligvis  et  stort  Numer  af  denne 
Hetssag.  Efter  hans  Fremstilling  drejede  den  sig 
om,  „hvem  der  besad  flest  intellektuelle  og  moralske 
Betingelser  for  Opdragelsen  af  Shelleys  Børn,  den 
forhenværende  Værtshusholder  (hvorfor  ikke  Hotel- 
ejer) AVestbrook  eller  Forfatteren  til  „ Queen  Mab" 
og  „Alastor",  der  denunceret  som  Ateist  var  mis- 
tænkt for  at  ville  opdrage  sine  Børn  til  Ateister." 
Dette  Spørgsmaals  Afgørelse  er  maaske  ikke  saa 
-impel  en  Sag  som  Brandes  antager,  men  i  hvert 
Fald   var  det  ikke  det,    som  Kanslerretten  afgjorde. 

Jeg  har  her  berørt  nogle  af  Hovedpunkterne  i 
Shelleys  Liv,  nogle  af  dem,  der  har  været  mest  om- 
stridte ,  og  vist,  hvorledes  Brandes  har  arrangeret, 
Historien.  Forøvrigt  er  han  meget  vred  over,  at 
„kras  Uvidenhed"  har  udskældt  Shelley  for  „Ma- 
terialist". Ikke  desto  mindre  siger  Rossetti  derom: 
„Forholdet  synes  at  være  det,  at  han  (Shelley)  i  sin 
tidligste  Ungdom  var  en  Skeptiker  med  Hensyn  til 
alle  religiøse  Overbevisninger,  derpaa  Materialist  og 
Ateist  efter  den   franske  Filosofis  Opfattelse ,    senere 

i  sine  modnere  Aar  1815  —  16  væsentlig  Berkeley- 
aner eller  Immaterialist  og  samtidig  et  Stykke  af 
en  Panteist  snarere  end  en  Ateist." 

Dernæst  er  det  værd  at  mærke,  at  der  i  Shel- 
leys Liv  forekommer  en  hel  Række  af  Kendsger- 
ninger, som  Brandes  ganske  forbigaar,  fordi  de  ikke 
passer  ind  i  hans  Billede,  endda  de  for  Kendskabet 
til  den  virkelige  Shelley  er  af  den  største  Inter- 
esse. Det  ene  er  Shelleys  vildtvoksende  Fantasi,  der 
fik  ham  til  at  fortælle  som  selvoplevede  en  Mængde 
mærkelige  Historier,  af  hvilke  nogle  ere  bevist  at 
være  usande,  mens  andre  efter  Rossettis  Udtryk  er 
„mer  end  tvivlsomme".  Dertil  hører  saaledes  For- 
tællingen om  et  to  Gange  gentaget  morderisk  Over- 
fald paa  ham,  som  skulde  have  fundet  Sted  under 
hans  Ophold  i  Carnarvonshire.  Der  er  aldrig  bleven 
fundet  Spor  af  denne  Snigmorder,  heller  ikke  er  det 
muligt  at  tænke  sig  nogen  rimelig  Grund  til  et  saa- 
■dant  Overfald,  og  Rossetti,  der  regner  denne  Historie 
til  de  tvivlsomme,  søger  Forklaringen  af  den  i  Shel- 
leys stærke  Nydelse  af  Opium. 

Det  andet  Træk,  der  igen  staar  i  Forbindelse 
med  det  første,  er  det  „synske",  der  i  saa  høj  Grad 
karakteriserer  Shelley  og  gør  ham  til  et  helt  andet 
Væsen  end  den  retliniede,  radikale  Naturalist,  Bran- 
des vil  have  ud  af  ham.  Mens  Shelley  boede  i 
Svejts  i  1816  og  om  Aftenen  samledes  med  Byron 
og  dennes  Sekretær,  Dr.  Polidori,  og  Forfatteren 
Lewis,  bestod  Underholdningen  for  en  væsentlig 
Del  i  at  fortælle  Spøgelseshistorier,  navnlig  efter 
Klokken  tolv.  Ved  en  saadan  Lejlighed,  fortæller 
Polidori,  arbejdede  Shelley  sig  op  til  en  saa  febrilsk 
Tilstand,  at  han  foer  ud  af  Værelset  og  af  dem,  der 
fulgte   ham,    blev   fundet   i   en   fuldstændig  Paralyse 

af  Rædsel.  Herhen  hører  det  ogsaa,  at  han  før  sin 
Død  havde  tvende  Syn,  der  begge  bebudede  ham 
hans  nærforestaaende  Endeligt.  Den  ene  Gang  saa 
han  Byrons  nylig  døde  Datter,  Allegra,  den  anden 
Garg  sig  selv.  Men,  hvis  Brandes  havde  meddelt 
disse  Træk,  hvor  let  kunde  Læseren  da  ikke  anse 
Shelley  for  overspændt?  Ikke  desto  mindre  paastaar 
jeg,  at  den  virkelige  Shelley  for  den  psykologisk 
interesserede  er  mere  interessant  og  mindst  lige  saa 
sympatetisk,  som  det  Glansbillede,  Brandes  har 
retoucheret  af  ham.  Selv  om  det  ikke  indeholder 
grove  Brud  paa  Sandheden  eller  dog  altid  er  byg- 
get over  en  lille  Fjær,  saa  giver  det  dog,  dels  ved 
det,  der  udelades  og  dels  ved  den  Belysning,  der 
kastes  over  det  meddelte,  et  temmelig  udvisket 
Billede. 

Det  samme  gælder  Brandes'  Fremstilling  af 
en  Mængde  andre  Forfatterpersonligheder.  De,  hvis 
Anskuelser  han  sympatiserer  med,  forskønner  han, 
de,  hvis  Anskuelser  paavirker  ham  fjendtligt,  for- 
grimmer  han  —  uvilkaarligt.  Det  Billede,  han  har 
givet  af  Byron,  lider  i  fuldeste  Maal  af  de  samme 
Fejl,  Linierne  er  altfor  haardt  og  altfor  snorret  trukne 
op ;  af  den  virkelige  Byron  har  det  yderst  lidt  i  sig. 

Det  er  et  karakteristisk  Træk  ved  Brandes' 
Litteraturbehandling,  at  han  lægger  saa  stor  Vægt 
paa  Anekdoten  („Helst  drev  jeg  Principet  altid  helt 
ud  i  Anekdoten"). 

Af  alt  historisk  Stof  er  vel  nok  Anekdoten  det 
tvivlsomste.  Det  viser  sig  allerede  deri,  at  de  samme 
Anekdoter  ofte  tillægges  forskellige  Personer.  Hvor 
oplivende  det  anekdotiske  Moment  end  kan  virke  i 
personlige  Memoirer,  det  bliver  dog  kun  Krydderiet, 
Peberet   og  Saltet   paa  Maden,   ikke   den   væsentlige 

og  nærende  Ingrediens.  Ofte  er  Anekdoterne  kun 
Udtryk  for  en  vis  folkelig  Opfattelse  af  populære 
Personligheder,  udsprungen  af  en  digtende  Folke- 
fantasi, som  Sagn  og  Eventyr  opstod  i  svundne 
Tider.  Stundom  er  de  frie  Opfindelser  eller  Om- 
digtninger, der  skyldes  en  Mands  Fjender  eller 
Modstandere  og  give  da  ligesom  Karikturtegningen 
et  Vink  om,  hvorledes  en  Mand  er  bleven  opfattet 
i  Kredse,  der  stod  ham  fjernt  eller  fjendtligt.  Hvor 
lidet  varsomt  Brandes  selv  omgaas  med  Anekdoten, 
foreligger  der  jo  adskillige  typiske  Eksempler  paa, 
intet  mere  typisk  end  de  Anekdoter  om  H.  C.  An- 
dersen, som  Brandes  fortalte  den  russiske  Jour- 
nalist, Tichanoff,  som  ganske  gendreves  fra  dansk 
Side,  efter  at  de  var  offentliggjorte  i  „Novoje 
Vremja^  1).  Det  viste  sig  her,  at  en  af  disse  Anek- 
doter —  den  utrolige  Beretning  om,  hvordan  H.  C. 
Andersen  fejrede  sin  70-aarige  Fødselsdag  —  ganske 
var  opstaaet  i  Brandes'  Fantasi. 

Disse  Anekdoter  stod  imidlertid  ikke  direkte  for 
Brandes'  Regning.  Det  gør  derimod  en  anden  Anek- 
dote, som  Brandes  selv  fortæller  i  den  Karakteristik 
af  Eventyrdigteren,  hvormed  han  indleder  den  nylig 
afsluttede  Tegner-Udgave  af  hans  Eventyr. 

Side  IX  meddeler  Brandes  her  en  lille  Anekdote, 
som  han  paastaar  at  have  hørt  af  Andersens  egen 
Mund,  og  som  han  betegner  som  højst  karakteristisk 
for  Andersen: 

„I  Efteraaret  1844  var  Andersen  daglig  Gæst 
hos  den  danske  Kongefamilie  paa  Føhr  og  levede  i 
fortrolig  Omgang  med  den  og  den  hertugelige  au- 
gustenborgske Slægt.    Fra  dette  Ophold  fortalte  han 

!)     Se  Etatsiaad  Jonas  Collin:   Dr.   Gr.   Brandes'  Anekdoter 
om  H.  C.  Andersen. 

følgende:  Det  havde  hørt  til  hans  unge  Dages  Kræn- 
kelser, at  den  Stiftsprovst,  som  i  sin  Tid  havde  kon- 
firmeret ham  og  behandlet  ham  ilde,  havde  gjort 
ham  deri  Tort  at  stille  ham  som  fattig  Dreng  nederst 
paa  Kirkegulvet  blandt  Kapellanens  fattige  Konfir- 
manter,  skønt  han  hørte  til  oppe  mellem  Provstens 
egne.  Han  erfor  tilfældigt,  at  denne  Mand  nu  havde 
Embede  paa  Øen  Føhr.  „Jeg  bad  da  Kongen", 
sagde  Andersen,  „om  jeg  for  en  Gangs  Skyld  maatte 
faa  en  af  de  kongelige  Vogne  med  rød  Kusk  og  rød 
Tjener,  som  brugtes  af  selve  det  kongelige  Herskab, 
til  min  Raadighed  for  i  en  saadan  Vogn  at  aflægge 
en  Visit.  Kongen  svarede  smilende:  „Meget  gerne", 
og  saa  kørte  jeg  da  hen  i  kongelig  Vogn  med  Top- 
per paa  Hestene,  med  Kusk  og  Tjener  at  aflægge 
min  gamle  Stiftsprovst  et  Besøg;  Vognen  blev  hol- 
dende udenfor,  imens  jeg  var  derinde.  Det  var  den 
Hævn,  jeg  tog." 

Det  forekommer  mig,  tilføjer  Brandes,  at  den 
hele  Andersen  med  hans  Eventyrdrift,  og  hans  gamle 
Ydmygelser  og  hans  heftige,  halvt  barnlige  Æresyge 
er  i  denne  lille  Fortælling.  Denne  Anekdote  kan,  i 
al  Fald  som  den  her  fortælles,  ikke  være  sand. 
Andersen  blev  konfirmeret  i  Odense  1819,  vistnok 
om  Foraaret.  Den  daværende  Stiftsprovst  var  Ste- 
phan Tetens,  der  23  April  samme  Aar  blev  Biskop 
i  Ribe  og  3  Sptbr  Biskop  over  Als  og  Ærø.  Det 
vilde  da  ogsaa  være  meget  besynderligt,  om  en  Gejst- 
lig, der  havde  været  Biskop  i  flere  Aar,  skulde  faa 
Embede  paa  Øen  Føhr.  Efter  Tetens  fulgte  som 
Stiftsprovst  i  Odense  Jens  Paludan  -Muller ,  der 
1830  blev  Biskop  i  Aarhus,  saa  ham  kan  det  jo  heller 
ikke  have  været.  Gal  er  Historien,  hvad  enten  det 
skyldes  Andersen  eller  Brandes. 

Saaledes  er  det  Gang  paa  Gang  gaaet  Brandes 
galt,  netop  naar  lian  indlod  sig  paa  at  fortælle  Anek- 
doter. Ja,  man  kan  vel  sige,  at  der  netop  fra  Be- 
handlingen af  det  anekdotiske  Stof  adskillige  Gange 
er  faldet  et  uheldigt  Lys  over  Brandes'  Arbejdsmetode. 
En  fransk  Kritiker  Jean  Thorel  har  gjort  den 
samme  Iagttagelse.  I  en  Anmeldelse  af  „Hoved- 
strømningerne" skriver  han:  „Anekdoterne  optræde 
talrigt  i  hans  seks  Bind.  Snart  er  det  Erindringen  om 
en  smuk,  ung  Pige,  som  knap  tyve  Aar  gammel  var 
Chateaubriands  Veninde,  da  han  var  hen  imod  de  treds, 
som  stundom  drak  Champagne  med  ham  og  sang  Be- 
rangerske  Sange  for  ham,  naar  han  havde  Stævne- 
møder med  hende  i  et  lille,  afsides  Værelse.  Saa  er 
det  Mme  Kriidener,  hvis  Tilværelse  var  noget  om- 
tumlet, førend  hun  sluttede  sig  til  Pietismen.  Og  nu 
er  det  en  Række  endeløse  Betragtninger  over  det 
virkelige  Forhold  mellem  Lamartine  og  den  Kvinde, 
der  tjente  ham  som  Model  for  Elvira  og  Julie.  Hvad 
der  er  værd  at  lægge  Mærke  til,  er,  at  Brandes 
ingenlunde  bebrejder  Mme  Kriidener,  at  hun  har 
haft  Elskere,  men  kun,  at  hun  efter  at  have  haft 
Elskere  har  vovet  at  skrive  en  idealistisk  Roman. 
Heller  ikke  bebrejder  han  Chateaubriand,  at  han  i 
en  fremrykket  Alder  har  haft  en  lille  Veninde  — 
det  lykønsker  han  ham  snarere  til  —  men  han  kan 
ikke  tilgive  ham,  at  han  tidligere  i  sine  Digte  har 
besunget  en  ideal  Kærlighed.  Overfor  Lamartine 
bærer  han  sig  lige  saadan  ad;  han  tilgiver  ham  Mme 
Charles,  men  kan  ikke  finde  Spotteord  nok  mod 
Elvira  og  Julie"  ]). 

Den,    der  kender  noget  til  Litteraturhistorien   i 


')    Revue  des  deux  mondes  !893  p  353  ff. 


7S 

moderne  Forstand,  vil  ogsaa  let  forstaa,  hvor  meget 
der  maa  blive  Gætteværk,  hvor  megen  Plads  der 
lades  aaben  for  Hypoteser  og  Konstruktioner  paa  et 
Omraade,  hvor  man  hvert  Øjeblik  træffer  paa  La- 
kuner. Brandes  er  da  ogsaa  hyppigt  nok  faldet  i 
dem,  mindre  af  ond  Villie  end  paa  Grund  af  forud- 
fattede Meninger  og  som  Følge  af  Lettroenhed  og 
Ubesindighed. 

Et  typisk  Eksempel  i  saa  Henseende  er  den  Be- 
handling af  Tegners  ægteskabelige  og  erotiske  For- 
hold, som  Brandes  i  Originaludgaven  af  sin  Bog  om 
Tegner  har  givet,  og  som  han  siden  yderligere  ud- 
viklede i  det  lille  Essay  om  Esaias  Tegner,  han 
offentliggjorde  i  1882,  i  Anledning  af  Hundredaars- 
dagen  for  Digterens  Fodsel.  (optrykt  i  „Mennesker 
og  Værker"  1883).  Han  fremsætter  her  en  Hypotese 
om  en  erotisk  Lidenskab,  der  skal  have  grebet  Teg- 
ner det  Aar,  da  han  skrev  sit  berømte  Digt  om 
„Meltsjukan"  (1825).  Denne  Hypotese  har  i  den 
svenske  Presse  affødt  en  langvarig  Debat,  hvis  Efter- 
dømninger  have  strakt  sig  helt  ned  til  den  seneste 
Tid,  da  Udgivelsen  af  en  Samling  Breve  og  andre 
fortrolige  Aktstykker  Tegners  Familieliv  angaaende 
nogenlunde  har  bragt  Striden  til  Afslutning  i  al  Fald 
foreløbig. 

Lad  os  da  se  lidt  paa  den  omtalte  Hypotese. 
Vi  vil  derigennem  faa  et  Bidrag  til  Forstaaelsen  af, 
hvilke  Afveje  Konjekturalkritiken  kan  føre  ind  paa. 

Som  Genstand  for  den  omtalte  Lidenskab  vil 
Brandes  have  opdaget  en  vis  Fru  Palm,  der  var 
gift  med  en  Konsistorialraad  Palm,  en  af  Digterens 
nærmeste  Venner  i  Lund.  Som  Hjemmel  for  sin 
Formodning  anfører  Brandes  en  Udtalelse  i  et  Brev 
fra  1827  fra  Biskop  Thomander,   hvori  det  siges, 


79 

at  Tegner  nærede  meget  varme  Følelser  for  hende, 
og  at  han  aldrig  gik  fra  hendes  Klaver,  naar  hun 
spillede.  Nu  har  han  yderligere  opdaget,  at  Tegner 
elleve  Aar  før  det  omtalte  Brev  blev  skrevet  — 
altsaa  i  1816  —  paa  sin  Ven  Palms  Vegne  har 
skrevet  et  versificeret  Frierbrev  til  samme  Dame  og 
deri  lovsunget  hendes  Skønhed,  navnlig  hendes 
mørkeblaa  Øjne,  hvorom  han  siger,  at  det  var  far- 
ligt at  betragte  dem. 

Paa  disse  tvende  Fakta  opbygger  Brandes  nu 
sin  Teori  saaledes : 

„Det  synes,  som  hvad  der  her  (i  det  nævnte 
Digt)  i  Spøg  er  kaldt  for  Fare,  flere  Aar  senere 
blev  til  en  virkelig  Fare  for  Tegner,  det  synes, 
som  om  hans  Beundring  for  den  skønne  Dames  Væ- 
sen og  Talenter  langsomt  er  steget  til  Lidenskab, 
som  om  han  først,  da  han  skulde  skilles  fra  Lund, 
er  bleven  sig  denne  Lidenskab  fuldt  bevidst,  som 
havde  han  næret  et  Haab  om,  at  Lidenskaben  gen- 
gældtes, og  som  om  han  i  Smerten  over  at  se  sig 
afvist,  i  Fortvivlelsen  over  at  se  sin  Forhaabning 
skuffet,  i  Væmmelsen  over  at  gribe  sig  selv  i  at 
sætte  al  sin  Lid  til  under  egen  Troløshed  at  ville  for- 
lede et  elsket  Væsen  til  Utroskab  er  sunken  sam- 
men i  Livslede  og  Menneskeforagt"  (se  „Esajas  Teg- 
ner", Pag.  174  ff.).  Der  følger  nu  en  meget  ener- 
gisk Udmaling  af  denne  Sjælstilstand,  en  fri  Ud- 
maling af  de  i  Tegners  samtidige  Breve  indeholdte 
Antydninger. 

Fire  Aar  efter  har  Brandes  imidlertid  ganske 
sluppet  Fru  Palm  og  i  hendes  Sted  indsat  en  anden 
unavngiven  Dame  som  Forsøgsobjekt.  I  det  oven- 
nævnte Essay  om  Tegner,  der  1892  blev  trykt  i  et 
Dagblad,  hedder  det: 

„I  det  samme  Aar  (1824)  havde  Tegner  paa  det 
erotiske  Omraade  en  Skuffelse,  der  greb  ham  dybt. 
Han  havde  i  lang  Tid  hyldet  en  fornem  og  begavet 
svensk  Dame,  hvis  Navn  ofte  forekommer  i  hans 
Skrifter 1).  Han  var  en  hyppig  Gæst  paa  hendes 
Gods  og  stod  i  livlig  Brevveksling  med  hende.  I 
1824  ophørte  Omgangen  og  Brevvekslingen  pludse- 
lig .  .  .  Det  synes,  som  havde  Tegner  erfaret,  at 
denne  Dame,  hvem  han  satte  saa  højt  og  stod  saa 
nær,  havde  taget  en  ganske  udannet  og  raa  Person 
til  Elsker".  (Disse  Oplysninger  skyldes  i  Følge 
Brandes'  egen  Oplysning  „et  rigt  Materiale",  som  i 
Mellemtiden  er  kommet  ham  i  Hænde). 

Og  Brandes  fortsætter  nu:  „I  Aaret  1825  kom 
saa  dertil  huslig  Sorg  af  overvældende  Art.  Teg- 
ners Hustru  havde  paa  den  Tid  intet  Spor  af  for- 
dums Skønhed  tilbage.  Hun  var  middelhøj,  stærk 
og  svær,  med  grove,  næsten  mandlige  Ansigtstræk, 
svulmende  Læber  og  et  haardt  Blik.  Hendes  Hold- 
ning var  trodsig,  hendes  Udtalelser  skarpe  og  befa- 
lende ;  der  raadede  hverken  Ynde  eller  Hygge  i 
hendes  Hjem.  Det  havde  altid  været  Tegners  Vane 
at  føre  et  letfærdigt,  ja  slibrigt  Sprog,  naar  han 
sad  mellem  Venner  i  sit  Hjem.  Han  var  ikke  i 
Stand  til  at  aflægge  denne  Vane,  da  han  blev 
Biskop.  Men  omtrent  ved  denne  Tid  begyndte  hans 
Hustru  at  efterligne  ham  heri.  Samtidig  med,  at 
hun  som  Bispinde  optraadte  langt  fordringsfuldere, 
end  hun  nogensinde  før  havde  gjort,  gav  hun  sit 
Naturel  friere  Tøjler.  Det  hændte,  at  Damer  blandt 
hendes    Omgivelser   af  den    Grund   trak   sig    tilbage 

')  Om  Fru  Palm  siger  Brandes  selv,  at  hendes  Navn  kun 
forekommer  én  Gang  i  Tegners  Skrifter  i  en  ganske  betydnings- 
løs Notits. 

fra  hende  og  erklærede  ikke  at  kunne  taale  Tonen 
og  Stilen  i  hendes  Konversation.  Forholdet  mellem 
Tegner  og  hans  Hustru  havde  længe  ikke  været 
godt.  Det  synes,  som  om  han  i  1825  paa  Grund 
af  Meddelelser,  der  blev  ham  gjorte,  fik  et  helt  nyt 
Syn  paa  hendes  Karakter.  Ægteskabet  synes  at 
have  været  at  betragte  som  opløst  fra  begge  Sider, 
og  der  forefalder  stadig  saa  heftige  Scener  mellem 
Ægtefolkene,  at  en  fælles  Ven,  der  boede  i  Nær- 
heden, jævnlig  maatte  hentes  for  at  bringe  en  Art 
Forsoning  til  Veje." 

Det  er  om  disse  Udtalelser  at  den  bekendte  svenske 
Litterærhistoriker,  Professor  Henrik  Schiick,  be- 
mærker :  „Hvis  ikke  denne  lille  Himmerigsmundfuld 
med  dens  nøjagtige  Angivelser  af,  naar  Bispinde 
Tegner  mistede  sin  Skønhed  og  begyndte  at  anvende 
stygge  Ord,  var  saa  absolut  komisk  i  sin  Blanding 
af  Videnskabelighed  og  Kaffesøsterjargon ,  vilde  den 
kunne  karakteriseres  som  et  ganske  godt  Stykke 
Skandalskriveri.  („Stockholms  Dagblad",  30.  Dcbr. 
1900).  Og  han  karakteriserer  yderligere  den  af 
Brandes  anvendte  Metode  i  følgende  Udtryk :  „Lige- 
som mange  andre  ai Brandes'  saakaldte  „psykologiske" 
Billeder  er  ogsaa  dette  gjort  lovlig  meget  paa  fri 
Haand  efter  samme  Skabelon,  som  Brandes  nu  sidst 
har  anvendt  i  sin  Bog  om  Shakespare.  I  Grunden 
er  den  meget  simpel  og  letfattelig.  Enhver  stor 
Digter  har  været  ulykkelig,  har  haft  et  erotisk  For- 
hold udenfor  Ægteskabet,  og  det  er  dette,  som  har 
bestemt  hans  Digtning.  Over  denne  Skabelon  er  nu 
Portrættet  af  Tegner  udført ,  og  Brandes ,  hos  hvem 
Kunstnersindet  i  hvert  Fald  er  mere  udpræget  end 
den  videnskabelige  Sandhedskærlighed,  tog  sig  det 
formodentlig  ikke   videre  nær,   at  Digterens  Hustru 

maatte  tjene  som  Brændoffer    paa  det  psykologiske 
Alter." 

Schucks  Udtalelser  skyldtes  Fremkomsten  af  et 
for  Tegnérforskningen  betydningsfuldt  Dokument, 
en  Bog  af  Digterens  ogsaa  af  Brandes  højt  lovpriste 
Sonnesøn,  Elof  Tegner  ]) :  „Från  farfarsfars  och  far- 
fars tid.  Små  stroftåg  på  historisk  mark",  der  ud- 
kom 1900.  Dette  Værk,  som  den  berømte  Digters 
Sønnesøn  i  sine  sidste  Timer  som  et  litterært  Testa- 
mente dikterede  sine  Omgivelser,  er  udtrykkeligt  af- 
fattet som  en  Gendrivelse  af  den  Skildring,  Brandes 
havde  givet  af  hans  Bedstefar  og  Bedstemor  og  deres 
indbyrdes  Forhold.  Under  Titlen  „Ostrabo"  inde- 
holder denne  Bog  en  Skildring  af  Tegners  og  hans 
Families  Liv  fra  den  Tid,  da  Tegner  blev  Biskop  i 
Wexio  og  indtil  Sindssygdommen  brød  ud  (1826 — 
40).  Denne  Skildring  er  bygget  paa  Breve  og  andre 
fortrolige  Aktstykker  og  giver  unægteligt  et  helt 
andet  Billede  af  det  berømte  Ægtepar  og  deres  Sam- 
liv end  det,  Brandes  har  tegnet  paa  Grundlag  af  sit 
rige  Materiale,  som  har  dog  ikke  nærmere  angiver. 
Naar  Bispinde  Tegner  hos  Brandes  skildres  som  en 
grov  og  skældende  Gammelstrandskælling,  viser  hun 
sig  her  som  en  praktisk,  klog  og  fintfølende  Kvinde, 
der  i  Dannelse  og  Omgangstone  stod  fuldkomment 
paa  Højde  med  det  Samfundslag,  hun  tilhørte.  For- 
holdet mellem  hende  og  hendes  Mand  synes  i  alle 
Henseender  at  have  været  godt,  og  det  Familieliv, 
hvori  den  yngre  Tegner  giver  os  et  Indblik,  var 
præget  af  Elskværdighed   og  gensidig  Hengivenhed. 

Selv  Oscar  Levertin,  Brandes'  ivrige  svenske 
Vaabendrager,  indrømmer  („Svenska  Dagbladet",  10. 


!)     Som  Biblioteksamanucusis  i  Lund. 

Jan.  1901),  at  Fru  Tegner  i  de  Uddrag,  Elof  Teg- 
ner har  gjort  af  hendes  Breve,  viser  sig  som  „en 
klog  og  begavet  Dame",  at  Tegner  i  hende  besad 
en  trofast  Kammerat,  en  eksemplarisk  Hustru,  en 
Opdragerinde  for  sine  Børn,  noget,  Tegner  selv  be- 
vidner, naar  han  i  et  Brev  til  hende  fra  1729  takker 
hende  for  23  Aars  lykkeligt  Ægteskab.  Det  er  kun 
Udenomssnak,  naar  Levertin  spørger:  „Var  hun  derfor 
en  sjælfuld  og  elskværdig  Kvinde,  den  rette  Hustru 
for  den  sensible  Digter,  hvis  overhovedet  en  saadan 
Fngl  Føniks  findes?" 

Dette  hævdes  af  Prof.  "Wrangel  i  Lund,  der 
har  haft  særlige  Betingelser  for  at  dømme  i  Sagen, 
idet  han  har  haft  Adgang  til  en  Del  haandskrevne 
Bidrag  til  Tegners  Historie,  der  findes  paa  Biblioteket 
i  Lund,  men  som  endnu  ikke  tør  udgives.  Han 
hævder,  at  intet  erotisk  har  været  af  indgribende 
Betydning  i  Tegners  Liv  og  saaledes  heller  ikke  har 
kunnet  bidrage  til  den  endelige  Krise,  og  han  paa- 
staar,  at  der  ikke  kunde  tænkes  nogen  bedre 
Hustru  for  den  letbevægelige  Digter  end  Anna 
Myhrman. 

Dette  være  som  det  vil,  saa  meget  staar  fast,  at 
den  hele  Episode  kaster  et  ret  skarpt  Lys  over 
Mislighederne  ved  den  anvendte  konstruktive  Me- 
tode, og  Brandes  har  da  ogsaa  selv  maattet  ind- 
rømme sit  Fejlgreb  ved  at  lade  det  nævnte  Essay 
med  de  dristige  Frihaandsudmalinger  af  Tegners 
Husliv  udgaa  af  sine  samlede  Værker,  mens  han 
antydningsvis  har  fastholdt  Forholdet  til  de  to 
nævnte  Damer.  Men  sæt  «nu ,  at  Tegner  ikke  havde 
naaet  at  faa  udgivet  Skildringen  af  sine  Bedstefor- 
ældre før  sm  Død,  eller  at  der  slet  intet  autentisk 
Materiale   havde    foreligget   til    en   Berigtigelse,    saa 


84 

var  Fru  Tegner  bleven  staaende  i  Litteraturhistorien 
i  den  forvrængede  Skikkelse,  livori  Brandes  paa 
Grundlag  af  et  „righoldigt",  men  apokrynsk  Mate- 
riale har  givet  hendes  Billed. 

Naar  Le  ver  tin  vil  hævde,  at  Brandes  for  at 
tilvejebringe  Enhed  mellem  den  fra  C.  W.  Bøt- 
tigers  Skildring  kendte  National  hel  gen  og  den  ret 
menneskelige,  stundom  altfor  menneskelige  Skikke! se,. 
hvori  Tegner  fremtræder  i  sine  Breve,  har  været 
nødt  til  at  konstruere,  har  han  ikke  Ret.  Man  er 
aldrig  nødt  til  at  forklare  mere,  end  man  kan,  og 
hvad  der  kan  gaa,  naar  man  har  med  en  fjærntlig- 
gende  Digter  som  Shakespeare  at  gøre,  om  hvem 
der  ikke  længere  er  bevaret  nogen  mundtlig  Tra- 
dition, og  som  ikke  længere  har  Efterkommere,  det 
viser  sig  i  sin  fulde  Mislighed,  naar  det  gælder  en 
Person,  der  staar  vor  Tid  nær,  og  som  endnu  ved 
Familie-  og  Venskabsbaand  er  knyttet  til  den  levende 
Slægt. 

Naturligvis  er  dette  Eksempel  ikke  enestaaende. 
Særligt  hvor  det  drejer  sig  om  Forhold  af  erotisk 
Natur,  viser  det  sig,  at  Brandes'  Fantasi  let  kommer 
i  for  stærk  Svingning.  Man  mindes  saaledes  den  i 
„Danske  Digtere"  udtalte  Gisning  om,  at  Chr.  Win- 
ther skulde  være  sendt  til  Mecklenburg  i  det  mefi- 
stofeliske"  Haab,  at  det  skulde  lykkes  Danmarks 
smukkeste  og  mest  yndede  erotiske  Digter  at  gøre 
et  vist  Indtryk  paa  den  unge  Prinsesse,  for  at  der 
ad  den  Vej  kunde  skaffes  Danmark  en  Tronarving 
(Danske  Digtere  2  Udg.  Pag.  244).  Brandes  siger,, 
at  han  har  Grund  til  at*  nære  en  saadan  Formod- 
ning; men,  ser  han  da  ikke,  at  naar  han  fremsætter 
en  saadan  Sigtelse,  saa  er  det  hans  Pligt  at  give 
sme  Grunde.     Af  samme  Art  er  den  Sigtelse  Bran- 

des  i  sin  Tid  fremsatte  mod  Østrigs  Monach,  og  som 
fremkaldte  almindelig  Bestyrtelse  i  Landet  selv,  saa 
at  en  Fest,  som  skulde  have  været  holdt  for  Bran- 
des i  Buda  Pest  hurtigst  muligt  maatte  aflyses. 
Eller  de  erotiske  Fortællinger  og  Antydninger,  Bran- 
des til  forskellig  Tid  har  givet  til  Bedste  om  Chr. 
K.  F.  Molbech,  Drachmann  og  Drewsen.  Sligt 
er  Trappesladder,  som  Brandes  burde  holde  sig  meget 
for  god  til.  Det  kan  kun  føre  til  en  Sænkning  af 
Niveauet.  Betegnende  er  det  ogsaa,  at  Brandes  be- 
brejder Drachmann,  som  han  da  laa  paa  Kant  med, 
at  han  „til  den  fjerde  eller  femte  forskelligt  be- 
tegnede Kvinde,  som  han  besynger",  bruger  Ord 
som  „evig  Elskov",  mens  han  i  Anledning  af  Chr. 
Winthers  lettere  Erotica  glæder  sig  over,  at  Tartuffe 
da  endnu  ikke  var  bleven  Litteraturens  Vogter  i 
Danmark.  Den  Slags  Ting  er  selvfølgeligt  Pletter, 
stundom  ret  stygge  Pletter  paa  Brandes  som  Litterær- 
kritiker, og  man  tør  nok  hævde,  at  de  understrege 
visse  Farer  og  Misligheder  ved  den  altfor  vidtdrevne 
Indtrængen  i  Digternes  Privatliv,  og  ved  den  Metode, 
der  vil  udlede  Digtningen  til  de  mindste  Enkeltheder 
af  personlige  Omstændigheder  i  Digterens  Liv.  At 
der  i  enhver  levende  og  personlig  Digtning  er  et 
Moment  af  personlig  Oplevelse  er  sikkert  nok.  Naar 
f.  Eks.  Brandes  omtaler,  hvorledes  Hauchs  egen 
Skæbne  spejler  sig  i  Kasimirs  i  „En  polsk  Familie", 
er  der  ingen  Tvivl  om  den  Ting,  men  indlader  man 
sig  paa  Gisninger  og  Dybsindigheder,  griber  man  let 
fejl,  fordi  ingen  Kritik  i  en  levende  og  organisk 
Digtning  sikkert  kan  paavise  Grænselinien  mellem 
direkte  og  omdigtet  Virkelighed. 

Der  har  da  ogsaa  i  vor  Tid  fra  flere  Sider  rejst 
sig  en  Opposition  mod  denne  vidtdrevne  Bestræbelse 

i  den  moderne  Litteraturkritik.  Det  er  os  ikke  nød- 
vendigt for  den  fulde  Nydelse  af  et  Digterværk, 
fremmer  næppe  en  Gang  denne,  at  man  oplyses  om, 
af  hvilke  rent  personlige  Smaaoplevelser  og  stundom 
ret  tilfældige  Begivenheder  en  Digter  sammensætter 
sit  Bryg.  Vingehesten  er  ingen  Pasgænger,  der  i 
reglementerede  Springertræk  bevæger  sig  over  Kun- 
stens Skakbræt.  Hvis  en  saadan  Paralleliseren  af 
Digtningens  Indhold  med  Hverdagens  drives  for  vidt, 
neddrager  den  Digtet  fra  den  Sfære,  hvor  det  hører 
hjemme,  i  det  Trivialitetens  Niveau,  som  det  skulde 
være  dens  Fortjeneste  at  løfte  os  op  over. 

Dermed  benægtes  selvfølgelig  ikke,  at  det  er 
baade  naturligt  og  fortjenstfuldt  at  give  os  Portrætter 
af  saadanne  Personligheder,  som  have  spillet  en 
Rolle  i  Litteraturens  Verden,  særligt  da,  naar  Men- 
neskene ikke  have  været  alt  for  uværdige  Redskaber 
for  den  guddommelige  Inspiration,  og  Brandes  viser 
sig  ofte  som  en  dygtig  Portrættegner,  navnlig  naar 
han  paa  Grundlag  af  en  Digters  Værker  tegner 
Lineamenterne  i  hans  aandelige  Fysignomi  og  lægger 
en  skitseret  tidshistorisk  Baggrund  under.  Den 
digteriske  Fart  og  Glød  i  Fremstillingen,  hvorpaa 
der  i  et  tidligere  Kapitel  er  givet  Eksempler,  gør, 
at  Billedet,  hvis  da  ikke  Forfatteren  ved  sin  Livs- 
anskuelse og  Retning  paavirker  Kritikeren  antipatisk 
—  fremtræder  sympatetisk  og  forstaaende.  Det  bør 
da  ogsaa  fremhæves,  at  Brandes,  hvor  det  gælder  en 
mere  udført  Skildring  af  en  Digterpersonlighed,  kun 
sjældent  forsætligt  misbruger  sit  Talent  og  sin  u- 
endeligt  smidige  Pen  i  polemisk  Øjemed,  og  overfor 
de  Forfattere,  der  paavirke  ham  antipatisk  eller  ganske 
fremmed,  har  han  ikke  saa  sjældent  benyttet  sig  af 
Tavsheden.    Han  har  saaledes  aldrig  rørt  ved  Grundt- 

vig,  og  naar  det  andetsteds  er  paaanket,  at  han  i 
„det  moderne  Gennembruds  Mænd''  ikke  har  med- 
taget Topsøe,  saa  maa  man  anerkende  den  Følelse, 
der  har  holdt'ham  tilbage;  men  saa  burde  han  rig- 
tig nok  aldrig  have  givet  sin  Bog  den  anmassende 
Titel,  lian  gav  den,  og  som  for  øvrigt  ogsaa  i  andre 
Henseender  er  misvisende.  Men  desværre,  jo  mer 
vi  nærmer  os  til  Nutiden,  des  mere  breder  Parti- 
lidenskaben sig  og  undergraver  Betydningen  af  lians 
Kritik  og  navnlig  af  hans  Litteraturoversigter,  hvad 
enten  de  fremkomme  i  udenlandske  Leksika  og  Tids- 
skrifter eller  i  Blade  og  Bøger  herhjemme.  Han 
har  en  Gang  for  alle  uhelbredelig  forelsket  sig  i  sit 
Dogme,  at  naar  en  Digter  ikke  er  „radikal"  paa  det 
sociale,  moralske  og  religiøse  Omraade,  saa  ligger 
han  uden  for  Tiden  og  tæller  ikke  med.  Derfor  er 
han  ikke  naaet  længere  end  til  at  blive  Partikritiker, 
ikke  naaet  til  at  blive  Kritiker  for  det  hele  Folk. 


I  „Forklaring  og  Forsvar"  svarer  Brandes  paa 
et  Angreb  af  en  Dagbladsanmelder  med  at  erklære, 
at  Anmelderen  ganske  har  misforstaaet  ham  og  hans 
Metode.  Han  véd  ikke,  siger  Brandes,  at  den  Me- 
tode, der  bestaar  i  at  give  Referat  og  Skudsmaal, 
Referat  og  Skudsmaal  efter  hinanden,  er  aldeles 
forældet  og  for  længst  opgivet.  „Hvis  Anmelderen", 
fortsætter  han,  „havde  forstå  aet  noget  af  Planen  i 
min  Bog,  vilde  han  vide,  at  det  havde  været  en 
utilgivelig  LTdskejelse  fra  denne,  om  jeg  havde  op- 
holdt mig  ved,  hvor  vidt  første  Del  af  denne  eller 
hin  Roman  var  bedre  komponeret  end  anden  Del, 
hvor  vidt   tre  die  Akt   af  dette  eller  hint  Drama  var 


udført  efter  Kunstens  Regler  eller  ikke.  Den  Slags 
Kritik  hører  hjemme  ganske  anden  steds  hen,  og 
hvor  megen  Fortjeneste  den  end  kan  have  i  sig  selv 
—  og  jeg  har  adskillige  Gange  vist,  at  den  ikke  er 
mig  fremmed  —  vilde  den  her  ikke  være  paa  sin 
Plads  og  forhindre  alle  Skriftets  Dele  i  at  tendere  til 
samme  Maal."     (G.  B.  I  Pag.  145). 

I  disse  Ord  nævner  Brandes  med  et  vist  Koket- 
teri den  egentlige  Litteraturkritik,  den,  som  ved 
Forbigaaelse  ai  historiske  eller  kulturhistoriske  Ud- 
redninger fordyber  sig  i  Værket  selv,  for  at  søge 
dets  Sjæl,  eftervise  dets  Bygning,  dets  Arkitektur, 
for  at  veje  og  prøve  det  saa  vel  æstetisk  som  moralsk. 
Med  al  Respekt  for  den  kulturhistoriske  og  deskrip- 
tive Behandling,  der  en  Tid  truede  med  at  fortrænge 
den  egentlige  Kritik,  er  og  bliver  den  dog  den  væ- 
sentlige, og  det  er  Brandes  blivende  Fortjeneste  at 
have  givet  gode  Bidrag  til  den,  at  have  slaaet  fast, 
at  for  at  forstaa  en  Digter,  maa  man  selv  være  et 
Stykke  af  en  Digter,  man  maa  krybe  ind  i  Digterens 
Ham  og  prøve  at  se  med  hans  Øjne. 

Det  var  paa  dette  Felt,  at  Brandes  i  sin  Tid 
begyndte  sin  Virksomhed  som  Litterærkritiker,  det 
var  her,  at  han  vandt  sine  første  Laurbær,  og  det 
er  paa  dette  Omraade  at  hans  Fortjeneste  vedbli- 
yende  ligger. 

Dette  er  heller  ingenlunde  bleven  miskendt. 
Georg  Brandes  er  overhovedet  ikke  bleven  saa  urig- 
tigt vurderet,  som  man  har  villet  give  det  Udseende 
af.  Allerede  i  „Dagbladet"  for  1884  finder  jeg  en 
Artikel,  som  fuldstændig  rigtigt  paapeger  dette  hans 
Arbejdsomraade  med  ikke  ringe  Anerkendelse  og  en 
ganske  lojal  Kritik.  Efter  at  have  dvælet  ved  den 
Virksomhed,   Brandes   fra  Begyndelsen   af  Halvfjer- 

seme   kastede   sig  ud   i   som  Agitator   og   Partihøv- 
ding,  fortsætter  Artiklen: 

„Der  er,  som  det  altid  har  forekommet  os,  god 
O  rund  til  at  beklage  denne  Forandring  i  hans  Virk- 
somhed. Ikke  blot  var  en  Opposition  fra  realistisk 
Side  paa  det  givne  Tidspunkt  naturlig  og  beret- 
tiget, selv  om  den,  øjeblikkelig  ført  ud  i  Ensidig- 
heden, straks  forskrækkede  mange,  ti  vor  Literatur 
trængte  til  nyt  Blod,  friske  Impulser,  og  en  litterær 
Kritik,  overlegen  og  dygtig,  er  især  for  et  mindre 
Samfund  i  og  for  sig  en  nyttig  og  god  Grave. 
Navnlig  som  æstetisk  Kritiker  sidder  Dr.  G. 
Brandes  inde  med  usædvanlige  Betingelser.  Han 
har  et  baade  fint  og  skarpt  psykologisk  Blik,  en 
udviklet  Sans  for  Karakteristikon ,  hvilende  paa  en 
maaske  mindre  grundig  end  alsidig  filosofisk  og  paa 
visse  Omraader  ej  ubetydelig  historisk  Dannelse,  en 
Fremstillingsevne,  der  er  tiltrækkende  og  indsmig- 
rende i  sin  Veltalenhed,  og  som  gør  ham  det  let  i 
livlig  Canseriestil  at  forklare  og  popularisere  sin 
Tanke,  selv  for  dem,  der  staar  denne  fjærnt.  Der- 
for sætte  vi  i  en  vis  Forstand  størst  Pris  paa  de 
æstetiske  Kritiker  og  Anmeldelser,  han  leverede  i 
„Dagbladet",  inden  han  endnu  havde  skudt  Profet- 
bammen,  og  som  han  senere  for  en  Del  nærmere 
har  udviklet  og  udfyldt  i  „Kritiker  og  Portrætter", 
„Æstetiske  Studier"  og  „Danske  Digtere".  Selv 
gennemgaaende  Smaafejl  i  disse,  en  sær  kvindagtig 
Lyst  til  Koketteren  med  sin  Person  og  en  Smule 
Lapsethed  i  Glæden  over  at  færdes  med  berømte 
Folk,  vare  præget  af  en  saa  barnlig  Elskværdighed, 
at  man  oversaa  dem,  ligesom  man  ikke  stødtes  af 
den  i  hans  hele  Uvikling  grundede  unationale  (franske) 
Behandlingsmaade.     Ingensinde  er  Dr.  Brandes  efter 

vort  Skøn  naaet  højere,  end  naar  han  i  tidligere 
Tid  skildrede  en  enkelt  dansk  Digter  fra  et  rent 
digterisk  Synspunkt,  i  hvilken  Henseende  hans  fine 
Sans  for  Poesiens  Sprog  — -  for  den  ubundne  Stil 
er  han  mindre  lydhør  -  kom  ham  i  høj  Grad  til 
Gode.  Anderledes  blev  Forholdet,  efter  at  han 
havde  besluttet  sig  til  at  optræde  som  stærkt  be- 
væget Samfundsreformator,  lidenskabelig  Agitator, 
Apostel  for  de  europæiske  Ideer,  eller  hvad  Navn 
man  nu  vil  give  denne  Virksomhed,  der  efter  hans 
eget  Sigende  skulde  gaa  ud  paa  at  „flaa",  hvad  han 
i  sit  Sprog  kaldte  „Reaktionen".  Her  maatte  i 
Følge  Sagens  Natur  de  æstetiske  Spørgsmaal  uvil- 
kaarlig  rykkes  tilbage  for  at  give  Plads  til  Behand- 
lingen af  de  sociale,  religiøse  og  til  Dels  politiske, 
saa  at  hine  ofte  kun  vare  Udgangspunkterne  eller 
gav  Foranledning  til  at  beskæftige  sig  med  disse. 
Ikke  blot  var  han  Opgaven  langt  Ira  voksen  i  samme 
Grad  som  over  for  den  æstetiske  Kritik;  men  Apo- 
stolatet  drev  ham  til  over  alt  at  lade  Tendensen 
spinde  sig  ind  i  Behandlingen,  Agitationen  piblede 
frem  af  hver  Linie,  og  man  følte  sig  derfor  aldrig 
sikker  paa  den  objektive  Sandhed  i  Slutninger  cg 
Domme.1'     (Dagbladet  Ve  1884). 

I  disse  Linier,  der  vistnok  skyldes  Molbechs 
maadeholdende  Pen,  rummes  al  den  Anerkendelse, 
som  Brandes  med  Rette  kan  gøre  Fordring  paa. 
Maaske  vil  en  anden  dog  være  uenig  med  Forfat- 
teren om,  at  Brandes  skulde  være  mere  lydhør  over- 
for Poesiens  Sprog  end  overfor  den  ubundne  Stil. 
Maaske  vil  man  endog  mene,  at  Forholdet  snarere 
er  det  omvendte.  Det  er  jo  dog  saaledes,  at  Brandes' 
Øje,  og  navnlig  Øre,  ikke  er  videre  sikkert  overfor 
Versets    ejendommelige   Skønheder.   Han  har  sikkert 

nok  her  ikke  saa  sjældent  grebet  fejl,  og  navnlig 
lader  han  sig  stundom  for  let  imponere  af  en  vis 
Kunstfærdighed,  der  ikke  er  saa  meget  værd.  Hans 
Bemærkninger  om  Form  og  Teknik  er  hyppigt  noget 
dilettantiske,  og  kun  sjældent  træffer  man  hos  ham 
en  Bemærkning,  der  er  af  Betydning  for  en  Tekniker. 
Det  er  denne  Mangel  paa  udviklet  teknisk  Sans,  der 
har  gjort  det  muligt  for  Brandes  at  anvende  Ordet 
„Mester"  om  Valdemar  Rørdam;  ti  med  al  Respekt 
for  Rørdams  digteriske  Pund  og  henrivende  lyriske 
Friskhed,  er  Mester  netop  det,  han  ikke  er;  hans 
Versebygning  er  ofte  slingrevoren,  uden  sikker  ar- 
kitektonisk Sans  eller  Fasthed  i  Bygningen.  Den 
samme  Mangel  paa  rytmisk  Sans  viser  sig  da  ogsaa 
hos  Brandes  selv,  naar  han  stundom  har  forsøgt  sig 
som  Rimkunstner.  Han  viser  da  ofte  en  Mangel  paa 
rytmisk  Sans  og  sproglig  Finhed,  som  er  forbavsende. 
De  Gengivelser  af  heineske  Digte,  som  han  har  ind- 
lagt i  „Det  unge  Tyskland  (Samlede  Skrifter),  er  af 
den  Beskaffenhed,  at  de  skæmmer  det  Bind,  hvori 
de  staar.  En  hel  Række  af  den  store  Versekunstners 
berømteste  og  smidigste  Digte  har  han  ødelagt. 
Naturligvis  er  disse  Digte  i  sig  selv  uoversættelige, 
men  saa  slette  behøvede  Oversættelserne  dog  ikke  at 
være.     Hvad  skal  man  sige  til  et  Vers  som  dette. 

Hvad  vil  den  ensomme  Taare. 
Jeg  ser  for  den  kun  med  Møje. 
Den  blev  fra  gamle  Dage 
tilbage  i  mit  Øje. 

Naar  man  erindrer  Originalens  vidunderlige  Melodi : 

Was  will  die  einsame  Thrane. 
Sie  triibt  mir  ja  den  Blick, 
Sie  blieb  aus  alten  Zeiten 
in  meinem  Aage  zuriick. 

Eller  hvad  skal  man  sige  til  en  Verseprøve  som 
denne  som  Udtryk  for  heinesk  Vid: 

Hr.  Ludvig  er  en  stor  Poet, 

naar  han  synger,  saa  styrter  Apollo 

ned  for  ham  paa  Knæ:  Aa  hold  op!  Jeg  bli'er  gal! 

Hør  min  Bøn.  jeg  dig  ber  tusindfold,  o! 

Ikke  bedre  er  den  umulige  Omskrivning  af  de 
smerteligt  skønne,  simple  Linier: 

Doch  wenn  du  sprichst  irb  liebe  dicb! 
So  muss  ich  weinen  bitterlieh. 

Dog  siger  du,  jeg  elsker  dig 
saa  fælder  bitre  Taarer  jeg. 

Og  hvilken  Mangel  paa  Rimsans  i  et  Vers  som  dette. 

Hvorfor  vakler  blodig,  ussel 
under  Korset  den,  som  brav  er, 
medens  stolt  som  Sejerherre 
højt  til  Hest  den  slette  traver 

Man  forstaar,  at  Apollo  kan  blive  gal  over  den 
Maade,  hvorpaa  Poesien  er  aflivet  i  Heines  vidunder- 
lige Maaneskinsvers  fra  Dødslejet 

Frag,  was  er  strahlet,  den  Karfunkelstein, 
Frag,  was  sie  duften  Nachtviol  und  Rosen  — 
Doch  frage  nie,  wovon  in  Mondenschein 
Die  Marterblume  und  ihr  Todter  kosen! 

naar  de  gengives  i  disse  skurrende  og  forvredne  Linier : 

Spørg,  hvad  den  straaler,  kun  Karfunklens  Sind, 
spørg  hvad  de  dufter,  Natviol  og  Lilje; 
men  aldrig  spørg,  hvad  var  i  Maaneskin 
Ligets  og  Marterblomstens  Kærtegnsvilje. 

Det  synes  ubegribeligt,  at  Georg  Brandes  har 
kunnet  være  kritikløs  nok  til  ikke  blot  at  nedskrive 
disse  Linier,  men  til  at  lade  dem  trykke. 

Goethe  gaar  det  ikke  bedre.  Hans  berømte 
„Freudvoll  und  leidvollu  har  han  gengivet  i  en  Form, 
der  ikke  en  Gang  bevarer  Originalens  jagende  Hast, 
som  er  Hovedsagen. 

Frydfuld  og  kvalfuld 
og  tankefuld  gaa, 
længes  og  trænges 
i  Savn  og  i  Traa, 
himmelhøjt  jublende 
Dødsens  bedrøvet, 
Lykken  kun  elskende 
Sjæle  har  prøvet. 

Maa  ikke  Goethe  vende  sig  i  sin  Grav? 

Eller  hvad  skal  man  sige  til  nedenstaaende  Prøve 
paa  Oversættelseskunst,  der  er  hentet  fra  Brandes' 
Artikel  om  den  italienske  Digterinde  Annie  Vivanti 
(„  Tilskueren u  1899.     Pag.  115). 

Virgo 

Hun  voksede  op  mellem  Eder  og  Hug, 
det  stakkels  Barn,  som  blandt  vilde  Dyr, 
fin  og  forskræmt.     Og  kun  tyve  Aar  gammel 
hun  døde,  den  lille  forsultne  Martyr. 

Betoningen  af  det  sidste  Ord  er  overraskende. 
I  Poesiens  Navn  frabeder  vi  os  flere  Oversættelser. 
Lad  os  enten  beholde  Digtene  i  Originalen,  eller  — 
hvis  det  endelig  er  nødvendigt  —  saa  en  Omskriv- 
ning i  Prosa.  Georg  Brandes  kan  ikke  være  bekendt 
at  levere  Oversættelser,  som  ikke  den  usleste  Skillings- 
oversætter  kunde  begaa. 

Naar  lian  selv  skriver  Digte,  noget  lian  i  senere 
Aar  har  lagt  sig  efter,  er  de  ikke  meget  bedre.  I 
det  Digt  om  Cæsars  Mord,  som  han  offentliggjorde 
i  „Politiken"  for  11  August  1902  anvender  han  en 
udpræget  elegisk  Strofe  til  et  stormende  og  pas- 
sjoneret  Indhold.  *)  Og  det  Digt,  hvormed  han  fej- 
rede Afslutningen  af  sine  „Samlede  Skrifter",  var  et 
sandt  Monstrum  af  et  Poem.    Et  Par  Vers  vil  vise  det : 


Lyder  en  Gang  i  Øster 
et:  Hil,  Frihed,  hil! 
Varsler  russiske  Røster 
en  Daad  stærk  og  vild, 

flammer  Alt  —  o  saa  fænged  der  Vedii  det  Baal 
ved  en  Gnist  af  min  Ild. 


Staar  engang  Polen  kranset 
med  Rejsning  god, 
helt  frit  og  forskanset 
ved  Fasthed  og  Mod 

da  var  i  det  Blod,  der  har  Bygningen  kittet  et 
Stænk  af  mit  Blod. 

Der  er  i  disse  forvredne  Vers  næppe  en  Linie, 
hvor  Ordene  faar  Lov  til  at  beholde  deres  naturlige 
Betoning. 

Hvorfor  opholde  sig  ved  dette?  Er  det  ikke 
Smaating.  Vi  ved  jo  alle,  at  Georg  Brandes  ikke 
er  Poet.  Men  en  Skribent,  som  skal  hævde  no- 
gen kritisk  Avtoritet,  har  virkelig  ikke  Lov  til 
at  give  saa  slet  et  Eksempel.  Og  jeg  har  ogsaa 
dvælet  herved,  fordi  der  fra  denne  Paavisning  kastes 
Lys  over    visse  Mangler  ved  Brandes   som  Kritiker, 


])  Strofen  er  skaht  af  J.  L.  Heiberg  i, .Alferne":  „En  Aften 
ensom  gik  jeg  nys". 

som  vi  bør  være  opmærksomme  paa,  for  ikke  at 
tillægge  hans  Domme  Betydning  paa  et  Omraade, 
hvor  de  ikke  har  den. 

Og  som  Brandes'  Forstaaelse  af  den  formelle  Side 
i  Versekunsten  er  mangelfuld,  saaledes  ogsaa  hans 
Kendskab  dertil.  Naar  han  saaledes  tildeler  Chr. 
Richardt  Æren  for  først  at  have  rimet  passive 
Verbalformer  paa  Genitiver  af  Substantiver,  glemmer 
han,  at  det  er  gjort  før,  f.  Eks.  af  Hostrup,  i 
Digtet  til  „Nordens  Kvinde"  (fra  1851)  og  af  Ploug 
f.  Eks.  i  det  smukke  Digt  om  N.  M.  Petersen 
(fra  1861).  Hos  Richardt  roser  han  Strofen:  „Og 
om  i  hine  Harpers  og  Fanfarers  —  jublende  Takt". 
Den,  der  har  rytmisk  Øre,  vil  uden  Vanskelighed 
opdage,  hvor  uheldigt  Enjambementet  i  de  anførte 
Linier  er  og  hvor  forstyrrende,  navnlig  naar  Stro- 
fen synges. 

Med  disse  Indvendinger,  der  uden  Vanskelighed 
kunde  forøges  betydeligt,  skal  dog  ikke  benægtes, 
at  der  i  Brandes'  Apfattelse  af  Versekunsten  hos  de 
forskellige  Digtere  ikke  saa  sjældent  findes  gode 
Iagttagelser,  der  skyldes  en  medfødt  Naturbegavelse. 
Som  Anlæg  besidder  han  ubestrideligt  nogen  oprinde- 
lig Modtagelighed.  Hvad  der  savnes,  er  Uddannelse 
af  Anlæget.  I  sin  Tilfredshed  over  altid  at  kunne 
se  noget,  har  han  ladet  det  bero  derved,  uden  at 
overveje  om  der  ikke  var  mere  at  se. 

Mere  Sans  end  for  Melodien  i  Vers,  har  han 
for  det  maleriske  og  plastiske  i  Spoget,  for  det, 
som  ses.  Her  griber  han  sjeldnere  fejl.  Her  er  det 
ogsaa,  at  hans  egen  Stil  har  sin  Styrke.  Men  dette 
er  allerede  paavist  ovenfor  i  Kapitlet  om  Stilen. 

Langt  bedre  slaar  hans  Dømmekraft  til  overfor 
Frembringelser  i  Prosastil,    om  han  end   heller  ikke 

her  er  nogen  ganske  sikker  Dommer,  hvor  det  gæl- 
der at  skelne  mellem  ægte  og  uægte.  Dr.  Bier- 
freund  har  saaledes  i  sin  Bog  om  Shakespeare 
skarpt  kritiseret  hans  Behandling  af  „Perikles"T 
hvilket  Stykke  Brandes  vil  hævde  Shakespeare  en 
Andel  i,  særlig  med  Hensyn  til  de  Scener,  der 
skildre  Stormen.  Han  sparer  her  ikke  paa  stærke 
Ord:  „Der  er  i  disse  Scener  et  saadant  Magtpust  af 
fraadende  Vande,  en  saadan  Kullen  af  Torden  og 
Glimten  af  Lyn,  at  intet  i  engelsk  Poesi,  end  ikke 
Shakespeare  selv  i  „Stormen",  end  ikke  Byrons  og 
Shelleys  Naturbeskrivelser  staar  derover."  Naar. 
man  saa  ser,  hvad  der  virkelig  staar  i  den  nævnte 
Scene,  bliver  man  unægtelig  lidt  forbavset;  ti  det 
Par  poetiske  Metamorforer,  som  dér  er  anbragt, 
krævede  da  næppe  Shakespeares  Geni  som  Forkla- 
ringsgrund. 

Eller  hvad  skal  man-  sige  til  en  Lobhudling 
som  den,  hvormed  Georg  Brandes  i  sin  Tid  hilste 
A.  O.  E.  Skram  i  Anledning  af  hans  „Gertrude 
Colbjørnsen" :  „En  Hedning  men  sand  Kulsviertro 
paa  Idealer,  en  Kvinde-Gennemskuer  og  en  Kvinde- 
tilbeder, en  Sjælekyndig,  der  formaar  at  anatomere 
det  unge  Damehjertes  fineste  Fibre,  og  stadig  er  for- 
elsket i  det  kvindelige,  han  stræber  at  forklare,  en 
Fysiolog,  i  hvem  der  stikker  en  Trubadur,  en  Kvinde- 
læge,  der  i  sin  Analyse  vel  nu  og  da  bruger  Lægens 
Sprog,  men  lige  saa  hyppig  drøfter  Elskovsproble- 
mer  med  en  Alvor  og  en  erotisk  Religiøsitet,  der 
minder  om  Diskussionerne  ved  „Provences  og  Gas- 
kognes  Kærlighedshoffer"  osv,  Er  det  ikke,  hvad 
Franskmændene  kalder  „un  peu  trop"?  Men  her  er 
■det  Partifællesskabet,    der   er  bestemmende   for  Ro- 

sens  Grad:  Det  er  det  desværre  altid  —  Irvis  det 
da  ikke  er  det  modsatte. 

Det  vilde  dog  være  ubilligt  at  blive  hængende 
i  disse  Indvendinger,  hvor  væsentlige  de  end  kan 
være,  uden  at  fremhæve  Brandes'  store  Fortjenester 
paa  et  andet  Punkt.  Han  har  ved  sin  Kritik  i 
Slutningen  af  Treserne  og  Begyndelsen  af  Halvfjer- 
serne  tvunget  Digterne  ind  paa  Livet  af  Virkelig- 
heden, han  har  vist  dem  bort  fra  Abstraktionens 
Blodløshed  og  Retorikens  Tomhed.  Han  har  f.  Eks. 
i  den  berømmelige  og  fortjenstfulde  Afhandling  om: 
„Det  uendeligt  Smaa  og  det  uendeligt  Store", 
vist  den  rette  Vej,  vist  at  det  gælder  om  at  studere 
Livet,  ogsaa  de  Ting,  som  man  med  Urette  kalder 
for  smaa,  at  trænge  ind  i  de  menneskelige  Karak- 
terer og  de  menneskelige  Handlinger.  Paa  mang- 
foldige Steder  saa  vel  i  Analysen  af  Skuespil  som 
af  Romaner  og  Noveller  har  han  selv  anvendt  denne 
Metode  paa  en  saadan  Maade,  at  han  hjalp  til  at 
levendegøre  Digterværket  for  os.  Han  har  Ret,  evig 
Ret,  naar  han  har  forkyndt,  at  Digtning  er  Liv  og 
ikke  Skønmaleri.  Han  har  derved  vundet  sig  Ven- 
ner og  en  Avtoritet,  som  han  —  hvad  der  i  føl- 
gende Kapitler  skal  vises  —  har  sat  ind  paa  mange 
slette  eller  tvivsomme  Kort. 

Havde  han  indskrænket  sig  til  denne  ene  Op- 
gave, som  var  hans,  og  som  var  stor  nok  for  ham, 
vilde  hans  Stilling  i  dansk  Litteratur  derved  været 
ham  sikret,  og  han  vilde  efterladt  sig  et  smukkere 
Eftermæle  end  det,  han  vandt  sig,  ved  at  optræde 
som  Kristendomsomvælter  og  Indstifter  af  en  ny 
„Moral". 

Der  er  ingen  nødvendig  Sammenhæng  mellem 
denne   Fordring:   Kravet  paa   Sandhed  og  Virkelig- 

hedstroskab  i  Digtning  og  alle  de  specielle,  brandes- 
ske Dogmer.  Ja,  det  lod  sig  maaske  endog  paavise, 
at  disse  sidste  under  deres  Udfoldning  har  ført  til 
en  Tilsidesættelse  af  den  første,  til  Usandhed  eller 
Mangel  paa  Forstaaelse  overfor  nogle  af  de  dybeste 
og  væsentligste  Sider  af  de  menneskelige  Karakterer 
og  det  menneskelige  Liv. 


Forhold  til  Kilder. 


Vi  skal  nu  gaa  over  til  en  Betragtning  af  Bran- 
des' Forhold  til  sine  Kilder.  Emnet  har  sine  sær- 
egne Vanskeligheder,  men  ogsaa  sin  ikke  ringe  Betyd- 
ning. Som  bekendt  har  netop  dette  Forhold  i  Ti- 
dernes Løb  udgjort  Kardinalpunktet  i  en  Række  af 
Angreb  paa  Georg  Brandes,  ja,  man  kan  vel  sige, 
at  mere  end  noget  andet  —  selv  hans  Angreb  paa 
Moralen  —  er  det  dem,  der  har  bragt  hans  Avtori- 
tet  til  at  vakle  og  gjort  hans  litterære  Stilling  dubiøs. 

Maaske  turde  Tiden  da  nu  være  inde  til  at  tage 
dem  op  til  en  samlet  Betragtning  for  at  komme  til 
Klarhed  over,  hvor  vidt  de  have  Ret,  der  i  disse 
Angreb  væsentlig  have  set  et  Udslag  af  Pedanteri 
og  Ondskab,  eller  om  man  maa  give  den  Betragt- 
ningsmaade  Medhold,  der  i  disse  Plagiatbeskyldnin- 
ger finder  et  for  Brandes  literaturhistoriske  og  kri- 
tiske Anseelse  meget  betænkeligt  Indicium. 

Om  selve  Prinoiperne  for  litterær  Ejendomsret 
er  der  i  Nutiden  ingen  Strid.  En  Forfatter  staar  i 
Nutidens  Bevidsthed  som  Ejer  af  de  Værker,  han  har 
frembragt,  ikke  blot  økonomisk,  men,  hvad  der 
staar  i  nødvendig  Sammenhæng  dermed,  ogsaa 
moralsk.     Man  er   enig   om,   at  han  bør  nyde  ikke 

blot  Lovens,  men  ogsaa  den  offentlige  Menings  Be- 
skyttelse ikke  blot  mod  Eftertryk  og  utilladt  Over- 
sættelse, men  ogsaa  mod  litterær  Udbytning  af  andre 
Forfattere  ved  at  disse  tilegne  sig  Udbyttet  af  hans 
Studier  og  hans  Arbejde  og  udgive  det  for  deres 
eget.  Fra  ingen  Side  herhjemme  er  dette  bleven 
gjort  gældende  med  større  Eftertryk  end  fra  den, 
Georg  Brandes  selv  tilhører,  fra  ingen  Side  har  man 
talt  saa  voldsomme  Ord  om  litterært  Tyveri,  og 
Brandes  har  selv  under  Diskussionerne  om  Berner- 
konventionen flere  Gange  med  stor  Voldsomhed  ud- 
talt sig  mod  det  litterære  Plyndringssystem.  Man 
har  da  ogsaa  gjort  gældende,  at  netop  af  Hensyn 
til  Georg  Brandes  paahvilede  det  Danmark  som  en 
hellig  Pligt  at  faa  Bernerkonventionen  vedtaget,  da 
det  var  ham,  der  under  de  tidligere  Forhold  maatte 
betale  Gildet.  En  af  hans  Tilhængere  har  endog 
under  en  offentlig  Forhandling  gjort  gældende,  at, 
som  Forholdene  var,  burde  man  betale  ham  en  Eks- 
portpræmie for  hvert  Eksemplar  af  hans  Bøger,  der 
tryktes  i  Udlandet. 

Men  det  er  ikke  blot  med  Hensyn  til  hele  Vær- 
ker, at  man  fra  den  Side  har  hævdet  Forfatterska- 
bets Ukrænkelighed.  Da  den  bekendte  tyske  Kunst- 
historiker, Professor  Richard  Muther  i  Breslau 
for  nogle  Aar  siden  udgav  sin  „Geschichte  der  Ma- 
lerei",  rettede  „Politiken"  (27.  April  1900)  et  skarpt 
Angreb  paa  ham,  fordi  han  i  Afsnittene  om  „Roko- 
koens Aand"  og  „Watteau"  havde  „forgrebet  sig  paa 
en  andens  Ejendom",  idet  han  havde  lagt  Hr.  Emil 
Hannovers  Bog  om  Watteau,  de  galante  Festers 
Maler,  til  Grund  for  Behandlingen  af  de  to  nævnte 
Afsnit.  Bladet  gik  i  Rette  med  ham,  fordi  han 
havde  anvendt  en  Række  af  de  af  Hannover  benyt- 

tede  Citater  og  benyttet  dem  nøjagtigt  paa  samme 
Maade,  som  denne  havde  gjort  i  sin  Bog  om  Watteau. 
Endelig  aftryktes  som  Bevis  for  den  tyske  Kunst- 
historikers uforsvarlige  Omgang  med  andres  Ejen- 
dom en  lille  Række  Citater  af  Muthers  tyske  og 
Hannovers  danske  Tekst,  der  paa  evident  Maade 
slog  det  fast,  hvor  nær  Professor  Muther  havde 
fulgt  sin  Forgænger,  og  det  tilføjedes,  at  disse  Eks- 
empler vilde  kunne  suppleres  med  mange  flere,  hvis 
ikke  den  tyske  Forfatter  lige  saa  godt  forstod  den 
Kunst  at  omskrive  som  at  afskrive. 

Om  selve  Principperne  for  litterær  Ejendomsret 
og  om  Betingelserne  for  Benyttelse  af  andres  Ejen- 
dom, hersker  der  saaledes  ingen  Strid.  Vi  er  komne 
langt  bort  fra  Moliéres  bekendte  Sætning:  „Je  prend 
mon  bien  ou  je  le  trouveu.  Skønt  vi  leve  i  en 
Overmennesketid,  vil  ingen  for  Alvor  hævde,  at  den 
betydeligere  Forfatter  skulde  have  Lov  til  at  tage 
fra  den  mindre  med  den  Motivering,  at  han  har  den 
større  Ret,  fordi  han  kan  gøre  det  bedre.  Det 
staar  —  trods  al  Flyden  af  de  moralske  Værdier  — 
fast  for  Nutidens  Bevidsthed,  at  en  Forfatter  er 
Ejer  af  de  Værker,  han  har  skabt,  ikke  blot  som 
Helheder,  men  ogsaa  med  Hensyn  til  Detaljen,  og 
at  naar  den  ene  Forfatter  henter  fra  den  anden 
Ideer,  karakteristiske  Udviklinger  eller  Billeder,  saa 
skylder  han  den,  hvem  han  laaner  fra,  at  kvittere 
for  Laanet  ved  at  citere  ham  eller  dog  nævne  ham 
som  Kilde,  og  saaledes  give  ham  den  ham  tilkom- 
mende Ære. 

Denne  Lov,  der  gælder  for  alt  Forfatterskab  i 
Nutiden,  maa  naturligvis  hævdes  med  større  Streng- 
hed af  jo  alvorligere  og  selvstændigere  Art  det  For- 
fatterskab er,  hvorom  det  gælder,  altsaa  særligt  med 

Hensyn   til   videnskabelig   Produktion,  hvor  Vægten 
fortrinsvis  ligger  paa  Originalitet. 

Det  er  jo  imidlertid  paa  Forhaand  indlysende, 
at  et  Forfatterskab,  der  strækker  sig  over  saa  mange 
forskellige  Litteraturer,  og  som  bevæger  sig  gennem 
saa  mange  forskellige  Tider  ingenlunde  kan  opbyg- 
ges paa  lutter  originalt  Førstehaandsarbejde.  Man 
betænke  blot  et  Øjeblik,  hvor  omfattende  Georg 
Brandes'  Forfatterskab  er.  Der  er  alene  med  Und- 
tagelse af  den  tyrkiske  Halvø  og  Portugal  næppe 
noget  evropæisk  Land,  hvis  Litteratur  Brandes  ikke, 
i  det  mindste  lejlighedsvis,  har  beskæftiget  sig  med. 
Han  synes  udtrykkeligt  at  have  sat  sin  Ære  i  at 
udstrække  sit  litterære  Scepter  over  saa  mange 
Lande  og  Folkeslag,  som  muligt.  Fra  Tyskland  og 
Frankrig  udvidede  han  sin  Studiemark  til  Polen  og 
Rusland,  saa  inddrog  han  ogsaa  England  under  sin 
Observation,  og  alt  imens  foretog  han  mindre  Strejf- 
tog i  andre  Landes  Litteratur,  Bøhmen,  Italien,  Hol- 
land og  Belgien,  ikke  at  tale  om  Sverige,  Norge  og 
Finland,  der  havde  hørt  til  hans  oprindelige  Domæne. 
Saa  optræder  han  som  Gransker  af  gammeltestament- 
lige Skrifter  i  Rénans  Spor.  Alene  Sprogenes  For- 
skelligartethed og  Vanskelighed  maatte  jo  rejse  en 
Hindring  for  et  indtrængende  Kendskab  til  Digter- 
værkerne i  saa  mange  forskellige  Litteraturer. 
Selv  om  man  bevæger  sig  med  Lethed  i  de  evro- 
pæiske  Hovedsprog,  saa  er  det  en  Umulighed,  at  en 
Forfatter,  der  ikke  har  gjort  Sprogstudier  til  sin 
Hovedopgave,  kan  med  samme  Lethed  bevæge  sig  i 
de  fjærnere  liggende  Sprog.  Ja,  overfor  Tungemaal 
som  Russisk  eller  Polsk,  Chekisk  eller  Flamsk, T)    er 


'  ')     Højskoleforstander  Holger   Begtrup   antager  rigtignok  i 
sin   Skildring  af  Brandes'   Ungdomsliv,   at  Brandes   er  hjemme- 

det  jo  givet,  at  de  for  Brandes  maa  være  terra 
incognita,  og  at  lian  for  de  vedkommende  Littera- 
turers Vedkommende  maa  indskrænke  sig  til  at 
studere  Værkerne  i  Oversættelser,  hvor  saadanne 
foreligger  og  for  Resten  henholde  sig  til  andre  Lit- 
teraturhistorikeres Vidnesbyrd. 

Ingen  anden  af  bekendte  evropæiske  Litteratur- 
historikere vides  da  heller  at  have  beskæftiget  sig 
med  en  saadan  Mangfoldighed  af  Sprog  og  Littera- 
turer. De  have  valgt  sig  en  anderledes  engt  af- 
grænset Studiemark.  Som  Regel  have  de  holdt  sig 
til  deres  eget  Lands  Litteratur  og  som  Anneks  der- 
til knyttet  en  enkelt  fremmed  Litteratur  eller  nogle 
enkelte  Hovedværker  fra  de  store  Litteraturer. 
Taine  fordybede  sig  i  Englands  Litteratur  og  gen- 
nemgranskede  med  sin  enorme  Arbejdskraft  tusinder 
af  Værker  for  at  danne  sig  et  Billede  deraf;  men 
han  holdt  sig  saa  ogsaa  til  den.  Engelske  Litera- 
turhistorikere  have  med  deres  kapitale  Grundighed 
i  Reglen  draget  Grænsen  for  deres  Studier  endnu 
snævrere.  Et  Strejftog  nu  og  da  i  fransk  Litteratur 
eller  nogle  enkelte  tyske  Forfattere  som  Goethe 
eller  Heine,  det  betegner  i  Reglen  Højden.  En 
Kritiker  som  Matthew  Arnold  var  i  England 
noget  af  et  Særsyn  ved  sin  Fortrolighed  baade  med 
fransk  og  t}^sk  Litteratur.  Og  dog  er  det  kun  gan- 
ske enkelte  Afsnit  af  tysk  Litteratur,  han  har  dyr- 
ket. Selv  en  hollandsk  Kritiker  som  Busken- 
Huet,  der  har  skrevet  en  Mangfoldighed  af  litterære 
Studier  og  Monografier,  og  som  har  den  lille  Nations 
større  Fortrolighed  med  fremmede  Tungemaal  til- 
fælles med  Brandes,  holder  sig  dog  til  Hovedlande- 
vant i  Flamsk.  Ja,  man  kunde  fristes  til  at  tro  det,  men  det 
er  ganske  urigtigt. 

nes  Litteratur  foruden  sit  eget  Lands.  For  saa  vidt 
har  Brandes  unægteligt  sat  sig  Opgaven  sværere, 
idet  han  ikke  har  indskrænket  sig  til  at  følge  de 
sædvanlige  Spor  eller  ladet  sig  standse  af  de  almin- 
delige Sproggrænser.  Men  det  maa  da  tillige  —  al- 
lerede ved  et  foreløbigt  Overblik  ■ —  blive  indlysende, 
at  han  i  en  anden  Forstand  har  taget  sig  Opgaven 
langt  lettere,  idet  han  ingenlunde  har  stillet  sig 
strenge  Fordringer  med  Hensyn  til  Originalitet, 
men  i  alt  Fald  for  store  Dele  af  sit  Værk  indskræn- 
ket sig  til  en  Kompilators,  en  Bearbejders  eller 
Oversætters  Arbejde.  Det  er  derfor,  at  franske  Kri- 
tikere have  ironiseret  over  Begrebet  international 
Kritik.  Saaledes  taler  Jean  Thor  el  i  en  tidligere 
nævnt  Artikel  (Revue  d.  d.  mondes  1883)  om  Georg 
Brandes  som  siddende  paa  et  umaadeligt  højt  Ka- 
theder, uddelende  Ros  og  Dadel  til  Højre  og  Ven- 
stre, og  den  bekendte  Kritiker  Jules  Lemaitre 
gør  sig  ligeledes  i  en  Revue  dramatique  (Revue  d. 
d.  mondes  fer  1897)  lystig  over  Begrebet  en  euro- 
pæisk Kritiker.  Anledningen  var  den,  at  Brandes  i 
en  Artikel  i  „Kosmopolis"  havde  sagt,  at  Fransk- 
mændene ikke  kunde  forstaa  Ibsen.  Derpaa  svarede 
den  lige  saa  galante  som  bidende  Franskmand: 
„Den  sikre  Dom  over  et  Kunstværk  kræver  et  lige- 
lig og  fuldstændig  Forstaaelse  saa  vel  af  Form  som 
Stof.  Dristige  Gætninger  forslaar  ikke.  Man  kan 
konstatere  de  Laan  af  Ideer,  som  de  forskellige 
Folkeslag  gøre  hos  hverandre,  og  paa  det  Grund- 
lag kan  der  skrives  en  europæisk  Litteraturhistorie. 
En  europæisk  Kritik  derimod  ikke.  En  saakaldt 
europæisk  Kritik  vil  aldrig  naa  længere  end  til  om 
Værker,  der  er  skrevne  i  fremmede  Sprog,  at  fælde 
Domme,    der    mangle  Finhed,   Domme,    der    paa    en 

Gang  er  overdrevne  og  ufuldstændige.  Hr.  Georg 
Brandes  er  en  europæisk  Kritiker." 

„Det  synes  saa.  Og  naar  han  nægter  os  Evne 
til  at  forstaa  Ibsen  og  næsten  Ret  til  at  tale  med 
om  ham,  har  jeg  derfor  Lyst  til  at  udstede  et  lig- 
nende Forbud  mod  ham  med  Hensyn  til  vore  For- 
hold. Er  dette  danske  Sproggeni  saa  vis  paa  at 
han  altid  forstaar  os.  Hver  Gang  jeg  har  læst  no- 
get af  ham  om  en  af  vore  Forfattere,  har  jeg  ufri- 
villigt i  hans  Opfattelse  langt  mere  end  i  hans  Stil 
fundet  noget  af  den  ubeskrivelige  Dialekt,  som 
Grønthandlersken  paa  Torvet  i  Athen  fandt  i 
Bøotieren  Theophrasts  Tale1)." 

Men  naar  hans  Opgaves  Omfang,  om  end  ikke 
fra  hans  første  Optræden  paa  Forfatterbanen,  saa 
dog  fra  det  Øjeblik  af,  da  han  planlagde  „Hoved- 
strømningerne",  maatte  gøre  ham  det   klart,   i   hvor 

])  Le  sur  jugement  des  oeuvres  d'art  exige  l'égale  et  pleine 
intelligence,  et  de  la  forme  et  du  fond.  Des  divinations  basar  - 
deuses  n'y  suffisent  point.  On  peut  constater  les  emprunts 
d'idées  cpie  les  peuples  se  font  entre  eux;  et  il  peut  done  y 
avoir  une  histoire  de  la  littérature  européenne.  Une  critique 
européenne  non  pas.  TJn  critique  prétendu  européen  n'arrivera 
jamais  qu'a  porter  sur  les  oeuvres  particuliéres  des  écrivains 
étrangers  a  son  pays,  des  jugemetss  sans  finesse,  a  la  fois  outrés 
et  incomplets.     M.  Georg  Brandes  est  un  critique  européen. 

Il  y  parait.  Et,  a  cause  de  cela,  quand  il  nous  refuse 
le  pouvoir  de  comprendre  Ibsen  et  presque  le  droit  d'en  parler, 
j'ai  en  vie  de  lui  renvoyer,  en  ce  qui  nous  concerne,  une  inter- 
diction  sembable.  Ce  danois  polyglotte  est-il  certain  de  nous 
comprendre  toujours?  Toutes  les  fois  que  j'ai  lu  des  pages  de 
lui  de  quelqu'  un  des  notres,  j'ai  reconnu  malgré  moi,  dans  son 
esprit  bien  plus  encore  que  dans  son  style,  cette  indéfinnissable 
accent  que  la  marcbande  d'Atbénes  reconnaissait  dans  la  pro- 
nonciation  du  Béotien  Tbéopbraste  .  .  .  Nous  ne  toucberont 
plus  a  son  Ibsen,  c'est  dit:  mais  a  cbarge  de  revancbe! 

omfattende  Grad  han  maatte  komme  til  at  benytte 
andre  Forfatteres  Arbejde  og  øse  af  deres  Værker, 
saa  undrer  det  en,  at  han  ikke  allerede  da  gjorde 
sig  sin  Metode  klar  og  fremlagde  en  Redegørelse 
for  den,  der  gjorde  det  tydeligt  for  alle,  at  det  ikke 
lier  drejede  sig  om  et  egentligt  originalt  Arbejde, 
men  i  alt  Fald  for  store  Deles  Vedkommende  om  et 
Kompilationsværk.  Og  det  saa  meget  mere,  som 
Brandes  fra  først  af  synes  at  have  været  klar  over, 
at  han  vilde  søge  at  undgaa  alt  lærdt  Apparat.  I 
intet  af  hans  Værker  findes  der  noget  synderligt 
Apparat  af  Noter,  saa  lidt  som  den  Fortegnelse 
over  de  ved  Udarbejdelsen  benyttede  Værker,  som 
ellers  sjældent  savnes  i  slige  Bøger,  og  som  sætter 
den  interesserede  Læser  i  Stand  til  at  jævnføre 
Værket  med  de  benyttede  Kilder  og  undersøge,  i 
hvilket  Omfang  og  paa  hvilken  Maade  Forfatteren 
har  benyttet  dem.  Derved  opnaar  man  ganske  vist 
at  unddrage  sig  Kritiken  i  første  Instans;  men,  naar 
den  indhenter  en,  rammer  den  saa  meget  haardere  i 
sidste  Instans.  Brandes'  Historie  afgiver  et  karak- 
teristisk Eksempel  derpaa.  Denne  Fremgangsmaade 
er  saa  meget  mærkeligere,  som  Brandes  dog  ellers 
synes  at  have  gjort  Fordring  paa  at  ville  rangere 
blandt  videnskabelige  Forskere.  Man  kan  da  ikke 
med  Føje  unddrage  sig  de  for  videnskabeligt  Ar- 
bejde gældende  Kegler. 

Dette  har  Brandes  selv  følt.  Og  dog  har  han 
ikke  vovet  straks  ved  Indgangen  til  sin  Bane  som 
international  Kritiker  at  lægge  Kortene  paa  Bordet 
og  indrømme,  at  hans  Hovedstrømninger  væsentlig 
var  Omskrivning  og  Bearbejdelse  af  andre  Kritike- 
res Værker,  omordnede  efter  hans  eget  Behov  og 
indarbejdet  i  hans  Ramme,  endskønt  han  ved  nøjere 

Overvejelse  maatte  kunne  sige  sig  selv,  at  de  vilde 
blive  angrebne  Gang  paa  Gang,  efterkaanden  som 
det  kom  for  en  Dag,  hvor  meget  der  i  disse  Værker 
var  øst  af  fremmede  Kilder.  Ti  han  har  følt,  at 
hans  Bøger  derved  vilde  komme  til  at  staa  i  en  an- 
den Belysning,  end  han  ønskede,  de  skulde  staa. 

Det  værste  er  imidlertid,  at  Brandes  har  ud- 
strakt sin  Uvillie  mod  Apparat  til  ogsaa  at  om- 
fatte Citater  paa  Steder,  hvor  andres  Ord  og  Tan- 
ker direkte  benyttes.  Det  er  særligt  dette,  som  har 
broddet  Angrebene  mod  ham,  uden  at  han  i 
mindste  Maade  har  formaaet  at  værge  sig.  Oftest 
har  han  ladet  Angrebene  ubesvarede;  naar  han  en 
enkelt  Gang  har  søgt  at  forsvare  sig,  har  det  næsten 
altid  forværret  Stillingen.  Hvis  sligt  skete  en  en- 
kelt Gang,  lod  det  sig  forklare  og  undskylde.  Det 
er  forklarligt,  at  en  Litterærhistoriker,  der  gengiver 
Indholdet  af  Digterværker,  hvor  han  gengiver  et 
digterisk  Stof  i  Forkortning,  kan  komme  til  at  be- 
nytte Digterens  Ord  og  Udtryk  uden  at  der  benyt- 
tes Anførselstegn.  Dertil  er  der  intet  at  sige;  den 
opmærksomme  Læser  vil  —  ogsaa  uden  Anvendelse 
af  Anførselstegn  —  forstaa,  at  da  det  er  Digterens 
Tanker,  der  gengives,  vil  ogsaa  de  Udtryk,  hvori 
det  sker,  som  oftest  være  laante  fra  ham.  Grænsen 
er  her  vag  og  bliver  let  flydende,  uden  at  man 
med  Rimelighed  kan  beskylde  Kritikeren  for  ufor- 
svarlig Omgang  med  andres  Gods.  Og  dog  vil, 
som  Erfaringen  viser,  ogsaa  her  en  vis  Varsomhed 
være  at  anbefale.  Dette  fremgaar  af  den  Debat  om 
Brandes'  meget  omtalte  „Bornen-Artikel,  som  blev 
trykt  i  det  første  Hefte  af  „Tilskueren"  (Oktober 
1883).  Som  det  vil  erindres,  paaviste  daværende 
cand.  jur.  C.  A.  Nissen  (nu  Professor  ved  Univer- 

sitetet),  at  denne  Artikel  væsentlig  var  et  Mosaik- 
arbejde  af  Gotschalls:  „Die  deutsche  National- 
litteratur", Gutzkows:  „Børnes  Leben"  og  Børne 
selv,  idet  han  til  Bevis  for  sin  Paastand  fremdrog 
over  en  Snes  Steder  af  Brandes'  Artikel,  hvor  dennes 
Fremstilling  ikke  blot  i  Tankegang,  men  for  en 
stor  Del  ogsaa  i  Udtryk  var  holdt  ganske  nær  op 
til  Steder  i  de  nævnte  Værker.  Misligheden  ved  den 
navnløse  Benyttelse  af  de  nævnte  Værker  kom  til 
at  staa  i  en  særlig  skarp  Belysning  ved,  at  „Mor- 
genbladets Anmelder  i  høje  Toner  havde  lovprist 
Brandes'  Artikel  som  „Mønster  paa  ægte  dansk. 
Stil"  og  med  Begejstring  fremhævet  dens  „kunst- 
neriske Gennemførthed".  Til  alt  Uheld  var  denne 
Paastand  til  Bevis  belagt  med  to  længere  Citater  af 
Artiklen,  og  nu  kom  det  ved  Nissens  Paavisning  for 
en  Dag,  at  begge  disse  Mønstersteder  næsten  ordret 
skyldtes  —  Børne  selv. 

Brandes  forsøgte  da  heller  ikke  noget  Forsvar 
for  den  stedfundne  Fusion  og  de  manglende  Anfør- 
selstegn, men  undskyldte  sig  med,  at  Artiklen  var 
skrevet  hurtigt,  og  at  han  derfor  ikke  var  bleven 
opmærksom  paa,  at  de  fra  fremmede  Forfattere 
laante  Uddrag,  som  han  havde  fundet  blandt  sine 
Papirer,  ikke  var  hans  egne J),  og  Nissen  sluttede 
saa  Ordskiftet  med  en  Bemærkning  om,  at  Brandes' 
Tilstaaelse  vidnede  om  en  betænkelig  Mangel  paa 
Ordenssans  hos  en  Mand  med  saa  svag  en  Hukom- 
melse, og  tilraadede  ham  for  Fremtiden  at  holde  to 
Skuffer,  en  til  hans  egne  Materialer  og  en  til  Notit- 
ser og  Ekserpter  fra  andre  Forfattere. 

Jeg    har    dvælet    saa    omstændeligt    ved    denne 


')     „Morgenbladet"  16.  Dcbr.  1883. 

Episode,  fordi  den  uigendriveligt  giver  Beviset  for, 
at  Brandes  selv  har  indrømmet  Utilladeligheden  af 
den  anvendte  Metode  —  Mangelen  af  Kildeangivelse 
og  Citationstegn. 

Men,  hvor  meget  klogere  og  ærligere  vilde  det 
ikke  have  været,  om  Brandes  da  i  Steden  for  at 
undskylde  sig  modigt  var  traadt  frem  og  havde  sagt: 
„Denne  Metode  anses  maaske  for  utilladelig,  men 
den  er  min;  jeg  har  anvendt  den  ikke  alene  her, 
men  ogsaa  mange  andre  Steder,  og  jeg  forbeholder 
mig  ogsaa  i  Fremtiden  at  anvende  den." 

Han  vilde  ganske  vist  have  faaet  et  Haglvejr 
over  sig,  men  han  vilde  sparet  sig  for  mange  frem- 
tidige Ydmygelser.  Dette  er  jo  nemlig  Tilfældet. 
Det  enkelte  Tilfælde,  som  Nissen  her  afsyrede,  var 
ikke  Undtagelse,  men  snarere  Regel.  Eksemplernes 
Tal  er  Legio  og  Fremtiden  skulde  Gang  paa  Gang 
vise  det.  Ikke  alene  herhjemme,  men  ogsaa  i  Sve- 
rige, hvor  Tegnérforskeren,  Professor  Ljunggren, 
har  beklaget  sig  over,  at  Brandes,  som  han  har  for 
Skik,  flere  Steder  har  laant  fra  ham  uden  Kildean- 
givelse, og  i  Tyskland,  hvor  de  Værker,  Brandes 
fortrinsvis  har  benyttet,  er  ganske  anderledes  almen- 
kendte  end  hos  os.  End  ikke  en  her  i  Landet  saa 
almindelig  læst  Forfatter  som  Heine  har  Brandes 
forsmaaet  at  laane  hos  uden  at  nævne  ham. 

Nissens  Angreb,  der  ved  sin  Fremkomst  vakte 
saa  stor  Opsigt,  er  dog  paa  ingen  Maade  Hovedan- 
grebet, idet  Analysen  her  er  indskrænket  til  en  en- 
kelt, mindre  Artikel.  Ganske  anderledes  omfattende 
er  Dr.  Puls'  Analyse  af  „Den  romantiske  Skole  i 
Tyskland"  og  Professor  Paludans  af  „Emigrant- 
litteraturen i  Frankrig"  og  „Reaktionen  i  Frankrig". 

Dr.  Puls  foretog  i  Herrigs  „Archiv  fur  das 
Studium  neuerer  Sprachen  und  Litteraturen",  80.  Bind, 
1.  og  2.  Hefte  et  Opgør,  hvor  den  lærde  Tysker  viser,  at 
en  meget  stor  Del  af  Brandes'  Hovedstrømningers 
andet  Bind  er  ulovlig  laant  Gods  fra  de  tyske  Litte- 
raturhistorikere Haym  og  Goedeke.  Dette  sker 
gennem  Sidestilling  af  en  lang  Række  Parallelsteder 
fra  Brandes'  Bog  og  Originalstederne  hos  de  nævnte 
Forfattere,  hvoraf  det  fremgaar,  hvor  rigt  Brandes 
har  øst  af  sine  tyske  Kilder,  og,  skønt  Citaterne 
ikke  alle  er  lige  graverende,  kan  det  ikke  nægtes, 
at  han  har  benyttet  sine  Forgængeres  Arbejder  med 
langt  større  Frihed,  end  tilladeligt  er.  Da  „Dag- 
bladet" (Numrene  fra  7.  og  11  Marts)  bragte  et 
Uddrag  af  Dr.  Puls'  Artikel,  saa  Brandes  sig  nødt 
til  at  give  et  Svar  („Politiken"  9.  Marts),  hvori  han 
vilde  afryste  Plagiatbeskyldningen  som  ren  Taabe- 
lighed,  hvad  der  dog  selvfølgelig  ikke  lykkedes 
ham.  Det  er  nemlig  ikke  blot  faktiske  Oplysninger 
og  Anekdoter,  han  har  laant  fra  de  nævnte .  Forfat- 
tere, men  han  følger  for  lange  Perioders  Vedkom- 
mende deres  hele  Tankegang  og  Fremstilling  ordret 
eller  med  ganske  let  Omskrivning  af  Ordene,  saa  at 
Dr.  Puls  med  Rette  kunde  bemærke:  Wenn  man 
von  Haym  zu  Brandes  kommt,  fiih.lt  man  sich  gleich 
so  heimisch  um  nicht  haymisch  zu  sagenu.  Dr. 
Puls  opsummerer  sin  Opfattelse  af  Sagen  i  disse 
skarpe  Ord:  „Det  er  i  Sandhed  en  grænseløs  Ufor- 
skammethed fra  den  danske  Lærdes  Side,  ja  lige- 
frem en  Forhaanelse  af  tyske  Læsere  at  byde  dem 
uretmæssigt  erhvervede  Sager  og  at  fremsætte  for 
dem  Frugterne  af  tysk  Flid,  som  om  de  vare  Ved- 
kommendes egne  .  .  .  Jeg  overgiver  disse  Inkvi- 
sitionsakter  til  Offentligheden  som  et  sørgeligt  Vid- 

nesbyrd  om  en  Forfatters  Ærlighed  og  videnskabe- 
lige Forskning  a 

I  denne  Sammenhæng  bør  vel  nævnes  den  ejen- 
dommelige Proces,  som  af  Leipzigerforlæggeren  Hr. 
Barsdorff,  Udgiveren  af  Strodtmanns  Brandesover- 
sættelse, førtes  mod  Forlæggeren,  Hr.  Credner,  der 
havde  udgivet  første  og  andet  Bind  af  „Hoved- 
strø mningernea  i  den  af  Brandes  selv  besørgede 
Oversættelse.  Anklagen  lød  paa  Eftertryk,  og  det 
sagkyndige  Skøn,  som  afgaves  for  Overlandretten  i 
Dresden,  der  behandlede  Sagen,  gav  Klageren  Med- 
hold, idet  det  viste  sig,  at  i  Credner-Udgaven  (den 
af  Brandes  selv  besørgede  Oversættelse)  var  over 
Halvdelen  en  ligefrem  Afskrift  af  den  strodtmanske 
Oversættelse,  som  nu  af  Brandes  omtaltes  i  nedsæt- 
tende og  ringeagtende  Udtryk,  mens  den  nye  Over- 
sættelse af  den  tyske  Kritik  omtaltes  som  langt 
ringere. 

Prof.  Paludans  Angreb  er  i  sin  Form  langt 
mere  urbant  end  Dr.  P  u  1  s' ,  men  i  Realiteten  lige 
saa  vægtigt.  Det  fremkom  i  en  Række  Numre  af 
Ugebladet  „Nær  og  Fjærn"  for  1877—78 l)  i  en  An- 
meldelse af  „Hovedstrømningerne1^  to  franske  Bind 
og  er  i  Virkeligheden  en  med  stor  Omhu  gen- 
nemført Sammenligning  mellem  Brandes'  Arbejder 
og  de  af  ham  benyttede  Kilder.  I  de  indledende 
Bemærkninger  til  sin  Studie,  bemærker  Paludan  ud- 
trykkeligt, at  det  „aldeles  ikke  er  Meningen  at  sigte 
Dr.  Brandes  for  Plagiat  Der  er  ingen  Tvivl  om,  at 
han  nøje  kender  de  Hovedværker,  han  behandler, 
og  det  er   ogsaa   sandt,   at   han   ofte   ved  Enden   af 


')  Anmeldelsen  af  „Emigrantlitteraturen"  i  Nr.  276,  277, 
278  og  279;  Anmeldelsen  af  „Reaktionen  i  Frankrig"  i  Nr. 
397—98. 

de  større  Afsnit  eller  i  en  Note  angiver  de  vigtigste 
af  de  Kilder,  han  har  benyttet;  men  det  er  vist  nok, 
at  hans  Brug  af  dem,  som  „Fædrelandets"  Anmel- 
der (R.  Schmidt)  i  sin  Tid  bemærkede  er  ulige  mere 
vidtgaaende  end  en  flygtig  Læser  faar  Forestilling 
om."  Paludan  indrømmer,  at  dette  muligvis  kan 
være  sket  ubevidst,  at  Brandes  ikke  har  lagt  nogen 
Vægt  paa  Forskellen  mellem  at  sætte  undertiden 
hele  Sider  i  Anførselstegn  med  umiddelbar  Angivelse 
af  Stedet,  hvorfra  de  er  ligefrem  oversatte  eller 
med  faa  Forkortninger  og  Forandringer  uddragne, 
og  saa  i  al  Almindelighed  at  nævne  det  benyttede 
Værk  langt  senere  mellem  en  hel  Del  andre  Kilder. 
Det  kan  maaske  ogsaa  tænkes,  at  Brandes  ligesom  i 
sit  Sprog  saaiedes  ogsaa  i  sin  Tankegang  bliver  saa 
umiddelbart  paavirket  af  de  Forfattere,  han  læser, 
at  han  ikke  altid  selv  véd  af  det,  naar  hans  Kritik 
og  Dom  Skridt  for  Skridt  følger  deres,  og  naar  man 
hyppigt  hos  dem  kan  finde  antydet  de  Ideer,  han 
udvikler  som  sine  egne.  Endeligt,  siger  Paludan, 
kan  Dr.  Brandes  være  uskyldig  i,  at  der  har  ud- 
bredt sig  meget  overdrevne  Forestillinger  om  Om- 
fanget af  hans  Litteraturkundskab  gennem  den 
Masse  Citater  af  Breve,  Memoirer  og  Monografier, 
hvorved  han  karakteriserer  Forfatterne,  det  Apparat 
af  historiske  Detailoplysninger ,  der  tjener  til  at 
skildre  Tiden.  Ganske  vist,  de  litterærhistoriske  og 
kritiske  Skrifter,  hvori  alt  dette  findes  samlet  og 
benyttet,  ganske  som  Brandes  optager  det,  ofte 
endda  med  de  samme  Ord  og  sproglige  Vendinger, 
nævnes  som  sagt  nok  ved  Slutningen  af  det  Afsnit, 
hvori  de  benyttes,  men  Læseren  falder  dog  ikke  der- 
for paa,  at  Benyttelsen  har  været  af  saa  intim  Art, 
og  under  Læsningen  værger  man  sig  ikke  mod  Ind- 

trykket  af,  at  Brandes  selv  har  samlet  det  ved 
Førstehaandsstudium  af  de  oprindelige  Kilder  .  .  . 
„Ingen  kan  forlange,  at  i  et  Værk  af  det  Omfang 
som  hans  alt  skulde  være  grundet  paa  selvstændigt 
Detailstudium.  Men  han  burde  utvivlsomt  have 
citeret  hyppigere,  nøjagtigere  og  i  selve  Teksten  for 
ikke  at  give  Anledning  til  Misforstaaelser  med  Hen- 
syn til  Omfanget  af  sin  Læsning  og  Originaliteten 
af  sin  Behandling." 

Saa  følger  det  6 — 7  Spalter  lange  Register  over 
alle  de  Steder  hos  Brandes,  der  kunne  føres  tilbage 
til  en  fransk  Grundtekst  med  nøjagtig  Angivelse  af 
denne.  Og  dette  er  ikke  Smaating,  det  drejer  sig 
om  —  enkelte  Udtryk  eller  Linier  —  men  ofte  hele 
Sider  eller  Afsnit,  der  ere  saa  at  sige  afskrevne  i 
Oversættelse  eller  med  smaa  Ændringer  og  Omred- 
aktioner. Gang  paa  Gang  træffer  man  St.-Beuves 
Navn  med  Angivelse  af  de  af  hans  Afhandlinger, 
der  have  tjent  som  Grundlag  ved  Udarbejdelsen  af 
tilsvarende  Partier  i  Brandes'  Bog.  Det  eftervises, 
at  Brandes  har  hentet  meget  af  Planen  i  sin  Bog 
og  navnlig  af  Typerne  og  Behandlingen  fra  P. 
Leroux'  Fortale  til  hans  franske  Oversættelse  af 
Goethes  „Werther",  hvor  det  hedder,  at  en  Studie 
af  Werther  og  hans  Descendenter,  Faust,  René, 
Obermann,  Constants  Adolphe  og  Byron  vilde  blive 
det  samme  som  den  nyeste  europæiske  Litteraturs 
Historie  gennem  dens  vigtigste  Typer,  nedarvet  til 
vort  Aarhundrede  fra  det  J  8de,  paa  én  Gang  religiøs 
og  irreligiøs,  varieret  paa  mange  Maader  efter  For- 
fatternes Personlighed,  Livsskæbner  og  Idekreds, 
Køn,  Stilling  og  Nationalitet. 

Paa  samme  Maade  og  med  samme  grundige 
Detailbehandling  gennemgaas   derpaa   „Reaktionen  i 

Frankrig".  Det  vises,  hvor  nøje  Ste.-Beuve  følges 
paa  lange  Strækninger  ofte  uden  at  nævnes  (saa- 
ledes  med  Hensyn  til  hele  Afsnittet  „Lyrik  og  Ero- 
tik" Pag  241,  2den  Udg.)  ligesom  Brandes  paa 
andre  Steder  følger  Nettement  og  Guingené. 

Man  kan  da  ikke  nægte,  at  Prof.  Paludan  i 
Forhold  til  Sagens  haarde  Realitet  har  taget  med 
Fløjelshandsker  paa  Brandes,  naar  han  med  Flid  og 
gentagne  Gange  udtrykkelig  værger  ham  mod  at 
ville  stemple  ham  som  Plagiator,  uagtet  han  til 
Evidens  godtgør,  at  Brandes  Bøger  for  den  langt 
overvejende  Del  er  Kompilation,  Mosaikarbejde. 
Paludan  har  kun  haft  liden  Anerkendelse  derfor, 
naar  man  betænker,  hvordan  han  igennem  Aarenes 
Løb  er  bleven  forfulgt  med  Skældsord,  med  et 
Had,  der  aldrig  svaledes,  og  en  Ihærdighed,  der 
viser,  hvor  dybt  han  har  ramt. 

Overhovedet  er  Professer  Paludans  Kritik  den 
kyndigste,  mest  indsigtsfulde  og  overlegne  Litterær- 
kritik, der  her  hjemme  er  leveret  af  Professor  Bran- 
des' Bøger,  og  den  er  hverken  saa  ensidig  eller  saa 
blottet  for  Anerkendelse  af  Brandes'  virkelige  For- 
tjenester, som  man  har  villet  give  det  Udseende  af. 
Næppe  har  nogen  med  saa  gode  Grunde  paavist 
Ensidigheden  i  Synspunktet  og  den  deraf  følgende 
Forvridning  af  Kendsgerningerne,  som  Prof.  Paludan. 
Ikke  mindst  læseværdige  er  i  saa  Henseende  hans 
kyndige  Artikler  om  „den  revolutionære  Historieskriv- 
ning i  Frankrig"  (Nær  og  Fjærn"  Nr.  258,  259,  260, 
261  og  262),  i  hvilke  Brandes'  hele  tendentiøse  og 
uefterrettelige  Fremstilling  i  „Reaktionen  i  Frankrig" 
ubarmhjertig  sønderlemmes. 

Hvis  man  vil  høre  en  Franskmands  Mening  om 
det  samme  Spørgsmaal,   kan  man  efterlæse   den  An- 

meldelse,  som  Jean  Thorel  i  „Revue  de  deux 
mond.es"  for  1893  (Sptbr.  II)  har  skrevet  af  „Hoved- 
strømningerne ",  og  som  udmunder  i  følgende  Be- 
tragtninger: „En  Advokat,  der  har  en  Sag  at  for- 
svare, det  er  i  kort  Begreb  den  hele  Brandes,  og 
det  er  det,  som  efter  vor  Mening  er  Fejlen  ved 
hans  Arbejde.  Det  er  kun  et  langt,  forvirret  og 
indirekte  Forsvar  til  Gunst  for  en  Sag,  som  er 
fremmed  for  Litteraturen.  Hr.  Brandes  har  selv 
erklæret,  at  han,  da  han  sammenskrev  denne  Ho- 
vedstrømningernes Historie,  kun  havde  til  Hensigt 
at  skildre  de  liberale  Ideers  Fremskridt.  Skønt  han 
ikke  synes  at  nære  synderlig  Tvivl  om,  hvad  den 
sande  Frihed  er,  der  ikke  har  mere  Grund  til  at 
indlade  sig  med  Hedsporerne  af  de  radikale  Partier 
end  med  dem  af  reaktionære,  maa  man  dog  sige,  at 
hvis  Brandes  aabént  havde  grebet  sit  Emne  an  fra 
den  Side  og  med  Bortkastelse  af  alle  litterære 
Klassifikationer,  som  er  dannede  før  ham,  kun 
havde  beskæftiget  sig  med  sit  særlige  Synspunkt, 
saa  vilde  vi  i  det  mindste  have  faaet  et  Værk,  der 
var  klart,  om  end  det  var  snævert,  hvad  det  utvivl- 
somt vilde  have  været,  men  som,  forudsat  at  det 
var  gjort  med  Omhu,  vilde  have  haft  den  Fortjene- 
ste at  belyse  en  lille  Side  af  et  stort  Spørgsmaal. 
I  Stedet  for  det  er  Hr.  Brandes  kommet  i  Tanke 
om,  at  han  ogsaa  skrev  Kritik  og  Litteraturhistorie; 
men  denne  Betragtning  har  ikke  været  tilstrækkelig 
levende  til  at  frembringe  et  godt  Arbejde.  Han 
har  ikke  kunnet  træffe  sit  Valg,  og  hvad  Larm  der 
saa  ogsaa  har  staaet  om  hans  Navn  og  hans  Bøger, 
saa  undgaar  man  ikke,  naar  det  første  Øjebliks  For- 
bavselse er  overstaaet,  at  bemærke,  at  der  ikke  i 
hans  Værk  er   noget,    som   fortjener  Opmærksomhed 

8* 

udover  den,  man  ofrer  et  Samlerarbejde,  der  kan 
være  til  øjeblikkelig  Nytte  paa  Grund  af  den  Stof- 
masse den  indeholder,  men  som  den  første  den 
bedste  Kompilator  vil  kunne  gøre  om  med  mere 
Metode  og  Klarhed,  hvad  der  straks  vil  gøre  Hr. 
Brandes'  Bog  betydningsløs  selv  som  Materialsam- 
ling."  Vodskov,  der  ogsaa  har  anmeldt  de  to 
franske  Bind  af  „Hovedstrømninger",  har  ikke  her 
været  paa  Højde  med  sig  selv,  fordi  han  har  savnet 
Kendskab  til  de  originale  Dokumenter,  og  derfor 
alt  for  meget  maa  tage  Tingene  paa  Tro  og  Love. 
Hans  Anmeldelse  gør  derfor,  trods  den  Dygtighed, 
hvormed  den  er  skrevet,  et  noget  dilettantmæs- 
sigt  Indtryk.  Overhovedet  er  der  jo  yderst  sjældent 
herhjemme  skrevet  nogen  Kritik  af  Brandes'  Værker 
om  udenlandsk  Litteratur,  der  fortjener  Navn  af 
Kritik,  fordi  de  Æstetikere  og  Anmeldere,  der  har 
skrevet  dem,  i  Reglen  ikke  har  besiddet  fornøden 
selvstændigt  Kendskab  til  Emnet,  og  hvad  der  andet 
Steds  er  skrevet  derom,  til  at  kunne  kontrollere  og 
korrigere  Fremstillingens  Rigtighed.  Som  oftest 
har  man  maattet  indskrænke  sig  til  at  lade  sig  be- 
lære og  saa  kvittere  for  den  hafte  Nydelse.  Og 
denne  bliver  jo  da  ikke  mindre,  fordi  Brandes  har 
øst  lidt  rigeligt  af  Udlandets  bedste  Skrifter  om  de 
paagældende  Emner. 

Til  de  nævnte  Angreb  har  sluttet  sig  en  Mang- 
foldighed af  andre  større  og  mindre  polemiske  Ind- 
læg med  detaljerede  Paavisninger  af  en  for  fri  Be- 
nyttelse af  fremmede  Kilder.  Man  mindes  saaledes 
Dr.  Østrups  skarpe  Angreb  i  Anledning  af  Bran- 
des' bibelkritiske  Studier  over  Kohelet  („Prædikerens 
Bog")  i  „Tilskuerens"  Noveinber-Decemberhefte  for 
1894  og  over  Jobs  Bog"  i  „Tilskueren"  for  Septem- 

ber  og  Oktoher  1893.  Dr.  Østrup  paaviste  her  lige- 
ledes ved  Jævnstilling  af  Teksterne,  at  Brandes 
direkte  havde  øst  Stoffet  af  forskellige  Værker  af 
Eenan  saasom„L'Ecclesiaste"  og  „L'histoire  du  peuple 
d'Israel",  mens  Renans  Navn  kun  ganske  flygtigt  en 
enkelt  Gang  var  citeret. 

Disse  Eksempler  lod  sig  naturligvis  forøge  med 
talrige  andre.  Saa  er  det  Taine  og  Werdet, 
han  benytter,  uden  at  citere  dem  (se  Dagbladet  29. 
Maj  1984),  saa  er  det  en  Artikel  af  Karl  Hilde- 
brand om  Rahel,  han  henter  fra  „Revne  des  deux 
mondes"  og  benytter  i  den  tyske  Udgave  af  „Det 
unge  Tyskland",  noget  som  blev  fremdraget  af 
„Mao-azin  fur  die  Litteratur  des  In-und  Auslandes", 
saa  er  det  Emile  Faguet  og  saa  Gustave 
Planche,  der  benyttes  og  nu  skriver  han  en  i 
de  højeste  Toner  stemt  Lovprisning  af  den  flamske 
Forfatter  Pol  de  Mont,  hvis  Værker  han  ikke  har 
læst  og  ikke  kan  læse  af  den  simple  Grund,  at  de 
er  skrevne  paa  Flamsk;  men  Artiklen  er  skrevet 
saadan,  at  enhver  Læser  maa  faa  det  Indtryk,  at 
Brandes  skriver  paa  Selvsyn,  naar  han  i  Virkelig- 
heden skriver  paa  Udklip  af  Tidsskrifter. 

Alt  dette  aabner  et  Indblik  i  en  Arbejdsmaade, 
der  er  meget  forskellig  fra  den,  som  almindelige 
Litterærhistorikere  og  Videnskabsmænd  følge  og  anse 
sig  forpligtigede  til  at  følge  og  frembringer  Følelsen 
af  en  almindelig  Usikkerhed  med  Hensyn  til,  hvad 
i  Brandes'  Værker  der  skyldes  ham  selv  og  hvad 
andre.  Ti  selv  om  der  er  enkelte  Værker  af  ham, 
der  endnu  staa  temmelig  uanfægtede,  saa  haves  der 
jo  ingen  Borgen  for,  at  man  ikke  ogsaa  en  Dag- 
bryder  ind  over  dem,  naar  en  eller  anden  Mand  af 
Faget  ved  et  Tilfælde  opdager  en  intimere  Sammen- 

lisen  g    mellem    dem    og    de    af    Brandes    benyttede 
Kilder. 

Det  er  ikke  blot  den  altfor  ugenerte  Benyttelse 
af  andres  Arbejde,  der  skæmmer  Brandes'  Værker; 
men  ogsaa  den  Løshed,  hvormed  han  stundom  gaar 
til  Værks  ved  Anvendelsen.  Undertiden  griber  han 
et  Citat  i  Flugten  uden  nøjere  et  undersøge  dets 
Stilling  i  Sammenhængen.  Af  og  til  vender  han  et 
Blad  for  hurtigt  og  kommer  derved  til  at  sammen- 
blande uvedkommeude  Ting. 

Saaledes,  naar  han  i  „Den  romantiske  Skole  i 
Tyskland"  omtaler  Naturfil osofen  Schuberts  Bog: 
„  Ansichten  von  der  Nachtseite  der  Naturwissenschaft", 
et  Værk,  der  i  sin  Tid  vakte  uhyre  Opsigt  i  Tysk- 
land. Han  har  her  benyttet  Julian  Schmidts: 
„Geschichte  der  deutschen  Litteratur"  II,  en  Bog, 
der  er  et  rigt  Forraadskammer  med  Hensyn  til 
Kendskabet  til  hin  Periode.  Men  idet  Brandes  nu 
afskriver  hans  Karakteristik  af  det  nævnte  Værk, 
vender  han  et  Blad  for  hurtigt,  og  derved  sker  det, 
at  Julian  Schmidts  Fremstilling  af  Schuberts  Bog 
hos  Brandes,  uden  at  denne  mærker  det,  glider  over 
i  Fremstillingen  af  Justinus  Kerners:  ,,Die 
Seherin  von  Prevorst",  hvorved  Schubert  bliver  be- 
b}^rdet  med  Ansvaret  for  den  berømte  Seerskes 
celebre  Opdagelser  om  Aanderne  og  deres  Farver, 
noget,  som  Schubert  ikke  har  det  fjærneste  at  gøre 
med.  En  Jævnstilling  af  Teksten  hos  Julian 
Schmidt  og  hos  Brandes  vil  bedst  klargøre  For- 
holdet. 

Julian  Schmidt  Brandes 

skriver  i  sin  Karakteri-  skriver  efter  nogle  Ind- 

stik  af  Schuberts  Bog:  ledningsord     om    Schu- 

Die    Nachtseite    eines  bert  og  hans  Bog: 

Planeten  nennt  man 
diei enige  Seite,  welehe 
der  Sonne  abgewendet 
ist.  Man  hat  in  dersel- 
ben  ein  gewisses,  wenn 
auch  scliwaches,  dem 
Planeten  selbst  angehori- 
ges,  phosphorescirendes 
Licht  entdeckt,  bei  wel- 
chem  sich  manche  Ge- 
genstande  auff all  ender 
und  in  einer  ganz  andern 
Weise  zeigen  sollen,  als 
im  Sonnenlicht.  ( Del- 
følger nu  et  Par  Sider 
med  Referat  af  Schu- 
berts Bog,  saa  fortsæt- 
tet Pag.  87).  Und  doch 
war  man  so  nachsichtig 
selbst  als  das  bekai  nte 
Buch  von  Justinus 
Kerner  iiber  „Die  Sche- 
rin  von  Prevorst"  er- 
schien,dem  gemiithlichen 
Schwaben  dergleichen 
Extravaganzen  nachzu- 
sehen.  In  diesem  Buche 
bewegen  sich  die  Ge- 
spenster in  so  unermess- 
licher  Fiille  durch  die 
Natur,  dass  fur  lebendige 
Wesen  kaum  noch  ein 
Raum  tibrig  bleibt.  Es 
wird     uns     von     diesen 


Natsiden  af  denne  Pla- 
net er  den  Side  af  den, 
som  er  bortvendt  fra 
Solen,  og  som  udmær- 
ker sig  ved  et  svagt 
fosfores cerende  Lys,  i 
hvilket  Genstandene  se 
mere  paafald  ende  og  an- 
derledes ud  end  i  Sol- 
lyset.    Deraf  Navnet. 


I  denne  Bog  raade 
Aander,  Nattevandrere, 
Spøgelser  og  Dæmoner 
som  Jordens  Eneher- 
skere. Der  gives  her 
en  fuldstændig  Teori  af 
Aanderne.  Mellem  Aand 
og  Legeme  er  der  tvende 
Mellemled:  Sjælen  og 
Nerveaanden,  hvilken 
sidste,  der  isoleres  efter 
Døden,  har  Skikkelse 
og  Farve  og  saaledes 
kan  ses.  Farven  retter 
sig  efter  Sjælens  Beskaf- 
fenhed ,  ganske  onde 
Ander  er  grønne;  naar 
de  forbedre  sig,  gaa  de 
efterhaanden  over  i  det 
gule  osv. 

Gescbopfen  eine  voll- 
ståndigeNaturgescbkbte 
aufgestellt;  wir  erfaren, 
das  es  zwischen  Geist 
und  Korper  noch  zwei 
Mittelglieder  giebt  die 
Seele  und  den  Nerven- 
geist,  von  denen  der 
letztere  sich  im  Tode  .  .  . 
vom  Korper  trennt,  Ge- 
stalt und  Farbe  bat  und 
so  den  sterblicben  Men- 
scben  wahrnebmbar  ist ; 
nur  ricbtet  sicb  die 
Farbe  nicbt  nacb  der 
frtiberen  Bescbaffenbeit 
des  Korpers,  sondern 
nacb  der  Gemilthsart 
der  Seele;  ganz  bose 
Geister  erscbeinen  griin : 
wenn  sie  sicb  almablicb 
bessern,  geben  sie  all- 
niålig  ins  gelblicbe 
ilber  u.  s.  w. 

Julian  Scbniidt,  Ge- 
scbicbte  der  deutscben 
Litteratur.  2  Oplag  II 
Pag.  85  ff. 

Det  vil  af  denne  Sammenstilling  være  ganske 
klart,  at  Brandes  ber  bar  øst  af  Julian  Scbmidt; 
men  det  graverende  er  ikke  saa  meget,  at  ban  bar 
skrevet  af  efter  Scbmidt,  som  at  ban  ikke  bar  gjort 
det  bedre.  Selve  den  Omstændigbed,  at  ban  øjen- 
synlig ingen  af  de  omtalte  Bøger  bar  kendt  —  ti  bavde 

han  kendt  blot  en  af  dem,  kunde  han  ikke  have 
forvekslet  dem  —  burde  dog  anbefale  Forsigtighed 
ved  Afskrivningen.  Denne  Sammenblanding  af  de  to 
Bøger  er  bleven  bevaret  i  alle  senere  Udgaver  af 
„Den  romantiske  Skole  i  Tyskland". 

Her  er  et  andet  Eksempel  paa  overfladisk  Læs- 
ning. I  „Den  romantiske  Skole  i  Frankrig"  (2.  Udg. 
Pag.  417)  hedder  det:  „I  Taines:  „Vie  et  opinions  de 
M.  Graindorge"  (1867)  findes  en  Linje,  der  er  skre- 
vet om  det  selskabelige  Liv,  men  har  en  større 
Rækkevidde:  „Depuis  dix  ans  une  nuance  de  bru- 
talité  complete  l'elegance" 1).  Man  føler  dette  hos 
næsten  alle  det  andet  Kejserdømmes  større  Skriben- 
ter, hos  den  yngre  Dumas,  hos  Flaubert,  hvem  man 
kunde  kalde  den  næste  Slægts  Merimée,  endelig  hos 
Taine  selv,  der  ganske  i  meriméesk  Aand  fryder  sig, 
naar  han  har  „et  smukt  Mord"  at  skildre  og  lader 
sin  Graindorge  give  Læseren  nøjagtig  Anvisning 
paa  den  mest  praktiske  Metode  til  at  skære  sin  Hals 
over  med  en  Barberkniv."  Som  Hjemmel  for  denne 
sin  Opfattelse  af  Taines  Brutalitet  anfører  Brandes 
et  Citat  af  dennes  Artikel  om  Historikeren  Guizot 
(Essais  de  critique  et  d'histoire),  hvor  Taine  karak- 
teriserer dennes  Stil  som  Historieskriver  i  følgende 
Linier2):  „Han  giver  sig  ikke  hen,  han  er  ikke  Ar- 
tist ;  naar  Cromwell  gaar  over  til  Irland,  noterer  han  de 
myrdedes   Antal   og   Stand,    det   er   det   hele.     Men 


')  „I  de  sidste  ti  Aar  hører  der  et  Stænk  af  Brutalitet  til 
i  den  fuldendte  Elegance. 

2)  Il  ne  se  livre  point,  il  n'est  point  artiste;  quand  Crom- 
well passe  en  Irlande  il  marque  le  nombre  et  la  qualité  des 
gens  massacrés,  et  puis  c'est  tout.  Et  cependent  quels  beaux 
massacres!  Quelle  occasion  pour  penetrer  le  lecteur  de  la  froide 
fureur  qui  poussait  les  epées  des  fanatiques. 

hvilke  smukke  Massakrer  var  der  ikke  at  skildre! 
Hvilken  Lejlighed  til  at  gennemisne  Læseren  med 
det  kolde  Raseri,   som  førte  Fanatikernes  Kaarder." 

Dette  Sted  citerer  Brandes  i  god  Tro  som  et 
Udslag  af  Taines  kunstneriske  Blodtørst.  Han  læg- 
ger ikke  Mærke  til,  at  Taine  her  ikke  taler  for  egen 
Regning,  men  lader  en  fingeret  Person  angribe  Gui- 
zot  for  siden  selv  at  tage  ham  i  Forsvar.  At  Bran- 
des ikke  har  set  dette  er  saa  meget  besynderligere, 
som  Taine  udtrykkelig  begynder  sin  Afhandling 
med  disse  Ord:  „Der  er  to  Opfattelser  af  Guizots 
Talent.  Jeg  giver  nu  Ordet  til  den  første ;  selv  hyl- 
der jeg  den  anden."  De  af  Brandes  anførte  Udtalel- 
ser forekommer  selvfølgelig  i  den  første  Del.  Den 
anden  Del  indledes  med  disse  Ord:  „Herpaa  er 
Svaret  let",  hvorpaa  Taine  giver  sin  Opfattelse 
af  Guizot,  der  som  bekendt  var  anerkendende,  hvad 
der  blandt  andet  fremgaar  af,  at  han  har  tilegnet 
ham  sin  engelske  Litteraturhistorie  med  en  taknem- 
lig Tilskrift.  Mærkeligt,  at  Brandes  har  kunnet  tage  saa 
besynderligt  fejl  af  en  Mand,  han  har  gjort  et  sær- 
ligt Studium  af,  at  han  har  kunnet  tro,  at  Taine 
skulde  være  slugen  efter  „skønne  Mordu  1). 

Er  det  her  jasket  Læsning,  der  har  ført  Bran- 
des paa  Fejlspor,  saa  var  det  i  den  i  sin  Tid  meget 
omtalte  Affære  „Le  Danemarc  s'efface"  upaalidelig 
Erindring,  der  førte  ham  ud  i  en  uheldig  Situation. 
I  sin  Tale  ved  Indvielsen  af  Studentersamfundets 
nye  Lokaler  „Om  Nationalfølelse"  benyttede  han 
som  Motiv   den    „frygtelige,    skræmmende  Sætning", 


')  Det  er  den  bekendte  tyske  Litterærhistoriker  M.  Ber- 
nay,  der  har  gjort  opmærksom  paa  denne  Brandes'  Forløbelse  i 
sine  „Schriften  zur  Kritik  und  Litteraturgeschichte  1899,  IV 
S.  281  ff. 

som  Victor  Cherbuliez  efter  hans  Udsagn,  i 
Anledning  af  Udstillingen  1878  skulde  have  skrevet 
om  Danmark:  „Le  Danemarc  s'efface",  og  til  For- 
klaring tilføjer  han:  „Det  betyder:  Danmark  ud- 
viskes, svinder  hen,  gaar  ud  af  Sagaen".  Det  paa- 
vistes  nu,  at  Cherbuliez  i  sin  Omtale  af  den  nordiske 
Del  af  Maleriudstillingen  i  „Revue  des  deux  mon- 
des"  for  1ste  August  det  nævnte  Aar,  aldeles  ikke 
havde  benyttet  de  ham  af  Brandes  tillagte  Ord, 
men  tværtimod  givet  de  danske  Malerier  en  meget 
hæderlig  Omtale,  og  til  sidst  mødte  Cherbuliez  selv 
frem  med  en  ret  gnaven  Protest,  hvori  han  undrede 
sig  over,  at  en  Mand,  der  kunde  saa  godt  Fransk 
som  G.  Brandes,  kunde  tro  at  „s'effacer"  kunde  be- 
tyde „gaa  til  Grunde",  „forfalde",  da  dets  Mening 
dog  kun  kunde  være,  at  Danmark  havde  ikke  villet 
sætte  sig  i  Bekostning  i  Anledning  af  Verdensud- 
stillingen og  af  Ligegyldighed  eller  Beskedenhed 
frivillig  havde  overladt  Pladsen  til  andre.  Han 
endte  sin  Artikel,  der  offentliggjordes  i  „National- 
tidende" for  14.  Marts  1894,  med  disse  Ord:  „Der 
gives  Beskyldninger,  mod  hvilke  man  ikke  forsva- 
rer sig." 

Der  kunde  nævnes  en  hel  Række  af  lignende 
Eksempler  paa  letsindig  Omgang  med  Ord  eller 
Skrift,  hvor  Brandes  ved  en  forsvarlig  Undersøgelse 
af  Sagens  Dokumenter  kunde  have  sparet  sig  en 
Ydmygelse,  f.  Eks  den  alvorlige  Tilrettevisning,  han 
paadrog  sig  af  Henry  Gamel,  Sekretæren  for  det 
apostoliske  Vikariat,  i  Anledning  af  sit  desperate  og 
ganske  uvederhæftige  Angreb  paa  den  katolske 
Kinamission  (se  „Politiken"  for  26.  August  1901), 
hvor  han  tilsyneladende  var  kommet  til  at  for- 
falske en  Tekst  og  paa  en   Maade,  der  maatte  gøre 

de  kinesiske  Missionærer  umulige  i  alle  retsindiges 
Øjne.  Eller  hvad  mener  man  om  den  Overhaling, 
han  høstede  for  sit  Æselsspark  til  den  døde  Mol- 
bech, hvem  han  ud  over  Døden  beærede  med  et 
uudslukkeligt  Had,  som  griber  enhver  Lejlighed  til 
Udladning1). 

Dog,  skulde  man  opramse  alle  den  Slags  Ting, 
kunde  man  blive  længe  ved,  og  Læseren  finder 
maaske,  at  det  allerede  anførte  kan  være  nok  som 
Prøve.  Der  er  maaske  endda  en  og  anden,  der  vil 
spørge:  Men  hvad  vedkommer  dog  alt  dette  Georg 
Brandes'  Forhold  til  sine  Kilder,  det  er  jo  dog  om 
Georg  Brandes  som  Litterærhistoriker,  at  denne 
Bog  skal  handle.  Men  nogen  saadan  Skillelinje 
lader  sig  ikke  drage.  Det  er  jo  det  samme  Men- 
neske, der  skriver  Litteraturkritiken  og  de  litterære 
Portrætter,  som  den,  der  skriver  Avishistorierne, 
Dagbladskauseriet,  og  der  er  al  Grund  til  at  tro,  at 
de  Egenskaber,  han  lægger  for  Dagen  paa  det  ene 
Felt,  vil  vise  sig  at  gaa  igen  ogsaa  paa  det  andet. 
Han  har  virkelig  gennemført  sit  Princip,  at  føre 
Litteraturhistorien  helt  ud  i  Anekdoten  —  det  som 
Professor  Schtick  kalder  Kaffesøster] argonen  og  i 
den  lader  meget  sig  sige. 

Hvad  sige  nu  hans  Ildtilbedere,  ti  Georg  Bran- 


')  Saaledes  skriver  Brandes  i  Anledning  af  en  Trilby-Fore- 
stilling  paa  Haymarket-Tbeatret  i  London:  „Jeg  mindes  ikke, 
siden  jeg  en  Gang  i  København  saa  „Ambrosius",  at  have  set 
noget  saa  flovt;  intet  Teaterstykke,  jeg  har  set,  har  haft  et  saa 
meningsløst  Indhold."  Ved  snedig  Manøvreren  mager  han  det 
saa,  at  ie  sidste  Ord  ogsaa  synes  at  gaa  tilbage  paa  „Ambro- 
sius". Hvad  skrev  Schandorph  om  Molbech?  „Det  skal  mindes, 
håns  Kamp  den  var  en  ærlig,  kyndig  Fjendes.  Gid  man  kunde 
sige  det  samme  om  Brandes'.     Tilskueren  1896,  Pagf.  438. 

des  er  jo  som  tidligere  vist,  en  Ildgud  med  en  til- 
svarende Kultus,  hvad  sige  de  til  disse  Uregelmæs- 
sigheder ved  deres  Forbillede?  De  siger  simpelthen 
intet ;  der  er  i  hele  Verden  ikke  nogen  mere  ortodoks 
Sekt  end  de  rigtige  Brandesbekendere  (og  de  er 
alle  rigtige).  Der  findes  ingen  mere  absolut  Avtori- 
tetsdyrkelse  end  den,  som  har  dannet  sig  indenfor 
den  Kreds.  Det  religiøse  Avtoritetsprincip ,  som 
Brandes  i  sine  Bøger  har  raset  over,  er  intet  der- 
imod. Men  for  Resten  er  Tilhængerne  to  Slags : 
der  er  ganske  unge,  blindttroende,  henrevne,  de  siger 
i  værste  Fald  med  Digteren:  „Jeg  véd,  han  har 
Pletter,  men  ser  ej  de  Pletter  —  for  mig  er  han 
bare  saa  lys  og  saa  stor  —  for  mig  er  han  Sol." 
Hvad  der  end  maatte  siges  eller  fremkomme  om 
Brandes  af  nedsættende,  det  vil  simpelthen  ikke 
naa  deres  Bevidsthed,  der  er  fyldt  af  hans  Herlig- 
hed som  af  Solens  Glans.  Der  er  noget  rørende 
i  en  saadan  Hengivelse,  der  altid  vidner  om  aande- 
lig  Modtagelighed,  naar  den  findes  hos  ganske  unge 
Mennesker;  men  hvad  skal  man  sige  til  en  Mand 
som  Prof.  Ludv.  Geiger  i  Berlin?  Da  Prof.  Nissens 
Angreb  paa  Brandes'  Børneartikel  optryktes  i  en 
Mængde  tyske  Blade,  traadte  han  i  „Berliner  Tage- 
blatt"  op  som  Brandes'  Ridder  og  skrev  bl.  a. : 
„Denne  Beskyldning,  (at  Brandes  skulde  have  be- 
gaaet  et  stort  Plagiat  af  Gutzkow  og  andre  tyske 
Forfattere)  maatte  forekomme  enhver  mærkværdig, 
der  kender  Brandes'  Grundighed,  Ærlighed  og 
Originalitet.  Forfatteren  har  i  sin  Afhandling  ikke 
gjort  andet,  end  at  han  har  benyttet  Gutzkows 
Borne  biografi,  hvortil  han  havde  den  fuldkomneste 
Ret,  og  citeret  Bornes  egne  Ord  for  derved  at  gøre 
sin  Skildring  mere  levende."     Saa   dristig   er  denne 

Berliner-Professor,  at  han  fordrister  sig  til  at  dømme 
paa  sit  rent  umiddelbare  Indtryk  uden  i  fjerneste 
Maade  at  undersøge  Sagen,  og  saa  uvidende,  at  lian 
ikke  aner,  at  Brandes'  Behandling  af  „Den  roman- 
tiske Skole  i  Tyskland"  for  langt  den  største  Dels 
Vedkommende  er  skrevet  ud  af  tyske  Litterærhisto- 
rikeres Værker.  Det  fremgaar  da  ogsaa  af  en  Brev- 
veksling, som  førtes  mellem  Geiger  og  Nissen,  at 
Geiger  slet  ikke  havde  kendt  Nissens  Angreb  og 
altsaa  ingen  Forestilling  kunde  have  om  dets  Række- 
vidde og  Betydning.  Forøvrigt  anvender  han  i  sit 
Forsvar  det  kuriøse  Argument,  at  „Brandes  behøver 
ikke  at  laane  af  Gutzkow".  Nej,  det  er  jo  netop 
det,  som  vi  andre  ogsaa  mener:  Brandes  maa 
kunne  hjælpe  sig  med  sit  eget;  men,  naar  han  vil 
skrive  om  alle  mulige  Litteraturer  og  Personer  — 
saa  vel  litterære  som  politiske  —  saa  siger  det  næsten 
sig  selv,  at  Valuta,  som  Banken  ejer,  ikke  strækker 
til,  men  han  bliver  nødt  til  at  drive  en  temmelig 
udstrakt  Laaneforretning.  Det  er  det,  han  gør ;  men 
saa  burde  han  sige  det  ligefrem.  Der  er  noget 
ydmygende  i,  at  se  en  Mand  med  hans  Evner  og 
Talent  Gang  paa  Gang  staa  Skoleret  uden  at  være 
i  Stand  til  at  anføre  andet  end  tomme  Udflugter  til 
sit  Forsvar. 

Var  Georg  Brandes  bleven  dømt  for  videnska- 
beligt Forum,  vilde  Dommen  da  utvivlsomt  være 
bleven  en  Dødsdom.  Nu  stod  han  som  Partihøvding 
og  Fører,  og  Angrebene  førtes  derfor,  i  al  Fald  af 
den  store,  inkompetente  Masse,  Partifjendskabet  paa 
Regning,  og  hans  Partifæller  vænnede  sig  til  at  sluge 
de  største  Kameler  uden  at  blinke.  Han  var  Geni, 
og  alt,  hvad  der  sagdes  eller  skreves  imod  ham,  var 
Smaatteri,  et  „Bryg  af  Pedanteri  og  Ondskab",  som 

Branden  selv  udtrykker  sig  i  sit  Svar  paa  Dr.  Østrups 
Angreb.  Det  er  i  det  samme  famøse  Stykke  Apologi, 
at  han  nævner  Prof.  Paludan  som  en  Mand,  der  har 
skrevet  et  helt  lille  Bind  Artikler  imod  ham.  „Han 
interesserer  mig  ikke",  skriver  han.  Mon  det  virke- 
lig skulde  være  rigtigt  ?  Saa  meget  er  i  al  Fald 
sikkert,  at  en  af  de  Mænd  her  i  Danmark,  der  stod 
Brandes  nærmest,  straks  efter  Fremkomsten  af  Palu- 
dans Artikler  skrev  ham  et  Brev  til  og  i  stærke 
Udtryk  opfordrede  ham  til  at  besvare  Angrebet,  idet 
han  lod  ham  vide,  at  Publikum  ellers  var  sagesløst. 
Naar  Svaret  ikke  kom,  havde  det  sine  gode  Grunde; 
men,  det  er  unægtelig  dristigt  af  Brandes,  at  han 
saa  næsten  en  Snes  Aar  efter  erklærer,  at  Paludan 
aldrig  har  sysselsat  ham. 

Men,  siger  Brandes'  Forsvarere,  naar  hans  Origi- 
nalitet angribes,  om  han  ogsaa  har  laant  hist  og 
her  for  Udlandets  Vedkommende,  saa  vil  dog  ingen 
nægte,  at  hans  Arbejder  over  dansk  Litteratur  er 
fuldstændig  Førstehaands,  og  er  det  dog  ikke  Hoved- 
sagen? Ja,  heldigvis  kan  man  saa  nogenlunde  give 
denne  Betragtning  Medhold.  Her  har  Brandes  i 
Reglen  selv  sammensøgt  sit  Stof,  derfor  er  der  og- 
saa her  kommet  noget  anderledes  solidt  ud  deraf. 
Og  det  er  hans  Skrifter  om  danske  og  nordiske  Vær- 
ker, der  vil  sikre  hans  litterære  Fremtid.  Bortset 
fra  den  Tendens,  som  altfor  hyppigt  stikker 
Hovedet  frem,  maa  man  anerkende,  at  han  her  under- 
tiden har  ydet  noget  fortrinligt,  næsten  altid  noget 
læseværdigt.  Der  er  tidligere  i  denne  Bog  sagt 
mange  rosende  Ord  om  mange  af  hans  danske  Dig- 
termonografier, der  har  Skildringens  Liv  og  poetiske 
Sving  fremfor  mange  andre  kritiske  Essays,  der 
maaske  kan  være  nok  saa  solide. 

Imidlertid  maa  man  dog  bgsaa  lier  vente  at 
finde  nogle  af  de  Fejl  igen,  som  jeg  saa  skarpt  har 
paatalt  for  de  udenlandske  Skildringers  Vedkom- 
mende. Selv  om  han  her  er  ganske  anderledes  fun- 
deret end  paa  de  vidtspredte  udenlandske  Litteratur- 
felter, kan  man  jo  dog  ikke  antage,  at  han  her 
skulde  være  en  helt  anden.  Saaledes  er  det  da 
heller  ikke. 

Da  Brandes  under  den  bekendte  Molbechfejde  i 
1901  udæskende  opfordrede  den  danske  Digter,  hvem 
han  skyldte,  var  det  saa  blot  et  Indfald  til  at  komme 
frem,  meldte  Ernst  von  der  Eecke  sig  straks. 
„Det  er  mig  en  oprigtig  Glæde",  skrev  han,  „at 
turde  tro,  at  den  Nytte,  Brandes  ved  den  sidste  Redak- 
tion af  sin  Afhandling  om  Chr.  Winther  har  haft 
af  min  „Dansk  Versekunst"  (II.  Side  68 — 128  og 
202)  har  holdt  ham  skadesløs  for  hans  for  31  Aar 
siden  hafte  Ulejlighed"  (Gennemsynet  af  et  lille  Digt, 
en  Tjeneste,  som  Brandes  paa  en  lidt  hoverende 
Maade  havde  omtalt).  Recke  bemærkede,  at  enhver 
let  kunde  overbevise  sig  om  Rigtigheden  af  hans 
Paastand  ved  at  sammenligne  første  og  anden  Ud- 
gave af  „Danske  Digtere"  indbyrdes  under  Jævn- 
førelse med  de  opgivne  Steder  i  hans  „Dansk  Verse- 
kunst" ;  men,  da  den  Slags  sammenlignende  Under- 
søgelser ikke  ligger  paa  Hvermands  Vej,  skal  der 
her  gives  nogle  Prøver  paa  Forholdet. 

I  første  Udgave  at  „Danske  Digtere"  (af  1877) 
hedder  det  Pag.  167  om  det  bekendte  Digt  om 
.,Sælland":  „Og  det  hele  Billede  er  som  sammen- 
fattet i  disse  underfuldt  harmoniske  Vers: 

Der  ligger  du  i  Havet 

med  Byer  og  med  Slot  obv." 

I  anden  Udgave  af  „Danske  Digtere"  (fra  1896) 
hedder  det  Pag.  178: 

„Og  det  hele  Billede  er  ligesom  sammenfattet  i 
disse  lige  saa  tiltalende  som  ukorrekte  Vers." 

De  „underfuldt  harmoniske  Vers"  er  i  Mellem- 
tiden forvandlede  til  simpelthen  „tiltalende",  men 
„ukorrekte"  Vers.  Hvorfor?  Fordi  Brandes  i  Mel- 
lemtiden har  læst  Reckes  i  1881  udkomne  „Dansk 
Versekunst"  (særlig  II.,  Pag.  118 — 19,  hvor  Winthers 
Brug  af  Niebelungenverset  kritiseres  skarpt).  Vi 
gaar  videre. 

I  første  Udg.  af  „Danske  Digtere"  hedder  det 
Pag.  201 :  „Men  jeg  dvæler  et  Øjeblik  derved  for  at 
bidrage  mit  til  at  fremhæve  dets  dybe  Fortrin- 
lighed". 

I  anden  Udgave  er  det  ændret  saaledes:  „Men 
jeg  dvæler  et  Øjeblik  derved  for  at  bidrage  mit  til 
at  fremhæve  den  dybe  Fortrinlighed,  det  trods 
metriske  Mangler  besidder".  De  tilkomne  me- 
triske Mangler  skyldes  Læsningen  af  Reck  es  Me- 
trik (Pag.  202),  hvor  de  omtalte  Vers  siges  at  være 
„formet  saa  slette,  at  de  falde  udenfor  Kunstens 
Omraade  og  udenfor  Begrebet  Vers." 

I  Udgaven  af  1877,  Pag.  203  siges  det,  at 
„Digtets  tredie  Strofe  .  .  .  staar  ved  Maaden,  hvorpaa 
Spørgsmaal  og  Svar  slynge  sig  gennem  Metret, 
som  en  af  de  skønneste,  Winther  i  sit  Liv  har 
frembragt : 

Smykker  den  blanke, 
levende  Ædelsten, 
TaareD,  min  ranke, 
duftende  Rosengren? 
Ak,  hvor  din  Taare  ren 
bli'er  mi«-  en  Tanke. 

Med  udsøgt  Finhed  er  i  dette  vanskelige  Me- 
trum Rytmegangen  varieret.1' 

I  anden  Udgave  hedder  det  derimod  (Pag.  214): 
„Digtes  tredie  Strofe  (den  ovenfor  anførte)  . . .  inter- 
esserer ved  Maaden,  hvorpaa  Spørgsmaal  og  Svar 
slynge  sig  gennem  Metret,  skønt  Versebe hand- 
lingens Ufuldkommenheder  her  fremtræde 
stærkt.  Daktylerne:  Ædelsten,  Rosengren,  Taare 
ren  ere  uheldige  som  Rim". 

Ja,  det  er  sikkert  nok;  men  man  bør  bemærke, 
at  de  selvsamme  Fejl  findes  gennemførte  lige  gra- 
verende i  alle  Digtets  Strofer.  Brandes  er  kun  ble- 
ven opmærksom  paa  dem  i  den  ene  Strofe,  som 
Recke  har  anført  paa  det  nævnte  Sted  (Dansk  Verse- 
kunst  II,  Pag.  202). 

I  første  Udgave  af  „Danske  Digtere"  (Pag.  217) 
hedder  det:  „Men  „Henrik  og  Else"  staar  himmel- 
højt over  sine  Omgivelser."  I  anden  Udgave  er 
dette  ændret  saaledes:  „Men  „Henrik  og  Else"  staar 
himmelhøjt  over  sine  Omgivelser  og  vilde  være  et 
fuldendt  Kunstværk,  ifald  Versbehandlingen  stod  i 
Højde  med  dets  poetiske  Fortrin.  Desværre  er 
Niebelungenlieds-Verset  her,  som  ikke  sjældent  hos 
"Winther,  behandlet  uden  nogen  udviklet  Sans  for 
dets  Ejendommelighed." 

Det  tilkomne  skyldes  Recke  (se  „Dansk  Verse- 
kunst"  H,  hvor  "Winthers  Niebelungenvers  er  kriti- 
seret). 

I  første  Udgave  hedder  det  ligeledes  i  Sammen- 
hæng med  Digtet  om  „Henrik  og  Else"  (Pag.  222): 
„I  Morgen  er  det  atter  en  Dag".  Med  overordentlig 
Magt  komme  derfor  henimod  Digtes  Slutning  de 
s.tolte,  friske  Strofer:  „Jeg  frister  dig  ej  længer" 
osv.  —  I  anden  Udg.  hedder  det  Pag  234:   „I  Mor- 

gen  er  det  atter  en  Dag".  Skade  kun,  at  Ordene 
„er  der  atter  en  Dag"  (ligesom  „i  den  undrende 
Skov")  rent  metrisk  set  saa  ufuldkomment  udfylde 
de  sidste  Halvvers.  Ellers  vilde  man  kun  nære 
Beundring  for  den  Kraft,  hvormed  henimod  Digtets 
Slutning  de  stolte  og  friske  Strofer  komme"  osv. 

Endelig  bør  man  sammenligne  hele  Afsnittet  i 
første  Udgave  fra  Sætningen:  „Hos  Oehlenschlager 
er  Yerset  behandlet  i  dorisk  Stil,  hos  Winther  i 
korinthisk"  (Pag.  228 — 230)  med  det  tilsvarende  i 
anden  Udgave  (Pag.  239-243),  det  hele  Stykke 
Flikværk  virker  meget  uheldigt.  Naar  det  i  første 
Udgave  hed:  „Winthers  metriske  og  sproglige  Kunst 
er  Fuldkommenheden  selv",  saa  er  det  i  anden  Ud- 
gave modereret  forsigtig  saaledes:  „Hvor  Winther 
staar  paa  sin  Højde,  der  er  hans  metriske  og 
sproglige  Kunst  Fuldkommenheden  selv." 

Det  vilde  have  været  heldigt,  om  Brandes  i 
Steden  for  at  levere  disse  underligt  halverede 
Domme  havde  omarbejdet  hele  Afsnittet  ud  fra  den 
i  Mellemtiden  erhvervede  bedre  Indsigt.  Og  endnu 
bedre  vilde  det  have  været,  om  han  —  var  det  saa 
blot  i  en  Note  —  havde  nævnet  den,  hvem  han 
skyldte  denne  bedre  Indsigt.  Naar  man  har  talt 
saa  stærke  Ord  som  Gr.  Brandes  om  Utaknemlig- 
hedens sorte  Last,  saa  bør  man  ikke  selv  vise  sig  for- 
sømmelig i  dette  Punkt.  Men  Brandes  har  her  paa 
dansk  Grund  overført  sin  fra  Udlandet  kendte  Praksis, 
at  fortie  sine  Læremestres  Navne. 

Det  er  ogsaa  kedeligt,  naar  Brandes  her,  som 
paa  mangfoldige  Steder  i  sin  Behandling  af  Udlan- 
dets Litteratur,  røber  sin  mangelfulde  Forstaaelse 
af  det  læste.  Han  har  saaledes  fra  Recke  hentet  en 
Bemærkning     om    Niebelungenversets    Rigdom    paa 

Former,  naar  det  hedder,  at  dets  Kombinationer  i 
Strofen  løbe  op  til  Tusinder  af  Millioner,  (Dansk 
Versekunst  II,  Pag.  117);  men  saa  tilføjer  han  ufor- 
sigtigt for  egen  Regning,  at  dette  Vers  „kan  kun 
sidestilles  Heksametret  og  den  franske  Aleksandri- 
ner". Denne  Bemærkning  er  saa  misvisende  som 
vel  muligt,  da  de  nævnte  Versemaal  netop  høre  til 
de  mindst  formrige.  Naar  Niebelungenverset  i  én 
Langlinie  kan  frembyde  477  Kombinationer,  har 
Aleksandrineren  i  det  højeste  64  og  Heksametret  16. 
Dette  Eksempel  er  naturligvis  ikke  enestaaende. 
Hr.  P.  A.  Rosenberg  har  („Dagbladet"  for  9. 
Septbr.  86)  rettet  en  Klage  mod  G.  Brandes  for  i 
hans  Behandling  af  „Aladdin"  at  have  hentet  en 
Del  .af  sin  Afhandlings  Grundtanker  fra  Rud. 
Schmidts  Behandling  af  det  samme  Emne.  „Bran- 
des", skriver  han,  „har  den  rigtige  og  dybsindige 
Tanke,  at  Aladdin  er  en  særlig  dansk  Type,  ret 
egentlig  den  danske  Nationaltype.  Denne  Tanke, 
som  er  hans  Artikels  eneste  Glanspunkt,  er  nu  — 
mærkelig  nok  —  identisk  med  Grundtanken  i  Schmidts 
ovennævnte  Foredrag *).  Ligheden  mellem  de  to 
Forfatteres  Fremstilling  er  umiskendelig.  Grund- 
tanken: Aladdin  som  Type  paa  den  danske  Folke- 
karakter er  som  sagt  den  samme  hos  begge.  Begge 
illustrerer  denne  Tanke  ved  Hælp  af  de  samme  Eks- 
empler: Oehlenschlåger  selv,  Orla  Lehmann,  Grundtvig 
osv.  Begge  tilføje  de  samme  Notabener  og  Henvis- 
ninger til  Nutidens  og  Fremtidens  særlige  Krav. 
Bemærkningen  om  Ørsted  staar  paa  ganske  lignende 
Maade  i  Rud.  Schmidts  Foredrag  „Om  det  intuitive 
Geni"  Side  27." 


0    R.  Schmidt:  Seks  Foredrag.     Kbhvn.  1878. 

Alt  dette  er  rigtigt,  og  da  Brandes  naturligvis 
har  kendt  Schmidts  interessante  Foredrag  om  „Alad- 
din", er  det  jo  sandsynligt,  at  han  har  sin  Opfat- 
telse derfra,  uden  at  der  dog  er  Tale  om  nogen 
direkte  Af-  eller  Omskrivning,  som  det  saa  ofte  er 
Tilfældet  med  Hensyn  til  de  udenlandske  Kilder. 
I  hvert  Fald:  Schmidt  har  her  været  hans  Forgænger. 

Hvad  derimod  angaar  den  lange  Række  Laan 
fra  P.  L.  Møller,  som  Brandes  i  Følge  Otto 
Borchsenius  skulde  have  gjort  sig  skyldig  i,  da 
kan  jeg  ikke  se  dem,  hvilket  maaske  er  min  Fejl. 
Det  forekommer  mig  imidlertid,  at  Borchsenius,  naar 
han  har  fremsat  en  saadan  Beskyldning,  ogsaa  burde 
belægge  den  med  Bevis. 

Alt  i  alt  er  der  næppe  Grund  til  at  opholde  sig 
længere  ved  Laanene  i  hans  hjemlige  litteraturhisto- 
riske Arbejder.  Hvad  han  her  har  ydet,  er  i  det 
hele  og  store  hans  eget,  og  afgiver  virkelig  Beviset 
for  Professor  Geigers  Paastand,  at  Georg  Brandes 
behøver  ikke  at  laane.  Det  er  paa  disse  Arbejder, 
at  hans  Anseelse  vil  komme  til  at  hvile.  Og  med 
al  deres  Ensidighed  er  de  betydelige  nok  til,  at 
man  ogsaa  i  kommende  Tider  vil  søge  til  dem  som 
Udtryk  for  en  Tidsalder  og  en  Aandsretning. 


Etisk  Stilling. 


Stiller  man  sig  paa  Naturalismens  Standpunkt, 
saa  er  ens  moralske  Opfattelse  dermed  paa  Forhaand 
bestemt.  Det  er  givet,  at  man  maa  være  Indifferen- 
tist  eller  Nihilist  paa  det  moralske  Omraade;  ti  paa 
naturalistisk  Grund  er  det  umuligt  at  opbygge  nogen 
Moral,  da  Naturen  i  sig  er  det  ansvarsløse. 

Det  er  endnu  aldrig  faldet  nogen  ind  at  opstille 
Moral  eller  moralsk  Bevidsthed  hos  Dyrene,  en 
Snegl,  en  Orm  er  ansvarsløs,  og  saa  er  en  Løve. 
Og  naar  Menneskene,  som  Naturalismen  gør  det,  ind- 
ordnes i  Skabningens  Række  ganske  paa  samme 
Vilkaar  som  de  andre  Dyr,  saa  lader  sig  heller  ikke 
for  dem  opstille  nogen  moralsk  Lov  eller  Pligt,  men 
de  maa  som  de  andre  Kreaturer  leve  hver  efter  sin 
Lyst  og  sin  Art.  Saa  lidt  som  man  for  Alvor  vil 
kunne  falde  paa  at  bebrejde  Tigeren  dens  Blodtørst 
eller  Grumhed,  Hyænen  dens  Fejghed  eller  Ræven 
dens  Snildhed,  saa  lidt  vil  man  kunne  bebrejde  en 
Nero  hans  Grumhed  eller  en  Oktavian  hans  Falsked. 

Moralen  er  fra  dette  Synspunkt  et  overvundet 
Stadium,  der  tilhører  Menneskets  Barndomstid,  da 
man  opfattede  Mennesket  som  et  fritvillende  Væsen. 
Nu,    da  man  véd,   at  Mennesket  er  et  Naturprodukt, 

saa  vel  fysisk  som  moralsk,  at  Godt  og  Ondt,  for 
at  bruge  Taines  Ord,  er  Produkter  som  Vitriol  og 
Sukker,  nu  kan  man  passende  skrinlægge  den  mo- 
ralske Fordring  sammen  med  andre  gamle  Fordrin- 
ger som  et  ,,ultra  posse".  Den  mandvoksne  Men- 
neskehed ved,  at  den  har  de  Egenskaber,  den  maa 
have,  og  saaledes  ogsaa  det  enkelte  Menneske. 
Han  er  dannet  under  Naturbetingelsers  Nødvendig- 
hed, han  har  de  Egenskaber,  som  han  maa  have, 
som  han  har  taget  i  Arv  fra  kvindelige  eller  mand- 
lige Forfædre,  eller  som  ved  Fødslens  blinde  Tilfæl- 
dighed er  faldet  i  hans  Lod.  Han  kan  ikke  om- 
danne sin  Natur,  ikke  forbedre  eller  forandre  sig, 
han  er  et  Stykke  Natur  med  Evne  til  at  reflektere 
over  sig  selv.  Af  denne  Refleksbevægelse  er  Fri- 
hedsforestillingen fremgaaet  som  et  Selvbedrag. 

Det  er  denne  Opfattelse,  som  set  fra  Kunstens 
Side  kaldes  for  Naturalisme  —  Menneskezoologi  ■ — 
og  fra  Filosofiens  og  Tænkningens  for  Determinisme, 
Skæbnebestemthed,  idet  Udviklingen  fra  Evighed  til 
Evighed  bestaar  af  en  ubrødelig,  naturnødvendig 
Aarsagskæde,  hvori  intet  Led  kan  udtages  eller  for- 
andres. 

Det  er  denne  Opfattelse,  der  er  saa  fristende 
for  Kunstnere  og  Videnskabsmænd,  fordi  det  er 
den,  der  er  deres  Arbejdsgrundlag,  naar  det  gælder 
om  uden  Nænsomhed,  uden  falsk  Sentimentalitet  at 
fremstille  Fænomenet  i  dets  hele  naturbestemte  Ejen- 
dommelighed. Det  er  jo  Aarsagsloven,  der  som  den 
røde  Traad  gaar  igennem  hele  deres  Arbejde.  Det 
er  for  Digteren  og  Kunstneren  af  Vigtighed,  at  han 
evner  at  gribe  og  fremstille  Fænomenerne  i  deres 
hele  Naturbestemthed  uden  Forskønnelse  eller  Be- 
smykning,    som   det   ogsaa   er   rigtigt,   at   Videnska- 

ben  forfølger  Aarsagerne  saa  langt  tilbage,  som  den 
kan.  De  skal  forudsætte,  at  ethvert  Fænomen  har 
sin  Grund  og  det  gælder  for  den  at  efterlyse  det 
fra  Punkt  til  Punkt  helt  ind  i  det  halvbevidstes 
eller  ubevidstes  dunkle  Kroge. 

Men,  den  ærlige  Videnskabsmand  maa  tillige 
indrømme,  at  den  menneskelige  Videnskab  over  alt 
træffer  paa  uoverstigelige  Mure  og  uopdirkelige 
Døre,  at  vor  Viden  som  Helhed  endda  kun  er  et 
sparsomt  Lys  hen  over  Tingenes  Overflade,  men 
ikke  trænger  ind  til  Tingenes  Kærne.  Og  mer  end 
det :  han  maa  indrømme,  at  vor  Tænkning,  vor  For- 
nuft, overhovedet  ikke  synes  indrettet  paa  at  gen- 
nemtrænge Verdens  dybeste  Væsen  og  løse  dens 
Gaader,  da  der  er  Ting,  der  unddrager  sig  endogsaa 
vor  Anskuelse,  saaledes  Sporgsmaalet  om  Tidens  og 
Rummets  Grænse  eller  rettere  Uendeligheden.  Vor 
Viden  er  for  Øjeblikket  ikke  i  Stand  til  at  løse 
Striden  mellem  vor  Tænkning  og  vor  Følelses  og 
vor  Samvittigheds  Krav. 

Ti  —  det  handlende  Liv  kan  ikke  nøjes  med 
at  blive  staaende  paa  Naturalismens  eller  Deter- 
minismens Standpunkt.  Den,  der  vil  opdrage  eller 
forbedre  Menneskene  (og  det  vil  vi  i  Virkeligheden 
alle,  ogsaa  de,  der  nægter,  at  de  vil  det)  kan  ikke 
nøjes  med  at  tage  dem  eller  beskrive  dem  som  de 
er :  den,  der  skal  handle,  maa  tro  paa,  at  han  er  fri, 
ja  selve  hans  Handlen  overbeviser  ham  derom.  Hvis 
hele  Verdenshistorien  var  en  forud  afgjort  Historie, 
da  vilde  intet  Menneske  kunne  holde  Tilværelsen  ud. 
Der  kan  dertil  svares,  at  en  Roman  kan  være  lige 
spændende  for  Læseren,  fordi  den  er  skrevet  færdig, 
naar  han  begynder  at  læse  den,  da  han  jo  dog  ikke 
kender   dens  Forløb;   men   det  slaar  ikke  til.     Men- 

nesket  forlanger  af  Livet  noget  mere  end  en  Til- 
skuers eller  Læsers  Rolle.  Der  er  ikke  én  af  os, 
uden  at  vi  vil  være  medvirkende  og  tro  paa,  at  vi 
er  det,  og  den  egentlig  dybe  Glæde  over  Tilværel- 
sen beror  derpaa.  Derfor  tør  Naturalismen  aldrig 
ophøje  sig  til  Livsanskuelse  eller  Verdensanskuelse, 
men  maa  i  Beskedenhed  nøjes  med  at  blive  det,  den 
er,  en  videnskabelig  og  kunstnerisk  Metode.  Over- 
skrider den  denne  sin  Grænse,  da  bliver  den  til 
Humbug  og  Øjenforblindelse,  og  det  er  just  det,  vi 
i  vor  Tid  har  set. 

Brandes  har  oprindelig  ikke  selv  været  blind 
for  disse  Mangler  ved  Naturalismen.  Hans  hele 
Doktordisputats  om  Taine  (som  han  rigtignok  ikke 
har  optrykt  i  gine  samlede  Værker)  er  som  paavist 
i  denne  Bogs  første  Bind  (G.  B.  I,  Pag.  77—83)  ét 
eneste  Angreb  paa  hans  franske  Lærer  og  dennes 
blot  zoologiske  Opfattelse  af  Menneskelivet.  Brandes 
påaviser  dér  fuldstændig  rigtigt,  at  hvis  det  sande, 
gode  og  skønne  ikke  er  til  Stede  i  Ideen,  men  kun 
danne  sig,  da  er  Læren  om  Idealet  forud  dømt  i 
Litteratur  og  Kunst,  da  er  der  overhovedet  ikke 
mere  nogen  Maalestok  og  nogen  Dom,  da  er  der 
ikke  mere  store  Aarhundreder  i  Poesien,  ikke  mere 
nogen  klassisk  Litteratur,  der  kan  fremstilles  som 
Mønster  for  Beundring.  Alt  gaar  op  i  Tolerance 
(det  vil  moralsk  set  sige  Ligegyldighed). 

Ufatteligt,  hvorledes  Brandes,  der  selv  saa  skarpt 
og  rigtigt  har  set  og  pointeret  dette,  siden  har  kunnet 
opgive  det,  hvorledes  han  har  kunnet  komme  uden 
om  de  simple  og  uigendrivelige  Sandheder,  han  her 
har  fremsat.  Og  dog  er  det  faktisk,  at  han  efter- 
haanden  i  sin  Livsbetragtning  er  gledet  ned  ad  det 
Materialiemens  Skraaplan,  som  han  bebrejdede  Taine, 

at  lian  var  gledet  ned  af.  Noget  Forsøg  til  en 
samlet  Moralfilosofi  foreligger  der  jo  ikke  fra  Bran- 
des' Side,  saalidt  som  han  paa  andre  Omraader  har 
søgt  at  samle  sig  en  Livsanskuelse,  men  der  er  dog 
tilstrækkeligt  af  Antydninger  til,  at  man  af  dem  kan 
danne  sig  et  Billede  af  den  Bane,  han  under  sin 
Udvikling  har  beskrevet,  og  som  synes  mig  at  være 
en  nedadgaaende. 

Det  Begreb  af  Naturalisme,  som  Brandes  har 
opstillet  og  som  er  ganske  i  Strid  med,  hvad  der 
ellers  forstaas  ved  dette  Ord,  findes  som  bekendt 
defineret  i  lians  Bog  „Det  moderne  Gennembruds 
Mænd",  hvor  det  kaldes  „et  meget  omfattende  Ord, 
fordi  det  rummer  alt  fra  det  aandigste  Sværmeri 
til  den  Virkelighed,  der  staar  lavest  paa  Stigen,  i 
Poesien  alt  fra  den  sarteste  Alfemelodi  hos  Shelley 
til  Ostesymfonien  hos  Zola,  et  Udtryk,  som  kun  ud- 
trykker den  Begrænsning,  at  Grundlaget  er  Natur- 
hengivelse eller  Naturstudium,  at  Standpunktet  er 
taget  indenfor  Alnaturen  og  ikke  i  det  dogma- 
tisk overnaturlige.'"'  Denne  Definition  vilde 
være  særdeles  antagelig,  om  ikke  Hestefoden  stak 
Hovedet  frem  i  de  sidste  Ord  om  det  dogmatisk 
overnaturlige;  men  de  spolerer  saa  rigtignok  det 
hele.  Ti  skal  Naturalismen  rumme  alt,  saa  maa  den 
dog  sikkert  ogsaa  rumme  det  religiøse  i  enhver  som 
helst  Form,  og  Spørgsmaalet  om  det  overnaturlige, 
hvis  man  overhovedet  akcepterer  det,  fremtræder  i 
dogmatisk  eller  ikke  dogmatisk  Form  skønnes  ikke 
i  fjærneste  Maade  at  vedkomme  Sagen.  I  denne 
Forbindelse  er  Ordet  Naturalisme  imidlertid  ret 
værdiløst,  da  det  kun  er  Udtrykket  for  en  æstetisk 
Kunst-  eller  Verdensanskuelse,  der  vil  favne  og 
fatte  alt,  og  for  hvilken  intet  menneskeligt  er  frem- 

med,  men  som  ikke  vil  indlade  sig  med  de  til  Grund 
liggende  religiøse  og  filosofiske  SpørgsmaaL.  Ordene 
om  det  „dogmatisk  overnaturlige"  falder  da  i  enhver 
Henseende  udenfor  Sammenhængen,  og  dog  er  de 
utvivlsomt  det  Navlepunkt,  hvorom  den  hele  Defini- 
tion har  dannet  sig.  Og  de  betegner  —  desværre 
—  ogsaa  det,  som  mer  og  mer  er  bleven  Nerven  i 
Brandes'  hele  Stræben,  Kampen  mod  Kristendom- 
men og  den  paa  denne  hvilende  Moral. 

Til  en  Begyndelse  polemiserede  Brandes  kun  mod 
den  konventionelle  Moral,  en  Tendens,  for  hvilken 
alle  Digteres  og  Skønaanders  Sympati  paa  Forhaand 
var  ham  sikker,  fordi  det  moralske  og  det  blot  kon- 
ventionelle (vanemæssige)  i  sig  selv  er  modsigende 
Begreber.  Det  konventionelle  som  blot  konventio- 
nelt er  en  Pest  for  Moralen,  som  det  er  det  for 
Poesien.  Men  gennem  sin  Kamp  mod  den  konven- 
tionelle Moral  sigtede  Brandes  i  Virkeligheden  paa 
Kristendommens  Moral.  Det  var  Kristendommen, 
han  vilde  til  Livs,  med  det  glødende  Had,  der  i 
Virkeligheden  er  hans  hellige  Ild.  Kampen  mod 
Moralen  var  et  Led  i  hans  Udryddelseskamp  mod 
Kristendommen  og  mod  den  transcendentale  Ver- 
densanskuelse. Derfor  antyder  han  i  sine  tidligere 
Skrifter  altid,  at  det  er  ud  fra  en  højere  og  fuld- 
komnere Moral,  han  fordømmer  den  konventionelle. 
Men  han  overser  i  sin  irreligiøse  Uforstand,  at  Kri- 
stendommens Moral,  skønt  den  selvfølgelig  mang- 
foldigt har  paavirket  den  moderne  Verdens  og  be- 
stemt den,  dog  ikke  falder  sammen  med  den,  men 
som  Himlen  er"  højere  end  Jorden,  saa  er  ogsaa 
Kristendommens  Moral  højere  end  al  konventionel 
Moral,  fordi  det  er  den  absolute  Fordring,  den,  som 
Mennesket  ikke  kan  fyldestgøre,   og   som   dog   hæn- 

ger  som  et  Damoklesværd  over  lians  Hoved,  den 
Fordring:  Vær  fuldkommen!  Det  er  denne  For- 
dring, der  dømmer  Mennesket,  og  som  derpaa  frel- 
ser det  af  Naade.  Dette  er  den  sande  kristelige 
Moral  og  ikke  de  fattige  og  udvortes  ti  Mosebud, 
skønt  de  dannede  Grundlaget  for  Kristendommen, 
og  endnu  den  Dag  i  Dag  danner  Grundlaget  for  de 
kristne  Staters  Lovgivning.  Om  denne  mystiske 
Baggrund  for  Kristendommen  synes  Brandes  intet 
at  vide,  fordi  han  nu  en  Gang  ikke  vil  vide  af  an- 
den Visdom  end  en  rent  rationel,  som  lian  kan  ud- 
maale  med  sin  Forstand. 

Til  en  Begyndelse  indsaa  Brandes  dog,  at  det 
gik  ikke  an  at  kaste  den  foreliggende  Moral  over 
Bord  uden  at  erstatte  den  med  en  bedre,  da  jo 
Fremskridtet  var  lians  Lidenskab  og  Løsen.  Ikke 
opløse,  men  fuldkomme,  maatte  da  være  Formlen.  Og 
troligvis  mente  lian  det  alvorligt  dermed,  om  end 
det  var  ham  dunkelt,  hvorledes  det  skulde  gaa  til. 
Da  traf  han  paa  sin  Vej  Stuart  Mill  med  dennes 
Lykke-  eller  Nyttemoral,  og  han  greb  om  den  med 
begge  Hænder.  Her  var  den  Sten,  han  manglede 
i  sin  Bygning,  her  var  den  Bro,  ad  hvilken  han 
skulde  gaa  over  til  Fremtiden.  Her  var  en  Moral 
af  rent  jordisk  Oprindelse,  en  Moral  for  denne  Ver- 
den, der  lod  alle  transcendentale  Betragtninger  ude 
af  Syne  for  at  drøfte  det  Spørgsmaal,  hvordan  Men- 
neskene kan  faa  det  mest  mulige  ud  af  den  denne- 
sidige Tilværelse.  Og  som  efter  gode  demokratiske 
Regler  udmaalte  Lykkens  Goder  saa  ligeligt  for  alle 
som  muligt.  Der  er  næppe  Grund  til  at  tvivle  om, 
at  Brandes  oprindeligt  har  været  oprigtigt  begejstet . 
for  Mills  Velfærdsmoral,  som  han  selv  omplantede 
paa  Dansk. 

Men  —  det  er  skildret  tidligere  i  denne  Bog  (G. 
Brandes  II,  Pag.  143  fif.),  hvorledes  Brandes  efter- 
haanden  bliver  sig  de  Modsætninger  bevidst,  som 
allerede  fra  Begyndelsen  af  var  til  Stede  mellem 
Mill  og  ham  selv,  indtil  han  i  1889  kaster  hans 
Velfærdsmoral  over  Bord  og  proklamerer  den  Nietz- 
scheske  Herremoral,  den  rent  individualistiske  Moral, 
som  han  allerede  i  tidligere  Værker  havde  antydet. 
Ethvert  Menneske  skal  uafhængig  af  alle  Avtoriteter 
forme  sig  Lovene  for  sit  eget  Liv.  I  samme  For- 
bindelse forkyndes  det,  at  det  store  Menneske  er 
Kulturens  Kilde,  og  det  store  Menneske  er  det,  der 
i  Trods  og  adelsvældig  Selvraadighed  sætter  sig 
selv  og  sin  egen  Udvikling  som  Maal.  Der 
gives  ingen  almindelig  Moral.  De  videnskabelige 
Etikeres  Værker  er  fulde  af  indbyrdes  Modsigelser, 
deres  Etik  er  ikke  andet  end  deres  fra  Selskabs- 
livet kendte  Yndlingsmeninger  om,  hvordan  vi  an- 
dre skal  bære  os  ad1)  Dette  gælder  naturligvis 
Mill  saa  vel  som  Høffding,  skønt  Brandes  ikke 
ligefrem  nævner  den  første.  Moral  er  kun  en  for- 
mel Bestemmelse  uden  bestemt  Indhold,  d.  v.  s. 
uden  Indhold.  Dette  er  den  gennemførte  æstetiske 
eller  artistiske  Livsanskuelse,  der  for  saa  vidt  med 
den  fuldkomneste  Uret  pryder  sig  med  Moralens 
Navn.  Med  andre  Ord:  Moralen  er  her  kastet  fuld- 
stændigt over  Bord. 

Lad  os  se  lidt  nærmere  paa,  hvorledes  Brandes 
tænker  sig  Udviklingen  af  en  saadan  rent  artistisk 
eller  æstetisk  „Moral".  I  sit  Essay  om  Paul  Heyse 
kommer  han  ind  derpaa.     „Pligten",  hedder  det  her, 


!)  Der  ligger  i  dette  „vi  andre"  en  ret  styg  Sigtelse  for  per- 
sonlig Uærlighed  hos  Vedkommende. 

„ses  som  udstrømmende  af  Naturens  eget  Væld,  idet 
den  højeste  og  afgørende  Regel  for  Pligten  er  den 
at  sikre  Mennesket  mod  Splid  med  sit  eget  Jeg." 
(Mennesker  og  Værker  Pag.  274)  og  det  udvikles 
(Pag.  273)  at  denne  Pligt  til  at  „bevare  sig  hel" 
har  sit  Kompas  i  Instinktet,  hvormed  menes 
noget  fra  den  enkelte  Drift  fuldstændig 
forskelligt.  I  Kraft  af  dette  Instinkt  kan  „en 
fri  Sympati  triumfere  over  Blodets  Baand  og  selv 
over  det  næreste  Slægtskabsforhold."  Dette  illustre- 
res ved  et  Eksempel  fra  Paul  Heyse,  der  i  Novel- 
len „Den  fortabte  Søn"  lader  en  Moder,  uden  at 
vide  af  det,  pleje  sin  Søns  uskyldige  Drabsmand, 
og  da  denne  ved  sin  Elskværdighed  vinder  saa  vel 
Moderens  som  hendes  Datters  Hjærte,  lader  Digte- 
ren ham  hjemføre  Datteren  som  Brud.  Selv  da 
Moderen  erfarer  Sammenhængen  med  Sønnens  Drab, 
lægger  hun  derfor  ikke  Brylluppet  nogen  Hindring 
i  Vejen,  men  bærer  alene  og  uden  at  indvie  nogen 
i  sin  Hemmelighed  den  Ulykke,  der  har  ramt  hende. 
Her  er  da  med  Personlighedens  fulde  Samtykke  et 
rent  aandeligt  Baand  traadt  i  Steden  for  Blodets. 
Det  samme  gælder  i  alle  de  Tilfælde,  hvor  hos 
Heyse  Personligheden  af  Pligthensyn  trænger  en 
virkelig  Lidenskab,  en  dyb  Elskov  tilbage.  Og  der 
nævnes  nu  flere  Eksempler  fra  Heyses  Digtning  paa, 
at  et  Menneske  gør  dette  netop  for  at  bevare  Tro- 
skaben mod  sig  selv. 

Men  —  hvis  nu  den  omtalte  Moder  (i  Novellen 
„Den  tabte  Søn")  havde  baaret  sig  lige  omvendt  ad? 
Hvis  hun  i  Steden  for  at  lade  sig  vinde  af  sin  Søns 
Drabsmand  havde  rejst  sig  som  en  Amazone  og 
slagtet  ham  paa  Stedet  og  kastet  hans  Hjerte  for 
Hundene   og   derpaa  myrdet   sin   egen   Datter,   fordi 

hun  —  uden  at  vide  det  —  var  besmittet  ved  hans 
Kys,  havde  hun  da  ikke  baaret  sig  akkurat  lige  saa 
moralsk  ad  i  „moderne"  Nietzsche-Brandesk  For- 
stand? Brandes  synes  ikke  at  mene  det;  men  det 
viser  kun,  at  han  endnu  momentvis  er  hildet  i  gam- 
meldags Moralbegreber,  som  han  dog  har  kæmpet 
mandigt  for  at  frigøre  sig  for.  Jo,  naturligvis  havde 
hun  handlet  lige  saa  pligttro  og  lige  saa  moralsk; 
ti  hun  havde  da  bevaret  sig  „helu  som  Furie,  som 
Amazone,  og  ingen  har  Ret  til  at  sætte  en  Amazone 
under  en  sentimental  og  human  Moder;  ti  hun  føl- 
ger lige  saa  fuldt  Naturens  Bud,  sin  Naturs,  hvor- 
paa  det  alene  kommer  an.  Med  hvilken  Ret  fore- 
trækker man  ud  fra  dette  Udgangspunkt  de  humane 
Følelser  fremfor  de  stærke,  vilde,  primitive?  Svaret 
er:  med  slet  ingen.  Ti  Naturen  virker  med  lige 
Ret  i  alle  og  har  samme  Ret  i  alle  sine  forskellige 
Aabenbaringsformer.  Her  befinder  vi  os  paa  Taines 
rent  zoologiske  og  naturmæssige  Plan,  og,  som 
Brandes  selv  meget  rigtigt  gør  gældende  i  sin  Bog  om 
H.  Taine,  herfra  lader  der  sig  ikke  opstille  noget 
Ideal  og  noget  Vurderingsprincip.  Typerne  er 
lige  gode. 

Man  kan  naturligvis  med  Taine,  vel  at  mærke 
fuldt  vel  vidende  det  vilkaarlige  deri,  opstille  den 
herskende  Egenskab  som  Rangeringsprincip.  Kra- 
vet bliver  da  det,  at  den  herskende  Egenskab  bliver 
til  Gavns  herskende,  at  den  gennemføres  med  Styrke 
og  Konsekvens  i  Væsenets  Helhed  og  til  dets  mindste 
Enkeltheder,  det,  som  Brandes  kalder  at  give  sin 
Karakter  „Stil".  Her,  hvor  vi  kun  har  med  den  fra 
Naturens  Væld  udstrømmende  Pligt  at  gøre,  her 
gælder  det  virkelig,  at  enhver  Type  er  god  saa  vel 
i   den  tænkende   som   i   den   dyriske  Verden,    og   at 

alle  Typer  har  samme  Eksistensret.  Ingen  bebrej- 
der Hejren  dens  lange,  skrøbelige  Ben,  dens  magre 
Legeme,  dens  betragtende  og  ubevægelige  Stilling, 
saa  lidt  som  man  fordømmer  Fregatfuglen  for  dens 
uhyre  Vinger  og  korte  Fødder;  ti  denne  Magerhed 
er  en  Skønhed  hos  Hejren  og  dette  Misforhold  er 
en  Skønhed  hos  Fregatfuglen.  De  aabenbare  hver 
især  en  Naturidé"  (G.  Brandes:  Taine  Pag.  71-72). 

Nej,  for  denne  zoologiske  Moral  er  Catarina 
afMediciogFilip  den  Anden  lige  saa  mo- 
ralske som  Jesus. al  Nazareth  og  Frans  af 
Assisi;  ti  de  have  „bevaret  deres  Væsens  Helhed 
og  Sundhed",  og  det  er  umuligt  at  opstille  nogen 
Rangforordning  mellem  Typerne. 

Det  viser  sig  imidlertid,  at  Brandes  selv  som 
Kritiker  ingenlunde  har  bevaret  sit  Væsens  Helhed 
og  Sundhed  i  samme  Grad.  Modsigelsens  Aand  er 
over  hans  Værk;  den  følger  ham  i  Hælene,  hvor 
som  helst  og  aabenbarer  sig  hvert  Øjeblik,  saaledes 
ogsaa  i  Afhandlingen  om  Paul  Heyse,  naar  det  hed- 
der om  Individerne  i  dennes  digteriske  Arbejder,  at 
de  grunde  dybt  i  Race  og  Stamme,  og  det  tilføjes: 
„De  følge  Blodets  Stemme  og  appellere  til  den.  De 
uudviklede  ere  et  kraftigt  Udtryk  for  en  Racetype, 
de  udviklede  iblandt  dem  kende  deres  Natur  og 
respektereden,  de  tage  den  som  givet  i  Følel- 
sen af,  at  den  ikke  lader  sig  ændre  („Men- 
nesker og  Værker"  Pag.  268),  eller  naar  der  (Pag. 
270)  tales  om,  „hvor  afmægtig  enhver  Aandernes 
Forstaaelse  er  imod  Naturernes  blinde,  ufornuftige, 
elementære  Tiltrækning  til  hinanden,  der  træl- 
binder al  Frihed  og  endog  bedaarer  den  for- 
standigste. Ja,  her  har  vi  det  rigtige.  Indenfor 
dette  System  er  der  ingen  Frihed;  den  fra  Naturens 

Væld  udstrømmende  Pligt  forlanger  ingen  Tilslut- 
ning fra  Menneskets  Side,  den  er  et  kategorisk  Im- 
perativ, der  selv  besørger  det  i  saa  Henseende  fornødne. 

Naar  Brandes  opstillede  det  store  Individ 
som  Slægtens  Maal,  gjorde  Høffding  med  Rette 
opmærksom  paa,  at  Nietzsche-Brandes  ganske 
savnede  en  Maalestok  til  Vurdering  af  Storheden. 
Helt  anderledes  bliver  det,  hvis  der  anlægges  en 
moralsk  Maalestok  for  Storheden,  saa  at  det  store 
Menneske  er  det  gode  Menneske,  og  den  største 
den,  der  er  fuldkommen  god.  Da  vilde  man  ogsaa 
fra  kristelige  Forudsætninger  kunne  gaa  med  til 
denne  Betragtning;  ti  det  er  Kristendommens  egen. 
Jesus  Kristus  er  Menneskehedens  Maal,  fordi  han 
er  den  fuldkomment  gode,  den  syndefri. 

Men,  skønt  Nietzsche-Kampen  i  Almindelighed 
opfattedes  som  et  knusende  Nederlag  for  Brandes, 
saa  er  dette  dog  næppe  rigtigt.  Den  blev  det,  fordi 
Sympatien  i  Almindelighed  samlede  sig  paa  Høff- 
dings Side,  og  fordi  Brandes  til  syvende  og  sidst 
ikke  —  saa  lidt  her  som  ellers  —  havde  Mod  til  at 
tage  Konsekvensen  af  sit  Standpunkt,  hvad  der 
ganske  vist  ogsaa  skulde  moralsk  Mod  til.  Men  i 
Virkeligheden  havde  Brandes  Ret  i  sin  Paastand, 
at  Velfærdsmoralen  er  et  vilkaarlig  valgt  Standpunkt, 
der  ingenlunde  kan  tiltage  sig  nogen  absolut  Avto- 
ritet.  Saa  snart  vi  er  udenfor  Kristendommen  og 
dens  Avtoritet,  befinder  vi  os  paa  et  Skraaplan,  og 
det  afhænger  af  personligt  Skøn,  hvor  man  vil  stanse. 
Eller  man  er  inde  paa  en  Opløsningsproces,  hvor 
man  ikke  vilkaarligt  ved  et  Magtbud  kan  afbryde 
den  videre  Opløsning.  Naar  Høffding  efter  Bran- 
des' Udtryk  opfattede  Lykkemoralen  som  en  Art 
ny  Dogmatik,    saa  betragtede  Brandes   den   derimod 

som  et  Diskussionsprogram,  og  hvorledes  skulde 
man  kunne  stanse  Diskussionen,  naar  man  forst  har 
forladt  Kristendommens  Grund?  Velfærdsm oralen 
tiltrækker  de  fleste  ved  det  Slægtskab,  den  har  be- 
varet med  Kristendommens  Moral:  „Hvad  I  ville 
at  andre  skulde  gøre  mod  eder,  det  samme  gører  I 
og  mod  dem".  Den  er  for  sin  væsentligste  og 
bedste  Del  et  Laan  fra  Kristendommen,  men  uden 
dennes  Fasthed  overfor  Angrebene,  fordi  den  er  en 
Frugt  af  Overvejelser  og  Spekulation.  Saa  lidt  som 
der  kan  laves  nye  Religioner  i  vore  Dage,  saa  lidt 
kan  der  laves  ny  Moral,  ti  det  ene  Forsøg  vil  straks 
blive  kuldkastet  af  et  nyt.  At  have  paavist  dette, 
maa  regnes  Brandes  noget  til  Fortjeneste, 

Bortset  fra  Spørgsmaalet  om  den  kristelige  Mo- 
rals guddommelige  Oprindelse,  har  denne  sin 
Styrke  ved  at  have  dyb  Rod  i  Historien  og  Udvik- 
lingen, i  Kraft  af  sin  tusindaarige  Avtoritet.  Derfor 
maa  man  selv  fra  et  opportunt  Synspunkt  i  høj 
Grad  respektere  den.  Har  man  først  forladt  den, 
saa  er  man  inde  paa  det  uendelige  Eksperiment. 


Dette  er  den  teoretiske  Side  af  Sagen;  den  er, 
som  man  vil  se,  saa  negativ  som  muligt.  Moralen 
opløst  i  bare  Æstetik,  i  en  Fordring  om  at  give  sin 
Karakter  Stil,  en  Fordring,  som  det  saa  indrømmes, 
at  man  ikke  kan  opfylde,  hvis  ikke  Naturen  har  op- 
fyldt den  for  en. 

Men  Teori  og  Praksis  er  to  Ting  og  befinde 
sig  ofte  i  den  besynderligste  Modsigelse  med  hin- 
anden. Nogle  praktiske  Idealer  findes  der  dog  vel 
hos  enhver  Forfatter,  selv  hos  Naturalisterne,  der  jo 
i   Følge   Brandes'    egen   Udvikling    i   hans   Bog   om 

Taine  ikke  formaar  at  opstille  absolute  Idealer. 
Sagtens  maa  man  vente  at  finde  saadanne  hos  Bran- 
des, der  har  talt  saa  stærke  Ord  om  Ideernes  Be- 
tydning for  Digteren  —  altsaa  vel  ogsaa  for  Kriti- 
keren —  naar  de  vel  at  mærke  er  tidssvarende  !). 

Der  er  én  Ide,  som  er  allestedsnærværende  hos 
Brandes,  som  gennemsyrer  hans  hele  Forfattervirk- 
somhed med  en  Styrke  og  Konsekvens,  som  intet 
lader  tilbage  at  ønske,  det  er  Frihedens  Ide.  I 
sin  store  Tale  ved  Konceitpalæfesten,  hvor  han  lige- 
som resumerede  sit  Livs  Bestræbelser,  dets  Kamp, 
siger  han:  „Jeg  har  elsket  Friheden  fra  min  Ung- 
dom, og  jeg  elsker  den  den  Dag  i  Dag,  som  da  jeg 
var  18  Aar  og  højere  endda".  Ja,  Friheden  var 
den  Klokke,  hvormed  han  samlede  Ungdommen  om 
sig,  det  var  den  magiske  Nøgle,  hvormed  han  luk- 
kede sig  ind  i  de  unges  Hjerter. 

Men  Friheden  er  en  Stjerne  der  kan  spille  i 
mange  Farver.  Der  er  jo  ikke  i  Verden  det  Parti, 
ikke  den  Retning,  ikke  det  Talent,  der  ikke  skrev 
Friheden  paa  sin  Fane.  Selv  det  mest  reaktionære 
Parti  bekender  ogsaa  sin  Kærlighed  til  Friheden, 
og  selv  Georg  Brandes  indrømmer,  at  Reaktion 
kan  være  et  Fremskridt2)  —  altsaa  vel  ogsaa  med 
Frigørelse.     Man  maa   da    undersøge  Frihedens   Be- 


')  Rent  uden  Ideer  kan  ingen  Digter  digte,  de  slette  Poeter 
have  derfor  ogsaa  nogle,  de  have  Fortidens,  og  disse  Ideer, 
som  en  ældre  Periodes  Kunstnere  gave  et  udmærket  digterisk 
Udtryk,  give  de  et  slapt  og  mat.  „Det  mod.  Gennembruds 
Mænd".     Pag  110. 

2)  Man  maa  ikke  misforstaa  mig,  som  ansaa  jeg  Reaktion 
som  saadan  for  et  med  Tilbageskridt.  Langt  fra.  Tværtimod! 
En  sand,  udfyldende  og  irettesættende  Reaktion  er  Fremskridt, 
Smid.  Skr.  III,  Pag,  4. 

10* 

tydning  i  hvert  enkelt  Tilfælde,  indenfor  hver  Fore- 
stillingskreds, i  de  forskellige  Forfatteres  Benyttelse 
deraf.  Saa  lidt  som  en  Krone  er  den  samme  Værdi 
indenfor  de  forskellige  Landes  Møntsystem,  eller  en 
Alen  det  samme  efter  forskellige  Landes  Maal,  saa 
lidt  er  Friheden  det  samme  indenfor  de  forskellige 
Systemer,  hvori  den  optræder. 

I  det  nye  Testamente  omtales  Friheden  som  et 
af  Menneskehedens  herligste  Goder,  „Guds  Børns 
herlige  Frihed".  Friheden  hører  til  Kristendommens 
grundlæggende  Ideer.  Den  Frihed,  der  her  tænkes 
paa,  er  Frigørelsen  fra  Kødets  Lyst  og  Øjnenes 
Lyst  og  Livets  Hoffærdighed,  Frigørelsen  fra  Syn- 
dens og  Mørkets  Magt  og  sidst  fra  Døden;  ti  Syn- 
den og  Mørket  og  Døden  er  Lænker,  hvormed  Men- 
neskesjælen er  bundet. 

Se  vi  paa  Frihedsbegrebet  hos  en  Mand  som 
Grundtvig,  saa  betegner  den  hos  ham  Retten  til 
Personlighedens,  Kræfternes  frie  Udfoldning.  „Frit 
at  tænke,  tro  og  tale",  „Frihed  for  Loke  saa  vel 
som  for  Thor."  Det  er  borgerlig  og  religiøs  Frihed 
paa  en  bred  Basis.  Ikke  —  selvfølgelig  —  fordi 
Grundtvig  er  moralsk  ligegyldig,  fordi  det  er  ham 
uden  Forskel  om  Godt  eller  Ondt  sejrer;  men  fordi 
han  er  vis  paa,  at  Thor  er  stærkere  end  Loke,  at 
Sandheden  er  mægtigere  en  Løgnen,  og  fordi  han 
er  vis  paa,  at  Sandheden  er  mægtigst  i  Frihed,  fordi 
Friheden  er  et  Livsvilkaar  fra  den. 

Socialismen  har  ogsaa  Friheden  paa  sit  Program ; 
men  her  betyder  den  mindst  af  alt  Individets  Selv- 
bestemmelsesret. Nej,  her  betyder  Frihed  tvertimod 
Pligten  til  Indordnelse  og  Underkastelse  i  Kampen 
for  den  sociale  Frihed,  det  vil  sige  Arbejderstandens 

Emancipation  fra  Kapitalen  og  Udslettelsen  af  Stands- 
forskellighederne. 

Hos  Brandes  er  Friheden  oprindelig  ligesom  hos 
Grundtvig  Retten  til  Personlighedens  frie  Udfoldelse  — 
der  er  et  Stykke,  hvor  de  to  Retninger  følges,  for  siden 
at  gaa  i  stik  modsatte  Retninger,  ti  hos  Grundtvig 
naas  den  sande  Frihed  først,  naar  Mennesket  kom- 
mer i  Tjener-  og  Lydighedsforhold  til  Guds  Vilje, 
medens  Brandes  mener,  at  den  rette  Frihed  først 
naas,  naar  Mennesket  frigør  sig  fra  al  religiøs  Av- 
toritet  og  gør  sig  til  sin  egen  Herre.  For  ham  er 
Tankens  Frihed,  det  vil  sige  dens  Frigørelse  fra 
Gud,  Hovedsagen.  Derfor  bestaar  det  rette  Fri- 
gørelsesarbejde for  ham  i  en  Kamp  mod  al  Avtori- 
tetstro,  særligt  mod  Kristendommen.  Hans  Lucifer- 
fakkel brænder  med  en  anderledes  dunkel  Glans  end 
Grundvigs  Oplysningssol  med  dens  Morgenrøde;  ti, 
naar  Grundtvig  vilde  Frihed  ogsaa  for  sine  Mod- 
standere, saa  vil  Brandes  paa  det  aandelige  Omraade 
egentlig  kun  Frihed  for  sit  Parti.  Han  har  selv  til- 
staaet,  at  Tolerance  er  uforenelig  med  en  kraftig 
Overbevisning,  og  det  er  sandt.  I  Teorien  er  den 
det,  men  i  Praksis  burde  den  ikke  være  det;  ti  da 
krænger  den  sig  om  til  sin  egen  Karikatur.  Man 
vil  saaledes  mindes  Brandes'  bekendte  Artikler  om  de 
katolske  Ordener  i  Frankrig  („Politiken"  for  18/8 
1902),  hvor  den  gamle  Frihedsherold  tager  Ordet  for 
Meningstvang  over  for  andre.  Overhovedet  har 
man  sjældent  set,  at  Brandes'  Frihedssværmeri  har 
gjort  ham  til  Forsvarer  af  andres  Frihed  end  deres, 
der  fulgte  ham  og  vilde  som  han. 

Men,  idet  han  løsriver  Verden  fra  dens  religiøse 
Baggrund,  hvad  han  faktisk  gør,  naar  han  søger  at 
eksstirpere  den  faktisk  bestaaende  Religion,    d.  v.    s. 

Kristendommen  og  den  paa  denne  livilende  Moral, 
kaster  han  den  i  sit  blinde  Frihedssværmeri  ud  i  det 
tomme  E-um.  Du  har  Frilied,  fuld  Frihed,  men  til 
hvad?  Det  samme  Spørgsmaal  gør  en  Dreng  sig  selv, 
naar  han  om  Morgenen  har  forladt  det  fædrene  Tag 
for  at  vandre  ud  i  den  vide,  vide  Verden,  og  ved  Aften 
finder  sig  staaende  med  tomme  Lommer  midt  paa 
den  nøgne  Slette.  Hvilket  Formaal  er  os  levnet? 
Hvilket  andet  højere  Ideal;  ti  Friheden  er  i  ethvert 
ideelt  Solsystem  kun  en  Biplanet,  den  er  en  Dra- 
bant, der  maa  gaa  en  større  Matador  til  Haande. 
Hos  Grundtvig  tjener  den  Gudslivet,  den  tjener 
Guds  og  Folkets  Aand,  af  hvilke  den  sidste  er  hel- 
liget ved  den  første.  Hvem  tjener  den  hos  Brandes? 
Litteraturen?  Men,  den  er  da  intet  Menneske,  den 
er  ogsaa  kun  en  Tjener.  Snarest  maa  det  siges,  at 
den  tjener  Geniet;  ti  i  Brandes'  System  sidder 
Geniet  som  suveræn  Hersker  midt  i  det  store,  tomme 
Rum.  Desværre  kan  Geniet  dog  ikke  som  Gud 
have  sit  Maal  i  sig  selv,  bl.  a.  fordi  det  er  en  Praas, 
som  hurtigt  brænder  ud,  eller  for  at  bruge  Bran- 
des' eget  Udtryk  som  „en  flakkende  Lues  Strejfskær  i 
et  Euma.  Brandes  maatte  modstræbende  indrømme 
dette  under  Nietzsche- Striden.  Idet  Geniet  da  træ- 
der ud  i  Samfundet,  maa  det  have  sin  Opgave  i 
Forhold  til  Menneskeheden.  Siges  der,  at  det  skal 
opdrage  denne,  saa  spørges  der  atter:  hvortil?  Og 
det  er  ikke  nok,  at  der  svares:  til  Fremskridt;  ti 
Fremskridtet  er  for  saa  vidt  ganske  lige  saa  ube- 
stemt som  Friheden,  ja,  er  ret  egentlig  ét  med  den. 
Atter  staa  vi  saaledes  for  en  lukket  Dør  med  Fri- 
hed til  at  løbe  vor  Pande  til  Blods  mod  den.  Det 
er  ikke  nok,  at  Brandes  fortæller  os  om  Fremskrid-t 
tets  Jærnbanetog,    der  i  fuld  Fart  kommer   susende 

forbi  én.  Vi  er  saa  næsvise,  at  vi  vil  vide,  hvor 
det  gaar  hen.  Er  vi  nemlig  først  hinsides  Godt  og 
Ondt,  da  har  det  slet  ingen  Hast;  ti  da  er  vi  Lyk- 
kens Land  forbi,  og  naar  det  ikke,  selv  med  en  Has- 
tighed af  ti  Mil  i  Timen,  og  alt  det  pragtfulde  Bul- 
der af  Fremskiidtsmaskineriets  Stempler  kan  ikke 
døve  Tomheden  i  den  urolige  lille  Ting,  der  hedder 
et  Menneskehjerte. 

Friheden  viser  sig  da  i  Brandes'  System  ganske 
indholdsløs.  Det  gaar  dermed  som  med  Moralen,  det 
bliver  kun  en  formal  Bestemmelse;  men  vi  spørge 
om  reelle  Bestemmelser,  om  Livsværdier. 

Gaa  vi  videre  i  vor  Søgen,  finder  vi  da  ogsaa 
andre  Idealer  hos  Brandes.  I  sit  lille  Skrift:  „Om 
Nationalfølelse"  siger  han  (Pag.  18):  „Retfærdighed 
er  det  ypperste  Ideal,  som  Menneskeaanden  har 
undfanget1'.  Maaske  er  det  da  den,  hint  berømte 
Fremskridtsiltog  jager  af  Sted  for  at  indhente. 
Blot  det  ikke  er  kørt  den  forbi.  Ti  en  blot  menne- 
skelig Retfærdighed  synes  at  staa  paa  temmelig 
svage  Ben. 

I  Følge  Sammenhængen,  hvori  Ordet  forekom- 
mer, er  det  nærmest  brugt  om  Retfærdighed  i  po- 
litisk Forstand,  det  er  brugt  som  Angrebsvaaben 
mod  den  politiske  Tilstand,  det  Mindretal sregimente, 
hvorunder  vi  den  Gang  (i  1894)  endnu  levede,  et 
Regimente,  som  Brandes  samme  Steds  betegner  som 
Gerontokrati  (Gammelmandsstyre). 

Men  hvad  er  det  da  for  en  Uretfærdighed,  der 
vækker  Brandes'  Indignation?  Er  det  Grundlovs- 
bruddet?  Ganske  vist  har  Brandes  ved  forskellig 
Lejlighed  i  stærke  Ord  dadlet  Lovbruddet;  men  det 
lykkes  ham  dog  ikke  at  bibringe  os  den  Forestil- 
ling,   at   det   er   dér,    at   Tampen    brænder.     Han   er 

nemlig  i  ingen  Henseende  Formernes  Mand,  og  han, 
der  har  udtalt  sig  saa  anerkendende  om  Bismarck, 
lægger  sikkert  ikke  Hovedvægten  paa  det  strængt 
lovmæssige.  Paa  Demokratiets  Vegne  kan  Forargel- 
sen heller  ikke  være.  Brandes  var  jo  aldrig  Demo- 
krat. Tværtimod,  han  har  udtrykkelig  understreget, 
at  han  er  Aristokrat.  I  en  Samtale  med  den  engelske 
Kritiker,  Mr.  Archer  (gengivet  i  „Daily  Chronicleu, 
derfra  gaaet  over  i  „Politiken"  for  14.  Nvbr.  1895) 
har  han  udtalt:  „I  Danmark  regner  jeg  mig,  skønt 
jeg  ikke  tager  nogen  aktiv  Del  i  „Politiken"  til 
Venstre.  Men  i  mit  inderste  Hjærte  holder  jeg  med 
den  oplyste  Absolutisme".  Det  er  da  næppe  i 
Krænkelsen  af  Parlamentarismens  Princip  eller 
Aand,  at  denne  Tilhænger  af  den  oplyste  Absolu- 
tisme ser  Uretfærdigheden,  men  snarere  deri,  at  de 
Folk,  der  lrylde  de  samme  religiøse,  moralske  og 
litterære  Principer  som  han,  holdes  borte  fra  Ledel- 
sen. For  Retfærdigheden  i  større  Forstand,  den 
Retfærdighed,  der  først  faar  sin  Bekræftelse  under 
Forholdet  til  Modstandere,  har  Brandes  næppe  Sjnn- 
pati.  Hans  hele  Praksis  modsiger  det  for  bestemt. 
Hans  hele  Polemik  er  gennemgaaende  indblæst  af 
Fanatisme.  Retfærdighed  synes  da  efter  Sammen- 
hængen at  skrumpe  ind  til  et  Vaaben  i  Partikam- 
pen, og  der  synes  ingen  rigtig  Mening  i  under  de 
givne  Forudsætninger  at  lovprise  den  som  det  yp- 
perste Ideal,  den  menneskelige  Aand  har  undfanget, 
naar  der  derved  kun  sigtes  til  Radikalismens  eller 
Geniets  formentlige  Herskerret. 

Tilbage  bliver  da  de  rent  artistiske  Idealer, 
Kærligheden  til  den  Skønhed,  som  glæder  Øjet  og 
Sanserne,  en  smuk  Blomst,  et  smukt  Vers,  en  smuk 
Kvinde,  modne  Druer,   Berømmelse  og  Rejseoplevel- 

ser.  Overfor  alt  dette  er  Brandes'  Beundring  oprig- 
tig. Hvordan  det  end  gaar  med  Skønhedens  Ide, 
hvad  enten  den  kan  finde  Plads  indenfor  hans  Sy- 
stem eller  ikke,  saa  er  der  ingen,  der  kan  fratage 
ham  dette,  at  han  er  en  oprigtig  Skønhedsdyrker. 
Man  taler  i  vore  Dage  om  „une  religion  de  la 
beauté".  Hvis  Brandes  har  nogen  Religion,  da  er 
det  en  saadan,  og  det  er  herpaa,  at  det,  som  er  den 
blivende  Styrke  i  hans  Værk,  beror. 

Og  endnu  ét:  han  har  haft  en  stor  og  levende 
Sands  for  de  undertrykte  Nationaliteter.  Den  er 
sikkert  udspunget  af  hans  Indignation  paa  sit  eget 
Folks  Vegne,  den,  der  har  givet  sig  saa  veltalende 
et  Udtryk  i  hans  Bog  om  Beac.  nsfield.  Men,  idet 
han  har  forlænget  Linien,  er  han  derigennem  naaet 
til  en  sympatetisk  Forstaaelse  ogsaa  af  andre  under- 
trykte Folks  Kaar,  Polakkers  og  Armenieres.  Her 
har  han  alles  fulde  Sympati.  Det  er  denne  Følelse, 
der  atter  brød  frem,  da  han  i  sit  lille  Skrift  om 
„Danskheden  i  Sønderjylland"  blev  en  veltalende 
Advokat  og  Lovpriser  af  dansk  Nationalitet  og  Kul- 
tur overfor  tysk.  Han,  der  maaske  næppe  tidligere 
havde  haft  stor  Sympati  for  det  lille  kulturforsin- 
kede  Land  norden  for  Aa,  faar  det  pludselig  at  se 
under  en  ny  Synsvinkel  som  det  undertrykte,  og 
straks  føler  han  sig  advokatorisk  stemt.  Det  er 
ikke  tilfældigt.  Men  det  kan  ikke  nægtes,  at  det 
gør  et  Skaar  i  Glæden,  naar  man  kommer  til  at 
tænke  paa,  at  den  samme  Forfatter  her  hjemme  har 
været  med  til  at  godkende  et  Aandstyranni,  som 
her  i  Danmark  i  det  mindste  lykkeligvis  har  været 
uden  Sidestykke.  Eller  at  han  har  taget  Ordet  for 
den  brutale  Magtundertrykkelse  af  Katolikernes  bor- 
gerlige Frihed    i  Frankrig.     Ogsaa    her    er    han    da 

delt  og  selvmodsigende.     Ogsaa  her  er  hans  Devise: 
Baade  —  og. 


Der  er  en  Side  af  det  moralske  Spørgsmaal, 
som  endnu  ikke  har  været  berørt,  det  er  Kønsmo- 
ralen. Egentlig  havde  jeg  mest  Lyst  til  ganske  at 
forbigaa  den  her,  fordi  den  i  Reglen  er  skudt  i 
Forgrunden  i  de  førte  Diskussioner  og  derved  er 
kommet  til  at  dække  over  de  mange  andre  dybe 
Modsætninger,  som  ligge  bagved,  og  som  jeg  har 
villet  i  denne  Studie  skulde  staa  i  fuld  Belysning. . 
Jeg  kunde  saa  meget  mere  fristes  til  at  forbigaa 
dette  Spørgsmaal,  som  jeg  godt  véd,  at  jeg  dog  ikke 
her  vil  kunne  skænke  det  den  virkelige  og  ind- 
gaaende  Behandling,  som  det  har  Krav  paa,  men 
maa  Opsætte  det  til  en  senere  Lejlighed. 

Men,  hvor  fristende  det  end  kunde  være  at 
overspringe  dette  kritiske  og  kildne  Punkt,  gaar  det 
dog  ikke  an  i  en  Skildring  af  Georg  Brandes,  som 
skal  kunne  gøre  Fordring  paa  nogen  Fuldstændig- 
hed, at  se  helt  bort  fra  hans  Stilling  dertil,  saa  me- 
get mindre,  som  det  netop  er  om  denne  Sag,  at  de 
heftigste  Kampe,  vort  offentlige  Liv  i  de  senere 
Aartier  har  kendt,  have  drejet  sig.  Af  disse  Kampe 
er  der  i  denne  Bogs  foregaaende  Bind  (G.  B.  II, 
111 — 160)  givet  i  hvert  Fald  et  Omrids,  ligesom  der 
ogsaa  er  givet  nogle  Antydninger  af,  hvordan  denne 
Strid  senere  blusser  op  paany  for  tilsidst  at  sætte 
hele  Landet  i  Brand,  saa  dertil  skal  der  ikke  ven- 
des tilbage  her. 

Her  skal  da  kun  i  al  Korthed  gives  nogle  An- 
tydninger af  Brandes'  Holdning  i  denne  Sag.  At 
han   fra   tidlig  Tid   har   anset   det   for  en  Hovedop- 

gave  at  revoltere  Bevidstliederne  paa  dette  Punkt, 
er  af  mange  Tegn  klart,  saaledes  af  de  Udtalelser, 
lian  under  Sædelighedsdebatten  fremsatte  i  „Poli- 
tiken" for  28.  September  1885,  livor  lian  udtaler,  at 
Spørgsmaalet  endnu  ikke  kan  gøres  til  Genstand  for 
Behandling,  men  at  han,  fra  han  begyndte  som 
Skribent,  har  gjort  sit  bedste  for  at  forberede  en 
saadan  (G.  B.  II,  Pag.  129)  og  stadig  har  forholdt 
sig  kritisk  til  de  Sædelighedsbegreber,  der  „løb 
Landet  overu.  Det  var  dog  først  i  hin  berømmelige 
Tilskuerartikel  (Januar  1885),  at  han  fik  Mod  til  at 
tale  ud  om  Sagen,  idet  han  skød  Martin  Luther  for 
som  Skjold.  Det  var  her,  at  han  rettede  et  Angreb 
paa  Askesen,  som  den  „næsten  alene  øves  af  det 
store  Flertal  af  de  højere  Stænders  ugifte  Kvinder". 
Brandes  forstod  ikke,  at  han  derved  ikke  blot  saarede 
den  kvindelige  Stolthed,  men  at  han  traadte  noget  af 
det  idealeste  i  Kvindenaturen  under  Fod:  Kravet  paa 
hele  Forhold.  Og  han  begreb  ikke,  at  det  her  er 
Kvinderne,  der  staar  højere  end  de  mange  Mænd, 
hvis  Eksempel  han  anbefaler  dem  til  Efterfølgelse, 
de,  som  letsindig  slænger  deres  Ungdom  bort  paa 
daarlige  Veje  for  siden  at  angre  det,  naar  de  en 
Dag  staar  Ansigt  til  Ansigt  med  den  store,  rene 
Kærlighed  og  maa  slaa  Øjet  ned,  fordi  de  ikke  læn- 
gere kan  gøre  den  fulde  Indsats. 

Dette,  at  Brandes  her  tog  Parti  for  den  lavere 
Sædelighed  overfor  den  højere,  føles  som  en  Grund- 
skade i  meget  af  hans  følgende  Forfattervirksomhed 
og  drager  ham  ned  i  et  lavere  Niveau. 

Aldrig  mærker  man  hos  ham  Forstaaelsen  af  en 
ren,  opofrende,  kæmpende  Kærlighed,  der  drager 
hele  Mennesket  opad  og  adler  det;  aldrig  har  han 
et    Ord    om    Kærligheden    som    den    slægtsbundne, 

hvis  virkelige  Opgave  og  Maal  er  at  opelske  og 
optugte  den  næste  Slægt.  Det,  som  er  Dybden  og 
Kærnen  i  den  ægteskabelige  Kærlighed,  Kampen 
for  og  Fællesskabet  i  Børnene,  er  bleven  ham  frem- 
med. Ogsaa  her  er  han,  som  i  sit  Frihedssværmeri, 
bleven  staaende  paa  det  17-aarige  Standpunkt,  det 
sværmende,  det,  der  vil  beruses  og  fyldes  af  sin 
Lykke  hver  Døgnets  Time.  Han  er  her  Æstetiker 
og  blot  Æstetiker.  Men  Æstetiken  huler  sig  selv 
ud,  og  den  Rus,  der  var  Skønhed  hos  den  unge, 
bliver  hos  den  ældre  til  Væmmelse.  Derfor  er  han 
her  med  sine  Angreb  paa  „Askesen",  og  den  „højt 
spændte  Kyskhedsf ordring",  bleven  en  daarlig  Raad- 
giver  for  Ungdommen,  fordi  han  aldrig  fortæller 
den  om  det,  som  i  dette  Forhold  er  Livets  hellige 
Pligt  og  intet  siger  om,  hvordan  Rusen  ender,  fordi 
han  har  sat  Livsnydelse  i  Steden  for  Livskamp  og 
underkendt  den  dybe  Livsværdi,  der  ligger  gemt  i 
Troskaben. 

Det  er  atter  her  hans  Individualisme,  der  leder 
ham  vild.  Det  enkelte  Individ  rives  løs  fra  Slægt 
og  Familie  („Tanterne"),  ja  fra  selve  Samfundet,  for 
at  opstille  sig  selv  som  Maal,  og  Selvudvikling  i  Fri- 
hed sættes  som  Livsopgave,  i  Steden  for  at  denne  som 
enhver  anden  Opgave  kun  „luftes  i  Flok".  Hvad 
der  i  den  Skole  kan  opelskes,  bliver  kun  en  selv- 
herlig Egoisme,  svøbt  i  et  artistisk  Klædebon  og 
gennemkrydset  af  saadanne  noble  Instinkter,  som  me- 
get godt  kan  trives  i  Frihed;  men  til  nogen  har- 
monisk og  skolet  Livsenhed  naas  der  ikke.  Men, 
naturligvis,  naar  man  ikke  kan  finde  andet  Maal 
for  Livet  end  at  nyde  dets  gode  Øjeblikke,  kan  der 
heller  ikke  findes  nogen  større  Opgave  for  Samlivet 
mellem  Mand   og  Kvinde   end  at  dele  Livsnydelsen, 

den  Bischen  Amour,  som  Heine  taler  om,  at  Men- 
nesket har  beholdt  tilbage  efter  det  store  Livsforlis. 
At  der  ogsaa  i  en  Frihedstid  som  vor  kunde 
være  Brug  for  en  Frihedsforkyndelse  paa  det  køns- 
lige Omraade,  skal  ikke  dermed  være  bestridt.  Der 
var  og  er  altid  gammelt  Snerperi,  som  skal  haanes, 
død  Konveniens,  som  skal  brydes,  det  gælder  ogsaa 
her  om  en  Personlighedens  Frigørelse  og  Inderlig- 
gørelse. Den  moralske  Selvgodhed  og  Dømmesyge 
er  ikke  meget  værd,  det  gælder  her  som  overalt  om 
at  forstaa  Livet  i  dets  Mangfoldighed  og  Naturerne 
i  deres  Forskellighed,  før  man  dømmer.  Men  i  saa 
Henseende  giver  Kristendommen  os  den  Rettesnor, 
der  er  fornøden,  naar  vi  mindes  hvorledes  Kristus 
dømte  om  Kvinden,  der  var  greben  i  Hor,  og  havde 
Brandes  indskrænket  sig  til  at  vise  hen  til  dette 
Forbillede  og  til  at  anvende  det  paa  moderne  For- 
hold, da  vilde  der  kun  være  al  god  Grund  til  at 
sige  ham  Tak.  Men,  Idealet  kan  ikke  bøjes  af 
Hensyn  til  Menneskenes  Skrøbelighed,  og  naar  det 
sædelige  Ideal  forfalskes  og  forflygtiges  under  Kam- 
pen mod  Misbrug  og  Mistydninger  deraf,  da  er 
ingen  sædelig  Genrejsning  mulig.  Brandes,  der 
aabenbart  som  mange  af  de  Forfattere,  der  har  væ- 
ret under  Paavirkniug  af  den  samme  Aand  som 
han,  skriver  for  det  lille,  „udsøgte u  Publikum  af 
„Salonernes"  Skønaander  og  Luksus-Damer,  har 
øjensynlig  slet  ingen  Forestilling  om,  hvad  Moralen 
paa  dette  Omraade  betyder  som  det  daglige  Brød  i 
de  store,  brede,  arbejdende  Klassers  Liv.  At  det  er 
den  Magt,  som  trods  al  Skrøbelighed  holder  Fa- 
miliernes Liv  sammen  og  bærer  dem  over  Hverdagens 
Fristelser  og  Genvordigheder.  Han  har  intet  Øje 
for  det  Ideal,   som  saa  ofte  fremstilles  i  fransk  Lit- 

teratur,  den  liaardt  kæmpende,  hæderlige  Families 
borgerlige  Moralbegreb,  dens  Kamp  for  at  holde 
sammen  og  holde  sig  oven  Vande  midt  i  Livets 
vildsomme  Strømme.  Kald  den  filistrøs,  hvo  der  vil, 
fordi  dens  Grænser  er  snævre  og  dens  Syn  snævert, 
det  er  dog  den  „digtende  Trang  gennem  Arbejdets 
Gang",  som  bærer  et  Land  og  holder  en  Nation 
oppe,  og  hvor  den  brydes  ned,  dér  er  Opløsningen 
for  Haanden.  En  Skribent,  der  vil  være  Folkelærer, 
har  ikke  Lov  til  at  være  blind  for  dette  Forhold. 
Han    kommer    da    til    at   rive    ned   i   Steden    for   at 

bygge  op. 

Brandes  har  da  heller  aldrig  vovet  direkte 
og  positivt  at  forsøge  paa  at  opstille  noget  nyt 
Ideal  for  Samlivet  mellem  Kønnene.  Han  taler  vel 
om  en  ny  og  højere  Sædelighed,  som  han  bekender 
sig  til,  og  hvoraf  han  venter  sig  et  nyt  og  lykke- 
ligere Samfund;  men  til  mer  end  Antydninger  er 
det  aldrig  blevet.  Og  dog  skulde  man  synes,  at  in- 
gen Opgave  maatte  ligge  Brandes  nærmere,  være  ham 
mere  magtpaaliggende  end  den  at  forsøge,  var  det 
saa  kuu  i  skitserede  Træk,  at  fremsætte  Grundtræk- 
kene for  en  saadan  ny  Samfundsmoral,  og  jeg  tør 
sige,  at  et  saadant  alvorligt  Forsøg  paa  i  samlet 
Form  og  uden  Forbehold  at  fremsætte  sin  Anskuelse 
vilde  have  vakt  langt  mindre  Anstød  end  disse 
vimse  Antydninger,  disse  spredte  og  halvskjulte 
Forsøg  paa  at  gøre  Moralen  flydende  uden  Forsøg 
paa  at  fæstne  en  ny.  Det  helt  nøgne  er  nu  én 
Gang  mindre  forargeligt  end  det  halvt  blottede. 
Men  —  skønt  det  ingenlunde  har  manglet  paa  Opfor- 
dringer i  den  Retning  —  jeg  minder  saaledes  om 
en  meget  kraftig  Appel  fra  Pastor  Schack,  til  at 
udvikle  den  frie  Kærligheds  System  i  mere  praktisk 

Form  —  har  Brandes  ogsaa  her  manglet  det  afgø- 
rende Mod.  Det  er  en  mærkelig  og  for  Brandes' 
Tilhængere  ikke  videre  smigrende  Kendsgerning,  at 
de,  af  hvilke  mange  dog  sikkert  er  alvorlige  Mænd, 
der  ingenlunde  have  savnet  Blik  for  det  farlige  i  en 
saadan  Misvisning,  aldrig  have  sagt  et  alvorligt  ad- 
varende Ord  derom.  Maaske  kunde  Brandes  derved 
være  bleven  vakt  til  Besindelse  og  Eftertanke,  naar  det 
kom  fra  Mænd,  der  i  andre  Henseender  stod  ham  nær. 
Men,  det  er  en  farlig  og  betænkelig  Sag  at  befinde 
sig  paa  en  Skraaplan;  ti  da  er  man  næsten  nødt  til 
at  glide.  Vor  hjemlige  Radikalismes  hele  Historie 
er  Fortællingen  om  en  saadan  Grliden,  hvor  de  al- 
vorligere og  bedrevidende  lod  sig  trække  med  af 
Spasmagerne,  af  letsindige  og  tankeløse. 

De,  der  vil  danne  sig  et  klart  Indtryk  af,  hvor 
dybt  man  under  denne  fælles  Gliden  naaede  ned, 
vil  jeg  opfordre  til  at  læse  en  Anmeldelse  af  Søren 
Jydes  „Studenter",  som  14.  April  1899  stod  at  læse 
i  „Politiken"  signeret  E.  B.,  hvori  dette  raa  og 
tarvelige  Makværk  betegnes  som  en  passende  og 
tidssvarende  Afløsning  af  Hostrups  Skildringer  af 
Studenterlivet.  Det  hedder  her  bl.  a. :  „De  Studenter, 
som  sidder  omkring  en  Bolle  Punsch  taler  ikke  om 
Skandinavisme,  synger  ingen  Sange  af  følsomt  eller 
lystigt  Indhold,  længes  ikke  mod  den  lille  Genboerskes 
Rude.  De  deler  sig  i  Snobber  og  Uafhængige,  i 
Teologer  og  frittænkende,  i  Dovne  og  Flittige  — 
lutter  Inddelinger,  som  den  hostrupske  Studenter- 
verden ikke  kender  —  og  de  har  deres  Damer  sid- 
dende imellem  sig  —  ikke  som  nyforlovede  Smede- 
døtre, ikke  heller  kvindelige  Studenter,  der  leger 
Kammeratskab,  men  kønne  og  muntre  x)  Butiksdamer, 


')  Gud  skal  vide,  at  Munterheden  ikke  er  det  fremherskende. 

som  ikke  er  saa  dydige,  som  mange  af  vore  ud- 
mærkede Moralister  forlanger  af  —  andre".  Det 
forargelige  ved  dette  er  selvfølgelig  ikke,  at  et  saa- 
dant  Selskab  skildres  —  det  kan  vel  findes,  skønt 
det  dog  næppe,  som  Forfatteren  antager,  er  typisk 
for  vore  Dages  Studenterliv  —  men  at  det  anbefales 
som  godt  Selskab,  endskønt  man  dog  vist  skal  lede 
efter  saadanne  Repræsentanter  for  sjælelig  Raahed 
og  udgrint  Tomhed,  som  dem  man  møder  i  denne 
triste  Komedie.  Men  Læseren  maa  selv  søge  det 
anmeldte  Produkt  for  at  faa  det  fulde  Indtryk  af, 
hvad  det  er,  der  her  roses,  og  hvad  det  taalmodige. 
Papir  har  maattet  lade  sig  bruge  til. 

Og  nu  er  der  det  triste  ved  Sagen,  at  G.  Brandes  al- 
drig nogensinde  er  optraadt  som  en  Revser  og  Ad- 
varer overfor  de  løbske  Partifæller.  Det  bliver  der- 
for vanskeligt,  som  nogle  har  villet,  at  skille  ham  ud 
fra  hans  Parti.  Han  er  ganske  vist  selv  i  Reglen 
finere  i  Præget;  men  der  er  i  hans  Forudsætninger 
ikke  Stof  til  en  virkelig  Indignation.  Og  hvordan 
skulde  der  ogsaa  være  det  ud  fra  rent  individualistiske 
Forudsætninger.  Her  kan  den  ene  Type  være  lige 
saa  god,  lige  saa  berettiget  som  den  anden,  og  den 
ene  har  ingen  Betingelser  for  at  sidde  til  Doms  over 
den  anden.     Her  er  ingen  Maalestok  mer. 

Georg  Brandes  staar  da  ogsaa  helt  fremmed 
ikke  blot  overfor  nordiske  Sædelighedsbegreber, 
men  over  for  det,  hvoraf  de  er  udsprunget,  for  det  nor- 
diske Kærlighedsbegreb.  Man  kan  se  det  skarpt 
belyst  i  et  enkelt  Træk,  naar  Brandes  i  en  Ar- 
tikel i  „Politiken"  skriver  om  Hans  Brøchners  Kær- 
lighed til  den  unge,  italienske  Pige,  Costanza 
Testa,  hvem  han  forlod,  da  hendes  Familie  paa 
Grund  af  Religionsforskellen  modsatte  sig  Forholdet. 

„Der  havde",  skriver  Brandes,  for  Brøchner  væ- 
ret en  eneste  Maade  at  vinde  og  bevare  Costanza 
paa,  den  ganske  simple,  at  blive  hos  hende,  til  han 
kunde  tage  hende  med  sig,  at  vinde  og  erobre  hende 
med  Legeme  og  Sjæl.  Men  helt  nordisk  og  strængt 
ærbar,  som  han  var,  havde  han  fra  første  Færd 
titusind  Betænkeligheder." 

Den  norske  Kritiker,  Docent  Collin,  skrev  i  den 
Anledning  (Verdens  Gang,  5.  Maj  1902) :  „Havde 
Brøchner  den  Gang  vidst,  hvad  nu  Brandes  véd, 
da  havde  de  to  elskende  faaet  hinanden.  Den  eneste 
Maade,  hvorpaa  han  kunde  have  faaet  hende,  var 
den  ganske  simple,  at  forføre  hende  eller  gøre  hende 
til  sin  Elskerinde.  Da  vilde  hendes  Slægtninger 
have  givet  Slip  paa  hende.  Da  vilde  han  have 
kunnet  tage  hende  med  sig.  Da  vilde  han  jo  ogsaa 
have  kunnet  sende  hende  tilbage,  naar  den  Tid  kom." 

Og  den  norske  Forfatter  tilføjer:  „Georg  Bran- 
des glemmer  imidlertid,  at  Brøchner  holdt  af  den 
unge  Pige.  Han  vilde  ikke  eje  hende  som  et  Bytte. 
Han  vilde  ikke  nyde  hendes  Ungdom,  men  han 
vilde,  om  han  kunde,  give  hende  sit  Liv.  .  Og  han 
gav  hende,  han  vied  hende  sin  Ungdoms  bedste 
Aar.  Tror  den  store  Doktor  i  moderne  Erotik,  at 
Brøchner  vilde  have  levet  rigere,  om  han  havde 
gjort  sin  Ungdoms  Elskede  til  Middel  for  Nydelse 
—  om  han  havde  nydt  hende  til  Yin  og  Sydfrug- 
ter ?  Er  der  da  i  den  nye  Værdilære  ingen  Kigdom 
i  det  at  give  ?  Det  at  ofre,  som  i  Titusinder  af 
Aar  har  været  Menneskekærlighedens  Glæde  og 
Gudsdyrkelsens  højeste  Fest,  —  er  der  ikke  længer 
nogen  Livsglæde  i  dette  for  Nutidens  Folkehøjskole- 
lærere i  Erotik?" 

-Naar  Brødrene  Brandes    og    deres  Elever  skil- 

clrer  Kærlighed,  savner  man  som  oftest  én  væsent- 
lig Ting,  nemlig  Kærlighed.  Brøchner  vilde  ikke 
for  alt  i  Verden  behandle  den  skønne,  unge  Pige 
paa  en  Maade,  som  kunde  forringe  hende  i  hendes 
egne  Øjne  og  i  hans.  Han  holdt  for  meget  af 
hende  til  det.  Dette  er  vel  det  simple  Faktum,  som 
Dr.  Brandes  i  al  sin  Visdom  ikke  har  forstaaet,  og 
som  dog  en  Nybegynder  i  Kærlighed  kunde  have 
sagt  ham  .  .  .  Den  lærde  Doktor  synes  ikke  at 
ane,  at  det  er  Kærligheden  mer  end  noget  andet, 
som  har  skabt  Ærbarhed  og  Blyhed.  At  det  er 
Kærligheden,  som  har  s>kabt  Herredømmet  over 
Slægts  driften,  "fordi  Kærligheden  har  skabt  Offer- 
trang  og  Offerglæde." 

I  disse  Ord  er  det  dybe  Skel  paapeget,  som 
skiller  Georg  Brandes  og  hans  Tilhængere  fra  de 
fleste  danske.  En  Følelsesmodsætning.  Brandes  har 
nyttet  Sædet  for  Kærligheden  fra  Personlighedens 
Midtpunkt  ud  i  Periferien,  i  Sansernes  Verden.  Den 
moralske  Livsglæde  og  Livsfylde  er  afløst  af  arti- 
tisk  Lystfølelse. 


Forhold  til  Kristendom. 


Vi  skal  nu  i  Korthed  betragte  Georg  Brandes' 
Virksomhed  og  Person  fra  en  Side,  hvor  han  har 
gjort  sig  skyldig  i  sine  dybeste  og  skæbnesvangreste 
Misforstaaelser  og  derved  tilføjet  sig  de  dybeste 
Saar.  Det  er  hans  Forhold  til  Kristendommen.  Det 
Had,  som  altfor  ofte  har  sløret  hans  Syn,  ogsaa  i 
andre  Forhold,  har  her  gjort  ham  ganske  blind. 

Til  Forklaring  og  Undskyldning  kan  man  an- 
føre, at  det  formodentlig  er  en  Slægtsarv.  Han  har, 
og  jo  ikke  med  Urette,  set  Grunden  til  sit  Folks 
tusindaarige  Forsmædelser  og  Lidelser  i  Kristen- 
dommen, og  han  har  knyttet  sin  Haand  i  Trods 
mod  den  Magt,  hvorfra  saa  meget  ondt  er  kommet 
over  hans  Folk.  Han  har  fra  Barn  af  vænnet  sig 
til  i  Nazaræeren  at  se  Fjenden,  der  korsfæstet  og 
begravet,  staar  op  igen  for  at  pine  og  forfølge  hans 
Folk. 

Kun  sjældent  har  Brandes  direkte  udtalt  sig 
om  sin  jødiske  Herkomst  og  den  Rolle,  den  har 
spillet  i  hans  Liv;  men  der  mangler  dog  ikke  An- 
tydnmger,  for  Eksempel  hvor  han  under  sin  Polemik 
med  C.  Ploug  taler  om,  at  han  ikke  har  været 
rigtig  forsigtig  i  Valget  af  sine  Forældre,  eller  naar 

han  ironisk  taler  om  Samfundets  Velgerninger  mod 
Jøderne.  Men,  navnlig  har  saadanne  Følelser  faaet 
Luft  i  Bogen  om  Beaconsfield;  der  findes  dér  en 
Række  Udbrud  af  en  saadan  Stemning,  som  bevidst 
eller  ubevidst  ere  lige  saa  mange  Selvbekendelser* 
Det  er  disse  Udstrømninger  af  Selvoplevelse,  der 
give  denne  ypperligt  skrevne  Bog  en  ganske  sær- 
lig Interesse  og  Stilling  inden  for  Brandes'  Produk- 
tion, og  som  kunde  gøre  det  ønskeligt,  at  han,  uden 
at  forgribe  sig  i  sin  Dom  over  andre,  kunde  og 
vilde  skrive  sin  Livshistorie,  som  han  selv  har  for- 
staaet  den.  Dog,  desto  værre,  det  er  en  Umulighed; 
thi,  da  Brandes'  Skæbne  jo  er  sammenvævet  med 
næsten  alle  Samtidiges,  vilde  han  ikke  kunne  skrive, 
hvad  der  i  mange  Maader  vilde  været  et  Selvfor- 
svar, uden  paa  samme  Tid  at  begaa  de  evidenteste 
Overgreb  over  for  andre,  og  man  maa  derfor  fra- 
raade  ham  det. 

Vi  nøjes  da  med  de  Antydninger,  vi  finde  hos 
Disraeli.  Det  hedder  saaledes  her  (Pag.  21) :  „Man 
udvide  den  svagere  Racemodsætning  mellem  Syd- 
lænding og  Nordbo  til  den  langt  dybere  mellem 
Semiter  og  Årer,  og  man  tilføje  alt  det  Had  og  den 
Haan,  som  den  religiøse  Modsætning,  der  her  næsten 
overskygger  den  nationale,  havde  fremkaldt  og  den 
religiøse  Tradition  i  mere  end  et  Aartusinde  gennem 
Nedarving  ophobet  hos  en  kristen  Skoleungdom  i 
England  hen  imod  Aaret  1820,  saa  kan  man  danne 
sig  den  rette  Forestilling  om  den  unge  Disraelis 
isolerede  Stilling,  da  han  fra  Hjemmet  traadte  ud  i 
Drengestaten  og  opdagede,  at  man  ikke  betragtede 
ham  som  jevnbyrdig,  men  som  „en  fremmed"  af 
lavere  Kaste.  Et  saadant  Indtryk  i  saa  tidlig  en 
Alder  er  et  af  de  dybeste,    Sindet   overhovedet  kan 

modtage,  et  af  dem,  som  fintfølende  og  aristokrati- 
ske Gemytter  aldrig  glemmer :  thi  det  er  enestaaende 
i  sin  Art.  At  føle  sig  stemplet  med  Skam  uden  at 
være  sig  nogen  Brøde  bevidst!  At  forhaanes  for 
sit  Udseende,  sine  Forfædres,  sit  Folks,  sin  Reli- 
gions, sine  Stammefædres  Skyld.  Situationen  lader 
sig  slet  ikke  parallelisere  med  en  fattig  Drengs 
Stilling  mellem  rige,  eller  et  uægte  Barns  mellem 
legitime  Børn,  eller  en  Katoliks  mellem  Protestanter, 
ja  ikke  en  Gang  med  en  Krøblings  blandt  velvoksne 
Drenge.  Ti  den  jødiske  Dreng  i  en  kristen  Skole  af 
gammeldags  Art  følte  noget  af  alt,  hvad  hver  af  de 
nævnte  udpegede  føle,  og  endnu  noget  til,  som 
ingen  af  dem  er  udsat  for.  Han  erfarede  for  første 
Gang,  at  han  var  Jøde,  var  alt  det,  som  rummedes 
i  dette  Ord.  Han  opdagede,  at  han  ikke  regnedes 
med  til  det  Folk,  blandt  hvilket  han  levede,  ingen 
Lod  og  Del  havde  i  dets  Forfædres  Bedrifter,  dets 
Historie,  dets  nationale  Egenskaber,  at  han  ikke 
turde  sige  „vi"  med  de  andre,  men  var  en  enkelt, 
og  at  han,  skønt  enkelt,  ikke  desto  mindre  uophør- 
ligt sloges  sammen  med  en  Mængde  andre,  han 
ikke  havde  set  og  ikke  kendte,  af  samme  Art,  hvis 
Udseende  gjaldt  for  hæsligt,  ja  modbydeligt,  hvis 
Sprog  betegnedes  som  latterligt,  ja  væmmeligt  og 
af  hvem  man  vrængede  ved  at  vrænge  af  ham  .  .  . 
O  Kval,  o  Skændsel  mod  sin  Villie,  uden  sit  Vidende 
at  høre  til  det  foragtede,  forbandede,  hæslige,  hjem- 
løse Folk."     (Benjamin  Disraeli,  Pag.  22—23). 

Der  er  det  mærkelige  ved  disse  Udtalelser,  som 
man  efter  deres  Plads  i  Brandes'  Bog  skulde  tro 
stod  for  Lord  Beaconfields  Regning,  om  end  ikke 
direkte  som  Referat,  saa  dog  som  en  Omskrivning 
af  Indholdet  i  denne,  at  de  ingenlunde  kan  være  af- 

født  af  Lord  Beaconsfields  Bøger.  Hverken  i  „Vivian 
Greyu  eller  i  „Contarini  Fleming",  de  to  Bøger  af 
D'Israéli,  som  Brandes  i  denne  Sammenhæng  om- 
taler, er  der  i  Heltens  Ungdomshistorie  og  Skildrin- 
gen af  hans  Ungdomstid  noget,  som  i  mindste 
Maade  svarer  til  den  bitre  og  mørke  Stemning  i 
Brandes'  ovenanførte  Udtalelser.  Baade  Vivian 
Grey  og  Contarini  Fleming  er  allerede  i 
Drengealderen  selvsikre  unge  Mænd,  der  er  be- 
stemte paa  at  spille  en  dominerende  Rolle,  og  som 
snart  tiltvinger  sig  en  overlegen  Stilling  blandt 
Kammeraterne.  Det  er  sandt,  at  i  begge  disse  Ro- 
maner bestaar  Helten  i  sin  Skoletid  en  Kamp  med 
sine  Kammerater;  men  den  har  ingen  Forbindelse 
med  lians  Herkomst,  den  udspringer  af  hans  Selv- 
stændighed og  Herskelyst.  Om  Contarini  Fleming, 
hvis  Moder  var  Venetianerinde,  mens  hans  Fader 
var  en  angelsaksisk  Adelsmand,  hedder  det  ganske 
vist,  at  han  kom  tidligt  til  Klarhed  over,  at  hans 
Fødsel  var  en  Ting,  han  ikke  burde  tale  videre  om, 
og  at  Venedig  derfor  fra  hans  tidligste  Barndom 
var  et  Navn,  han  undgik  at  nævne.  Denne  Bemærk- 
ning lader  sig  med  Rimelighed  opfatte  som  en  Om- 
skrivning af  D'Israélis  Følelser  overfor  hans  egen 
Herkomst;  men  det  er  ogsaa  alt,  hvad  han  siger 
derom.  For  Resten  hedder  det  i  „Vivian  Grey" 
(3.  Kap.)  med  udtrykkeligt  Hensyn  paa  Helten : 
„Der  er  intet  Sted  i  Verden,  hvor  man  viser  Ta- 
lentet større  Hyldest  end  i  en  engelsk  Skole." 

De  ovennævnte  stærke  Udtryk  om  Jødedom- 
mens Martyrium  maa  da  staa  for  Brandes'  egen 
Regning  som  Udtryk  for  hans  Følelse  og  Stemning. 
Og  sikkert  er  det,  at  skønt  han  ikke  ofte  berører 
sin  jødiske    Herkomst    eller   den  derved  givne  Sær- 

stilling,  saa  har  den  spillet  en  overordentlig  Rolle  i 
hans  Liv,  ja  man  kan  sikkert  uden  Overdrivelse  be- 
tegne den  som  en  Hovedfaktor  i  hans  Skæbne.  Den 
har  været  Grundlaget  og  Udgangspunktet  for  det 
dybe,  aldrig  sluknende  Kristushad,  der  som  en  un- 
derjordisk, vulkansk  Ild  gløder  alle  Vegne  i  hans 
Værker,  naar  man  dukker  ned  under  Overfladen. 

Oprindelig  har  den  vel  nærmest  været  til  Stede 
som  Følelse  af  Racemodsætning.  Der  var,  som  paa- 
vist  i  denne  Bogs  første  Bind  (G.  Brandes  I,  Pag. 
23)  en  Tid  i  hans  Ungdom,  da  han  endnu  ikke  følte 
sig  i  bevidst  Modsætning  til  Kristendommen  som 
Religion,  men  i  al  Fald  kunstnerisk  og  momentvis  har 
folt  sig  berørt  af  kristne  Stemninger.  „Novicens 
Bøn1'  i  Ungdomsdigtene  synes  at  vidne  derom.  Syn- 
derlig dyb  Rod  har  disse  Stemninger  dog  næppe 
haft  i  hans  Sind.  Det  tør  man  sikkert  slutte,  ikke 
saa  meget  af  den  Bitterhed  som  af  den  fuldkomne 
Mangel  paa  Forstaaelse,  hvormed  han  siden  behand- 
ler religiøse  Følelser,  idet  han  altid  deri  kun  ser  en 
Kæde  af  Læresætninger  (Dogmer),  men  ikke  vurderer 
den  hele  Farve  og  Tone,  som  Følelseslivet  derigen- 
nem faar.  Denne  Mangel  mærkes  ikke  mindst  i 
hans  i  andre  Henseender  interessante  Bog  om  Søren 
Kierkegaard:  Brandes forstaar  ikke  Betydningen  af  det 
eksistentielle  i  Gudsforholdet,  af  Religiøsitetens  Be- 
tydning for  Personligheden.  Naar  han  da  i  „For- 
klaring og  Forsvar1*  siger,  at  hvor  mange  Beskyld- 
ninger for  Overfladiskhed  og  Ubekendtskab  med 
Sjælelivets  Alvor  man  end  retter  mod  ham,  saa  véd 
han  dog  med  sig  selv,  at  han  har  gennemgaaet  alle 
hine  Biydninger,  hvorom  man  fortæller  ham,  at  de 
gives,  og  at  ogsaa  han  har  kendt  Smerten  ved 
Bruddet  med  det  overleverede,  men  ikke  har  dvælet 

derved,  fordi  det  er  hans  Natur  imod  at  give  sine 
Følelser  til  Pris  for  Offentligheden",  saa  tør  man 
dog  vist  tro,  at  denne  Smerte  rent  religiøst  næppe 
har  været  dyb.  Det  vilde  ellers  være  umuligt  andet, 
end  at  den  nævnte  Smerte  fra  hine  Bruddets  Aar 
paa  et  eller  andet  Tidspunkt  af  hans  Forfattervirk- 
somhed vilde  sat  sig  et  dybere  Mærke.  Han  har  jo 
dog  ellers  ikke  været  tilbageholden  med  Udtrykket 
for  sine  Følelser,  hverken  naar  disse  var  af  sympa- 
tisk, eller  naar  de  var  af  antipatisk  Art.  Nej,  han 
har  sikkert  let  og  uden  store  Storme  gennemilet 
Stadierne  paa  hin  „Sindets  Rundrejse  om  sig  selv", 
hvorom  han  taler  i  Bogen  om  Lord  Beaconsfield, 
og  hvorom  det  hedder,  „at  den  hos  mange  germa- 
niske Naturer  rigeligt  optager  den  voksne  Alders 
forste  Lustrum."  Intet  vagt  Drømmeri,  ingen  fan- 
tastiske Fremtidssyner,  ingen  Tvivl  og  ingen  Af- 
magtsfølelse er  bleven  ham  sparet",  hedder  det  her; 
„men  Resultatet  af  Tvivlen  var  lige  saa  gunstigt 
som  hurtigt  vundet."  Disse  Ord  tør  sikkert  over- 
fores paa  Brandes  selv.  Han  har  vistnok  kun  be- 
høvet at  møde  Optrevlingen  af  Kristendommen  hos 
Mænd  som  Strauss  og  Feuerbach  for  straks  at  ak- 
ceptere  den,  og  han  har  følt  det  som  en  virkelig 
Frigørelse,  der  næppe  har  efterladt  noget  Vemod 
eller  Savn.  Selv  hos  en  Renan  kan  man  spore  et 
saadant,  naar  han  taler  om  Fritænkerens  Særstilling. 
„Den  værste  af  de  Kvaler",  siger  han,  „ved  hvilke 
det  Menneske,  som  naaer  til  et  Liv  i  Reflektionen, 
udsoner  sin  ekceptionelle  Stilling,  er  den  at  se  sig 
udelukket  af  den  store,  religiøse  Familie,  der  ind- 
befatter Jordens  bedste  Sjæle,  og  at  betænke,  hvor- 
ledes de  Væsener,  med  hvilke  han  helst  vilde  leve  i 
aandelig  Forening,    nødvendigvis    maa  betragte  ham 

som  et  fordærvet  Menneske.  Man  maa  være  meget 
sikker  paa  sig  selv  for  ikke  at  rystes,  naar  Kvin- 
derne og  Børnene  folde  deres  Hænder  og  sige:  „Tro 
som  vi!" 

Nogen  saadan  Kval  over  Bruddet  med  den  re- 
ligiøse Tradition  har  Brandes  næppe  følt.  Han  ind- 
rømmer selv,  at  for  en  ungdommelig  og  endnu  ikke 
smidig  Aand  som  hans  kan  Udtalelser  som  Renans 
tage  sig  noget  umandige  ud.  Den  dybe  Følelse  af 
Fortvivlelse,  som  har  overfaldet  andre  ved  Følelsen 
af,  at  Bunden  gik  ud  af  deres  aandelige  Tilværelse, 
naar  de  fra  Troens  Forsynsverden  slyngedes  ud  paa 
Tilfældighedens  Ocean,  har  næppe  pint  ham.  Over- 
hovedet har  man  ikke  Indtrykket  af,  at  han  nogen- 
sinde har  været  i  inderligere  Berøring  med  Menne- 
sker, for  hvem  Kristendommen  var  andet  end  Vane- 
magt  og  Tradition.  Da  han  paa  Møensturen  sam- 
men med  Jul.  Lange  om  Natten  hører  denne  bede 
Fadervor  med  høj  Røst,  paavirker  det  ham  „høj- 
tideligt og  pinligt".  Det  fremgaar  af  Skildringen 
af  det  lille  Sammenstød  mellem  dem,  at  religiøse 
Spørgsmaal  gik  de  i  deres  fortrolige  Samtaler  uden 
om.  Selv  i  et  kristent  Land  som  vort  er  der  jo 
mange,  der  aldrig  har  været  i  Berøring  med  levende, 
personlig  Kristendom. 

Brandes  synes  da  fra  ganske  ung  at  have  haft 
sin  Opfattelse  færdig  af  Kristendommen  som  død 
Dogmatisme,  som  mumieagtig  Middelalder,  han  ser  i 
den  kun  en  kold,  klam  Haand,  der  lægger  sig  is- 
nende og  forstenende  over  det  levende  Liv,  over  alle 
Hjertets  naturlige  Følelser,  og  den  fylder  ham  med 
Uhygge.  Af  Nutidens  Forkæmpere  for  Tankens 
Hegemoni  har  han  vel  næsten  været  den  dybest 
religionsløse ;    han  har  end  ikke  følt  Savnet  af  Reli- 

gion  som  et  Hul  i  Tilværelsen.  Selv  Stuart  Mill, 
der  i  det  kristne  Britannien  afgav  det  sjældne 
Eksempel  paa  et  Menneske,  der  voksede  op  uden 
Eeligion,  er  langt  fra  saa  blottet  for  religiøs  Stem- 
ning og  Forstaaelse  som  lian.  Da  Mill  i  sin  Yng- 
lingealder kommer  til  at  gruble  over  Endelighedens 
Problem,  idet  det  slaar  ham,  at  alle  de  forskellige 
musikalske  Kombinationer  en  Gang  vil  være  ud- 
tømte, fyldes  han  af  et  dybt  Lede.  Det  er  Uende- 
lighedslængslen,  der  som  en  skjult  Kilde  bryder  sig 
Vej  op  fra  Bunden  af  hans  bogtørre,  gennemreflek- 
terede Natur. 

Det  er  først  i  en  langt  senere  Alder,  at  man 
hos  Brandes  mærker  Følelsen  af  Tilværelsens  Intet- 
hed bryde  frem.  Saaledes  i  Forordet  til  „Mennesker 
og  Værker",  naar  det  dér  hedder:  „Det  er  med  en 
vis  Vemod,  at  man  samler  mangfoldige  spredte  Ar- 
bejdstimers Resultater  og  føler,  hvor  lidt  de  tilsam- 
men veje  paa  Tidens  Vægt.  Det  er  ens  bedste. 
Under  Form  af  at  være  Billeder  og  Studier  af  andre 
Mennesker  er  det  Sider  af  ens  egp.t  Væsen,  udrevne 
Blade  af  ens  egen  Livsbog,  Stykker  af  ens  eget  Liv. 
Det  er  paa  én  Grang  ens  Arbejd,  ens  Beundring,  ens 
Interesser,  ens  Venskabsforbindelser,  ens  Ungdom  .  . 
en  ringe  Levning  af  alt  det,  der  flyer  og  svinder, 
alt  det,  der  et  Øjeblik  spiller  paa  Tidsbølgens  Over- 
flade, før  det  synker  til  Bunds  —  Skyggen  af  en 
Drøm!'' 

En  saadan  Følelse  af  Mennesketilværelsens  Uvir- 
kelighed er  i  senere  Aar  ikke  sjælden  hos  Brandes. 
I  det  selvbiografiske  Digt,  han  skrev  ved  Afslut- 
ningen af  sine  samlede  Skrifter,  sammenligner  han 
sin  Virksomhed  med  „en  lysende  Stribes  Strejfskær 
i  et  Rum,    der  saa   lidet  kan  gribes  som  Havfladens 

Skum",  og  denne  Følelse  af  Livets  Flygtighed  ven- 
der potenseret  tilbage  i  den  mærkelige  Skildring, 
han  under  Navn  af  „Uvirkelighed"  gav  af  sin  Sam- 
tale med  en  Dame,  der  siger  om  sig  selv,  at  hun 
har  fyrretyve  Menneskeliv  bag  sig.  („Politiken"  for 
15/6  1903).  Det  er  da  Damen,  der  her  først  frem- 
maner Indtrykket  af  Øjeblikkets  Uvirkelighed,  mens 
Forf.  spøgende  afviser  det;  men  snart  byttes  Rol- 
lerne om,  og  nu  er  det  ham,  der  tager  Tanken  op 
og  med  Kølleslag  knuser  alle  Illusioner  om  en  Kun- 
stens Uendelighed.  Da  Damen  hævder,  at  Livets 
rige  Øjeblikke  bevares  i  Kunsten,  svarer  han:  —  „De 
mener  ikke  selv,  at  det  er  nogen  Trøst.  Hvad  nyt- 
ter det  Fortidens  Store,  at  de  udøver  en  Virkning, 
som  de  ikke  selv  mærker  noget  til,  og  hvad  gavner 
det  os  andre,  at  et  eller  andet  Blad  Papir  overlever 
os  og  bringer  Mennesker,  hvem  vi  er  ligegyldige, 
Vidnesbyrd  om,  at  vi  har  levet  og  følt.  For  os  selv 
er  det  kun  nedslaaende  gennem  Bladet  at  faa  For- 
nemmelsen af,  at  alt,  hvad  vi  for  en  halv  Snes  Aar 
siden  oplevede,  var  lige  saa  virkeligt  og  livagtigt 
som  det,  vi  oplever  nu;  det  løber  jo  ud  paa  det 
samme  som,  at  det,  der  nu  forekommer  os  virkeligt 
og  livagtigt,  snart  vil  være  saa  blegt  et  Minde  som 
alt  det  tidligere  er  forvandlet  til." 

Denne  stærke  Forgængelighedsfølelse,  der  saa 
ofte  har  fundet  et  kraftigt  Udtryk  hos  Digterne, 
synes  Brandes  først  med  Aarene  at  være  naaet  frem 
til.  I  hans  Ungdom  synes  den  Slags  Tanker  at 
have  været  ham  ganske  fremmede.  Han  har  da  en 
saa  rent  umiddelbar  Følelse  af  Livsfylde,  at  han 
tror  ikke  han  kan  dø  (se  Dagbogsbladet  fra  Rung- 
sted), og  det  er  ud  fra  den  samme  Følelse,  at  han 
taler  om  Chr.  Winther  som  den,  der  i  sine  Digte 

vil  vedblive  at  leve  i  de  Elskendes  rigeste  Momen- 
ter —  en  Form  af  Udødelighed,  som  han  altsaa  nu 
med  Rette  spotter. 

.  Man  skulde  synes,  at  Vejen  fra  Stemninger  som 
de  nys  skildrede  ikke  kunde  være  lang  til  Forstaaelse 
af  den  religiøse  Følelse  i  nogle  af  dens  simpleste 
Former  som  Udødelighedslængsel  eller  Udødeligheds- 
haab.  Men,  det  synes,  som  Brandes  én  Gang  for 
alle  har  slaaet  Døren  i  for  alle  religiøse  eller  meta- 
fysiske Overvejelser. 

Spørgsmaalet  om  Udødeligheden  ses  da  over- 
hovedet ikke  at  have  sysselsat  ham.  Han  taler  et 
Sted  om,  at  det  er  naturligt,  at  to  Mennesker 
elske  hinanden  med  en  Kærlighed,  der  varer  til 
Døden  eller  ud  over  Døden.  Det  er  alt,  og  det 
er  vel  nærmest  en  Indrømmelse  til  traditionel  Tanke- 
gang, Ellers  berører  han  aldrig  dette  Spørgsmaal. 
Han  synes  som  god  Agnostiker  at  mene,  at  det  er 
en  Sag,  hvorom  man  intet  kan  vide,  og  som  man 
derfor  skal  lade  ligge. 

Overhovedet  bliver  han  staaende  i  det  rationelle 
og  empiriske;  han  taler  vel  en  Gang  om  de  nød- 
vendige Illusioner  og  siger,  at  han  kunde  have  Lyst 
til  at  skrive  en  Bog  derom.  Det  er  Skade,  at  han 
ikke  har  gjort  det.  Man  vilde  da  maaske  være  lidt 
klogere  paa  hans  Livsanskuelse,  end  man  nu  er. 

Mærkeligt  er  det  dog,  at  han  aldrig  er  stanset 
studsende  overfor  den  Erkendelse,  at  Tilværelsen  er 
en  Ligning,  der  ikke  lader  sig  løse  med  Forstan- 
dens lille  Tabel,  at  Systemerne  forstyrres  og  spræn- 
ges selv  i  Matematiken,  saasnart  man  indsætter 
Uendelighedens  Værdi,  som  da  ogsaa  Friheden 
sprænger  Determinismen  som  filosofisk  System,  og 
at  vi   overhovedet   aldrig  med   Fornuften   som  Vej- 

leder  naa  ned  i  Tilværelsens  Dybder,  fordi  Livet  er 
vævet  af  kraftige  Selvmodsigelser,  og  at  Hegels 
Metode,  der  søgte  at  bringe  dem  til  at  gaa  op  i  en 
højere  Enhed,  for  saa  vidt  ikke  var  gal,  selv  om 
han  ikke  formaaede  praktisk  at  løse  Opgaven. 

Men,  da  et  Menneske  jo  dog  maa  have  noget  at 
leve  for,  om  det  end  ikke  har  noget  at  leve  paa, 
og  da  ingen  kæmpende  kan  undvære  en  Opgave  og 
et  Maal,  saa  indstifter  Brandes  Fritænkeriet  som  en 
Slags  Eeligion,  en  Kultus  til  Udfyldning  af  det  ved 
Kristendommens  Forsvinden  opstaaede  tomme  Rum 
og  forkynder  det  med  Pauker  og  Trompeter,  idet 
Fritænkeri  og  Humanisme  for  ham  indtræder  i  en 
uopløselig  Forening.  Atter  og  atter  nævner  han 
den  frie  Tanke,  den  frie  Forskning  som  det  Banner, 
hvorunder  der  skal  kæmpes;  men  den  frie  Tanke, 
det  vil  sige  Kristendommens  Udryddelse  og  ikke 
blot  Kristendommen  som  Dogmelære,  men  Kristen- 
dommen som  Aand.  Han  vil  ikke  Reformation,  han 
vil  Revolution ;  Verdenshistorie  paa  en  hel  ny  Basis. 
Dette  er  imidlertid  en  Umulighed.  Mange  tidligere 
fejlslagne  Forsøg  have  vist  det:  man  kan  ikke  paa 
den  Maade  overskære  den  historiske  Udviklings 
Traade  og  begynde  Historien  paa  ny  Grund. 

Brandes  har  selv  gjort  opmærksom  paa,  at  „den 
moderne  Jøde  i  vor  europæiske  Civilisation  har  den 
uvurderlige  Fordel,  at  han  som  Semit  staar  paa 
et  arkimedisk  Punkt  udenfor  de  ariske  Stammers 
medfødte  Begrænsning,  ligesom  paa  et  højt  Sted 
med  fri  Horizont.u  Denne  Udenforstilling,  som  i 
visse  Maader  har  sine  Fordele  —  en  vis  Uafhængighed 
af  den  vanemæssige  Betragtning,  en  skarp  og  hurtig 
Iagttagelsesevne  —  har  imidlertid  for  Brandes'  Ved- 
kommende  været    af  den   skæbnesvangreste  Betyd- 

ning.  Den  har  hindret  ham,  der  som  Kritiker  havde 
stillet  sig  den  Opgave  at  „favne  og  fatte  alt",  i  at 
opfatte  en  Kække  af  de  betydningsfuldeste  Livs- 
fænomener  og  Forhold,  og  den  har  ladet  ham  op- 
fatte en  Eække  andre  under  en  skæv  Synsvinkel  og 
i  en  falsk  Belysning. 

Den  bekendte  norske  Forfatter,  Biskop  J.  C. 
Heuch  bemærker  træffende  i  sit  ypperlige  lille 
Skrift:  „Dr.  G.  Brandes'  Polemik  mod  Kristendom- 
men", at  „Kristendommen,  saa  længe  den  over- 
hovedet endnu  bestaar  som  en  Magt  i  Folkenes  Liv 
paa  mange  Maader  vil  hindre  Jøden,  og  det  just 
den  rigest  begavede,  fra  ret  at  finde  sig  hjemme  i 
Samfundet"  og  dvæler  ved  den  for  Jødefolket  karak- 
teristiske Ejendommelighed,  „at  det  som  intet  andet 
Folk  er  religiøst  anlagt,  saa  at  det  driver 
selv  sin  Irreligiøsitet  med  en  ganske  an- 
derledes Interesse  end  andre  Folk"  og  gør 
Vantroen  selv  til  en  Passion.  „Den  vantro  Kristen", 
hedder  det  hos  Heuch,  „har  jo  som  Lem  af  et  Folk. 
hvori  det  hele  Liv  og  alle  Institutioner  gennem 
Aarhundreder  har  været  gennemsyrede  af  Kristen- 
dommen, et  nedarvet  Indtryk  af  dens  Sandhed  og 
Guddommelighed,  som  forst  maa  overvindes,  for  at 
han  skal  blive  i  Stand  til  at  angribe  den ;  dette 
Indtryk  er  ofte  saa  stærkt,  at  det  holder  sig  i  Sjæ- 
lens Dyb,  efter  at  den  bevidste  Tanke  for  længst 
har  brudt  med  Kristendommen,  og  bringer  den  fra- 
faldne til  midt  under  sin  antikristelige  Optræden  at 
yde  den  Magt,  han  bekæmper,  delvise  Indrømmel- 
ser og  Anerkendelse.  Og  selv,  hvor  dette  ikke  er 
Tilfældet,  selv  hvor  det  er  lykkedes  den  frafaldne  i 
enhver  Forstand  ar  udrydde  i  siu  Sjæl  ethvert  Spor 

af  Fædrenes  Tro,  vil  han  dog  yderst  sjælden  have 
Interesse  af  at  gøre  Kristendommens  Bekæmpelse 
som  saadan  til  sit  Livs  Formaal.  Han  kan  ville 
have  Kristendommen  af  Vejen,  fordi  den  er  en  Hin- 
dring for  Gennemførelsen  af  de  politiske  eller  sociale 
eller  litterære  Ideer,  han  har  sat  sig  det  til  Livs- 
opgave at  stride  for.  Men  det  er  dog  disse  Ideers 
Gennemførelse,  som  er  hans  Formaal;  Kristendom- 
mens Bekæmpelse  er  kun  et  Middel  til  at  naa  dette 
Maal.  Men,  just  det  omvendte  er  Tilfældet  med 
den  antikristelige  Jøde.  Kristendommens  Udryd- 
delse er  her  Maalet,  —  alle  Ideer,  hvorfor  han  vir- 
ker, er  kun  Midler,  hvoraf  han  benytter  sig  til  at 
naa  dette  Maal.  Det  Kristushad,  hvortil  den  fra- 
faldne omsider  naaer,  efter  at  han  har  ladet  sig  til- 
strækkeligt beruse  af  de  antikristelige  Strømninger  i 
Tiden,  er  for  Jøden  det  Udgangspunkt,  hvorfra  han 
henter  sin  begejstrede  Kærlighed  til  alt  det  i  Tiden, 
som  kan  hjælpe  hans  Had  til  at  naa  sit  Maal.  I 
Pressen  kan  han  fordybe  sig  i  Dagens  Anliggender, 
saa  at  man  kan  tage  mange  Numre  af  hans  Blad  i 
Haanden  uden  at  opdage  nogen  ligefrem  kristus- 
fjendtlig  Tendens,  —  i  Videnskaben  kan  han  be- 
skæftige sig  med  de  mest  minutiøse  Opdagelser,  som 
ikke  paa  nogen  Maade  synes  at  staa  i  Forbindelse 
med  de  store  Spørgsmaal  om  Tro  eller  Vantro  —  i 
Litteraturen  kan  han  tilsyneladende  objektivt  frem- 
stille de  forskellige  Retninger  og  deres  Indflydelse 
paa  Aandslivet,  og  dog,  uddrager  man  det  hele  Ar- 
bejdes Facit,  ser  man,  hvad  han  egentlig  vil,  da  er 
det  hverken  Folkefrilied  eller  Videnskab  eller  litte- 
rær Oplysning,  men  alt  dette  som  de  efter  hans 
Mening   ufejlbarlige  Midler   til  Kristendommens  Til- 

intetgørelse ;  ingen  Omvej  er  for  lang,  intet  Arbejde 
for  tungt  for  at  naa  dette  Maal1)-" 

Jeg  har  anført  denne  Udvikling  saa  udførligt, 
fordi  den  virkelig  passer  paa  Brandes  og  paa  hele 
den  Gennembrudsbevægelse,  han  indledede  med  sine 
„Hovedstrømninger".  Den  hellige  Ild  i  dette  Gen- 
nembrud var  virkelig,  som  af  Heuch  paavist,  Hadet 
til  Kristendommen,  derom  kan  der  ikke  være  Tvivl, 
og  den  Historiker,  der  ikke  kan  se  det,  maa  være 
blindfødt.  Brandes,  der  selv  har  gjort  sig  til  Talsmand 
for  den  i  Taines  Kritik  herskende  Idé  om  Racemær- 
kets dominerende  Betydning,  vil  ikke  med  nogen 
Ret  kunne  beklage  sig  over,  at  man  ogsaa  under- 
streger Racemærket  i  hans  egen  Produktion.  Det 
sker  jo  ikke  for  at  fornærme,  men  for  at  forklare, 
og  ikke  at  understrege  det  vilde  være  at  gøre  Bran- 
des bitter  Uret:  ti  det  vilde  være  at  udelade  det 
Moment,  som  taler  til  hans  Undskyldning,  naar  han 
har  vist  sig  saa  ganske  uforstaaen.de  overfor  Aands- 
livets  dybeste  Hovedstrømninger. 

Med  ikke  mindre  Skarpsyn  og  Talent  har  nu 
Heuch  paavist  den  ejendommelige  Kampmaade,  som 
anvendes  af  „Reformjøden",  naar  han  optræder  som 
Humanismens  Apostel.  Han  vil,  siger  han,  angribe 
Kristendommen  over  alt,  men  saaledes,  at  den  al- 
drig nævnes,  saa  at  Tilhøreren  føres  til  selv  at 
drage  Slutningen,  naar  han  uvilkaarlig  anvender  al 
den  Daarlighed,  hvorom  han  har  hørt,  paa  Kristen- 
dommen Som  et  Eksempel  derpaa  nævner  Heuch 
et  Sted  i  „Reaktionen  i  Frankrig",  hvor  Brandes 
gør  sig  lystig  over   visse  Skildringer  hos  Chåteau- 


>)     J.    C.  Heuch:   Dr.  G.  Brandes'   Polemik  mod   Kristen- 
dommen.    (Gyldendalske  Forlag  1877). 

briand,  naar  denne  paa  Grundlag  af  Aabenbarin- 
gens  Beskrivelse  af  det  nye  Jerusalem  bar  udmalet 
Himlens  Herligbed.     Stedet  lyder  saaledes : 

„I  Centrum  af  de  skabte  Verdener  midt  iblandt 
de  utallige  Stjerner,  der  gøre  Tjeneste  som  Volde, 
Alleer  og  Veje,  svømmer  den  umaadelige  Guds  By, 
hvis  Vidundere  ingen  dødeligs  Tunge  kan  fortælle. 
Den  evige  lagde  selv  dens  tolv  Fundamenter  og 
omgav  den  med  den  Jaspismur,  som  den  højtelskede 
Discipel  saa  Engelen  med  Guldalenen  maale.  Be- 
klædt med  den  Højestes  Hæder  er  Jerusalem  pyntet 
som  en  Biud  for  sin  Brudgom  med  Formernes 
Fuldkommenhed.  Her  hænge  Galerier  af  Safirer  og 
Diamanter,  der  svagt  ere  efterlignede  af  Menneskets 
Geni  i  Babylons  Haver,  ber  hæve  sig  Triumfbuer, 
dannede  af  de  mest  glimrende  Stjerner,  her  kæde 
Buegange  og  Sole  s*'g  sammen,  der  uden  Ophør 
fortsætte  sig  gennem  Firmamentets  Rum  .  .u 

I  Anledning  af  dette  Sted  udbryder  nu  Brandes : 
„Himlen  forlade  et  skrøbeligt  Menneske  sin 
(hans?)  Synd!  Men  en  stakkels  indfødt  Københav- 
ner minder  dette  mest  om  den  Pragt,  hvori  Tivoli 
viste  sig  for  ham  som  Barn  en  Aften,  naar  der  var 
Vauxhall."  Og  paa  flere  følgende  Sider  gør  Bran- 
des sig  nu  ret  lystig  over  Chateaubriands 
apokalyptiske  Udmalinger.  „Dette  Udraab",  siger 
Heuch,  „gør  langtfra  det  modbydelige  Indtryk,  det 
vilde  fremkalde,  om  det  var  fulgt  efter  en  Oplæs- 
ning af  Aabenbaringens  Ord.  Digteren  rammes  med 
Rette;  man  mærker  ikke,  at  man,  idet  man  sym- 
patiserer med  Spotten  over  ham,  tillige  lærer  at  se 
det  hellige  Ord,  der  var  hans  Udgangspunkt,  i  en 
ironisk  Belysning;  men,  hvis  nogen  samme  Aften, 
han    havde    hørt    denne   Forelæsning    af  Dr.  Bran- 

des,  vilde  tage  Aabenbaringens  21de  Kapitel  for 
sig  til  andægtig  Betragtning,  vilde  lian  mærke  det.u 

Direkte  angriber  Brandes  aldrig  Kristen- 
dommen, indirekte  angriber  lian  den  altid  og  over- 
alt. Saaledes  naar  han  i  „Reaktionen  i  Frankrig" 
retter  et  voldsomt  Angreb  paa  Avtoritetsprincipet. 
Det  hedder  her:  „Hvis  man  var  gaaet  ud  paa  at 
finde  det  mest  fornedrende  og  fordummende  Princip 
af  alle  Principer  paa  Jorden,  havde  man  ikke  kun- 
net komme  til  noget  andet  end  Avtoritetsprincipet. u 
Og  andet  Steds:  „Hvad  jeg  for  min  Del  vil  konsta- 
tere, er  kun  det,  at  Avtoritetsprincipet  som  saadant 
der  spærrer  Vejen  for  enhver  Diskussion,  er  det 
sletteste,  det  dummeste,  det  mest  nedværdigende  af 
alle  og  har  dømt  sig  selv.u  Disse  Udfald  mod  Av- 
toritetsprincipet forekomme  indbagt  i  et  Ræsonne- 
ment om  Skilsmisselovgivningen,  der  er  knyttet  til 
Kiitiken  af  nogle  højst  barokke  Sætninger  af  Bo- 
nald,  hvor  Læseren  saaledes  let  vil  sluge  de  kraf- 
tige Udfald  mod  Avtoritetsprincipet  og  finde  dem 
fuldstændigt  berettigede  uden  at  betænke,  at,  saa- 
ledes som  de  er  formede,  indeholde  de  den  kraftig- 
ste, ligefremmeste  Protest  ikke  alene  mod  Kristen- 
dommen, men  mod  al  Religion  overhovedet.  „Ti 
Religion",  siger  Heuch,  „uden  Anerkendelse  af  Gud 
som  den  absolute  Avtoritet,  af  hans  Villie  som  den 
absolut  gyldige,  af  hans  Ords  Indhold  som  det  ab- 
solut sande,  der  dømmer  enhver  Mennesketankens 
Afvigelse  derfra  som  Løgn,  er  ikke  tænkelig." 

Det  er  som  sagt  karakteristisk  for  Brandes, 
at  han  aldrig  direkte  indlader  sig  med  Kristendom- 
men. Heller  ikke  dens  Stifter  har  han  følt  nogen 
Trang  til  at  beskæftige  sig  med.  Han  adskiller  sig 
i  saa  Henseende    fra   saa  mange  andre  fritænkerske 

Aander,  der  rietop  have  følt  sig  drevne  til  atter  og 
atter  at  søge  at  danne  sig  et  Billede  af  Kristus  og 
klare  sig  hans  verdenshistoriske  Betydning  og  deres 
Forhold  dertil,  saaledes  Renan,  Strauss,  Feuerbach 
o.  s.  v.  Brandes  har  studeret  dem,  han  har  dækket 
sig  bag  dem,  han  har  benyttet  deres  Undersøgelser, 
og  saaledes  har  han  begyndt  med  at  forudsætte,  at 
Kristendommen  var  død  som  Aandsmagt  og  kun 
levede  et  Gengangerliv  som  Gespenst. 

Dette  kan  vel  overraske  hos  en  Aand,  der  har 
sat  sig  som  bevidst  Opgave  at  ville  overspænde  hele 
Aandens  og  Tænkningens  Verden  ;  ti,  om  man  for- 
kaster Troen  paa  Aabenbaringen,  er  man  derfor 
ikke  færdig  med  det  religiøse  Problem;  man  kan 
sige,  at  det  opstaar  igen  i  et  andet  Plan.  Der  er 
en  Opfattelse,  der  i  Religionen  eller  Religionerne  ser 
Guddommens  Selvaabenbaring,  og  som,  uden  at  an- 
tage nogen  udvortes  Indgriben  i  Historien,  mener, 
at  Menneskeheden  i  Religionen  har  udtrykt  sine 
højeste  Tanker  om  Tilværelsen.  Der  er  den  ra- 
tionalistiske Opfattelse  med  alle  dens  mange  Nuan- 
cer, der  er  den  teosofiske  Opfattelse.  Vil  man 
spørge,  hvorledes  Brandes  stiller  sig  til  dem,  maa 
Svaret  blive,  at  han  stiller  sig  lige  saa  negativt 
overfor  dem  som  overfor  Kristendommen,  om  end 
ikke  saa  fjendtligt. 

Mærkeligt  er  det  dog,  at  en  Forfatter,  der  er 
saa  meget  Tænker  som  han,  helt  har  kunnet  gaa 
udenom  det  religiøse  Problem  i  alle  dets  Former 
og  Facer;  ti  —  ganske  bortset  fra  de  metafysiske 
Problemer  —  bliver  der  jo  for  en  Etiker  det  store 
Spørgsmaal  tilbage,  hvilken  Betydning  Kristendom- 
men har  haft  og  har  i  etisk  Henseende,  det  store 
og  uafviselige  Spørgsmaal,     hvilken   Værdi    det    har 

for  et  Menneskes  Livsførelse,  om  han  lever  sit  Liv 
i  Hengivelse  i  en  højere  Villie  og  i  Troen  paa  en 
absolut  Retfærdighed,  som  han  i  Mismodets  og 
Mørkets  Timer  kan  falde  tilbage  paa,  en  Gud,  over 
for  hvem  han  er  ansvarlig,  selv  da,  naar  intet  men- 
neskeligt Øje  vogter  paa  ham,  eller  om  han  antager 
det  af  Tilfældigheder  virkede  Spind,  som  man"  kal- 
der for  menneskelig  Retfærdighed,  den  Dagens  og 
Modens  og  Markedets  Dom,  vi  alle  er  underkastede, 
for  højeste  Instans,  fra  hvilken  ingen  Appel  er  mu- 
lig, altsaa  for  den  højeste  og  eneste.  Der  kan  — 
rent  psykologisk  —  dog  næppe  være  Tvivl  om,  at 
man,  Sindets  Ærlighed  forudsat,  kan  hæve  sig  til 
en  højere  Idealitet  paa  det  første  Standpunkt  end 
paa  det  sidste,  og  jeg  tror,  at  Brandes'  egen  Livs- 
førelse bekræfter  det,  selv  om  Bekræftelsen  ikke  er 
bleven  indlysende  for  ham  selv.  Jeg  tror,  at  hvis 
Brandes  havde  ejet  Overbevisningen  om  en  saadan 
absolut  Retfærdighed,  som  Mennesket  tjener,  og  som 
en  Gang  skal  udligne  al  denne  Tilværelses  blinde 
Uret,  da  vilde  han  med  mere  Styrke  have  kunnet 
bære  den  Miskendelse  og  de  Forurettelser,  der  har 
ramt  og  maattet  ramme  ham  som  alle  andre,  der 
som  Kæmpere  indtræde  paa  denne  Døgnets  Val- 
plads, da  vilde  Tvivl  og  Bitterhed  ikke  have  ædt 
sig  saa  dybt  ind  i  hans  Sind,  da  vilde  Hadets  og 
Fanatismens  Lidenskab  ikke  i  den  Grad  have  gjort 
sig  til  Herre  over  ham;  han  vilde  kunnet  se  paa 
sine  Modstandere  med  mere  Forstaaelse  og  Billig- 
hed, med  mere  Respekt  for  deres  Overbevisning, 
uden  i  den  Grad  at  være  bleven  hængende  i  Døg- 
nets Smaatterier,  som  det  nu  alt  for  sørgelig  tidt  er 
sket.  Da  vilde  han,  som  Pastor  Schack  en  Gang 
har  sagt,   „kunnet  hæve   sig  til  den  rolige  og  ædle 

Overlegenhed,  som  findes  hos  den,  der  inderst  inde 
er  uafhængig  af  Menneskers  Meninger  og  Verdens 
Dom,  fordi  han  er  vant  til  at  staa  for  en  højere  In- 
stans, en  Følelse,  som  Grundtvig  har  udtrykt  med 
Hensyn  paa  den  sande  Kristen  saaledes,  at  han  „ser 
fra  det  høje  ned  —  med  Smil  paa  Verdens  Ussel- 
hed —  med  Trøst  paa  Jordens  Møje." 

Dette  Smil  er  noget  af  det,  man  dybest  har 
savnet  hos  Brandes.  Det  viser,  at  han,  saa  rig  en 
Begavelse  han  ogsaa  er,  dog  ikke  er  nogen  stor 
Mand.  Han  har  i  en  vis  Forstand  taget  for  alvor- 
ligt paa  Tilværelsen,  fordi  han  i  en  anden  Forstand 
ikke  har  taget  den  alvorligt  nok.  Han  har  ikke  for- 
maaet  at  hæve  oig  til  den  Livs-Humor,  som  ikke 
blot  Kristne,  men  ogsaa  Filosofer  har  formaaet  at 
hæve  sig  til,  f.  Eks.  Sokrates  i  sin  Dødsstund,  da 
han  opfordrede  sine  Venner  til  at  ofre  en  Hane  til 
Asklepios,  og  som  ogsaa  Jomsvikingerne  viste,  da 
deres  Hoveder  faldt  for  Øksen  i  Hjørungavaag. 

Denne  Side  af  Sagen  er  mere  værd  end  de  rent 
metafysiske  Spørgsmaal.  Hvad  disse  angaar,  viste 
det  sig  under  den  Diskussion,  som  Brandes  i 
1902  førte  med  en  Række  af  grundtvigske  Højskole- 
mænd, at  han  hævder  den  Anskuelse,  „at  Verdens- 
livet  styres  republikansk;  uden  at  de  Love,  som 
styrer  det,  samles  i  én  Personlighed"  (Politiken  30. 
Juni  1902)  Provst  Obelitz,  der  har  skrevet  en 
Artikel  om  Brandes' Gudsbegreb  „(Dansk  Tidsskrift", 
September  1902)  stiller  det  Spørgsmaal,  om  der  er 
nogen  Udvikling  i  Brandes'  Gudsbegreb  fra  de 
unge  Dage,  da  han  begyndte  sit  Stormløb  mod  det 
overleverede  Gudsbegreb,  som  den  kristne  Menighed 
bygger  paa,  og  han  besvarer  det  med  et  Nej  med 
Hensyn   til  det  Centrale.    I   det  periferiske  derimod, 

siger  han,  er  der  en  afgjort  Udvikling,  idet  Brandes 
nu  hævder  Respekt  for  det  hellige,  hvorved  han 
forstaar  noget  andet  end  den  kristne  Menighed,  men 
som  dog  er  blevet  et  levende,  opladt  Begreb  for 
ham. 

Jeg  betvivler  dog,  at  Provst  Obelitz  har  Ret 
i,  at  der  er  foregaaet  nogen  saadan  Forandring  eller 
Udvikling.  Georg  Brandes  staar  sikkert  den  Dag 
i  Dag  nøjagtigt  paa  det  samme  Standpunkt,  hvor- 
paa  han  stod  i  Halvfjersernes  Begyndelse  ;  han  har 
intet  lært  og  intet  glemt,  det  er  netop  Klagen  imod 
ham.  Han  har  nok  udviklet  sig  i  Omfang,  men 
ikke  i  Dybde. 

Sikkert  kunde  Georg  Brandes  godt  i  sine 
unge  Dage,  ja  selv  i  Kampaarenes  hede  Tid,  i  en 
vis  Stemning  have  brugt  lignende  Udtryk,  kaldet 
Livet  for  helligt,  eller  Arbejdet  for  helligt  eller  Jor- 
den for  hellig.  Det  er  jo  netop  karakteristisk  for 
ham,  at  han  gerne  benytter  Kristendommens  Udtryk, 
Vendinger  og  Billeder,  saaledes  at  han  giver  dem  et 
nyt  Indhold  og  en  ny  Mening  —  det  er  en  Del  af 
hans  Arbejde  med  Sprogets  Omstemning.  Jeg  min- 
der i  saa  Henseende  om,  at  han  i  sin  berømte  Ild- 
tale i  Koncertpalæet  (25.  Oktbr.  1891)  hentydede  til 
de  Fakler,  der  af  Oldtidens  Kristne  bares  i  Paaske- 
ugen som  Tegn  paa  Opstandelsen,  eller  at  han  har 
valgt  at  sammenligne  sig  selv  med  den  kristne  Mar- 
tyr og  Helgen  St.  Georg.  Det  mærkeligste  Eksem- 
pel herpaa  er  den  ejendommelige  Definition,  som 
Brandes  (Den  romantiske  Skole  i  Tyskland,  1ste 
Udg.  Pag.  295)  har  givet  af  Begrebet  Religion, 
naar  det  hedder:  „Det  er  en  staaende  Sandhed,  en 
Formel,  som  gælder  for  alle  Lande  og  alle  Tider, 
at    da    sand    Religion    vil    sige  Begejstring  for  den 

levende,  nærværende  Aand  og  Idé,  som  Mængden 
endnu  ikke  fatter,  vil  den,  som  er  opfyldt  af  Tidens 
levende  Aand,  synes  irreligiøs,  den  derimod,  som  er 
opfyldt  af  en  forbigangen,  en  afdød  Tids  Aand  eller 
Tro,  være  i  høj  Grad  irreligiøs,  men  synes  og  kal- 
des religiøs."  Det  er  en  Definition,  som  stiller  alle 
hidtidige  Opfattelser  og  Begreber  paa  Hovedet. 
Efter  denne  Formel  vil  alle  Guds-  og  Aandsfomæg- 
tere,  som  Heuch  rigtigt  bemærker,  alle  som  med 
Begejstring  omfatter  Materialismens  System,  være  i 
høj  Grad  religiøse  —  Mænd  som  Biichner  og 
Moleschott  f.  Eks.  —  medens  Mænd  som  Grundt- 
vig og  Mynster  og  Kierkegaard  vilde  være  de 
^ande  irreligiøse  for  ikke  at  sige  vantro. 

Der  er  overfor  den  Slags  Konverteringsforsøg 
vistnok  Gi  und  til  at  minde  om  Højskoleforstander 
Alfred  Povlsens  Ord  netop  i  Anledning  af  Bran- 
des' nævnte  Helligprisninger:  „Om  Dr.  Brandes 
raaber  aldrig  saa  højt,  bliver'  disse  Ord  i  hans  Mund 
kun  en  Frase.  Ingen  Gudsfornægter,  ingen,  som 
lader  sit  Livssyn  begrænse  og  beherske  af  Natur- 
videnskaben, har  Ret  til  at  bruge  det  Ord  hellig- 
for  dermed  at  betegne  sit  Forhold  til  Naturen.  Det 
Ord  har  ikke  hjemme  i  Videnskaben.  For  Viden- 
skabsmanden som  saadan  er  intet  helligt"  (Højskole- 
bladet Juli  1902). 

Men  Digterne,  der  staa,  eller  i  al  Fald  i  Roman- 
tikens Dage  antoges  at  staa  midt  mellem  Videnska- 
ben og  Religionen,  have  jo  dog  stundom  betjent  sig 
af  Ordet  hellig  paa  samme  Maade  som  Brandes  her. 
Brandes  påaviser  selv  i  sin  Afhandling  om  Chr. 
AV  in t her,  hvorledes  de  ældre  Digtere  f.  Eks. 
Oehlenschlager  yndede  at  anvende  Udtrykket 
„hellig"  om  Naturen,     om    Blomster  og  Skove,     om 

Himmelblaaet,  ligesom  han  kalder  Ewald  for 
„hellige  Skjald",  uden  derved  at  tænke  paa  ham  som 
religiøs  Digter.  Han  er  hellig  allerede  ved  sin  Fø- 
lelse for  den  hele  Natur,  „Hvor  Forholdet  til  Na- 
turen som  Natur  er  saa  andagtsfuldt",  siger  Brandes, 
„ligger  Overgangen  til  Gudsdyrkelsens  Stemninger 
og  Forkyndelse  nær." 

Maaske  er  det  da  i  denne  Forstand,  at  Brandes 
her  har  kaldt  Jorden  for  hellig.  Det  synes  dog  ikke 
godt  muligt  at  antage  denne  Forklaring;  ti  Brandes 
siger  selv  om  disse  og  lignende  Udbrud  hos  Oehlen- 
schlåger,  „at  de  er  lige  saa  mange  Henvendelser  til 
Himlen".  Uden  et  himmelvendt  Blik  afslutter 
Oehlenschlager  endnu  ikke  gerne  en  bevæget  Natur- 
stemning .  .  I  Kraft  af  sit  lyriske  Anlægs  hele 
højtidelige  og  ophøjede  Særart  stiller  han  sig  i  et 
rent  Andagtsforhold  til  Naturen.  Den  Omstændig- 
hed at  Naturen  som  saadan  i  og  for  sig  allerede 
er  ham  hellig,  betegner  Fremskridtet  fra  de  gamle, 
ortodokse  Digtere,  men  Andagtsforholdet  til  Naturen 
bevirker  tillige,  at  han  aldrig  bliver  saaledes  fortro- 
lig med  den  som  Blicher  eller  Winther.  Re- 
spektfoi  holdet  umuliggør  Fortroligheden".  I  Kraft 
af  disse  Overvejelser  betegner  Brandes  da  dette  An- 
dagtsforhold til  Naturen  som  forældet,  som  et  For- 
hold, der  hindrer  Digteren  i  at  opnaa  en  lige  saa 
virkelighedstro  som  poetisk  Stil  i  Landskabet. 

Naar  Brandes  da  selv  i  sin  Sorøtale  har  optaget 
denne  efter  hans  Mening  forældede  Sprogbrug,  kan 
Meningen  kun  være  den,  at  han  har  tænkt,  at  hans 
Tilhørere  stod  paa  et  forældet  (ewaldsk)  Standpunkt, 
og  at  de  derfor  med  Lempe  gennem  et  Overgangs- 
trin,  som  han  i  Grunden  selv  anser  for  forældet, 
skal    udvikles   bort   derfra.     Men   i  Virkeligheden   er 

han  enig  med  Alf r.  Povlsen  i  de  anførte  Betragt- 
ninger. 

Spørger  man,  hvorledes  Brandes  forholder  sig 
til  de  andre  religiøse  Forestillinger,  saa  er  det  jo 
vel  bekendt,  at  han  aldrig  har  forsøgt  at  give  nogen 
samlet  Besvarelse  af  disse  Spørgsmaal,  men  det  siger 
sig  selv,  at  hans  Forhold  maa  være  et  rent  negativt. 
Syndsbegrebet  f.  Eks.,  der  er  saa  dybt  indgribende 
i  den  hele  kristelige  Forestillingskreds,  maa  nød- 
vendigvis være  ham  fremmed  og  forargeligt. 

Selve  Ordet  Synd  forekommer  næppe  hos  ham 
mere  end  et  Sted  i  „Den  romantiske  Skole  i  Tysk- 
land" (1.  Udg.  218),  hvor  det  hedder :  „Syndsbevidst- 
heden, denne  aandelige  Sygdom,  der  tillige  er  Vel- 
lyst". Den  Tanke,  at  Menneskenaturen  skulde  være 
falden  og  besmittet  oprører  ham  paa  det  dybeste. 
Allerede  saa  tidligt  som  i  „Æstetiske  Studier  (S.  285) 
siger  han  i  Anledning  af  „Per  Gynt"  :  „Hvilken 
uskøn  og  forvrængende  Livsbetragtning  er  dog  ikke 
denne;  hvilken  malurtblandet  Glæde  kan  en  Digter 
dog  finde  i  saaledes  at  besudle  Menneskenaturen ! 
Denne  Bestræbelse  maa  dog  have  løbet  Linen  ud. 
Det  maa  være  nok  og  have  en  Ende."  Og  han 
kirytter  dertil  følgende  Citat  af  Taine:  „Vor  med- 
fødte, menneskelige  Ufuldkommenhed  er  i  sin  Orden 
som  den  konstante  Difformitet  af  Kronbladet  paa  en 
Plante,  hvad  vi  antage  for  en  Misdannelse,  er  en 
Form;  hvad  der  synes  os  Omstyrtelse  af  Lov,  er 
Opfyldelse  af  en  Lov." 

Hvis  man  —  som  man  efter  dette  skulde  tro  - 
vilde   vente   i  Brandes    at   finde   en  Lovtaler  af  den 
menneskelige  Natur,    en   mild   og   skaansom  Bedøm- 
mer   af   dens  Difformiteter,    saa    fejler    man    højligt. 
Det    vil    erindres,     at    Brandes     under    Omtalen    af 

Mme  Staéls  „Corinne"  (se  G.  B.  I  123)  karakteri- 
serer en  Del  af  Menneskeheden  som  „vilde  Dyr",  en 
anden  som  „Aber"  og  „den  aldeles  overvejende  Del1' 
som  ,,Dosmere  og  Ignoranter".  Dette  er  ganske 
vist  ikke  i  fremtrædende  Grad  nogen  moralsk  Dom, 
men  Udtrykkene  frembringe  alligevel  en  besynderlig 
Kontrastvirkning,  naar  man  sammenholder  dem  med 
Taines  oven  anførte  Ord  om  den  menneskelige 
Ufuldkommenhed  som  den,  der  i  sin  Omstyrtelse  af 
Loven  selv  er  en  Lov.  Og  rundt  om  i  Brandes' 
Værker  træffer  man  en  lignende  Understrom  af  Bit- 
terhed, af  Had  og  Vrede,  dels  mod  Menneskene  i 
Almindelighed,  dels  og  specielt  mod  dem,  han  kal- 
der sine  Fjender  eller  sine  „ærede  Hadere",  som 
synes  at  være  en  meget  udbredt  Kategori.  Tempoet 
er  som  oftest  et  Appassionato,  som  meget  daarlig 
anstaar  sig  en  zoologisk  Menneskebetragter.  Der  er 
ofte  hos  ham  en  sarkastisk  Haan  og  et  indædt  Ra- 
seri overfor  de  menneskelige  Difformiteter,  som  ikke 
vilde  forundre,  om  man  traf  det  hos  en  gammel- 
testamentlig Profet  eller  hos  en  moderne  Helvedes- 
prædikant,  der  tordner  imod  Synden;  men  som  vel 
kan  overraske  hos  den,  der  anser  Menneskene  for 
syndefri,  altså a  i  sin  Art  fuldkomne  Skabninger,  — 
en  af  de  mange  menneskelige  Modsigelser,  hvoraf 
Georg  Brandes  ogsaa  har  faaet  sin  beskikkede  Del. 

Men  —  selv  om  Georg  Brandes  fra  sit  Syns- 
punkt ikke  kunde  anerkende  Syndsbegrebet  som 
absolut,  saa  var  det  dog  derfor  ikke  udelukket,  at 
han  som  psykologisk  Forsker  kunde  tage  sig  over 
at  undersøge  dets  etiske  Værdi,  eller,  om  det  fore- 
trækkes, dets  Livsværdi,  med  andre  Ord:  at  under- 
søge, hvilken  Betydning  det  har,  at  Mennesket  er- 
kender sig  ansvarligt  overfor  en  guddommelig  Villie, 

at  det  føler  sig  hjælpeløst,  forstødt,  føler  sin  dybe 
Afmagt  overfor  sin  Samvittigheds  Krav  fremfor  den 
Tilstand,  der  opstaar,  som  Følge  af  en  naturhisto- 
risk Begrundelse  af  de  menneskelige  Mangler  og 
Ufuldkommenheder,  som  aldrig  kan  blive  et  kraftigt 
Motiv  til  Forbedring.  Selvfølgelig  har  Brandes  heller 
ikke  indladt  sig  derpaa;  ti  ogsaa  det  vilde  jo  føre 
ind  mod  Kristendommen,  og,  om  den  er  ortodoks 
eller  formet  friere,  turde  for  Gr.  Brandes  være  nogen- 
lunde ligegyldigt. 

Den  fritænkersk-naturalistiske  Bevægelse,  som 
Brandes  i  Halvfjersernes  Begyndelse  aabnede,  fik  en 
uforudsigelig  Fremgang,  gunstig  Vind  fyldte  dens 
Sejl,  det  viste  sig,  at  Strømmen  bar  med.  Overalt 
i  alle  Lande  meldte  den  sig  med  Magt,  og  skyllede 
højt  og  bragende  sine  Bølger  op  om  Kirkens  Mure. 
Den  frie  Humanisme  var  Tidens  Løsen  og  alle 
Vegne  fremstod  dens  Profeter  i  Skarevis..  Brandes 
var  dog  ikke  dens  Ophavsmand,  ogsaa  uden  hans 
Medvirkning  vilde  den  være  kommet  til  os,  som  den 
er  kommet  til  alle  andre  civiliserede  Nationer.  Den 
var  en  Følge  af  Tidens  hele  videnskabelige  Udvik- 
ling og  Tænkning,  der  for  en  Tid  ganske  syntes  at 
ville  afkaste  alt  Formynderskab  og  alt  Aag.  Ee 
gamle  Ord:  „Mit  Rige  er  ikke  af  denne  Verden", 
fik  en  ny  Bekræftelse. 

Naar  Brandes  under  sit  Pariserbesøg  hos  Renan 
i  J870  havde  fortalt  den  franske  Lærde,  der  just 
stod  i  Begreb  med  at  rejse  til  Spitsbergen  sammen 
med  Prins  Napoleon,  om  dette  mærkelige  Norden, 
hvor  der  kun.  fandtes  alt  i  alt  en  3  —  4  Fritænkere 
(Renan  maatte  nok  le)  saa  skød  de  nu  op  i  Legio- 
ner, der  opstod  Tidsskrifter  og  Blade  og  Foreninger 
med   udtalt   fritænkersk  Tendens,    Kirke    og  Præster 

liaanedes,  ikke  mindst  i  Skuespil  og  Romaner,  livor 
Præsten  blev  en  staaende  komisk  Figur.  Det  saa 
virkelig  ud,  som  om  Kirkens  sidste  Time  var  kommet. 

Men,  som  saa  ofte  før,  viste  Skinnet  sig  bedra- 
gerisk. Mens  Kristendommen  og  Kirke  overfladisk 
set  tabte  Terræn,  vandt  de  i  Dybden,  og  det  be- 
kræftede sig  som  saa  ofte  før,  at  Kirken  er  en  Fugl 
Føniks,  der  med  et  vist  Mellemrum  af  Aaremaal  op- 
brænder sig  selv  for  fornyet  at  opstaa  af  sin  egen 
Aske.  Brandes,  som  aldrig  havde  formaaét  at  for- 
staa  den  franske  Restauration  efter  den  store  Revo- 
lutions grundige  Afskaffelse  af  Kristendommen,  for- 
stod det  naturligvis  lige  saa  lidt,  da  dette  Omslag 
kom,  og  naar  lian  saa  det,  gættede  han  kun  paa 
Forræderi   og   Frafald   og   alskens   Nederdrægtighed. 

Man  saa  den  ene  store  kristelige  Nybe vægelse 
efter  den  anden  fra  den  angelsaksiske  Verden 
strømme  ud  gennem  hele  Menneskehedens  Legeme, 
man  saa  ogsaa  Kirken  herhjemme  efter  at  have 
gennemgaaet  en  Frigørelsesproces,  rejse  sig  igen  og 
skyde .  ny  Vækst  paa  Fj  iheds  Grund.  Kirken  i  vor 
Hovedstad  omdannedes  i  en  Række  af  Aar,  og  det 
mens  Kristendom  var  Genstand  for  den  voldsomste 
Mistænkeliggørelse  og  det  heftigste  Had,  til  en  Fri- 
kirke, der  til  en  vis  Grad  selv  styrer  sine  Forhold. 
Og  over  alt  i  Verden  synes  man  mer  og  mer  at 
klare  sig  saa  meget,  at  med  Videnskabens  Bespis- 
ning kan  et  Menneske  ikke  alene  nære  sit  aandelige 
Liv,  at  Videnskaben  kun  giver  Stene  for  Brød.  Og 
dybere  og  almindeligere  set  kan  man  sige,  at  der 
Verden  over  er  en  Tørst  efter  Aand,  en  Trang  til 
en  dybere  Forklaring  af  Verden  og  vort  Liv  i  den, 
end  det  de  sidste  Aartier  har  budt  os. 

Af  dette   har  Georg  Brandes   in^en  Forstaaelse. 

Det  er  næppe  Modvillie  en  Gang.  Han  kan  ikke 
forstaa  det.  Han  er  bleven  staaende  der,  hvor  han 
stod  i  Halvfjersernes  Begyndelse,  i  den  lille  Kamp 
mod  Dogmerne,  mod  alt  det,  der  vil  dugge  For- 
standens Spejl.  Hans  Patos  er  Revolutionens  og 
Rationalismens.  Men  Friheden  er  forvandlet  til 
Ufrihed.  Ti  imens  har  den  aandelige  Verden  fore- 
taget en  hel  Rotation  og  befinder  sig  overfor  .en  ny- 
Solopgang. 

Dette  Skel  i  religiøs  Følelse  og  Forstaaelse  er 
det,  der  dybest  skiller  Georg  Brandes  fra  Fremtidens 
Danmark.  Dog,  hvad  siger  jeg:  Fremtiden  er  alle- 
rede ved  at  forvandles  til  Nutid.  Og  det  er  ikke 
blot  her  i  Danmark,  men  Verden  over,  at  der  nu 
foregaar  et  Gennembrud  af  religiøs  Følelse.  Det 
foregaar  i  delte  Strømme,  nogle  vil  det  føre  over  i 
Katolicismen,  andre  søge  paa  protestantisk  Vis 
Trosten  i  en  bibelsk  Kristendom,  omstøbt  og  om- 
formet af  denne  Slægts  personlige  Oplevelser,  atter 
andre  begære  at  redde  sig  i  en  mystisk  Livsanskuelse 
eller  i  en  almindelig  Religiøsitet.  Men  paa  alle 
Punkter  er  Fællesfølelsen  Andagt,  Hengivelse  i  en 
højere  Villie  eller  Bestemmelse,  Følelsen  af,  at  og- 
saa  dette  Menneskeaandens  sidste  Forsøg  paa  at 
ville  udtømme  Tilværelsen  er  mislykket  lige  saa  red- 
ningsløst som  mange  tidligere. 


Udlandets  Dom. 


Skønt  det  selvfølgeligt  maa  staa  fast,  at  G.  Brandes' 
Navn  og  Avtoritet  herhjemme  væsentligt  maa  staa 
og  falde  med  den  Betyde ing,  han  har  haft  og  har  for 
Danmark  og  med  de  Bidrag,  han  har  givet  til  dansk 
Litteraturs  Behandling,  bliver  det  dog  nødvendigt 
ogsaa  at  kaste  et  Blik  paa  den  Stilling  han  indtager 
i  Udlandet  og  i  Udlandets  Vurdering,  særligt  fordi 
GL  Brandes'  europæiske  Ry  atter  og  atter  er  bleven 
benyttet  som  et  Yaaben  mod  dem  herhjemme,  der 
med  al  Anerkendendelse  af  hans  Evner,  dog  ikke 
har  villet  bøje  sig  for  hans  kritiske  Avtoritet  og 
under  ingen  Omstændigheder  antage  hans  Førerskab. 

Efter  vor  Opfattelse  og  Erfaring  deler  Udlandets 
Opfattelse  af  Brandes  sig  ganske  paa  samme  Maade 
som  herhjemme,  dér  som  her  har  Brandes  sine  Ildtil- 
bedere og  sine  Forkætr ere,  mens  de  egentlige  Viden- 
skabsmænd og  Litteraturkyndige,  for  saa  vidt  de  ikke 
høre  til  den  sidste  Kategori,  i  Reglen  forholde  sig 
yderst  reserveret.  Det  bør  ogsaa  i  denne  Sammen- 
hæng nævnes,  at  man  overfor  Udlandets  Presse  og 
Publikum  stadigt  har  gjort  gældende,  at  denne  Mand 
var  en  i  sit  Hjemland  miskendt  og  mishandlet  Re- 
præsentant for  det  frie  Europas  Ideer.  Overhovedet 
har  taktiske  Momenter  og  Partihens}Tn  i  en  usædvanlig 


191 

høj  Grad  gjort  sig  gældende  ved  Tilvirkningen  af 
dette  Ry,  hvilket  ganske  naturligt  har  fremkaldt  en 
tilsvarende  Reaktion  hos  dem,  der  stod  udenfor 
Ringen.  Jubelen  om  hans  Alter  har  derfor  stadigt 
været  blandet  med  Modsigelser  og  Mishagsytringer, 
stundom  med  Hyssen. 

Med  andre  Ord :  Ogsaa  i  Udlandet  er  det  væsentligt 
som  Fører  og  Partihøvding,  at  han  har  tiltrukket 
sig  Opmærksomheden  og  vundet  sig  Position.  Der 
er  derfor  slet  ingen  Modsætning  mellem  Udlandets 
Stilling  til  Brandes  og  hans  Stilling  til  vore  danske 
Forhold,  uden  for  saa  vidt  som  hans  Anseelse 
ubetinget  og  med  Rette  er  størst  herhjemme  (med 
Rette  for  saa  vidt  som  hans  Værker  om  dansk  Litte- 
ratur er  saa  meget  bedre  end  hans  Værker  om  Ud- 
landets). En  tysk  Forfatter  skrev  mig  forleden  til 
Paa  ham  passer  Evangeliets  Ord  i  omvendt  Orden: 
„Han  er  kun  Profet  i  sit  Fødeland." 

Under  Børnestriden  med  Dr.  Nissen,  en  Strid,  der 
ogsaa  førtes  indenfor  den  tyske  Presse,  skrev  Dr. 
Friedrich  Lange  i  „Tagliche  Rundschau"  bl.  a. 
følgende:  „Der  von  einer  litterarischen  Gefolgschaft 
namentlich  in  Berlin  iiber  alles  gesunde  Mas^  hinaus 
gepriesene  Dr.  Georg  Brandes  in  Kopenhagen,  dem 
man  ohne  eigentlichen  Grund  die  Rolle  eines  Mår- 
tyren der  deutschen  "Wissenschaft  zu  bewilligen  be- 
flissen  war"  osv.  Man  vil  se,  at  endogsaa  Martyrkravet 
er  fælles  for  Brandes'  Stilling  ude  saa  vel  som  hjemme. 
Og  naar  Brandes  havde  endt  sin  Defension  overfor 
Nissen  med  en  Bemærkning  om,  at  han  var  bleven 
vant  til  Udlandets  velvillige  Opfattelse  og  Bedømmelse, 
saa  svarer  Dr.  Lange:  „Das  ist  eine  schlimme 
Empfehlung  flir  das  „Ausland",  unter  dem  hier  nach 
den  vorliegenden  Umstånden  nur  Deutschland  gemeint 

sein  kann.  Es  ist  miseres  Ermessens  Pflicht  der 
deutschen  Presse,  zu  zeigen,  dass  man  in  Deutschland 
fiber  Plagiatoren  eben  so  schlirrmi  urtheilt  wie  in 
Danemark."  (Tågliche  Rundschau  18.  Jan.  1884).  Og 
„Hamburger  Nachrichten"  bemærker  (n/i  84),  at  den 
forefaldne  Episode  har  virket  forstemmende  i  Tysk- 
land, selv  iblandt  Forfatterens  Venner. 

Skulde  man  mene,  at  Tyskland  ligger  Danmark 
for  nær,  til  at  være  ganske  upaavirket  af  danske 
Domme,  saa  eftergaa  man  den  russiske  Presses  Domme 
i  Anledning  af  Brandes'  russiske  Foredragsrejse  i 
St.  Petersborg  og  Moskva,  disse  Udtalelser  formelig 
skumme  over  af  Foragt.  Det  bekendte  Petersborger- 
Blad  „Novoje  "VVremja"  titulerer  ham  stadig  „Berømt- 
heden" i  Gaaseøjne  og  siger  om  hans  tredie  Fore- 
læsning, at  den  var  „noget  enestaaende  i  Retning 
af  Ugenerthed,  beregnet  paa  Publikums  Ukyndighed 
og  paa  at  putte  det  Blaar  i  Øjnene  paa  en  i  Sandhed 
billig  Maade"  (gengivet  „Nationaltidende"  for  5.  Maj 
1887),  idet  han  „i  en  daarlig  fransk  Oversættelse  op- 
læste Ord  til  andet,  hvad  der  for  længst  forelaa 
trykt  ikke  blot  i  5te  Bind  af  „Die  Litteratur",  men 
ogsaa  paa  Russisk  (i  Bladet  selv). 

Og  andre  russiske  Blades  Dom  var  ikke  blidere. 
Saaledes  skriver  Bladet  „Svjet"  for  7/s  18^9  om  de 
Løgne,  „som  den  danske  Kritiker  Brandes  efter  sit 
Besøg  i  vore  Hovedstæder  er  fremkommet  med  om 
Rusland  og  Russerne",  og  „St.  Petersborg"  sekunderer 
i  en  Tone,  der  ingenlunde  er  mere  hensynsfuld.  Under 
Brandes'  Foredragsbesøg  i  Upsala  opstod  der  lignende 
Dissonanser,  der  gav  sig  Udtryk  i  den  svenske  Presse, 
og  maaske  vil  Læserne  have  i  frisk  Erindring,  med 
hvilken  Uærbødighed  ,.Le  Figaro"  nylig  omtalte 
hans  armeniske  Forelæsning  i  Paris. 

Det  er  en  allerede  tidligere  omtalt,  hvor  affejende 
franske  Kritikere  som  Lemaitre  og  Jean  Thorel 
have  udtalt  sig  om  „Hovedstrømninger".  I  samme 
Retning  udtaler  sig  den  navnkundige  Kritiker 
F.  Brune  tiere,  naar  han  siger,  at  man  mangler 
et  saadant  Værk  som  G.  Brandes'  Hovedstrømninger 
„mais  mieux  fait,  plus  personnel  et  de  plus  porteéu 
(Indledningen  til  „Les  genres  dans  l'histoire  de  la 
litterature"  I). 

En  anden  fransk  Litterærkritiker  Hr.  Wyzewa 
siger  i  en  Artikel  om  Brandes  i  „Revue  des  deux 
mondes"  for  15.  Maj  1898:  „Det  forstaar  sig  selv,  at 
denne  Kritiker,  der  kender  alle  europæiske  Litteraturer, 
ikke  kan  være  lige  hjemme  i  dem  alle.  Jeg  læste 
forleden  en  for  ham  for  øvrigt  overordentlig  smig- 
rende Studie  i  en  russisk  Revy,  hvor  Forfatteren 
beklagede,  at  undtagelsesvis  var  den  russiske  Litte- 
raturs sande  Ejendommelighed  helt  undgaaet  hans 
Opmærksomhed  og  samme  Dag  erklærede  „Saturday 
Review"  i  en  Artikel,  der  svulmede  af  Begejstring 
over  hans  samlede  Kundskabsmasse,  at  af  alle  hans 
Værker  var  hans  Bog  om  engelsk  Poesi  den  eneste, 
der  havde  et  alvorlig  Eftersyn  behov"  ogHr.W.  tilføjer, 
at  i  Frankrig  vil  næppe  nogen  modsige  ham,  naar 
han  erklærer,  at  det  samme  gælder  for  Frankrigs 
vedkommende. 

I  Tyskland  erklærer  den  bekendte  Professor 
Dietrich  Schåfer  i  Ttibingen  (Geschiohte  und 
Kulturgeschichte  Jena  1891):  „Ich  kenne  kein  un- 
historischeres,  subjektiveres,  willkurlicheres  Werk  der 
neueren  Litteraturges chichte  als  Brandes':  „Litteratur 
des  19ten  Jahrhunderts  in  ihren  Hauptstromungenu. 
For  Sveriges  vedkommende  tiltrædes  denne  Dom  f. 
Eks.   af  Dr.   Vetterlund  i   al  Fald  for  en  enkelt 

Dels  Vedkommende,  naar  han  i  en  Anmeldelse  af 
„Romantikken  i  Tyskland"  stempler  denne  Bog  som 
..Tendens værk,  et  urimeligt  Partiskrift".  Ikke  mildere 
er  andre  svenske  Litteraturhistorikere  som  Dr. 
Wirsén  og  Prof.  Schiick.  (Se  særligt  dennes 
Artikel  om  Shakespeare  og  Montaigne,  „Finsk  Tids- 
skrift" 1885).  Han  leverer  her  en,  saa  vidt  jeg  kan 
se,  knusende  Kritik  af  Brandes'  Behandling  af  det 
nævnte  Emne  og  slutter  sin  Artikel  med  en  Be- 
mærkning om,  at  Dr.  Brandes  burde  holde  sig  for 
god  til  at  benytte  sin  Avtoritet  til  „att  slå  blå  dunster 
i  ogonen  på  okunnigt  folk,  han  eger  for  mycken 
akta  genialitet  for  at  behofva  lyse  med  den  litterara 
charlatanens  faux-brillant." 

Om  Bogen  om  Shakespeare  synes  overhovedet 
alle  Shakespeare-Forskere  saa  temmeligt  enige.  Wolf- 
gang-Keller skriver  i  Shakespeare-  Jahrbuch  XXXVII 
(Pag.  246)  om  Brandes'  Bog:  „Solene  Werke  wollen 
als  geistreiche  Lecture,  nicht  als  wissenschafliches 
Handbuch  hingenommen  werden"  og  „Litterarisches 
Centralblatt"  (12/i2  1896)  udtaler  sig  i  Overensstem- 
melse dermed,  naar  der  hedder:  „An  gar  manchen 
Stellen  weisst  Brandes  unbewiesene  Combinationen 
frtiherer  Scakespeareforscher  zuruck,  aber  wohl  keiner 
von  ihnen  hat  seiner  Phantasie  die  Ztigel  so  frei 
schiessen  lassen  wie  geråde  er.  Sein  Buch  liesst  sich 
wieein  grossangelegter,  kulturgescjiichtlicher  Roman", 
og  han  tilføjer,  at  Helten  hos  Brandes  staar  saa  klart 
belyst,  som  den  virkelige  Shakespeare  neppe  nogen- 
sinde vil  komme  til  at  staa.  I  Overensstemmelse 
hermed  udtaler  sig  en  Række  andre  Shakespeare- 
forskere som  Sidney  Lee,  Chr.  Collin,  Th.  Bier- 
freund  osv. 

Alt  i  alt  kan  det  siges,  at  i  samme  Forhold  som 
Skribenterne  er  videnskabeligt  anlagte  Forskere  ud- 
taler de  sig  reserveret  om  Brandes'  Forskning. 
Finder  han  nu  og  da  en  varm  Beundrer  ogsaa 
blandt  de  virkelige  Forskere,  har  denne  i  Reglen  ikke 
gjort  indgaaende  Studier  med  Hensyn  til  det  be- 
handlede Tema.  I  samme  Forhold  som  Forf.  lægge 
Vægten  paa  Stil  og  Aandrighed,  vil  de  i  Reglen  be- 
undre Brandes,  og  hvis  de  er  fanatiske  Fritænkere, 
saa  vil  dette  yderligere  forhøje  deres  Sympati. 
Ganske  som  hos  os. 

Slutning. 

Vi  staar  ved  Enden  af  dette  Værk.  Vi  har 
fulgt  Georg  Brandes  og  den  ved  ham  vakta  Bevæ- 
gelse fra  dens  Udspring  langt  tilbage  i  Tresernes 
religionsfilosofiske  Debat,  over  Halvfjersernes  store 
Kamptid,  gennem  Firsernes  overmodige  Orgier  ned 
til  vor  egen  Tid,  da  Regnskabet  gøres  op.  Vi  har 
set  den  vokse  fra  en  rent  individualistisk  og  pioner- 
mæssig  Bevægelse  til  et  stort,  organiseret  Felttog, 
der  gik  ud  paa  at  erobre  Landet,  By  for  By  og 
Post  for  Post.  Det  Spørgsmaal  paatrænger  sig  da 
nu:  Blev  det  en  Sejr? 

Ja,  hvis  Opgaven  var  en  rent  materiel,  at  bringe 
Førerne  frem  til  Ære  og  Indflydelse,  at  erobre  dem 
en  bjerget  Stilling,  saa  maa  det  siges,  at  det  blev  en 
Sejr,  endda  en  stor  Sejr.  Georg  Brandes  blev 
Titulærprofessor  med  en  aarlig  Forfattergage,  som 
ingen  dansk  Forfatter  har  oppebaaret  før  han.  Dr. 
Edv.  Brandes  Redaktør  af  et  stort,  en  Gang  ind- 
flydelsesrigt Blad,  som  dog  endnu  gemmer  paa  nogle 
Rester  af  Fortidens  Herlighed.  Hans  Discipel,  Hr. 
Peter  Nansen  blev  som  Litteraturens  Lord  Chamberlain 
og  Overinspektør  anbragt  i  det  store  hegelske  For- 
lag med  Dr.  P.  Munch  og  Vilh.  Rasmussen  som 
Fløjadjudanter.    Kan  man  i  Grunden  forlange  mere? 

Men  ideelt?  Ja,  til  et  vist  Punkt  blev  det  og- 
saa  her  en  Sejr.  Det  lykkedes  i  Kampens  første 
Aarti  at  indføre  en  delvis  ny  Form  for  Litteratur- 
kritik og  derigennem  „at  overtage  Ledelsen  af  Litte- 
raturen". Alt  ved  os,  var  Devisen.  Denne  Indfly- 
delse var  —  i  alt  Fald  udadtil  —  voksende  endnu 
ned  gennem  Firserne;  men  med  Halvfemserne  viste 
der  sig  en  begyndende  Dalen,  og  med  det  nye  Aar- 
liundrede  kan  den  siges  at  være  i  alt  væsentligt 
forbi.  Den  har  afsat  sine  Mærker,  ret  dybe  Mær- 
ker endda,  men  den  hersker  ikke  længere.  Der  er 
ingen,  der  mere  modtager  sine  Impulser  fra  den,  og 
hvis  den  ikke  besad  en  rent  udvortes  Magtstilling, 
hvorved  den  endnu  kan  lægge  mangt  et  Lod  i  Vægt- 
skaalen,  vilde  man  ikke  mærke  stort  til  den.  Man 
kan  sige,  at  Bevægelsen  ligesom  Nilen,  naar  den 
gaar  over  sine  Bredder,  har  efterladt  et  Dynd,  der 
kan  komme  til  Nytte  ved  fremtidig  Udsæd;  men 
selv  har  den  ikke  saaet  noget  deri,  der  vil  faa  bli- 
vende Vækst.  Den  var  nemlig  væsentlig  kritisk  og 
som  saadan  negativ. 

I  det  store  og  hele  maa  det  for  saa  vidt  siges, 
at  Brandesianismen  har  lidt  et  afgørende  Nederlag, 
om  det  ogsaa  endnu  en  lille  Tid  kan  lykkes  at  dække 
derover.  Den  frie  Tanke  har  vist  sin  Umulighed 
som  fremtidigt  Samfundsgrundlag,  dens  Forkyndelse 
af  en  Art  Ny-Hellenisme,  frigjort  fra  Sædelighedens 
og  Kristenhedens  Baand,  har  vist  sig  at  være  en 
Utopi  og  er  tonet  bort  som  en  skøn  Sky.  Der  kan 
digtes  om  skønne  Skyer,  men  leves  paa  dem,  kan 
der  ikke.  Naturalismen  har  vist  sig  at  være  et 
nødvendigt  Gennemgangsled ;  men,  skal  den  tages  for 
mere,  bliver  den  en  uhyggelig  Spændtrøje,  der  ikke 
har  Plads  for  Livets  fulde  Virkelighed. 


198 

Man  kan  vel  herom  anvende  de  Ord,  som  Chr. 
K.  F.  Molbech  skrev  i  „Fra  Danaidernes  Karu 
(Pag.  295) :  „Den  yngre  Slægt  glemmer  kun  altfor 
ofte,  at  ogsaa  dens  Betragtning  er  begrænset  og 
forbigaaende,  at  ogsaa  mange  af  de  Ideer,  som  den 
hylder,  skulle  ældes  og  afløses  af  andre,  og  at  dens 
Dom  betragtet  fra  et  absolut  Synspunkt,  ikke  er 
synderlig  mere  ufejlbar  end  den  ældre,  fra  hvilken 
den  kun  skilles  ved  et  Spand  af  Tid.  Have  vi  til 
syvende  og  sidst  saa  meget  mere  Ret,  naar  vi  dadle, 
end  vore  Fædre,  naar  de  beundrede  ?  Vi  ere  maa- 
ske  komne  et  Hanefjed  videre,  det  er  det  hele;  men 
endnu  er  der  langt  til  Enden,  og  de  Guder,  vi 
dyrke,  skulle  mange  Gange  afløses  af  andre." 

Disse  filosofisk  sagtmodige  Ord  tør  vel  ogsaa 
anvendes  paa  det  Tidsrum,  vi  nu  have  tilbagelagt, 
som  har  været  kun  altfor  tilbøjeligt  til  at  betragte 
sig  som  det  endelige,  som  var  dermed  Kursen  for 
Verdenshistoriens  fremtidige  Løb  en  Gang  for  alle 
givet.  Men  i  den  rent  praktiske  Udfoldning  af  sine 
Ideer  maa  man  vel  sige,  at  Brandesianismen  kun 
altfor  ofte  har  draget  nedad,  hvor  den  troede  at  op- 
drage, og  man  kan  vel  derpaa  anvende  de  Ord,  som 
den  tyske  Litterærhistoriker  Julian  Schmidt 
har  sagt  om  de  tilsvarende  Forhold  hos  vore  syd- 
lige Naboer,  naar  det  hedder: 

„Som  Burschenschafternes  Patriotisme  havde  er- 
klæret sig  imod  Franskmændene,  saaledes  havde  den 
ogsaa  taget  Parti  mod  Jøderne:  de  nedstammede 
ikke  fra  Teut,  og  Sjakreren  stødte  an  mod  al  Kon- 
veniens, der  bundede  i  det  kristeligt  -  germanske 
Væsen.  Men,  efter  at  nu  Jøderne  ved  Julirevolu- 
tionen virkelig  var  blevne  emanciperede,  forandrede 
dette  Forhold  sig  fuldstændigt.     Idet  de  nærmest 

traadte  i  Skranken  for  deres  egne  Rettig- 
heder, saa  det  ud,  som  om  de  i  al  Alminde- 
lighed havde  overtaget  Ledelsen  af  Kam- 
pen for  Menneskerettighederne.  Man  kan 
ikke  fortænke  dem  deri;  ti  ethvert  Talent  vil  gøre 
sig  gældende:  men  os  bragte  det  ingen  Vel- 
signelse, at  en  undertrykt  Nation,  der  af 
sin  nedarvede  Tro  ikke  har  bevaret  syn- 
derligt andet  end  en  berettiget  Uvillie 
mod  denKirke  og  Stat,  der  undertrykkede 
dem,  og  denKunst  sofistisk  atopløsederes 
Indhold,  (und  die  Kunst  den  Inhalt  derselben 
sophistisch  zu  zerfetzen),  baaret  af  Mængdens  Sym- 
patier angav  Tonen  i  Pressen  og  overførte  deres 
industrielle  Vaner  paa  det  aandelige  Liv"  (Geschichte 
der  deutschen  Litteratur  III,  Pag.  211). 

Disse  Betragtninger  passe  helt  vel  paa  vore 
Forhold,  ja,  man  tør  vel  endda  sige,  at  de  gælde 
med  større  Styrke  om  os,  hvor  Litteratur  og  Presse- 
koterier  under  de  begrænsede  Forhold  let  kan  komme 
til  at  spille  en  større  Rolle  end  i  et  stort  Land  med 
videre  Horisont,  rigere  Hjælpemidler  og  større  Kul- 
turopgaver. 

Men,  vil  en  eller  anden  maaske  sige,  havde  vi 
da  ikke  været  bedre  tjente,  om  vi  slet  ikke  havde 
haft  nogen  Georg  Brandes?  Naar  hans  store  Be- 
gavelse i  væsentlige  Henseender  er  misbrugt  Bega- 
velse, hvor  kan  vi  da  med  Rrimelighed  opføre  ham 
paa  vor  aandelige  Gevistkonto  ?  Det  gode  ny,  som 
igennem  ham  er  tilført  os,  vilde  ogsaa  uden  ham 
have  naaet  os  og  i  en  mindre  udæskende  Form,  og 
selv  om  det  først  havde  naaet  os  en  Postdag  senere, 
vilde     der    da    have   været    stort    tabt,    naar    alt    til 

Gengæld  var  naaet  sindigere,  jævnere  og  uden  skarpe 
Sondringer  og  bitre  Brud? 

Der  er  sikkert  mange  af  den  ældre  Tids  Mænd 
og  maaske  ogsaa  en  Del  af  den  nyeres,  ogsaa  mange, 
der  fra  et  religiøst  Syspivnkt  se  saaledes  paa  For- 
holdet. De  synes,  at  de  Fordele,  som  de  indrømme 
ved  Brandes  og  hans  Retning  er  tilført  vort  Aands- 
liv  og  vor  Kultur,  er  for  d}rrt  købte. 

Der  kan  være  noget  fristende  ved  denne  Tanke- 
gang, ogsaa  vi  indrømmer,  at  uden  Georg  Brandes 
og  hans  Parti  vilde  mange  Kalamiteter  og  megen 
Uretfærdighed  været  undgaaet;  vi  vilde  være  blevne 
forskaanede  for  det  Syn,  at  se  mangt  og  meget  i 
Litteraturen  som  i  Moralen  stillet  paa  Hovedet,  at 
se  veltjente  Forfattere  styrtede  paa  Hovedet  ud  af 
Litteraturen  eller  det  offentlige  Liv  eller  skubbede 
til  Side  for  mindre  Mænd,  der  besad  det  Fortrin  at 
„tro  paa"  G.  Brandes  og  hans  Doktriner. 

For  den,  der  imidlertid  i  hvad  der  sker  gerne 
vil  finde  lidt  Mening,  som  gerne  vil  se  lidt  Forsyns- 
tanker  i  Udviklingen,  selv  i  de  menneskelige  Vild- 
farelser, frembyder  der  sig  en  anden  og  trøstefuldere 
Opfattelse. 

Det  er  den,  at  Georg  Brandes  ved  sin  hele 
stærkt  spændte,  i  mange  Henseender  meget  ubillige 
Kritik  og  ved  sit  fanatiske  Angreb  paa  vore  Tradi- 
tioner har  været  Eedskabet  til  at  underkaste  dem  en 
Ildprøve,  hvoraf  de  lutrede  og  styrkede  skulde  gaa 
frem  til  nyt  Liv.  Georg  Brandes  havde  nok  Ret  i, 
at  man  paa  den  Tid,  da  han  fremtraadte,  var  faldet 
lidt  i  Søvn  paa  det  tilvantes  bløde  Puder.  Mindst 
vel  i  religiøs  Henseende;  ti  her  havde  S.  Kierke- 
gaard rusket  kraftigt  op  paa  samme  Tid  som  Grundt- 
vig  havde   givet   Menighedslivet   nye  Impulser.     Og 

dog  kan  det  næppe  bestrides,  at  Angrebene  paa 
Kristendommen  og  Kirken  ved  at  formes  ud  fra  an- 
dre Forudsætninger  og  lægges  over  i  et  andet  Plan 
fik  en  virksommere  og  mere  æggende  Betydning  og 
saaledes  blev  et  mere  virksomt  Middel  til  den  kirke- 
lige Genrejsning  og  den  Fornyelse  af  en  personlig 
Kristendom  og  en  bevidst  Religiøsitet,  som  vi  have 
set  foregaa  for  vore  Øjne  sammen  med  det  praktiske 
Reformarbejde  og  Frigørelsesværket  der  var  paa 
en  Gang  dets  Grund  og  dets  Følge. 

Men  særligt  med  Hensyn  til  den  almindelige, 
aandelige  Udvikling  i  Europa  kan  det  vel  indrøm- 
mes, at  vi  havde  forsinket  os  noget,  at  der  var  nye 
Bevægelser  oppe,  som  fortjente  at  prøves  og  gran- 
skes, og  selv  om  Europa  og  dets  Strømninger  ingen- 
lunde var  saa  ukendte  herhjemme,  som  man  har  vil- 
let gøre  det  til,  selv  om  Brandes  ikke  var  Opdager 
hverken  af  St.  Beuve  eller  Darwin  eller  Mill,  saa 
er  det  dog  sandt,  at  han  demokratiserede  og  popu- 
lariserede Tidens  Ideer  og  drev  dem  dybere  ind  i 
Bevidsthederne  ved  at  give  dem  en  programagtig 
Tilspidsning  og  ved  at  fremføre  dem  i  en  Form, 
der  gjorde  dem  tilgængelige  for  et  bredere  Lag  af 
Befolkningen. 

Men  nægtes  kan  det  ikke,  at  hvad  der  blev 
vundet  i  første  Instans,  det  tabtes  igen  i  anden. 
Der  foregik  nemlig  en  Forfladelse  af  Dannelsen,  i 
samme  Grad  som  den  vandt  i  Udbredelse.  Ideer 
som  Darwins,  Taines  og  Mills  —  saa  ensidige  i  sig 
selv  —  kastedes  ud  paa  Markedet  og  slugtes  raat 
uden  Prøvelse  og  Kritik  af  Folk,  der  ikke  evnede 
at  prøve  dem,  Linierne  forlængedes  og  Ensidig- 
hederne overdreves.  Det  blev  en  ny  Religion,  en 
ny  Tro,  der  grebes  blindt.   Mennesker,  der  manglede 

alle  Forudsætninger  for  en  virkelig  Tilegnelse, 
troede  at  kunne  sætte  sig  til  Doms  over  de  vanske- 
ligste Spørgsmaal,  hvis  Løsning  krævede  store  viden- 
skabelige og  personlige  Forudsætninger.  Overhove- 
det var  det  altid  skralt  med  Kritiken  og  Ytrings- 
friheden indenfor  det  fast  organiserede  Parti. 

Dog,  hvis  Brandes  havde  indskrænket  sig  til  et 
rakst  ført  Chock  mod  den  hegelsk-heibergske  Æste- 
tik med  dens  abstrakte  Spekulationer  og  mod  Stag- 
nationen paa  det  sociale  og  politiske  Omraade,  saa 
vilde  han  gennem  en  hurtig  Kamp  have  vundet 
Terræn  for  sin  Opfattelse,  vilde  have  skaffet  frisk 
Luft  og  Bevægelse  og  han  vilde  have  vundet  alminde- 
lig Anerkendelse  og  Sympati  og  være  bleven  staaende 
i  vor  Historie  ligesom  Henrik  Steffens  som  den,  der 
havde  hjulpet  os  ud  over  et  dødt  Punkt  i  vor  Ud- 
vikling, i  god  Forstand  løftet  os  af  Grunden. 

Men  det  tilfredsstillede  ikke  Brandes.  Det  var 
for  lidt  for  hans  Ærgerrighed  og  hans  Fanatisme. 
Han  vilde  være  Samfundsreformator,  Profet,  Parti- 
høvding, Gud  véd  hvad.  Han  vilde  i  en  Haande- 
vending  omforme,  nej,  ikke  omforme,  men  bortrydde 
hele  det  religiøse  og  moralske  Grundlag  for  Folkets 
Liv,  og  det  uden  en  Gang  at  kende  det  rigtigt  og 
uden  at  have  noget  synderligt  Kendskab  til  Folke- 
karakteren. 

Her  maatte  han  nødvendigvis  løbe  Panden 
mod  Væggen.  En  talentfuld  Æstetiker  er  ikke  den, 
ja  vel  mindst  af  alle  den,  der  egner  sig  til  religiøs 
Reformator  eller  politisk  Leder,  og  navnlig  ved  sin 
fuldstændige  Mangel  paa  Organ  for  religiøse  Sand- 
heder og  religiøst  Følelsesliv  maatte  Brandes  komme 
til  for  de  mere  udviklede  at  staa  som  et  fremmed, 
ja    vel    endog    fjendtligt    Element    i    Tidens    Kamp. 

Men  dertil  kom,  at  han  spredte  Misstemning  om  sig 
og  kom  paa  Kant  med  en  Del  af  Nationens  bedste 
Mænd  ved  sin  Kampmaades  Uridderlighed,  der  vel 
i  enkelte  Tilfælde  lod  sig  undskylde  som  Retorsion, 
men  som  i  andre  var  ganske  uberettiget  og  vidnede 
om  en  Mangel  paa  sjælelig  Finhed  (hans  Angreb 
paa  Drewsen,  Chr.  Collin,  Høffding  og  paa 
Højskolemændene  i  1902).  Alt  dette  gjorde,  at 
han  umuligt  kunde  faa  en  Førers  Stilling,  der  kræ- 
ver Overlegenhed,  Forstaaelse  og  Hensyntagen.  Ung- 
dommen kunde  han  vel  henrive  til  en  kort  Begej- 
stringsrus ved  sin  hensynsløse  Voldsomhed,  sin  be- 
tagende Veltalenhed,  sin  Fantasi;  men,  naar  den 
siden  optog  Livets  og  Erfaringens  Mangfoldighed  i 
sit  Sind,  eller  naar  den  altfor  ideale  Beundring  fik 
et  Knæk  ved  et  Indblik  bag  de  ideale  Kulisser, 
reagerede  den,  ofte  med  en  tilsvarende  Voldsomhed. 
„Der  gives  næppe  nogenu,  skriver  den  svenske 
Forfatter  Ola  Hanson  (Freie  Btihne  fur  modernes 
Leben  2G/3  1890),  „der  ikke  paa  et  eller  andet  Tids- 
punkt har  været  under  Brandes'  Personligheds  Trylle- 
magt. Han  har  virket  æggende,  begejstrende,  be- 
frugtende. Men,  det  er  lige  saa  karakteristisk,  at 
ogsaa  næsten  enhver  af  disse  mange  personlige  For- 
bindelser kun  har  varet  en  Tid,  den  være  kortere 
eller  længere.  Den  Virkning,  han  har  frembragt, 
kan  sammenlignes  med  Virkningen  af  en  elektrisk 
Strøm,  der  forsvinder  lige  saa  hurtigt  som  den  kom- 
mer, eller  en  Gnist,  der  fænger,  men  ikke  følges  af 
andre1);  ja,   den  Tilbedelse,    han  har  fundet,  er  ble- 

')  Man  mindes  her  Brandes'  egen  Selvkarakteristik:  „Som 
den  lysende  Stribes  —  Strejfskær  i  et  Rum  —  der  saa  lidet  kan 
gribes    —   som  Havfladens  Skum  —  saa  blussed  mit  Væsen  osv. 

ven  forvandlet  til  Had,  blind  Beundring,  til  Lige- 
gyldighed; de  Baand,  lian  har  knyttet,  er  enten 
voldsomt  bleven  sønderrevne  eller  lidt  efter  lidt  løs- 
nede. Det  er  en  stor  og  broget  Skare  Mennesker, 
der  er  vandret  gennem  hans  Stuer,  men  ingen  er 
bleven  der,  ingen  bar  sat  sig  til  Ro  hos  liam,  ingen 
har  slaaet  Følge  for  Livet.  Larm  og  Strid  har  der 
været  om  hans  Navn,  som  om  intet  andet  Navn  i 
Norden  i  de  sidste  Aartier;  men  i  dette  Øjeblik  er 
der  næsten  stille  omkring  ham,  en  Stilhed,  der  Dag 
for  Dag  bliver  dybere." 

„Hvorfor  er  det  gaaet  saaledes?" 

„Grunden  hertil  er  meget  sammensat,  og  et  be- 
stemt og  udtømmende  Svar  paa  dette  Spørgsmaal 
kan  først  Fremtidens  Litteraturhistorie  give.  I 
samme  Grad  som  den  litterære  Periode,  til  hvilken 
den  nuværende  i  Begyndelsen  dannede  Modsætnin- 
gen, kom  paa  Afstand  og  hjemfaldt  til  det  forbi- 
gangne, i  samme  Grad  har  den  ny-nordiske  Realisme 
aabenbaret  sig  som  en  Samling  af  uensartede  Ele- 
menter og  er  falden  fra  hinanden,  og  de  Kløfter  og 
Modsætninger,  som  derved  er  kommen  for  Dagen, 
viste  sig  at  være  meget  dybere  og  mere  omfattende 
end  de,  der  i  Begyndelsen  havde  staaet  i  Forgrun- 
den. I  den  en  Gang  saa  tæt  sluttede  Skaie  slum- 
rede Modsætninger,  Fjendskaber  og  Stridigheder,  der 
rører  ved  dybere  Kulturspørgsmaal  og  omspænder 
en  videre  Fremtid  end  den,  der  betegnes  ved  Nav- 
nene „Efterromantik"  og  „Brandesianisme". 

„Det  er  naturligvis  Tiden  selv,  der  har  affødt 
denne  Masse  af  brogede  Fænomener;  det  er  det 
aandelige  Liv  i  Norden,  der  har  aabenbaret  sig  i 
disse  Former.     Men    det   ejendommelige    er,    at  nøj- 

agtigt  den  samme  Proces  med  dens  Forskelligheder 
og  dens  Rigdom  paa  Modsigelser  ogsaa  har  aaben- 
baret  sig  i  hin  enkelte  Aand,  der  hedder  Georg 
Brandes.  Enhver  nok  saa  svag  Lyd,  der  laa  i 
Luften,  gav  Genlyd  i  ham,  og  det  saa  tidligt,  at  det 
kom  til  at  se  ud,  som  om  Svingningerne  i  den  Tid, 
han  tilhørte,  meddelte  sig  hurtigere  og  ad  kortere 
Veje  til  ham  end  til  andre.  Men  alle  disse  modsatte 
Sympatier  og  Tanker  laa  ogsaa  lige  saa  løst  for- 
bundne i  ham  som  i  Tiden  selv;  han  var  ikke  den 
sluttede,  helstøbte  Personlighed,  der  rummede  dem 
alle  i  sig  og  blot  gav  sit  eget  Væsen  i  dem  alle. 
Derfor  har  Brandes  kunnet  drage  hele  den  forskel- 
ligartede nordiske  Digterskare  til  sig,  den  ene  efter 
den  anden  og  bringe  dem  til  Klarhed  over  sig  selv  (?) ; 
men  han  har  ikke  formaaet  at  knytte  Baandet  mel- 
lem dem  alle  og  over  dem  alle". 

Den  virkelige  Sammenhæng  er  i  disse  Linier 
i  alt  væsentligt  meget  rigtigt  forklaret,  ogsaa  de 
slumrende  Modsætninger,  som  allerede  nu  have  ud- 
viklet sig  med  fuld  historisk  Klarhed.  De  dybeste 
af  dem  er  de,  der  er  skildret  i  de  foranstaaende 
Kapitler,  de  etiske  og  religiøse;  overhovedet  er  Ne- 
gativiteten Brandes'  Akilleshæl. 

Men  den  nævnte  Modsætning  forener  sig  tillige 
med  en  national.  Georg  Brandes  har  i  Virkelig- 
heden aldrig  rigtigt  forstaaet  det  danske  Folke- 
naturel, eller  der  er  i  hvert  Fald  en  Side  deraf,  som 
han  aldrig  har  forstaaet.  Han  har  stundom  beklaget 
sig  over  den  danske  Langsomhed,  over  Sendrægtig- 
heden i  Bevægelsens  og  Følelseslivets  Tempo  her  i 
Danmark,  og  heri  maa  man  give  ham  Ret.  Vi 
Danske    er   et  umaadeligt  langsomt  Folkefærd,    sene 

til  at  tænke,  endnu  senere  til  Handling.  Vi  kunde 
for  saa  vidt  med  en  vis  Ret  føre  en  Snegl  i  vort 
Skjold.  Han  har  ogsaa  Ret,  naar  han  i  Bogen  om 
Beaconsfield  taler  om  det  vage  Drømmeri  og  de 
fantastiske  Fremtidssyner,  der  hos  mange  germaniske 
Naturer  rigeligt  optager  den  voksne  Alders  første 
Lustrum.  Men,  naar  han  i  sit  Essay  om  Holberg 
siger:  „Da  det  er  ægte,  danske  Naturer,  som  Hol- 
berg stedse  skildrer,  det  vil  sige  svage,  sprøde,  der 
for  Yillie  kun  have  Stædighed  og  for  Lidenskab 
kun  Forfængelighed",  saa  ligger  der  heri  et  Fejlsyn 
paa  os  Danske,  og  det  er  muligt,  at  Tiden  allerede 
har  belært  ham  derom.  Danskeren  mangler  ikke 
Villie,  stædig  Villie  endda,  om  end  den  kan  slumre 
længe.  Det  er  da  godt,  at  vi  har  nogen  til  at  sætte 
Fart  paa,  til  at  være  „Uro"  —  nogen  Iltogsfart 
bliver  det  dog  ikke  —  men,  hvis  vore  radikale  Se- 
miter tror,  at  de  kan  køre  med  os,  hvorhen  de  vil, 
saa  forregner  de  sig.  En  Dansker  gør  til  syvende 
og  sidst  kun  det,  han  vil.  Brandes  vil  vist,  naar 
han  mindes  Sønderjydernes  sejge  Modstand  under 
Fremmedherredømmet,  selv  indrømme,  at  „svage"  og 
„sprøde"  er  ikke  de  rette  Ord  at  bruge  om  dansk 
Folkekarakter.  Men,  det  er  muligt,  at  vi  trænger 
til  Modgang  for  at  udvikle  disse  Egenskaber,  og  at 
Professor  C.  R.  Ny  blom  har  Ret,  naar  han  betrag- 
ter Brandes  som  et  „velgørende  Rivejærn"  for  os, 
endda  han  i  ham  ser  „Forkæmperen  for  den  nye 
Anskuelse,  der  vil  nedrive  Menneskehedens  gamle 
Afgudsbilleder,  men  ikke  formaar  at  sætte  noget 
virkelig  levende  i  Stedet."  (Anm.  af  „Romantiken  i 
Tyskland".   Svensk  Tidsskrift  1873). 

Skulde  vi  nu  i  et  samlet  Slutningsoverblik  prøve 

paa  at  sige,  li  vad  vi  skylder  Brandes  af  godt,  og 
hvad  han  har  voldt  os  af  Fortræd,  saa  tror  jeg  det 
vil  forme  sig  saadan. 

Paa  Indtægtssiden  maa  det  opføres: 

Han  har  indført  hos  os  en  ny,  psykologisk 
Litteraturbetragtning,  som  han  forefandt  i  Frankrig, 
og  som  han  selv  med  Talent,  skønt  ogsaa  med  ikke 
ringe  Vilkaarlighed,  har  dyrket  hos  os. 

Han  har  indført  hos  os  eller  dog  bidraget 
til  at  vække  Opmærksomheden  for  en  Række  aande- 
lige  Fænomener  og  Strømninger  i  Udlandet,  som  har 
virket  befrugtende  paa  vort  aandelige  Liv.  (For 
Retfærdigheds  Skyld  maa  det  dog  tilføjes,  at  der  var 
en  anden  Række  af  Fænomener  og  Strømninger  i 
Udlandet,  som  kunde  været  lige  saa  befrugtende  for 
vort  Åndsliv,  men  som  Brandes  ud  fra  sit  Stand- 
punkt havde  mindre  Interesse  for). 

Han  har  virket  befrugtende  og  ansporende 
paa  en  stor  Del  af  vore  yngre  Forfattere,  af  hvilke 
rigtignok  de  fleste  senere  have  forladt  hans  Retning 
og  hans  Førerskab.  (Hvor  vidt  han  derimod,  som 
Ola  Hanson  siger,  har  hjulpet  dem  til  at  vinde 
Klarhed  over  sig  selv  i  dybere  Forstand,  er  en  anden 
Sag). 

Paa  hans  Debetside  maa  det   opføres. 

At  han  har  fremkaldt  ikke  blot  et  „ Gennem- 
brudu,  men  tillige  et  Brud  i  Folkets  aandelige  Liv, 
et  Brud,  der  har  kastet  mange  af  de  bedste  og  frugt- 
bareste Kræfter  ud  af  deres  naturlige  Bane  og  Virk- 
somhed og  aabnet  Vejen  for  en  Skare  umodne  Agi- 
tatorer. 

At  han  har  bidraget  —  i  al  Fald  midlertidig  — 
til  at   undergrave   de   bærende  Magter   i   vort  Folks 

aandelige  Liv,  Folkets  kristne  Tro  og  den  derpaa 
hvilende  Sædelighed  uden  at  formaa  at  sætte  noget 
i  Stedet,  der  kunde  tjene  som  Erstatning  derfor 
(Noget  andet  er,  at  han  maaske  indirekte  har  givet 
et  Stød  til  en  Hejsning  af  de  samme  Magter,  til  en 
Personliggøreise  og  Inderliggørelse  af  dem;  men  det 
laa  udenfor  hans  Hensigt  og  kræver  derfor  ingen  Tak). 

Endelig  har  de  Kræfter,  han  banede  Vejen  for, 
og  som  kun  kunde  vinde  Fremgarjg  i  Kraft  af  hans 
Avtoritet,  paa  mange  Maader  virket  neddragende  i 
vort  offentlige  Liv  ved  hensynsløse  Partimanøvrer, 
ved  en  Mangel  paa  Sandhed  og  Ærlighed,  der  har 
kompromitteret  Friheden  og  nedbrudt  Agtelsen  for 
den  Retfærdighed,  der  til  alle  Tider  og  under  alle 
Forhold  maa  være  det  bærende  Grundlag  for  et  Folks 
rent  borgerlige  Tilværelse.  (At  der  dog  ogsaa  her 
er  givet  Momenter  til  en  finere  og  bedre  Moral  vilde 
det  være  urigtigt  at  nægte.  Betingelsen  er,  at  „Rive- 
jærnet"  kommer  i  de  rette  Hænder). 

Uden  i  mindste  Maade  at  ville  underkende  Be- 
tydningen af  de  Momenter,  som  her  er  anførte  til 
Brandes'  Fordel,  tror  jeg  dog,  at  naar  de  maales  med 
de  Momenter,  som  er  opførte  paa  den  modsatte  Side, 
ender  Regnskabet  med  et  Deficit,  saa  vist  som  de 
moralske  Værdier  saa  vel  i  et  Folks  Liv  som  i  den 
enkeltes  vejer  mere  til  end  de  blot  æstetiske,  der  til 
syvende  sidst  bunde  i  de  andre. 

Spørges  der  da,  om  Brandes  er  et  Geni,  som 
hans  Venner  og  Beundrere  har  villet  gøre  ham  til, 
saa  maa  Svaret  blive  et  Nej.  Han  mangler  den 
Skaberevne,  som  er  Geniets  umistelige  Mærke.  Han 
har  i  Grunden  ikke  beriget  Verden  med  en  eneste 
stor,  ny,  oprindelig  Tanke,  som  var  hans.   Sin  Metode, 

sine  Ideer  har  han  hentet  hos  andre;  men  han  har 
haft  en  vidunderlig  og  helt  enestaaende  Evne  til  at 
opspore,  omsmelte,  benytte,  og  hvis  der  var  noget, 
der  hed  et  reproduktivt  Geni,  saa  maatte  Ordet 
siges  at  passe  paa  ham  i  fremragende  Grad. 

Han  er  en  sjælden  smidig,  mangesidig  og  impul- 
siv Begavelse,  han  er  en  lyrisk  Sprogkunstner  af 
høj  Rang,  han  kender  Sprogets  hele  Klaviatur  og 
forstaar  at  aflokke  det  mange  Klange.  Han  har  Ord 
saa  vel  for  det  patetiske  og  begejstrede  som  for  det 
ironisk-drillende  og  for  den  flængende  Spot.  Og  han 
har  den  evige  Uro  og  Bevægelighed,  der  som  Per- 
pendiklen altid  er  i  Svingning,  og  som  maaske  er 
Lyrikkens  inderste  Sjæl. 

Alt  dette  viser  snarere  et  feminint  Anlæg  end 
en  mandig  Karakter.  Det  mandige  ligger  Brandes 
fjærnt.  Hans  Livsførelse  og  Forfatterskab  har  ganske 
vist  i  de  grove  Træk,  i  Yderlinierne  haft  en  vis 
Konsekvens;  men  denne  Konsekvens  turde  bunde  i 
visse  Raceegenskaber  hos  ham,  ikke  mindst  i  det 
uslukkelige  og  blinde  Had,  der  ogsaa  mere  er  en 
kvindelig  end  en  mandig  Karakteregnskab,  og  som 
til  Tider  har  givet  sig  et  helt  ubehersket  Udtryk.  I 
Forbindelse  med  denne  noget  feminine  Karakter  staar 
ogsaa  hans  Mangel  paa  Evne  til  sammenhængende 
logisk  Tænkning,  det  Spind  af  Modsigelser,  som  han 
bevæger  sig  i,  hvor  det  gælder  at  argumentere.  Naar 
Brandes  endelig  er  mere  forfængelig  end  stolt,  hæn- 
ger det  ogsaa  sammen  med  denne  Karakter. 

Med  sine  Fortrin  og  Fejl  vil  han  blive  staaende 
i  vor  Historie  som  et  mærkeligt  Modsigelsens  Tegn 
fra  en  Søndringens  Tid,  til  Opmuntring  og  til  Ad- 
varsel, til  Opmuntring  som  et  Tegn  paa,  hvad  men- 

neskelig  Energi  kan  naa  i  Forbindelse  med  rige 
Evner,  men  et  advarende  Eksempel  paa,  hvor  let  store 
Evner  kan  komme  paa  Afveje  og  paa,  hvordan  det 
gaar,  naar  et  rigt  begavet  Menneske  vover  sig  ud 
over  sin  Begrænsning  og  som  Faeton  prøver  paa  at 
køre  Solens  Vogn. 

167.  195.    II  26.  34.  36. 

39.  45—48.    68.  77—81. 

100.  102.  T  2.  111  24.  26. 

27.  30.  38.  85. 
Drewsen,    Viggo,  Kontorchef.  I 

199.11  26.112-13.119-24. 

140  T.  7.  8.  III  85. 
Dreyer,  Max,   tysk  Dramatiker. 

I  64.      . 
Dumas,  fils.  I  91.  110. 
Duus,  Aage.  II  181.  195. 
Duhring,  Engen.  II  149. 
Eiriksson,  Magnus.  I  199. 

Elberling,  Emil,  Bibliotekar.    I 

35. 
Eliot,  George.  I  101. 
Ellinger,  Professor.  II  181. 
Elmegaard,  Bertel.  II  137. 
Erslev,  Kr.,  Professor.   I  194. 

199. 
Evaldsen,  A.  C,    Prof.  juris.    I 

199. 
Eivald,  Carl.  II  207. 
Ewald,  H.  F.  I  70. 
Eivald,    Johannes.     I  111.    III 

27. 
Ewaldsen,  Præst.  II  T  5. 
Fag-aet,  Emile.  III  117. 
Falbe- Hansen,  Professor.  1 199. 
Feuerbaclt,  Ludv.   I  24.  33.  37. 

110.  113.  II  9.  168. 
Fichte,  tysk  Filosof.  II  9. 
Fitton,    Mary,       Hofdame   hos 

Dronning-Elisabeth.  II.  190. 
Flaubert,  G.  Il  200. 
Fog,  B.  J.  II  62. 
Franzos,  Karl  Emil.  II  64. 
Frederiksen,    N.  G.,  Professor. 

135. 
Frenzel,    Karl,    tysk  Forfatter. 

II  64. 
Fridericia,    Professor.    I    194. 

199. 
Frænckel,  Dr.  II  T  2. 
Furnivall,  Shakespeare  forsker. 

II  189. 
Galschiøt,  M.    I  199. 
Garborg,     Arne.    II  116—17. 

119.  123.  126.140.200— 

201. 
Geibel,  Emanuel.  I  101. 
Geiger,  Ludv.,    Professor.     III 

125.  133. 


Geijerstam,  G.  af  II  139. 
Geleff,  Socialistfører.  I  125. 
Gertz,  Cl.  I  199.  212.  213. 
Gg  (Brandes'  Pseudonym  som 

Teaterkritiker  i  »Illustreret 

Tid.«)  I  87. 
Gjellerup,   Jul.,    Forlægger.    II 

180. 
Gjellerup,  Karl.    I  116.    II  74. 

96.  100.  118—19.   III  25. 

28. 
Godwin,  Mary.  III  71. 
Goedeke,  tysk  Litterærhistoriker. 

III  110. 
Goethe.  I  139.   II  9.  151.  197. 

198. 
Goldschmidt,  E.,    Dr.  med.     II 

213. 
Goldschmidt,  M.  A.,  I  89.  129. 

II  74.  76-  III  20. 
Goos,  C.  I  199.  II  27. 
Gotschall,  Bud.,    tysk  Litterær- 
historiker. III  108. 
Grundtvig,   Elisabeth.    II.  126. 

127—29.  131. 
Grundtvig,  N.  F.  S.    I  171.    III. 

8.  19.  33.  132. 
Guingené,    fransk  Kritiker.    III 

114. 
Guizot.  I  95.  III  121. 
Gutzkow,    tysk   Forfatter.     III 

107.  125. 
Hamsun,  Knut.  II  109. 
Hannover,  Emil.  III  100. 
Hansen,  Adolf.   I  167.  199.  II. 

30.  188.  T  3. 
Hansen,  Emanuel,   Oversætter. 

II  138. 
Hansen,  Octavius.  1  35. 

Hansen,  P.  I  35.  129.  II  154. 

III  58. 

Hartmann,  Eduard  v.  II 149. 
Hasselbalch,  cand.  teol.  II  213. 
Hauch,  J.  C.    I  68.    78.  160. 

L62.  176.  193.  II  T  6— 7. 

III  57.  58. 
Haym,  tysk  Litterærhistoriker. 

III  110. 
Heegaard,  S.  Filosof.  I  43. 199. 
Hegel,    F.,    Forlagsboghandler. 

I  199. 

Hegel,  Filosof.  I  37.  II  9. 
Heiberg,  J.  L.   I  37.  91.  176. 

II  90.109.  III  12.  29.57. 
59. 

Heine,  H.  I  55.  100.  102. 104. 

II  9.  19.  185.    186—87. 

III  13.  91  ff.  109. 
Hermansen,  Teolog.  II  155. 
Hertz,    Henrik.    I    51.  52.  86. 

91.  108.  176. 
Hettner.  I  134. 
Heuch,  J.  C.  Biskop.  III  174 — 

77. 
Heyse,  Paul.  I  194.1124—25. 

71.  148.  III  141—142. 
Hildebrand.  Karl.  III  117. 
Hjorth,  (i.,  cand.  polit.    I  191. 
Hoffory,  Jul.  II  86. 
Holberg, Ludw  1185—90.  145. 

in  27. 

Holstein,  Ludv.  II 209. 
Hopfen,  Hans  II  64. 
Hostrup,  J.  C.  I  91.  98.  106— 

7.  108.  176.  II  128.  131. 

132.  133.  134.  III  29.  95. 

157. 
Huysmans  II  208. 
Hugo,  Victor.  I  99.  100. 


Høffding,   Harald.   I   43.    199. 

II  33.  70.  106.  108.  147. 
150—60.  164.  213.  III 
141.  145. 

Ilorup.  V.  II  20.  32.  127.  132. 

210.  III  22. 
Ibsen,  Henrik.  I  51.  111—112. 

149.  179.  183.  II  33.  82. 

83.    114—15.    172.    185. 

III  20.  34.  36. 
Ingemann,  B.  S.  II  90.  91. 
Ipsen,  Alfr.  II  141.  213. 
Jacobsen,  J.  P.  I  69.  93.  157— 

58.  167.  189.  II   75.  93. 

100.  102.  106.  208  T  2— 

3.  III  12.  24.  25.  26.  38. 
Johansen,  Oscar.    Overretssag- 
fører II  162. 
Jungersen,  Fr.  II 173 — 75.  III 

42. 
Jyde,  Søren.  III  159. 
Jørgensen,  Ghr.  Bedaktør  1 189. 

191.  192.  II  T  4. 
Jørgensen,   Johannes.    I    103. 

105.  172.  II  203—6.  III 

26. 
Jørgensen,    Karl,   Bedaktør   II 

177. 
Kaalund,  H.  V.  II  36—43.  92. 

T  7.  IH  27. 
Kaalund,  Kr.  Dr.  phil.  I  199. 
Kant,  Immanuel.  II  106. 
Kapp,  Tysk  Politiker.  II  64. 
Kaufinann,  Bichard.  II  T  2. 
Keller,  Gottfried  I  101. 
Kerner,  Justinus.  III  118. 
Kielland,  Kitty  L.  II  199.  200. 
Kierkegaard,  S.  I  19.  21.  37. 

61.    136.    171.    183.    III 

11.  22.  33.  167. 

Klein,    V.   Professor    II    130. 

134.  140. 
Kleve,  Stella   (Pseudonym   for 

Fru  M.  Malling)  II  126. 
Klinger,  Max.   Tysk   Kunstner 

II  24. 
Knudtzon,  K.  G.  Dr.  I  199. 
Krog,  Gina.  II  126. 
Krogh,  A.  Præst  I  192. 
Krohg,  Chr.  Norsk  Maler  II 125. 
Kromann,  K.  I  199.  II  70. 
Kriidener,  Mme  III  77. 
Kroger,  S.  Maler  III  23. 
Købke,  Bibliotekar.  II  94. 
Lacour,  Prof.  Hoj skolemand.  II 

138.  213. 
Lamartine.  I  99.  100.  III  77. 
Lammenais.  I  99.  100. 
Lang,  Heinrich.  Rationalist  II 

T  3. 
Lange,  C.  Professor,  Nervelæge 

I  199. 
Lange,  Jul.  I  25.  26—29.  36. 

45—46.  47—50.  62.  65— 

66.  78.  199.  II  94.    109. 

191.  III  17.   169. 
Lange,  Sven.  I  172.   II  108. 
Larsen,  A.  C.  I  35.  36.   166. 

194.  II  70.  T  2. 
Larsen,    H.    N.    Generalkorre- 
spondent I  191. 
Larsen,  N.  I.  Politiker  I  133. 
Lassalle,    I    181.    194.    II    9. 

17—20.  III  44.  45. 
Lauridsen,  J.  K.  II  137. 
Lazarus,  tvsk  Professor  II  64. 

65. 
Legouvé.  I  91. 

Lehmann,  Edv.  Dr.  II  5.  181. 
Lehmann,  Orla.  II  56.  III  132. 


Lemaitre.  II  208.  III  101. 
Lenau,  Nicolaus.  I  101. 
Leroux,  Pierre.  III  113. 
Levertin,  Oscar.  III  82.  84. 
Levison,  F.  Dr.  med.  II  30. 
Lewis,   Byrons    Sekretær.    III 

73. 
Lie,  Jonas.  II  180. 
Liebenberg,    F.    L.    I   199.   II 

T  2. 
Lindau,  Paul  &  Rudolf  II  64. 
Ljunggren,  Gustaf.  Svensk  Lit- 
terærhistoriker II  12. 
Lucifer.  II  171. 
Lund,  H.  C.  A.  Prof.  II  96. 
Lund,  Troels.  I  26.  199. 
Luther,  Martin.  II    114.    120. 

147.  III  155. 
Løffler,  E.  Prof.  I  35. 
Løve-Bochum,    tysk    Politiker. 

II  64.  65. 
Madsen,  Oskar.  II  106. 
Maistre,  Joseph  de  I  99.  170. 
Martensen,  H.  I  43.  II  62. 
Maupassant,  Guy  de  II  161. 
Mehren,  Prof.  I  195. 
Menzel.  Tysk  Kunstner  II  24. 
Mérimée,  Prosper.  I  89. 
Michaelis,  S.  II  103.  105. 
Michelsen,    Carl.     Fransklærer. 

I  189. 
MM,  Stuart.  I    61—62.    192. 

193.  II  144.  145.  III  34. 

140—41. 
Molbech,  Chr.  K.  F.    I  194.    II 

43—44.  III  21.  57.  85.  90. 

T.  2.  4. 
Mol  ivre,  I  91. 

Moltke,   Generalfeltmarskal.    II 
8.  145. 

Monrad,  Johan.  11  86. 
Monrad,  D.  G.  1 131.  150—51. 
Mont,  Pol  de.  III  117. 
Munch,  Andr.   I  86—89.  92— 

95.  108.  11  10. 
Musset,  Alf.  I  91.  156.  192. 
Muther,   Ricli.     tysk    Kunsthi- 
storiker. III  100. 
Myhrmann,  Anna.  III  83. 
Mylius-Erichsen.  II  209. 
Maller,  Christian.  Filosof  I  47. 
Moller,  P.  L.  III  57.  62.  133. 
Moller,  H.  L.  Dr.  Il  181.  185. 
Moller,  Vilh.   I  133.   167.  193. 

II  T  2.  3. 
Moller,  Niels,  Forfatter.  II  103. 

209. 
Nachtigall,  Dr.,  Air ikarej sende. 

TI  2  i . 
Nansen,  Peter.  II  130.  163. 
Nathansen,  M.,  Redaktor.  1 191, 
Nettement,  fransk   Kritiker.   III 

114. 
Nikolaj  den  Første.  II  186. 
Nielsen,  Fr.  Kirkehistoriker.     II 

T.  8. 
Nielsen,  jysk  Bondepolitiker.    II 

104. 
Nielsen.  Rasmus.  141-43.  163. 

II  93.  III  19. 
Nielsen,  Zak.  II  137. 
Nietzsche,  Fr.  II  22.    146—60. 
Nissen,  C.  A.,  Professor.  II  30. 

161.  III  107—8.  124. 191. 
Noes,   Jysk  Bondepolitiker.    II 

104. 
Nutzhorn,  Frederik,  Filolog.    I 

25.  46. 
Nørregaard,  Jens,  Dr.  I  35. 


Oéhlenschlager,    Adam.     1    91. 

(oehlenschlågerske      Skole 

92—95).  141.  163.  II  90. 

91.    III    11.    22.    27.    46. 

57.   132. 
Oskar  den  Første.  Il  57. 
Palm,  Frue.  III  78.  79.  80. 
Palm,  Konsistorialraad.    III  78. 
Paludan.   Julius,  Professor.    II 

28.  29—30.  86.  109.  111. 

112.  127. 
Paludan-Muller,  C,   Rektor.   I 

47. 
Paludan-Muller,  Digter.    I  40. 

51.  52—59.  98.  176. 
Paludan-Muller,      Stiftsprovst. 

III  76. 
Paludan-Muller,  Jens.  I  26.  46. 
Paulsen,    Harald,    Højesterets- 
assessor.  II  T  2. 
Petersen.   Clemens.    I   150.    II 

78.  III  57. 
Personne,    svensk    Lektor.     II 

125. 
Petersen,    Emil,    Afdelingschef 

ved  Statsbanerne.  I  26. 
Petersen.   Julius,    Matematiker. 

I  167.  199. 
Petersen,  N.  M.  II  86. 
Pingel,  Victorinus.    I   199.     II 

26.      54—60.     72.     104. 

210—12. 
Pio,  Louis.  I.  125. 
Planche.  Gustave,     fransk   Kri- 
tiker. I  134.  III  117. 
Platon.  II  154. 
Ploug,  Carl.    I  40.   119.    124. 

126—32.    150.   160.  168, 

187.    II  35.    43-02.    77. 

T  6.  7.  III  22.  163. 

Ploug,  Hother.  II  55.  III  95. 

Polidori,  Dr.  III  73. 

Pontoppidan,  Henrik.  II  137. 
III  47.  48. 

Pontoppidan,  Morten.  II  167. 
213. 

Prip,  Anna,  Præstefrue  II  T  6. 

ProudJion.  I  113. 

Pry,  Poul  (Pseudonym  for  Ri- 
chard Kaufman).  I  42.  II 
T  2 

Puggaard,  Grosserer.  I  48. 

Pullich,  Overlærer.  I  199. 

Puls,  Dr.  III  109— 11. 

Rahbek,  K.  M.  I  89.  II  86.  III 
27. 

Rasmussen,  Villi.  eand.  mag. 
II  T  4. 

Rasmussen,  William.  I  189.  II 
T  4. 

Recke,  Ernst  von.  II  40.  III  128. 
129—32. 

Reedtz-Thott,  K.  T.  T.  O.,  Ba- 
ron. I  22. 

Rman.  150.  155.  192.  II 161. 
III  168. 

Reville,  Albert.  II  T  3. 

Richardt,  Chr.  I  36.  51.  52. 
91.  98.  106.  III  27.  95. 

Riis-Knudsen,  Professor.  II 
109. 

Rode,  Helge.  II  207. 

Rodenberg,  Julius,  tysk  Litte- 
rærhistoriker.    II  64.  65. 

Rosenberg,  C.  I  140 — 141. 
187.  II  58.  111.  III  132. 

Rosenberg,  P.  A.,  Docent.  II 
109.  140. 

Rosing,  M.  Forfatter.  I  133.  II 
53. 


Rossetti,  William,  engelsk  Lit- 
terærhistoriker. III  69.  70. 

Rubens.  I  89. 

Ruskin,  John.  III  9.  13. 

Rørdam.  Valdemar.  I  52.  III  91. 

Sainte-Boeve.  I  50.  70 — 77. 
134.  II  188.  198.  T  8. 
III  11.  57. 

Sand,  George.  I  100.  110.  136. 

Sandeau.     fransk     Dramatiker. 

I  91. 

Sannom,  Frk.  Il  127. 

Sars,    Ernst,   norsk   Historiker. 

II  86. 

Schack,  Alb.  II  213. 

Schandorph.  S.,  Forfatter.  I  69. 
199.  II  39— 42.  45.  48— 
54.  82.  100.  102.  136. 
163.  164.  III  124. 

Scharling,  Henrik.  Professor. 
1  35.  II  114.  122. 

Scharling,  William,  Prof.  1  35. 

Scheibe.  II  86. 

Schellerup,  Professor.  I  199. 

Schelling,  tysk  Filosof.  II  9. 

Scherer,  W.,  tysk  Litterærhi- 
storiker. I  106.    II  64.   65. 

Schiødte,  J.  C,  Zoolog.  I  199. 

Schiøtt,  Jul.  II  33. 

Schlegel.  Fr.,  tysk  Romantiker. 
I  170. 

Schleisner,  P.  A.,  Prof.,  Dr.  med. 
I  153! 

Schmidt.  Jul.,  tysk  Litterærhi- 
storiker. III  118—20.  132. 

Schmidt,  Rudolf.  143.  83—86. 
110.  136—38.  141.  146- 
50.  191.  200.  II  38—39. 
71.    167.    III  22.  57.   132. 

Schopenhauer,  Arthur.  II  9.  126. 

Schrøder,  LTidvig.  II  L38. 

Schwanenfiugel,  II.  W.  167. 
L99.     II  86.  91.  212. 

Schiick,  Henrik,  Professor  i  Up- 
sala.  II  188.  189.  III  81. 

Scribe.  I  91. 

Secher,  V.,  Redaktor.  II  133. 
135. 

Sénancourt.  I  121. 

Shakespeare.  I  91.  II  187—91. 

Shelley,  P.  B.  I  194.  II  31.  III 
32.  68—71.  138. 

Schrøder,  tysk  Skuespilforfat- 
ter. I  91. 

Sibbern,  C.  F..  Prof.  i  Filosofi. 

I  31.  II  T  2. 

Sibbern,  Gabriel,  eand.  mag. 
Fattigforstander.  I  36.  199. 

II  T  2. 
Siesbye,  0.  I  199. 

Skavlan,  Olav,  norsk  Holberg- 
forsker. II  31.  86. 

Skram,  Erik,  Forfatter.  I  77. 
II  77.  82.  163.  III  96. 

Smith.  C.  W.,  Prof.  i  de  slaviske 
Sprog.    I  160.  II  86.  T  6. 

Smilsky,  Carl.  I  52.  191.  195. 
II  73. 

Spalding,     Shakespeareforsker. 

n  189. 

Spencer,  Herbert.  II  151. 
Spielhagen,  Fr.  II  21.  61. 
Spinoza,  Benedict.  II  106. 
Stael.  Mme  de.  1 121.  123.  II 

29.   112. 
Staffeldt.  Schack.    I  176.    III 

37.  39. 
Steen.    Adolf,     Matematiker.    I 

199. 
Steemtrup,  Johannes.  II  91. 


Steffens,  Henrik.  I  189. 
Steinthai,  tysk  Professor.  II 61. 
Sthyr,  Biskop.  I  35. 
Storm,  Theodor.  I  101. 
Strauss,  David.  I  21.  33.  193. 

II  9.  HI  168. 
Strindberg,  August.  II    111 — 

16.    119.    123.    124—25. 

126.  207.  III  32. 
Strodtmann,  Adolf.  Tysk  Litte- 
rærhistoriker I  196.  II  9. 
Strodtmann,  Henrietta.  I  196. 

II  9. 
Stuckenberg,    Viggo.    II    103. 

101—5. 
Stacker,  Hofpræst  II  T  8. 
Sveistrup.  Poul.    Herredsfoged. 

II  110. 
Taine,  H.  I   10.    13.    66.    71. 

77—85.  175.  192.  LI  161. 

172.  192.  T  8.  III  11.  16. 

31.  121—22.  137.  141.    . 
Tegner,  Elof.  Universitets  Ama- 
nuensis II  10.  III  33.  82. 

83. 
Tegner,  Esaias.  II  9 — 13.  75. 

IH  34.  78. 
Testa,  Costanza.  III  160. 
Tetens,    Stiftsprovst    i    Odense 

in  76. 

Thackeray,  W.  M.  I  110. 
Theodoras.  (Pseudonym  for  A. 

C  Larsen)  I  37.  n  70. 
Thiele.  Professor  I  199. 
Thomander.  Biskop  ni  78. 
Thomsen.  Vilh.  Sproghistoriker 

I  35.  199. 
Thor  el.  Jean.    Fransk   Kritiker 

HI  77.  104.  115. 
Thorsøe,  Al.  Dr.  I  199. 

Tichanoff,    russisk     Journalist. 

ni  75. 

Topsøe,  Vilhelm.  I  131.  II  60. 
74.   76.  III  22. 

T/e«,  Dr.  Arkæolog  II  24. 

IWer,  Herman.  I  199.  II  104. 

Tttrgenjew,  Ivan.  II  76. 

Tuxen,  L.  Maler  III  23. 

Ityfør,  Schakespeareforsker  II 
190. 

Vssing,  I.  L.  Professor  II  T  5. 

Wagner,  Adolph,  tysk  Profes- 
sor. II  11. 

TPaft,  Robert.  II  142.  T  2. 

Watteau.  III  100.  101. 

Fectø,  Valdemar.  II  11.  95 — 
100.  103.  106.  108.  109. 
201—2.  205—7.  212.  III 
46. 

Wegener,  Joh.  Præst  I  192. 

Vélasques.  II  14. 


Werdet.    Fransk   Kritiker.    III 

117. 
Wergeland,  Henrik.  III  9.  33. 
Werlauf,  Arkivar.  II  86. 
Westbrook,  Harriet.  III  70.  71. 
WilJi-ens,  Cl.  I  177.  II  70. 
Wimmer,    F.   A.   Professor.    I 

199. 
Winther,  Chr.  I  176.  195.  II 

35.  92.  III   84    85.   128. 

129—32.  171. 
Vivanti,  Annie.  III  93. 
Vodskov,  H.  S.  II  67—72.  III 

57.  116. 
Voltaire.  I  110.  179. 
Voltelen,  Jac,  cand.  phil.  I  17. 
Wrangel,  Prof.  III  83. 
Zeuthen,  H,  Prof.  I  36. 
Zola,  Emile.  I    138.    II    161. 

III  32.  65.  138. 
Østrup,  J.  Dr.  III  116. 


LITTERATURFORTEGNELSE. 


Omfattende  en  Række  Skrifter  og  Pjecer,  der  behandle 
ikke  blot  Striden  om  G.  Brandes,  men  ogsaa  om  Naturalis- 

222 

(En  skarp  Fordømmelse  af  Radikalismens  Fremgangsmaader 
og  af  Pressedemoralisationen  indenfor  Venstre). 

Johs.  Steenstrup:  „Fra  Fortid  og  Nutid"  1892  (inde- 

at  I.  P.  Jakobsen  forst  skulde  have  indført  Darwins  Tan- 

Docent  Theodor  Hielmquist:  Den  moderne  Skønlitte- 

K.  G.  Brøndsted :  Et  Tilbageblik,  paa  Foraarets  saa- 

